
TABEL CRONOLOGIC 


1672 Conform cercetătorilor de până acum, viitorul cronicar se naşte la 
Prigorenii Mici (actualmente Ion Neculce). La 1732 el însuşi 
mărturisea că avea „şaizeci de ani“. Vistiernicul Enache Neculce, 
tatăl său, este originar din Moldova. Părintele acestuia, un meridional, 
de fel este dintr-o insulă a Arhipelagului Grecesc, poate Hios (după 
G. Muntean). Unul dintre fraţii săi, Stamate Hiotu, fusese mare 
postelnic. Tatăl cronicarului era neam cu Vasile Lupu. A fost 
„spuden“, studiase peste hotare. Era om întreprinzător, bogat, cu 
faimă în epocă. Despre asta vorbeşte şi căsătoria cu o fată înstărită 
pre nume Catirina, fiica marelui spătar al lui Dabija-vodă, Iordache 
Cantacuzino, descendent din împărații Bizanțului şi a Alexandrei, 
mezina lui Gavrilaş Mateiaş, om cu ştiinţă de carte, cumnatul lui 
Miron Barnovski, pe timpul căruia devine mare vornic al Ţării de 
Sus la 1628, ca şi strănepotul său peste un veac (conform aceluiaşi 
Georghe Muntean). Deţinea proprietăţi în viitoarea Bucovină. O 
parte din acestea îi vor reveni cronicarului. El le vizita, oprindu-se 
pe mai multă vreme la Boian, care devenise cea de-a doua lui 
reşedinţă. Localitatea se considera averea familiei din secolul al 
XIV-lea. Ea a fost păstrată până la 1845. Cât despre maică-sa, 
căreia i se spunea „muta“, şi vede că era o fire foarte plecată. Fiul ei 
în epocă era cunoscut ca „Ioniţă marele spătar, feciorul Mutei den 
viţa şi sămânţa Cantacuzineştilor“, vorba lui Radu Greceanu. 


1677-1678 La Târgu Ocna (unde era cămăraş) tatăl cronicarului este 
ucis de către nişte bande poloneze. Maică-sa peste o vreme se mărită 
cu Enache Grămăticul. Imposibil de a se înțelege cu noul tată, trece 
în grija bunicii Alexandra, de la care pare-se o fi putut să audă cea 
mai însemnată parte a celor O samă de cuvinte. Tot de la ea o fi 
aflând viitorul cronicar şi istorisirile referitoare la viaţa lui Ştefan 
cel Mare şi a lui Petru Rareş, istorisiri dăinuind pe atunci prin 

Moldova de Sus (apoi devenită Bucovina), meleag unde Iordăchioaia 
îşi petrecuse copilăria şi tinereţea. Oricum, ea îi servise cronicarului 
dacă nu drept unica sursă, atunci una dintre cele de bază. Însăşi 
situaţia, starea ei socială contribuiseră ca Iordăchioaia să ştie multe 
lucruri din epocă şi din timpurile anterioare. Unde mai pui că un 
străbun de-al ei fusese portar de Suceava la 1528. Prin alţii era 
neam cu familia lui Ieremia şi Petru Movilă. Apoi tatăl şi bunicul ei 
fuseseră dieci, fapt care îi obliga să ştie multe. În afară de aceasta 
Alexandra deţinea cunoştinţe, avea legături mari în societatea de 
atunci, de vreme ce viaţa de văduvă de mai bine de un sfert de veac 
o pusese într-un contact viu cu lumea. După cum consideră unii, 
darul de povestitor, ca şi cel al scrisului, al lui Ion Neculce cum- 
necum dar i-a fost inspirat cumva tot de către ea. 


1686 Polonezii dau foc conacului familiei cronicarului din Prigoreni 
(Târgul Frumoş — Iaşi). Enache Grămăticul este omorât de către 
un podgheaz polonez. După aceasta bunica şi mamă-sa, împreună 
cu copiii (două fete), se refugiază în Ţara Românească, la stolnicul 
Constantin Cantacuzino. Or, ea, fiind fiica vistiernicului Iordache, 
care la rândul său era frate cu stolnicul şi cu Şerban Cantacuzino 
voievodul, nu putea sa fie refuzată. Aici vor sta patru ani. Tot aici 
viitorul cronicar probabil va fi învăţat carte. Deoarece la 1711 
convorbise cu Petru cel Mare la Iaşi. Aici se stinge din viaţă şi 
Iordăchioaia. Limbile pe care le ştia la această dată sunt, se vede, 
polonă, rusă, ucraineană. 


1691 Revine în Moldova. Capătă slujba de postelnic. În 1693 asistă la 
nunta lui Constantin Duca căsătorit cu Maria Brâncoveanu. De 
remarcat că în această epocă a fost şi staroste de Cernăuţi. 


1700 Însoţeşte, în calitate de vătaf de aprozi, pe Antioh Cantemir la 
Camenița, în Polonia. În acel timp împarte averea moştenită de la 
părinți cu surorile sale. Se căsătoreşte cu Maria, fiica Bivhatma- 
nului Lupu Bogdan şi nepoată de soră a lui Dimitrie Cantemir, cu 
care se înrudeşte. 

1705 Se află o vreme la Constantinopol. Aici este de faţă când o seamă 
de boieri îl pârau pe Mihai Racoviţă, domnitorul mazilit, otoma- 
nilor, fapt care îi va aduce neplăceri când acesta va veni a doua 
oară la domnie. 

1707 Devenit rudă cu Antioh Cantemir prin căsătorie, se bucură de 
încrederea acestuia. Când Antioh merge spre a întări cetatea Tighina, 

Neculce, împreună cu încă doi boieri, este caimacamul domnitorului 
la Iaşi. Dar domnul este însă mazilit şi cronicarul fuge de nevoie în 
Polonia întru a scăpa de groaza lui Mihai Racoviţă care îl socotea 
implicat printre cei ce-l pârâseră la 1705 la Poartă, de vreme ce era 
sfetnic şi rudă a lui Antioh Cantemir. Patru luni peregrinează în 
Ţara Leşească, apoi se împacă totuşi cu noul domnitor, „având, 
precum zice el însuşi, cinste şi căutare în zilele Măriei sale“. 


1711 În timpul domniei lui Dimitrie Cantemir (1710-1711) ajunge 
mare spătar şi apoi hatman. Asistă la sosirea lui Petru cel Mare la 
Iaşi, îl însoţeşte pe ţar în plimbările lui prin oraş. Comandă oştile 
moldoveneşti în timpul războiului ruso-turc, iar după confruntările 
de la Stănileşti şi de la Prut, împreună cu 23 de boieri, se refugiază 
în Rusia. Abia în 1713, după doi ani de chinuri, de pribegie, 
primeşte învoirea domnitorului să se întoarcă acasă. Dar Neculce, 
sfătuit spre a nu fi ucis de turci, trece în Polonia, unde aşteaptă 
7 ani de zile. După repetate tatonări şi intervenţii la Poartă, de 
lupte cu vornicul Lupu din ţară care-i luase averea Neculce reintră 
în cele din urmă în Moldova. La 1716 obţine un firman de iertare. 
Însă maşinaţiile Lupului fac desigur ca firmanul să se rătăcească, 
iar cronicarul să mai aştepte încă trei ani de zile pentru a i se da 
alt firman. 


1719 După 9 ani de străinie, 2 ani la Moscu, 7 în Ţara Leşească, revine în 
țară în timpul domniei lui Mihai Racoviţă. 

1720 În urma unui proces cu văduva vornicului Lupu (el tăiat fiind între 
timp de către turci) şi cu fiul său Iordache, îşi redobândeşte toată 
averea pierdută. 


1731 I se încredinţează funcţia de vornic al Ţării de Sus de către Grigore 
al II-lea Ghica. 


1733 Este cel mai probabil an când cronicarul şi-a început a scrie 
Letopiseţul Țării Moldovei. Despre aceasta ne confirmă şi 
Predoslovia cronicii. 


1735 Constantin Mavrocordat îl numeşte staroste de Putna. În acelaşi an 
revine la vornicie. Va fi iar „biv“ de prin 1741, când va fi judecător 
de divan. 


1740 Doi fii al lui Antioh Cantemir ocupă, în timpul războiului ruso- 
turc, cu ajutorul feldmareşalului rus Munnich, pentru o lună Iaşii. 

1741 Cu un salariu de 50 lei pe lună, este numit în funcția de judecător 
de divan la Iaşi. 


1743 Este ultimul an ale cărui evenimente sunt consemnate în cronica 
lui Ion Neculce. 


1745 Cronicarul semnează la 25 februarie un izvod. Tot ce-i posibil că 
s-a stins din viaţă la Prigorenii Mici de lângă Târgu Frumos, de 
vreme ce la 12 ianuarie 1746 i se împărțea averea. 

1959 La Editura de Stat pentru literatură şi artă, în colecţia Scriitori 
români, apare Letopiseţul Țării Moldovei. O samă de cuvinte. 
Text stabilit, glosar, indice şi studiu introductiv de Iorgu Iordan. 

1980 Editura Minerva, Bucureşti, tipăreşte, în seria Patrimoniu, Letopiseţul 
Ţării Moldovei. O samă de cuvinte, ediţie îngrijită şi glosar de 
Iorgu Iordan, cu referinţe istorico-literare de Andrei Rusu. 

1982 Tot la Minerva, de astă dată într-o ediţie îngrijită şi cu un studiu 
introductiv de Gabriel Ştrempel, reapar Letopiseţul Ţării Moldovei 
şi O samă de cuvinte. 


1997 La Editura Litera, în colecţia Biblioteca Şcolarului apar Letopiseţul 
Ţării Moldovei. O samă de cuvinte, reeditate în anul 2002 în 
aceeaşi colecţie, serie nouă. 

PREDOSLOVIE 


Acest pământ al Moldovii n-au fost aşedzat de demult de 
oameni, să fie fost trăit într-însul cu pace, ce în câteva rânduri 
au fost şi pustiiu. Deci pentru acee nu să află letopiseţe scrisă 
de pământeni vechi. Ce de la o vreme, de la descălecatul lui 
Dragoş-vodă, târziu s-au apucat Urechi vornicul de au scris 
istoriile a doi istorici leşeşti. Şi l-au scris pănă la domnia lui 
Aron-vodă. 

Apoi au mai făcut după Ureche vornicul şi un Simion 
dascal, şi un Misail călugărul, şi un Evstratie logofătul, şi iar 
l-au scris, cât au scris Ureche vornicul, pănă la Aron-vodă. 
Numai aceştie, poate-fi, au fost oameni neînvăţaţi, de n-au 
citit bine la istorii, că au defăimat pre moldoveni, scriind că 
sunt din tălhari. Pentru aceasta dară nimene din scrisorile lor, 
nici cele ce ar fi fost adevărate, audzite sau vădzute a lor, nu 
le pot oamenii crede. 

lară pre urma acestora s-au apucat dumnealui Miron Costin, 
vel-logofăt, de au făcut un letopisăţii. Şi cât n-au putut istovi 
Miron logofătul l-au istovit fiiu-său, Nicolai Costin, biv-vel- 
logofăt, şi l-au scris di-nceputul lumii, arătând cine au trăit 
pre acest pământ, cu mărturii a istorici sreini. Şi l-au scris 
pănă la Dragoş-vodă, şi de la Dragoş-vodă l-au scris di pe 
izvodul lui Ureche vornicul pănă la Aron-vodă. Însă mult l-au 
mai împo-dobit, mai frumos, şi Miron logofătul şi fiiu-său 
Nicolai Costin. lar mai înainte nu să mai găseşte scris de 
Miron sau de fiiu-său Nicolai. Poate-fi, de ar fi şi scrise de 

Nicolai logofătul, dar or fi poate tăinuite, şi pănă acmu la 
ivală n-au ieşit. 

lară de la Dabije-vodă înainte îndemnatu-s-au şi lon 
Neculce, biv-vel-vornic de Ţara de Sus, a scrie întru pomenirea 
domnilor. Însă pănă la Duca-vodă cel bătrân l-au scris di pe 
neşte izvoade ce au aflat la unii şi alţii şi din audzitele celor 
bătrâni boieri; iară de la Ducă-vodă cel bătrân înainte, pănă 
unde s-a vide, la domnia lui lon-vodă Mavro-cordat, nici de 
pre un izvod a nemărui, ce au scris sângur, dintru a sa ştiinţă, 
cât s-au tâmplat de au fost în viiaţa sa. Nu i-au mai trebuit 
istoric strein, să citească şi să scrie, că au fost scrisă în inima 
sa. Deci vă poftescu, cetitorilor, pre unde ar fi greşit condeiul 
mieu, să priimiţi, să nu gândiţi că doară pre voia cuiva sau în 
pizma cuiva, ce, precum s-au tâmplat, cu adevăr s-au scris. 
Doar niscaiva veleaturi a anilor de s-or fi greşit, iară celelalte 
întru adevăr s-au scris. 

Mai socotit-au şi din letopisăţul lui Evstratie logofătul şi a 
lui Simion dascalului şi a lui Misail călugărului neşte cuvinte 
câteva, de nu le-au lăsat să nu le scrie, ce le-au scris, măcar 
că dumnealui Miron logofătul şi cu Nicolai fiiu-său nu le-au 
scris, şi-i ocăreşte. Şi să cade să-i ocărască, unde face că sunt 
moldovenii din tălhari. Bine face că-i ocăreşte şi dzice că 
sunt basne. lar pentru Dumbrava Roşie, cum că au arat-o 
Bogdan-vodă cu leşii, Miron logofătul au lăsat de n-au scris. 
Dar acee dzică să nu fie basnă. Şi pentru neamul Movileştilor, 
şi cum li s-au numit acest nume, dintru Ştefan-vodă cel Bun, 
Moghila, iar nu-i basnă. Şi altele multe n-or fi ştiut istoricii 
streini, ca să le pomenească toate. Deci o samă de istorii mai 
alese şi noi nu le-am lăsat să nu le scriem. Însă nu le-am scris 
la rândul lor, ce s-au pus de o parte, înaintea domniii Dabijii- 
vodă s-au scris. Ce cine va vre să le creadă, bine va fi, iar 
cine nu le va crede, iarăşi bine va fi, cine cum îi va fi voia, 
aşa va face. Că mulţi istorici streini, de alte ţări, nu le ştiu 
toate câte să fac într-alt pământu. Tot mai bine ştiu cei de 

locă decât cei streini, însă ce să face în viiaţa lor, iară nu în 
delungate vremi, iar istoriile celi vechi mai bine le ştiu istoricii, 
că le au scrisă, iară nu audzite. 

Deci, fraţilor cetitorilor, cu cât veţi îndemna a ceti pre 
acest letopisăţi mai mult, cu atâta veţi şti a vă feri de 
primejdii şi veţi fi mai învăţaţi a dare răspunsuri la sfaturi 
ori de taină, ori de oştire, ori de voroave, la domni şi la 
noroade de cinste. 

O SAMĂ DE CUVINTE 


O samă de cuvinte ce suntu audzite din om în om, de oameni 
vechi şi bătrâni, şi în letopiseţii nu sunt scrise, ce s-au scris aice, 
după domnia lui Ştetăniţă-vodă, înaintea domniii Dabijii-vodă. 
Deci cine va ceti şi le va crede, bine va fi, iară cine nu le va 
crede, iară va fi bine; cine precum îi va fi voia, aşa va face. 


|. Ştefan-vodă cel Bun, luund domnia Moldovii şi viind turcii 
în dzilele lui să treacă în Moldova la Galaţi, i-au bătut foarte 
rău pre turci şi au luat şi Cetatea Albă şi Chilia de la turci. 
Apoi mai pe urmă iar le-au luat turcii aceste doao cetăţi. Şi în 
câteva rânduri s-au bătut Ştefan-vodă cu turcii. lar când s-au 
bătut la Războieni, atunce s-au aşedzat turcii cu Ştefan-vodă. 
Şi le-au dat hotar şi olat Bugeacul şi au făcut pace. Şi turcii 
apoi au adus tătari din Crâm şi i-au aşedzat în Bugeac, carii 
stau şi pănă astădzi, precum au aşedzat şi la Hotin lipcani. 


II. Ştefan-vodă cel Bun multe războaie au bătut. Şi aşe să 
aude din oameni vechi şi bătrâni că, câte războai au bătut, 
atâte mănăstiri cu biserici au făcut. 


III. Ştefan-vodă cel Bun, când s-au apucat să facă mănăstirea 
Putna, au tras cu arcul Ştefan-vodă dintr-un vârvu de munte ce 
este lângă mănăstire. Şi unde au agiunsu săgeata, acolo au 
făcut prestolul în oltariu. Şi este mult locu de unde au tras pănă 
în mănăstire. Pus-au şi pe trii boierenaşi de au tras, pre vătavul 
de copii şi pre doi copii din casă. Deci unde au cădzut săgeata 
vătavului de copii au făcut poarta, iar unde au cadzut săgeata 
unui copil din casă au făcut clopotniţa. lar un copil din casă 
dzicu să fie întrecut pe Ştefan-vodă şi să-i fie cădzut săgeata 

într-un deluşel ce să cheamă Sion, ce este lângă mănăstire. Şi 
este sămnu un stâlpu de piatră. Şi dzic să-i fie tăiat capul acolo. 
Dar întru adevăr nu să ştie, numai oamenii aşe povestescu. 
Fost-au şi bisericuţă! de lemnu întru acel deluşel şi s-au răsipit, 
fiind de lemnu. Şi aşe au fost făcut mănăstirea de frumoasă, tot 
cu aur poleită, zugrăvală mai mult aur decât zugrăvală, şi pre 
dinlăuntru şi pre denafară, şi acoperită cu plumbu. Şi dzică 
călugării să fie fost făcut şi sfeşnicile cele mari şi cele mici şi 
policandru şi hora tot prisne de argint, şi pe urmă să li fie luat 
un domnu şi să fie făcut alteli de sprije, care le-am apucat şi 
noi. lar stricându-să un clopot mare la mănăstire şi făcând 
călugării clopotul a doa oară, au pus aceste toate ce scriu mai 
sus în clopot, ca să fie mai mare. 

Lăsat-au Ştefan-vodă cel Bun la mănăstirea Putna, după 
moartea lui, arcul lui şi un păhar, ce vorbie călugării la mănăstire 
că este de iaspis, ce era în chipul marmurii albe şi al farfurii, ca 
să fie întru pomenire la sfânta mănăstire. Şi arcul l-au fost trăgând 
cu vârtej. Şi la vremea lui Constantin Cantemir-vodă, fiind 
răscoale, au vinit nişte căzaci cu leşi, cu moldoveni joimiri, 
vrând ca să jecuiască ce ori găsi în mănăstire. Deci fiind un 
turnu cu bună tărie, nu pute să jecuiască. Deci au dzis călugarilor 
să de turnul, că nu vor lua a mănastirii nemică. lar călugării 
necredzind, nu vre să de turnul. lar acei căzaci cu leşi şi cu 
moldoveni îndată au aprinsu mănăstirea, iar călugării, vădzând 
că aprind mănăstirea, îndată au dat turnul. Atunce, îndată, având 
puşci de apă, acei căzaci, leşi şi moldoveni au stânsu focul. 
Deci atunce au jecuit tot din turnu ce au fost a boieri şi a neguţitori, 
iar a mănăstirii n-au luat nemică, fără numai arcul lui Ştefan- 
vodă. lar păharul au fost pănă la a triia domnie a lui Mihai 
Racoviţă-vodă. Şi scoţindu-l din turnu un egumen, pre anume 
Misail Chisiliţă, şi vrând să să fălească, au băut la masă cu acel 
păhar a lui Ştrfan-vodă, cu nişte slugi boiereşti, ce era zlotaşi. Şi 
bând mult cu acel păhar, s-au îmbătat şi, fiind beţi, au stricat un 
lucru scumpu domnescu şi de minune ca acela. 


1 În manuscris (53), bisericuce. 

IV. Ştefan-vodă cel Bun, bătându-l turcii la Războieni, au 
mărsu să intre în Cetatea Neamţului. Şi fiind mumă-sa în 
cetate, nu l-au lăsat să intre şi i-au dzis că pasirea în cuibul 
său nu piere. Ce să să ducă în sus, să strângă oaste, că izdânda 
va fi a lui. Şi aşe, pe cuvântul mâne-sa, s-au dus în sus şi au 
strânsu oaste. 

lară împăratul turcescu au vinit cu toată puterea lui la 
Cetatea Neamţului. Şi au suit puşcile deasupra unui munte pre 
despre Moldova. Şi au început a bate Cetatea Neamţului foarte 
tare. lar pre acee vreme era un neamţu închis în cetate. Şi 
vădzind că bat cetatea, au dzis păzitorilor să spuie mumei lui 
Ştefan-vodă să-l sloboadă de la închisoare, din temniţă, pre 
dânsul, că el va mântui cetatea de acel greu. Deci, slobodzin- 
du-l pre acel neamţu de la închisoare, s-au şi apucat acel neamţu 
de au îndreptat puşcile din cetate asupra turcilor, unde sta acolo 
în munte, de ave nevoie cetatea. Şi au şi lovit în gura unii 
puşci turceşti, de au sfărmat-o. Şi au început a bate în corturile 
turcilor, cât şi boldul de la cortul împăratului l-au sfărmat. Deci 
n-au mai putut sta turcii întru acel vârvu de munte, de unde 
ave cetatea nevoie, ce numai le-au căutat a să da în laturi de 
la acel locă. 

lară Ştefan-vodă, mergând de la Cetatea Neamţului în sus 
pre Moldova, au mărsu pe la Voroneţ, unde trăie un părinte 
sihastru, pre anume Daniil. Şi bătând Ştefan-vodă în uşa 
sihastrului, să-i descuie, au răspunsu sihastrul să aştepte Ştefan- 
vodă afară pănă ş-a istovi ruga. Şi după ce ş-au istovit sihastrul 
ruga, l-au chemat în chilie pre Ştefan-vodă. Şi s-au ispovedit 
Ştefan-vodă la dânsul. Şi-au întrebat Ştefan-vodă pre sihastru 
ce va mai face, că nu poate să să mai bată cu turcii: închina-va 
ţara la turci, au ba? lar sihastrul au dzis să nu o închine, că 
războiul este a lui, numai, după ce va izbândi, să facă o 
mănăstire acolo, în numele Sfântului Gheorghie, să fie hramul 
bisericii. Deci au şi purces Ştefan-vodă în sus pe la Cernăuţi şi 
pre la Hotin şi au strânsu oaste, feliuri de feliuri de oameni. Şi 
au purces în gios. lar turcii, înţălegând că va să vie Ştefan- 

vodă cu oaste în gios, au lăsat şi ei Cetatea Neamţului de a o 
mai bate şi au început a fugi spre Dunare. lar Ştefan-vodă au 
început a-i goni în urmă şi a-i bate, pănă i-au trecut de Dunăre. 
Şi întorchându-s-înapoi Ştefan-vodă, s-au apucat de au făcut 
mănăstirea Voroneţul. Şi au pus hramul bisericii Sfântul 
Gheorghie. 


V. Ştefan-vodă cel Bun, când s-au bătut cu Hroit ungurul, 
precum dzicii unii la Caşen, iar letopisăţul scrie că s-au bătut 
la Şcheie pe Siretiu, au fost cadzut calul cu Ştefan-vodă în 
războiu. lară un Purice aprodul i-au dat calul lui. Şi nu pute în 
grabă încăleca Ştefan-vodă, fiind om mici. Şi au dzis Purice 
aprodul: „Doamne, eu mă voi face o moviliţă, şi vino de te sui 
pe mine şi încalecă“. Şi s-au suit pe dânsul Ştefan-vodă şi au 
încălecat pre cal. Şi atunce au dzis Ştefan-vodă: „Sărace Purece, 
de-oi scăpa eu şi tu, atunci ţi-i schimba numeli din Purice 
Movilă“. Şi au dat Dumnedzeu şi au scăpat amândoi. Şi l-au şi 
făcut boier, armaş mare, pre Purece. Şi dintru acel Pureci aprodul 
s-au tras neamul Movileştilor, de au agiunsu de au fost şi domni 
dintru acel neam. Dar şi aprodzii atunce nu era din oameni 
proşti, cum sunt acum, ce era tot ficiori de boieri. Şi portul lor: 
era îmbrăcaţi cu şarvanele, cu cabaniţe. Aş€ trebuie şi acum 
să să afle slugi, să slujească stăpânului, şi stăpânul să miluiască 
pre slugă aşe. 


VI. Când au aşedzat pace Ştefan-vodă cel Bun cu leşii, 
fiind lon Tăutul logofăt mare, l-au trimis sol la leşi. Şi au dăruit 
craiul leşescu Tăutului aceste sate la margine: Câmpul Lungu 
rusescu, Putila, Răstoaceli, Vijniţa, Ispasul, Milie, Vilavce, 
Carapciul, Zamostie, Vascăuţii, Voloca. Toate acestea le-au 
dăruit craiul leşescu Tăutului logofătului. Şi au pus hotar apa 
Cirimuşul, întru o duminică dimineaţa. 

VII. Ştefan-vodă cel Bun, vrând să margă la biserică întru o 
duminică dimineaţa, la liturghie, în târgu în Vasluiu, şi ieşind 
în polimari la curţile domneşti ce era făcute de dânsul, au 
audzit un glas mare de om strigând să aducă boii la plug. Şi 

mirându-să ce om este acela să are duminica, şi îndată au 
trimis în toate părţile, ca să-l găsască pre acel om, să-i aducă 
la dânsul. Şi l-au aflat pre om în sus, pre apa Vasluiului, cale 
de patru ceasuri, arând la o movilă ce să cheamă acum Movila 
lui Purcel. Că pe acel om încă îl chema Purcel. Şi ducându-l 
pre acel om la Ştefan-vodă, l-au întrebat Ştefan-vodă: el au 
strigat aşe tare, şi pentru ce ară duminica? El au dzis că au 
strigat el să aducă boii la plug, şi ară duminica, că este om 
sărac, şi într-alte dzile n-au vrut frate-său să-i de plugul, şi acum 
duminica i-au dat. Deci Ştefan-vodă au luat plugul fratelui 
celui bogat şi l-au dat fratelui celui săracă, să fie a lui. 


VIII. Ştefan-vodă cel Bun şi cu fiiul său Bogdan-vodă, de 
multe ori au avut războaie cu leşii. Şi multe robii au făcut în 
Ţara Leşască, cât au pus pe leşi în plug de-au şi arat cu dânşii, 
de au sămănat ghindă, de au făcut dumbrăvi pentru pomenire, 
ca să nu să mai acolisască de Moldova: Dumbrava Roşie la 
Botăşeni şi Dumbrava Roşie la Cotnari şi Dumbrava Roşie mai 
gios de Roman. Şi leşii încă nu tăgăduiescu, că scrie şi în 
cronica, în letopisăţul lor. Numai mă mier de Miron logofătul, 
cum au acoperit acest lucru de nu l-au scris. Şi aşe vorbăscu 
oamenii, că, când au fost arând cu dânşii, cu leşii, i-au fost 
împungând cu strămurările, ca pre boi, să tragă. lar ei să ruga 
să nu-i împungă, ce să-i bată cu biciuşcile, iar când îi băte cu 
biciuşcile, ei să ruga să-i împungă. 


IX. Când au murit Ştefan-vodă cel Bun, au lăsat cuvânt fiiului 
său, lui Bogdan-vodă, să închine ţara la turci, iar nu la alte 
neamuri, căci neamul turcilor sunt mai înţălepţi şi mai puternici, 
că el nu o va pute ţine ţara cu sabia, ca dânsul. 


X. După ce au luat Bogdan-vodă domnia, au şi triimis pre 
Tăutul logofătul sol la turci, când au închinat ţara la turci. Şi 
aşe vorbăscu oamenii, că l-au pus viziriul de au şedzut înaintea 
viziriului pre măcat, şi n-au fost având mestei la nădragi, că, 
trăgându-i cibotile, numai cu colţuni au fost încălţat. Şi dându-i 
cahfe, nu ştie cum o va be. Şi au încept a închina: „Să trăiască 

împăratul şi viziriul!“. Şi închinând, au sorbit felegeanul, ca 
altă băutură. 


XI. Când au pus ţara întăi domnu pre Petru-vodă Rareş, el 
nu era acasă, ce să tâmplase cu măjile lui la Gălăţi, la peşte. 
Şi au triimis boierii şi mitropolitul haine scumpe domneşti şi 
carătă domnească cu slujitori, unde l-ari întâmpina să-l aducă 
mai în grabă la scaon, să-l puie domnu. Deci el, întorcându-să 
de la Gălaţi, au fost agiunsu la Docolina, de au mas acolo cu 
dzece cară, câte cu şase boi carul, pline de peşte. Şi piste 
noapte au visat un vis, precum dealul cel di cee parte de Bârlad 
şi dealul cel di-ncoaci era de aur, cu dumbrăvi cu totul. Şi tot 
sălta, giuca şi să pleca, să inchina lui Rareş. Şi deşteptându-să 
din somnu dimineaţa, au spus visul argaţilor săi, celor ce era la 
cară. lar argaţii au dzis: „Bun vis ai visat, giupâne, că cum om 
sosi la laşi şi la Suceavă, cum om vinde peştile tot“. Şi au şi 
îngiugat carăle dimineaţa, şi au purces Petru-vodă înaintea 
carălor. Şi când s-au pogorât în vadul Docolinii, l-au şi 
întâmpinat gloata. Şi au început a i să închina şi a-l îmbrăca 
cu haine domneşti. lar el s-au zimbit a râde şi au dzis că „de 
mult aşteptam eu una ca aceasta să vie“. Şi când au purces de 
acolo, argaţii lui au dzis: „Dar noi ce-om face, doamne, cu 
carăle cu pestile?“ lar el au dzis: „Să fie carăle cu peşte, cu 
boi cu tot, a voastre. Şi viniţi după mine, să vă fac cărţi de 
scuteală, să nu daţi nemică în dzilele mele“. 


XII. Petru-vodă Rareş, fugând pin târg pin Piatră, şi gonindu-l 
pietrenii, l-au fost agiungând un popă. Şi au tras Petru-vodă 
înapoi în popă cu arcul şi l-au lovit cu săgeata în oblâncul 
şelii. Şi i-au dzis: „Întoarce-te, popo, înapoi, nu-i lăsa liturghia 
nesfârşită“. lar după ce au vinit Petru-vodă domnu cu a doa 
domnie, au scos ochii popii şi pietrenilor acelor ce l-au gonit şi 
le-au făcut şi blăstăm, afurisanie. 


XIII. Petru-vodă Rareş, când era închis în cetatea Ciceului 
în Ţara Ungurească, ave nevoie de nemți şi de unguri. lar fiind 
doamna lui sirboaică, de neamul Despoţilor, fată lui Despot 

crai, au scris o carte sirbască la împăratul turcescu şi la viziriul, 
cu rugăminte. Şi au slobodzit cartea pre o fereastră gios din 
cetate. Şi au învăţat pre o slugă a lor, sirbu, ce ave, să să ducă 
cu cartea la Poartă, la viziriul. Şi mergând sluga acee la Poartă, 
a lui Petru-vodă, au scris viziriul la unguri să-l sloboadă pre 
Petru-vodă. Şi după ce l-au slobodzit, s-au dus la Poartă. 

lară după ce s-au dus Petru-vodă la Poartă, aşe vorbăscu 
oamenii, că au grăit viziriul împăratului să-l ierte şi să-l puie 
iar domnu în Moldova. lar împăratul au răspunsu că-i giurat, 
pănă nu va trece cu calul preste dânsul, să nu-l lăsă. Deci 
viziriul au dzis că-i „pre lesne a plini măria ta giurământul“. Şi 
l-au scos la câmpu şi l-au culcat la pământ, învălit într-un 
harariu, şi l-au sărit împăratul de trii ori cu calul. lar alţii dzicu 
că au şedzut supt un pod, şi împăratul au trecut de trii ori pe 
pod. Deci l-au îmbrăcat cu caftan, să fie iarăşi domnu în 
Moldova. Deci cum au slujit mai pre urmă turcilor, scrie 
letopisăţul. 


XIV. Ilieş-vodă, ficiorul lui Petru-vodă, după ce s-au turcit, 
dzic să fie rămas o fată creştină după moartea lui. Şi au luat-o 
un grec mare, bogat, vestit la Poartă, anume Scarlat, carele şi 
sulgeria împărătească o ţine el. Şi cine s-au născut dintru ace 
fată, mai gios arată la rândul sau. 


XV. Alexandru-vodă Lăpuşneanul, fiind domnu, au făcut 
mănăstirea Slatina. Şi aşe dzicu oamenii că, trăind un săhastru 
acolo şi fiind un paltin, copaciu mare, unde este acum prestolul 
în oltariu, vide acel săhastru spre duminici şi spre alte dzile 
mari multe lumini întru acel paltin la vremea slujbii bisericii. 
Şi i s-au arătat Maica Precistă în vis şi i-au dzis să margă la 
Alexandru-vodă, să-i facă mănăstirea. Şi mergând săhastrul la 
Alexandru-vodă, s-au îndemnat Alexandru-vodă de săhastru de 
au făcut mănăstirea Slatina întru acel loc, unde au fost paltinul. 
Şi au adus şi capul Sfântului Grigorie Bogoslov, de stă pănă 
astădzi la sfânta mănăstire la Stalina, ferecat cu argint şi cu 
pietri scumpe. 

XVI. Începerea lui Despot-vodă cum au fost de au agiunsu 
de au fost domnu. El n-au fost rudă lui Despot cel Mare, ce au 
fost slugă lui Despot. Şi murind Despot, precum dzică unii, la 
Veneţie, iar alții dzică că au murit la Râm, s-au sfătuit cu cele 
slugi să dzică că el este nepot lui Despot, şi să împartă ei 
averea a lui Despot, şi să-i de lui toate scrisorili câte au avut 
Despot cel Mare şi puţine din averea lui. lar ceelaltă avere au 
împărţit-o celelalte slugi. Şi aşe, mărturisind cătră venețieni 
că-i este nepot lui Despot cel Mare, au credzut venețienii că-i 
este nepot lui Despot. Şi n-au luat nemică din averili lui Despot 
venețienii, ce toate averili lui Despot cel Mare au împărţit-o 
slugile. lar Despot ce au dzis că-i este nepot au luat numai 
scrisorili şi hrisovul cel de la Carol, împăratul nemţăscu. Şi cu 
acele scrisori au făcut meşterşug de au agiunsu de au fost domnu, 
precum scrie letopisăţul. 


XVII. De la a doa domnie a lui Alexandru-vodă Lăpuşneanul 
au început domnii a să aşedza mai cu temei în scaon în laşi. Şi 
când au purces de la Poartă cu a doa domnie, dzicii să-l fie 
învăţat turcii să taie boierii, să-i slăbască. Şi pe cuvântul 
viziriului au tăiat atâta mulţime de boieri. Şi au triimis şi au 
ales din curteni de ţară, pre Racoviţăşti şi pre Sturdzeşti şi pre 
Bălşăşti şi pre alţii mulţi. 


XVIII. leremie-vodă au fost pus multă avere la mănăstire la 
Suceviţă, într-un beciu supt curţile domneşti. lară după moartea 
lui, vinit-au doamna cu ginerii ei din Ţara Leşască şi au luat 
ace avere toată, de s-au dus cu dânsa de au făcut oaste în Ţara 
Leşască, şi au vinit în Moldova. Care stau tainele şi pănă astădzi 
deşarte, unde au fost ace avere. 


XIX. Când au bătut turcii pre Gaşpar-vodă la Ţuţora, 
întrocându-să leşii înapoi, tăiat-au un tătar pre Jolcovschii, 
hatmanul leşescu, lângă Movilău, precum scrie şi letopisăţul. 
Numai tătarul nu l-au ştiut că este Jolcovschii, hatmanul leşilor. 
Ce după ce l-au omorât, au găsit ceasornicul, în sân, de aur cu 

diiamanturi. Şi aflând tătarul că au fost hatmanul leşescu, să 
fie dzis tătarul acela că nu trebuieşte să trăiască omul în lume, 
dacă nu va ave năroc, şi să fie giunghiiat sângur. 


XX. Având Radul-vodă o fată din trupul lui, să fie fugit cu o 
slugă, ieşind pre o fereastră din curţile domneşti din cetatea 
Hârlăului. Şi s-au ascunsu în codru. Şi au făcut Radul-vodă 
năvod de oameni şi au găsit-o la mijlocul codrului, la o fântână 
ce să chema Fântâna Cerbului, lângă podul de lut. Deci pre 
slugă l-au omorât, i-au tăiat capul, iar pre dânsa au dat-o la 
călugărie, de-au călugărit-o. 


XXI. Radul-vodă făcând nuntă cu fiiul său Alexandru-vodă, 
domnul muntenescu, au luat pre fata lui Scarlat celui bogat de 
la Țarigrad. Care să pomeneşte într-alt rând mai sus, că au ţinut 
Scarlat fata lui Ilieş-vodă celui turcit. Şi având fata lui Scarlat 
albaţă pre un ochiu, n-au avut viiaţă bună cu Alexandru-vodă. 
Şi au trimis Scarlat ferman împărătescu de ş-au luat fata de 
după Alexandru-vodă, de au dus-o la Țarigrad, şi au dat-o după 
un grammatic, anume Mavrocordat. Şi acel Mavrocordat au 
făcut pre Alexandru Ecsaporitul, şi Alexandru Ecsaporitul au 
făcut pre Nicolai-vodă, şi Nicolaie-vodă au făcut pre Constantin- 
vodă, careli au fost domnu aice la noi în Moldova în anii de la 
zidirea lumii 7242. Careli să trage de pre strămoaşă-sa neam 
din domnii cei vechi moldoveneşti. 


XXII. Barnovschii-vodă mergând cu multă gloată de aice din 
ţară la Poartă, cu mulţi boieri şi mazili şi curteni, şi cu di ceielalţi 
mai proşti, şi preoţi şi cu călugări, şi mergând pe drum şi poposind 
şi şedzind la masă, au început a strănuta Barnovschii-vodă des 
şi tare. lar boierii carii era la masă cu Barnovschii-vodă, după 
obicei: „Sănătos, doamne, şi pre voia mării tale!“. lar pre urmă, 
vădzind că tot strănută, un boier să fie dzis: „Viermi, doamne“. 
Şi cum i-au dzis „viermi, doamne“, au şi tăcut de strănutat. 


XXIII. Când i-au tăiat capul lui Barnovschii-vodă, calul lui 
au şi început a sări, cât n-au mai putut să-l ţie comisul în mână. 
Şi scăpându-l din mână, pe loc au cădzut de au murit. Şi vădzind 

turcii, mult s-au mirat şi au dzis: „Nevinovat au fost acest om“. 
Şi au cunoscut pre Barnovschii-vodă turcii, că au fost drept, şi 
s-au căit pentru că l-au tăiat. Şi s-au giurat ca să nu mai taie de 
acum domnu de Moldova. Numai letopisăţul de aceasta nu 
scrie nimică. lară oamenii aşe vorbescu, că au apucat unii 
dintru alţii. 


XXIV. Vasilie-vodă, după ce au luat domnia de la Țarigrad, 
s-au rugat viziriului să lasă ţara de bir trii ani, şi al triili ani să 
de birul ţărâi o dată, şi pre turci pre carii or ave datorie în ţară 
să-i scoată, să nu supere oamenii. Şi i-au făcut pre voie viziriul. 
Şi după ce au vinit el în ţară, la scaonul domniii, contăş cu 
soboli n-au îmbrăcat trii ani, ci numai cu hulpi. Şi pe dzi numai 
o mierţe de pâine să mânca şi doi berbeci şi o ialoviţă la curtea 
domnească. Cheltuială puţină, mai mult de doi galbeni pe dzi 
nu ieşie. Şi au făcut cărţi de slobodzie în toată ţara. Şi nemică 
din ţară n-au luat pănă nu s-au plinit trii ani. Numai din desetină 
şi din mortasipii, din goştină şi din vamă ce lua să chivernisi€. 
lar pănă în trii ani s-au umplut ţara de oameni. Şi au scos atunce 
pre ţară fumărit, câte un leu de casă. Şi au plinit atunce tustreli 
birurile de le-au trimis la Poartă. Şi încă au rămas şi lui Vasilie- 
vodă o mie de pungi de bani dobândă. Atunce au triimis la 
Poartă poclon, de au mulţămit împăratului şi viziriului şi altor 
turci mari, blane de spinări de soboli pentru bine ce au făcut 
de au aşteptat ţara. Care acest dar n-au fost nici de un folos 
țărâi, că au rămas obicei de dă ţara baraiamlâc de atunce 
încoace în toţi anii. De mirat lucru este că au fost domnu strein 
şi nu au fost grabnic la lăcomie. 


XXV. Tot atunce, când au vinit Vasilie-vodă în scaon, era 
nişte joimiri moldoveni în Ţara Leşască şi prăda în multe rânduri 
ţara aceasta a Moldovii. Deci Vasilie-vodă scrie la leşi, să 
poroncească oamenilor săi celor de oaste să nu strice Ţara 
Moldovii. lară leşii să mântuie de cătră Vasilie-vodă şi dzice 
că nu sunt leşi, ce sunt moldoveni aceie ce pradă. Ce Vasilie- 
vodă, vădzind că-i dau acel răspunsu de la leşi, au ales şi el 
puţintei moldoveni de ai lui şi au strigat în lefe oameni de 

oaste slujitori şi i-au pornit a prăda în Ţara Leşască. Deci 
moldovenii cei din Ţara Leşască ce strica şi prăda aice în 
ţară, vădzind aşe, au vinit toţi la Vasilie-vodă de s-au închinat. 
Şi au început şi ei a prăda în Ţara Leşască. Apoi leşii, văzindu 
aşe, au început să scrie cu bănat la Vasilie-vodă, iar Vasilie- 
vodă răspundzind: „Ceie ce prăda ţara me aceie pradă şi ţara 
voastră“. Şi nu au ţinut aice pre mult acè gâlceavă, şi s-au 
aşedzat cu leşii Vasilie-vodă. Şi pre joimirii aceie i-au aşedzat 
la margine slujitori. Numai pre doi, trii, ce era mai căpetenii, 
neaşedzindu-să, i-au omorât. Şi apoi s-au făcut bună pace. 


XXVI. La domnia lui Vasilie-vodă rămăsese o beizade a 
Radului-vodă, tânăr. Şi au fost avut Radul-vodă un turcu mare 
priieten la Poartă. Şi să ruga acel turcu viziriului totdeauna 
pentru acel beizade a Radului-vodă, să-l facă domnu în 
Moldova în locul lui Vasilie-vodă. Şi poroncind viziriul să-l 
aducă să-l facă domnu, au dzis că-i pre tânăr, dacă l-au vădzut 
viziriul. Şi au dzis turcului să mai aştepte vreo doi, trii ani, şi 
apoi l-a face domnu la Moldova. Şi au trimis pre acel turcu la 
Moldova viziriul cu o treabă, şi să vadă şi pre Vasilie-vodă şi 
ţara cum este. lară Vasilie-vodă oblicisă, pentru acel turcu, 
că-i este nepriietin şi-i este stricată domnia despre acel turcu. 
Şi au şi răpedzit la Gălaţi, şi i-au ieşit mulţime de slujitori 
înainte, şi la Bârlad, şi la Vasluiu, şi la Scânteie, şi la laşi 
încă şi mai mulţi slujitori. Şi la drum au poroncit şi i-au ieşit 
mulţime de plugari şi ţară înainte, de-i vide turcul. Şi cum au 
sosit la gazdă în laşi, cum i-au trimis Vasilie-vodă cinci mii 
de galbeni de aur. Şi apoi, după ce s-au împreonat cu Vasilie- 
vodă, poronca ce au avut acel turcu îndată au plinit. Şi stând 
la vorbă cu turcul, Vasilie-vodă au spus povestea cum că el 
ştie că i-i domnia stricată despre dânsul. Şi i-au mai dăruit şi 
atunce la purces cinci mii de galbeni de aur. Şi după ce au 
purces turcul, pe drum i-au mai trimis şi alte cinci mii de 
galbeni de aur. lar când au agiunsu turcul la Țarigrad, i-au 
mai dat alte cinci mii de galbeni de aur, carii s-au făcut preste 
tot doaodzăci de mii de galbeni de aur. lar după ce au mărsu 

turcul la viziriul de s-au împreunat, întrebându-l viziriul de 
Vasilie-vodă, au început turcul a dzice viziriului: „Bine ai 
nemerit, măria ta, de nu te-ai grăbit să-l mazileşti pre acel 
domnu harnic şi de treabă şi putincios. Că este mulţime de 
oameni în ţara lui, şi de l-ai fi mazilit, s-ar fi făcut mare 
greşală, că are nişte slujitori mulţi şi ţară cu putere mare, şi 
poate s-ar fi hainită şi ar fi vinit şi el la o peire. Şi acmu el 
ştie că vei măria ta să-l mazileşti şi să pui domnu pre ficiorul 
Radului-vodă, şi este în grije. Deci de vei socoti măria ta, să 
faci surgun pre ficiorul Radului-vodă, să audă Vasilie-vodă, şi 
atunce îi va ieşi grija“. Deci viziriul îndată au poroncit de 
l-au făcut surgun, şi s-au tâmplat de au murit ficiorul Radului- 
vodă în surgunie. Şi s-au mântuit Vasilie-vodă cu doaodzăci 
de mii de galbeni de aur şi au rămas în pace. Aşe ţin turcii 
prieteşugul, pentru voia banilor. 


XXVII. Vasilie-vodă, aproape de mazilie, au greşit lui 
Dumnedzeu, că i s-au întunecat mintea spre lăcomie, de au 
stricat mănăstirea Putna, gândind că va găsi bani, şi n-au găsit. 
Şi s-au apucat să o facă de’ nou iarăşi precum au fost, şi nu i-au 
agiutat Dumnedzeu să o facă. Că au zidit-o numai din temelie 
din pământ pănă la ferestri, şi i-au luat Dumnedzeu domnia. 
Că s-au sculat Gheorghie Ştefan logofătul cu oaste asupra lui şi 
l-au scos din domnie. lar plumbul cu careli au fost acoperită 
mănăstirea Putna l-au luat căzacii lui Timuş, a ginerelui Vasilie- 
vodă, de l-au dus la cetate la Suceavă, de au făcut glonţuri de 
puşcă, să apere cetatea Sucevii despre Gheorghie Ştefan-vodă. 
Ce ştiu că au apărat-o bine, că s-au osândit şi Timuş pentru 
prada şi jacurile ce au făcut pe la sfintele mănăstiri. Şi ş-au pus 
şi el capul de glonţu, precum scrie letopisăţul. Şi pre urmă au 
gătit mănăstirea Putna Gheorghie Ştefan-vodă, după ce au luat 
domnia, de este zidită precum să vede acmu. 


XXVIII. După ce s-au dus Vasilie-vodă la Poartă, l-au închis 
turcii în Edicula!. Şi-l pârâe domnul muntenescu şi domnul 


1 Numele unei vestite închisori — „Cele şapte turnuri“ — din vechiul 
Constantinopol. 

moldovenescu şi Racoți, craiul ungurescu, şi sta tare asupra 
lui, să-l omoară împărăţia. Şi giuruiè trii mii de pungi de 
bani. lar Vasilie-vodă îş pierdusă toată nedejdea de viiaţă. 
Şi ş-au chemat toate slugile, câte ave pre lângă dânsul, acolo 
la Edicula şi ş-au împărţit toată averea lor. Şi le-au dzis, de 
a peri, să fie averea acee a lor, iar de nu va peri, să i-o de 
iarăş înapoi. Şi-ş aştepta numai ceasul, să vie să-l omoară. 
lară atunce viziriul au chemat pre toţi paşii de era la Poarta 
împărătească şi au sfătuit cu dânşii şi li-au spus cum dăruiescu 
trii mii de pungi de bani, ca să-l omoară pre Vasilie-vodă. Şi 
toţi au sfătuit să-l omoară, numai unul dintre dânşii au dzis 
că mulţi bani sunt, dar la o împărăție o leafă nu agiungu 
bani şi nu sunt mulţi. Şi acest om poate-fi este trebuitoriu, 
de giuruiescu ei atâte pungi de bani să-l omoară. Că acest 
om să cunoaşte că-i harnic. Şi poate să vie o vreme să 
trebuiască şi să slujască împărăţiii mai mult preţul decât trii 
mii de pungi de bani, îndzăcit decât giuruiescu ei. Şi grăind 
acel paşe acel cuvânt, au lăsat toţi după cuvântul lui. Şi l-au 
iertat împărăţia pre Vasilii-vodă şi l-au slobodzit din Edicula. 
Şi după acee curund era să-l puie domnu. lar n-au zăbăvit 
şi au murit. 


XXIX. Gheorghie Ştefan-vodă, când era boieriu, murindu-i 
giupâneasa, au rămas văduvoiu. Şi tâlnind o giupâneasă săracă, 
frumoasă, tânără, anume Safta, de neamul Boieştilor, au 
timpinat-o pe drum mergând cu rădvanul la laşi. Şi au poprit 
rădvanul cu sila, şi s-au suit fără de voia ei în rădvan, şi au 
întorsu rădvanul înapoi la casa lui. Şi pre urmă au priimit şi € şi 
s-au cununat cu dânsul, care au agiunsu de au fost şi doamnă. 


XXX. Gheorghii Ştefan-vodă, când era logofăt mare, au fost 
şedzind odată în divan cu toiagul în gură . lar lordachi Canta- 
cuzino cel bătrân, vel-visternic: „Ce dzici în fluier, dumneata, 
logofete?“ lar el au răspunsu: „Dzic în fluier, să mi să coboare 
caprile de la munte, şi nu mai vin“. El au răspunsu în pildă, şi 

alții nu s-au priceput. Că el aştepta oştile ungurești să vie de 
preste munte. 


XXXI. Gheorghie Ştetan-vodă trecând cu oaste ungurească 
prin Roman, să scoată pre Vasilie-vodă din domnie, iar un 
bivolar bătrân al lui au ieşit înainte dintr-o cârcimă, fiind bat, 
în mijlocul târgului. Şi au început a râde şi a bate în palme şi 
a dzice: „Dragul badii, Ştefan-vodă, mai bine îţi şade în domnie 
decât în boierie. Aşe să mi te porţi!“ lar Ştefan-vodă l-au întrebat: 
„Ce ţi-i voia, măi?“ lar bivolariul au dzis: „O bute de vin am 
neguţat şi n-am bani să o plătescu, să beu pentru sănătatea 
mării tali şi a oştii mării tali!“ Atunce Ştefan-vodă s-au zâmbit 
a râde şi au dzis la şoltuzul: „Pas' să ţi-o plătească“. Şi au 
mărsu de au băut butea ce de vin toată, cu soțiile lui cu cine 
au fost, şi au plătit şoltuzul butea ce de vin. 


XXXII. Gheorghie Ştefan-vodă, după ce au luat pre doamna 
lui Vasilii-vodă din Suceavă la mâna lui şi pre Ştefăniţă-vodă, 
pre fiiul său, l-au însămnat la nas puţintel, şi pre doamna au 
vrut să-şi râdă de dânsa. Ce doamna lui Vasilii-vodă l-au probozit 
şi au început a-l blăstăma şi a-l sudui şi a-i dzice dulău fară de 
obraz, cum nu să teme de Dumnedzeu, că i-au fost domnu-său 
stăpân, şi i-au mâncat pita. Şi aşe i-au dat pace şi o au trimis la 
Buciuleşti de au închis-o în curţile lui. Şi i-au luat averea şi 
multă spaimă i-au făcut. 


XXXIII. Gheorghie Ştefan-vodă, după ce ai prinsu pre Toma 
vornicul Cantacozino în Suceavă, l-au îmbunat pănă a aduce 
pre frate-său lordachi Cantacozino din Ţara Leşască, cu 
giurământ, de la Cameniţă. Şi apoi, prindzind pre amândoi 
fraţii, i-au închis pre amândoi fraţii împreună cu doamna lui 
Vasilii-vodă la Buciuleşti. Şi acolo multă groază le făce, şi 
umbla noaptea cu luntrea pre apa Bistriţii, de-i spăriè că-i vor 
răsturna în Bistriţă. Şi le-au luat tot ce-au avut, şi sate, şi haine, 
şi odoară, şi bucate, şi bani gata noaodzăci de mii de galbeni 
de aur ungureşti. Şi au trimis pre armaşul cel mare, pre 

Hăbăşescul, să-i omoară. Ce Hăbăşescul nu s-au grăbit cu 
moartea. Şi au scris în doao rânduri Gheorghie Ştefan-vodă 
numai să-i omoare, şi tot n-au vrut să să grăbească să-i omoare. 
lar al triile rând, scriind Gheorghii Ştefan-vodă la armaşul 
Hăbăşescul numai să-i omoară, şi stând cărţile gata pre masă, 
întru acel ceas au sosit un căpitan din Ţara Muntenească, 
anume Uşurelul, cu cărţi de la Constantin-vodă Băsărabă, 
domnu nou, poftind cu scrisoare pre Gheorghie Ştefan-vodă 
să-i sloboadă pre acei doi boieri, să nu-i omoară. lar de-i va 
omorî, vor strica prieteşugul, şi să fie gata de războiu. Şi 
Gheorghie Ştefan-vodă nu ştie nemică de moartea lui Matei- 
vodă. Că, cum au murit Matei-vodă, au şi rădicat domnu pre 
Constantin-vodă slujitorii şi boierii şi ţara. Întru acel ceas au 
cădzut cu rugăminte Constantin postelnicul Cantacozino, 
frateli Tomii vornicului şi a lui lordachi vistiernicului, de au 
scris Constantin-vodă Băsărabă la Gheorghii Ştefan-vodă, 
precum s-au pomenit mai sus. Şi căpitanul acela, ce-au vinit 
cu cărţile, întru o dzi şi într-o noapte din Bucureşti au agiunsu 
în laşi, i-au pus muntenii numai de atunce, Uşurelul. Careli 
după acee multă milă au avut de la Cantacozineşti. Şi aşe cu 
această tâmplare i-au iertat Gheorghii Ştefan-vodă pre aceşti 
doi boieri şi li-au dat moşiile înapoi, iar altă nemică nu le-au 
dat ce le luasă. 


XXXIV. Gheorghii Ştefan-vodă, după ce s-au dus în Ţara 
Ungurească, umblat-au pin multe părţi de loc, ca să-i de oaste, 
pe la nemți, pe la leşi, pe la Moscu, pe la şvedzi. Şi au dăruit 
împăratului moschicescu o cruce ferecată cu aur şi cu pietri 
scumpe de patru sute de pungi de aur de bani, ca să-i de 
oaste, să vie în Moldova. Şi tot l-au purtat cu voroave şi nu i-au 
mai dat oaste, pănă ce i s-au tâmplat de au murit acolo la 
Moscu. Şi pe urmă i-au adus oasăle lui în Moldova, în 
mănăstirea lui la Caşen, de l-au îngropat. 


XXXV. lară pre doamna lui Gheorghii Ştefan-vodă, pe Safta, 
ce o luasă cu sila, precum s-au scris mai sus, o urâsă Gheorghii 

Ştefan-vodă, umblând prin ţări streine, şi au triimis-o în țară 
aice, pănă a nu muri el. Şi el ş-au fost luat o slujnică ţiitoare 
dintru aceli ţări streine. lar doamna Safta au trăit aice în ţară 
cu multă vreme şi după moartea lui Gheorghii Ştefan-vodă. 


XXXVI. Fost-au luat lordachi Cantacozino şi Toma frate-său 
toate moşiile Ceaureştilor, pentru acè pradă ce le-au făcut 
Gheorghii Ştefan-vodă, cu dreptate şi cu giudecată. Dar mai 
pre urmă s-au socotit Toma vornicul şi cu frate-său Iordachi 
visternicul de voia lor şi le-au dat iar la neamurile lui moşiile, 
la Ceaureşti, să le stăpânească. lară Racoviţăştii, nu să ştie din 
ce pricină au fost luat şi ei moşii de-a Ceaureştilor atunce şi nu 
le-au mai dat înapoi, care moşii din neamul Racoviţăştilor şi 
astădzi le ţin de le stăpânescu, satul Roznovul şi alteli. 


XXXVII. Ghica-vodă, de neamul lui fiind arbănaş, copil ţânăr 
au purces de la casa lui la Țarigrad, să-ş găsască un stăpân să 
slujască. Şi cu dânsul s-au mai luat un copil de turcu, iar sărac, 
din ostrovul Chiprului!. Şi mergând amândoi dempreună la 
Țarigrad, multe vorbe bune au vorbit: de vor găsi pită, să să 
caute unul pre altul. Şi au dzis Ghica-vodă: „Tu eşti turcu, poţi 
să agiungi să fii om mare, şi ce mi-i face pre mine atunce?“ lar 
turcul au dzis atunce: „De voi fi eu om mare, te voi face de vii 
fi mai mare în Chipru, giudecătoriu.“ Şi mergând în Țarigrad, 
s-au despărţit unul de altul, să-ş caute stăpâni. 

Deci copilul cel de turcu au nemerit la un agă, ce era de 
curtea împărătească. Şi au slujit aşe din stăpân în stăpân, 
pănă au agiunsu de era paşe. Şi fiind paşe sărac, ave un priietin 
musaip împărătescu. Şi merge totdeauna la vorbă la acel 
musaip împărătescu. Şi pre acee vreme să tâmplasă de era 


' Insula Cipru. Este o greşeală a cronicarului, sau, poate, a copistului, 
care, lăsându-se ademenit de asemănarea fonetică dintre numele insulei 
şi acela al satului albanez, Kiipriili, de unde au pornit în lume cei doi 
băietani săraci, a crezul că este vorbă de bine cunoscuta insulă din Marea 
Mediterană. Kogălniceanu a corectat această greşeală în ediţia sa, punând 
„satul Chiupri“, în loc de „ostrovul Chiprului“. 

multe zorbale în Țarigrad, de nu să mai pute aşedza Poarta. 
Deci Chiupruliolul au dzis cătră acel priietin musaip de casa 
împărătească: „De m-ar pune pre mine viziriu, aş potoli eu 
zorbaleli aceste“. lar împăratului i să supărasă cu zorbaleli, 
şi să miera ce va face, şi întreba sfat şi pre unul şi pre altul. Şi 
aflând vreme acel musaip împărătescu, au spus împăratului 
că „este un paşe sărac, şi el dzice să-l pui măria ta vizir, că a 
potoli toate gâlcevile aceste, pre careli îl cheamă Chiupru- 
liolul“. Deci împăratul îndată l-au adus şi l-au pus viziriu. Şi 
cum l-au pus viziriu, îndată au şi pus şi au strigat oastea, şi 
pre de altă parte au început a tăi€ capetili celor vicleni, pănă 
i-au spăriiat, de au aşedzat toate zorbaleli. Şi au rămas viziriu 
lăudat la turci, precum s-au vădzut şi să vede şi pănă astădzi 
neamul lui. 

lară Ghica-vodă, intrând în Țarigrad, au nemerit la capi- 
chihăile moldoveneşti de au slujit, apoi au vinit la Moldova cu 
neguţitorie, apoi la Vasilie-vodă, lipindu-să de curte, fiind şi 
Vasilie-vodă tot de un neam, arbănaş. Şi vrând şi Dumne-dzeu, 
au agiunsu de au fost capichihaie la Țarigrad şi vornic mare 
aici în Moldova. Deci tâmplându-să atunce, la vremea lui 
Gheorghii Ştefan-vodă, de au fost la Poartă cu alţi boieri, viziriul 
vădzându-l l-au şi cunoscut cine este. lar Ghica-vodă nu-l 
cunoşte pre viziriul. Deci viziriul Chiupruliolul au şi chemat 
pre haznatariul lui şi i-au dzis în taină: „Vedzi cel boieriu bătrân 
moldovan ce este la Divan? Să-l iei şi să-l duci la odaia ta, 
pănă s-a rădica Divanul, şi apoi să-l aduci la mine în taină 
cum trebuieşte“. lar Ghica-vodă, după ce îl luasă dintre ceielalţi 
boieri, să spăriiasă tare, că nu ştie povestea ce este. Şi după ce 
s-au rădicat Divanul şi l-au adus la viziriul, l-au îndrebat viziriul 
ce om este şi de unde este, şi au dzis: „Cunoşti-mă pre mine, 
au ba?“ lar Ghica-vodă s-au spus de unde este de locul lui, iar 
a cunoaşte pre viziriul nu-l cunoşte. Atunce viziriul Chiupruliolul 
s-au spus şi au dzis: „Ţii minte ce am vorbit când viniiam 
amândoi pre cale?“ Şi au dzis: „De ai uitat tu, dar eu n-am 

uitat, şi iată că te voi face domnu în Moldova; numai să taci 
mâlcom“. lar Ghica-vodă au şi mărsu de i-au sărutat mâna şi s-au 
rugat atunce pentru stăpânu-său, să-l lasă să fie domnu, să nu-l 
mazilească. lar viziriul au răspunsu: „Acmu deodată îl las să 
fie, iar mai pre urmă cuvântul mieu gios nu l-oi lăsa, ce te voi 
face pre tine“. Şi pre urmă, chemând la Poartă pre Gheorghii 
Ştefan-vodă, şi nevrând Gheorghii Ştefan-vodă să margă, au 
pus pre Ghica-vodă domnu în Moldova, după cum scrie 
letopisăţul. Aşè au fost povestea ieșirii acestor doi oameni, 
Chiupruliului viziriului şi Ghicăi-vodă, că unde este voia lui 
Dumnedzeu să biruiescu toate firili omeneşti. 


XXXVIII. Ştefăniţă-vodă, ficiorul lui Vasilie-vodă, fiindu 
domnu tânăr dezmierdat şi inimos, de multe ori ieşind cu boierii 
la primblări, pune de lua frâile din capeteli cailor boierilor şi le 
da chiot cailor, de căde boierii gios de-ş sfărma capetile, cât să 
îngrozise boierii a mai merge cu dânsul cu cai buni la primblări. 


XXXIX. Ştefăniţă-vodă vrând odată să scoată fumărit pe ţară 
câte şase orţi de casă, şi înainte vreme era obicei de da numai 
câte un leu de casă, iar Toma vornicul şi cu lordachi, frate-său, 
Cantacozineştii nu-l lăsa să-l scoată mai mult decât un leu şi-i 
dzice să nu facă obicei nou, că nu-i bine. lar Ştefăniţă-vodă 
îndată s-au mâniiat şi au scos hamgeriul şi s-au răpedzit să de 
într-înşii, şi ei au fugit din casă afară. Măcar că acei boieri era 
greci, dar să pune tare pentru ţară şi pentru obicei nou să nu să 
facă, că obiceiele cele noao fac răsipă ţărilor şi peire domnilor. 


XL. Audzind aceste fapte răle Vasilie-vodă, tată-său, la 
Țarigrad, nu-i păre bine şi-i scrie de multe ori să să lasă. Şi de 
nu ar fi murit, era numai să-l scoată din domnie pre fiiul său, să 
vie el domnu în Moldova, că cunoşte că nu va procopsi fiiul 
său în domnie, Ştefăniţă-vodă. 


XLI. Era un boier, anume Neculai Milescul Spătariul, de la 
Vaslui de moşia lui, pre învăţat şi cărturar, şi ştie multe limbi: 
elineşte, sloveneşte, greceşte şi turceşte. Şi era mândru şi bogat, 

şi umbla cu povodhnici înainte domneşti, cu buzdugane şi cu 
paloşe, cu soltare tot sirmă la cai. Şi lui Ştefăniţă-vodă îi era 
pre drag, şi-l ţine pre bine, şi tot la masă îl pune, şi să giuca în 
cărţi cu dânsul, şi la sfaturi, că era atunce grammatic la dânsul. 
lar când au fost odată, nu s-au săturat de bine şi de cinstea ce 
ave la Ştefăniţă-vodă, ce au sedzut şi au scris nişte cărţi viclene, 
şi le-au pus într-un băţă sfredelit, şi le-au trimis la Constantin- 
vodă cel Bătrân Băsărabă în Ţara Leşască, ca să să rădice de 
acolo cu oști, să vie să scoaţă pre Ştefăniţă-vodă din domnie. 
lar Constantin-vodă n-au vrut să să apuce de acele lucruri ce-i 
scri€, ce s-au sculat şi au trimis băţul acel sfredelit cu cărţi cu 
tot înapoi la Ştefăniţă-vodă, de le-au dat. Deci Ştefăniţă-vodă, 
cum au vădzut băţul cu cărţile, s-au pre mâniet şi l-au şi adus 
pre acel Nicolai Milescul înaintea lui, în casa ce mică, şi au 
pus pre calău de i-au tăiat nasul. Scoţând Ştefăniţă-vodă în 
grabă hamgeriul lui din brâu, au dat de i-au tăiat calăul nasul. 
Şi n-au vrut să-l lasă pe calău să-i taie nasul cu cuțitul lui de 
calău, ce cu hamgeriul lui Ştefăniţă-vodă i-au tăiat nasul. După 
acee, Nicolai Cârnul au fugit în Ţara Nemţască şi au găsit 
acolo un doftor, de-i tot slobodzie sângeli din obraz, şi-l boţie 
la nas, şi aş€ din dzi în dzi sângele să închega, de i-au crescut 
nasul la locu, de s-au tămăduit. lar când au vinit aice în ţară, 
la domniia lui Iliieş-vodă, numai de abi€ s-au fost cunoscut 
nasul că-i tăiat. Numai tot n-au şedzut în ţară mult, de ruşine, 
ce s-au dus la Moscu, la mareli împărat, la Alexii Mihailovici, 
la tatăl marelui Petru împărat, carele au vinit la noi aice în 
Moldova. Şi pentru învăţătura lui au fost terziman împăratului 
şi învăţa şi pre fiiul împăratului, pre Petru Alexievici, carte. Şi 
era la mare cinste şi bogăţie. Şi l-au trimis împăratul Alexii 
Mihailovici sol la mareli împărat al chitailor, de au zăbăvit la 
Chitai vreo doi, trii ani. Şi au avut acolo multă cinste şi dar de 
la mareli împărat la chitailor, şi multe lucruri de mirat au vădzut 
la ace împărăție a chitailor. Şi i-au dăruit un blid plin de pietri 
scumpe şi un diiamant ca un ou de porumbu. Şi întorcându-să 
pe drum înapoi, s-au tâmplat de au murit împăratul Moscului, 

pre anume Alexii Mihailovici, iar senatorii de la Moscu i-au 
ieşit întru întimpinare, şi i-au luat aceli daruri şi tot ce au avut, 
şi l-au făcut surgun la Sibir. Şi au şedzut câţiva ani surgun la 
Sibir. lară mai pre urmă, rădicându-să Petru împărat, fiiul lui 
Alexii Mihailovici, carele au vinit aici în ţară, în Moldova, de 
s-au bătut cu turcii la Prut, la Stănileşti, din gios de Huşi, în 
ţinutul Fălciiului, agiuns-au Cârnul din Sibir cu cărţi la dânsul, 
la împăratul Petru Alexievici, de i-au făcut ştire de toate ce-au 
făcut şi cum este surgun. 

Atunce Petru Alexievici împărat îndată au chemat senatorii 
şi au întrebat dzicând: „Unde este dascălul mieu cel ce m-au 
învăţat carte? Acmu curund să-l aduceţi“. Şi îndată au răpedzit 
de olac şi l-au adus la Petru Alexievici, împăratul Moscului, în 
stoliţă. Şi l-au întrebat ce-au vădzut şi ce au păţit, şi i-au plătit 
lucrurile toate acele de la senatori ce-i luasă, pănă la un cap 
de aţă, şi diiamantul cel mare. Şi împăratul, după ce l-au vădzut, 
s-au mirat şi l-au dat în haznaoa ce împărătească, iar Cârnului 
i-au dat optdzăci de pungi de bani. Şi l-au luat iară în dragoste 
şi în milă şi l-au pus iar sfetnic. 

Şi când au ras barbeli, împăratul, a moscalilor, atunce când 
s-au schimbat portul, atunce sângur împăratul i-au ras barba cu 
mâna lui. Şi au trăit Cârnul pănă la a doa domnie a lui Mihai- 
vodă Racoviţă, şi atunce au murit. Care mare cinste i-au făcut 
împăratul la moartea lui şi mare părere de rău au avut după 
dânsul, că era trebuitoriu la aceli vremi. 

Rămas-au acelui Cârnu ficiori şi nepoți, şi au agiunsu unii 
de au fost polcovnici spre slujba oștirii. Că să însurasă el acolo, 
de luasă moscalcă. Şi s-au mai dus după dânsul de aice din 
Moldova trii nepoți de frate, de să aşedzase şi ei pe lângă 
unchiu-său. Şi aceie ave milă de la împărăție, şi acolo au murit. 

XLII. Ştefăniţă-vodă dzicu unii că pentru vrăjmăşia lui şi 
supărarea ce făce boierilor, atunce la Tighine, la Bender, când 


s-au bolnăvit, să fie murit de otravă. Dar adevărul nu să ştie, 
că letopisăţul nu scrie nemică de acest lucru. 

LETOPISEŢUL ŢĂRII MOLDOVEI 


DE LA DABIJA-VODĂ PÂNĂ LA 
A DOUA DOMNIE A LUI 
CONSTANTIN MAVROCORDAT 


CAP. | 
DOMNIA DABIJII-VODĂ 


După moartea lui Ştefăniţă-vodă, ficiorul lui Vasilie-vodă, 
în anul 7170, au trimis boierii la Poartă pre Chiriţă Drace, 
cu rugăminte de la boieri şi de la ţară, pre cine or vrè ei să lè 
de domnu de ţară. Şi le-au ieşit răspunsul de la împărăție să 
margă boierii toţi la Poartă şi acolo, pre cine or alege ei, pre 
voia lor vor face. 

După acee mers-au toţi boierii la Țarigrad, după poronca 
viziriului. Şi cu dânşii era şi Evstratie Dabije vornicul. Şi dintre 
cei boieri mulţi carii trăge nedejdea domniii, numai Toma 
vornicul şi cu frate-său vistiiernicul Iordachi, Cantacozineştii 
cei bătrâni, s-au agiunsu cu nepotu-său, cu cupariul Rusăt cel 
bătrân. Având cupariul trecere şi cinste la Poartă, au isprăvit 
lucrul de domnie pentru Dabije vornicul. Şi ieşind boierii 
înaintea viziriului, să ţine cela di cela să-i aleagă la domnie. 
lar Dabije vornicul nemică nu ştie, nici în gând nu-i era. Ce 
cum intrară boierii în casă la viziriul, fiind lucrul tocmit şi 
aşedzat cu cupariul, şi întrebă viziriul care este Dabije. Şi 
arătându-l boierii, l-au şi îmbrăcat cu caftan de domnie. lar 
alţi boieri ce trăge nedejde domniii au rămas numai cu nedejdea. 

Vinit-au Dabije-vodă în scaonul domnescu în laşi, tuturor 
cu bucurie de bună părere pentru domnu bun de boieriu de 
ţară. Şi era tuturor cu bine. Şi nu era nici un boieriu în prepus 
sau în minciuni la acest domnu, nici ţara nu era împresurată cu 
dările pre acea vreme. 

Acest domnu ave obicei, când şide la masă şi vide niscaiva 
oameni săraci dvorind prin ogradă, învăţa de lua câte doao, 
trii blide de bucate din masa lui şi pâine şi vin şi le trimite 

acelor oameni acolo în ogradă, de mânca acei oameni. Şi dzicè 
cătră boieri: „De mult or fi dvorind ei şi or fi flămândzi, neavând 
de cheltuială“. Şi făcè divanuri dese, ca să nu zăbăvască 
oamenii mult, dacă or vini la laşi pentru nevoile lor. Şi multe 
divanuri făce din amiadzădzi în desară. Care aceli divanuri 
den amiadzădzi în desară nu căde toate pre de laudă. Aşijdere 
el bè vin mai mult din oală roşie decât din păhar de cristal, 
dzicând că-i mai dulce vinul din oală decât din păhar. Şi el era 
de locul lui din ţinutul Putnei, şi ştiind elù încă din boierie că 
au oamenii săraci dobândă bună din vie, din toate cele rele au 
scornit şi el acestu obicei rău de vii: de pogon câte un leu să 
dè; care să trage şi pănă astădzi. 

Având un hiiastru al său, anume Lupaşco, făcut de 
Dabijoaie cu Buhuşu, căci Dabijoaie au avută şi alţi bărbaţi 
mai nainte, păn-a o lua Dabije, făcut-au mare nuntă în curţile 
domneşti cu acel hiiastru al său, cu Lupaşco, care acel 
Lupaşco au agiunsu mai pe urmă şi spătari mare în [ara 
Muntenească şi au luat o fată a lui lordache vistiernicul 
Ca[nltacozino. Şi încuscrindu-să Dabije-vodă cu lordachi, 
l-au pus spătarii mare, şi n-au spătărit vreme multă ş-au 
murit lordachi spătarul, care cu multă pofală şi cu mare jele 
despre toţi pemintenii l-au îngropat înă Bărnovschii, că, 
măcar că era grec, omi strein, dar era om bun; să pune tare 
pentru peminteni la domnie. 

Într-acea vreme tâmplatu-s-au de avè oştire Turcul cu 
Neamţul. Şi au venit poroncă la Dabije-vodă, de s-au gătit de 
oaste, de au mărsu la Uivaru, în Ţara Nemţască, şi au trecut 
Dunărea pre la Rusova, împreună cu Grigorie, feciorul Ghicăi- 
vodă, domnul Ţărâi Munteneşti. Şi împreunându-să cu viziriul, 
au bătut cetatea Uivariul ş-au dobândit-o de la nemți, şi s-au 
întorsu înapoi cu multă dobândă moldovenii şi muntenii, 
aducând cară încărcate de haine şi multe lucruri. 

lară la anul după această oştire, iar au venitii poroncă de 
la Poartă la Dabije-vodă şi la Gligorie-vodă, de s-au gătit de 

oştire, de au mărsu în Ţara Nemţască la Leva, împreună cu 
oştile turceşti, cu viziriul. Au lăsăt viziriul la Leva pe un 
sarascherii cu oastea turcească şi pre un soltan cu treidzăci 
de mii de tătari şi cu domnii acestorii ţări la cetate la Leva, s-o 
dobân-dească. lară viziriul să dusesă la altă cetate, mai 
înlăuntru, şi l-au bătut pe viziriul nemţii de la această cetate. 
Şi după ce l-au bătut pe viziriul nemţii, s-au dat viziriul cu 
oastea sa în laturi ş-au răpedzit cum mai degrabă să margă şi 
oştile care lăsase la Leva, să margă la viziriul, să-i de agiutoriu. 
Ce n-au apucat să margă la viziriul, că i-au şi loviti nemţii şi 
pe-cea oaste de la Leva, de i-au bătut nemţâi şi i-au răsipituă. 
Că li să şi supărasă turcilor a mai oști, fiindu vreme de toamnă, 
pre la Simedru, şi trăgându şi nedejde ca doriă i-or slobodzi să 
margă pe la casâli lor. Şi Dabije-vodă şi Gligorii-vodă sfătuisă 
să fug-în Ţara Leşască. Şi cum au lovită nemţâi acolo la Leva, 
fugându oastea înapoi spre Dunăre, ei au şi trecut Dunărea 
cu oştile lor, fără ştirea viziriului, ş-au vinit prin Ţara 
Muntenească, iară Stamatie, ce era postelnic mare la Dabije- 
vodă, au dzis Dabijăi-vodă: „Să nu fugi, măriia ta, ce să te 
întorci înapoi la viziriul, că apoi poate să viie din urmă 
poroncă la ţară să te prindză, ce să laşi pe Gligorie-vodă să 
facă el ce ştie“. Deci Dabije-vodă s-au întorsu şi ş-au tocmit 
lucrul despre viziriul. 

Gligorie-vodă, neştiindu nemic de întorsul Dabijăi-vodă, 
ş-au pornitii doamna cu toată casa lui de au trecut în Ţara 
Ungurească, iară el au vinit prin Ţara Moldovii, ca să afle pe 
Dabije-vodă în ţară. Şi au mărsu păn’ la Suceavă şi neaflându-lu 
pe Dabije-vodă, i s-au răzleţit şi oastea sa, ce ave, de dânsul şi 
au rămas numai cu 50 de oameni. Şi temându-să să nu sară 
ţara după dânsul să-l prindză, au purces noaptea de la târgul 
Sucevei spre Botăşeni şi de-acolo au lovită la Prut la Bogdănești. 
Şi de-acolo au luat asupra Nistrului ş-au trecut tocma la 
Movilău. Şi cându au trecut demeneaţa pe o negură pe lângă 
Botăşeni, i s-au rătăcită un cămăraş a lui, anume Iştoc, c-o 

păreche de desagi de galbeni, şi cădzindu pre mâna Jorăi, ce 
era atunci vornică în Botăşeni, au luat banii şi l-au triimis pre 
Iştoc la Dabije-vodă şi cu banii. Numai păn-a-l triimite, au 
dispecetluit banii Jora ş-au luat câţiva galbeni ş-au dat samă 
cătră Dabije-vodă că aşe despecetluiţi i-au găsit. 

Gligorie-vodă n-au zăbăvitii mult în Ţara Leşască ş-au trecut 
pren Ţara Ungurească, de ş-au luat doamna, ş-au trecut cu toată 
casa lui la Beciu, la împăratul nemţescu, ş-au zăbăvit acolo 
câţiva ani la Beci. 

Dece pe această vreme, audzindu stolnicul Costantin 
Ca[n]tacozono, fratele lui Şerban-vodă, îndată s-au dus şi el 
din Ţara Muntenească la Beciu, de au făcut jalobă la împăratul 
nemţescu pe Gligorie-vodă, precum cându era Gligrie-vodă 
domnu în Ţara Muntenească au închis pe tată-său, pe Costantin 
postelnicul, la mănăstire la Snagovă şi i-au făcut acolo multe 
cazne, şi i-au luat mulţi bani, şi l-au şi omorât. Şi el n-au fost 
vinovată lui Gligorie-vodă cu nemic. lară Gligorie-vodă 
tăgăduie, dzicând că-l năpăstuieşte înaintea divanului împă- 
rătescu. lar Costantin stolnicul s-au agiunsu cu o slug-a lui 
Gligorie-vodă, anume lonaşco Cap-de-ghindă, şi l-au scos martur 
înaintea divanului împărătescu, de au mărturisit cum că l-au 
omorât stăpânu-său, Gligorie-vodă, fără nici o vină, pe Costantin 
postelnicul. 

Dece Gligorie-vodă, dac-au vădzut că mărturiseşte aşe sluga 
lui, n-au avut ce mai răspunde, că s-apucasă de cap înaintea 
divanului că i-i năpaste, ş-au rămas vinovată ş-au cădzut 
la-nchisoare şi-n mare grijă. Sfătuitu-s-au c-un prietin să-l facă 
catolic, că într-alt chip n-a pute scăpa de moarte, şi aş€ priimind, 
ş-au dat şi un copil la împăratul, de l-au botedzat şi i-au pus şi 
nume copilului Leopold, pe numele împăratului. 

Cătatu-ş-au vreme ş-au fugit de la Beci la Veneţie, şi aşe i s-au 
trăgănat vremea, de au zăbăvit în streinătate 7 ani, păn' s-au 
făcut pace la turci. Şi s-au dus pre taină iar la Țarigrad, şi şede 
în Țarigrad pre taină, de nu-l ştie nime. 

lară boierii munteneşti rădicasă cap un domnu în locul 
lui Gligorie-vodă pe un om prostu, anume Antonie, şi-i da 
nafaca lui pre dzi de cheltuială câte 10 potronici. lar viziriul 
au triimis de-au chemată pre acel domnu la Poartă, cu boierii 
depreună, dzicând să le înnoiască domnia. Şi-ndată s-au 
rădicat pe poronca viziriului cu Antonie-vodă ş-au mărsu la 
Poartă, neştiindu nemic de vinirea lui Gligorie-vodă, că-l 
ţine viziriul tăinuit. 

Dece împreunându-să boierii cu viziriul, rugatu-s-au vizi- 
riului să le puie un domnu dintre dânşii, pe care ş-ar alege 
ei, că acel domnu ce-l rădicasă ei este un om prè prostu. 
Atunce i-au întrebat viziriul pe boieri pentru Gligorie-vodă, 
unde să află şi, de i-ar scrie, oare n-ar vini? lar muntenii îl 
sudui€, că-i omi rău şi nice a mai vini de unde îi dus. Dzisu- 
le-u viziriul: „Alegeţi-vă un domnu dintre voi, pe cine v-a 
plăce, şi viniţi mâne dimineaţa să vi-l fac“. lar Gligorie- 
vodă, după perdeaua viziriului, asculta toate. Ducându-să 
boieri la gazdă, sfătuitu-s-au ş-au ales dintre dânşii pe un 
frate mai mare a lui Şerban-vodă, anume Drăgiciu. Şi cum 
au purces cu dânsul a doua dzi la Poartă să îmbrace căftan, 
ş-au intrat în casă la viziriul. 

lară viziriul au şi scos pe Gligorie-vodă şi l-au îmbrăcată 
în căftan. lară boieri munteneşti, dacă l-au vădzut, numai 
ce-au încremenit. Şi i-au dat pe toţi de grumadzi pe mâna 
lui Gligorie-vodă. Numai ce-au scăpată Şerban-vodă dintre 
dânşii, că, vrând şi el să intre în casă la viziriul, după cielalţi, 
un prietin i-au spus în taină că-i Gligorie-vodă în casă la 
viziriul. Şi el n-au mai apucat să spuie celoralalţi 
fraţi, şi-ndat-au fugit şi s-au ascunsu. lar pe Drăghiciu 
Ca[n]tacozono şi pe frate-său Mihaiu şi pe frate-său Co- 
stantin, care îl pârâsă pe Gligorie-vodă la Beci şi pe frate- 
său Mateiu şi pe Iordachi, i-au luat pe aceştea pre toţi de 
grumadzi, de i-au dus în Ţara Muntenească. Dece pe 
Drăghiciu l-au omorât, iară pe cielalţi i-au închis înă curţile 

domneşti, la simeni. Ş-au răpedzitii Gligorie-vodă oamenii 
săi înainte cu schimi-aga, de au prinsu pe giupâneasa lui 
Şerban şi pe celelalte a celoralalţi boieri, de le-au închis la 
simeni. Şi după ce au mărsu în Bucureşti, Gligorie-vodă îi 
tot băte şi-i tot căznie pe acei boieri şi pe giupânese. 

Care lăsăm acmu povestea lui Gligorie-vodă, de omă 
scrie mai înainte, cându i-a vini rândul. Şi-ncepem iar a Dabijăi- 
vodă, la rându nostru. 

Dabije-vodă, aice în ţară domnindu cu pace şi cu domnie 
aşedzată, cu ţară întemeiată, era omii bun şi blându, fără 
nice o răutate. Şi neplinindu bine 4 ani a domniei lui, fiindu 
şi om bătrân, au plătit şi el datoria cè de opştie, de-au murită. 
Şi l-au dus cu toată boierimea, cu mare cinste, de l-au îngropat 
în mănăstirea lui, în Bârnova, carei este de dânsulii isprăvită, 
iară din temeiul ei au fost-o început-o Barnovschie-vodă, şi 
n-au apucat s-o isprăvască, c-au pierit la Poartă, cum să pome- 
neşte mai sus. 


CAP. II 


DOMNIA DUCĂI-VODĂ 
CELU BĂTRÂN LEAT 7174 


Duca-vodă era de moşie din Ţara Grecească, de la Rumelia, 
şi viindu aice în ţară de copil, au slujit la Vasilie-vodă în casă 
şi la alţi domni, păn-au agiunsu la boierie mare. Şi s-au însurat 
aice în ţară, de-au luat o fată a doamnei Dabijoaie, anume 
Nastasia, ce era făcută cu Buhuş, ş-au agiunsu de au fostu şi 
visternicu mare în dzilele Dabijăi-vodă. Ce, după ce au murit 
Dabije-vodă, au mărsu doamna Dabijoaie în Țarigrad, cu Duca 
visternicul, ginere-său, având pe Cupăreştii cei bătrâni în 
Țarigrad, purtători de trebile domniei, la viziriul şi la 
alte căpetenii a Porţâi împărăteşti. Scris-au şi Toma vornicul 
Ca[n]tacozono la nepoţâi lui, la Cupăreşti, ca să fie nevoitori 
pentru Duca visternicul. Şi aşe i-au isprăvită, de l-au îmbrăcat 
cu căftan de domnie în Ţara Moldovei, în locul Dabijăi-vodă. 

Dece viindu în scaonul domniei, în leşi, le era tuturor cu 
bine, fiindu şi el din boierii ţărâi domnit, cât nu să plânge nime 
nice de o strâmbătate. Dar numai giumătate de an au domnit, 
şi i-au şi vinit mazâlia, pentru povestea unei cărţi ce au scris el 
la hanul tătărăscu. 

Dzic că atunce să cerca acel hanu să s-închine la împărăţâia 
Moscului şi să lipsască de supt împărăţia turcului. Şi înţelegându 
la împărăție de povestea aceasta, n-au credzutiă, ce au scris 
viziriul la Duca-vodă aice în ţară, să caute numai să adeverească 
acestu lucru, să-i facă ştire. 

Şi viziriul, din Țarigrad au purces la oaste. Duca-vodă, vrând 
să ispitească pre hanul, să afle adevăriul pe poronca viziriului, 
au scris şi el la hanul, cum şi el este robu şi plecat suptu puterea 
hanului, şi altele multe ca aceste. Şi mărgând omul Ducăi- 
vodă pre la Vozâia, la trecătoarea Niprului, l-au prinsu paşea 
de Vozâia, şi fiindu paşea neprietin Ducăi-vodă, i-au şi triimăsu 
cărţile la Țarigrad, la camaicanul. Şi camaicanul, neştiindu 
povestea, îndată au arătat cărţile împărăției. Şi împărăţia au 
triimis de l-au mazilit. Şi era să-şi puie şi capul. Atunce în 
grab-au pus împăratul pe lliieş-vodă, ficioriul lui Alexandru, 
domnu. 

Numai nărocul Ducăi-vodă ce au fost de nu ş-au pus capul, 
că camaicanul au triimis acele cărţi a Ducăi-vodă la oaste, la 
viziriul, de le-au vădzut. Dece viziriul au scris la împărăție 
cum că Duca-vodă cu poronca lui au scris la hanul, ca să-l 
ispitească, şi nu-i vinovati. Şi aşe au scăpat Duca-vodă cu 
dzile, de n-au pieritii. lară mazâl tot au rămas, că apucasă 
împărăţia de pusesă pre Ilieşii domnu. Şi au domnit Duca-vodă 
numai şesă luni într-această domnie întăiu. 

Şi când au vinit mazâlia, era ieşit Duca-vodă la primblare 
cu toată casa şi boierii lui pe Prut în sus, la Berehoieşti, de-ş 
lua sama oiloră de ave din boierie. Şi acolo, fără nedejde, i-au 
vinit mazâlia, şi de acolo luându-l aga împărătescu, cu toată 
casa lui, de l-au dus la Țarigrad. 

CAP. III 


DOMNIA LUI ILIEŞU-VODĂ, 
FICIORUL LUI ALEXANDRU-VODĂ 


La acè vreme ce au vinit cărţile Ducăi-vodă la Poartă, care le 
scrisesă Duca-vodă la hanul şi le prinsesă paşea de Vuzâia, precum 
arată mai sus, s-au tulburatiă tare împărăţia, ş-au întrebat împăratul 
ce domni să află aice la Țarigrad mazâli. Şi tâmplându-să de 
murisă Alexandru-vodă, tatul lui Ilieş-vodă, rămâindu sărac şi 
la mare lipsă şi cu datorii multe, de pre cum este obiceiul 
domnilor mazâli, de rămân săraci după ce să mazâlescu, din 
blăstămul cel mult a oamenilor. 

Merge şi Ilieş-vodă după oasăle tătâne-său la îngropare, cu 
multă grijă şi frică de datornicii tătâne-său, să nu-l prindză să-l 
închidză. Şi tâmplându-să într-acel ceas de l-au tâmpinat, cu oasele 
ducându-le la gropniță, un omiă împărătescu şi tâmplându-să la 
acea întrebare a împăratului de domnii mazâli de Moldova, 
iar acel omă împărătescu, cine-r hi fostu, au dat samă c-au 
vădzut acmu pe Ilie mărgându după oasăle tătâne-său. Şi aşe 
îndată au răpedzit împăratul un ceauş, de l-au luat de la 
îngroparea tătâne-său şi l-au dusă la saraiu, de l-au îmbrăcat 
cu căftan de domnie, de l-au pus domnu în Moldova în locul 
Ducăi-vodă, pe cum să pomeneşte mai sus. lară păn-a-l îmbrăca 
cu căftanul, foarte rău să spăriiasă, că nu ştie la ce-l duce şi la 
ce. Ce mila dumnedzăiască este mare, de bucură pe om cându 
nu gândeşte. 

Şi după ce au vinit Ilieş-vodă domnu în ţară, pre acie vreme 
era pace. Şi acestu domnu era bun ţărâi şi boierilor, îi ave în 
cinste. Numai, fiind născut, crescut în Țarigrad, nu ştie limba 
țărâi, ce grăiè cu tălmaciu la divan. Şi multe giudeţe a lui, 
fiindu cu tălmaci, nu să giudeca bine, şi câteva ispisoace au 
ieşit pe urmă rele. Aşijdere pe o samă de boieri ce era de casa 
Ducăi-vodă i-au pus câţiva bani de au dat împrumutare, şi pe 
care boieri îi aflasă c-au fostu sfetnici la rădicarea ţărâi asupra 
tătâne-sau, lui Alexandru-vodă, încă nu le pre căuta cu bine. 

Tâmplatu-s-au pre acea vreme de au vinit şi un ficioriă a lui 
Batişte visternicul cu domnia din Țarigrad. Şi aflându pe un 
orheian, anume Bosâe, care au ucis pe tat” său, Batişte 
visternicul, l-au fost închisiă în vartă, fără ştirea domniei. lară 
după ce au vădzut alţii că l-au închisă, pe afar-au început a 
strâga şi a gâlcevi ce poate să fie acest lucru. Dece domnia 
înțelegând, îndat-au poroncită de l-au slobodzit şi poroncindu 
să nu să teamă nime de nemic, că acele lucruri toate le-au 
iertat. Şi-ncă au ţinut şi pe ficiorul lui Batişte de rău. Şi ţara era 
împresurată cu dările, că să făce cheltuiele mari la visterie, şi 
era şi darnică: bacşişuri da mari, că era om bun. Şi aşe să 
pomeneşte că, după ce s-au mazâlit ş-au trecut Dunărea, n-au 
fost avându de cheltuială, s-au fostu îndatorindu la boierenaşi 
de bani, de au fostu cheltuindu pe drum. Şi puţin n-au plinit 3 
ani cu domnia şi s-au mazâlitu. Şi fiindu Duca-vodă domnu 
mazâl la Poartă, au ieşit domnu al doile rându la velet 7177. 


CAP. IV 


DOMNIA A DOAA 
A DUCĂI-VODĂ CELUI BĂTRÂN 


Viindu Duca-vodă cu a dooa domnie în ţară, arătă-să la 
hire mai aspru decât cum era cu domnia dintăiu. Şi şi începu a 
zâdi mănăstirea Cetăţuia, că era ţara plină de oameni şi cu 
hrană şi agonisită bună. 

lară în al triile ană a domniei lui, la vleato 7180, rădicatu-s-au 
Hânceştii cu toţi orheienii şi lăpuşnenii cu oaste asupra lui, 
pentru urâciunea grecilor ce adusesă pre mulţi de la Țarigrad. 

Şi mai ales pentru Cupăreşti!, ce era aice în ţară. Dece, 
viind Hânculiă şi cu Durac sărdariul aice în leşi, cu toate oştili, 
strâga să prindză pe greci, să-i omoare. Fugit-au toată boierimea 
care încotro au putut. lară Duca-vodă, vădzându că s-au rădicat 


! Familia Ruseteştilor, numită aşa după întemeietorul ei, care avea 
rangul de cupar. 

atâta țară asupra lui, au ieşit din curtea domnească cu toată 
casa lui ş-au purces în gios pre iaz. lară Hânceştii au intrat în 
curte şi prin casăli boiereşti şi neguţitoreşti, pen târgu, strâgându 
şi jăcuind. Şi prindzindu pre greci, pre câţi i-au găsită, pe toţi 
i-au omorât. 

Duca-vodă au trecut deodată peste Dunăre, şi cu o samă de 
boieri, iară o samă trecusă în Ţara Muntenească. Şi isprăvindu- 
şi Duca-vodă de la Poartă, şi ş-au luat tătari câţi i-au trebuit, 
de i-au triimis cu Alexandru Buhuş, ce era pe acie vreme 
sărdariu, de-au loviti pin oastea Hânceştilor la lepureni şi i-au 
bătut pe Hânceşti şi i-au împrăștiat. 

lară tătarâi, după ce au bătut pe Hânceşti, pe mulţi oameni 
au robită dintr-acele ţinuturi şi pe mulţi din căpetenii, căpitani, 
hotnogi, prindzându-i, i-au spândzurat şi pe unii i-au înţepat. 
Duca-vodă după ce s-a întorsu de piste Dunăre, iarna era mare 
atunce. Hânceştii atunce, nu ştim, n-au vrut au n-au îndrăznitii 
să facă vrun rău domnului. Ce pentru doi, trii vinovaţi au pierit 
mulţi nevinovaţi, şi s-au potolit toţi. Numai numele Hânceştilor 
au rămas în pomenirea oamenilor de atunce pănă astădzi. 

lară dup-aceste zarve, cât s-au făcut vară, s-au gătit 
împărăţia turcului şi au purces cu oști să vie asupra Ţărâi Leşeşti, 
să dobândească vestita cetate Camenița. Şi au triimis poroncă 
la Duca-vodă să-i triimiţă chip şi starea cetăţâi Cameniţâi, să 
vadză ce loc şi ce tărie ari ave. Duca-vodă au triimis pe un 
nemiş din ţinutul Hotinului, anume Gligorie Cornescul, ce era 
foarte meşter de scrisori şi de săpături la pietre şi la alte lucruri, 
de au făcut chip cetăţâi Cameniţâi de ceară, cu toate tocmelele 
ei dinluntru şi denafară. Şi o au triimis la împărăție, de o au 
vădzut, şi mult s-au mirat de mărirea ei, ce era din sângură 
starea locului, cu apă şi cu stânci de piatră împregiuriu, minunat 
loci. Şi mai mult aceasta au îndemnatii pe împărăție, de au 
vinit la Cameniţă. 

Viziriu era atunce Chiopărăliolu. Şi nu-i era cu voie să vie 
împărăţia la Cameniţă, ş-au scris şi la Duca-vodă, cât arii pute 
să puie piedică, arătându că-i pre mare Camenița şi n-a putè-o 

lua. Dar nemic n-au putut isprăvi. Numai ce s-au pornit 
împărăţia, la Obluciţe sosindu, au găsitii podul gata peste 
Dunăre şi au şi trecut cu oştile sale. Leşii, neştiindu nemic, 
nice avându veste, nu să gătisă nemic de oaste. 

Duca-vodă gătindu conace şi poduri peste toate pâreile cu 
multă grijă, să nu-i afle împărăţâia vro pricină, să-şă puie capul. 
Vinit-au şi Gligorie-vodă cu oastea sa, după poronca împărăţăei, 
de era de agiutor împreună cu Duca-vodă. 

Într-acestu anii făcutu-s-au şi o minune mare, arătare la 
Hotin, într-o mănăstioară mică ce este supt cetate. Au lăcrămat 
icoana Maicii Precistei, cât să răntuna lacrămile pe chipul 
icoanei, de le vide toţi oamenii. Şi pica într-o tepsie ce era 
pusă supt icoană, de era de mirare a prăvi arătarea şi sămnu ca 
acela, carele au fostu adevărat sămnu de pieire a mulţi creştini 
în Ţara Leşască şi începătura durerei şi stricărei ţărâi noastre. 
Că de atunce din an în ani tot rău şi amar de creştini şi pustiire 
au rămas locurile pre acolo. 

Trecut-au împărăţâia Dunărea, şi de acolo purceasă pe Prut 
cu multă oaste şi cu multe tunuri grele şi mari. Şi la un tun 
pune câte 80 de bivoli. Unele era şi mai mici; feluri de feluri 
de harmate. Şi sosându la Ţuţora, au şădzut cu toată oastea de 
au odihnit 8 dzile. Ţara era bejănită numai din şleahul oştii, iar 
în laturi sta toţi cineşi pe la casăli lor; n-ave nime nice o nevoie, 
nice la mărsu, nice la întorsu. 

Vinit-au în primblare împărăţia de la Ţuţora în leşi şi s-au 
scoborât pe la Nicoriţă în Căcaina şi s-au suiti prin târgul boilor 
ş-au descălecat în câmpu, supt saivan, de la deal de târgul 
boilor. Şi Duca-vodă merge cu toţi boierii pre gios pe lângă 
împărăţăe. Şi s-au tinsu câteva bucăţi de atlazuri şi de tăfţi pre 
îmbe părţile de uliţă, pe unde merge împărăţia. 

lară dac-au discălecat împăratul supt saivan, Duca-vodă i-au 
închinat multe daruri: câţiva cai turceşti cu podoabe scumpe 
şi leghian cu ibric de argint şi alte lucruri scumpe. Şi d-ice iar 
s-au întorsu împăratul la urdie la Ţuţora. Şi iar după acie au 
mai vinit împăratul în primblare şi s-au suit în deal la mănăstire 

la Cetăţuie de au vădzut-o şi prăvind locul în toate părţile. Şi 
iar s-au întorsu la urdie la Ţuţora. Dzic atunce să fie strigat şi 
hogea în clopotniţă la Sfete Neculaiu, ş-au stătut beserica 
pecetluită păn” la vinirea cu domnia lui Antonie-vodă. 

Dece boierii atunce, aflându vreme, au jăluit pe Duca-vodă 
la împărăție foare tare, mai cu dedinsu Ursachi cel bătrână. Şi 
era atunce să-l măzilească la Ţuţora. Numai viziriul au grăit 
împăratului că nu-i bine să-l mazilească pe cale, ca să nu facă 
sminteală pentru cele ce trebuiescu să grijască: conace, poduri 
şi de alte ce trebuiescu pentru treaba împărăţâei păn’ la Nistru. 
Şi aşè l-au îngăduit împăratul, pecum au dzis viziriul, păn” la 
Nistru; nu l-au mazilit acolo. Purces-au împărăţia de la Ţuţora 
pe Prut în sus, fiindu boierii orânduiţi de purta grije ce era 
treaba: pâne, ordzu, iarbă, lemne, ţăruşi, ialoviţă, berbeci, unt, 
miere şi de alte multe ce trebuie la conace. 

Acestu împărat era călăreț bun şi vânător. Merge tot pe 
câmpu cu puţintei oameni de curtea lui păn' la conac. Şi 
într-acestu anti era mare bişug în ţară de toate, şi duce oamenii 
la urdie de vinde făr' nice o grije: ialoviţă, miere, unt, poame 
de tot felul, cini de ce ave, de s-umplusă oamenii de bani. 
Cându au sosit la Nistru, era podul gata peste Nistru, din gios 
de Hotin, la un sat anume Vârnoviţa. Şi trecându împărăţia, 
iară Duca-vodă sta la capul podului, di cie parte de Nistru, 
aştepta pentru slujba să-l îmbrace cu căftan. lar împăratul, 
avându pe dânsul măraz şi gându să-l mazilească, cum au 
trecut, au şi făcut sămnu de luară pe Duca-vodă, de l-au dus de 
l-au închisu la baş-ceauş. Atunce s-au vădzut că-i mazâl. Şi i-au 
scris tot ce-au avut la împărăție, şi din pâra lui Ursachi l-au 
bătut împărăţia. Ş-au cheltuit mulţi bani, şi era să şi peie. 

Numai, nărocul lui, s-au tâmplat o blană de hulpe de mosc 
neagră prè bună şi scumpă. Ş-acee i-au scos capul, că, ducând-o 
la viziriul, vizirul au arătat-o împăratului, care s-au mirat 
şi-mpăratul de acea blană. Şi atunce au găsit vreme viziriul, 
fiindu-i prietin, de au grăit: de n-a hi apucat a pieri, să fie mila 
împărăţâei să-l ierte. Şi atunce împăratul l-au iertat de cap şi l-au 

dat pe mâna unui agă, de l-au adus prin leşu, de l-au rădicată 
cu tot ce-au avut şi l-au dus la Țarigrad. În loc de milă şi cinste 
ce aştepta să aibă, ei l-au mazâlit. 

leşit-au răspunsu boierilor: pe cine vor alege dintre dânşii 
să margă să-l îmbrace cu căftan de domnie. Sfătuit-au cu toţâi 
ş-au ales dintre dânşâi pe Petriceico cluceriul. Şi l-au dus la 
cortul viziriului, neavându el nici un cuget al său să iasă la 
domnie, l-au îmbrăcat cu căftan de domnie. Apoi şi Petriceico- 
vodă, ce l-au ales boierii, vide-veţi la câtă stângere şi robie au 
dus ţara cu faptele lui, cum omiă scrie pe rându mai gios. 

Leşii, neavându grije de vinirea Turcului la Cameniţă aşe 
fără veste, nice oaste au gătit împotriva Turcului, nice Camenița 
au întărit-o cu neşticavai oşti, să să sprejânească de turci, că 
pe acea vreme ave gâlcevi cu şfedzii, nice ţara lor nu să 
bejenisă pen pălănci, neştiind nemic. 

Craiul leşescu era atunce Mihail Vişnoveschie şi hatman 
Sobeţchie, care pe urmă au fostu şi craiu. Sta sateli pe marginea 
Ţărâi Leşeşti pline de oameni, şi le spune moldovenii: „Fugiţi! 
fugiţi! că vin turcii în ţara voastră“. Ei nu crede, sta pe loc. 
Turcii, cum au trecut Nistrul, cum au început a prăda ş-a robi ş-a 
da foc, câtu au putut agiunge pen Ţara Leşască, fără nice o 
grijă de leşi. 

În Cameniţă era numai vro 6000 de drăgani, de paza porţilor, 
şi târgoveţii. Şi cum au agiunsu turcii supt Cameniţă, trei, patru 
dzile, ş-au bătut din puşci, şi s-au şi închinat cei din cetatea 
Cameniţâi, adeverindu-le turcii milă, dacă să vor închina. Şi 
deschidzând porţile, au intrat turcii ş-au făcut dova în limba 
lor şi vesălie, mare de izbândă, c-au luat cetate ca acie vestită 
Camenița, aşe pre lesne, fără nice o scădere de oști şi vărsări 
de sânge. Aşe da din tunuri, cât să cutremura locul. Şi au ieşit 
toţi lăcuitorii Cameniţâi pe porţi afară, cu tot ce au avut. Şi i-au 
aşedzat pe toţi pe denafară, pe lângă cetate, să lăcuiască. 

lară Volodiovschie, starostele de Cameniţă, dac-au vădzut 
că s-închină cetatea, el au intrat în ierbărie de-au dat foc, de-au 
arsu şi el cu iarba, socotindu mai bine să-ş facă moarte cu 
mânule sale decât să încap-în mânule păgânilor rob. 

Dece turcii, întărindu cetatea cu puşci şi cu zahara şi cu 
oaste, au aşedzat şi paş, şi prădându cât au putut agiunge 
oştili turceşti în sus prin Ţara Leşască, au purces împărăţâia în 
gios, iar pe acel şlah ce au vinit, ş-au trecut Dunărea la Obluşiţă 
cu mult plen de robi şi de dui[u]m. 

lară pe Petriceico-vodă l-au lăsat cu oastea sa, cu moldove- 
nii, în Hotin, ca să fie de paza ţărâi ş-a şlahului Cameniţâi, ca 
să nu închidă leşii drumul neguţitorilor, să nu flămândzască 
oastea din Cameniţă. 

Trimis-au viziriul la Petriceico-vodă, când era împărăţia la 
Nistru, să aleagă un boierii care-i mai de treabă, să-liă triimată 
la cortul lui, că-i trebuieşte. Ales-au Petriceico-vodă din toţi 
boierii ţării mai de treabă la voroavi pe Miron Costân, care au 
fostu mai pe urmă şi logofăt mare. Şi mărgând Miron la cortul 
viziriului, pusu-l-au viziriul de au şădzut înaintea lui. Şi i-au 
dzis viziriul să-i spuie dreptu: pare-le lor bine c-au luat împărăţia 
Camenița, au ba? lar Miron au răspunsu că să teme a spune 
drept. Viziriul s-au jâmbit a râde şi i-au dzis să grăiască, să nu 
să teamă. Atunce Miron au dzisu că „suntem noi modovenii 
bucuroşi să să lăţască în toate părţile cât de mult, iar peste ţara 
noastră nu ne pare bine să să lăţască“. Atunce viziriul iară au 
râs şi i-au dzis: „Drept ai grăit“, ş-apoi l-au întrebat cum 
socoteşte: lăsa-o-a oastea turcească la Hotin cu Petriceico-vodă 
să fie de paza ţărâi şi a Cameniţâi păn-înă primăvară şi n-a 
ave vro primejde de leşi? 

lară Miron au răspunsu că nu-i bine să lasă oastea turcească, 
că este vreme de iarnă, şi să şadză oastea de iarnă la un loc n-a 
putè-o birui ţara de fân şi de grăunţă şi de alte bucate, că-i țara 
săracă, ş-a flămândzi. S-o răschire pen sate, satele înşirati, şi 
or lovi podghiazuri din ceea parte, astădzi într-un sat, mâne 
într-altul, şi păn-în primăvară a pieri oastea împărătească toată, 
şi pentru oastea turcească ori strâcă podghiazurile şi ţara. 
Numai oastea turcească să să duc-în gios. Numai să le de voie 
împărăţia să scrie moldovenii la leşi, cu rugăminte şi cu 
îmbunături, fiindu tot de o lege. Or crede leşii ş-or lăsa de n-or 

face stricăciune Moldovei, şi or chivernisi şi cetatea de bucate 
păn-înă primăvară. 

Şi aşe au lăsat viziriul după sfatul lui Miron, iar unii din 
boieri, după ce le-au spus Miron sfatul, dzice că-i mai bine să 
lasă turcii, că poate pe dânşii să-i prade leşi ţara. lară Miron 
dzice că n-or prăda-o, iar de or şi prăda-o, nemic n-a hi, decât 
să le iè inecerii muierile şi copii şi să rămâie şi aşădzători, să 
nu să mai ducă. 


CAP. V 
DOMNIA LUI ŞTEFAN PETRICEICO-VODĂ 


Stătu domnu Petriceico-vodă la vleato 7180. Şi dacă s-au 
aşedzat domnu, au rămas cu oastea sa la Hotin, pentru grija 
podului ş-a Cameniţâi, păn-în postul Crăciunului. Apoi au vinit 
la leşi în scaon. 

lară de primăvară au vinit împărăţia păn” la Obluşiţă ş-au 
triimis pe Husăin-paşe cu oşti la Hotin. Mărs-au şi Petriceico- 
vodă, cu oastea şi cu toţi boierii săi, şi domnul muntenescu 
Gligorie-vodă, iarăş cu oastea sa, la Hotin, iar la Ţuţora au 
stătut caplan-paşe cu oastea turcească. 

Atunce leşii gătindu-şi oaste, au vinit asupra turcilor la Hotin 
Sobeţchie, hatmanul coronii, care pe urmă au fostu şi craiu, şi 
cu Sinavschie, hatmanul polnie, cu frumoasă oaste. lar Mihail, 
craiul leşescu, era cu toată puterea sa la Leovi. Turcii, vădzindu 
că vine oaste asupra lor, făcut-au şanţuri pe lângă cetatea 
Hotinului ş-au intrat în şanţuri, iar moldovenii şi cu muntenii, 
osăbiţi într-alte şanţuri, încungiuraţi. Ce ei, ca ciia cu nevoie, 
s-au sfătuit ei înde ei, Grigorii-vodă cu Petriceico-vodă, să să 
închine la leşi, să ste cu toţii să bată pre turci, ca să nu să 
apuce a să aşedza în cetatea Hotinului paşa, pe cum să 
aşedzasă în Cameniţă. Că aşedzându-să în Hotin paşa, deci în 
Moldova, n-are di ce mai domni domnu. Şi agiungându-să cu 
leşii, ei îi chema să vie mai curund, că ei încă vor ţine cu 

dânşii asupra turcilor. Deci leşii au priimit cu bucurie şi îndată 
s-au pornit asupra Hotinului. 

Husain-paşa, ce era sarascheriu, cu alţi paşi ce era în Hotin, 
înţălegând că vine oaste leşască asupra lor, să sfătuiè cum ari 
tocmi oastea acolo în şanţuri pedestrimea şi cum ari tocmi 
călărimea afară din şanţuri, să să bată cu leşii. Au chemat şi 
pre domni, pre Grigorie-vodă şi pe Petriceico-vodă, la sfaturi, 
să vadză cum ari socoti şi ei. Deci Grigorie-vodă şi cu 
Petriceico-vodă ruga Dumnedzeu şi aştepta să vadză cum mai 
degrabă izbânda leşilor asupra turcilor, ca să nu să poată aşedza 
turcii în Hotin. 

Dzis-au paşa acestor domni, după ce au vinit la dânsul: 
„Marele şi puternicul împărat ne-au trimis cu oaste la această 
cetate, la Hotin, cu puterea sa ce nebiruită, să ţinem locul şi 
cetatea aceasta şi să purtăm de grije, şi de aret să fim cetăţii 
Cameniţii, care este de curund luată din nărocită primblarea 
împăratului nostru, ce s-au primblat pănă aice, ca să fie raiali 
Ţărâi Moldovii, ce este supt ascultarea împărăţiii. Să fim de 
aret de apărare despre leşi, aflându-să neprieteni împărăţiii 
despre această margine. Acmu cum socotiți să tocmim oastea, 
pedestrimea şi călărimea, să putem lua izbânda neprietinilor 
celor ce vin acmu asupra noastră cu oşti?“ 

lară Grigorii-vodă au răspunsu paşii şi au dzis: „În de aceasta 
nu pociu sfătui într-alt chip, fără numai oastea puternicului 
împărat, fiindu deprinsă la loc largu călăreşte a da războiu, 
foarte este tare şi cu nedejde de izbândă fără de nici o sminteală, 
iar din şanţuri este cu grije a să lupta cu nepriietinii cei denafară. 
Că de multe ori să prilejaşte, cei denafară încungiură pre cei 
dinlăuntru şi-i ţin închişi şi-i flămândzăscu, şi pre urmă de nevoie 
să închină şi cad în mânule vrăjmaşilor săi, fără de nici un 
războiu. Ce eb socotescu să ieşim de aice cu oastea, să lăsăm 
cetatea Hotinului şi să ne pogorâm în gios pre Prut, unde vom 
alege loc largu şi bun de bătălie. Şi de vom vide că nu putem 
sta împrotiva nepriietinilor, vii trimite măriia ta de a vini şi 
caplan-paşe cu oaste de la Ţuţora şi-i vom bate“. 

lară sarascheriu-paşe, dacă au audzit pre Grigorie-vodă 
dzicându-i să lasă cetatea, să iasă la loc largu cu oştili, s-au 
mâniiat pre tare pre Grigorii-vodă, cât au scos hamgeriul să-l 
lovască, să-l omoară, şi au răcnit de i-au dzis că pentru cetatea 
aceasta l-au triimis pre dânsul împăratul. lar Grigorii-vodă cu 
Petriceico-vodă s-au îngrozit şi de sârgu au ieşit de supt cort 
afară. Şi cum s-au dus la otacul lor, îndată au trimis la leşi să 
vie mai curund, să nu zăbăvască. Vinit-au oastea leşască 
aproape de Hotin tăbărându-să ş-au tocmit oastea pre orânduiala 
lor de războiu. leşit-au şi turcii oaste aleasă călărime din şanţuri, 
şi Petriceico-vodă cu moldovenii, şi Grigorii-vodă cu muntenii. 
Şi începând războiu, merge turcii cu năvală asupra polcurilor 
leşeşti, iar leşii încet păşind sprejenie năvala turcilor. Şi stând 
leşii vitejaşte, s-au şi închinat Petriceico-vodă şi cu Grigorii- 
vodă împreună cu oştile lor la leşi, şi s-au amestecat cu leşii şi 
au şi început cu toţii asupra turcilor a-i tăiè. 

Deci călărimea turcilor vădzind aşă, n-au mai avut vreme 
să facă năvală asupre leşilor, ce numai le-au căutat de au intrat 
în şanţuri la cee pedestrime a lor, ca să să apere, iar steagurile 
husăreşti, păşind înainte, au intrat în șanțurile turceşti, şi după 
dânşii ceelaltă oaste. Şi au şi început a-i tăiè pre turci, cât n-au 
mai putut să să mai îndrepte turcii. Şi au şi purces în răsipă. 
Unii au apucat pre pod, ce era pre Nistru supt cetatea Hotinului, 
alţii pin Nistru da, de să îneca, alţii pre supt cetatea de stâncă 
da, de să zdrobie. Şi podul încă s-au rumptu de năvala turcilor 
la mijlocul Nistrului, de s-au înecat mulţime de turci. Numai 
câţi au apucat cu paşa înainte de-au trecut asupra Cameniţii, 
atâţe au hălăduit. Perit-au optsprădzece mii de turci. Umplutu-s-au 
leşii şi moldovenii şi muntenii de cai turceşti, şi de haine, şi de 
arme, şi de bani, şi de alte lucruri bune. 

După ce au făcut leşii această izbândă, chemat-au pre 
aceşti domni de s-au sfătuit să purceadză în gios, să treacă 
Dunărea în Ţara Turcească. Şi au orânduit pre moldoveni şi 
pre munteni să margă înainte pre Prut, să le fie de straje şi să 
strângă oştii zahare. Şi cu ace socoteală au purces domnii în 

gios pre Prut, iar leşii, aşteptând să le mai vie oaste pre urmă, 
au luat de la Hotin pre supt codru asupra Toporăuţilor întru 
întâmpinarea ceielalte oşti ce vinie despre Sneatin, ca să să 
împreune cu toată oastea la un locii, să purceadză în gios, 
precum le era sfatul. 

Deci domnii au trecut Prutul pre la Zalucie în ceasta parte, 
şi de acolo s-au despărţit. Petriceico-vodă au mărsu la satul lui 
la Tătărăşeni, şi de la Tătărăşeni au luat pre supt codru asupra 
lubăneştilor întru întâmpinarea leşilor, iar Grigorie-vodă au luat 
în gios, că nu ave într-alt chip cum face, că-i era doamna şi 
coconii în Țarigrad, în mâna turcilor. Deci hatmanii leşeşti, 
vădzindu-l pre Grigorii-vodă că au luat în gios, şi calea nu-i 
era într-acolo, au triimis un domnu să-l întrebe pe Grigorie- 
vodă di ce merge pre acolo, că calea oştii nu-i într-acolo. lară 
Grigorii-vodă au dat samă cătră acel domnu că merge să de 
ştire ţărâi să nu fugă, nici să să bejenească, şi să orânduiască 
conace pentru treaba oştii. Că într-alt chip n-are pre unde merge, 
că să vor spărie oamenii şi să vor bejeni, şi nemică nu vor găsi 
hrană de treaba oştii. Şi acest răspunsu au luat acel domnu 
leşescu şi s-au întors înapoi la hatmani. 

Grigorii-vodă, după ce au purces acel domn leşescu înapoi 
la hatmani cu acel răspunsu, scris-au o carte la hatmanii leşeşti, 
şi au triimis-o pre de altă parte, să-l ierte şi să priimască de la 
dânsul ace slujbă cu izbândă ce au făcut. Că atâta au putut, iar 
mai mult nu poate, fiindu-i doamna şi copiii în Țarigrad, în 
mâna păgânilor. Şi au purces cum mai degrabă în gios Grigorii- 
vodă, de au trecut Dunărea pre la Gălaţi. Şi au triimis de au 
dat ştire viziriului, la Obluciţă, că şi el au scăpat cum au putut 
şi vine la poala împărăţiii. 

Deci viziriul, dacă au audzit că vine Grigorie-vodă, s-au 
mierat, ştiindu-l că s-au închinat la leşi, având viziriul veste 
de la Husain-paşe că s-au închinat la leşi. Nu crede viziriul că 
vine şi tot trimite ni pre unul, ni pre altul înaintea lui, să vie 
mai curund. Sosind Grigorii-vodă la Obluciţă, au mărsu la 
viziriul, şi l-au întrebat cum au fost lucrul lui Husain-paşe 
sarascheriul la cetatea Hotinului, de au prăpădit oastea. 

Atunce având cale Grigorie-vodă cuvintelor sale, au spus 
viziriului cum au sfătuit pre Husain-paşe să iasă din şanţu cu 
oastea împăratului, pentru căci că oastea împăratului este 
deprinsă a da războiu nepriietinilor la largu, iar nu la strâmtoare. 
Şi Husain-paşe s-au mâniiat şi au scos hamgeriul să-l omoară şi 
i-au făcut de au intrat în şanţuri şi pre moldoveni şi pre munteni. 
Şi viind oastea leşască, i-au încungiurat din toate părţile, şi 
numai paşa au scăpat pre pod preste Nistru, iar pe dânşii pre 
toţi i-au cuprinsu leşii. Ce pre urmă el au făcut cum au putut şi 
ş-au adus capul la poala împărăţiii. Deci viziriul, dacă au audzit 
aşe, au dzis că „bine ai fost sfătuit, şi nu te-au ascultat“. De 
care lucru aşe ş-au tocmit lucrul, că au adus şi marturi Grigorii- 
vodă înaintea viziriului, de au arătat. Deci viziriul au triimis 
de au tăiat capul lui Husain-paşe. 

Şi pre Grigorie-vodă, de bucurie mare ce ave viziriul că au 
vinit de s-au închinat de la leşi la dânsul, i-au dat iară domnia 
în Ţara Muntenească să fie domnu. Că înţălegând că este hain, 
pusese domnu pre Duca-vodă în locul lui, fiind Duca-vodă mazil 
la Țarigrad, şi luasă şi pre doamna lui Grigorii-vodă cu coconii 
la saraiul împărătescu, să-i turcească. Deci viziriul îndată au 
răpedzit la Țarigrad de au slobodzit pre doamna lui Grigorii- 
vodă şi pre coconi. Şi au poprit şi pre Duca-vodă să nu margă 
în Ţara Muntenească. 

Deci Grigorii-vodă s-au rugat viziriului să-l lasă să margă 
pre la Țarigrad, să-şi vadză casa şi copiii, că i să şi supărasă 
cu oastea. Şi mergând la Țarigrad, apucatu-l-au muntenii cu 
multe pâri, mai vârtos Postelniceştii!, fiind şi cu a Ducăi- 
vodă îndemnătură, temându-să să nu-i smintească domnia 
ce-i didese. 

Şi Postelniceştii fusese ieşiţi de la închisoarea lui Grigorii- 
vodă mai denainte vreme. Că, după ce au vinit Duca-vodă 
mazil de la Moldova în Țarigrad, şi Şerban logofătul, careli pre 
urmă au fost şi domnu, au scăpat, de nu l-au fost prinsu la 

mână să-l iè, precum au fost prinsu pre ceielalţi frați a lui, 
precum să pomeneşte mai sus, la ceelaltă poveste a lui, au fost 
isprăvit Şerban logofătul, cu mijlocul Ducăi-vodă, de au fost 
mărsu un capegi-başe de au luat pre toţi fraţii lui Şerban şi 
neamul lui din închisoarea lui Grigorii-vodă din Bucureşti. Şi 
mergând Grigorii-vodă la Țarigrad, s-au tâmplat şi ei acolo şi 
şi-au aflat vreme a-l pâri feliuri de feliuri de pâri pentru cazne 
şi răutăţi ce le-au făcut. 

Ce Grigorii-vodă era un om harnic şi tare, şi sămăţi, şi gata 
la răspunsu şi la toate socotelile, şi să pârâ€ faţă la faţă înaintea 
divanului împărătescu cu Postelniceştii, cu Şaitaniceştii, cărora 
le dzicu şi Cantacuzineştii. Şi mai vârtos giupânesele lor îl 
pârâe înaintea divanului împărătescu, că le-au fost puindu pe 
giupânese de au fost cărat var şi piatră, împreună cu ţiganii cei 
de dârvală, la curţile domneşti. 

Ce Grigorie-vodă au mijlocit cu priietini lui şi iară i-au 
dovedit şi i-au pus iară pre toţi popreală. Şi Şerban logofătul 
iară prinsese de veste şi să ascunsese, ca şi întăi. Ce ceauşii 
împărăteşti l-au găsit ascunsu în casă la Duca-vodă în pod, 
şi de acolo l-au luat şi l-au făcut surgun la Crit. Şi mult 
mustra Grigorie-vodă şi să ciortie cu Duca-vodă ce să pune 
pentru nişte oameni răi ca aceie. Şi Grigorii-vodă să gătie 
să purceadă cu mare vâlfă de al triile rând în Ţara Munte- 
nească cu domnie. 

Numai Dumnedzeu este mult milostiv, iar apoi de sârgu 
întoarce mila sa, că îndată s-au războlit Grigorii-vodă şi au 
murit. Nărocul Cantacuzineştilor! Dzicii unii să să fie agiunsu 
Cantacuzineştii cu un doftor şi să-l fie otrăvit. 

Şi apoi, murind Grigorie-vodă, au purces Duca-vodă cu 
domnia în Ţara Muntenească. Şi mai cu vreme, după ce au 
mărsu Duca-vodă în Ţara Muntenească, au stătut cu mare 
cheltuială de au scos şi pre Şerban-vodă din surgunie de la Crit 
şi l-au adus în Ţara Muntenească şi l-au făcut logofăt mare. 

De aice înainte lăsăm pentru Ţara Muntenească să scrie 
muntenii, şi noi iară ne întoarcem la urmă, să scriem pentru 
țara noastră. 

Petriceico-vodă era om bun şi slabă, prost, n-au cutedzat 
să facă ca Grigorie-vodă, să margă la turci, şi de la Tătărăşeni 
s-au dus la lubăneşti, aşteptând pre leşi să să scoboare în 
gios şi gândind că să vor mai strânge moldoveni, să să 
înmulţască oastea, să strângă zahare, ca să fie de treaba 
oştii leşeşti. 

lară boierii moldoveni carii era cu dânsul, vădzind că 
Grigorii-vodă s-au despărţit şi s-au dus la turci, sfătuitu-s-au 
şi ei înde ei şi s-au agiunsu şi cu toate capetile căpitani 
slujitorilor să ţie la un cuvânt. Şi s-au dus cu toţii la 
Petriceico-vodă şi au început a să ruga lui Petriceico-vodă 
să-i lasă pe acasă, să-şi iè fimeile şi copiii, să-i de în laturi, 
să nu-i iè tătarâi, şi iarăşi or vini întru întâmpinarea lui 
Petriceico-vodă. Ce Petriceico-vodă, neştiind că şi slujitorii 
sunt cu dânşii la un cuvânt, oarecum cu simeţie le grăi€, şi 
nu-i crede şi nu vre să-i sloboadză, dzicând că şi oaste leşască 
vine multă. lară Miron logofătul au răspunsu: „Ori să fie 
voia mării tale, ori să nu fie, noi nu ne vom lăsa casăli să le 
ie tătarâi“. Şi s-au închinat şi i-au dzis: „Să fii măriia ta 
sănătos“, şi au ieşit afară. Şi aşe toţi boierii şi căpitanii au 
purces cela după cela pre rând a să închina şi au ieşit afară. 
Şi cum au ieşit afară, au început a încăleca pre cai şi au 
purces cu toţii în gios. 

lar Petriceico-vodă au rămas numai sângur, numai cu 
Hăbăşescul hatmanul şi cu casa lui. Şi au început a plânge şi a 
blăstăma pe Miron şi pe alţii şi dzice la ce l-au adus, şi au 
trecut codrul întru întimpinarea leşilor de la lubăneşti spre 
Cernăuţi. 

lară boierii, după ce au purces şi au mărsu la Căcăceni, s-au 
sfătuit şi au scris cărţi la boierii cei de Ţara de Gios, la Gaviriliţă 
şi la Buhuşi şi la alţii, precum ei şi cu toată oastea s-au despărţit 
de Petriceico-vodă şi vin în gios la dânşii. Ce să facă ştire 
viziriului, să poftească domnu dintre dânşii, să-ş puie pre cine 
vor socoti. Şi fără zăbavă şi ei îşi vor alege domnu şi vor merge 
cu toţii la viziriul. Şi au dat cărţile la Gheorghiţă Mitre, să le 
ducă la boierii carii sunt pomeniţi mai sus. 

Deci când au mărsu Gheorghiță, au găsit pre toți boierii în 
Gălaţi şi pe Dumitraşco-vodă Cantacozino pus domnu de la 
împărăție. Şi cum au vădzut pre Gheorghiţă Mitre că au vinit 
cu cărţile, l-au şi chemat, de i-au spus de toate, şi s-au bucurat, 
şi l-au boierit, l-au pus postelnicu al doile. Ş-au şi păzit de au 
scris, de au făcut ştire viziriului, cum că toţi boierii şi toată 
slujitorimea şi ţara s-au lăsat de Petriceico-vodă ş-au vinit şi ş-au 
adus capetili suptu mila împărăţăei. 


CAP. VI 


DOMNIA LUI DUMITRAŞCO-VODĂ 
CANTACOZINO LEAT 7182 


Audzindu viziriul, fiind la Obluciţă, de lucrurili ce s-au făcut 
la Hotin şi cum s-au hainită Petriceico-vodă, de s-au închinat 
la leşi, acolo, în grabă, nice un domnu sau ficior de domnu 
mazâl, nu era nimi. Numai ce s-au aflat Dumitraşco-vodă, care 
era ca capichihaie lui Petriceico-vodă şi fusesă mai înainte 
vreme şi visternic mare în Ţara Muntenească, la Gligore-vodă!. 

Şi era grec ţărigrădean de felul lui, neam de-mpărat 
creştinescu de Ca[n]tacozoneşti, şi ştie rândul acestor ţări. Şi 
neaflându-să nime atunce, cum să pomeneşte mai sus, l-au pus 
pe dânsul vizirulă domnu în Moldova în locul lui Petriceico- 
vodă. Şi luându căftan de domnie, au mărsu în târgu în Gălaţi. 
Şi s-au strânsu toată boierimea la dânsul şi oastea, ca pui de 
potrinichi, după cum s-au scris mai sus. Ş-au orânduit vizirul şi 
un paşă cu câtăva oaste turcească şi un soltan cu 20.000 de 
tătari, ca să-l duc-în scaon la leşi şi să să bată şi cu acei leşi ce 
or vini asupra lui. 

Dece leşii, dacă s-au tâlnit cu Petriceico-vodă spre Cernăuţi, 
au purces în gios păn’ la...” , tot depreună. Apoi s-au despărţit, 
ş-au trecut obuzul leşescu în gios, pănă lângă Movila Răbâii. 
Dumitraşco-vodă, din Gălaţi au pornit pe acel paşe cu turcii şi 


"Ultimele cuvinte (după virgulă) sunt adăugate de mâna lui Neculce. 
2 Loc gol în manuscrise. 

pe soltanul cu 20.000 de tătari şi cu oastea moldovenească şi 
cu samă de boieri moldoveni, anume Alixandru Buhuş hatmanul 
şi cu Costantin Cantemir sărdarul, care au fostu pe urmă şi 
domnu, şi cu Ştefan Cerchezul comisul şi cu Mitre şi cu frate-său 
Gheorghiţă şi alţâi mulţi, ş-au purces în tâmpinarea leşilor. Şi 
era în obuzul leşescu cap hatmanul Sinavschii. Şi după ce s-au 
tâlnit acolo la Răbâia, le-u dat războiu pre tare, şi s-au bătut 
toată dzua. lară când au fostu noapte, au făcut leşii mulţime 
de focuri, un om câte 5, 6 focuri. Dece paşa au chemat pe 
Buhuş şi pe Cantimir şi i-au triimis să ie limbă. Şi cându au 
mărsu, au găsit numai locul şi focurile, iar obuzul leşescu 
să-ntorses-înapoi, că fusesă de toţi şesă, şepte mii de leşi. Dece 
spuindu Buhuş paşei, s-au bucurat, ş-au mărsu o samă după 
dânşâi, păn-au trecut din leşi leşii. Şi turcii şi cu tătari s-au 
întorsu înapoi, că era în postul Crăciunului, vreme de iarnă. Şi 
leşii s-au tot dus în ţara lor, şi Petriceico-vodă încă s-au dus cu 
dânşii, şi hatmanul Hăbăşescul împreună cu dânsul. Numai ce 
au lăsat o samă de nemți în Cetatea Neamţului şi-n Suceavă, 
care s-au tâmplat de au şedzut acei nemți într-acele cetăţi mai 
bini de un an. Şi era acele cetăţi pline de odoare şi de haine a 
toată ţara, boiereşti şi neguţitoreşti, după cumu-i obiceiul la 
vreme de răscoale, de-ş pun oamenii cine ce are mai bun. lar 
în Hotin, după ce au bătut leşii pe turci, n-au mai lăsat nice 
oaste, l-au lăsat pustiiu. 

Dumitraşco-vodă, după ce au vădzut că s-au curăţit de leşi, 
rădicatu-s-au cu toată boierimea şi s-au dus în scaon în leşi şi s-au 
aşedzat la scaon. Dece Dumitraşco-vodă, temându-să de leşi 
să nu sloboadză nescariva poghiazuri, cu-ndemnarea lui 
Petriceico-vodă, să-l iè, scris-au la viziriul de au făcut ştire de 
toate de aceste, cum s-au tâmplat. Dece vizirul au poroncită 
să iernedze tătari în ţară, pentru să apere şi pe dânsul şi raiaua. 
lar mai multu au fostu socoteala turcilor, pentru ca să slăbească 
raiaua, să nu să poată haini lesne. Dzic să fie dzis viziriul lui 
Dumitraşco-vodă, cându l-au pus domnu, la Obluşiţe: De s-or 
apuca boierii să facă zapis la mâna viziriului, cum că n-or vini 

poghiazuri să strâce țara şi domnia, va trăi cu pace în leşi; or 
rădica să nu iernedze tătarii în ţară. Dece o samă de boieri s-au 
fost apucându să facă zapis, dar Miron logofătul dzică să nu 
fie priimit la acel sfat, dzicându că s-au făcut multă vrajbă cu 
leşii şi ştiindu şi pe Petriceico-vodă că-i dus cu dânşâi, nu să 
vor pute răbda să nu sloboadză poghiaz, să strâce ţara, şi pe 
urmă a căde greu în capetele lor; iar aşe, de-or ierna în ţară, 
mai bine a hi, că or apăra şi ţara de poghiazuri, că şi în Ţara 
Leşască vas’ că ierneadză joimiri şi nu mai este nemic. Şi aşe 
au socotit şi n-au vrut să facă zapis şi au lăsat de-au iernat 
tătarâi în ţară. 

Dar aceste voroave nu-s nemic, fără cât Dumitraşco-vodă, 
fiindu grec tălpiz şi fricos, cu piele de iepure la spate, şi 
neavându nice o milă de ţară, pune pricini asupra boierilor ş-a 
lui Miron, că sfătuiescu şi-i bine să iernedze tătari şi ei n-au 
priimit să facă zapis. Dar lui îi era voie şi sili spre acela lucru, 
că să teme să şadză în leşi, să nu vie nescarivai poghiazuri să-l 
iè din leşi. 

Dece intrat-au tătarâi în ţară, ca lupii într-o turmă de oi, de 
s-au aşedzat la iernatic pin sate, pe oameni, din Prut pănă în 
Nistru şi mai sus, pănă în apa Jijiei, nemărui nefiindu nici o 
milă de săraca de ţară, cum arii hi fostu ţara fără domnu. Aşe 
era jac într-însa, cum ari hi fostu ei, săracii, pricina răutăţăi, 
cum arii fi ei, săracii, sfătuit să vie leşii cu oastea la Hotin. 
Cum s-au îndurat a da ţara în pradă, fără nice o nevoie! Numai 
pentru frica cè blăstămăţască şi chevernisala lui au socotit de 
au iernat tătarâi în ţară păn-în primăvară! 

Joimirii în Ţara Leşască, ce mânâncă gospodarii casâi 
mânâncă şi ei, şi au frică şi strânsoare de rohmistrii lor, de nu 
pot face oamenilor răutăţi. lară tătarâi sunt lupi apucători, pradă, 
robăscu, bat şi căznescu pe creştini, neavându grije, nice 
strânsoare de mârzacii lor. Şi tătarâi nu mânca, ca joimiri, ce 
mânca gospodarii, ce mânca tot carne de vacă şi de oai, de 
nu-i pute să-i biruiască cu hrana, pe dânşii şi pe caii lor. Că un 
sac de ordzu da pe dzi unui cal, şi cât nu pute să mânânce un 

cal într-o dzi îl deşerta din traişte şi-l strânge deuseghii, şi dac-îl 
şi fârşe bietul om ordzul din groapă, iar tătarul îl făce pe om de 
cumpăra ordzul cela ce strânge el de pen traişte. Mâncat-au 
tot, şi pâne, şi dobitoc, ş-au jâcuit tot păn’ la un cap de aţă. Pe 
mulţi au şi robit, cu furiş, femei, fete, copii. Rămas-au bieţâi 
oameni numai cu sufleteli, bătuţi şi strunciunaţi, cum era mai 
rău şi mai amar, cum nu să poate nice a scrie, nice a să povesti 
caznele şi ucisurili lor ce au avut de tătari. Dece viindu 
primăvara, s-au rădicat tătarâi din ţară. 

lară nemţâi tot şăde pen cetăţi, în Neamţu şi Suceavă, şi 
jăcui€ ce pute prin pregiurul cetăților pentru mâncare. Şi 
moldovenii sta cu oastea prin pregiurul cetăților, ca să-i scoată, 
şi nu-i pute, şi sta pen pregiurul cetăților şi totdeauna ave cu 
dânşâi bătaie. Şi boierimea di pin pregiur era bejeniţi de răul lor. 

Purces-au la a doeli anŭ viziriul cu oaste în Ţara Leşască, 
pe Nistru, pe di cie parte, tot strâcându şi ardzindu pen Podolia 
cetăţile şi târgurile cu balemezurile, şi hanul cu tătarâi robindu 
toată Podolia în sus, păn-au agiunsu la Zăravna. 

lară aice au orânduit pe Caplan-paşe, cu oastea turcească 
şi cu moldovenii, de au stătut prin pregiurul cetăţii Sucevei 
câtăva vreme, şi nu pute scoate pe nemți, pănă au flămândziti 
şi s-au închinat de bună voie, şi viindu-le şi poroncă de la 
leşi să iasă. 

lară cei din Cetatea Neamţului, neavându bucate, n-au 
zăbăvitu mult, ce au ieşit legând tabăra de au mărsu la Suceavă, 
la ceelalţi nemți. Era atunce Alexandru Buhuş hatman, şi cum 
i-au tâmpinat hatmanul Buhuş la Podişoari, aproape de târgul 
Sucevei, şi dându-le năvală vitejeşte acolo cu slujitorii săi, au 
rumtu tabăra nemților în două. Atunce au ucis calul de supt 
hatmanul Buhuş, şi cădzusă hatmanul într-un răzor, cu faţa în 
sus, de nu să pute îndată să să scoali. Şi nemţii năvălie să-l 
apuce, iar un căpitan moldovan, anume Decusară, au grăbitu 
cu calul asupră-le, şi s-au apucat hatmanul de coada calului 
lui Decusară, şi, ţiindu-să bine, l-au scos din năvala nemților. 
Dece hatmanul, încălecându-şi pe alt cal, le-au mai dat năvală 

în câteva rânduri, şi mulţi nemți au pierit, iară pe unii i-au 
prinsu vii, iar o samă s-au tot apărat, păn-au intrat în Suceavă 
la ceelalţi. Triimis-au nemţâi cei vii, ce i-au prinsu în războiu, 
şi capeteli celor morţi în leşi la Dumitraşco-vodă, şi Dumitraşco- 
vodă i-au triimis la împărăție. Şi şăde pregiur cetate oastea, şi 
nu-i pute scoate; şi doi ani tot au ţinut nemţâi cetatea Sucevei, 
nu i-au putut scoate. 

Tâmplatu-s-au de au murit şi craiul leşescu Vişnoveschie. 
Şi era multă amestecătură între leşi, că nu-şi pute alege craiu, 
şi din sus cu sfedzii nu era bine aşedzaţi, din gios îi bătè turcii 
şi cu tătarâi, pe cum s-au pomenitii mai sus. Dece leşii au 
agiunsu la toată creştinătatea, cât sunt în Evropa, şi la Neamţu, 
şi la Moscu, şi la Franţuz, şi la Veneţiian, şi la papa. Toate 
crăiile câte sunt creştineşti au scris cărţi la împăratul şi la 
vuziriul turcescu să dè pace leşilor, să nu să mai atingă de 
dânşii, că apoi ei cu toţâi s-or scula asupra lor. 

Dece viziriul atunce era la Jăravina, şi era hanul pe de altă 
parte şi alţi paşi pe alte locuri, de tot strâca zidurile cetăților şi 
arde şi prăda. Dece atunce la Jăravina, cum au vinit acele 
cărţi de la creştinătate, au şi stătut viziriul cu leşii la pace, că 
acolo la Jăravina era strânsă şi oastea leşască. Şi aşe s-au 
aşedzat: să de toată Podolia olat Cameniţâi, din Nistru de la 
Buceci, pe la Satanova şi păn' la Nejiboje, şi pe la Lăticiova, 
cât cuprinde Podolia toată şi Ocraina, şi să iasă şi nemţâi de 
pen cetăţi din Moldova, şi poghiazuri în Moldova să nu mai 
facă, şi Camenița să aibă pace de poghiazuri. 

Şi să coronească şi pe hatmanul Sobeţchi, să le fie craiu, 
căce hatmanul Sobeţchi ave prieteşug bun cu hanul. Ş-au stătut 
hanul la mijloc cătră viziriul, de au aşedzat să-l puie pe dânsul 
leşii craiu, şi aşe, aşedzindu-să de îmbe părţile, s-au întorsu 
viziriul înapoi pe Nistru, pe la Tighine, de s-au dus la Poartă. 

Scris-au atunce vizirul la Dumitraşco-vodă, ieşind nemţii 
din cetăţile Ţărâi Moldovei, să triimiţă să le strâce toate, ca 
altă dată să nu mai vie oști să între într-însăle. Aşe se voroveşte, 
că mai mult sfatul şi-ndemnătura lui Dumitraşco-vodă au fostu 
decât voia vizirului. 

Triimis-au Dumitraşco-vodă pe Panaitachii uşerul Morona 
c-un agă turcu, pentru să strâce cetăţile, şi cu alţi boieri. Şi 
atunce, ieşind nemţâi din Suceavă, au întrat acel Panaite, 
tălmaciu agăi, şi cu acel agă ş-au spart săcreile şi lădzile unora 
şi altora, care au fostu pusă acolo, şi multe lucruri scumpe şi 
odoară au luată, de s-au împlut de avere. lară mai pe urmă i-au 
rămas ficiorul, de muri€ de foame, a lui Panaitachie. 

Dece atunce au strâcat cetatea Sucevei ş-a Neamţului ş-a 
Hotinului. 

Pe hatmanul Buhuş îlù ţine la mare cinste Dumitraşco-vodă 
pentru vitejâile ce făcusă acolo la cetăţi. Când au vinit de la 
oaste la leşi, făcutu-i-au mare cinste şi alaiu cu toţi slujitorii 
curţâi, cu dobe, cu surle, ca unui hatman ce era vestit, de 
slujâe domnului cu dreptate şi ţărâi. 

Făcut-au acestu domnu Dumitraşco-vodă un obiceiu rău şi 
spurcat în ţară, care n-au mai fost pănă atunce, de au dat hârtii, 
de scriu feţele oamenilor de la mic păn’ la mare, care au rămas 
pomana lui, de n-o mai lasă nice un domnu să să uite acea 
pedeapsă a săracilor. 

S-au scornit o ciumă mare în toată ţara în dzilele acestui 
domnu la vleato 7183, de la luna lui iuni, ş-au ţinut păn” la 
ghenarii. Ş-au murit mulţi oameni, că nu-i pute îngropa şi-i 
arunca prin gropi, de-i nărui€. 

lară Dumitraşco-vodă, vădzindu atâta omor, au ieşit în deal 
la Gălata cu boierii, şi acolo şede. Şi atunce s-au tâmplat un 
paşe, anume Caplan', fiindu la Ţuţora cu oaste, petrecându 
haznalele ce merge la Cameniţă, i-au vinit farman de la Poartă 
să mazilească pe Dumitraşco-vodă. Dece Caplan-paşe, cum i-au 
sosit farmanul, au şi triimis la Dumitraşco-vodă, de l-au chemat 
la Ţuţora, şi i-au arătat fărmanul cel de mazilie. Şi de acolo nu 
l-au mai lăsat să să mai întoarcă la leşi, ce l-au şi porniti în 
gios la Țarigrad. Numai ce au triimis la leşi de ş-au luat 
agărlâcul, că doamna lui era la Țarigrad. lar în locul lui au pus 
domnu pe Antonie-vodă Rusăt. 


' Caplan-paşe, paşă comandant al caplanilor (vezi glosarul), a fost inter- 
pretat (foarte probabil de către copist) drept un nume propriu (paşa Caplan). 

CAP. VII 


DOMNIA LUI ANTON-VODĂ 
RUSĂT VLEATO 7184 


Dac-au mazilit Caplan-paşe pe Dumitraşco-vodă la Ţuţora, 
au vinit domnu Antonie-vodă Ruset, iară grec ţărigrădean, rudă 
cu Dumitraşco-vodă. Acesta, dac-au vinit în scaunul domniei, 
fiindu bun şi milostiv, s-au apucat a face lucruri dumnedzăieşti, 
beserici, să rămâie pomană. Au dires clopotniţa la Sfetei 
Neculaiu, o au şindilit pestetot şi au făcut zidii împregiur şi au 
zugrăvită pristolul, cum să vede, şi au adus şi apă pe vale, păn-în 
zidul aceştii beserici, carei pe urmă cu vremea s-au astupat, 
netocmind-o nime. Zidit-au şi la mănăstirea Sfetei Savei zidul 
împregiur, ce n-au apucat să-l istovască. Ală doile anŭ a domniei 
lui au vinit poroncă de au mărsu la oaste cu vizirul la Ceahrin. 

Mărs-au şi Duca-vodă, domnul muntenescu, şi bătându 
cetatea Ceahrinului câteva săptămâni, şi viind oastea moschi- 
cească cu un cneadzii, anume Ramadan, au bătut pre turci, şi 
mulţi turci s-au înecat în apa Tesmenul. La Antonie-vodă era 
hatman Gavriliţă. lară dac-au mărsu oastea la Ceahrin, fiindu 
ştiind Halep-paşe pe Buhuş hatmanul, carele au mărsu cu o 
zahara la Cameniţă, şi Buhuş hatmanul făce pod peste Nistru, 
şi viindu oastea leşască, ţine calea să nu lasă zaharao să o 
treacă la Cameniţă. Şi s-au făcut un războiu mare, unde sta 
Buhuş vitejeşte. Acel paşe, întrebându pre Anton-vodă unde 
este Buhuş hatmanul, iar Antonie-vodă au dati samă că au 
bolnăvită şi n-au putut vini în oaste. Şi au făcut pre Antonie- 
vodă de au triimis cum mai de sârgu, de l-au adus pre Buhuş 
tocma acolo la Ceahrin. Şi mărgându Buhuș cu slujitorii ce ave 
pre câmpu pustiiu, au dat preste nişte căzaci ce ţine şlevul 
turcilor la nişte stânci de piatră, şi nime nu le pute strâca nemic. 
lară lovindu-i Buhuş, i-au luat pe toţi de grumadzi, pănă 
n-apuca ei să intre în stâncă. Şi mărgându la adunare, au 
închinat la paşe, pentru care slujbă au dobândită cinste şi nume 
bun de la paşe. Şi îndat-au po-roncită paşa lui Antonie-vodă de 

l-au pus hatman, şi să nu afle 
că-l mai schimbă din hătmănie. 
Dece pentru Buhuş era şi Duca- 
vodă, domnul muntenescu, în- 
demnător la paşe ca să-l puie 
hatmaniă. Dar şi hărnicia lui 
îlă arăta la stăpâni, cum şi 
atunci n-au mărsu cu mânule 
goale la paşe. 

lară la anul dup-aceasta au 
mărsu turcii cu oaste şi cu dom- 
nii acestor ţări la Ceahrin şi au 
dobândit Cehrinul cu vicleşugul 
lui Ramadan. Dzic să fie cădzut 
în robie un ficior a lui Ramadan, 
dintr-un poghiaz ce au mărsu 
spre Crâm, mai înainte de oști- 
rea turcilor la Ceahrin, şi l-au 
fostu turcitii. Şi înţelegându el 
că este tată-său cu oştili mos- 
chiceşti acolo la Ceahrin, au 
spus turcilor şi să-l ducă şi pre 
dânsu, că, dacă-lă va şti tat său 
el va închina cetatea. 

Dece mărgându turcii a doora 
cu oşti la Ceahrin, au dus pre 


Antonie Ruset 


ficiorul lui Ramadan, şi au scris la tat-său să silească să-l scoată 
din robie. Şi agiungându turcii şi cu bani la Ramadan, el au 
făcut vicleşug, scoţindu-şi ficioriul din robie. Au îmbătat cu 
holercă pre căzacii cei din cetate, şi dormind beţi, au dat ştire 
turcilor, şi au intrat turcii în cetate şi au prinsu pre toţi căzacii 
şi au arsu cetatea păn-în pământ, că era de lemnu şi de pământ. 
lar Ramadanoschi s-au făcut a fugi şi tâmpinându-să cu oastea 
moschicească ce vinie asupra turcilor la Ceahrin, dac-au înţeles 
c-au luat turcii Cehrinul, s-au întorsu înapoi în deşert. 

Pe urmă, înțelegându de vicleşugul lui Ramadanovschii, l-au 
prinsu împăratul moschicescu ş-au topit banii ce-au luat de la 
turci şi i-au turnat în gura lui Ramadanovschii. Şi aşe ş-au luată 
plata după fapta lui. 

lară la Poarta împărăţâei, pe acie vreme umbla Dumitraşco- 
vodă Ca[n]tacozono să mazâlească pre Anton-vodă, şi Şerban 
Caănitacozono logofătul umbla pentru domnia Ţărâi Munteneşti, 
să mazâlească pre Duca-vodă, domnul muntenescu. Că pe 
Şerban logofătul îlă lăsasă Duca-vodă camaican în Bucureşti 
şi ispravnic, să facă curţile domneşti acolo în Bucureşti. Şi 
dac-au gătit curţile, el n-au mai aşteptat pe Duca-vodă să vie 
de la Ceahrin, că atunce au găsit vreme bună de fugă, şi s-au 
dus cu toată casa lui şi cu tot neamul lui Ca[n]tacozoneşti. C-ave 
mulţi şi mari neprietini la Duca-vodă, de sta în tot ceasul să-i 
mânânce capul, pe toţi Cupăreştii şi pe alţi boieri de Ţara 
Muntenească, tovarăşi cu Cupăreştii. Şi sta totii de pâră. În 
doo rânduri l-adusesă Duca-vodă, pe gurile lor, la Bucureşti, 
să-i taie capul. Numai să pune doamna şi cu fratele doamnei, 
Lupaşco spătarul, fiindu-i cumnat lui Şerban, de-i scote capul. 
lar pe urmă, tâmplându-să de-au murit Lupaşco spătarul, au 
vădzut Şerban că n-are cine să mai pune pentru dânsul; numai 
ce au căutat de au fugit. 

Dece Duca-vodă, dac-au înţăles de la Cehrin c-au fugit 
Şerban logofătul la Udriiu şi cu tot neamul lui, s-au mâhnită. 
Chemat-au pe Costantin stolnicul, fratele lui Şerban logofătul, 
şi pe nepotul său, Costantin Brâncovanul postelnicul, de le-au 
giurat Duca-vodă cum că n-a ave nice o nevoie, să s-întoarcă 
iar înapoi. Că stolnicul Costantin îl crede Duca-vodă, că-i era 
cumnat, şi s-a apuca c-a întoarce pe frate-său de la Udriiu 
înapoi. Şi aşe au amăgit şi ei pe Duca-vodă, de i-au triimis şi 
pe dânşii de la oaste tocma la Udriiu, la ceelalţi. Dece Şerban- 
vodă, după ce au vădzut şi pe frate-său scăpat de la Duca- 
vodă, n-au căutat să să mai întoarcă înapoi, ce, avându prietini 
la Poarta împărăţâei, au făcut cum au putut, cu cheltuială, ş-au 
ieşit domnu în Ţara Muntenească. Însă pe Duca-vodă nu l-au 

putut mazâli, ce au mazâlit pe Antonie-vodă. Ş-au vinit Duca- 
vodă din scaonul muntenescu aice în Moldova, în locul lui 
Antonie-vodă. Întorcându-să Antonie-vodă de la Ceahrin, au 
vinitii păn” la Soroca. Şi-l pârâsă o samă de boieri pe Antonie- 
vodă, şi Antonie-vodă cheltuisă o sută de pungi de bani şi mai 
bine atunce la vizirul. Şi ştie că ş-au tocmit lucrul. Ş-au mărsu 
de ş-au luat dzua bună de la viziriul ş-au îmbrăcat căftan să 
margă la leşi cu domnie. lar Buhuş şi alţi boieri carei îl pârâsă, 
dac-au vădzut c-au îmbrăcat căftan de la vizirul, au început a-şi 
prinde caii, să fugă carei încotro or pute. Mărs-au Antonie- 
vodă şi la chihaieoa, să-ş ie dzua bună. Atunce au şi nemerit 
un agă de la împărăție cu măzâlia. Şi acole, de la chihaieoa 
vizirului, i-au luat căftanul din spate şi l-au pus în here şi l-au 
dus la împărăție la Udriiu. Ş-au pus camaican pe...', pănă a 
socoti împărăţia să puie domnu. Atunce, audzind boierii cee 
ce era să fugă, s-au bucurat ş-au dat laudă lui Dumnedzău. 

lar pe Duca-vodă atunce nu l-au mazilit. Ş-au mărsu de la 
Ceahrin la Bucureşti, şi în Bucureşti au triimis de l-au mazilit. 
Au vinit cu mazilia Costantin Brâncovanul postelnicul în 
Bucureşti, cu cealma în cap, făr' de veste, de nemic nu ştie 
Duca-vodă, împreună cu schimi-aga, să-l ducă în Ţara Moldo- 
vei, şi-n locul lui să fie Şerban logofătul. 

Umblat-au Brâncovanul postelnicul, nepotul lui Şerban-vodă, 
ca să prindză pe toţi neprietinii lui Şerban, să-i ţie la-nchisoare, 
păn-a vini Şerban-vodă cu domnia de la Țarigrad. Dece pe 
Cupăreşti, fiind greci, nu i-au putut lua de la mâna Ducăi- 
vodă. lar pe boierii munteneşti carei era duşmani lui Şerban- 
vodă, Staico păharnicul şi cu alţâi, dac-au prinsu de veste, au 
făcut cum au putut ş-au fugit ş-acee în Moldova. lar pe Hrize şi 
pe alţi mulţi boieri munteneşti au prinsu-i şi, după ce au vinit 
Şerban-vodă, pe toţi i-au omorât cu grele şi cumplite morţi. lar 
Duca-vodă au purces la scaonul său în Moldova în postul 
Crăciunului. 


1 Loc gol în manuscrise. 

La vremea lui Antonie-vodă, după ce s-au întorsu de la 
Jăravina vizirul şi cu hanul, coronit-au leşii pe Sobeţchie craiu 
la vleato...!. Şi după ce l-au coronit, stătut-au cu toată 
recipospolita de au ales pe un domnu mare leşescu, de l-au 
triimis sol la Poartă pentru întemeierea şi aşădzământul păcei 
ce au fostu făcut la Jaravina. Ş-au trecut pen târgu pen leşi cu 
mare pofală, şi i-au ieşit Antonie-vodă înainte şi i-au făcut mare 
cinste şi pofală. Ş-au făcut multă zăbavă la Țarigrad. Târdziu 
s-au întorsu la ţara lui. 

Antonie-vodă, măcar că era grec şi strein ţărigrădean, dar 
era mai bun domnu decât un pementean, că nice un obiceiu 
rău în ţară în dzilele lui n-au făcută, ce încă şi câte au găsit de 
alţii rele multe au lăsat. Numai la toţi domnii să află câte un 
musaip om rău. AşE şi la Antonie-vodă era o rud-a lui, anume 
Alixandru Ramandei, postelnic mare, grec simăţiă, mândru, 
nebun, lacom. Trece peste toţi, nu cunoşte pre nime, având 
trecere şi cinste de la Antonie-vodă. 

Dar încăşi, pe cum văd acmu, musaipii la domnu, nu numai 
streini, ce şi de a noştri moldoveni, carei au cinste şi sunt aproape 
la domni, au întrecut cu dzece părţi cu răutatea şi neomenia 
pe Ramandiiu, că Ramandiiu nice un obiceiu rău n-au îndemnat 
pe domnu să facă, nice au făcut. lar aceştie de pe acmu, câte 
ciume şi răutăţi toate le-au scornit şi le-au făcut, precum le-ţi 
vide la rândul lor înainte, că s-au însămnat tot anume la ce 
domnu s-au făcut şi cine-au fostu musaipii. 

Fost-au şi ficiorii lui Antonie-vodă dezmierdaţi. Fără frică 
umbla prin ţară, cu mulţi ficiori de mazâli, nebuni, strânşi 
cu dânşâi, de făce multe giocuri şi beţâi şi nebunii prin târguri 
şi prin sate boiereşti, de lua femeile şi fetele oamenilor cu 
de-sâla, de-ş râde de dânsăle, ce nu numai a oameni proşti, 
T Loc gol în manuscrise. 

Sobieski a fost ales rege în anul 1674 (7182 de la „facerea lumii“). 
Această dată nu corespunde celei arătate de Neculce, după care Antonie 


Rusăt s-a urcat pe tronul Moldovei la 7184. Autorul cronicii noastre ne 
previne în Predoslovie asupra eventualelor greşeli de „veleaturi a anilor“. 

ci şi a oameni de frunte. Ce, deşi oblicie Antonie-vodă, încă 
nu le dzice nemic şi nu-i certa cu cuvântul, ca un părinte ce 
le era. Şi pentr-acie poate în osândă mai pe urmă Antonie- 
vodă au cădzut. 

C-au mărsu boieri la Poartă de l-au pârât pre tare la Poartă, 
cu multe năpăşti, în loc de bine ce au făcut Antonie-vodă ţărâi, 
de n-au scos nice un obiceiu rău. Cu acestu fel de mulţămită 
boierii i-au mulţămit, că l-au închis turcii, şi l-au bâtut, şi l-au 
căznitiă cu fel de fel de cazne. Păn” şi tulpanuri supţiri îl făce 
de înghiţie ş-apoi le trăge înapoi, de-i scote maţăle pe gură. Şi 
l-au făcut de au dat 1000 de pungi de bani şi mai bine. Şi după 
ce l-au slobodzitu-l turcii să margă la casă-ş şi apropiindu-se 
de casă-ş, numai ce-au vădzut că-i arde şi casa; şi puţintele 
odoară ce-i mai scăpasă, mistuite în casă, au arsu şi acele. 

Vedeţi păcatul şi osânda la ce aduce pe om la vreme de 
bătrâneţe: sărăcie şi caznă! Cât au mai trăit, cu milostenie îş 
ţine viiaţa lui, şi ficiorii lui, la mare lipsă, să hrănie cu păscăria 
în Țarigrad. 

Dar şi boierii cee ce l-au pârât, încă nemic nu s-au mai ales 
de casăle lor. L-Alixandru Buhuş hatmanul nemic nu i s-au ales 
de casa lui şi de ficiorii lui, care să vede şi păn-astădzi. Aşijdere 
şi Miron Costân logofătul, când au pus Costantin Cantemir- 
vodă de i-au tăiat capul în Roman, ce-i poveste scrisă înainte 
la rându. Dzice şi strâga în gura mare că nu-i vinovat cu nemic 
lui Cantemir-vodă şi pere pe dreptate. Numai osânda lui Antonie- 
vodă îlti goneşte, şi pentr-acee piere, că l-au pârât pe strâmbă- 
tate. Şi alţâi mulţi ca acesta. Dece bine-r fi, fraţilor, să nu vă 
îndesaţi a pârî domni, că-s stăpâni şi pomăzanici a lui Dumne- 
dzău. Măcar de v-arŭ şi poronci domnul atunce, care-i stăpânitor, 
încă din cele drepte să le mai împuţinaţi, iar năpăşti să nu 
puneţi, că osânda nu să iartă, nice trece pe mulţi. Amii vădzut 
îndesându-să, pentru cinste să dobândească, de pârăscu domni 
şi să laudă între dânşii, că să tem domni de dânşâi, că ştiu bine 
a pâri. lar pe urmă, de cest fel de hărnicie nice pe unul n-am 
vădzut viindu la precopseală. 

CAP. VIII 


DOMNIA DUCĂI-VODĂ CELUI BĂTRÂN 
A TRIA ÎN ŢARA MOLDOVEI 


Vinit-au Duca-vodă cu domnie în Ţara Moldovei din Ţara 
Muntenească cu a trie domnie la vleato 7187. Ş-au intrat în 
leşi în şesă dzile a lui dechevri, la Sfetei Neculaiu. Vinit-au şi 
câţiva boieri munteneşti aice în ţară cu Duca-vodă, de frica 
lui Şerban-vodă, precum s-au scris mai sus. Atunce era greu în 
ţară pentru zaharale şi meziluri la drumul Cameniţâi şi 
cheltuială cu schimbatul paşilor din Cameniţă. Din leşi păn-în 
Cameniţă era pustiiu încă din iernatul tâtarâlor din dzilele lui 
Dumitraşco-vodă. Şi aşedzind slujitori în Tabără şi în Ştefăneşti, 
Antonie-vodă ţine mezilul din Ştefăneşti păn-în Cameniţă. lar 
pe urm-au aşedzat oameni în Hotin şi-n Pererita. Vini€ poghia- 
zuri din Ţara Leşască la drumul Cameniţâi, de lovie pe turci şi 
pe neguţitorii ce merge la Cameniţă, şi făce multe pagube şi 
strâcăciuni. 

lară dacă s-au întorsu solul de la Poartă, cel leşescu, ce 
trecusă la Antonie-vodă, au ales loc Cameniţâi ş-au hotărât 
toată Podolia să fie olat Cameniţâi: din Nistru de la Buceci 
păn-în Ocraina şi cu Ocraina cu tot păn-în Cehrin şi păn-în 
Vozie în gios au rămas tot supt ascultarea turcilor. Ş-au ieşit 
mulţime de ruşi dinluntru, din Ţara Leşască, de s-au aşedzat în 
olatul Cameniţâi, de s-au făcut sate şi rai€, de-u pus subaşi pen 
sate după obiceiul lor. Şi umbla turcii la leşi şi leşii la turci fără 
nice o grijă. Atunce şi-n Moldova s-au aşedzat slujitori pe la 
mezâluri şi pe la margine şi a să face şi slobodzii pe la Cernăuţi 
şi pe la Hotin. 

lară în al doile ani au tăiat Duca-vodă pe trii boieri, anume 
pe Vasâlie Gheuca vel-visternic şi pe Gheorghie Bogdan vel- 
jicnicer şi pe Lupul sulgerul, carei au fostu făcut cărţi hicleni, 
cu iscăliturile lui Dumitraşco-vodă, la orheieni şi la lăpuşneni, 
să să rădice cu oaste, să margă să prindză pe Duca-vodă, cu 
toată casa lui, şi pre o samă de boieri a lui, şi cu izvod de ce 

morţi să-i omoare pe toţi. Şi triimiţindu cartea acie cu Lupul 
sulgerul, ca cum vre hi de la singur Dumitraşco-vodă, la căpitanii 
de la acele ţinuturi. lar un căpitan, anume Decusară, dac-au 
înţeles ce scrie într-acea carte, s-au făcut a triimite poronca la 
alți căpitani, iar pe de altă parte au şi vinit cum mai de sârgu 
la leşi, de au mărsu la Buhuş hatmanul de l-au întrebat, c-o lui 
ştire este? Ce Buhuş, neştiindu nemic de aceste, îndat-au mărsu 
la curte de au spus Ducăi-vodă. Şi Duca-vodă au triimis pe 
Gheorghiţă Ciudin sărdarul de au prinsu pe Lupul sulgerul cu 
acea carte vicleană. lar Ghieuca şi Bogdan nu ştie nemic. Ce 
cum l-au adus pe Lupul sulgerul la Duca-vodă, l-au întrebat 
Duca-vodă pe Lupul sulgerul c-o cui învăţătură au făcut aceste. 
lar el au spus că l-au triimis Gheuca şi Bogdan. Şi îndată 
Duca-vodă au triimis nişte bulubaşi cu simeni de i-au luat de 
pre la gazdele lor şi i-au închisu-i. Şi a doa dzi i-au scos la 
divan, între toată boierimea, şi ei nemic n-au mai putut să 
tăgăduiască faptele lor, şi au spus drept că ei suntu vinovaţi. 
Deci Duca-vodă mult i-au mustrat şi au orânduit pe Toader 
Flondor vel-armaş de le-au tăiat capeteli a tustrii dzua amiadză- 
dzi la fântâna denaintea porţâi domneşti. Şi în locul Gheucăi 
au pus visternic mare pe Toderaşco Ca[n]tacozono, ficiorul lui 
lordachi celui bătrân. Fost-au giupâneasa Gheucăi vară primare 
cu doamna Ducăi-vodă, Nastasia, dar nemic nu i-au putut folosi. 
lară după ce s-au plinit 2 ani de domnie Ducăi-vodă, au 
mărsu la Țarigrad, la împărăţăe, avându pâră cu Ştefan-vodă, 
ficior Radului-vodă, pentru logodna ce făcusă cu fiică-sa 
Catrina, că, fiindu ficiorul Radului-vodă grozav la faţă, pune 
pricină şi nu vre să i-o dè. Dece au rămas ficiorul Radului-vodă 
pe Duca-vodă de la divanul împărătescu. 
Atunce au cheltuit Duca-vodă mulţi bani la Poartă, aproape 
o mie de pungi de bani. Şi i-au dat turcii şi hătmănia Ocrainei, 
căftan, şi şlic, şi buzdugan, şi un tui. Şi din Țarigrad au purces 
depreună cu ficiorul Radului-vodă, ginere-său, cu 3 tuiuri şi cu 
buzdugan, de-l duce înaintea lui, cu mare alai intrându în laşi. 
Îndatăşi s-au apucat de au făcut mare şi frumoasă nuntă. 
Triimis-au în toată ţara de au poftit pe toată boierimea şi 

mazâlimea de la mic păn’ la mare, şi de alte căpitenii, ce nu 
cu poroncă, şi cu poftă. Şi după ce s-au strânsu cu toţâi la leşi, 
făcutu-le-s-au oboroace tuturor de la domnie, de le da toate ce 
le trebuie, de nu cheltuie nime nemic. 

Aşijdere mai adus-au opt soli, 2 din Ţara Muntenească, 
2 din Ţara Ungurească şi 2 din Ţara Leşască şi 2 din Ţara 
Căzăcească cè mare de piste Nipru, de au adus solii multe 
daruri şi frumoasă, de au închinat Ducăi-vodă. S-au veselit 
2 săptămâni cu feluri de feluri de muzâci, şi de giocuri, şi 
pelivani, şi de puşci. Şi giuca 2 danţuri pen ogradă şi pe uliţe, 
cu toţi boierii şi giupânesele împodobiţi şi toţi neguţitorii şi tot 
târgul. Şi un vornic mare purta un cap de danţu şi alt vornic 
mare alt capu de danţu, îmbrăcaţi cu şarvanele domneşti. Numai 
mirili şi mireasa, fiindu ficiori de domnu, nu giuca în danţu pe 
afară, numai ce giuca boierii. Cât nu era nuntă, şi era minune. 
Şi după ce au nuntit, au mulţămit solilor, şi s-au dăruit bine şi s-au 
dus la ţărâle lor. 

Pe urmă s-au gătit ş-au purces la Ocraina, la Nemirova. Şi 
s-au strânsu toată căzăcimea acolo la Duca-vodă, la Nemirova. 
Ş-au ales din capete dintre dânşii ş-au pus giudecători şi 
polcovnici şi sotnici şi le-u pus şi-n locul lui nemesnic, în loc 
de hatman, să le poarte de grije lor, anume Ene Gredinevici, 
omii slujit, ştiindu limbă căzăcească, de neamul lui grec. Ş-au 
făcut şi curţi lângă Nemirova, în marginea Buhului, ş-au făcut 
şi alte curţi în marginea Nistrului, la Ţicanovca, împotriva 
Sorocii. Şi de-colo s-au întorsu de toamnă la leşi. Şi stăpânie 
Duca-vodă şi Ocraina şi Ţara Moldovei, domnu cu trii tuiuri. 
Şi acolo, cându au fostu la Ocraina, multă cinste au făcut 
căzacilori. 

Dup-acee mărs-au în primblare la un sat a lui, ce este în 
ţinutul Neamţului, anume Prăjăştii, avându şi curţi acolo, cu 
toată casa lui, cu ginerii şi cu ficiorii lui şi cu toată boierimea 
şi curtea lui. Ş-au zăbăvitu acolo vro 2-3 săptămâni, îmblându 
pe la vânaturi şi pe la alte sate a lui. Chematu-l-au în cinste şi 
un boier, anume Costantin postelnicul Ciobanul, la un sata lui, 

anume la Sileşte, de l-au cinstit 2 dzile. Şi aşe iar s-au întorsu 
la leşi la scaon. 

Duca-vodă, vrându să scoată banii ce cheltuisă la Poartă 
pentru hătmănia Ocraenei şi avându şi casă grè, cu mare 
cheltuială, şi nu cheltuie ca un domnu după putinţa ţărâi, şi vre 
să cheltuiască ca un craiu, şi vădzind şi vicleşugul boierilor 
celora ce i-au tăietu-i, de cum era rău de fel, încă mai rău s-au 
făcut şi mai groaznic asupra boierimei şi asupra ţărâi. Scos-au 
nişte hârtii pe ţară, mari câte de 6, de 8 ughi, şi câte n-au 
îmbrăcat pe feţe le-au dat năpăşti pin sate. Şi după ce au dat 
tablele în visterie, au aruncat orânduiele pe hârtii de un galbăn 
16 galbeni. Care luasă hârtie de şesă galbeni îi făce mai bine 
de o sută. Şi dacă nu găsie cu ce plini de la om, lua altuie 
pentru acela. Şi pe unde era pustiiu, făce pe zlotaş de plătiè de 
la casăle lor. Şi-i băte pe zlotaşi cu buzduganul, de au omorât 
vro doi, trii. Deci vădzind că mor de buzdugan, au făcută un 
băţă în optu muchii, de băte pe boieri şi pe zlotaşi cu băţul. Şi-i 
pune pe boieri dăjdi, şi-mprumuta peste putinţa lor, câtă nu să 
mai pute plăti. Că era boul 2 galbeni şi vaca un ughiu, şi istoviè 
zlotaşii tot. Nice cu odoarăli ce le zălojâe pe la neguţitori. Ce 
era pline închisorile de boieri şi grosurile de cei săraci, de-i 
băte şi-i căzniè cu capeteli pen garduri, şi leşinaţi de foame, şi 
bărbaţi şi femei. Şi muriè prin grosuri. 

Şi siupânesă sărace încă le lega la puşci şi le închide la 
simeni pentru bani. Pentr-acea vrăjmăşie şi groază ce-i umplusă 
inema diiavolul de lăcomie ce ave, urât-au toţi pre Duca-vodă. 
Şi să ruga toţi lui Dumnedzău să-i mântuiască de mânule lui, 
şi-l blăstăma de la mic păn’ la mare, de audzie slugeli lui cu 
orecheli. Atunce fugit-au mulţi boieri şi mazâli de groaza lui 
pentr-alte ţări, de s-au pustiit casăle. Tudosâe Dubău vel-spătar 
au fugit într-o noapte din târgu din leşi în Ţara Leşască. Aşijdere 
şi Savin Zmucilă vel-medelnicer şi cu frate-său Gheorghiţă 
postelnicul. Şi i-au agiunsu gonaşii lepcani în codrul Herţei, şi 
s-au bătut cu dânşâi, şi nu le-au pututiă strica nemică. Şi Moţoc 

şi alţâi mulţi. lar la anul, la vleato 7190, gătitu-s-au vizirul de 
oaste, să margă asupra nemților. 

Vinit-au poroncă şi la Duca-vodă să margă în oaste. Făcut-au 
mare gătire de oaste, c-au adus şi câteva polcuri de căzaci de la 
Ocraina, şi călărăşime, şi lefecii, şi curteni, şi hânsari. Şi pe ţară 
au orânduit oameni de oaste, şi boieri, şi mazâli, câte cu 10-12 
slugi. Ş-au pus şi pe un Brahă căpitan de au făcut un steag de 
oameni tot din vătajâi boierilor ş-a giupânesilor celor săraci. 

Ş-au purces cu toată oastea sa de aice din leşi în 20 dzili a 
lui aprilă. Boierii şi ţara, toţi era bucuroşi să purceadză Duca- 
vodă în oaste, să hălăduiască de vrăjmăşia lui. Şi-l blăstăma 
toţi să nu să mai întoarcă de unde merge. Că şi atunce la purces, 
multă strânsoare pentru rămăşiţa banilor birului să istovască 
boierii. Şi nu pute istovi, că bani nu era necăiuri, vândzare în 
vite nu era. Ce şi pre cale, păn’ la Focşeni, mărgându cu oastea, 
tot zapceituri era. Merge încetii şi făce oturace, câte 5-6 dzile 
şi mai mult, la un locă, pentru tătari, trecându hanul cu 
tătărâmea pre la Fălciiu. Atunce multe jacuri au făcut pen 
ţară, slobodzindu-să tătarâi prin sate şi pre la casăle boiereşti, 
păn-au trecut în Ţara Muntenească, mărgându la oaste. Şi dacă 
s-au strecurat tătărâmea di prin ţară, ş-apoi au trecut şi Duca- 
vodă pe la Focşeni cu toată oastea lui. N-ar hi făcut tătarâi 
atâta stricăciune în ţară trecând, de-r hi dat Duca-Vodă poclon 
deplin, pecum cerè. Numai Duca-Vodă n-au vrut să-i de. 

Rămas-au camaicani în leşi Neculaiu Racoviţă logofătul şi 
Pălade spătarul şi Toderaşco visternicul, carei, la purcesul Ducăi- 
vodă, s-au sfătuit cu o samă de boieri de cee ce au mărsu cu 
domnia în oaste ca, de s-arii mai întoarce Duca-vodă, ei să nu 
vie cu dânsul, că nice ei nu-l vor aştepta în leşi, ce să vor duce 
să-ş prindză capeteli printr-alte ţări, că nu-l mai pot sătura. 
Mărgând Duca-vodă cu oastea prin Ţara Muntenească, au 
trecut peste munte pre la Logoj, pre la Timisvar, pre la Sarvaş, 
pre la Sonnoc, ce este la apa ce să cheamă Tisa, şi de acolo la 
Dunăre, la cetatea Buda. Au trecut Dunărea pe pod din gios de 
Buda. Într-un câmpu au agiunsu pe Şerban-vodă cu oastea, şi 

au vinit Şerban-vodă de s-au adunat cu Duca-vodă, iar vizirul 
cu oastea şi tătărâmea era înainte la Stonbeligrad!. Viziriul 
Kara Mustafa-paşe atunce cu acee gătire merge anume să 
dobândească cetatea Enâcul, ce este în marginea Ţărâi 
Nemţeşti, cu îndemnarea lui Tiuchiun-grof şi altor domni 
ungurești, ce îndemnasă pe viziriul să margă. Dece nemţăi, 
avându veste de vinirea oştilor turceşti la Enâc, au grijit cetatea 
cu oaste şi cu bucate. Sosindu vizirul cu oastea la Enâc, au 
prinsu limbă, care au spus că cetatea Enecul este grijită foarte 
bine şi cu tărie mare, nu o va pute dobândi. lar cetatea Beciul 
este făr' de nice o grijă: nice oaste, nice bucate nu au sosit, 
numai cei de locă în cetate. De va merge, pre lesne o va 
dobândi. Luându această veste, viziriul nemic lângă Enec n-au 
zăbovitu, ce au şi purces cu oastea în sus, pre lângă Dunăre, la 
Beci şi au tăbărât lângă Beci. Şi-n 5 dzile a lui iiulie au început 
a bate din tunuri. 

Împăratul nemţescu era cu oști atunce într-altă parte, de să 
bătè cu alţi megieşi a săi, iar în Beci era numai un ghinăral, 
anume Sterimbeg, cu 25.000 de nemți. Şi au zăbăvitii turcii 
pregiur cetatea Beciului din 5 dzile a lui iiulie pănă în 2 dzile 
a lui septemvrie. Şi nepărăsitii da din tunuri, cum şi din cetate 
să apăra bărbăteşte. Şi era în mare strânsoare cei din cetate, 
cât era în cumpănă de pieire, neviindu-le agiutoră nice de o 
parte, păn' ce au vinit Sobeţchi, craiul leşescu, cu oaste şi au 
bătut pe turci şi au mântuit cetatea Beciului de năvala turcilor. 
Şi întorcându-să viziriul făr' de nice o izbândă, l-au zugrumat 
în Beligrad şi i-au dus capul la împărăţăe. Că el s-apucasă că 
va aduce cheile cetăţâi la împărăție, a lanâcului, apoi şi a 
Beciului, iar Dumnedzău nu i-au agiutată după simeţia lui. Ce 
au rămas Ţara Nemţască prădată şi arsă, cât numai pământul 
au rămas pe urma lor. Dacă s-au întorsu oastea turcească de la 
Beci, au vinit la Buda, şi pogorând şi oastea leşască pe Dunăre 
în gios la Hostrohon. lar turcii s-au simeţit şi s-au întorsu înapoi 
ş-au lovită pe leşi, şi leşii, fiindu netocmiţi, nu i-au putut sprejâni 


1 Probabil acelaşi cu Belgrad. 

ş-au îndreptat înapoi a fugi. Atunce au pierit ficiorul hatmanului 
polnăe şi alţâi mulţi, şi aproape era să piară şi craiul Sobeţchi. 
Numai nărocirea lui au fostu că l-au tâmpinat nişte polcuri de 
husari, de l-au mai rătuit, păn-au agiunsu şi pedestrimea. Nemţâi 
dece iar i-au înfrânt pe turci, ş-au rămas izbânda la creştini, iar 
cu mare scădere oştii leşeşti. 

Şi păn-a vini pieirea vizirului şi zăbăvind la Buda, nice pre 
domni acestor ţări nu vre viziriul să-i lasă să vie înainte. Pârâtu- 
s-au atunce Duca-vodă cu Şerban-vodă la vizirul pentru o somă 
de bani, ce au rămas la Duca-vodă, a Ţării Munteneşti, cându 
au fost domnu în [ara Muntenească. Şi l-au rămas Şerban-vodă 
pe Duca-vodă să plătească toţi banii la visteria împărătească. 
Dece luându-şi dzuoa bună Duca-vodă atunce de la vizirul, să 
vie în ţară, au lăsat zălog la vizirul pentr-acei bani pe Apostol 
Catargiul vel-comis şi pe Tănase de Soroca, păn-a triimite banii. 
Şi Duca-vodă au purces în gios, de au vinit la ţinutul Putnei, la 
satu la Domnești, iară doamna cu casa lui au lăsat-o în Focşeni. 
Că fugisă doamna din leşi mai nainte, de leşi, la Brăila şi i-au 
ieşit Ducăi-vodă înainte la Focşeni. Vizirul încă, dac-au purces 
Duca-vodă, încă i-au vinit sconcenie, pecum scrie mai sus, de 
au pierit, iar boierii care era zălog atunce, perind vizirul, atunce 
au fugit. Ce n-au vinit la Duca-vodă, ce s-au dus în Ţara 
Ungurească, că le-au fostu casăle acolo, cu alţi boieri ce 
pribegisă din Moldova. 

De la Domneşti, Duca-vodă scrie la camaicani, la Neculai 
Răcoviţă vel-logofătii şi la Toderaşco vel-visternic şi la altă 
boierime, să iasă din Hangu din bejenie, să margă la dânsu la 
Domneşti, să nu să teamă de leşi, că leşii sunt nişte tălhari. lar 
boierii, cum i-au vădzut cartea, îndată au făcut pătăşti şi au 
fugit pe potică în Ţara Ungurească, în Giurgedii, cu toate casăle 
lor, ca să nu mai dè într-ochi cu Duca-vodă. 

lară când ş-au luat dzioa bună Duca-vodă şi cu Şerban- 
vodă de la veziriul, şi i-au îmbrăcat veziriul cu caftane, au fost 
dzicând Şerban-vodă Ducăi-vodă: „lacă în Ţara Moldovii să 
aude că au ieşit leşii. Blem pe la mine, că îţi este şi doamna la 

Brăila, şi-i şide câtăva vreme acolo, şi te voi griji de conace, şi 
pănă vii vide cum a mai fi. Şi de acolo te vii pute chivernisi şi 
vei merge cu temei“. lar el n-au vrut să facă aşe, pe cum îi 
dzice Şerban-vodă, şi au trecut Dunărea în ceasta parte, de au 
vinit pin Ţara Ungurească, de au mărsu pe la Apafi Mihai, 
craiul ungurescu, la Biliigrad. Şi i-au făcut craiul masă frumoasă 
Ducăi-vodă, şi l-au cinstit tare, şi au giucat amândoi şi cu toţi 
boierii. Şi craiul ungurescu încă îi spune Ducăi-vodă să vie în 
Ţara Moldovii, că au vinit în ţară alt domnu de la leşi, ce să 
aştepte acolo la dânsul, şi-i va da de toate ce i-a trebui, sau, de 
a vre, să-i de câteva mii de cătane, să-l pitreacă pănă la scaon. 
Şi el nici aşe n-au priimit. Şi purcegându de acolo şi agiungându 
la Cotele, lângă Braşov, o samă de boieri a Ducăi-vodă, cărora 
le era giupânesele în Ţara Muntenească cu doamna şi era la 
un sfat cu ceielalţi boieri din Moldova, cu caimacamii, sfătuie 
pe Duca-vodă să treacă de la Braşov în Ţara Muntenească, 
gândind că-ş vor apuca giupânesele şi să vor închina la leşi cu 
ceielalţi boieri, ce era caimacami. 

lară Miron logofătul şi cu Buhuş hatmanul şi cu Costantin 
postelnicul Ciobanul, fiind mai aproape de casa Ducăi-vodă, 
n-au priimit acel sfat să treacă de la Braşov în Ţara Munte- 
nească, dzicându: „Dacă n-am mărsu pin Ţara Muntenească, 
cându ne îmbie Şerban-vodă, iar de aice ce să căutăm? Ce mai 
bine este să mergem drept pe Oituz, şi dacă vom vide că n-om 
pute merge la laşi de răul leşilor, noi om lua pe Trotuș în gios şi 
om merge la Focşani“. Şi pe acel sfat au purces şi au ieșită pe 
Oituz. Deci oastea Ducăi-vodă, fiindu supărată de la Svetii 
Gheorghie pănă la Svetii Nicolai, s-au şi răsipit, carii încotro 
au putut, pre la casăle lor. Şi au rămasă numai doao steaguri 
de lipcani şi puţinei siimeni. Deci la laşi n-au avut cu cine 
merge şi au luat în gios de s-au dus la Domnești. 

Boierii carii sfătuie pe Duca-vodă de la Braşov să margă 
pin Ţara Muntenească, dacă au vădzut că nu le ascultă sfatul 
lor, ei s-au răzleţit de Duca-vodă, de la Braşov, şi s-au coborât 
în Ţara Muntenească, de ş-au găsit giupânesele acolo, după 

cum le era sfatul cu ceielalţi boieri, când au purces din laşi la 
oaste, ca să-l părăsască pre Duca-vodă, să nu-l mai vadză în 
ochi. Anume Gavriliţă Costachi vel-vornic şi lon Racoviţă vel- 
păharnic şi Gheorghiţă tretii-logofăt şi alţii s-au dus în Ţara 
Muntenească, pecum mai sus s-au scris. 

Viindu veste în Ţara Leşască precum craiul Sobeţchii şi cu 
nemţii au bătut pe turci la Beciu, au şi început a să slobodzi 
poghiazuri în Podolia, în raiaoa turcească, a tăiè şi a robi pe 
turci. Deci turcii, câţi au putut prinde de veste, au fugit şi s-au 
închis în cetate în Cameniţă, iar prostimea, satele, s-au răsipit 
carii încotro au putut. Şi au început a să slobodzi tălhărit şi în 
Moldova şi Brăneştii de la Cernăuţi, şi au început oamenii de 
la câmpu a să bejeni spre munte. 

Atunce boierii caimacami îş făce spaimă, mai mult ei decât 
alţii. Îş găsisă vreme de au spăriiat pre doamna Ducăi-vodă, 
de au fugit în gios la Brăila. Şi au fugit şi boierii la munte, să 
nu mai de ochi cu Duca-vodă, să-şi mai dè sama de atâta 
mulţime de rămăşiţă ce le era asupră, precum mai sus s-au 
scris. Atunce şi oamenii carii era închişi câte de un an şi mai 
bine pe la târguri şi grosuri s-au slobodzit şi au dat laudă lui 
Dumnedzeu. 

Rădicatu-s-au Petriceico-vodă din Ţara Leşască cu boierii 
carii era pribegi cu dânsul, şi au vinit cu oaste în Moldova. Şi 
s-au coborât Petriceico-vodă la Suceavă cu Demideţchii şi cu 
Coneţchii şi cu puţinte oaste căzăcească, să ie Moldova, să 
margă să bată Bugeacul, fiindu tătarâi duşi în oaste la Beciu. 
Şi de la Suceavă s-au coborât Petriceico-vodă la laşi şi au triimis 
pe Savin medelniceriul Zmucilă, carele pe urmă au fost şi ban, 
şi pre alții prin bejenii, de scote oamenii la oaste, pe moldoveni, 
pe unii de voie, pe alţii de nevoie. Şi s-au dus împreună cu 
căzacii şi cu Coneţchii în Bugeac, iar Petriceico-vodă au rămas 
în laşi. Deci tot tăiè şi arde în Bugeacu tătarcele cele 
burduhoasă, le spinteca şi pune copii pin pari, şi slobodzie 
robii de pin obezi, şi-i lua cu bucatele cele tătărăşti, şi aduce 
duiumuri multe, cât nu mai pute să le ie sama. Că nu ave cine 

să le ste împotrivă. Şi aşe au umblat câtăva vreme, ardzindu 
şi stricându Bugeacul. 

Duca-vodă, dacă s-au aşedzat în Domneşti, au triimis pe 
Buhuş hatmanul de au bătut pre nişte adunături ce era cu 
Vasilie Hăbăşescul. Să strânsese multe căpitenii şi oameni 
de ţară la Movileni, în malul Siretiului, despre Tecuci. Şi era 
şi aceie mergători la Bugeac. Şi i-au răsipit, cât nu s-au putut 
apuca de nemică. 

Petriceico-vodă, dacă au sosit în laşi, îndată au slobodzit 
poghiaz căzaci şi leşi, cu Demideţchii şi cu Costantin Turculeţ 
polcovnicul şi cu Bainschii sărdariul, să margă să lovască pre 
Duca-vodă la Domnești. Şi purcegându poghiazul din laşi, au 
mersu pre Siretiu în gios, şi luundu mazili şi căpitani şi slujitori 
şi pre cine afla pin ţară, să se înglotească cât de mulţi. 

Duca-vodă, înţălegându că vine poghiaz pe Siretiu, s-au 
sfătuit cu boierii cum vor face. Buhuş hatmanul sfătuie să să 
coboare Duca-vodă din Domneşti la Focşani, la margine, că 
este mai fără de grije, şi să vor găsi şi slujitori în lefe, dacă ar 
trebui, că în Domneşti este cu grije. Doamna Ducăi-vodă încă 
vinisă de la Brăila în Focşani. lar Miron logofătul au sfătuit să 
nu să clintească nicăiri din Domneşti, că aceie ce vin sunt 
nişte tălhari. „Ce putere au ei să vie asupra mării tali? Să nu 
dăm locul, că pământul acesta este frământat cu sângele moşilor 
şi a strămoşilor noştri!“ Şi cu acest sfat înşelătoriu nu s-au clătit 
Duca-vodă din Domneşti, ce au făcut căutare slujitorilor 
siimenilor, şi s-au aflat numai şesedzăci de siimeni. Şi i-au 
băgat în curte, că pănă atunce era denafară. Era şi lipcani, 
optdzăci de oameni, la doao steaguri. Aceasta au fost luni, în 
dzioa de agiunul de Crăciun. Şi au trimis Duca-vodă doi- 
sprădzăci lipcani cu Muharecico, căpitanul lor, în sus spre 
Răcăciuni, de straje. Şi a doa dzi era să margă şi hatmanul, în 
dzioa de Crăciun, cu ceielalţi lipcani întru întimpinarea 
poghiazului. lar sosindu poghiazul la Răcăciuni întru acè seară, 
au prinsu pre lipcani acolo în Răcăciuni şi i-au tăiat pre toţi. 
Numai unul au scăpat şi, viind noaptea să de ştire, au dat piste 

nişte oameni la Copăceşti, pe apa Trotuşului. Şi dându-i un om 
să-l ducă la Domnești, el l-au dus pintr-o dumbravă, rătăcindu-l 
pănă în dzio. Şi când au sosit lipcanul drept Domneşti pin 
dumbravă, atunce şi poghiazul au fostu agiungându la curte în 
Domneşti fără de veste. Şi încungiurându curtea, era să intre 
pe poartă un rohmistru ce viniè înainte. Ce întâmplându-să în 
poartă un bulubaşe, anume Cercheziă, au vădzut că sunt leşi, 
şi au dat cu puşca şi au lovit pre acel rohmistru, de nu s-au mai 
clătit. Şi au apucată poarta de o au închis siimenii cu mare 
greu, că năvălisă leşii la poartă să intre. Duca-vodă atunce 
şedzusă la masă. Lipcanii, luund banii de lefe, era toţi la gazda 
rohmistrului, de le împărţie lefele. Au plecat fuga cine încătro 
au putut, să scape caii lor pre la gazde prin sat; n-au apucat să 
să încălăredze. Miron logofătul şide cu Duca-vodă la masă şi 
cu Costantin postelnicul, iar Buhuş hatmanul era la o casă 
departe de curte, mai în gios. Şi dacă au audzit gâlceava la 
curte, numai cu Dediul sărdariul şi cu vreo cinci, şese lipcani, 
ce scăpasă călări, şi au purces spre curte. Ce timpinându-să cu 
căzaci şi cu leşi, n-au putut răzbi spre curte, ştiindu că în curte 
era slujitori siimeni şi curtea lui vodă şi să vor apăra. Ce ş-au 
întorsu giupâneasa de au fugit în luncă cu sania, iar el, hărăţindu-să 
oarece, au dat dos, oarece sprejenindu-să şi leşii cu moldovenii 
a-i goni. Şi nemică nu le-au stricat, că nice gonaşii nu pre 
îndrăznie. 

Au triimis hatmanul în Focşani la doamna pre Manolachi 
sulgeriul, să de bani să facă oaste de acolo, din Focşani, şi să 
vie la dânsul, să margă să să bată cu leşii, să poată face vreo 
izbândă. Şi dacă au mărsu Manolachi la doamna, n-au pus să 
strâge în lefi nescai slujitori, ce au şi-ncălecat Ştefan-vodă, 
ginerele Ducăi-vodă, cu nişte siimeni şi cu slugi de pe la boierii 
ce era cu doamna. Şi într-acea noapte au vinit la hatmanul în 
Zăbrăuţi, la Şoldeşti. lară hatmanul, dac-au vădzut pe ginerele 
Ducăi-vodă, numai ce s-au ciudit pentru ce au vinit. Că el vre 
să margă, cu gloata ce era, să de războiu cum ari hi putut, iar 
cela vre fi stătut în laturi, şi lângă dânsu vre rămâne ceie ce 
vinisă hatmanului într-agiutor. 

Purces-au cu toţâi din Zăbrăuţi şi au mărsu de noapte în 
Cornul Dumbrăvii, dreptu Domnești. Ce n-au vrut să lovască 
noaptea, temându-să să nu răpuie oameni, ce au socotit să 
aştepte păn-în dzuo, să vadză cine sunt. lar neîndrăznindu-le, 
să va întoarce şi va strânge oaste, ştiindu că în curte era 60 de 
siimeni şi boierinaşi de curte şi altă gloată. Să vor apăra câteva 
dzile, că şi bucate şi hrană de cai şi iarbă de puşcă de agiunsu 
ave. Şi dacă s-au făcut dzuă, s-au apropieti prin arini, lângă 
sat, pe din gios de curte, într-o râpă, şi au ieşit de au prinsu 
limbă pe un celednic leav. Şi acela au spus câte steaguri sunt 
de căzaci şi câte-s de leşi şi de moldoveni, de toţi ca 500 de 
oameni. Leşii sta denaintea curţâi ţiindu caii de frâu, că ave 
grije de Buhuş, să nu vie cu tătarâi să-i lovască. 

Hatmanul Buhuş, vădzindu-i că stau stoliţi, au scos pre Dedul 
sărdarul cu vro 20 slujitori ai lor, de-au mărsu spre oastea leşilor, 
ca doar arii încălica şi s-ar slobodzi asupra lor. Şi atunce, 
depărtându-să de lângă curte, să de năvală şi hatmanul cu ai 
săi, să apuce dispre curte şi, ieşindu şi cei din curte, să vor 
bate cu leşii. Că ceelaltă gloată de ţară, ce era luată cu de- 
sâla în poghiaz, era toţi gata de fugă, cât ar vide pre hatmanul. 
Ce mărgându Dedul sărdarul păn-aproapi de dânşii, au încălecat 
numai trii inşi den gloata leşilor şi le-au ieşit înainte, întrebându-i 
ce caută. Dedul sărdarul au răspunsu în limbă turcească, iar ei 
au dzis: „Vă ştim noi cine sunteţi; mai bine să viniţi să fimiu tot 
de unii“. Şi s-au întorsu înapoi la ai săi, iar temeiul lor, a leşilor, 
sta neclătit înaintea curţii. Hatmanul încă s-au dat în giosu 
spre gârlă, triimeţindu să-i mai vie agiutor, şi dece să vie asupra 
leşilor anume, că siimenii din curte vor sta pentru domnu. lar 
ei, cum s-au clătit hatmanul de acole, au şi deschis portiţa, de 
s-au închinat la poghiaz un bulubaş, anume Dedul, nice de o 
nevoie, nice de o strânsoari, numai de vicleni ce era. Şi intrând 
leşii şi căzacii şi moldovenii, au luat pre Duca-vodă şi pe alţi 
boieri, pre toţi dezbrăcându-i, i-au lăsat cu peile goale. Şi s-au 
întorsu poghiazul cu dobândă ş-au dus pe Duca-vodă în Ţara 
Leşască, şi acolo au murit. Şi cându-l duce pe drum, îl pusesă 

într-o sanie cu doi cai, unul albu şi unul murgu, şi cu hamuri de 
teiu, ca vai de dânsul. Ocări şi sudălmi, de audze cu urechile. 
S-agiungându la Suceavă, la un sat, anume...!, au poftit puţintel 
lapte să mânânce. lar femeia gazda i-au răspunsu că „n-avem 
lapte să-ţi dăm, c-au mâncat Duca-vodă vacili din ţară, de-l 
va mânca viermii iadului cei neadormiţi“. Că nu ştie femeia 
acie că este singur el Duca-vodă. lar Duca-vodă, dacă au audzit 
că este aşe, îndat-au început a suspina şi a plânge cu amar. 

Că el să ţine şi vorove în casa lui, de să ispite să fie craiu în 
Țara Ungurească, şi un ficior a lui în Ţara Moldovei domnu, şi 
altul în Ţara Muntenească, şi ginere-său hatman în Ocraina. 
Că el îşi ţine lucrul pre sus. Curtea lui, masa lui, cheltuiala lui, 
ca un craiu ţine. Şi când ieşe afar-în nărod, tot posomorât căuta, 
ca să-i ie oamenii de frică. Că el apucas-învăţătură de la Vasâlie- 
vodă fiindu cămăraş mare la Vasâlie-vodă. Era om nu pre nalt 
şi gros, burduhos şi bătrân. Numai îş cerne barba. Pe atâta să 
cunoşte că n-are acătare minte sau frica lui Dumnedzău. Şi ce 
gânde el să facă şi la ce să ispitie, şi la ce l-au adus păcatul şi 
osânda de la Dumnedzău! Şi aşe l-au dus pe Duca-vodă în 
Țara Leşască, de au murit acolo. Aşe ş-au agonisit de lăcomia 
banilor, ce ave. 

Era un boieri, anume Ursachi, bogat într-această ţară a 
noastră, de, cându vine birul de la împărăție, de multe ori, 
cându era în grabă, îl încărca de la casa lui şi-l porne la Poartă, 
şi mai pe urmă lua de la ţară. Şi nu l-au putut să-l rebde Duca- 
vodă pe acel boieri, precum suntu mulţi pentr-alte ţări boieri 
bogaţi. Ce den domnia a doa au început a să acolisi de dânsul 
ş-a-l prădare, şi neputând răbda Ursachi pe Duca-vodă, l-au 
pârât şi la Poartă, pecum mai sus s-au pomenit. lar mai pe 
urmacmu, ştiind Duca-vodă pe Ursachi c-au avut gâlceavă c-un 
neguţitor mare din Ţara Leşască, anume Bălăban, şi giudecată 
acolo în Ţara Leşască, multă, pentru nişte bude, trămăs-au Duca- 
vodă la acel Bălăban, de au vinit în ţară de au pârât pe Ursachi. 


1 Loc gol în manuscrise. 

Şi i-au făcut strâmbătate lui Ursachi, că l-au dat rămas să de 
lui Bălăban vro patru, cinci sute de pungi. Şi aşe i-au luat tot şi 
l-au închis în temniţă cu tălharii. Şi-l scote în toate dzileli de-l 
bătè la talpe, păn' i s-au zgârcit vinele ş-au rămas olog păn’ la 
moartea lui. Şi la moartea lui, din cè bogăţie multă n-ave cu 
ce-l griji. Au vândut un sat la Bacău, anume Fântâneleli, de l-au 
grijit. Aşe au făcut Duca-vodă lui Ursachi, şi pe urmă i-au plătit 
Dumnedzău şi Ducăi-vodă. 

Fost-au şi trii semne mari în dzileli Ducăi-vodă, când au 
purces la Beci. Că s-au arătat o ste pe cer cu coadă, de s-au 
vădzut multe dzile. Mânca şi lupul oameni. Fost-au şi cutremur 
prè mare. Cădzut-au atunce şi turnul cel mare din cetatea 
Sucevei, ce-i dzice turnul Nebuisăi. 

lară doamna Nastasâia a Ducăi-vodă, după ce-au luat leşii 
pe Duca-vodă, è au rămas deodată în Ţara Muntenească. Ş-au 
umblat mult pentru Duca-vodă, ca să-l răscumpere de la leşi. 
Şi-l neguţasă cu leşii drept 70 de pungi de bani, să de leşilor şi 
să-l lasă. Şi triimiţind banii pen Ţara Ungurească, i-au poprit 
ungurii cu-ndemnarea lui Şerban-vodă, temându-să c-a ieşi şi 
l-a sminti din domnie Duca-vodă. Atunce era în Leov slobod şi 
oblicind c-au poprit ungurii banii, l-au lovit cataroia de voie re 
ş-au murit în loc. 

lară doamna Ducăi-vodă, vădzind aşe, s-au dus cu toată 
casa ei la Țarigrad. Aşe au început a o apuca datornicii, unii 
de o parte, alţâi de alta, cu feluri de feluri de priceni, ş-a o 
îngrozi, ş-a o închide, ş-a o jăcui, care cum pute, agiungând-o 
osânda creştinilor. 

Care mai pe urmă au vinit şi mai la mare osândă şi ocară, 
c-au amăgit-o un grec, de s-au măritat după dânsul. Având è 
doi ficiori şi patru fete, n-au socotit cinstea ei, că era mai mult 
bătrână decât tânără. Şi după ce-au mărsu dup-acel grec, au 
amăgit-o de-au dat bani şi odoară câte-[a]u mai avut, de-au 
dat turcilor de l-au pus beiu la Mana. Şi au mai şădzut vro 
săptămână cu dânsa, păn’ ş-au făcut cheful, şi s-au dus la Mana, 
dzicând c-a duce-o şi pe dânsa. Şi aşe vro doi, trii ani au şădzut 

acolo şi n-au mai triimis la dânsa să o iè, păn’ s-au hainit şi el 
de la turci. lar è, la bătrânețe, au rămas şi săracă, şi ocărâtă de 
voroava oamenilor, şi cu o casă plină de copii. Aşe au plătit şi 
Dumnedzău Ducăi-vodă, pe cum au făcut şi el altora. 


CAP. IX 


DOMNIA A DOA 
A LUI PETRICEICO-VODĂ DE LA LEŞI 


Petriceico-vodă, după ce-au înţeles c-au bătut pe turci la 
Beci, s-au scoborât cu moldovenii pribegi şi cu puţintei leşi în 
târgu în Suceavă ş-au început a strânge pe boieri, pe unii de 
nevoie, alţii vinie de bună voie. Şi de-acolo s-au scoborât la 
leşi ş-au triimis poghiaz de au luat şi pe Duca-vodă. Ş-au triimis 
şi moldoveni în Bugeag, cu puţintei căzaci cu Coneţchie, a 
prăda ş-a strâca, de pecum le-i obiceiul moldovenilor gata la 
jacuri, după cum s-au pomenit mai sus la domnia Ducăi-vodă. 

Deci în scurtă vreme au nemerit şi tătarâi de la Beci la 
Bugeag şi vădzind de[altâta stricăciune ce le-au făcut moldo- 
venii şi căzacii, datu-le-au mare războiu moldovenilor şi 
căzacilor. Dece moldovenilor!, cum sunt gata la jac şi gata şi 
la fugă, în scurtă vreme au început a să răsâpi în fugă, de au 
perit ca vai de dânşâi, şi în Prut s-au înecat. lar căzacii, cu 
tabăra legată, au trecut peste Nistru. Deci tătarâi au prădat ş-au 
tăiat în ţară cât le-au fostu voia. lar Petriceico-vodă, vădzind că 
n-are cu cine să stè, s-au întorsu din leşi iar la Suceavă, şi-nţelegând 
c-au pus turcii domnu pe Dumitraşco-vodă Ca[n]tacozino, luat-au 
şi el miere şi vin, vaci şi boi, turme de oi, ce-au putut apuca, şi 
s-au dus în Ţara Leşască. Ş-au stăpânit şi el, de la leşi, de la 
noiemvri păn! la făurar. Bogat bine şi folos au rămas ţărâi şi de 
la Petriceico-vodă, pradă şi foamete mare! Şi s-au dus şi din 
boieri cu dânsul: Miron Costân vel-logofât şi Apostol Catargiul 
vel-comis şi Ilei Drăguţescul sărdariul şi Savin Zmucilă 
medelnicer şi frate-său Gheorghiţă şi alţii. 


1 În manuscrisul 53, „moldovenii“ (aşa cere construcţia frazei). 


8o 


CUPRINS 
— Letopiseţul Ţării Moldovei — 


CAP. X 


DOMNIA A DOA A LUI DUMITRAŞCO-VODĂ 
CA[N]TACOZINO LA VELET 7192 


Înţelegând turcii de ce să lucreadză în Moldova, cum 
au luat pe Duca-vodă leşii, au pus domnu pe Dumitraşco 
Ca[n]tacozino. Şi viind la Gălaţi, răpedzit-au cărţi în toate 
părţile, să-ş vie cineş la locurile sale, că de la puternica 
împărăție sunt toţi iertaţi, oricine ce greşală ar hi făcut. Dece 
cine de pe unde au fostu ş-au audzit, de pen Ţara Ungurească 
şi din Ţara Muntenească, toţi au vinit, făr' cât numai Buhuş au 
râmas în Ţara Muntenească. Şi cei din Ţara Leşască n-au vinit, 
au mai zăbăvit ş-au vinit la domnia lui Cantemir-vodă. Dece 
viind domnia în leşi ş-aşădzindu-să în scaon, era mare foamete, 
că fusesă ţara toată bejenită şi nu putusă oamenii ara şi nu să 
făcusă pâne. Era oameni tot leşinaţi şi morţi pe drumuri şi pe 
uliţi, cât să mânca om pe om. Poghiazuri din Ţara Leşască 
totdeuna să slobodzie de strâca şi prăda. Tălhăret mult era. De 
la Cotnar în sus era ţara pustie. 

Peste Prut păzi€ joimirii drumul Cameniţâi, de jăcuie. 
Tătarâi făce mare gâlcevi pentru prada lor. Ce viind fărman la 
hanul de la Poartă, s-au aşedzat. Pâne aduce oamenii de pen 
Ţara Ungurească şi de la tătari, câte puţinte. În leşi era mare 
nevoie, că trece paşi la Cameniţă cu haznale şi cu zaharale, 
şi nu era harnici să-i grijască de bucate şi de cai. Şi umbla 
turcii sânguri pe la gazdele boierilor de le lua caii. Atunce 
domnul muntenescu Şerban-vodă au încărcat pâne de a lui, 
arată cu plugurile lui, câteva sute de cară, de-au dus-o la 
Cameniţă, având poroncă de la-mpărăţie. Oamenii în târgu 
în leşi arde curţile boierilor şi ogrădzile şi-a altora, de-au arsu 
târgul mai giumătate, că nu era cine să aducă lemne. Viteli 
era scumpe, mierea era scumpă, găineli mai nu era în ţară. 
Găina câte un leu, oul câte un potronic, oca de untu câte doi 
orţi bătuţi şi un zlot, oca de brândză câte doi potronici. Bani 
ieşisă mulţi în ţară, dar bucate nu era. 

lară când au fostu în al doile ani a domniei, început-au a 
vini mulţime de taberi de cară tătăreşti cu mălaiu de vândut în 
leşi. Dece Dumitraşco-vodă pus-au de au făcut mierţa mare ş-au 
pus de au strâgat crainecul să nu cumpere nime păn-în trei 
dzili, că-l va înţepa care va cumpăra. Şi aşe au rumtu preţul 
mirţâi câte un leu bătut, şi peste doo, trei săptămâni s-au scoborât 
mierţa şi la zlot. Dece au început săracii oameni a să sătura. 
Numai era greu, că muri€, că era hămnisiţi. 

Chemat-au Dumitraşco-vodă de câteva ori să vie în ţară pe 
Buhuş hatmanul, fiind om harnic la oştire şi trebuitor la acee 
vreme. Dar el, vădzind vremili neaşădzate în Moldova şi fiind 
şi bolnav, n-au vrut să vie. Care i s-au tâmplat aşeş şi moartea 
acolo, în sat în Ruși. 

lar Dumitraşco-vodă, vădzind că nu va să vie, au căutat în 
pizmă ş-au ales un boieru care era mai sărac şi mai prost, anume 
Zosen Başotă. Măcar că era de neam vechiu, dar nu era harnic 
de acee boierie la celi vremi, nice el n-ave acee nedejde, nice 
în gând nu gândie. Aşe fârâ veste din târgu l-au luat şi l-au dus 
la curte de l-au îmbrăcat cu căftan, de l-au pus hatman. 

Dumitraşco-vodă era un om bătrân, grec ţărigrădean de 
neamul lui, de Ca[nltacozoneşti. Şi mai nainte vreme fusesă 
visternic mare şi-n Ţara Muntenească, la Gligori-vodă. Şi era 
om nestătător la voroavi, tălpiz, amăgitor, geambaş de cei de 
la Fener din Țarigrad. Şi dup-aceste, după toate, era bătrân şi 
curvar. Doamna lui era la Țarigrad, iar el aice îşi luasă o fată a 
unei rachieriţe de pe Podul Vechiu, anume Arhipoaie, care o 
chema Aniţa, ţiitoare, de o purta în vedeală între toată 
boierimea, de-o ţine în braţi, de-o săruta şi o purta cu sălbi de 
galbeni şi cu haine de şahmarand, cu şlic de sobol şi cu multe 
odoară împodobită. Şi era tânără şi frumoasă şi plină de 
suleiman, ca o fată de rachieriţă. Şi o triimite cu carăta 
domnească, cu siimeni şi cu vornici şi cu comişi dzuoa 
amidzidze mari pe uliţi, la feridiu şi pe la mănăstiri şi pe la vii, 
în primblări. Şi făce şi pe boieri de-ş triimite giupânesăle cu 
dânsa. Şi după ce vinie de la primblări, triimite giupânesilor 

daruri, canaveţe, bilacoase, căce i-au făcut cinstea de-au mărsu 
cu dânsa în primblare. Şi după ce s-au mazilit, au luat-o cu 
dânsul ş-au dus-o în Țarigrad cu dânsul ş-au măritat-o dup-o 
slugă a lui, după un grec. Căutaţi, fraţi iubiţi cetitori, de videţi 
ce este omenia şi curvia grecească! Că el, de bătrân, dinţi în 
gură n-ave. Dimineaţa îi înclie de-i pune în gură, iar sara îi 
desclie cu încrop şi-i pune pe masă. Carne în toate posturile cu 
turcii depreună mânca. Oh! oh! oh! săracă ţară a Moldovei, 
ce nărocire de stăpâni c-aceştia ai avut! Ce sorţi de viiaţă 
ț-au cădzut! Cum au mai rămas om trăitor în tine, de mare 
mirare este, cu atătea spurcăciuni de obiceiuri ce să trag pănă 
astădzi în tine, Moldovă! Şi din vreme în vreme tot s-au mai 
adaos spurcateli de obiceiuri, carei mai înainte s-or pomeni 
cineş la rândul lor. 

Tâmplatu-s-au de-au găsit câţiva mii de galbeni acolo în 
mănăstire în Râşca, puşi de titori pentru treaba mănăstirei. Şi i-au 
luat toţi şi nemic n-au lăsat mănăstirei de schivernisală, sau să 
tocmească ceva, fiind mănăstirea săracă. 

Aşijdere ficiorii lui Chiriac Sturdzii vornicului, lon şi cu 
Sandul, care acel lon au agiunsu mai pe urmă şi vornic mare la 
alţi domni. Aceşti boieri pârâè pe o maştehă a lor la Dumitraşco- 
vodă, dzicându că ar fi rămas mulţi bani de la tatul lor Chiriac 
Sturdze, şi lor nu va maşteha lor să le facă parte. Deci Dumitraşco- 
vodă, cu meşterşugurili lui, au aflat unde era banii şi au triimis 
şi i-au luat toţi şi nemică nu le-au mai dat acestor boieri, nici 
lor, nici maştihăi lor. Şi după ce s-au mazilit Dumitraşco-vodă, 
s-au dus maşteha acestor boieri, vorniceasa lui Chiriac Sturdzii, 
la Țarigrad, de au zăbăvit giumătate de an şi ş-au aprinsu 
rogojini în cap, de l-au pârât la împăratul pe Dumitraşco-vodă. 
Şi nemică n-au putut face, să isprăvască ceva. Şi au mâncat 
banii toţi Dumitraşco-vodă. 

lară boierilor celor mari le arăta dragoste şi cinste, că nici 
pre mult n-au domnit a doa domnie, nici vremile nu-i sluji. Ce 
nu ave într-alt chip cum face, ce numai îi căuta să le arăte 
dragoste, că nu-i da mâna într-alt chip să facă. 


83 


— Ion Neculce — 


Şerban-vodă, fiindu domnu în Ţara Muntenească, era veri 
primari cu Dumitraşco-vodă di pe Cantacozineşti, şi ave vrajbă 
şi pizmă între dânşii încă di pe cându era tineri, di pe la Grigori- 
vodă, şi să tot pârâe la Poartă unul pe altul. Atunce au chemat 
Şerban-vodă pe Buhuş hatmanul şi l-au învăţat să margă la 
Focşani şi să să agiungă cu boierii moldoveneşti şi să le dzică 
să fugă la dânsul în Ţara Muntenească, că el le va purta de 
grije. Să nu şadză în Moldova, că Dumitraşco-vodă au făcut 
ferman să-i taie pre toţi boierii din Moldova, dzicându că boierii 
au adus pre leşi de au luat pe Duca-vodă şi au prădat Bugeacul, 
şi ţine acel ferman ascunsu gata. Deci Buhuş hatmanul, pe 
poronca lui Şerban-vodă, s-au dus la Focşani şi au spus lui 
Gavriliţă vornicul. 

Deci Gavriliţă vornicul, cum au înţăles, s-au şi rădicat cu 
ficiorii lui şi cu alţi boieri din Ţara de Jos, cu câţiva, şi au fugit 
în Ţara Muntenească, la Şerban-vodă. lar Şerban-vodă, după 
ce i-au vădzut că au vinit la dânsul, tare s-au bucurat şi au şi 
răpedzit la Poartă harzuri de la boieri, cu pâră asupra lui 
Dumitraşco-vodă. Şi cu silinţa şi cheltuiala lui Şerban-vodă au 
isprăvit să margă boierii la Obluciţă, la Suliiman-paşe, fiind 
sarascheriu acolo, să le ie sama cu Dumitraşco-vodă, să-i 
giudece. Deci Şerban-vodă, avându prieteşug cu Suliiman-paşe 
şi avându nedejde pe dânsul, au chemat pre boieri de au sfătuit 
pe cine vor rădica domnu dintre dânşii, după ce or isprăvi. Şi 
au socotit cu toţii pre Costantin Cantemir cliuceriul, fiind om 
bătrân, ca de şaptedzăci de ani, şi om prost, mai de gios, că 
nice carte nu ştie, socotind boierii că l-or purta precum le va fi 
voia lor. Şi de va fi rău, încă nu va trăi mult, că era bătrân. Că 
alţii mai de cinste şi mai de neam nu priimie să fie domnu. Şi 
au giurat Costantin Cantemir cliuceriul lui Şerban-vodă că din 
cuvântul lui nu va ieşi, ce-i va poronci, pe voie i-a face de 
toate. Şi au dzis Şerban-vodă lui Cantemir să nu fie protivnic 
creştinilor, că el încă nu este. Căci Şerban-vodă ave bună 
nedejde că va dezbate toată creştinătatea din Țarigrad încoaci 
de supt mâna turcilor. Că pe acee vreme să băte sultan Mehmet 

cu nemţii, cu Leopold, împăratul nemţăscu, şi-l tot băte 
Neamţul pe Turcu şi luasă mult loc Neamţul de la Turcu. Şi să 
agiunsese Şerban-vodă şi cu nemţii, şi cu Moscul, şi cu leşii. Şi 
moscalii încă bătusă la acè vreme cetatea Azacul şi era să 
margă şi la Crâm. Şi gândul şi gătirea lui Şerban-vodă era să 
fie el împărat în Țarigrad. Şi cu acel mijloc silie să facă pe 
Cantemir domnu în Moldova, coborându-să şi leşii să să 
împreune, să să facă tot unii asupra turcilor. Şi iarăş au mai 
giurat Cantemir lui Şerban-vodă pentru doi boieri greci ce era 
în Moldova trăitori, fraţi, pre anume lordachi şi Manolachi, 
fiind de neamul lor aceşti doi boieri Rusăteşti, cum a merge 
Cantemir cu domnie, să-i şi prindză, să-i omoare. Şi mai ave 
aceşti doi boieri încă trii fraţi la Țarigrad, pre anume Lăscărachi 
şi Mihălachi şi Scarlatachi, cinci ficiori a cupăriului celui 
bătrân, tot de un neam di pe maică cu Şerban-vodă. Numai că 
apucasă de să învrăjbisă de la vremea Ducăi-vodă, cându era 
domnu Duca-vodă în Ţara Muntenească. Aşijdere au mai giurat 
Cantemir şi lui Gavriliţă: luund domnia Cantemir, să nu să atingă 
sabia lui de dânsu sau de vreun ficior a lui, pentru căci el vide 
şi cunoşte Gavriliţă pe ficiorii lui că nu sunt toţi aşedzaţi la 
minte, ce o samă sunt şi cam zlobivi. 

Şi cu aceste lucruri, după ce s-au sfătuit şi le-au aşedzat, au 
purces cu toţii la Obluciţă, la Suliiman-paşe. Deci şi Dumitraşco- 
vodă despre partea lui au ales boieri de frunte şi de cinste şi i-au 
trimis acolo la Suliiman-paşe, să ste la pâră cu ceielalţi boieri. 
Şi au şedzut acolo la pâră câteva dzile. Şi într-o dzi, numai 
ce au îmbrăcat cu caftan de domnie în Moldova pe Cantemir. 
Şi au gătit pe Husain, beiul de la cetatea Vozia, de l-au triimis 
cu mazilia înainte la Dumitraşco-vodă să-l iè din laşi, să-l 
ducă la Țarigrad. 

lară boierii cei trimişi despre partea lui Dumitraşco-vodă, 
dacă au vădzut că au îmbrăcat pe Cantemir cu caftan de 
domnie, s-au închinat lui Cantemir-vodă. Deci Cantemir-vodă 
i-au şi pus pe dânşii, pe acei boieri, pe Balşe vornicul şi pe 
alţii, de au scris cărţi cu vicleşug lui Dumitraşco-vodă, pecum 


85 


— Ion Neculce — 


au isprăvit ei caftan pe voia lui Dumitraşco-vodă. Şi l-au trimis 
înainte pe Husain beiul de la cetate de la Tighine cu caftanul 
înainte, împreună cu Toader armaşul Fliondor. Că armaşul 
Fliondor încă fusese pribagiă cu ceielalţi boieri. Numai ceielalţi 
boieri a lui Dumitraşco-vodă scrie bine de dânsul, cum nu-i 
nici un vinovat, că nu s-au amestecat cu ceielalţi boieri pribegi, 
iar pe aceie boieri, pe Cantemir şi pe Gavriliţă, i-au pus 
Suliiman-paşe tot în fieră şi i-au dat pe mâna lor să-i aducă 
cum mai de sârgu la Dumitraşco-vodă. 

Deci Dumitraşco-vodă, cum au vădzut cărţile boierilor lui, 
a lui Balşe vornicul şi a celoralalţi, îndată au credzut. Şi s-au 
bucurat şi s-au gătit cu mare alai de au ieşit întru întimpinare 
lui Husain-beiu la Valea Adâncă după obicei. Şi întimpinându-să 
cu Husain-beiu acolo, s-au împreonat cu dânsul, şi nemică nu 
i-au spus, nici Dumitraşco-vodă n-au priceput de mazilie. Şi 
acolo, şi Toader Fliondor s-au împreonat cu dânsul, şi-l căiè 
Dumitraşco-vodă pe Fliondor şi arăta dragoste şi milă cătră 
dânsul. Şi de acolo s-au întorsu înapoi, după ce s-au împreonat 
cu alaiul şi cu caftanul înainte, pănă ce au intrat în laşi, în 
curţile domneşti. 

Şi aşteptându Dumitraşco-vodă să-i puie caftanul în spate 
Husain-beiu, iar el i-au cetit fermanul de mazilie. Şi au pus 
caftanul în spatele lui lon Racoviţă vornicului, să fie caima- 
cam, pănă a vini Cantemir-vodă în scaonul domniii. 

lară Toderaşco vistiernicul, ficiorul lui lordachi Cantacozino 
celui bătrân, fiind văr primare cu Dumitraşco-vodă, era în mare 
cinste la Dumitraşco-vodă. El era alfa şi omega atunce în Ţara 
Moldovii. Pusu-l-au, pe dumnealui, Husain-beiu în fieră şi l-au 
dus la gazda lui, ca să-l puie la popreală pănă a vini Cantemir- 
vodă, să de samă de răsipa ţărâi. Deci mai pe urmă au stătut 
boierii caimacami şi cu puţinte cheltuială la Husain-beiu, şi l-au 
dat pe chizăşie lor să ste faţă. lar Dumitraşco-vodă, vădzindu 
aceste, plânge de să răsipie înaintea a tot nărodul. Şi s-au gătit 
pănă a triia dzi şi au purces la Țarigrad, precum este obiceiul 
domnilor mazili. Şi la purcesul lui Dumitraşco-vodă din leşi s-au 

făcut mari gâlcevi şi calabalâcă. Fliondor armaşul şi cu frate-său 
Gheorghiţă Ciudin, cu Mitre căpitanul, cu Mileştii şi cu alţii, 
au burzuluit tot târgul şi slujitorimea asupra grecilor, tot cu 
pietri şi cu bețe, de era curtea domnească plină de oameni. Şi 
pe ziduri sta oameni, iar grecii tot în casă şide, lângă Dumitraşco- 
vodă, şi să ascunde carii pe unde pute. Şi mai vârtos căuta pe 
un grec, pre nume Sarâieni, carele au fost de au fost bătut 
stupii lui Gavriliţă vornicului şi au fost dat ştiubeilor foc. Şi 
oblicind Husain-beiu de la gazdă, au alergat mai degrabă cu 
câţiva turci, slujitori ai lui, şi au început a bate şi a împrăştie 
nărodul. Şi au prinsu pe frateli Milescului, de l-au bătut pre rău 
cu buzduganul Husain-beiu. Şi purcegându din laşi Sarăieni şi 
alţi greci, tot denaintea lui Husain-beiu merge, ca să nu-l poată 
lua moldovenii. Că să agiunsese Dumitraşco-vodă cu Husain- 
beiu, de ţine cu dânsul. Şi la ieşitul din curtea domnească, 
Dumitraşco-vodă arăta fantazie, de dzice surleli şi trâmbiţeli 
şi băte dobeli. Dar năroadele tot îl suduie şi-l hitcăiè şi arunca 
cu pietri şi cu lemne după dânsul. Şi cu această cinste frumoasă 
au ieşit Dumitraşco-vodă din Moldova. Şi i s-ar fi cădzut pre 
cale şi mai mare cinste să pitreacă, că de la dânsul s-au scornit 
hârtiile, el le-au scos întăi, de este acel madem bun şi pănă 
astădzi în Moldova. 

Aşijdere la ace gâlceavă prins-au Fliondor armaşul la gazdă 
pre un grec, anume Mavrodin păharnic, şi l-au bătut şi l-au 
dezbrăcat, de l-au lăsat numai cu cămeşa. Şi l-au legat şi l-au 
pus pe un cal îndărăpt cu faţa spre coada calului, şi didese 
coada în mâini, de o ţine în locu de frâu. Şi-l duce prin mijlocul 
târgului la Copou la primblare şi-l privi€ tot nărodul dzioa 
amiadzădzi mare. Şi-i dzice ficiorii ce-l duce: „Dzi, grece, cal 
murgu la fântâna Bordii“, iar el nu pute dzice „cal murgu la 
fântâna Bordii“, ce dzice „alogo murgo sto fântâna Bordii“. lar 
slugile lui Fliondor îi da palme şi-i dzice: „Dzi, grece, bine; nu 
dzice aşe“. Acest fel de zeefet frumos i-au făcut. Şi după ce au 
vinit Cantemir-vodă, iar l-au mai bătut şi l-au surgunit. lar apoi 
la Costantin Duca-vodă iar au vinit în ţară, de au fost vistiernic 

mare. Şi mai pe urmă iar l-au prinsu Antiohii-vodă Cantemir, şi 
l-au jecuit, şi l-au pus şi în ocnă. Şi la Mihai-vodă iar au vinit 
în ţară, de au trăit pănă ce au murit de bătrân, şi nu s-au mai 
putut curăţi ţara de dânsul. 

Aşijdere tâmplatu-s-au şi alt grec la mazilia lui Antonie- 
vodă Rusăt, anume Palaloga, de l-au luat cu pielea gol din 
feredeu şi pre acela, de să pomeneşte pănă astădzi. 

Şi la Alexandru-vodă Iliiaş iar, ce au păţit Batişte şi alţii, şi 
la alţi domni! Şi în Ţara Muntenească de câteva ori în câteva 
rânduri s-au tâmplat grecilor de au păţit necinste şi răutate. Şi 
nu s-au mai putut curăţi aceste doao ţări de dânşii. 

Aşe socotescu au cu firea me această proastă: când a vre 
Dumnedzeu să facă să nu fie rugină pe fier, şi turci în Țarigrad 
să nu fie, şi lupii să nu mânânce oile în lume, atunce poate nu 
vor fi nici greci în Moldova şi în Ţara Muntenească, nici or fi 
boieri, nici or pute mânca aceste doao ţări, cum le mânâncă. 
lar alt leac n-au rămas cu condeiul mieu să mai pomenescu, 
ca să pot gâci. Focul îl stângi, apa o iezăşti şi o abaţi pe altă 
parte, vântul când bate, te dai în laturi, într-un adăpost şi te 
odihneşti, soarele intră în nuor, noaptea cu întunerecul trece şi 
să face iar lumină, iar la grec milă, sau omenie, sau dreptate, 
sau nevicleşug, nici unele de aceste nu sunt, sau frica lui 
Dumnedzău. Numai cându nu poate să facă rău să arată cu 
blândeţe, iar inima şi firea, tot cât arti pute, este să facă răutate. 
Căutaţi de cetiţi la hronograful grecescu, de vă încredinţaţi şi 
mai bine, pe când au fost grecii puternici şi împărăţia era a lor, 
ce făce pre atunce şi ce lucra! 

lară după ce au vinit Cantemir-vodă la scaonul domniii în 
laşi, trimis-au boieri de ţară la Poartă după Dumitraşco-vodă 
de l-au pârât la Udriiu. Şi au trimis şi pe văru-său Toderaşco 
vistiernicul Cantacozino, împreună cu ceielalţi boieri, de l-au 
pârât tot la ochi. Şi l-au închis pe Dumitraşco-vodă şi l-au făcut 
de au cheltuit mulţi bani. Numai, nărocirea lui, au scăpat cu 
dzile, că au apucat de au dăruit un hamger de mare preţ 
veziriului. Şi aşe au hălăduit cu viiaţă. Şi după acee n-au pre 

lungit, fiind mazil acolo, şi au şi murit. Şi i-au rămas casa în 
multă şi mare sărăcie. 

Aşijdere şi Toderaşco vistiernicul, după ce s-au pârât cu 
Dumitraşco-vodă acolo la Udriiu, s-au războlit şi au murit. Şi 
fiindu Şerban-vodă cu dânsul vâr primare, au trimis cu mare 
cheltuială de i-au luat oasăle de la Udriiu. Şi le-au adus pin 
Ţara Muntenească şi le-au adus în Moldova, de le-au îngropat 
ficiorii lui în mănăstire în Bisericani, fiindu ei ctitori, aceşti 
boieri Cantacozineştii, la ace sfântă mănăstire. Şi au rămas 
dator, din visternicie ce au fost vistiernic mare la Duca-vodă, 
cu vreo doaodzăci şi mai bine de pungi de bani. AşE sunt de 
bune boieriile în Ţara Moldovii, de la Vasilie-vodă încoaci! 


CAP. XI 


DOMNIA LUI COSTANTIN CANTEMIR-VOIEVODA 
ÎN ANUL 7193 IUNIE 10 


Venit-au domnu Ţărâi Moldovii Costantin Cantemir-vodă, 
pre careli l-au ales la domnie boierii Ţărâi Moldovii în locul 
lui Dumitraşco-vodă, cu nevoinţa şi cheltuiala lui Şerban-vodă, 
domnului muntenescu, pecum mai sus s-au scris. Acest domnu 
Cantemir-vodă au fost de oameni proşti de la ţinutul Fălciiului. 
Şi dacă s-au rădicat la vârstă, s-au dus în Ţara Leşască de au 
slujit la oaste, pănă au agiunsu de au fost rohmistru. Apoi 
viindu în Moldova, s-au dus cu Grigoraşco-vodă Ghica în Ţara 
Muntenească şi au fost acolo ceauş spătărescu. Şi era om 
viteazu şi cu sfat bun. După aceea, viindu aice în ţară în 
Moldova şi slujindu bine, l-au pus căpitan mare, şi apoi au fost 
şi sărdariu, şi mai pe urmă au fost şi cliucer mare. Fost-au şi 
capichihaie la Poarta împărăţiii, ştiindu limbi multe şi fiind 
om bătrân. Cu alesul tuturor boierilor ce era pribegi în Ţara 
Muntenească l-au rădicat domnu, cu cheltuiala lui Şerban-vodă, 
domnului muntenescu, precum mai sus s-au scris. Şi titluşul lui 
nu scrie Cantemir-voievoda, ce numai Costantin-voievoda. 

Carte nu ştie, ce numai iscălitura învățasă de făcè. Practică 
bună ave la voroavă, era sănătos, mânca bine şi be bine. Semne 
multe ave pe trup de la războaie, în cap şi la mâini, de pe 
cându fusese slujitoriu în Ţara Leşască. La stat nu era mare; era 
gros, burduhos, rumăn la faţă, buzat. Barba îi era albă ca zăpada. 
Cu boierii trăiè pănă la o vreme, pentru că era om de ţară şi-i 
ştie pe toţi, tot anume, pre careli cum era. Şi nu era mândru, 
nici făce cheltuială ţărâi, că era un moşneagu fără doamnă. Şi 
ave doi ficiori, beizadele, pre Antiohii şi pe Dumitraşco, şi era 
zălog la Poartă şi cu alţi ficiori de boieri. Şi era bine în ţară 
dintr-alteli, numai nu pute trăi oamenii de poghiazuri leşeşti, 
că era ţara pustie din laşi în sus. Şi din toţi boierii era mai ales 
la acest domnu Gavriliţă vornicul şi ficiorii lui. Era el boieriu şi 
chivernisi€ precum îi era voia. Şi era o samă din ficiorii lui can 
făr' de ispravă, zlobivi: Lupul şi Solomon şi Costachi. Ave slugi 
tălhari la casăle lor, de ţine drumurili, de ucide turcii şi fura 
bucate din Bugeac, cai, iepe. Şi să făce farmutate totdeuna şi 
slimuri cu tătarâi pentru fapteli lor, şi nu pute să dzică nime 
nemică de frica lui Gavriliţă. Şi domnul, deşi ştie, răbda. 

Vinit-au atunce şi Miron logofătul din Ţara Leşască, foarte 
scăpat, şi l-au avut Cantemir-vodă în milă şi în cinste. Şi avându 
trii ficiori, i-au boieriti. Pe loniţă l-au făcut sărdariu, pe Nicolai 
logofăt al triile, pe Pătraşco cămăraş mare. Şi ş-au logodit 
Cantemir-vodă şi o fată cu dânsul, pre anume domniţa Safta, 
iar pe Miron logofătul l-au făcut staroste la Putna. 

Pre acee vreme pusese Cantemir-vodă hatman pe Velicico, 
ce era frate cu Miron logofătul. Şi într-ace vreme ieşit-au 
hatmanul Velicico cu puţinte oaste ce ave spre ţinutul Sucevii 
împotriva a multe poghiazuri leşeşti, ce umbla de strica în 
ţară. Găsit-au atunce un poghiazu mare la Baie. Şi s-au lovit 
hatmanul Velicico cu dânşii pre tare, că l-au lovit pe hatmanul 
dintr-un sineţiă, de i-au rupt dzaoa de pe lângă grumadz. Velicico 
năvălie în războiu sângur cu sulița a mână, şi altul l-au loviti 
de i-au rumptu spogârniceala de la frâul calului, şi altul i-au 
lovit din sineţ dârlogul de la şe, şi n-au putut să izbândească, ş-au 

purces moldovenii în răsâpă, ş-au fugit hatmanul, şi multă 
stricăciune au făcut acel poghiaz leşesc. Şi şi alte multe 
poghiazuri leşeşti loviè pe alte locuri, de strâca în ţară. 

Mai lovit-au un poghiaz leşescu pe Velicico hatmanul între 
vii la Copou, de l-au gonit păn-în leşi. Şi Velicico era un om de 
fire şi de treabă la toate socotelele, şi-ndrăzneţă, bun, numai 
neavând nice cu cine, au doară nice năroc la războiu n-ave, 
că pe unde merge îl tot băte. 

Atunce având nemţâi oaste cu turcii încă de la Beci, şi tot 
băte nemţâi şi să lăţâe. Dece şi leşii era la un cuvânt cu nemţâi 
şi da lefe moldovenilor. Să dusesă mai toţi moldovenii, 
boierinaşi şi slugi boiereşti, slujitori şi vinie de jăcuie în ţară. 

Venisă 3 sirghi, ce fusesă chesăgii, la Duca-vodă aice 
în ţară să slujască, anume lei şi Stanciu şi Dima lurucu. 
Ispoveduitus-au la un călugăr în Gălaţi, grec, trecând Dunărea. 
Şi acel călugăr i-au pârât la Duca-vodă, de le-au luat 70 de 
pungi de bani şi multe odoară scumpe. Şi pe urmă ş-au găsit 
vreme de s-au dus în Ţara Leşască, şi aceie au bătut pe Velicico 
hatmanul la Baie. Şi făce multe poghiazuri şi răutăţi ţărâi, că 
era oameni harnici. Şi aşe s-au tâmplat într-un poghiaz, de i-au 
împresurat mulţime de tătari. Stanciul au perit acolo în războiu, 
iar cielalţi au scăpat cu multe rane. Dece dintr-acele rane s-au 
spăriiat şi s-au dus în Ţara Nemţască, de-au agiunsu acolo de 
era cap la împăratul nemţescu pe 20 de sârbi. lar Dima luruc 
mai pe urmă ş-au făcut pace ş-au vinit în ţară, de era baş- 
bulubaş la Costantin Duca-vodă. Ş-au perit şi el de foc, împreună 
cu Totoiescu, vel-căpitan, când s-au aprins ierbăria în leşi. Videţi 
acmu ce-au făcut acel dohovnicu grec! De dragul să te 
ispoveduieşti la dânşii! 

Coborâtu-s-au şi doi hatmani leşeşti cu oşti pe Prut în gios, 
păn' la sat la Boian. leşitu-le-u Suleman-paşe sarascherul înainte 
şi cu Cantemir-vodă şi le-u dat leşilor războiu pre tare şi frumos. 
Care leşii n-au putută ţine războiul, şi peste noapte pe-ntreg-au 
tăiat lunca ş-au trecut peste Prut. lar Suleman-paşe şi cu tătarâi 
şi cu Cantemir-vodă s-au întorsu înapoi. Care Cantemir-vodă 

de atunce au dobândit de la turci mare cinste şi laudă şi 
credinţă, căce merge pre bine şi frumos la războiu. C-aşe merge 
în frunte, de nu să pute ţine cei tineri de dânsul. 

Deci leşii dintr-acee au prinsu şi mai mare pizmă pe dânsul, 
de slobodzie poghiazuri în toate părţili, de strâca. Şi ţara era 
tot bejănită, lipsă de pâne, că nu pute ara oameni. lar stupi şi 
vinul să făcè, că era om nărocit. Ţara bir nu da, că era iertată 
de la Poartă. Numai nu pute de vrajbă, că şi caii lui din ceir i-au 
luat Crupenţchi c-un poghiaz leşescu. Care pe urmă acel 
Crupenţchi au agiunsu de-au fostu şi jicnicer mare. Şi domnia 
în leşi, după ce i-au luat caii, nu pute şăde, ce s-au mutat în 
Cetăţuie. Că de nu s-ar fi mutat în Cetăţuie, când au bătut 
poghiazul pe Velicico hatmanul la Copou, l-ar hi luat şi pe 
dânsul din leşi. 

După voroava ce-au avut Şerban-vodă cu Cantemir-vodă, 
prins-au pe Iordachi postelnicul Rusăt de l-au închis şi l-au 
muncit, că i-au cetluit capul. Ş-au dat vro treidzăci, patrudzăci 
de pungi de bani, şi pe urmă l-au luat Gavriliţă şi cu Velicico 
în chizăşie, cum că n-a fugi din Moldova, şi l-au slobodzit. lar 
pe urmă i-au datu veste Velicico hatmanul că-i stă cu price 
Şerban-vodă şi este să peie. Şi-nţelegând, au fugit în Ţara 
Ungurească. Atunce când au mărsu Suliman-paşe cu Cantemir- 
vodă înaintea leşilor la Boian, vinit-au şi Şerban-vodă cu oaste 
din Ţara Muntenească păn-în leşi, de-u descălecat cu oastea 
la mănăstirea lui Aron-vodă, de-u şădzut vro 4, 5 dzile de ş-au 
isprăvit de la Suliman-paşe, având grijă de nemți. Şi s-au întorsu 
înapoi pe Bârlad, tot vânând vânaturi şi peşte. 

lară în al doile anu a domniei lui Cantemir, scoborâtu-s-au 
craiul Sobeţchie cu toată puterea sa, şi cu toţi hatmanii, şi cu 
toată recipospolita, şi cu multe poghiazuri în toate părţile, în 
toată ţara, pre la Ocnă, pe la Bârlad, pe la Bujoreni, de nu 
rămâne un loc neprădat şi nestrâcat. Tăiat-au atunce leşii pe 
doamna Rucsanda, fata lui Vasâlie-vodă, la cetate la Neamţu, 
şi pe Andrieşoaia, şi pe Enache gramaticul la o mână, şi pe 
alţâi mulţi. Că să făcusă tălhari nu numai de la oastea leşască, 

şi şi din munţâi ungurești, de jăcuie mănăstirili, şi alţâi dinspre 
Bugeagii. Încotro căutai, tot de tălhari dai. Atunce mulţi boieri 
şi giupânesă săraci ş-au lăsat casăle ş-au fugită în Ţara 
Muntenească de răul tălhăretului. Atunce craiul s-au coborât 
în gios pen târgu pen leşi ş-au mărsu în gios pe Prut păn” la 
Pagul. Şi de la Pagul n-au putut merge mai nainte, că i-au ieşit 
turcimea şi cu tătărâmea înainte. Şi s-au întorsu înapoi, 
încungiurat de tătari: care cum ieşie din obuz, cum îlă lua 
tătarâi. ŞI s-au întorsu iar pen leşi înapoi. Şi era şi Petriceico- 
vodă cu dânsul. Ş-au lovită pe la Târgul Frumos, şi n-au agiunsu 
cailor obuzului apă heleşteul cel mare de la Prigoreni. Ş-au 
luat Siretul în sus ş-au lovită pe la Cernăuţi la Şletin în ţara lui. 
lară Cantemir-vodă l-au gonit cu tătarâi păn' la Siret, la 
Hărmăneşti. 

Atunce au arsu leşii şi tătarâi multe curţi boiereşti la ţară şi 
la leşi. Ars-au în Lungani, în Obrejeni, în Popi, în Doroşcani la 
Leca, în Căcărădzeni 2 părechi, în Podobiţi, într-alţi Lungani, 
în Albeşti, în Brăieşti, în Prigoreni, în Gănești, în Târgul Frumos, 
în Criveşti, în Petrişu, în Heleşteieni, în Hăbăşeşti, în Ruginoasa, 
în Hălăuceşti, în Cozmeşti, în Purceleşti, în Stolniceni, în 
Păşcani şi pe alte locuri multe. Tot curţi şendilite boiereşti au 
arsu atunce, fiind oameni închişi pen mănăstiri de frica leşilor 
ş-a tătarilor. Era în Golâe oca de apă un potronic. 

Atunce au luat craiul şi pe Dosofteiu mitropolitul din leşi, 
cu toate hainele şi odoarăle mitropoliei. Ş-au luată şi moaştele 
lui Sfetei lon Novei de la Suceavă, care le-u fostu adus aceste 
moaşte din Ţara Turcească Alexandru-vodă cel Bun. Şi le-u dus 
acele moaşte împreună cu Dosoftei mitropolitul în Ţara Leşască, 
la un târgu al craiului Sobeţchie, anume Jolfa, de stau acolo 
păn-în dzuoa de astădzi. Şi Dosoftei încă acolo au murit. 

Acestu Dosofteiu mitropolit nu era om prostu de felul lui. Şi 
era neam de mazâl; pre învăţat, multe limbi ştie: elineşte, 
lătineşte, sloveneşte şi altă adâncă carte şi-nvăţătură, deplin 
călugăr şi cucernic, şi blând ca un miel. În ţara noastră pe-ceasta 
vreme nu este om ca acela. După ce l-au dus la Jolfa, îl pune 

craiul Sobeţchie de s-îmbrăca cu hainele cele scumpe şi 
odoarăle mitropoliei ţărâi noastre, de făce liturghii la dzile mari 
şi iordan la Boboteadză, dup-obiceiul ţărâi noastre, de să mira 
craiul şi toţi domnii leşeşti şi lăuda de frumoasă ţărămonia ce 
are beserica ţărâi noastre. Cantimir-vodă să mâniese pe-cel 
mitropolit şi-i făcusă afurisănie de la patrierhi. Dar nemic de 
dânsul nu s-au atinsu, că dzic oamenii că-i sfânt, iar de Cantimir- 
vodă s-au atinsu, că l-au găsit legat. Ce nu să ştie, dintr-acee 
pricină au dintr-alte. 

Cantimir-vodă, când au vinit craiul, rămăsesă mai sângur. 
Boierimea, slujitorimea fugisă care încotro putusă. Numai pre 
cu puţintei rămăsesă, oameni de curte. Şi-l îndemna o samă de 
boieri să s-închine la leşi. Şi-i scrie şi Şărban-vodă să s-închine, 
că s-a închina şi el, că i să scoboară şi nemţâi despre Ţara 
Nemţască, şi moscalii încă mărgu la Crâm, şi s-or face tot una. 

lară Cantemir-vodă nu s-au potrivit. Una, că ştie rândul 
leşilor, că-i slujâsă, a dooa, îi era ficiorul la Poartă zălog, 
Antăitohie-vodă bezădeoa. Ce nu-i da mâna. Ce el cu cine 
au avutu s-au tras spre Fălciiu înaintea tătarâlor, cum mai sus 
s-au pomenit. Şi cu aceasta au nemerit, de i-au ieşit mare 
laudă de la turci. 

Pe cie vreme era vro 40 şi mai bine de codreni tălhari, de 
ţine drumurile în Ţara de Gios. Agiuns-au la Cantemir-vodă de 
i-au iertat. Ş-au vinit toţi în leşi, şi i-au dus pe toţi în mănăstire, 
în Gălata, de-au giurat cum or sluji lui Cantemir-vodă şi ţărâi 
cu dreptate. Şi le-au dat leafă câte 4 lei de lună. Şi au pus 
capete dintre dânşii pe Zaharie şi pe Sandul şi le-u dat cărţi de 
volnicie, să strângă cât de mulţi. Şi cum au sosit la Piatră, au 
găsit un poghiaz de leşi cu căzaci, vro 200 şi mai bine. Şi aşe 
i-au lovită fără veste, pe o negură, de i-au spart şi i-au spârcuit 
şi i-au prinsu şi vii, de i-au dus la Cantemir-vodă, de i-au tot 
înţăpat şi i-au spândzurat. Dece dintr-acea izbândă au început 
Cantemir-vodă a faci steaguri de lefecii în Roman şi în Cozmeşti 
şi-n Târgul Frumos, în Hârlău, în Podul Leloaie, în leşi. Ş-au 
început a-i birui pe tălhari ş-a-i prinde, de-i duce la Cantemir- 
vodă, de-i tot omorâe cu fel de feluri de cazne. 

Aşijdere şi Miron logofătul, fiind storaste la Putna, au făcut 
siimeni şi hânsari ş-au început şi dentr-acolo a răsâpi tălhari. 
Că numai o dată la o bătaie au prinsu 40 de tălhari şi i-au tăiat 
câte în patru bucăţi, de i-au pus pen prepeleci pe la drumuri. 
Pus-au Miron logofătul de-u lărgit şi drumul la Lunca Mândrişcăi, 
că, fiind drumul strâmtu, nu pute să umble de răul tălharilor. Şi 
aşe cu aceste au început a să mai stârpi. Că de ce-i omorâè, de 
ce să făce mai mulţi în dzileli acestui domnu. 

Aşijdere atunce, când-au vinit craiul mai nainte, după ce-au 
făcut Cantemir-vodă slujitori, vădzind Şerban-vodă că umblă 
tălhăret mult în Moldova şi n-are cine să le ste împotrivă, şi 
Cantimir-vodă n-au ţinut parola, cum s-au apucat, când l-au 
pus domnu, să omoare pe Iordachi Rusăt, ş-au fugit în Ţara 
Ungurească, triimis-au şi el pe Mănăilă căpitanul cu saragele 
să prindză pe giupâneasa lui lordachi Rusăt. Dece aflându-să 
giupâneasa lui lordachi cu multă bejenie pe Oituz, la un sat 
Grozăşti, de frica unui poghiaz leşescu ce vini€ din sus, au 
apucat numai è, lordăchioaia sângură, cu rădvanul. Numai 
de n-au prins-o sarageleli, iar altă ce-au avut agărlâc, i-au 
luat tot sarageleli. Şi peste noapte s-au întorsu sarageleli peste 
munte în Ţara Muntenească. Şi bejănari, cine-au fost, au sărit 
după dânşii a dooa dzi pe şleah şi nu i-au putut agiunge, şi s-au 
dus cu paci. 

Triimisă sol pe Gavriliţă în Ţara Muntenească, la Şerban- 
vodă, Cantemir-vodă, că vădzu că s-au mâniiat Şerban-vodă 
pentru Iordachi şi pentru căci nu s-au închinat la leşi, de pe 
cum să adeverisă, când l-au pus domnu. Şi-ntorcându-să 
Gavriliţă înapoi, îndat-au şi murit. Dzic să-l fie otrăvită Şerban- 
vodă. Caută de [a]cmu înainte de vedzi ce s-au lucrat zavistia 
şi răutatea în Moldova şi-n Ţara Muntenească, de pizma lui 
Şerban-vodă ş-a Cupăreştilor, ce-u avut veche. 

Indată ş-au făcut pace cu Cantemir-vodă, de-au vinit de 
la Țarigrad în leşi, Cupăreştii. Ş-au pus pe Iordachi visterni- 
că mare, de i-au dat Cantemir-vodă cheia ţărâi în mână, şi 
i-au dat şi o samă de bani din cei ce-i luasă, iar pentru o 

samă i-au dat târgul Scheia şi Drăcşani, şi pe frate-său 
Manolachi, staroste la Putna, de să mai adăoge vrăjbile cu 
muntenii. Pus-au şi pe fraţâi lor, acestor doi, pe Scarlatachi 
şi Laţcarachi şi pe Mihalachi, capichihăi la Țarigrad. Ţine-te, 
săracă Moldovă, de acmu înainte de jac şi mâncări! Toţi 
aceştie tuscinci ficiori cuparului celui bătrân, de nu să sătura 
unul cu o sută sau doo de pungi! 

Dat-au Cantemir-vodă toată taina ce-au avut cu Şerban- 
vodă lor. Bucurat-au Cupăreştii pe Cantemir-vodă că l-or faci 
domnu în Ţara Muntenească. Şi aşă tot să pârâè şi să mânca 
unii pe alţii. 

Murind Gavriliţă cel bătrân, pus-au vornic mare în locul lui 
pe fiiu-său Vasâlachie, dar nu ave trecere la domnie ca tătâ- 
său. Şi pe ceilalţi fraţii ai lui au început a-i mai scăde din 
volnicia ce ave cănd trăi€ tăt-său!. Scos-au şi pe Velicico din 
hătmănie şi l-au pus vornic mare de Ţara de Sus, şi hatman au 
pus pe ginere-său Bogdan. Dece lordachi visternicul au şi legat 
frățâe cu Bogdan hatmanul, vădzind că-i gineri lui Cantemir, 
de ţine la un cuvânt, şi pe cielalţi boieri a-i călca din obiceiurile 
lor. Şi scote mulţime de orânduieli pe ţară, şi pe mazâli dăjdii 
grele, şi pe breslaşi greutate, de s-au stâns de-atunce. Că era 
breslaşi mulţi în ţară atunce, cu mii de stupi. Şi Cantemir-vodă 
carte nu ştie, sama nime nu-i lua, că-i supusesă pe cielalţi 
boieri, că ţara era iertată de bir de la-mpărăţăe. lară Lăţcărachi 
tot triimite la sute de pungi de lua, ni c-o pricină, ni cu alta. 
Oarice sta împotrivă pentru ţară Miron logofătul şi cu frate-său 
Velişco vornicul. Îi dzică lui Cantemir-vodă şi lui Iordachi 
visternicul la mesă: „Mai des cu păharăle, măria ta, şi mai rar 
cu orânduieleli, că ţara îi iertată de la Poartă, ş-ei vre să-ţi dai 
măria ta sama odată şi nu-i pute.“ Şi Velicico şi mai tare 
totdeuna să sfădie cu Cantemir-vodă şi cu Iordachi visternicul. 
Care dintr-acele voroave având frică, au cădzut şi la prepus, 
de ş-au pus şi capeteli. 


1 Începutul acestei fraze şi partea finală a frazei precedente reproduc 
pasajele corespunzătoare din ms. 53, fiindcă textul ms. 253 este neclar. 

Şerban-vodă făcusă gătire mare de oşti în Ţara Munte- 
nească, şi făcusă câteva vasă, şeici, la Argeş, cu zahara, de 
sta gata să să scoboare pe Dunăre. Şi s-agiunsesă cu toate 
capeteli sârbimei pe di ciea parte de Dunăre şi triimisesă şi 
la nemți pe frate-său Iordachi spătarul şi pe ginere-său aga 
Bălăceanul, ca să vie cu o samă de oaste nemţască. Agiunsesă 
şi la Moscu, să să scoboare la Crâm. 

Şi stând împotriva sfatului un cneadză mare, cheltuit-au 
Şerban-vodă de l-au otrăvitii, ca să nu mai hie potrivnic sfatului. 
Agiunsesă şi cu craiul Sobeţchi, ca să să scoboare în gios la 
Bugeag. Şi aşe şi el să purceagă cu această gătiri, să apuce 
Ţarigradul, când or hi turcii la Beligrad, la nemți. Numai era 
pedică Cantemir-vodă cu Cupăreştii, că-l tot pârâe la Poartă. 
Dece Şerban-vodă, vădzind împidecarea lui Cantemir-vodă, 
au strânsu câţiva boieri moldoveni ce era în Ţara Muntenească 
pribegi, unii de frica lui Cantemir-vodă, alţâi pentru frica 
poghiazurilor leşeşti. Strânsu-i-au pe toţi la dânsul la sfat, la 
Bucureşti. Ş-au ales pe Ilie Drăguţescul să-l facă domnu în 
Moldova, cu toată cheltuiala lui, ca să să mântuiască de 
Cantemir-vodă, să nu-i mai fie piedică. Şi n-au zăbăviti 
dup-acesta sfat Şerban-vodă ş-au şi murit. Dzic să-l fie otrăvită 
fraţâi lui, stolnicul Costantin şi spătarul Mihai, că era un om 
groznic: nu veghe nimărui voia. Om mare la stat, cu ochii ca 
de bou, harnic, darnică, milă făce mare la streini, la slujitori. 
Cheltuie mult, să-ş facă nume, iar nu să strângă. Cantemir- 
vodă încă de aceste oblicind de toate, pârâsă la Poartă pe 
Şerban-vodă. Şi turcii nu pute să-l măzâlească, că să teme de 
numeli lui Şerban-vodă, ce scrisesă la hanul să să gătedze să 
margă să iernedze în Ţara Muntenească, să prindză pe Şerban- 
vodă. Ce gătându-să, i-au şi vinit veste c-au murit. Ce gândeşte 
omul nu dă domnul! Că cine ştie la ce cumpănă ară hi vinit şi 
Ţara Muntenească, de n-ar hi murit atunce. 

Rădicat-au fraţii lui Şerban-vodă, Costantin stolnicul şi cu 
Mihai spătarul, domnu atunce pe un nepot a lor de soră, anume 
Costantin Brâncovanul Băsărab în locul lui Şerban-vodă. Ave 

Şerban-vodă ficior mare, şi n-au vrut fraţâi lui Şerban-vodă să-l 
puie pe dânsul, căce nu trăi€ bine cu doamna. 

După ce s-au aşedzat Brâncovanul în scaun în Bucureşti, 
gâlceava şi zavistia cu Cupărestii tot au rămas şi la Brâncovanul, 
cum era şi la Şerban-vodă, de să tot pârâe unii pe alţii la Poartă, 
de să tot făce cheltuială amânduror ţărilor. 

Început-au Brâncovanul a supăra pe doamna lui Şerban- 
vodă cu feluri de feluri ş-a-i lua bani de pe unde era mistuiţi. 
Că-i fiindu-i nepot şi-n cinste la dânsul, îi ştie. Dece aga 
Bălăceanul, ginerele lui Şerban-vodă, dac-au înţeles de acea 
supărare, n-au vrut să vie de la nemți ş-au rămas acolo la Sâbiiu. 
lar lordachi spătarul, fratele lui Şerban-vodă, au vinit la 
Brâncovanul de la nemți, de unde-le triimisesă Şerban-vodă. 
Dece doamna lui Şerban-vodă cădzus-în mare prepus, vădzind 
c-au rămas ginere-său Bălăceanul la Sâbii. Şi pusesă trei 
steaguri de lefecii moldoveni, anume Beşlaga şi Vicol şi Tatul, 
de-o păzâè pe dânsa şi pe ficiorul ei, Gheorghe bezade, lasat 
la Drăgăneşti, să nu fugă la ginere-său la nemți. 

lară după ce-au trecut un an a domniei Brâncovanului, 
coborâtu-s-au Bălăceanul cu oști nemţeşti şi cu Hezăr ghenă- 
rarul de au vinit în târgu în Bucureşti. 

Dar ficiorul lui Şerban-vodă, cum au înţeles c-au trecut 
nemţâi munteli în Ţara Muntenească, de vin la Bucureşti, într-o 
sară s-au îmbrăcat cu haine proaste ş-au ieşit printre straja de 
la Drăgăneşti ce-l păzâè şi s-au dus înaintea oştii nemţeşti. Ş-au 
rămas numai doamna sângură la Drăgăneşti în pază. 

Brâncovanul, dac-au vădzut că s-apropie oștile nemţeşti de 
Bucureşti, au lăsat Bucureştii şi s-au scoborât la sat la Ruși, cu 
toată casa lui, şi boieri, şi curte, slujitori, ş-au şedzut acolo la 
Ruşi vro doo, trei săptămâni. El şede în Ruşi şi nemţâi în Bucureşti, 
cale de opt, noo ceasuri unii de alţii. Şi purta de grijă 
Brâncovanul de zahara, de le da tot de-agiunsu de ce li trebuie, 
şi pe de altă parte au făcut ştire la Poartă şi la tătari să vie. 

Tremăs-au atunce ghenărar Heizăr pe un culonel cu vro 
sută de nemți la Drăgăneşti, de au luat pe doamna lui Şerban- 

vodă de au dus-o în Bucureşti. Cu voia Brâncovanului era, că 
Drăgăneştii de Ruşi nu era departe, cale de doo ceasuri. 

După ce-au rădicat pe doamna din Drăgăneşti, vinit-au 
numai sângur ghenărar cu capul lui, cu vro sută de oameni, de 
la Bucureşti la Drăgăneşti. Şi s-au sculat şi Brâncovanul din 
Ruşi, de s-au dus la dânsul în Drăgăneşti de s-au împreunat cu 
dânsul. Ş-au mâncat ş-au vorovit cinci, şesă ceasuri ce i-au 
trebuit. Şi aşe s-au întorsu ghenărar iarăşi la obuzul lui în 
Bucureşti, şi Brâncovanul s-au întorsu la obuzul lui la Ruşi. 
Ţara n-o lăsa să să bejănească. Pe cine-i prinde le tăie nasul, 
urecheli, de sta pe loc, ca să poarte de grijă zaharelei oştilor. 

Atunce toţi boierii munteneşti îndemna pe Brâncovanul să 
s-închine la nemți. Numai unchiu-său stolnicul Costantin n-au 
priimit acestu sfat şi nu l-au lăsat să s-închine. Când va 
Dumnedzeu, şi omul nemereşte sfatul. 

Atunce fiindu domnie nouă, şi viind oști, şi neavând cu ce 
să chivernisi în grabă, trebuind bani, au scos văcăret întăieş 
dată un tult de vită şi doi orţi de cal, de-au rămas obiceiu pănă 
astădzi. Şi de acolo de la munteni, peste câţiva ani la domnia 
lui Costantin Ducăi-vodă, au sărit scânteia şi la noi în Moldova, 
de s-au aprinsu acestu pojar de obiceiu. 

Dece în scurtă vreme au purces şi tătarâi a vini în [ara 
Muntenească. Brâncovanul îndat-atunce au dat ştire ţărâi să 
să de în laturi în munţi. Ş-au triimis doamna la mănăstire la 
Brad, la munte, şi el au purces în tâmpinarea soltanului la 
Buzău. Şi numai într-acea dzi să nu să fie tâmpinat cu soltanul, 
era să prade ţara. 

lar nemţâi, dac-au înţeles că vin tătari, s-au rădicat cu 
doamna lui Şerban-vodă şi cu toţâi din Bucureşti ş-au trecut 
munţâi la Braşov. Şi tătarii cu Brâncovanul i-au gonit păn-au 
trecut munţâi, şi nemic nu le-u putut strâca. lar pe ţară au 
strâcat-o rău tătari, că numai căce n-au luat robi, iar altă ce-au 
găsit tot au luat. Că acolo sunt munţâi goli, nu pot să s-ascundză 
oameni şi dobitoaceli, şi era vreme şi de iarnă. Ce au rămas 
oameniăiî numai cu sufleteli. 

lar de vară, după ce s-au făcut, trecut-au tătarâi doo, trei 
rânduri pen Ţara Muntenească. Şi la mărsu şi la întorsu tot pen 
Ţara Muntenească trece, de merge la Beligrad, unde să băte 
turcii cu nemţâi, de făce bogată stricăciune Ţărâi Munteneşti. 

În al doile ană de domnia Brâncovanului rânduit-au împă- 
răţia turcească pe munteni şi pe moldoveni şi pe tătari şi pe un 
sarascher cu turcii, o samă, să ducă pe Tucul grof să-l puie 
craiu în Ţara Ungurească. Dece de aice din Moldova au mărsu 
hatmanul Bogdan cu o samă de moldoveni, şi un soltan cu 
tătari, şi Brâncovanul cu capul său şi, agiungând la marginea 
Ţărâi Munteneşti unde să cheamă Câmpina, ieşitu-le-u Heizării 
ghenărar şi cu aga Bălăceanul şi cu câteva mii de nemți. Ş-au 
dat războiu foarte tare, de îmbe părţile, şi groznic, câteva 
ceasuri, şi pe urmă au spart pe nemți. -au purces nemţii în 
răsâpă. Şi atunce au prinsu pe Heizăr ghenărarul la mâna-i lui 
Tuchil grof, şi Bălăceanul au pierit în războiu, dar au pierit şi 
sarascherul turcescu, că l-au lovită un glonţu tocma în gură. 
Dzic că la acel războiu să fie fostu mai mult izbânda despre 
partea căzacilor Brâncovanului, care le era cap căzacilor un 
moldovan, anume Costân, ficiorul Nenului. 

După ce au aflat Brâncovanul pe Bălăceanul mort în 
războiu, trimisu-i-au capul la Bucureşti, de l-au pus într-un 
prepeleac în mijlocul ogrădzâi lui, de-au şedzut vrun an cu 
capul în prepeleac. Şi au învăţat de i-au răsâpit şi curţile şi 
ograda, de-au rămas numai jărişte. 

După izbânda ce-au făcut acolo, intrat-au Tuchil grof în 
Ţara Ungurească cu toate oștile ce scriu mai sus. Ş-au început 
a strâca şi a arde ş-a robi pe care nu vre să s-închine lui. Ş-aşe 
au umblat câteva dzile, strâcând pen Ţara Ungurească, păn’ 
ce s-au rădicat altă oaste nemţască ş-au purces asupra lor. Dece 
hrof cu turcii şi cu tătarâi n-au cutedzat să ste împotrivă-le ş-au 
fugit peste munţi înapoi în Ţara Muntenească. lar Bogdan 
hatmanul, vrând dreptu să iasă pe Oituz la Ţara Moldovei, 
ieşitu-i-au țărănime săcui înainte la Oituz, la strâmtoari, de i-au 
dat războiu toată noaptea, de cu mare greu au scăpat de-au 


100 


— Letopiseţul Ţării Moldovei — 


ieşit din mâna lor, că era să piară cu toţii. lar tătari s-au dus în 
Bugeac acasă, iar Tucul grof cu oastea lui, cu ungurimea, au 
rămas în Ţara Muntenească de-au iernat ş-au şi vărat, şi multă 
strâcăciune făce ţărâi. Numai, păn-a să rădica Tucul grof de s-au 
dus în Ţara Turcească, foarte cu puţinte oaste curuţi de-a lui 
rămăsesă, că pusesă Brâncovanul oameni de-a lui, pe care curuţ 
îl găsiè în laturi, pe taină îl şi ucide. 

Făcut-au leşii la Zvancea ocop, din sus de Zvancea, de-au 
aşedzat oaste. Triimis-au şi ăînî cetatea Sorocei un polcovniciă 
iar cu oaste. Aşedzat-au şi-n ţinutul Cernăuţului în câteva locuri, 
de-au făcut părcane de-au aşedzat oaste joimiri moldoveni şi 
leşi: în Vasâleu, pe Nistru, drăgani, în Orăşeni pe Zaharojchie 
cu leşi, în Coţmani pe Dobravschie tiji cu leşi, în Bănila pe 
Turculeţii cel mare cu moldoveni, în Hliniţă [pe] Botedzu tiji 
[cu] moldoveni, în târgu în Cernăuţi ăpei Brăneşti, în Cuciur 
[pe] Turculeţii cel mic cu moldoveni. Şi aşe cuprinsesă tot ţinulul 
Cernăuţului de-l ţine. Şi altă treabă n-avă. În toate dzileli să 
bătè cu turcii supt Cameniţă, că păzâe drumul Cameniţâi de 
cine trece. Tot îi lua de grumadzi şi-i robie şi să slobodzie furiș 
în Moldova şi-n Bugeag, de apuca herghelii a cui găsâè, şi lua 
şi limbă. Şi cându duce turcii zaharali în Cameniţă, le ieşie 
înainte ori la dus ori la întorsu, de-i robie, şi de bogate ori îi şi 
sminti€. Aşijdere şi lepcanii din Cameniţă şi cu turcii ieşie şi 
lovi€ pe joimiri, pe unde era aşădzaţi, fără veste, şi de bogate 
ori îi strâca. 

Tătarâi din Bugeag, hanul, soltani, câte de trei, patru ori 
merge în Ţara Leşască, de-i prăda cât le trebuie. Şi la întorsu, 
slăbindu-le cai, fiind uneori iarnă, ieşie joimirii de pen zămci 
de-i lovie. Pe urmă şi scote duiumuri şi robi, iară uneori îi robie 
tătari pe dânşii. 

Odată, ieşindu Turculeţ cel mare la Ştefăneşti, la drumul 
Cameniţăi, să iè limbă, au vădzut vro 40 de turci pe şlah viind 
de la Cameniţă. Deci Turculeţ, trecând Prutul să margă la dânşii 
să-i lovască, au apucat de-au trecut numai vro treidzăci de 
joimiri, şi s-au şi rumtu gheaţa, că era de primăvară. Ş-au rămas 

oastea cea multă a lui Turculeță di ceasta parte, neputând trece 
Prutul, că să rumsesă gheaţa. Dece Turculeţ au ieşit înaintea 
celor 40 de turci, şi aşe s-au bătut faţă la faţă vro doo ceasuri, 
că nu pute cie oaste să treacă să le de agiutor. Şi i-au înfrânt pe 
turci şi i-au prinsu vii, care n-au pierit la bătaie. Numai doi au 
scăpat, şi i-au luat robi de grumadzi de i-au dus în Ţara Leşască. 
Pe unii i-au triimis la craiul, de ş-au făcut nume şi cinste, pe 
alţâi i-au ţinut la dânsul, la Bănila, de s-au răscumpărat. Ş-au 
găsit atunce la acei turci neguţitori 50 de pungi de bani gata, 
fără odoară şi haine şi cai. 

În al şesăle anŭ a domniei lui Cantemir-vodă coborâtu-s-au 
craiul Sobeţchi cu oști grele iar în Ţara Moldovei, fiind îndemnați 
şi de munteni, de Brâncovanul, de pe cum era învăţat ca să 
facă rău acestei ţări, de să acolisie de dânsa totdeuna, pe cum 
şi mai pe urmă, de-au adus şi pe moscali cu fapteli lui. Care, 
Dumnedzău, pentru suspinurile săracilor, i-au plătit de s-au stânsu 
pomenirea lui cu totul. Ş-au vinit craiul cu obuzul pe la Botăşeni 
şi pen Cotnari păn” la Târgul Frumos, şi de la Târgul Frumos iar 
s-au întorsu la ţara lui, că era vreme de toamnă. Şi atunce, 
întorcându-să, au lăsat oaste cu bucate în cetate, în Neamţu, 
şi-n Suceavă, în mănăstirea armenească, şi-n Agapia în 
mănăstire, şi-n Săcul, şi-n Câmpul Lungu, şi-n Hangu. Şi când 
au agiunsu cu obuzul pe Siret pe la Ropcea, aşe i-au lovit o 
ploaie cu ninsoare, de i-au ţinut acel vicol vro trei, patru dzili, 
de-au murit oastea mai bine de giumătate, îngheţată şi leşinată, 
că era pe la noiemvrii. lar caii le-u murit toţi din obuz, de le-au 
rămas carăle şi carăteli şi puşceli toate la Ropcea. Dzic că 
nice craiul mai n-au fostu având cal să-ncalece. De-biè au 
mărsu păn” la Sletin, că i-au fostu lovită mânia lui Dumnedzău, 
de nu era numai vicolul, ce-i lovisă o boală, de murie şi oameni 
şi cai. Şi la anul au triimis din Ţara Leşască de-au luat puşcele 
de la Ropcea. 

Tătarâi şi cu Cantemir-vodă n-au vrut să margă mai nainte 
după dânşii de la Criveşti, ce s-au întorsu înapoi. Îndemnatu-i-au 
Cantemir-vodă pe tătari să margă înainte, că, de-r hi mărsu, i-ar 
hi luat pe toţi de grumadzi. Numai tătarâi n-au vrut să margă. 

Dzic că Sobeţchi s-au fostu agiunsu cu tătari, de-au fos’ tot 
una. Numai în videala leşilor s-arăta neprietin. Că odată s-au 
fostu tâmplat într-o noapte de-au tăiat pe nişte tătari pre rău 
Turculeţ al nostru cu moldovenii!. Şi a doo dzi vădzindu 
Sobeţchie, au fostu jăluind pe tătari: „Păcat c-au pierit atâţe 
viteji!“ Ş-au fostu dzicând lui Turculeţă pentru ce i-au lovit 
noaptea furiş. Că el ave prieteşug cu dânşii încă din hătmănie. 

După ce s-au dus craiul în ţara lui, scris-au cărţi la-mpăratul 
Neamţului şi la papa de la Râm, de să fălie pe- cum au luat 
atâte cetăţi din Ţara Moldovei. Şi pe celi scrisori papa de Râm 
tot îl crede şi-i trimite bani să facă oaste asupra păgânilor. Căce 
aşe era voroviţi şi cu împăratul Neamţului: el să margă pe de o 
parte, şi celalalt pe de alta. 

Triimis-au Cantemir-vodă o samă de tătari cu moldoveni 
lefecii în Câmpul Lungu şi-n Hangu, de-au prădat ş-au arsu, ca 
să scoaţă pe joimiri. Şi nu i-au putut scoate, iară duium şi robi 
au luat mult tătarâi. Şi-ntorcându-să înapoi pe la leşi, încă le-au 
dăruit Cantemir-vodă tuturor mârzacilor postavuri şi atlazuri. 
Şi s-au dus în Bugeag. 

În al şeptele ani a domniei lui gătitu-s-au Cantemir-vodă 
cu oastea lui de-au mărsu să iè cetatea Sorocii, împreună cu 
Daltaban-paşe, sarascherul Obluşiţâi, şi cu hatmanul Steţu a 
Ocrainii hanului şi cu câteva mii de tâtari. Ş-au stătut pen 
pregiurul cetăţâi câteva săptămâni, de-u tot bătut-o cetatea, 
de-au făcut meterezuri şi lagumuri. Ş-au dat năvăli pre tare, şi 
n-au putut-o lua, şi au pierit multă oaste atunce, când da năvăli 
turcii şi moldoveni. Şi nu era atâta oaste în cetate, ca doo, trei 
sute de drăgani şi căzaci; numai ei din cetate nemerie€ tot în 
om, iar cei den afară nu pute să le strâce nemic. Şi s-au întorsu 
înapoi la leşi, fără nice o izbindă şi cu multă pagubă de oaste. 

Tot într-acel anu, mai nainte ce-au mărsu la Soroca, strânsu- 
s-au toţi ficiorii lui Gavriliţă şi cu alţi boieri mulţi de Ţara de 

' Ultimele cinci cuvinte din această frază sunt scrise de Neculce însuşi. 


Lectura „al“ nu-i sigură: literele au fost tăiate, în parte, când s-a legat 
manuscrisul. 

Gios la nunta lui lon Pălade, la Băcani, din sus de Bârlad. Şi 
acolo au fostu şi vornicul Velicico, fiind cumnat lui Pălade. Şi 
srângându-să acolo la-cea nuntă, au sfătuit şi s-au giurat cu 
toţâi, ei înde ei, să fug-în Ţara Muntenească la Brâncovanul, 
să le de agiutor de cheltuială, să margă la Poartă să pârască pe 
Cantemir să-l scoată din domnie, să rădice domnu dintre dânşii 
pe Velicico vornicul. 

Dece s-au sculat un boieră dintre dânşii, anumi Ilie Ţifăscul, 
care îl poreclisă pe urmă Frige-vacă, şi i-au pârât la Cantemir- 
vodă, de le-u spus tot sfatul. Că era boierii de la o vreme pre 
supăraţi de Cantemir-vodă, că era la curte boierinaşi, tot ficiori 
de mojâci codreni şi gălăţeni. Şi dzice Cantemir-vodă că 
domnul face neamurile, domnul le strânge. Şi-i era urâţi ficiorii 
cei de boier, să nu-i vadză într-ochi, de pe cum îi era nătura 
lui. Şi era în cinste numai hatmanul Bogdan, ginere-său, şi cu 
lordachi visternicul Rusăt. Aceşti doi schivernisie şi mânca ţara, 
cum le era voia. Dece boierii pe acee vreme nu mai pute suferi 
să fie călcaţi de acei doi boieri şi de mojâcii aceloralalţi mai 
mici de curte. Că când ieşie la ţară cu slujbe, boierinaşii făce 
multe năcazuri casălor celor mari a boierilor. 

Dece Cantemir-vodă, cum au înţeles acel sfat, din Ilie Frige- 
vacă, a boierilor, au şi răpedzit într-o noapte boierinaşi d-è lui 
şi slujitori, să-i prindză pe toţi pe acie. Dece unii au scăpat în 
Ţara Muntenească, iar pe carei i-au prinsu i-au adus la leşi. Şi 
pe Velicico vornicul, după ce l-au adus la leşi, era zavistie 
mai mare despre Cupăreşti, împungându-să cu horba mai 
denainte vremi. Şi ave şi sâială de dânsul, căce era mai om 
decât toţi. Atunce în grabă Cantemir-vodă în mânie l-au bătut 
cu buzduganul şi l-au închis în beci. Deci neprietinii lui Velicico 
atunci au şi aflat vreme de-au dzis lui Cantemir-vodă: „De 
vreme că te-i grăbit de l-ai bătut, nu-l lăsa viu. Păzeşte de-l 
omoară, că, d-€ scăpa viu, mâne, poimâni el ne omoară pe 
toţi“. Şi el încă îndat-au ascultat şi l-au scos noaptea de i-au 
tăiat capul denaintea porţâi. Pentru bineli ce-au dat ştire Velicico 
lu Iordachi visternicul, de-au fugit când vre să-l omoare 

Cantemir-vodă, acum i-au mulţămit şi Iordachi visternicul 
într-acesta chip, ca un grec. Şi aflară atunce neprietinii vreme 
de-au dzis lui Cantemir-vodă: „Acmu, de vreme c-ai omorât pe 
Velicico, triimite de prinde şi pe frate-său, Miron logofătul, de-l 
omoară. Ori vinovat, ori nevinovat, să nu scapi, c-apoi încă a 
hi mai rău şi de tine şi de noi“. Deci Cantemir-vodă nu ş-au 
socotită viiaţa lui, că era trecut cu bătrâneţeli, om de 70 de ai, 
de numai cât nu-i sosâsă ceasul şi lui, ce s-au potrivit 
neprietinilor şi nu ş-au cruțat sufletul. Ce ca un tiran au triimăs 
pe Macrei, vătavul de păhărnicei, cu slujitori de l-au luat de- 
colo, de la casa lui de la Bărboşi, de l-au dus păn-în Roman, şi 
i-au tăiat capul. Şi când l-au găsit Macrei acolo la Bărboşi, 
atunce-i murisă şi giupâneasa. Şi nemic nu ştie de sfatul frăţine- 
său sau de a celoralalţi boieri, că nu era amestecat cu ceielalţi 
boieri la sfat. Că el pornisă atunce pe un ficior a lui, pe Neculaiu, 
să iè fata Ducăi-vodă de la Țarigrad şi să gătasă şi cu celalalt 
să iè fata lui Cantemir-vodă, să s-încuscredze, şi nice cu gândul 
nu gândie că i-a vini o furtună ca acie. 

Dzisu-i-au slujitorii, când l-au găsit la Bărboşi, să fugă, că 
nu-i departe în Neamţu, iar el n-au priimiti, ştiindu-să drept. 
Gândie că l-or duce la leşi şi s-a îndrepta. lar după ce i-au vinit 
Macrei, şi viind zapciu după zapciu să piară, nu l-au mai 
îngăduit ş-au pus de l-au tăiat în Roman. Şi mult s-au rugat lui 
Macreiu să-l ducă păn-în leşi, iar Macrei, ca un om rău şi de 
nemic, nu i-au fostu milă de sufletul stăpânu-său şi s-au grăbit 
de l-au omorât. Că de l-ar hi dus în leşi, poate s-ar hi îndreptat 
şi n-ar hi pierit. Că multe slugi să tâmplă la domni vrednice, de 
nu să grăbescu şi ferescu pe stăpâni de păcat, şi pe urmă cad la 
laudă şi despre stăpân, şi despre oameni, şi despre Dumnedzeu. 
lar acesta, ca un varvar, nefiind de neam, n-au socotitiă. 

Cantemir-vodă dup-acee mult să căiè ce-au făcut şi de multe 
ori plânge între toată boierimea şi blăstăma pe cine l-au 
îndemnat de-au grăbit de i-au tăiat. Că, după ei, n-au trăit un 
an nice Cantemir-vodă ş-au murit. 

lar pe Vasâlie vornicul, ficiorul lui Gavriliţă, şi pe frate-său 
Solomon şi pe frate-său Costachi şi pe Gheorghiţă Mitre şi pe 

Dedul spătar Arbănaş şi pe tustrei ficiorii lui Miron, pe toţi pe 
aceştie i-au prinsu şi i-au închis, unii în turnu, pe unii la simeni, 
pe alţâi pen beciuri, şi pe Neculaiu, mărgând să s-însoare, l-au 
întorsu de la Bârlad de l-au închis şi pe dânsul. 

lară Lupul, ficiorul lui Gavriliţă, şi Costantin cumnatu-său, 
păharnicul Lambrino, şi cumnatu-său Ivaşco şi Antiohie Jora şi 
Bujorăneştii şi alţii din Bujorăneşti au scăpat în Ţara Munte- 
nească, la Brâncovanul, şi de-acolo s-au gătit şi s-au dus la 
Odrei, la Poartă, să pârască pe Cantemir-vodă. Şi le-u dzis 
atunce Brâncovanul să nu să grăbască să margă atunce la 
Poartă, că-i prietin vizirul Cupăreştilor. Ei n-au ascultat ş-au 
păzit de au mărsu. 

lară Cantemir-vodă, după ce-au înţeles, au răpedzit şi el 
pe Bogdan hatmanul şi pe lordachi Rusăt visternicul, cu alţi 
boieri mulţi de ţară, de s-au pârât de faţă cu toţâi la Divan. Şi 
i-au dat pe toţi în obedzi de grumadzi, de i-au adus la 
Cantemir-vodă în leşi. 

Dece Cantemir-vodă, după ce i-au adusu-i, i-au pus la 
închisoare, şi nu i-au omorât, c-au poroncit Poarta să nu-i 
omoare. Şi ş-au adus aminte şi de giurământul ce-au giurat 
Cantemir lui Gavriliţă celui bătrân, să nu-ş atingă sabia de 
neamul ficiorilor lui. Ce i-au pus bani pe toţi, să-i întoarcă 
cheltuiala ce-au cheltuit la Poartă, pe unii câte dzeci pungi, 
pe alţii câte 5, pe alţii câte cum au socotit. Şi după ce ş-au 
plinit banii, i-au dat pe chezăşie şi i-au slobodzit. Deci carei 
au avut putinţă şi prietini, mai curând au dat, şi i-au slobodzit, 
iar carei au fostu mai neputincioşi au şădzut mult închişi, şi i-au 
bătut păn’ ş-au plătit banii. lară ficiorilor lui Miron nu le-u luat 
nemic şi i-au dat pe chezăşie şi i-au slobodzit. 

Din toţi boierii rămăsesă Dedul spătarul Arbănaşul închis în 
turnul clopotniţâi la Trei Sfetiteli. Şi-l pusesă 10 pungi de bani, 
şi n-ave cu ce plini, că era un om mai scăpat. Şi poate ave şi 
pizmă pe dânsul, că-l scoses-în doo rânduri să-i taie capul. 
Dece el într-o noapte au îmbătat pe siimeni, pe străjerii ce-l 
păzâè, şi s-au slobodzit cu o frenghie pe o ferastră din turnu 
pănă gios ş-au apucat de-u încălecat cu doi ficiori ş-au fugit. 

Dar Cantemir-vodă a doo dzi, dac-au oblicit c-au scăpat, 
au poronciti să nu-l mai caute nime, nice să-l mai gonească. 
Că, de vreme c-au încălecat, nu este nime harnic să-i ste 
împotrivă sau să-l prindză pe om pe cela. Că-l ştie el ce viteaz 
bun este, c-au fostu cu dânsul la războiu. Că, când alerga pe 
cal cât pute, săriè de pe un cal pe altul, şi pune 3 cai alăture şi 
de pe gios să răpedzie şi-i sărie pe tustrei pe sus. Nu era altu 
om în ţară ca dânsul harnic şi viteaz. N-au zăbăvită pre mult şi 
ş-au făcut pace şi au vinit în ţară, şi l-au iertat Cantemir-vodă. 

Dup-acie Cantemir-vodă au strâcat logodna cu Pătraşco, 
ficiorul lui Miron logofătul, şi ş-au ales din toţi ficiorii de boieri 
pe Mihălachi, ficiorul lui lon Răcoviţă vornicului, de l-au luat 
gineri. Care acela pe urmă au cădzut domnu, de-i dzic Mihai- 
vodă. Ş-au făcut nuntă cu dânsul domnească şi l-au şi boierit, 
l-au făcut comis mare, iar pe urmă l-au făcut stolnic mare. 
Numai n-au avut parte de dânsul, că n-au trăit mult cu dânsa, 
şi i-au murit fiică-sa. Căce Cantemir-vodă era cumătru cu 
cuscru-său lon Răcoviţă, că-i botedzasă Cantemir-vodă un copil 
lui Ilon Răcoviţă, mai mic decât ginere-său Mihălachi. Căce 
poate n-au răbdat Dumnedzău. Numai Mihălachi mai pe urmă, 
la domnia lui Ant[i]ohie-vodă, au luat altă fată de boier, a 
Dedului spătarului de la Gălaţi, şi cu acie au vieţuit, de-au 
făcut copii şi-au fostu şi domnu. 

Cantemir-vodă şi Cupăreştii s-au mai apucat şi de alt danţu 
asupra muntenilor, şi muntenii asupra lor. Ţineţi-vă, săracelor 
țări, dacă sunteţi putencioase, de acmu să biruiţi nevoile din 
pizmele vechi la ce s-au început să să lucredze! 

Era un boier de mult priibag din Ţara Muntenească în Ţara 
Ungurească, anume Stoica păharnicul, şi şi cu alţâi mai mici, 
iar munteni pribegi, încă de când au luat domnia Şerban-vodă. 
Chematu-i-au Cantemir-vodă de la Braşov aice la dânsul în 
Moldova. Ş-au început a faci pâră şi harzuri la Poartă, a pârâ 
pe munteni cu feluri de feluri de pâri, cum suntu haini şi bogaţi. 
Ce Poarta dintăiu i-au îmbucurat. Şi i-au trimis Cantemir-vodă 
la Poartă la Cupăreşti, la spătarul Lascarachi cuparul, fiind 

capichihaia lui Cantemir-vodă, să pârască pe munteni şi să 
isprăvască domnia lui Cantemir-vodă în Ţara Muntenească. 

Dece ştiu c-au isprăvit Cantemir-vodă bine! Că, după ce-au 
oblicit muntenii, au cheltuit Brâncovanul la Poartă 1000 de 
pungi. Ş-au luat Brâncovanul pe ceielalţi de grumadzi. Şi pe 
cuparul Rascarachi, fratele lui lordachi vistiernicul, l-au făcut 
surgun la Rodos. Şi era să mazâlească şi pe Cantemir-vodă. 
Numai au sosit veste atunce c-au murit. Dusu-l-au pe Stoica la 
Brâncovanul în Bucureşti, cu o lăcată cât un şlic de mare la 
grumadzi. Şi l-au scos la Divan înaintea a toată ţara ş-apoi l-au 
purtat tot ţârgul cu lăcata de-a grumadzii. Ş-apoi l-au spândzurat 
îmbrăcat, încălţat, la târgul de afară. Şi pe-cele soţâi a lui, pe 
unii i-au spândzurat şi pe alţâi i-au iertat. 

Într-acea vreme vorovit-au tustrei ficiorii lui Miron logofătul 
şi cu Vasâlaşco spătarul Ca[n]tacozâno şi cu frate-său Ilie şi cu 
Dumitraşco Ursachi să fugă din ţară de grele dăjdi şi prepusuri. 
Că nu mai pute birui de răul lui lordachi visternicul. Că învăţasă 
lordachi de le tot cumpăra odoarăle şi sateli făr” de preţă, că-i 
tot îngreui€ cu dăjdile. Cantemir-vodă, oblicind că vor să 
fugă, trimis-au steaguri de slujitori să-i prindză. Dece ficiorii 
lui Miron au prinsu de veste ş-au scăpatii la comăndatul de 
Cetatea Neamţului. lar pe cielalţi boieri, neavând veste, i-au 
prinsu lefeciii, şi le-au jăcuit casăle, şi i-au pus în here, şi i-au 
pornit la leşi. 

Când au agiunsu în Valea Leţcanilor, i-au şi tâmpinat vestea, 
nărocul lor, c-au murit Cantemir-vodă. Şi i-au slobodzit din hiere. 
Dece au mărsu în leşi de-au fostu la-ngroparea lui Cantemir- 
vodă. Şi s-au împreunat cu beizăde, ficiorul lui Cantemir-vodă, 
anume Dumitraşco. Şi i-au îmbunat Dumitraşco-vodă cu cuvânt 
bun, că, de va da Dumnedzău să fie pe voia lui de la Poartă, i-ar 
milui. Şi iar boierii să ruga şi ei să ierte pe tată-său. Şi i-au 
slobodzit să margă acasă, cum au şi fugit în Ţara Muntenească, 
la Brâncovanul, că le era rudă, de-au răpedzit Brâncovanul la 
Poartă pentru Costantin-vodă, ficiorul Ducăi-vodă celui bătrân. 

Cantemir-vodă, după ce-au murit, ţinutu-l-au mort tăinuit o 
dzi şi o noapte, păn’ s-au gătit cărţile de-au făcut harzuri de la 

ţară la Poartă, de poftie să puie pe un ficior a lui Cantemir în 
locul tătâne-său. Şi au răpedzit pe vătavul Pârvul şi cu Ştefăniţă 
Rusăt, ficiorul lui Manolachi postelnicul. Şi după ce-au pornit 
cărţile, a dooa dzi s-au agiunsu Bogdan hatmanul şi cu lordachi 
visternicul şi cu toţi slujitorii să rădice pe Dumitraşco beizădeoa, 
ficiorul lui Cantemir-vodă, domnu în locul tătâne-său. Dece au 
gătit Divanul cel mare şi s-au strânsu toată boierimea şi 
mitropolitul şi slujitorii la curte. Ş-au adus la curte pe un agă a 
vizirului turcu, ce era vinit cu trebi împărăteşti în leşi. 

Atunce au spus a tot nărodul c-au murit Cantemir-vodă. Ce 
slujitorii au şi-nceput a strâga că altul nu le trebuie să fie domnu, 
fără cât Dumitraşco beizăde, ficiorul lui Cantemir-vodă. Ce 
boierii şi ţara nu cutedza să dzic-într-alt chip, că să teme de 
slujitori, ce numai le căuta să priimască şi să dzică cum dzic 
slujitorii. Turcul aga, vădzind că strâgă cu toţâi într-un cuvânt, 
au luat un căftan ş-au pus în spateli lui Dumitrasco beizădeoa. 
Şi beizădeoa au îmbrăcat pe turc c-un contăş cu soboli. Ş-au 
şedzut amândoi în scaone. Ş-au început a da din puşci şi a 
dzice surlele, şi toţi boierii şi slujitorii, căpeteniile, cineş după 
rândul său, au purces a săruta poala turcului ş-a lui Dumitraşco 
beizăde. Şi dup-aceea au încălicat cu alaiu ş-au purces la Sfetei 
Neculaiu, de i-au cetit molitfeli de domnie dup-obiceiu. 

Scos-au oasăle lui Cantemir-vodă boierii cei mari afară, 
supt cortu, în ogrăjoara cea mică la curtea domnească. Şi l-au 
ţinut trei dzile, păn’ l-au grijit, ş-apoi l-au dus la Sfete 
Neculaiu de l-au îngropat în gropniţa lui Antonie-vodă. Şi s-au 
tâmplat atunce la prohodul lui 4 patrierhi, unul de Ierusalim 
şi altul de Antohia şi altul de Alicsăndria şi unul mazâl de 
Țarigrad, lacob. Ş-au domnit puţin, nu deplin 8 ani, şi ş-au 
plătit şi el datoria dup'obiceiul acestei lumi. 

După ce-au îngropat pe Cantemir-vodă, au şedzut în scaonul 
domnescu fiiu-său Dumitraşco beizade, de au domnit 3 săptă- 
mâni. Ş-au vinit un capegiu de la Poartă de-u luat pe Dumitraşco- 
vodă beizade. lar Bogdan hatmanul şi Iordachi visternicul 
într-aceli 3 săptămâni n-au dormit, ce s-au gătitu-să. Ş-au pus 

străji din Gălaţi păn-în leşi, şi când au sosit capegi-baş în leşi 
să iè pe beizăde şi pe dânşăi, ei au fugit din leşi. 

Căci atunce, mărgând veste la Poartă c-au murit Cantemir- 
vodă, Brâncovanul, domnul muntenescu, au apucat înainte ş-au 
isprăvită domnia lui Costantin sân Ducăi-vodă, de-au îmbrăcat 
căftan de la Poartă de domnia Moldovei. Atunce au făcut şi pe 
Laţcarachi surgun ş-au luat şi pe Staico de grumadzi. Totodat- 
atunce s-au tâmplat de au triimis şi la Dumitraşco-beizădeoa, 
sân lui Cantemir, să-l ducă la Poartă şi să prindă pe Bogdan 
hatmanul şi pe lordachi visternicul, să-i ducă la Poartă să de 
samă pentru ce-au mâncat ţara. Deci Bogdan şi lordachi au 
fugit în Ţara Leşască, cum mai sus să pomeneşte. Pe-aceste 
lucruri poate şi alţâi să să încreadză cu Poarta turcească, că 
unele să gătiè şi alteli s-au făcut! 

Acel capegiu-baş ce-au vinit cu mazâlia, ce-au luat pe 
Dumitraşco Cantemir beizădeoa din leş, fusesă bun prietin mai 
nainte lui Cantemir-vodă, şi de neamul lui era cerchez. Şi fără 
zăbavă dup-acee au cădzut de-au fost şi paşe şi musaip 
la-mpăratul, care-i dzicè mai pe urmă Cerchez Mehmet-paşe 
imbriorul. Era şi un boierii atunce aice în leşi, Ştefan comisul 
Cerchez. Dece atunce Ştefan comisul Cerchez mult s-au rugat 
acelui capegiu pentru Dumitraşco beizădeoa, să-i fie milă de 
dânsul, că-i un copil, având cunoştinţă cu acel capegiu, fiind 
amândoi cerchezi, încă de la domnia lui Cantemir-vodă. Ce, 
după ce l-au dus la Poartă, stătut-au munteni şi cu Costantin 
Duca-vodă cu multe pricini asupra ficiorilor lui Cantemir-vodă, 
de le cere multă somă de bani. Ce nemică nu le-au putut strâca, 
că s-au pus tare acel capegiu-baş pentru dânşii. Şi mai pe urmă, 
după ce-au cădzut mai la cinste acel capegi-baş, au făcut şi 
alte lucruri mari, carei la rândul lor s-or pomeni. 

De la Cantemir-vodă nescareva avere nu le-u rămas, că 
ce era vinitul mânca alţâi, cum mai sus s-au pomenit. Atunce 
la moarte 50 de pungi de bani le-u dat la patriarhul de Rusalim, 
să li mistuiască. Şi patriarhul, pentru voia muntenilor, le-u 
spus turcilor, şi le-u luat. Şi copii numai au rămas cu vro 

10—15 pungi de bani. Ce Dumnedzău unde va, nu trebuiescu 
bani. Că acel Cerchez Mehmet-paşe le-u prinsu mai bine decât 
mii de pungi de bani. Că unde va Dumnedzău, sunt şi bani, şi 
prietini, şi de toate. Că nime nu mai gândie c-or mai ieşi 
ficiorii lui Cantemir la domnie, pe cum s-a vide înainte. 
Acestu[i] Cantemir-vodă i-au rămas în urmă 2 ficiori, anume 
Antiohi şi Dumitraşco, care mai pe urmă au işit amândoi 
domni în Moldova, precum li s-a arăta înainte, la rândul lor, 
istoriele lor" 


CAP. XII 


DOMNIA LUI COSTANTIN SÂN DUCĂI-VODĂ 
CELUI BĂTRÂN LEAT 7199 MART 17 


Îmbrăcându căftan de domnie, Costantin-vodă, sân Ducăi- 
vodă celui bătrân, era om tânăr, ca de şesăspreci, şeptespreci 
ai, cându au cădzut la domnie. Atunce era şi nişte boieri de 
aice de ţară la Poartă, triimişi de Cantemir-vodă cu trebile ţărâi. 
Deci vădzându-l c-au îmbrăcat căftan, s-au dus la dânsul de s-au 
închinat dup'obiceiu. Aşijdere şi de-ice Lupul Gavriliţă şi alţii, 
înțelegând de domnie noo, au alergat cu bucurie noo la 
Costantin-vodă. Şi mulţi ficiori de boier. Că n-avusesă căutari 
de la Cantemir-vodă, pe vina lor, că-l ocârâ€ şi nu vre să-i 
slujască, ca unui domnu, ce pentru cee milui€ pe cei proşti. 

Triimis-au Brâncovanul pe Mihai spătar şi cu alţi boieri ce 
să tâmplas-acolo pribegi, de s-au dus la Poartă di-au aşedzat 
logodna cu fiica Brâncovanului, anume Maria, cu Costantin 
ficiorul Ducăi-vodă. Şi strângându-s-atâta boierime acolo 
atunce la Poartă, au făcut mare cheltuială ţărâi cu multe 
podoabe, can şi fără treabă, pre cum era ţara atunce slabă: 
cai, rafturi, corturi, 200 de siimeni cu haine şi cu leafă şi 
alteli multe cheltuiele, fără treabă şi fără ispravă. Ş-au 
zăbăvită acolo atunce cu atâta boierime şi om de la mart 
păn' la iuni. Dece au făcut multă cheltuială. Ce Costantin- 


1 Fraza ultimă este scrisă de Neculce. 

vodă fiind tânăr şi neştiind rândul, îl bucura Lupul, ficiorul lui 
Gavriliţă. Ca un bezmetec ce era la minte, dzice că-i ţara 
bogată şi-i mulţime de bucate a boierilor pribegi, a lui Bogdan 
ş-a lui lordachie; are de unde scoate să plătească datoria ce 
face. Dece şi lui Costantin-vodă nu-i era urâtă datoria, şi-i 
era dragă şi mândria. Şi ave casă gre şi îmă-sa, Nastasâia, cu 
atâte fete. Au încărcat mulţime de datorie. 

Aşijdere Lupul Gavriliţă pârâe la Poartă pe ficiorii lui 
Cantemir-vodă, c-au luat tas-său din ţară 1000 de pungi de 
bani, şi ţara au fostu iertată de bir. Dece turcii sta de [a]sculta 
acele voroave deşerte din gura lui ce grăi€. Şi ficiorilor lui 
Cantemir n-au strâcat nemic, iar ţărâi au făcut mare strâcăciune. 
Că de ce înainte nu vre turcii să mai ierte birul şi-l cere deplin. 
Şi cea laudă mare de bucateli pribegilor, dac-au început a le 
strânge, n-au găsit atâta pe cât socotie c-or găsi. Ş-au făcut 
datorie, ş-au rămas neplătită. 

Dece sosând la Gălaţi cu atâta om, ş-au adus şi câţiva greci 
cu dânsul, cu mare alaiu în postul Sâmpetrului. leşitu-i-au toată 
boierimea şi mazâlimea înainte cu mare bucurie, ştiindu-l că-i 
ficior de domnu şi va căuta neamurile boiereşti. Şi viind în 
scaon, pusă boieri pe toţi Gavriliţeştii şi pe toţi Mironeştii şi pe 
alţii dintr-alte neamuri, mai mulţi tineri decât bătrâni. 

Şi să şi apucă de făcu nuntă cu o sor-a lui, domnia Ileana. 
O dede după Neculaiu Costin, sin Miron logofăt, şi-l pusă şi 
hatman. Şi făcură nuntă frumoasă domnească, că era şi maică-sa 
cu dânsul, a răposatului Duca-vodă cel bătrân, cu alte fete 
mai mici, anume doamna Nastasia. 

Atunce nu s-au aflat în visterie mai mult de-o sută de pungi 
de bani, gata strânşi de cămăicani. Că la moartea lui Cantemir 
scosesă nişte hârtii, şi n-apucasă Cantemir a le lua. Dece 
puind Duca-vodă pe Lupul Gavriliţă visternic mare, n-au 
agiunsu acei bani 2, 3 luni de cheltuială visteriei. Care apoi 
mai pe urmă l-au şi scos din visternicie, cu mare bănat pentru 
acea slujbă curată. 

Pus-au atunce la mazâli şi la ţară banii steagului grei. 
Început-au a prinde pe boierinaşii lui Cantemir, cei rădicaţi 

din neamuri proaste, ce dzice Cantemir că i-a faci neamuri, 
şi-ncepură a-i bate ş-a-i închide pen temniţi şi pe la simeni. Şi-i 
sărăciră, de rămasără cum le-u fostu postrigul, mojâci. lar unii 
dintr-aceli bătăi au şi nebunit, de-u rămas nebuni. Şi pe cale le 
făcusă, că vai de boierul ce să roagă mojâcului. 

Aşijdere au triimis la casăli boierilor celor fugiţi de le-u 
luat tot ce-u găsit, anume a lui Bogdan hatman ş-a lui lordachi 
Rusăt visternic. Şi le adusără şi giupânesăli în leşi, şi le prinde 
vătajâi de-i muncie. Şi femeile şi feteli slujnice din casă le 
băte să spuie bani şi odoară şi haine mistuite şi bucate 
ce-avusesă. Să aflară multe mistuite şi ascunsă pen ţară, pe la 
prietini, după cum este obiceiul celui fugar a ascunde. Şi luară 
tot ce găsiră şi pe urmă le făcură pe giupânesăli lor surgune la 
Focşeni. De la Focşeni li-au dusu-li cu căruţi şi cu cai răi şi cu 
podvodzi pen munţi, pen Hangu, şi le-u trecut la Neamţu la 
cetate, la boierii lor, cu bogată lipsă şi nevoie. Îş râsă cum îi 
vini la minte, şi mai mult era acesta sfat de boierii cei mari şi 
de munteni îndemnare. 

Osândă pe casăli lor pentru vărsarea singelui lui Miron ş-a 
lui Velicico ce făcusă Cantemir-vodă cu sfatul acestor doi boieri 
pribegi! Şi dup-acee scrisă Duca-vodă la Poartă c-au triimis 
Bogdan şi lordachi poghiaz din Ţara Leşască de ş-au luat 
giupânesăle ş-au făcut mare strâcăciune ţărâi, pentru ca să 
strâce pe copiii lui Cantemir-vodă turcii şi pe Cupăreşti. Dar 
Poarta, fiind înţeleaptă şi cuprinsă la minte, nu s-au potrivit 
scrisorii lui, c-a priceput că-s scrisorile lui deşerte. 

Că Bogdan şi lordachi din Ţara Leşască nu dormiè, nici le 
şăde scrisorili. Triimite la Cameniţă, la Caraman-paşe, că era 
prietin vechiu lui Cantemir-vodă, şi la Daltaban, sarascherul 
de Obluşiţă, şi la Țarigrad, de jăluiè, şi înştiinţa la împărăţâe 
de toate fapteli Ducăi-vodă ce face. Ce nu le-u putut strâca 
nemic ficiorilor lui Cantemir-vodă. Mai mult îşi strâca numele 
lui cu aceste lucruri. 

lară când fu de toamnă, într-acel anŭ a domniei lui, s-apucă 
de făcu nuntă şie. Şi triimisă Brâncovanul pe fiică-sa Maria cu 

unchi-său stolnicul Costantin Cantacozono şi maică-sa doamna 
Stanca şi cu mulţi alţi boieri şi giupânesă, rudenii din Ţara 
Muntenească, de vinir-în târgu în leşi. Şi le dede tuturor gazdă 
pen curţi boiereşti şi neguţitoreşti, grijă de toate, să nu li lipsască 
nemic. lar pe mireasă îi dede gazdă în casăli lui Vasâlachi 
vornicului Gavriliţă. Şi acolo fece nunta mireasa, iar domnia 
în curţile domneşti. Şi boierimea a doo ţări nuntiră 3 săptămâni 
cu mare pofăli şi podoabe şi cu feluri de feluri de muzice şi de 
pelivănii, de mirare în târgu în leşi. Că era să facă nunta la 
Focşeni, ce, fiind toamna, vreme de iarnă, au făcut-o la leşi. 
Şi-ncălecă sângur domnul ca un mire, împodobit şi cu surguci 
în cap şi cu mare alaiu, de-u mărsu la gazda miresâi de-au 
luat-o. Şi după ce au luat-o de la gazdă, au mărsu la mănăstire 
la Golâe. Şi acolo fiindu un patriarhu de Țarigrad mazâl, anume 
lacob, îl cunună acolo în Golâe. Şi de acolo purcesă cu mare 
alaiu pen mijlocul târgului de sus şi pen târgul de gios păn’ la 
curţile domneşti. Pe-cee vreme şi eu, lon Neculce vel-vorniciă, 
eram tânăr postelnică şi mergem cu alţi postelnici împreună, 
cu toiegeli a mână pe gios înaintea domnului. Şi după istovul 
nunţâi, petrecu domnia pe boierii munteneşti păn' la Valea 
Adâncă, cu mare cinste. Şi-ş luară dzua bună de acolo. 

După aceste începur-a vini datornici de la Țarigrad şi a-şi 
cere datoriile, că li să plinisă dzua. Şi-ncepur-a vini şi poronci 
de la Poartă, havalele, a cere obiceiurile ţărâi, că nu vre să le 
ierte, ca la Cantemir-vodă. Că lăudasă Lupul la Poartă c-au 
luat Cantemir mulţi bani, şi turcii, ştiind acee, nu ierta. Atunce 
s-au conoscut ce-au grăit Lupul la Poartă. Ţara era puţină şi 
boierii era tineri, nu ştie cum or schivernisi. Ce învăţară de 
scoaseră şi aice obiceiul cel rău, ce l-au scornit Brâncovanul 
în ţara lui. Aflară-să şi aice sfetnici fără lege şi tirănească 
zavistie, rană fără leac, şi să cheamă lepra sau fistula în pântece: 
văcăret, de vac-un zlot şi de cal un leu să de tot omul, de să 
trage acel obiceiu spurcată păn-astădzi în pământul nostru. Că 
orice domnu vine îi drag acel obiceiu şi nu-l mai lasă. 

Şi dintr-acel ceas ce-au scos văcăretul, să şi conoscu că n-a 
lungi cu domnia, nice a precopsi casa lor de lacrâmi multe a 

săracilor. Şi-n scurtă vreme cădzu blăstămul mai de grabă pe 
Dumitraşco Ceaurul vel-logofătă, fiind sfetnic, că-i scurtă 
Dumnedzău viiaţa. Că muri cum îi mai rău, în dub frenţit, şi i 
să istovi şi casa lui şi 3 ficiori a lui ce-au avut. Să stânsă 
pomenirea lui cu sunet, şi moşâile lui cădzură la mâni streine. 
Sfetnicul de domnu rău, pentru cinstea ce are, orbit de răutate 
fiind, gândeşte şi-i pare că nemereşte, şi pe urmă mai rău să 
greşeşte, că pe urmă răul cel mai mare şi osânda cade în capul 
lui. Că lacrâmile săracilor nice soareli, nice vântul nu le poate 
usca. După cum dzice şi Isus Sirah, că ruga smeritului nuori în 
cer pătrunde. 

lară de vară, în al doile anii, vădzindu-l muntenii de lucruri 
slabe ce are de la Poartă, îl tot grăbi€ de bani ce era ei chizeşi 
pentru dânsul, ce luas-în datorie. Şi el, fiindu-le gineri, să nu-i 
mânie, sâlie să le facă voia, să să plătească. lară au scornit 
un obiceiu nou pe ţară, de-au scos de pogonul de păpuşoiu şi 
de părincu ce-l făce oameni cu sapeli pen curături, să nu 
moară de foame, el le lua câte un zlot, şi de pogonul de tutun 
câte 4 lei. Lucruri deşerte, fără nice o socoteală sau vrun 
spori să poată să rădice nevoia! Umbla ca nişte oameni 
hămeiţi, neagiungându-i mintea să schivernisască. Că stupii 
şi vinul să făce buni şi mult, că ave năroc la bişug. De-ar hi 
avut năroc şi la boieri cu minte şi cu sfat, cum era nărocul la 
sporul hranei, că era bişug de toate în dzilele lui, aru hi fost 
lăudat numele lui. Numai cu aceste obiceiuri ş-au strâcat 
numele şi de la ţară şi de la prietini. Şi-l smintiè şi muntenii 
mult, că vre să-l stăpânească şi să facă cum era voia lor. Şi 
câţi bani cere muntenii elă tot le da; mai că nu ştie ce le-u 
dat şi cu ce le-u rămas dator. Şi la sânge încă nu era lacom, 
vărsător, într-acel rându a domniei lui. Că mai mult de doi 
oameni în dzilele lui n-au pierit: un tălhar, pe vina lui, şi un 
răzădent a lui Tucul grof, pe dreptate. Acesta au pierit numai 
de frica lui Tucul grofu, că-l închisesă, şi la mazâlie, temându-să 
să nu-l pârască Tucul grof, au triimis, de l-au zugrumat, pe 
lrimeica Jora la Trotuş. Că era închis acolo, la mâna lui Buhuş, 

cămăruşului de ocnă, precum i s-a spuni povestea mai gios la 
rându. Şi era domnu cu-nţelepciune, şi la mânia lui grăi€ tot 
cu cinste şi cu îngăduială, nu cu răstituri, prostatic. Şi era un 
om foarte învăţat bine la carte. Şi măcar că era învăţat, dar 
spor în casa lui nu era. Dece iar la al doile an mai scoasă şi al 
doile văcăret la vită. 

Când fu al treile an a domniei lui, vinit-au Daltaban 
sarascher-paşe de la Obluşiţă cu oaste la Ţuţora. Ş-au pornit 
zaharaoa din ţară şi o dede pe mâna Ducăi-vodă să-i poarte de 
grijă, să triimiţă la Cameniţă cu oastea lui şi cu un soltan cu 
tătari, precum purta mai înainte de grijă şi Cantemir-vodă. Deci 
Duca-vodă alesă oaste şi triimisă cu zaharaoa, iar Daltaban 
să-ntoarsă iar la Obluşiţă înapoi. Şi cât zăbăvi la Ţuţora, păn-a 
să porni zaharao, cinci, şesă dzile, i-au şi luat joimirii un 
haznătar limbă de la Chipereşti mărgând la leşi. Şi-l dusăr-în 
Țara Leşască la hatmani. Deci hatmanii leşeşti şi răpedzir-un 
rămentar cu câtăva samă de oaste şi loviră zaharaoa lângă 
Nistru şi o spărsără şi o jăcuiră. Dece Costantin-vodă şi cădzu 
în prepus mare despre Daltaban sarascherul, şi să mânie foarte 
tare pe Costantin-vodă. 

Şi scrisă la Poartă rău de Costantin Duca-vodă, că nu este 
om harnic la domnie, nice este cu dreptate Porţâi, că den 
chivernisala lui cea proastă au luat leşii zaharaoa. Ce atunce 
nu-i putu strica nemic Daltaban, că sta socru-său Brâncovanul 
de-l sprejănie tare dispre Poartă. 

Pârâ-l şi Caraiman-paşe din Cameniţă şi cu tot culucul 
Cameniţâi, că-i lipsită cetatea de bucate, şi havalelele ce-s 
orânduite la Cameniţă nu le dă, şi-i cetatea flămândă. Ş-acee 
îndemnătură de pâră era mai mult despre boieri pribegi Bogdan 
şi lordachi, că s-agiunsesă cu Caraiman-paşe din Cameniţă. 
Şi oblicindu Duca-vodă, dat-au otravă unui bulubaş din 
Cameniţă, anume Pepec, ce umbla din Cameniţă la Poartă 
cu trebile paşei. Ce s-au priceput acel bulubaş de-au băut 
doftoria şi n-au murit. Ce încă şi mai tare şi mai mare pâră ş-au 
scornit Duca-vodă asupră-ş. 

Duca-vodă ave un grec din Ţara Frâncească, anume 
Neculaiu Deport, pe lângă dânsul, om învâţat şi tălpiz, de 
ştie despecetlui cărţile. Şi pe-cee vreme scrie Tucul grof de la 
Poartă la franţuji, de le triimite pen leşi pe la Duca-vodă, şi 
Duca-vodă le da la un răzădent a lui ce şăde în leşi, şi 
răzădentul le triimite la franţuji. Numai le tot despecetluie 
Duca-vodă cu acel Neculaiu Deport de le ceti€ şi le izvodie, 
să ştie ce scrie, ş-apoi le pecetluie iar şi le da la răzădent, de 
le triimitè. Păn-o dată tot aşe făce. lar când-au fostu odată, au 
priceput franţojâi că li se despecetluiescu cărţile ş-au scris la 
Tucul grof. Dece Duca-vodă, sâmţind şi temându-să, au luat 
pe-cel răzădent de l-au triimis într-o noapte la cămăraşul de 
ocnă, la lon Buhuș, vărul Ducăi-vodă, de-l ţine la Trotuș închis 
cu taină. Şi când i-au vinit mazâlia, au triimis pe lrimeica 
Jora de l-au zugrumat, temându-să să nu-l apuce Antiohi-vodă 
la mâna, pe cum mai sus s-au pomenit. Atunce avè pâră la 
Poartă şi despre Tucul grof, pâră că nu-i omul ş-au perit din 
leşi. Şi s-au boţit toate aceste pâri ce scriu mai sus asupra lui 
Costantin Ducăi-vodă la Poartă. 

Dece atunce în grabă nu l-au mazâlit, că au purces împă- 
răţâia la oaste, ce au triimis un capegiu-başe, foarte omiă mare 
şi de credinţă, să plinească banii birului deplin de la Costantin 
Duca-vodă. Şi l-au învăţat vizirul pe taină să cerce pentru pâra 
ce-l pârâsă Taltaban şi camenicenii şi Tucul grof: este adevărat, 
aşe hau ba, şi cum chiverniseşte ţara. Şi aflând că este adevărat, 
cându s-a întoarce împărăţâia de la oaste, să-l mazâlească, 
luându şi banii birului deplin. Şi cu aceste au mărsu acestu 
capegiu-baş în leşi. 

lară împăratul soltan Mehmet, sângur cu capul său, 
împreună cu vizirul şi cu Tucul grof au purces la oaste pe 
capul Ţărâi Munteneşti, de-au intrat în Ţara Ungurească. Şi 
nu pre mult strâcară turcii în Ţara Ungurească, şi le-u ieşit 
nemţâi înainte şi i-au bătut pre rău. Şi aşe în grab-au trecut 
munţâi înapoi împărăţia în Ţara Muntenească, cum n-au gândit. 
Dece atunce Brâncovanul n-au mai putut într-alt chip să facă 

alte vicleşuguri şi i-au căutat numai să ias-înaintea împărăției. 
Ş-aşe fără veste lovindu-l, nemic gătire n-ave de zaharali ce 
trebuie conace împărăției. Ce cu multă grijă şi frică i-au căutat 
numai a-i ieşi înainte. Ş-au apucat de-u luat numai în nişte 
cuhnii cu cai a lui vro sută de chile de ordzu ş-au luat şi trei 
sute de pungi de bani cu dânsul. Ş-agiungându la-mpăratul 
c-ocei bani, au astupat gureli tutoror, cine ce cere. Ordzul l-au 
dat vizirului, iar vizirul l-au împărţit cu caii împăratului. Fost-au 
prinsu doi nemți turcii şi i-au fostu ţiind aproapi de cortul 
vizirului legaţi. Ş-au fost spuind turcilor că Brâncovanul au 
făcut ştire nemților că intră turcii în Ţara Ungurească. Şi să 
teme pre rău Brâncovanul pentr-acie. 

Dece buiuc-imbrihor, fiind prietin Brâncovanului, au dzis 
vizirului: „Pentru aceşti 2 ghiauri nemți, ce stau legaţi acole, 
să poronceşti măria ta să-i taie, să nu fugă la noapte să de ştire 
nemților unde suntem, să fii mai rău“. Dece vizirul îndat-au 
poroncit de i-au tăiat, şi s-au mai curăţit Brâncovanul de grijă. 
Atunce au dzis imbrivorul lui Brâncovan-vodă: „Acmu să mă 
cunoşti că ţi-s prietin“. 

Brâncovanul merge tot înaintea împăratului pe drum. Ş-au 
triimis de l-au întrebat cum de nu suntu oameni pecesta loc, 
iar Brâncovanul au dat samă că, de cându umblă oştile, au 
mutat oamenii mai în gios din şleah. Iară împăratul au dzis: 
„Bine şi cu socoteal-ai făcut“. Şi aş& mărgând păn’ la Dunăre, 
când-au şedzut împăratul în şeică, să treacă Dunărea, atunce 
i-au pus şi lui caftanul în spate, de s-au întorsu înapoi la 
Bucureşti. Cându-i mila lui Dumnedzău, slujeşte şi mintea 
omului, şi banii folosăscu, iar cându-i mânie de la Dumnedzău, 
nice mintea nu slujeşte, nice prietinii, nice banii, precum mai 
înainte la rândul lor să va arăta. 

Capegi-başe, care mărsesă în leşi pentru banii birului şi 
pentru alte pricini, care mai sus s-au pomenit, şăde în gazdă în 
casăli Ciobanului Costantin postelnicul. Ş-au zăbăvit mult în 
leşi. Să miera cum a faci, că banii birului nu-i da Costantin- 
vodă, şi adevărul nu ştie pentr-aceli pricini de pâră ce-l pârâsă 
de la Cameniţă şi Daltaban sarascherul, şi Tucul grof. 

Ce au chemat pe Tudosâe Dubău logofăt şi pe Panaitachi 
Morona vel-postelnic ş-au început a-i întreba cu taină ş-ai ispiti 
pentr-aceli lucruri ş-au spus că are fărman şi de mazâlie. Deci 
acei doi boieri îndat-au spus taina turcului lui Costantin-vodă. 
Ce Costantin-vodă îndată să spări€, şi nu-l mai lăsă frica să să 
sfătuiască cu socru-său Brâncovanul sau cu alţi boieri de sfat a 
lui, să vadă cum ar face să să mântuiască de cel lucru. 

Ce şi chemă pe cumnatu-său, Costân hatmanul, şi feceră 
sfat numai amândoi şi alesără sfatul rău şi fără socoteală. Că 
triimisă la Moisăiu sărdarul, la cetate la Neamţu, de-au vinit 
cu vro trei, patru sute de joimiri într-o noapte, şi-n faptul dzuei 
au lovit pe capegi-başi, de i-au tăiat capul, ş-au prădat 
chervăsăria turcească. Pe unii turci i-au tăiat, pe unii i-au luat 
robi, carei n-au putut scăpa, şi pe balci-paşe, aga hanului, l-au 
luat rob de la gazdă. Şi s-au dus la Neamţu cu paci. lar Costantin- 
vodă s-au făcut a sări după dânşii pe urmă şi s-au dus păn” la 
Valea Leţcanilor şi s-au întorsu înapoi. 

Acestu Moisăiu sărdarul era de casa Cantemireştilor şi fugis-în 
Neamţu de frica unor tătari, ce-i pusesă Cantemir la vremea 
lui de-i tăiasă la Prut, viindu din sus cu robi. Şi pe urmă, oblicind 
tătarâi, îl cere, şi el de cea frică au fugit în Ţara Leşască. Deci 
Moisăi, cum au sosit în Neamţu, cum au şi umplut locul că l-au 
chemat Duca-vodă să fac-acea faptă. Dece Bogdan şi lordachi 
era atunce în Neamţu. Vădzind acel lucru, tare s-au bucurat, 
că una ca acie să să facă de mult o aştepta. 

Căutaţi de videţi ce sfat şi lucru de nemic! Nu socotiè că-i 
va veni asupră mai mare lucru. Trei, patru sute de oameni, ce 
taină va să fie? Că un om şi nu poate ţine taina, dar atâţe! Au 
stânsu bine focul cu paie! Deci Iordachi şi Bogdan, din Neamţu, 
în toate părţile au răpedzit la Cameniţă şi la sarascher Daltaban 
de la Obluşiţă şi la Poartă, au dat ştire ce-au făcut Costantin 
Duca-vodă. Şi turcii din chirvăsărie au jăluit de jac şi de pieirea 
ce-au tras. Şi hanul, pentru omul lui, ce era balci-başe, iar au 
jăluit, de-au umplut urechile Porţâi. Caută acmu tălpizlâcul la 
ce cinste aduce pe omul mare! Deci împărăţâia tot nu sosâs-în 
Țarigrad din oaste, pecum să pomeneşte mai sus. 

Costantin-vodă pe urmă, vădzind c-au greşit pre rău, şi stătu 
mult la gânduri, cum a faci să potolească huietul de greşala 
ce-u făcut. Că s-umplusesă locul c-au chemat el pe Moisăiu 
de-au lovit leşii. Ce scrisă iar la Poartă c-au triimis Bogdan şi 
lordachi din Neamţu joimirii, de-au tăiat pe capegi-baş, şi ş-au 
luat şi giupânesăli din ţară de le-u dus în Neamţu, cum scrisesă 
şi de altă dată. Ce acmu nu i să trecu scrisoarea ca-ntăiu, că, 
după ce-u sosât împărăţia la Udriiu, au şi treimis un capegiu 
de l-au mazâlit. 

Ce păn-a-i vini mazâlia, să mânie pe cumnatu-său Necu- 
laiu şi-l scoasă din hătmănie şi pusă în locul lui pe Antiohie 
Jora. Şi s-apucă şi de alt sfat, ca să-ş poat-acoperi greşala, 
să-şi facă nume bun la Poartă. Şi strânsă oaste pre taină şi 
treimis-într-o noapte pe hatmanul Ant[i]ohie de-au lovit 
părcanele de supt Cetatea Neamţului fără veste, să prindză 
pe Bogdan şi pe lordachi, că le era gazdele gios. Dice, cum 
au sosât într-o noapte, au şi spart o bucată şi i-au dat foc şi au 
făcut oarice şi strâcăciune. Numai pe Bogdan şi pe lordachi 
nu i-au putut prinde, că le-u făcut un prietin din leşi veste, 
şi-ntr-acea sară s-au mutat în cetate. 

Apoi oastea lui Antiohie s-au şi sămeţit şi s-au dus la 
mănăstire la Agapia, şi la Săcul, şi la Schit ş-au tot bătut ş-au 
scos pe joimiri şi pe drăgani de pen mănăstiri. Ş-au început a 
s-îngloti oastea lui Ant[i]ohi. Ca la 4000—5000 să făcusă. După 
cum este obiceiul nărodului omenescu, unde aud şi văd 
dobândă, aleargă de toate părţile, aşe şi acolo să strânge, dac-au 
audzit, unii din Bugeag, unii de la munteni, turcii din chirvă- 
sărie, joimirii, de s-închina, şi le da cărţi de iertare şi leafă. Pe 
dzi ce trece tot să-nglotie oastea. 

Dece, dac-înţălesă lablanovischie, hatmanul leşescu, de 
această socoteală ce-ncepusă Costantin Duca-vodă, îi păru 
deodată că-i o basnă, pentru ce că Costantin Duca-vodă purure 
ave răspundenţie şi prieteşug cu hatmanul lablanovischie. Trăie 
bine, nu ca Cantemir. Poghiazuri în ţară nu umbla prădând, şi-n 
tot ceasul treimite Costantin Duca-vodă veşti de la Poartă. Şi 

când merge ceambururi tătărăşti în Ţara Leşască să prade, el 
da ştire la leşi, să să păzască. 

Deci hatmanul lablanovischie nu să tulbură pre rău, ce scrisă 
la Turculeţ rămentarul, ce era pe margine la Cirimuş, să iè vro 
dzeci, 12 steaguri, să ias-înaintea hatmanului Antiohie, să vadză 
ce-s aceli lucruri şi pentru ce să fac aceste socoteli. Căci ei au 
legătură bună de prieteşug. 

Dece Turculeţ luând oaste şi mărgând în tâmpinarea hatma- 
nului Antiohie, începur-întăiu să vorbască. Joimirâi ocărâ€ pe 
moldoveni întăiu de le dzice iepaşi, ai noştri le dzice gligani, 
cumu-i rândul nărodului prostu. Şi sta deoparte Turculeţii cu 
Melente, stegarul lui Antăiîohi, de vorovie de paci. lar un 
câmpulungean din oastea lui Turculeţă au şi slobodzit un sâneţii 
în Melente stegarul. Dece oastea moldovenească, cum au 
vădzut aşe, au şi năpustit asupra joimirilor. Şi puţină bătaie au 
avut, ş-au şi-nceput joimirii lui Turculeţ a fugi, şi moldovenii 
cu turcii, cu lepcanii a-i sparge ş-a-i tăi€. Şi aşe prinsără şi pe 
rămentarul Turculeţ viu, supt Cetatea Neamţului, unde era 
numai să saie peste părcane. Să boţisă oastea fugând la 
strâmtoare, şi Turculeţ, rămâindu' oastea lui denapoi, l-au boţit 
la un gardu şi l-au prinsu viu Tatul căpitanul, fratele lui Vicol; 
l-au oborât cu sulița de pe cal. 

Dece Antiohi hatmanul, dup-acea izbândă ce-au făcut, au 
triimis pe Costachi sân Gavriliţă cu veste la Costantin Duca- 
vodă c-au prinsu pe Turculeţii. Ce Costantin-vodă să umplu de 
mare bucurie, unde audzi acea veste, gândind că-şi va astupa 
greşala lui ce făcusă de la Poartă cu capegi-başe, prindzind pe 
Turculeţ. Căci la Poartă să ştie numeli lui Turculeţ, că de multe 
ori ave bătaie cu tătarii şi la Cameniţă, pecum mai sus s-au 
pomenit. Şi-ndat-învăţară de gătiră puşcele şi surleli să facă 
Costantin-vodă şenlicii de bucurie, după ce i-au spus Costachi 
vestea acie. 

1 În ms. 253, „rătăindu“, cuvânt neexistent în limba noastră. (Nici ca 
variantă a lui „rătui“ nu poate fi socotit, din cauza sensului, care nu se 


potriveşte cu contextul.) 

Îndată ce găti Costantin Duca-vodă aceste toate să-nceap-a 
dzice surleli şi să dè puşceli, numai capegi-başe şi-ntră pe poartă 
cu mazâlia. Şi-nvăţară să prindă porţile, că-i mazâlie, că este 
domnu Antiohi beizădeoa, sân Costantin Cantemir-vodă. Deci 
îndată să schimbă bucuria în scârbă, că să strâcă giucăria, de 
nu dederă nice puşceli, nice dziseră surleli. Şi-ncepură siimenii 
a închide şi porţile. După cum dzice Scriptura: „Cine sapă 
groapa altue dă într-însa“. Aşe dă Dumnedzău, că pasărea 
vicleană dă sângur-în laţiă. 

lară boierii lui, păn-a vini Dubău logofătul, de-l pusă turcul 
cămăican, au ieşit despre doamna ş-au fugit în Ţara Munte- 
nească, că n-ave cine-i goni, că slujitorii era cu Antiohie 
hatmanul în oaste. Ş-au fugit anume Neculaiu Costân hatmanul 
şi frate-său Ioniţă sărdar şi frate-său Pătraşco tretii-logofăt şi 
Vasâlaşco Catacozâno vel-spătar şi alţii mulţi mai de gios. Şi 
mai pe urmă, după ce-au vinit ş-Ant[i]ohi-vodă, au fugit şi Antohi 
hatmanul şi Mavrodin, de să făcus-o ceată mari în Ţara 
Muntenească de boieri, de-au şedzut vro 4 ani în Ţara Munte- 
nească, în dzileli lui Antăiîohi-vodă, de făce multe mestecături 
la Poartă şi cheltuială ţărâi. Şi nemic n-au putut isprăvi, pecum 
s-a arăta mai gios. 

Dece Costantin Duca-vodă, vădzindu-să că-i mazâl, răpedzi 
pe taină la Antohi hatmanul la Neamţu, ca s-aducă mai degrabă 
pe Turculeţ, să-l de pe mâna lui capegi-baş, să-l ie să-l ducă la 
Poartă, împreună cu dânsul. lar boierii camaicani, Dubău logofăt 
şi cu Manolachi Rusăt, înțelegând c-au triimis Duca-vodă s-apuce 
pe Turculeţ, au şi răpedzit camaicanii şi l-au tâmpinat la Podul 
Leloie. Ş-au luat pe Turculeţ din mâna lui Antohi hatmanul şi l-au 
dus la Gălata. Şi peste noapte, din mâna slujitorilor camaicanilor, 
au şi fugit iar la Neamţu Turculeţ. Deci Antohi hatmanul, 
mărgând cu oastea la leşi, ş-au spus Ducăi-vodă c-au luat 
camaicanii pe Turculeţ din mâna lui, ş-au făcut mare voie rẹ. Şi 
s-au agiunsu cu capegi-başe de-u triimis noaptea un steag de 
lipcani să-l ie din mâna oamenilor camaicanilor, să-l ducă la 
leşi, iar păn-a merge lipcanii, el apucasă de scăpasă. 

Agiungând vestea la Neamţu, la Bogdan şi la Iordachi, de 
mazâlia Ducăi-vodă, ei îndată purcesără de la Neamţu de 

apucară pe Costantin Duca-vodă nepurces din leşi şi, mărgând 
la curte, de s-împreunară cu Duca-vodă şi cu capegi-baş. Era 
atunce mare calabalâc de slujitori în curte, de-ş cere lefele de 
la Duca-vodă. Începu şi Bogdan şi cu Iordachi a să prici tare 
cu Duca-vodă înaintea capegi-başei şi-naintea a toată boieri- 
mea, pentru ce le-u prădat casăli şi le-u muncit slugili şi 
slujniceli din casă, şi le-u purtat giupânesăli pe la Focşeni şi 
pe la Hangu, şi le-u triimis în Neamţu, ş-au scris la Poartă c-au 
triimis ei poghiaz leşescu de le-u luat. „Şi pentru ce-i triimis pe 
Moisăiu cu joimiri de-au prădat chirvăsăria ş-au tăiat pe capegi- 
başă, şi pentru ce-i despecetluit cărţile lui Tucul grof şi i-ei 
omorât omul?“ Toate aceste şi mai multe ca aceste i le dzice 
faţă, şi spune şi capegi-başei celuie ce-au vinit cu mazâlia, și- 
naintea turcilor celor de chervăsărie, ce era prădaţi de Moisăi. 
lar Duca-vodă nu pute nemic să mai răspundă de ruşine şi de 
frică, numai ce schimba feţe. Uneori să făce roşiu, uneori 
galbăn, şi-i era mai mari ciuda cum că-i ştie toate tainele ce le 
făcusă şi i le dzice faţă, în videală. Precum dzice Scriptura, că 
nice o taină nu poate să nu să ştie, dar încă care este şi cu 
vărsari de sânge, şi mai tare şi degrabă curund să vedeşte, că 
sângeli nevinovat cere giudecată la Dumnedzău şi nu lasă. 

Dece a dooa dzi îl gătiră de-l porni-l, cu mult calabalâc 
despre slujitori pentru lefe şi blăstămuri de la oameni, de audzie 
cu urechile, pentru văcăret. lar doamna lui, fata Brâncovanului, 
fiind tânără şi dezmierdată de tată-său, să bocie în gura mare 
munteneşte: „Aolo, aolo, că va pune taica pungă de pungă din 
Bucureşti pân” în Țarigrad şi, dzău, nu ne va lăsa, şi iar ne vom 
întoarce cu domnia îndărăpt!“!. lar după ce-au agiunsu la 
Țarigrad, n-au avut acel năroc să să mai întoarcă, c-au trăit 2, 
3 luni ş-au murit de ciumă. Şi să şi conoscu schimbat cu 
slăbăciune nărocul lui Costantin-vodă şi de la Brâncovanul mai 
puţintel agiutor şi sâlinţa a-i arăta. 


1 Aşa apar aceste cuvinte în ms. 253; cum vedem, prea puţine particularităţi 
dialectale munteneşti. lată acelaşi pasaj sub forma pe care i-o dă ms. 53: 
„Haoilio, haoilio!, că va pune taica pungă de pungă din Bucureşti până în 
Țarigrad şi, zeu, nu ne va lăsa aşa, şi iar ne vom întoarce cu domnia îndărăpt“. 

În dzilele acestui domnu, măcar că nu era pace, au trecut 
un sol leşescu la Poartă şi-n scurtă vreme s-au întorsu înapoi 
fără nice o ispravă, anumi Răuţchie. Acestu Răuţchie în scurtă 
vreme au cădzut şi hatman coronie. 

Pe cestu domnu Duca-vodă, într-această domnie dintăiu, era 
numai cu numeli domnu, că-l stăpânie muntenii. Pe cine dzice 
muntenii, pe acie boieri€, şi ce dzice, acie făce. Şi era şi înmăie- 
sa, doamna Ducăi-vodă celui bătrân, şi s-amesteca şi è la răutăţi. 
Şi boierii încă era tineri, şi nu să mai ştie ce mai este de chivernisală. 

Boierii lui Costantin Duca-vodă cine-au fost: 

Dumitraşco Ceaurul, vel-logofăt; Tudosâe Dubău, biv- 
logofăt, l-au pus ban, iar după moartea lui Dumitraşco l-au pus 
iar logofăt mari; fiind om de treabă, era dvoreala după vel- 
logofăt; Vasâlie Costachi, vel-vornic; Neculaiu Donici, vel- 
vornic; Neculaiu Costân, hatman; Vlaso, vel-postelnic; Vasâ- 
laşco Catacozin, vel-spătar; Antohie-Jora, vel-păharnic; Lupul 
Costachi, vel-visternic; lordăcuţ Catacozino, vel-stolnic; Ilie 
Catacozino, vel-comis. 

Încălecat-au un soltan cu câtăva tătărâme în al doile an a 
domniei Ducăi-vodă de-au lovit fără veste pe Oituz în Ţara 
Ungurească, iarna, de-u prădat trei dzile, cât au putut, şi s-au 
întorsu înapoi cu pace. În ţară la noi, ce-au găsit în calea lor 
au mâncat ş-au strâcat tot. Acestu soltan s-au rădicat ş-asupra 
turcilor de-au arsu Chilia şi Smilul şi Renii. 


CAP. XIII 


DOMNIA LUI ANT[IJOHI-VODĂ SÂN 
CANTEMIR-VODĂ LEAT 7204 


După ce porniră pe Costantin Duca-vodă la Poartă, rămasără 
cămăicani în leşi, puşi de Antiohi-vodă, Tudosâe Dubău logofăt 
şi Bogdan hatmanul şi lordachi visternicul. Şi din rămăşiţeli 
ce-au găsit de la Duca-vodă în ţară, strângându-le, Bogdan şi 
lordachi ş-au mai întorsu oarice din pagube ce i-au jăcuit Duca- 
vodă, cum să pomeneşte mai sus. 

Antioh Cantemir 


Viind Ant[i]ohi-vodă cu domnia în leşi, era iar om tânăr, 
ca de 20 ani, om mare, cinsteş, chipeş, la minte aşedzat, 
giudecător drept. Nu era pre cărturar, numai nu era prostu. 
Menciuneli, tălpizicurili nu le iubi€, la averi nu era lacom, 
obiceie noo nu priimie să le facă pre peste samă, vânator şi 
slujitor bun, după hirea tătâne-său. În rè parte era can straşnic, 
să nu grăiască fiecine şi fără vreme cu dânsul. Şi era şi 
credincios la giurământ, îl ţine cinstit horba. Şi boierii în curtea 
lui, pecum i s-a arăta viiaţa lui înainte, tot cu cinste umbla. 
Mânie ave straşnică, răcnie tare, can cu grabă, şi de cie să 
depărta inemile boierilor de dânsul. 

După ce s-aşedză la domnie, boieri după obiceiu. lar 
boierinaşâi tătâne-său lui Cantemir-vodă vre să să bucure de 
domnia fiiului stăpânu-său, dar nu pute, la focul, să ţie inema 
să să bucure. Că aşe era de bătuţi şi de stâlciţi şi de jăcuiţi, cât 
rămăsesă cu peile, de n-ave cu ce ieşi înaintea stăpânu-său. 

Alţii, fiind pedepsâţi de-nchisoari, îş pierdusă şi mintea. Deci 
Ant[i]ohi-vodă, după ce i-au vădzut într-acesta chip, să mira şi 
el ce li va mai face cu dânşii. 

Atunce şi Răscarachi Rusăt cuparul încă au ieşit din surgunie. 
Numai nice de-un folos nu fu lui Antiohi-vodă, că vini de la 
Rodos în Țarigrad bolnav de dropică şi-n scurtă vreme au murit. 
Şi nu-i era lui Rascarachi atâta jeli de moarte, câtu-i era jele 
că-i vinisă zamanul şi nu pute să-ş răsplătească răutatea ce 
trăsesă de cătră munteni. 

Ce Ant[i]ohi-vodă pusă capichehaie la Poartă pe un frate a 
lui Rascarachi, Chiriţă Mihălachi, şi cu frate-său, beizăde 
Dumitraşco, să-i poarte trebile. Şi acole la luarea domniei n-au 
cheltuit mai nemic la Poartă, nice pe drum n-au făcut atâta 
cheltuială, că mai mult de cu vo treidzăci, patrudzăci de oameni 
n-au vinit de la Țarigrad. Şi boieri pe-ceşti boieri: Donici, vel- 
logofăt; Vasâlie Costachi, vel-vornic; Dumitraşco Mitre, vel- 
vornic; Lupul Bogdan, hatman, cumnat lui Ant[i]ohi-vodă; 
Manolachi Rusăt, vel-postelnic; Mihălachi Răcoviţă, vel-spătar, 
tiji cumnat, şi pe urmă au cădzut şi domnu, de-i dzic Mihai- 
vodă; lon Buhuş, vel-păharnic; lordachi Rusăt, vel-visternic; 
Ilie Ţifăscul, vel-stolnic; Ştefan Cerchez, vel-comis. Şi aşe să 
aşedzară şi să tocmiră boieriile la toate trebile, de chevernisâe 
cum să cadă, că era Bogdan şi lordachi mai aleşi şi capete 
bune, de-i agiunge la toate socoteleli, de domnie Anţ[i]ohie- 
vodă cu cinste şi cu paci. 

În scurtă vreme să tâmplă de muri sora lui Ant[i]ohi-vodă, 
ce-o ţine Mihălachi spătarul, anume Safta, şi avu mare jele şi 
păreri de rău după dânsa. Şi pe Mihălachi dup-acie nu l-au 
mazâlit din boierie. Tot în boierie au fostu şi la cinste, cât au 
fostu domn, şi-ncă i-au dat voie de s-au şi însurat în dzileli lui, 
de-au luat altă fată de boier, anume a medelnicerului Dedul 
de la Gălaţi. 

Sfătuitu-s-au Antiohi-vodă cu boierii de-au făcut prieteşug 
cu leşii. Şi triimisără cărţi, cu rugăminte la craiu şi la hatmani, 
să nu pozvolească să sloboadză poghiazuri în ţară să o strâce, 

că-i păcat că sunt creştini. „Şi cându s-a tâmpla să margă 
cembururi tătărăşti în sus, om faci şi noi ştire leşilor să să 
ferească“. Dece craiul Sobeţchie şi cu hatmanul lablonovischie 
îndată cu bucurie priimiră că n-or mai triimite poghiazuri, şi 
s-aşedză lucrul mai cu paci a trăire. Nu feci ca tată-său 
Cantemir, să să puie împotriva unei crăii cu o mână de oameni 
slabi. Paza bună trece primejdia rè, mielul blând suge la doo 
maice, capul plecat nu-l prinde sabia. Aşe bună chivernisală 
fece şi Antăitohie-vodă atunce. 

Anţ[i]ohi-vodă era logodit cu o soră a lui Costantin-vodă 
Duca încă din vremea tătâne-său, încă când era la Țarigrad, 
anume Maria. Şi gândisă să triimită să o aducă, să-i fie doamnă. 
Ce-i şi vini vestea pecum au murit, ş-au avut mare păreri de 
rău de acea veste. Triimisă Antiohi-vodă sol pe Bogdan hatmanul 
în Ţara Muntenească la Brâncovanul pentru aşedzarea păcei, 
să nu să mai pârască la Poartă aceste doo ţări, să să strâci. Şi 
cerşu să-i de şi o fată, să-i fie doamnă. Deci Brâncovanul pentru 
pace i-adeveri, şi pentru fată numai îi răspunsă să omoare pe 
lordachi Rusăt visternicul şi să să lepede şi de ciie fraţi a lui 
lordachi, de Cupăreşti, ce-i sunt capichihaie la Țarigrad. Dece 
Antiohi-vodă nicecum acel lucru nu vru să priimască şi să lăsă 
de prieteşugul lui. 

Şi-ş alesă doamnă fată de boier din ţara noastră, fata 
logofătului Dumitraşco Ceaurului, anume Catrina. Şi făcu cu 
dânsa nuntă domnească în târgu în leşi, dup-obiceiul acestei 
țări, în al doile an a domniei lui. 

Brâncovanul, vădzindu pe Ant[i]ohie-vodă că-i mărgu 
lucrurili cu-ntemeiere bună, începu în sfaturi cu boieri pribegi 
şi cu Costantin Duca-vodă a mesteca pe Antiohi-vodă şi pe 
Cupăreşti pre mult la Poartă. Aşijdere şi Dumitraşco, frate- 
său beizăde, şi cu Cupăreştii depreună, pe de altă parte 
amesteca şi ei pe munteni, cum place turcilor. Aşe făce ei, 
îmbe părţile, şi nu-ş pute strâca unul altuie nemic, fără cât 
cheltuie sute de pungi de bani la Poartă. Şi la celi cheltuieli 
mari scoasă şi Antăiiohie-vodă pe ţară obiceiul Ducăi-vodă, 

văcăret în doo ierni, încă şi mai greu, 2 lei de cal şi 1 ughiu 
de vacă, ca să să aperi de duşmani, iar duşmani nu-i mai da 
răzbun niceodată. Vădzu Antiohi-vodă că nu-i obiceiul bun 
de ţară, că să faci mare pustiire ţărâi, şi făcu mare legătură 
cu blăstăm de la patrierhi şi lăsă ca să nu mai fie acel obiceiu 
spurcat aice în ţară. Şi cât au fostu el domnu nu l-au mai scos 
nice al doo domnie. 

Duca-vodă au pârât la Poartă pe Antiohi-vodă, dzicând că 
la mazâlia lui au fostu prinsu pe Turculeţ, hainul cel mare 
a-mpăratului, care ţine drumul Cameniţâi, şi era să-l aducă la 
Poartă, iar Bogdan şi Iordachi, oameni[i] lui Antiohi-vodă, au 
vinit din Neamţu şi l-au luat din mâna oamenilor lui şi l-au 
slobodzit, de s-au dus iar în Ţara Leşască. Deci atunce s-au 
tâmplat şi doi boieri moldoveni la Poartă, triimiş de Ant[i]ohie- 
vodă cu trebi, anume Dabije clucerul şi Silion medelnicerul. 
Ş-au dat samă acei boieri înaintea vizirului că nu este aşe cum 
pâreşte Duca-vodă, că nu i-au slobodzit Bogdan şi lordachi; 
numai au fostu pe mâna unui căpitan de ţară de-l păzie, anume 
Cernat, şi din paza acelui căpitan într-o noapte au fugit. 

Poroncit-au vizirul să aducă pe acel căpitan faţă, să spui. 
Deci aducând pe căpitan faţă, n-au spus cum au fostu drept, că 
l-au scăpat el, ce au spus pe pâra Ducăi-vodă, că i l-au luat 
Bogdan şi Iordachi din mâna lui de l-au slobodzit. Deci era 
acel căpitan de casa Mironeştilor şi s-agiunsesă cu dânşii, de 
grăiè pe voia lor. 

Atunce vizirul să mâniesă ş-au poroncit să taie pe cei doi 
boieri, pe Dabije şi pe Silion, dzicând c-au grăit minciuni. 
Atunce Dumitraşco beizede şi cu Cupăreştii au cheltuit vro 
şesădzăci, şeptedzăci de pungi de bani, de-au scos acei doi 
boieri de la moarte. Ş-au dat vizirul de grumadzi şi pe Cernat 
căpitan în mâna lui Dumitraşco bezădelei. Şi n-au zăbăvit doo, 
trei dzile, ş-au fugit Cernat căpitanul de-acolo în Ţara Munte- 
nească. lar peste doo, trei luni ş-au făcut paci Cernat, de greşala 
ce-au făcut, de la Antohie-vodă, ş-au vinit în ţară. En căutaţi 
acmu greşala lui Cernat, şi căutaţi şi mila şi bunătatea lui 
Ant[i]ohi-vodă, cum au fostu de bun şi de milostiv! 

Dumitraşco-vodă beizăde, vădzind neaşădzarea muntenilor 
asupra frăţine-său, începu şi el a mesteca pre tari pe munteni, 
să ie domnia în Ţara Muntenească. Că cădzusă la cinste mare 
Cerchez Mehmet-paşe imbrihorul, care era mare prietin de la 
moartea tătâne-său, Cantemir-vodă, când au vinit cu mazâlia 
de l-au luat. Şi era acel paşe şi musaip, şi alţi turci mulţi 
prietini Cupăreştilor. Şi spăriesă pe munteni pre tari, că mai 
în toate lunile cheltuie Brâncovanul câte cinci, şesă sute de 
pungi. Şi nu era nice de-o laudă, nice moldovenilor, nice 
muntenilor, de-atâta cheltuială. Atunce lordachi visternicul 
Rusăt, într-aceli vremi de vrăjbi, au slăbit tare din prilej pe 
mănăstire şi pe breslaşi. 

Logodisă Dumitraşco beizăde cu o fat-a lui Şerban-vodă, 
din Ţara Ungurească, cu taină. Şi prinsără munteni de veste şi-i 
sta pedică despre nemți, că nu lăsa pe doamna lui Şerban- 
vodă să i-o dè. Şi-ncă mai mare vrajbă dintr-acee să făce. 

După poronca de la Poartă, triimis-au Antiohi-vodă pe 
Bogdan hatmanul, împreună c-un soltan cu tătari, de-au dus la 
Cameniţă, iarna, în al doile anii a domniei, zahara şi hazna. Ş-au 
dus-o cu paci, fără nice o smenteală. lară de primăvară, în al 
doile ană a domniei, vinitu-i-au poroncă de la Poartă lui 
Antăiîohie-vodă să să gătedze să ducă zahara şi hazna şi mai 
mare la Cameniţă. 

Şi păn-a sosi haznaoa şi turcii şi tătarâi, vinit-au cărţi de la 
Caraman-paşe din Cameniţă la Ant[i]ohie-vodă să păzască cu 
zaharao, păn-în doo săptămâni să sosască în Cameniţă, că, 
nesosând, n-are puteri să ţie Camenița de foame, că-ş mâncasă 
şi cai şi tot ce [a]vusesă, şi haznao şi oastea de la Poartă încă 
nu sosâsă. Deci în grab-au gătit pe Moisăiu sărdarul cu trei 
sute de slujitori şi cu trei sute de cai în pohod, şi pe tot calul 
câte 2 chile de pâne, şi l-au răpedzit furiş, cum au putut, de-au 
dus acea pâne în Cameniţă, de le-u mai prinsu foamea deodată 
cu acea pâne. Că lui Moisăiu îi făcusă Ant[i]ohie-vodă fărman 
de la Poartă de paci pentru capegiul ce-l tăiasă şi pentru 

chirvăsăria ce prădasă în dzilele lui Costantin Ducăi-vodă, de 
nu-i dzice nime nemic. 

lară mai pe urmă au sosât şi un paşă cu o mie de iniceri şi 
cu opt sute de pungi de bani, haznao, şi chihaiaoa lui Isuf- 
paşei sarascherul de Obluşiţă cu 600 de spafei, şi un sărdar 
muntenescu cu 600 de slujitori munteni, şi Elaga din Bugeag 
cu 12.000 de tătari, şi Antăitohi-vodă cu toată oastea sa, ca 
la 1.500 de slujitori. Şi aşe cu toţâi au purces cu zaharao şi cu 
haznao. Şi făcusă cară la o mie şi cinci sute cu pâne, şi cu 
celi neguţitoreşti, şi cu ciredzi de vaci, şi cu multe turme de 
berbeci neguţitoreşti. Ş-au purces cu aceste cu toate de le-u 
dus în Cameniţă. Şi pe multe locuri la drumuri să făce spaime 
de leşi. lar tătarâi merge tot înainte, de apuca limbi de pe 
unde pute, din sus. 

lar când au agiunsu la Nistru Ant[iJohie-vodă cu zaharaoa, 
tătarâi era trecuţi toţi peste Nistru şi slobodzisă cembururi în 
toate părţile mai sus de Cameniţă, cale câte de o dzi, de prăda. 
Numai ce s-audzie tunurili dând din ocop şi de pen zămci dând. 
Ce Antăiîohi-vodă într-acea sară păzi de trecu căruţeli cu bani 
şi triimisă pe Bogdan hatmanul cu o samă de oaste, de-apucă 
de intră în Cameniţă. 

lar Ant[i]ohie-vodă şi cu cielaltă oaste şi cu tătarii ce-u 
rămas la coş au şedzut a dooa păn-a trie dzi, de-u trecut şi ei 
cu zaharao şi cu tot agârlâcul. Şi fiind Nistrul mare, da tătarâlor 
de tot carul cu pâne câte 2 zloți, de lega boii din cară de 
coadeli cailor, de trece Nistrul înot. Şi cum au trecut Nistrul, 
cum au răpedzit înapoi la Poartă de-au făcut veste c-au băgat 
zaharao în Cameniţă. Şi-ş făcu Ant[i]ohie-vodă de la Poartă 
mare cinste şi laudă pentr-aceasta. 

Aşişdere şi-n Cameniţă, după ce au mărsu, i-au făcut mari 
cinste Caraman-paşe. Şi o săptămân-au zăbăviti acolo la 
Cameniţă, păn-au descărcat, şi s-au întorsu înapoi cu paci. 

Atunce muntenii să agiunsesă cu lusuf-paşe sarascherul şi 
sta chihaieoa lui cu pricini, numai să s-întoarcă zaharao şi 
haznaoa, dzicând că vin leşii ş-or lua zaharao şi haznao. lară 

Ant[i]ohie-vodă au luat asupra lui şi n-au priimit să o întoarcă, 
ş-au dus-o în Cameniţă, pe poronca împărătească. lar muntenii, 
vădzind aşe, numai să trânti€ şi plesni€ de ciudă, că nu-i pute 
să-i strâci nemic lui Ant[i]ohi-vodă. 

Tot într-acestu an de cu iarnă murit-au şi craiul Sobeţchie. 
Ş-au avut craiul Sobeţchie 3 ficiori, şi nu s-au învoit leşii să 
puie din trei ficiori a lui Sobeţchie nice pe unul craiu. Şi au 
pus om strein, pe Avgust, prinţipul de Xaxonia, bucurându-să 
capeteli leşăşti la soma de bani mulţi ce le-u dat. Bucurându-să 
la bani, au gândit că i-or mânca banii şi pe urmă l-or goni şi 
s-or mântui de dânsul, pecum l-e hi voia, pecum mai făcusă 
şi altă dată lui Decont, craiului de la franţuzi. Ce acestuie, 
după ce l-au pus craiul, n-au putut să-i facă aşe, pecum i s-a 
arăta povestea înainte. 

După ce l-au pus craiu pe acesta Avgust, au şi început a 
arăta lucruri mari şi vestite. Ş-au adus oaste multă din Xaxonia, 
şi s-au gătit şi leşii, ş-au purces în gios cu mare gătire, cu 
2 obuzuri, unul leşescu, 70, 80 de mii de oaste şi mai bine, şi 
altul a lui cu nemți, iar cu 50.000, 60.000 de oaste. Şi aşe le 
era sfatul, să margă să iè Ţara Moldovei şi Bugeagul păn-în 
Dunăre. Atunci înţălegând Ant[i]ohie-vodă de acea gătire bun-a 
lor, triimis-au şi el pe Eni pârcălabul şi pe Vargalovici cu 
Mihuleţ, cu cărţi înainte la craiul şi cu daruri, poftindu-l, 
pogorându-s-în ţară, să nu facă stricăciune ţărâi şi să nu vie 
pen tară, să margă pe Prut asupra Bugeagului. Şi dându Dumne- 
dzău să bată pe tătari şi luând Bugeagul, atunci şi el cu toată 
ţara i s-a închina lui. Atunce craiul tare s-au bucurat şi i-au 
priimit darurile cu cinste: un cal turcescu foarte frumos cu toate 
podoabeli lui îi triimisesă. Şi craiul încă i-au triimis lui Ant[i]Johi- 
vodă alte daruri şi s-au adeverit că nemic stricăciune în ţară n-a 
faci, a merge tot pe Prut. 

Numai l-au poftit zahara, pâne, bucate să-i scoată înainte-i 
dreptu leşi, să-i scoată să cumperi cu bani, iar nu-n dar. Şi câte 
ponturi triimisesă Antiohi-vodă de poftie la craiul pentru 
aşedzământul domniei ş-a ţărâi, cum va fi după ce-a birui pe 

turci, toate pe voia lui Ant[i]ohi-vodă le lăsasă craiul: de pecum 
îi aşedzată Letfa, aşe să fie şi Ţara Moldovei. 

Dece au vinit craiul cu aceli 2 obuzuri de oaste păn” la 
Cerneliţa, din sus de Horodinca, pe Nistru, cale de un ceas. Şi 
leşilor nu le era cu voie să vie craiul, ce umbla cu feliuri de 
feliuri de meşterşuguri şi de priceni, ca să strâci acea cale. Ce, 
după ce-au sosât la Cerneliţa, au învăţat capetele cele mari 
leşeşti pe unul mai tânăr din neamul Potoceştilor, anume pisar 
coronie, de-au făcut pricină c-un ofiţer, nepot a craiului, de i-au 
dat palme supt cortul craiului, şi de acolo au fugit în obuzul 
leşescu. Şi triimeţând craiul să-l iè din obuzul leşescu, să vie 
la giudecată, leşii cei mari nu l-au dat. Deci craiul, vădzind 
acea socoteală a lor, s-au mâniet tare şi a doo dzi s-au şi-ntorsu 
cu obuzul înapoi la Leov. Leşii, dac-au vădzut aşe, încă s-au 
întorsu cu obuzul lor ş-au început a să răsâpi cineş pe la casăli 
lor, şi s-au strâcat acea oştire. 

Atunce, într-acea vară, gătitu-s-au şi soltan Mehmet, împă- 
ratul turcescu, sângur cu capul lui, de au mărsu la cetatea 
Varadinului. Şi atunce au mărsu şi Dumitraşco beizăde, fratele 
lui Antăiîohi-vodă, la oaste cu-mpărăţia. Numai, păn-a purcede 
împărăţia de la Udriiu, iar el au vinit în cai de olac de 
la-mpărăţie aice în leşi, la frate-său, cu trebi împărăteşti. Ş-au 
şedzut aice în leşi numai 4, 5 dzile şi iar s-au întorsu în cai de 
olac înapoi, de-au purces cu-mpăratul la oaste. lar Brâncovanul 
cădzusă în mare grijă pentru acel olac a lui. 

Atunce, pe acie vreme, era un ficior de mazil, de-l chema 
Davidel. Slujisă în Ţara Leşască, de agiunsesă rohmistru, şi era 
la cinste mare. Avè ceteală, pravilă mare, şi nu ştiu ce i se păre 
lui, că umbla pentru domnia Moldovei. Întăiu au scris la nemți, 
de închina ţara, apoi au fugit de la leşi în Cameniţă. Din 
Cameniţă s-au dus cu cărţi la hanul ş-au dzis cătră hanul că, 
de i-a da oaste să margă cu dânsul, s-a închina: câtă ţară şi 
cetăţi a Moldovei au luat leşii, toate s-or închina la dânsul. Ş-au 
mărsu hanul sângur cu dânsul de au prădat în Ţara Leşască, şi 
nemic den câte au dzis n-au fostu. Ce mărgând şi hanul 

cu-mpărăţia la oaste la Varadin, au mărsu şi el. Ş-au grăit hanul 
vizirului, şi era numai să-l puie domnu în Moldova. Numai, 
prindzind de veste Dumitraşco beizădeo, au spus vizirului că 
acela-i un om nebun, nu este de domnie. Ş-aşe au lipsit de n-au 
luat domnia cât s-ar rumpe un păr. 

lară după ce au agiunsu împărăţia la cetate la Varadin, s-au 
şi audzit că vine prinţipul Evghenie cu oaste nemţască. Deci 
împăratul turcescu au lăsat cetatea ş-au purces înapoi la pod, 
să treacă apa Tisăi, să nu le apuce nemţâi podul. Deci mărgându 
asupra podului, nemţâi încă au sosit cu tabăra, şi sâlie care de 
care oaste s-apuce mai curundu la pod. Şi nu să băte temeiul, 
numai aripile să hărăţie. Şi tot merge alăture obuzurile, păn-au 
însărat. lar peste noapte au fugit turcii de-u apucat la pod, de-u 
sârguit de-au trecut împăratul şi cu curtea lui. lară nemţâi 
dimineaţa, vădzind că nu-s turcii, au şi purces în goană; pe 
carei cum îi agiunge îi tăiè şi jecuie. Ş-aşe s-au făcut un hramăt 
şi o spaimă denapoi în turci, de trece om peste om, cât s-au 
rumtu şi podul. Şi aşe, sosând temeiul nemților, i-au luat pre 
toţi de grumadzi, pe vizirul şi inecer-aga. Au pierit în războiu 
şi toţi ineceri acolo în medereze, la capul podului, la 200.000 
de oaste. Peste tot s-au potopit 30 de paşi, fără alţi agalari; 120 
de tunuri mari, toată urdia, carăle şi mulţime de bucate 
neguţitoreşti s-au istovit atunce. Tisa este o apă mâloasă pe 
margini. Carei cum sări€ în apă cu capul să şi îngloda. Şi aşe 
tot om peste om căde, de să îneca. Dintr-o sută de scăpa unul, 
era bine. Şi să tăi€ ei înde ei. lar împăratul, cu câţi au scăpat 
salt, toată noaptea şi a doo dzi au tot fugit, păn-au agiunsu la 
cetatea Beligradului, şi acolo s-au poprit. Tătarâi, vădzind aşe, 
n-au mai stătut la bătaie ş-au luat în gios pe malul Tisăi, păn-au 
găsit un vad, de au trecut înot cu paci. Atunce şi agărlicul lui 
Dumitraşco beizăde ş-a capichihăilor acolo s-au prăpădit. 
Numai ce au scăpat ei cu capetele. 

lară în al triile ană a domniei lui Antiohi-vodă treimăs-au 
turcii sol la nemți pe Ramie Reiz-afende şi pe Alexandru 
tărzimanul Marvocordat, ce-i dzice şi Ecsapăretul, la nemți, 

să ste să facă pace. Ş-au mărsu şi vizirul păn’ la un loc, cu 
oaste gata, de au stătut acolo, că să spăriesă turcii a să mai 
bate cu nemţâi. Şi s-au dus solii la Carlovici. Aşijdere şi nemţii 
s-au gătit cu oaste, de-u mărsu păn! la un loc, ş-au triimis şi ei 
soli la Carlovici. Ş-acolo la Carlovici s-au strânsu, din toate 
ţărâle Evropii, soli de la leşi, de la franţozi, de la Vineţia, de 
la Anglia, de la Olandia, de la moscali şi de pentr-alte ţări, 
de-au şădzut acolo la Carlovici 2, 3 luni, toată vara, de s-au 
aşedzat păcile cu toţâi. Numai cu franţojâi nemţâi nu s-au 
putut aşedza, ş-au rămas tot să să bată. Pentru crăia Ţărâi 
Spaniei nu s-au putut învoi. Moscalul încă au dat cuvânt să 
să aşedze pace în al doile anii. 

Turcii cu nemţâi s-au aşedzat într-acesta chip: cât loc au 
luat de la turci, luat să fie. Încă opintie nemţâi să fie Dunărea 
hotar, dar n-au priimit turcii. Şi s-au apucat să le de bani turcii 
câte 800 de pungi de bani pe anii, păn-în 25 de ani, să fie paci, 
pentru cheltuiala şi strâcarea ce au făcut turcii nemților în 17 
ani ce au avut tot bătaie. Pentru căci începătura bătăii au fost 
întăiu despre turci, cându au mărsu la Beci. Şi le-au tot dat 
turcii această somă de bani nemţilot, cât au trăit acestu împărat 
soltan Mehmet. 

Leşii încă cere Ţara Moldovei, dar turcii au răspunsu pentru 
Ţara Moldovei că Ţara Moldovei nu pot să o de, să le fie lor 
podani, că este volnică, că turcilor îi închinată, nu-i luată cu 
sabia. Deci leşii, vădzind aşe, s-au aşedzat într-acesta chip: 
cetăţile din Moldova şi mănăstireli, câte au luat şi cât loc, 
tot să-l de înapoi moldovenilor. Şi turcii să de Camenița leşilor, 
cu tot olatul ei, şi Ocraina. Şi pe nohai să-i rădice pe toţi în 
Bugeag, să să ducă la locul lor peste Donu, să rămâie numai 
bugegeni. Şi Hotinul să nu-l tocmască turcii nice odată, nice 
altă cetate să nu facă în Moldova turcii, nice paşe să nu puie. 
Aşijdere şi-n Ţara Muntenească cetăţi să nu facă, nice paşi să 
puie. Aşe s-au aşedzat cu toţâi, şi de toamnă s-au întorsu solii 
cineş la stăpânii săi. 

Atunce, pe acie vreme, împăratul moschicescu, anume Petre 
Alixievici, s-au dus sângur, cu capul lui, la împăratul nemţescu, 

la Leopold, şi multu s-au rugat împăratului nemţescu să nu facă 
paci cu turcii. Căce că atunce să apucasă să facă şi el orânduială 
de oaste, ca la nemți, pecum pe urmă au şi făcut-o. 

Dar împăratul nemţescu n-au putut să-i facă pe voie, să nu 
facă pace cu turcii, că slăbisă ţara, şi-i dzice Moscului: „Măcar 
că te apuci că m-ei da câţiva ani chiltuiala oştii, dar nu pociu, 
că acmu el mă roagă, dar pe urmă, cine ştie, sau m-a ruga, sau 
ba, că poate să să lungească mulţi ani înainte bătaia. Şi eu am 
slăbit, că eu nu mă bat numai cu Turcul, şi mă bat şi cu Franţujul, 
şi acolo am mai mare bătaie decât cu Turcul“. 

Dece împăratul Moscului, întorcându-să înapoi la ţara lui, 
îndată atunce s-au şi apucat a rade barbele boierilor ş-a sluji- 
torilor, ş-a le şi schimba hainele, ş-a face obiceiuri şi orânduială 
tot nemţască. Ş-au adus şi câteva capete nemți, de-i învăţa de 
pecum suntu şi pănă astădzi. 

Tot într-acel anu, de primăvară, în postul cel mare, trecut- 
au sol mic de la leşi, iar Răuţche, carele trecusă şi maiinte 
vreme şi la Duca-vodă pentru trebile păcei. Şi după ce ş-au 
isprăvit trebile, de toamnă s-au întorsu iară înapoi pen leşi. Şi 
l-au cinstit Ant[i]Johi-vodă, ca pe un sol, şi mărgând şi viind. 

Ant[i]ohi-vodă atunce, tot într-acea iarnă, triimis-au pe 
Vasâlie Pureci, vornicul dinspre doamna, cu taină, în Ţara 
Ungurească, la doamna lui Şerban-vodă, de au dat doamna pe 
fiică-să, domniţa Căsandra, de o au adus-o să o iè frate-său 
Dumitraşco beizăde, că era logodită cu dânsul. Era cu ştirea 
ghenărarului de Braşov, numai ghenărarul să feri€, că să teme 
de Brâncovanul. Că Brâncovanul ave mare cinste şi trecere la 
împăratul nemţescu, şi nu era cu voia Brâncovanului să o iè 
Dumitraşco beizăde. 

Şi după ce au adus-o la leşi, i-au dat gazdă la Iordachi 
Rusăt visternicul, fiindu-i neam. Ş-au şi răpedzit Ant[i]Johi-vodă 
la Țarigrad de i-au făcut ştire, de au vinit frate-său Dumitraşco 
beizădeoa. Şi după Ispas atunce, în al patrule an a domniei lui 
Anţ[i]ohi-vodă, la velet 7208, au făcut nuntă, în târgu în leşi, 
domnească, după obiceiul domnilor. Şi şede în leşi în nişte 

curţi a lor, ce le cumpărasă tată-său Cantemir-vodă de la 
Gheuculeasa visterniceasa. Ş-au şedzut acolo în gazdă, păn' 
s-au dus mai pe urmă la Țarigrad, cu doamna lui cu tot. 

Dece atunce, în scurtă vreme, tot într-acea vară, al patrule 
ani a domniei lui Ant[i]ohi-vodă, îi şi vini ferman să să gătească 
să margă să rădice turcii din Cameniţă şi să de Camenița pe 
mâna leşilor, împreună cu un paşă şi cu oaste şi cu câteva 
părechi de biholi pentru rădicarea balimezilor şi cu un sărdar 
cu oaste de la munteni. Şi purcesă Antăiîohi-vodă voios, şi 
s-învoioşe toată ţara de-cea veste, unde să rădică acea nevoie 
deasupra ţărâi ş-a creştinilor, şi dederă slavă lui Dumnedzău. 
Şi atunce eram şi eu, lon Neculce vel-vornicu, pe acie vreme 
vătavu de aprodzi. Dece dacă sosi Ant[i]ohie-vodă la Cameniţă, 
îndată să apucă şi făcu pod mereu piste Nistru în gura Smotri- 
ciului, la un sat anume Bârnoviţa. Şi şedzu acolo câtăva vreme, 
de aştepta să-i aducă leşii ferman de la Poartă la paşa din 
Cameniţă să iasă, că era şi comisarii leşeşti acolo, anume 
hatmanul Litvii şi Adam Sinavschii, voievoda Belschii, careli 
mai pe urmă au agiunsu de au fost hatman mare de corona 
leşască, şi Stanislav, voievoda Chiovschii, şi Ştefan Potoţchi, 
strajnic corunnii, şi alţii, cu oaste ca la dzece mii. Sta cu obuzul 
din cee parte de Nistru, şi Ant[i]ohii-vodă sta din ceasta parte 
de Nistru, şi ferman nu li mai trimite leşilor solul lor Reuţchii, 
careli era la Poartă, că ponturili de pace iscălisă, numai craiul 
Avgust nu iscălisă, şi turcii poftie să iscălească şi craiul Avgust 
şi toată recepospolita. Şi acee era pricina zăbăvii. 

Deci s-au apucat chizăş la Poartă solul Inglezului, precum 
că va iscăli craiul Avgust şi toată recepospolita. Şi au triimis 
fermanul pe omul Inglezului, de l-au dat la comisarii leşeşti. Şi 
comisarii l-au dat în mâinile lui Cahriman-paşii, să iasă din 
Cameniţă şi să de cheile cetăţii Cameniţii în mâinile leşilor. 
lar omul Inglezului s-au dus în sus la craiul Avgust cu ponturili 
păcii, să iscălească craiul Avgust şi toată recepospolita. Deci 
apoi paşa au şi început a deşerta cetatea Camenița. Tâmplatu- 
s-au multă zăbavă de şidere acolo la Nistru, pănă s-au aşedzat 
aceste trebi. 

Atunce s-au făcut mare eclipsis, întunecare de soare, cât 
nu să vide om cu om. Întunecasă lumea în anul 7208 septemvrie 
în doaosprădzeci dzile, întru o dzi marţi. 

Găsitu-s-au atunce şi un ursu mare groznic. Şi sărisă toată 
oastea, şi moldovenească, şi nu-l pute ucide. Şi au dat în câteva 
rânduri în Nistru, şi iară ieşie afară. Şi gonindu-l pe Nistru cu 
un pod, să suisă în pod, şi oamenii au sărit din pod în Nistru, şi 
multă grozăvie făce. Câţiva oameni s-au împuşcat slobodzind 
focul să-l lovască, şi îmbulzindu-să oamenii să loviè ei înde ei. 
Nu era curat. Trii, patru ceasuri toată oastea l-au gonit şi de-abie 
l-au ucis. Şi era prè mare, de mirare. 

Apoi gătindu-să şi scoţind tot din cetate din Cameniţă, întru 
o dzi totdeodată s-au rădicat leşii a merge la Cameniţă pe de o 
parte, şi Antiohii-vodă pe de altă parte. Şi s-au întimpinat la 
poarta din sus, ieşind şi paşa din Cameniţă numai cu curtea 
lui. Şi aşe să întâlniră tustrii odată la un loci, ca cându i-ar fi 
tocmit cineva. Şi marsără aşe cu toţii la un locă, cât o pistreală 
de săgeată, pănă la un săivan a paşii, ce era întinsu, de 
descălecară cu toţii, şi paşa, şi Antiohii-vodă, şi leşii. lar 
agârlâcul paşii şi cu turcimea toată ce era în cetate în Cameniţă 
trăitori, tot păziè cu cară, cu căruţe, cine cu ce ave, de ieşie 
din cetate din Cameniţă pe altă poartă, din gios. 

Apoi după ce descălecară leşii, dederă fermanul de la Poartă 
în mâna paşii de-l ceti. Şi paşa dede în mâinile leşilor trii pungi 
de urşinic cu trii chei a porţilor cetăţii Cameniţii. lar leşii 
începură a râde şi a vorovi voroave de glume cu paşa. Şi întru 
aceli vorbe de glume vorbiră şi alteli mai de treabă. Şi-i cinsti 
paşa cu cafe şi cu cerbet, după cum este cinstea turcească. Şi-ş 
luară dzioa bună de acole unii de la alţii. Şi purceasă paşa şi 
cu Antiohii-vodă în gios. lar leşii cei mari stătură pre loc afară, 
de nu intrară degrab-în cetate, temându-să să nu fie pus turcii 
vreun lagum în cetate. Şi apoi intrară şi leşii cei mari în cetate 
în Cameniţă şi o curăţiră de toată scârnăvia. Şi dezeropară pe 
paşi de pin biserici, ce le făcusă meceturi, şi făcură o sveştenii 
de le sfinţiră. Şi aşedzară puşti mari a lor leşii şi oaste leşască 
cât au trebuit. 

lară paşa şi cu Antiohii-vodă, dacă au trecut Nistrul în ceasta 
parte, purceasă înainte la Tighine, paşa cu carăli lui şi cu curtea 
lui, iar Antiohii-vodă cu puşcile celi mari în urmă. Şi pusă pre 
geabhana şi pe pravul cel de puşcă cu carăli pre Mihălachi 
Racoviţă vel-spătar, careli fusese cumnat cu Antiohii-vodă, iar 
pe Nistru cu podurile au pus cambaraleli şi glonţurile celi de 
puşci şi cu multe fieră mănunţuşuri, şi plute şi şeici pe apa 
Nistrului le-au pornit. Şi au fost ispravnictă pe aceste cumnată- 
său, Lupul Bogdan hatmanul, de au mărsu cu oastea pănă la 
Tighine, pe malul Nistrului. 

Şi atunce au dat şi leşii agiutor lui Antiohii-vodă poduri de 
a lor di pe Nistru, pentru mai degrabă deşertare. Şi paşii încă i-au 
dăruit doao mii de galbeni leşii, să iasă mai degrabă din 
Cameniţă, pentru că paşa mai zăbăvie vreme pentru să să 
gătedze. Şi leşii cu un ceas mai înainte era bucuroşi să iasă 
turcii din Cameniţă, ca să nu mai puie vreo pricină turcii. 

Şi făcusă leşii comisari şi zapis la mâna lui Antiohii-vodă 
pentru moştile Sfântului loan cel Nou ce au fost la Suceavă, să 
le de, să vie, iară aice în ţară, cu toate odoarăli şi veşminteli 
mitropoliii. Numai poate-fi voia lui Dumnedzău n-au fost, că 
s-au tâmplat acel zapis de s-au rătăcit, şi când au trebuit să-l 
scoată nu l-au găsit. Şi aşè au rămas moştile Sfântului loan iară 
în Ţara Leşască. 

Şi aleasă Antiohii-vodă pre Lupul Costachi, ficior lui Gavriliţă 
vornicul, şi-l făcu comisar, dimpreună şi cu alţi boieri, şi-i 
trimisă la Suceavă şi la Neamţu de scoasără pre toţi leşii din 
ţară. Şi viind Antiohii-vodă la leşi, la scaonul domnescu, după 
ce dusă toate lucrurili în Tighine, rămasă ţara toată în mâna lui 
Antiohii-vodă, Hotinul, Suceava, Cernăuţii, cât stăpânisă leşii. 
Şi au mai făcut Antiohii-vodă ferman de la Poartă şi au isprăvit 
de au luat şi ţinutul Orheiului în mâna lui, că era Ucraina pre 
atunce, de-l stăpânie hanul. 

Şi să făcu bună pace de toate părţili, ca de mulţi veci, şi nu 
să simţie nemică necăiri de tălhari. 

Deci atunce, în scurtă vreme, au trecut, după ce au dat 
Camenița turcii leşilor, şi solul cel leşescu de la Țarigrad, anume 
Reuţchii, şi s-au dus în ţara lui, precum mai sus s-au scris. 

lară de iarnă, tot în acel an, vinit-au alt sol din Ţara Leşască, 
mai mare, pre anume Lişcinschii, voievoda Poznavschii, ce 
era ginere hatmanului lablanovschii, a căruie un ficior, pre 
anume Stanislav Lişcinschii, au agiunsu de au fost craiu în 
Țara Leşască, ce l-au pus Carol, craiul Şvedului, mai pre urmă, 
precum i să va arăta istoria la rându înainte. 

Deci acel sol mare vini€ cu multă pohvală şi podoabe şi cu 
mulţi ficiori de domni leşeşti. Şi i-au ieşit Antiohii-vodă înainte pe 
Bahluiu, cale de un ceas, şi aşe tot alăture au vinit cu dânsul pănă 
la gazda lui. Şi apoi a doa dzi Antiohii-vodă l-au poftit pe sol la 
curtea domnească, la cinste. Deci acel sol să ţine pre mare, după 
cum li să şi cade să să ţie, că n-au călcare de nime şi sunt nelipsiţi 
di cele trebuitoare, ce le trebuiescu, şi nu ştiu pedeapsa sărăciii 
aceştii lumi ca noi. Şi i-au răspunsu lui Antiohii-vodă, de-i va ieşi 
înainte să-l întimpine la giumătatea de scări a cerdacului, va vini 
la cinste, iar de nu-i va ieşi înainte aşe, nu va vini. Deci aşe s-au 
aşedzat: să să scoboare Antiohii-vodă pănă la trii scări şi solul să 
să suie iar pănă la trii scări. Şi la al şapteli scară, unde este 
giumătatea, să să închine unul altuie, şi aşe alăture să margă 
pănă în casă. Şi la băut totodată să be amândoi. lar la acè vreme, 
fiind lon Neculce vel-agă, era rânduit de domnie de grijie pe sol 
la gazdă de ce-i trebuie. Deci i-au făcut Antiohii-vodă mare cinste 
solului, şi au purces după acee solul de s-au dus la Țarigrad pentru 
întărirea păcii, pentru ca să fie pace vecinică leşii cu turcii. Deci 
noi moldovenii ne bucuram unde audziiam că este să să facă 
pace vecinică, fiindu pământul nostru supărat de podghiazuri şi 
de pustietate. Dar nu ne pricepem că mai cu amar pre urmă ne va 
fi vecinica pace. De răutate şi de amar ne-au cădzut noao 
moldovenilor pe urmă, că ni s-au micşurat cinstea de la turci, că 
ne-au înmulţit obiceiuri rele asupră şi ne-au făcut oameni de nemică 
de suntem, că ne-au călcat pre cum le-au fost voia, care înainte 
să vor arăta toate pre rându. 

După acee în scurtă vreme au şi vinit iarna ferman de la 
Poartă, să margă Antiohii-vodă şi cu hanul dimpreună să scoată 
pre nohai din Bugeacu, să să ducă la Don, să trăiască acolo, 
după cum s-au aşedzat la pace. Şi ei să pune împotriva hanului 
şi nu voie să iasă din Bugeac. Deci Antiohii-vodă îndată să 
găti şi purceasă cu frumoasă oaste, că atunce era şi Turculeţ, 
cu vreo doao mii de slujitori ce fusese joimiri, suptu ascultarea 
țărâi. Deci purceasă din laşi pre Bârlad pănă la Fălcii, şi de 
acolo s-au întorsu iar la laşi, că s-au aşedzat hanul cu nohaii 
să-i lasă pănă în primăvară. Şi cum au vinit primăvara, s-au şi 
rădicat de bună voia lor, de s-au dus la Don să trăiască. 

lară Antiohii-vodă de primăvară, în al cinceli an a domniii 
lui, au făcut cărţi de slobodzii pin toate săliştile. Şi au mutat 
slujitori de pin Piatră şi din Roman şi de pin toate târgurili, ce 
era pin mijlocul ţărâi aşedzaţi, şi i-au mutat pe la marginile 
țărâi, pe la vaduri, pe Nistru şi pe Prut îi aşedză. 

Şi scoasă şi ruptă pe ţară, de-i aşedza pre oameni pe putinţă 
cu pecetluituri roşii domneşti pe feţe, pe tot omul anume şi cu 
giurământ mare că vor da de patru ori într-un an. Deci aşe 
purceasără oamenii din toate ţărâli a izvori şi a vini cineş la 
locul său şi la moşia sa. 

Aşijdere şi boierii carii era pribegi în Ţara Muntenească 
încă de la mazilia lui Costantin Ducăi-vodă, de făce multe 
amestecături, atunce vădzind că s-au făcut pace şi nu mai 
pot isprăvi nemică nici cu Costantin Duca-vodă, nici cu 
Brâncoveanul-vodă, ş-au plecat capetili la Antiohii-vodă şi au 
vinit în ţară. Şi Antiohii-vodă i-au priimit cu dragoste şi-i ţine 
la mare cinste. Carii mai pre urmă acei boieri i-au fost de mare 
folos la mazilie lui Antiohii-vodă, precum să va arăta mai 
înainte.Numai că au rămas în Ţara Muntenească Nicolai Costin 
hatmanul, că era cumnat cu Costantin Duca-vodă, şi Mavrodin 
vistiernicul, că era grec, nu ave la ce vini. 

Tare să bucurasă oamenii atunce şi de pace şi de chiverni- 
sala cè bună a lui Antiohii-vodă. Şi începură boierii a-ş face 
curţi şi a iezi iazuri pre la sălişti, şi cu toate să silie. 

Întorsu-s-au şi solul cel mare leşescu de la Poartă, pre anume 
Lişcinschii, voievoda Poznavschii. Şi i-au ieşit Antiohii-vodă 
înainte şi iar l-au cinstit după obicei, şi s-au dus la ţara lui, în 
Ţara Leşască. 

Atunce, după aceste după toate, s-au rădicat şi Dumitraşco 
beizăde din laşi cu doamnă-ş şi cu tot agârlâcul său, şi s-au dus 
la Țarigrad, să trăiască acolo. lară Brâncoveanul-vodă, după 
ce au vădzut că au mărsu Dumitraşco beizăde la Țarigrad, s-au 
umplut de grije şi de frică că-l va pâri, pentru că ştie doamna 
lui, din Ţara Ungurească, toate tainele ce ave Brâncoveanul- 
vodă cu nemţii, a doa, pentru mulţi bani ce luasă Brâncoveanul- 
vodă a lui Şerban-vodă. Şi-i era aminte să nu-l smintească şi 
din domnie, cu prietinul său, cu Cerchez Mehmet-paşe, cu 
Cuciuc imbrihor, musaipul împăratului. Că Dumitraşco beizăde 
ştie bine rândul Porții şi avè cinste mare de la turci. 

Ce Brâncoveanul-vodă să sfătui mult cu unchii lui, cu 
Costantin stolnicul şi cu spătariul Mihai, cum ari face să să poată 
mântui de Cantemireşti, ca să nu vie la vreo primejdie cu 
Costantinii Duca-vodă, să cheltuiască să-l scoată la domnie. 
Nefiindu-i ginere, îl urâsă. Şi dzice că cându îi era ginere şi nu-l 
asculta, dar acmu, dacă va ieşi la domnie, nici l-ari băga samă. 

Şi sfătuiră şi triimisără pre unchiu-său, pre Mihai spatariul, 
la Poartă, şi umblă spatariul Mihai şi cercându şi giuruind mult 
veziriului, să mazilească pre Antiohii-vodă şi să puie domnu 
strein, pre carele au ales Brâncoveanul-vodă. Şi Brâncoveanul- 
vodă alesese pre un Toderaşco de la Gălaţi. Care acel Toderaşco 
a fost neguţitor: om era chipeş şi de fire, dar mai rău şi mai 
spurcat, şi mai varvar, şi mai tiran nu era alt om pre aceli 
vremi în ţară. Că de ar fi fost acela domnu în Moldova, nici un 
boieriu pănă în doao, trii luni n-ar fi rămas viu în ţară. 

Acel feliu de milă ave Brâncoveanul-vodă pe ţara noastră a 
Moldovii şi pe boieri. Ce Dumnedzeu nu s-au îndurat, că au 
răspunsu veziriul spătariului Mihai că nu va mai înmulţi domnii, 
ce, de va mazili pre Antiohii-vodă, a pune pre Costantin Duca- 
vodă, iar pre alţii nu va pune. 

Audzind acest răspunsu de la veziriul, spătariul Mihai nu l-au 
mai încăput vremea a mai aştepta într-alt chip, că avè grije de 
Dumitraşco beizade, ce numai i-au căutat a să lipi iar de 
Costantin Duca-vodă să-l scoată la domnie. 

Nu ştiu ce vom dzice, nenorocirea Ţărâi Moldovii, au mânia 
lui Dumnedzeu. Să tâmplasă la acee vreme de ţine gazdă solul 
nemţăscu în casăli lui Costantin Ducăi-vodă. Şi i să rugă acelui 
sol, ţiind gazdă la dânsul, de au grăit solul veziriului să-l facă 
domnu pre Costantin Duca-vodă. Şi atunce veziriul îl ţine la 
mare cinste pre acel sol, şi numai ce i-au căutat a face voia, 
puindu-să chizeşi muntenii şi agiutându-l şi cu bani. 

Vinit-au atunce la laşi, la Antiohii-vodă, şi alt sol mică moscal 
de la Țarigrad, careli mersese pe la Azacu pe apă cu un galion. 
Şi turcilor nu le păre bine unde l-au vădzut că a vinit pre apă, de 
au deşchis drumul pe apă şi au învăţat a face galioane şi ei. Şi 
mult să mira şi să strânge noroade de privie acel galion 
moschicescu, că nici cu gândul nu gândi, netocma să vadză 
galion moschicescu să vie la Țarigrad. Şi audziè mai înainte că 
facă moscalii galioane, dar nu crede, dar atunce l-au vădzut şi 
cu ochii. Ce întorcându-să acel sol, pe uscat, prin laşi, l-au cinstit 
Antiohii-vodă după obicei şi după cinste. l-au spus acel sol că 
este mazil, că înţălesese din solul nemţăscu. Pentru aceasta 
numai nici de un folos nu i-au fost lui Antiohii-vodă că i-au spus, 
că cum au purces solul din laşi, iară a doa dzi i-au şi sosit un 
capegi-başe cu mazilia. Căutaţi acmu de socotiți ce fără de 
năroc ţară şi oameni, că numai şapte, optu luni didese Dumne- 
dzeu de era răsuflare în ţară şi să bucurasă ţara tare. Dar de ar fi 
ţinut şepte, optu ani sau dzece aşe, n-ar fi putut oamenii şi 
dobitoaceli a încăpe în ţară. Dar Dumnedzeu nu va să ierte 
păcatul şi greşala aceştii ţări, tot mai mare, şi mai rău, şi mai 
amar, şi mai suspin să adaoge. Deci cum dede mazilia, îndată şi 
apucară porţili şi începură a căuta pre Bogdan hatmanul şi pre 
lordachi Rusăt vistiernicul, cu ferman făcut de la Poartă, Costantin 
Duca-vodă şi cu muntenii. Şi să strânsără într-un ceas slujitori, 
de-i pusă capegi-başe împregiurul curţii domneşti de sta de străjuie 

să prindă pre acei doi boieri, pre Bogdan şi pre Iordachi. lar acei 
doi boieri şide în casă la doamna mistuiţi, ascunși, şi nu cutedza 
capegi-başe să intre în casă la doamna să-i ie de grumadzi, că-i 
oblicisă că sunt acolo. Şi era turcul om împărătescu. 

lară a triia dzi au stătut Antiohii-vodă de au mijlocit lucrul 
cu boierii carii fusese pribegi, carii mai sus s-au scris că au 
vinit la mila lui, şi cu alţi boieri de ţară ce se tâmplasă în laşi 
din capete, anume Vasilaşco Cantacozino spatar şi cu frate- 
său Ilie Cantacozino vistiernic şi cu loniţă sărdariul, ficior lui 
Miron Costin logofătului, şi Antiohii hatmanul şi Lupul, ficior 
lui Gavriliţă vornicul. 

Vorovit-au cu toţi cu aceştia şi i-au poftit şi i-au rugat pentru 
Bogdan şi pentru Iordachi. Dece aceşti boieri n-au putut călca 
voia lui Antiohi-vodă, şi măcar c-avusesă mult supăr de Bogdan 
şi de lordachi, întăiu loniţă sărdarul, sân Miron Costân, având 
mare rană în inema lui pentru tăierea tătâne-său, lui Miron 
logofătul, în vremea lui Cantemir-vodă, că mai mult era prepusul 
de Bogdan şi de Iordachi c-ar hi îndemnat pe Cantemir-vodă 
atunce de au perit tat-său. Şi acmu, vădzind rugămintea lui 
Antiohi-vodă, le-au lăsat toate gios ş-au sfătuit cu toţâi. Şi 
ieşindu sara la gazde, au îmbrăcat pe Bogdan şi pe lordachi în 
haine proaste, şi s-au făcut în loc de slugi de-u mărsu dup-acei 
boieri pen mijlocul slujitorilor, pănă au ieşit pe poartă afară. 

Însă fiindu şi baş-bulubaş de casa lui Antiohi-vodă, s-au 
agiunsu şi cu dânsul, de-u pus nişte slujitori ca aciie, cu plată, 
de n-au luat tare sama, când au ieşit. Dece hatmanul Bogdan, 
după ce-au agiunsu la gazda Lupului visternicul, îndat-au 
încălecat cu câteva slugi ş-au fugit în Ţara Leşască. lară lordachi 
Rusăt visternicul au mărsu după Ilii comisul Catacozino păn' 
la gazdă pe gios, şi n-au putut încăleca şi el, ca Bogdan, să 
fugă, fiind om bătrân şi slab. Ş-au purces Catacozino la ţară, şi 
aşe într-o cuhne l-au ascunsu, şi apoi au fugit şi Ilie, pentru 
voia lui lordachi, depreună. Şi l-au dus pen Hangu, ş-au trecut 
în Ţara Leşască amândoi, şi aşe li s-au tâmplat de au scăpat. 

lară Antiohi-vodă s-au gătit ş-au purces la Țarigrad, împreună 
cu capegi-baş. Ş-au domnit 5 ani fără 3 luni. Şi păre tuturor rău 
de dânsul, şi-l pomeni€ de domnu bun pănă în dzua de astădzi, 
că avè năroc la toate. Bucateli, de să făce în dzileli lui, nice 
boal-în bucate nu era, şi stupii nici într-o vară nu s-au făcut răi. 
Acestu năroc avu Antiohi-vodă, şi plata de la turci, pentru slujbe 
ce-au făcut, i-au plătit cu mazâlia. 


CAP. XIV 


DOMNIA A DOO A LUI COSTANTIN 
DUCA-VODĂ LEAT 7209 SĂPTEMVRIE 14 


Costantin Duca-vodă, dac[ă] îmbrăcă căftan de la Poartă, 
cu cheltuiala şi agiutorul muntenilor fece iar cheltuială mare. 
Şi cu datoria a domniei cei dintăiu neplătită, să-ncărcă de să 
feci o somă mare de bani, şi-ndători ţara şi pe vaci, şi pe oi, şi 
pe miere, şi pe ceară, de luo bani de la neguţitori. 

Şi dacă-i vini veste c-au scăpat Bogdan hatmanul şi 
lordachi Rusăt visternicul, să otrăvi de mânie pe camaicanii 
din leşi, căci i-au scăpat pe cei doi boieri. Şi să mânieră şi le 
păru rău şi muntenilor că i-au scăpat şi nu ş-au putut faci 
cheful pizmei cei vechi. Căci sfatul lor cu Duca-vodă gândie 
că vor găsi la dânşii multe averi, să-ş plătească nevoia şi 
datoria ce ave după cap. Şi acel sfat şi gând dede Dumnedzău 
de nu-i fu nice de un folos. 

Şi după ce vini în leşi, pusă boieri după obiceiu, anume pe 
lon Buhuş, vărul lui, vel-logofăt şi pe Mitre vel-vornic de Ţara 
de Gios, pe Pavăl Ciocârlan vel-vornic de Ţara de Sus, pe 
Neculaiu Costân, cumnatu-său, hatman, pe Panaite Morona 
vel-postelnic, pe Cuze vel-spătar, pe Savin Zmucilă vel-ban, 
pe Gavril Miclescul vel-păharnic, pe Gheorhiţă Mitre vel- 
visternic, pe Pătraşco Zosin vel-stolnic, pe Manolachi Hristo- 
verghi vel-comis. Aceştia era boierii lui Costantin Ducăi-vodă. 
Numai mai aleşi din toţi era la sfat Panaite Morona postelnicul, 
că să potrivie cu stăpânu-său la o fire. 

Dece, după ce boieri, îndată triimisă boierii la Poartă cu 
pâră asupra lui Antiohi-vodă ş-a frăţâne-său, lui Dumitrașco, 
cu multe năpăşti şi pricini făr'” de cale. Şi-nvăţa pe boieri, cu 
de frica, de-i pârâe, fiind şi muntenii învăţători şi agiutori la 
Poartă. Şi deodată îl închisără turcii pe Antiohi-vodă. Că Antiohi- 
vodă, când s-au mazâlit, mai mult de 27 de pungi de bani în 
casa lui n-ave, măcar că fusesă domnu cinci ani, şi n-ave cu ce 
să să sprejânească de neprietini, după cumu-i obiceiul turcilor, 
de-l faci prietin cu dare. Pe-cestu lucru să poate socoti că 
Antiohi-vodă era om bun şi nelacom. Unde să să găsască altul 
de potriva lui să fie! 

Dumnedzău nu-l lăsă mult în pedeapsă, că să schimbă Poarta, 
şi-ş tocmiră Cantemireştii trebili, şi ieşi de la-nchisoare Ant[i]ohi- 
vodă. lar Duca-vodă, dac-audzi că şed Cantemi-reştii la casăli 
lor cu paci, îndată să-mbrăcă cu cămeşe de gheaţă. Deci şi 
triimisă pe vlădica de Roman, anume Lavrenti, la Bogdan şi la 
lordachi, în Ţara Leşască, de le giură şi le adeveri mare milă, şi-i 
adusă în ţară la pământul lor să trăiască cu paci. 

lară munteni[i] triimite totdeauna la Duca-vodă de cere 
datoria ce vechi şi iastă noo, şi nu le mai da nemic. Şi de ce-l 
poftie sau l-învăţa, el nu-i asculta ca-n domnia dintăiu, nice să 
mira de dânşii. Ce să mânieră şi ei tare, şi vădzind şi pe 
Cantemireşti c-au ieşit de la-nchisoare, le-u intratu şi lor o oarice 
grijă de dânşâi, şi-ş arătară obraz de făcură paci cu taină, să nu 
ştie Duca-vodă. Numai pace sulemenită, că, când le vinie 
muntenilor zamanul, tot îi împedeca la trebi pe Cantemireşti. 

Şi-ncepu Duca-vodă a scoate grele [dări şi] mari pe ţară, 
a-ndesi ciferturili ce le scosesă Antiohi-vodă: din patru dederă 
opt într-an, şi oamenii începură a să spărie şi a fugi; şi pe mazâli 
a-i îngreui€ cu dăjdii grele şi desă. Şi pe Bogdan şi pe Iordachi, 
totdeauna triimite la dânşii, de le lua împrumutări mari, pungi 
de bani, şi-napoi nu le mai da nemic. Şi nu ţine giurământul, 
că era în prepusuri, după cum este acel obiceiu la toţi domnii, 
de au prepusuri pe unii boieri. 

Atunce lordachi Rusăt visternicul, încuscrindu-să cu Vasâlie 
vornicul Gaviriliţă, feci sfat la nunta fiilor lor, ce vor faci să să 

poată mântui de acestu domn, că nu mai pot rădica nevoile. 
Dece Vasilie vornicul, măcar că era la cinste, dar pentru voia 
cuscru-său, lui lordachi, îi întunecă mintea şi-ndată să sculă 
cu toţi fraţâi lui, anumi Lupul şi Solomon şi Costachi, şi cu alţi 
boieri: Mihălachi spătarul, ce fusese cumnat cu Antiohi-vodă, 
şi Ilie Frige-vacă spătarul şi cu alţi mulţi boieri, ca la vro 50 şi 
mai bine. Şi o samă loviră pe la Bogdan, pe la casăle lui pe la 
Iveşti, neştiind Bogdan nemic, şi-l îmbunară, cum vor să fugă 
şi să ciie pe Ant[iJohi-vodă de la Poartă să le fie domnu. Şi-i 
credzu, şi fugi şi Bogdan cu dânşii în Ţara Muntenească. Cu 
toţâi să dusără, iară lordachi rămasă în leşi, cu mare grijă, 
făcându-să bun şi nu ştie nemic. Deci Duca-vodă, dacă vădzu 
aşe, să tulbură tare şi-ş aprinsă poaleli de toate părţile. Şi ce 
strânsesă bani de la ţară, nu apucă a da pe la datornici, şi şi 
începu a triimite bani la Poartă şi la hanul şi la Isuf-paşe, 
sarascherul de Baba. Şi isprăvi de scoase ferman să-i iè pe toţi 
Duca-vodă de grumadzi din Ţara Muntenească. Ce şi Brânco- 
vanul deodată nu-i dede, şi triimisă doo, trei rânduri jalobă la 
Poartă de ce le faci Duca-vodă, şi tot nu le ţinu în samă Poarta. 

Dece Brâncovanul-vodă, vădzindu că nu le poate isprăvi 
de la Poartă, stătu să facă paci de la Duca-vodă. Şi-i triimisă 
pe boieri la Focşeni să ste împreună cu căpitanul de Focşeni, 
să i le giure şi să treacă în Moldova. Şi treimisă şi Duca-vodă 
pe loniţă hatmanul sân Costân şi pe Misail mitropolitul, de 
marsără la Focşeni de giurară boierilor că nu l-è fi nemic despre 
domnu Costantin Duca-vodă. Şi trecură boierii toţi în Moldova 
la casăle lor. Însă nu-i dede pe toţi ce era mai cu prepus şi mai 
capete, ce-i mistui Brâncovanul pe aciie de cătră capegi-başe 
ce vinisă să-i ie, anume pe Vasâlie Costachi vornicul şi pe 
Bogdan hatmanul şi pe Mihălachi spătarul şi pe Ilie stolnicul 
Frige-vacă şi pe Macsut postelnicul. Pe aceştia îi popri Brânco- 
vanul, că să teme să nu-i omoare. lar Costantin Duca-vodă, 
vădzind că nu i-au dat pe aciie, iar s-au apucat de pâră la 
Poartă mai tare pe Brâncovanul, cu jalobă. 

Deci Iordachi, din leşi, iar pe taină au îndemnat pe alţi 
boieri ş-au fugit în Ţara Ungurească, anume Ilie Catacozino şi 

Balşe şi Ursachi şi lon Sturdze şi alţii. Şi pe alţii îndemnă de 
fugir-în Ţara Leşască, anume pe Macrei banul şi pe Gheorghiţă 
comisul şi Pilat şetrarul şi alţii mai mici din căpetenii. Deci 
dacă înţelesă Duca-vodă cum c-au fugit boierii şi-n Ţara Ungu- 
rească şi-n Ţara Leşască, i s-aprinsă inema de voie rè. Şi slăbi a 
mai pârî pe Brâncovanul la Poartă pentru boierii cei mai de 
frunte ce-i poprisă Brâncovanul, de nu-i dedesă. Că-ş tocmi apoi 
Brâncovanul lucrul de la Poartă să nu-i de, şi rămasără acolo. Că 
triimisesă Duca-vodă pe Dumitraşco Buhuş să omoare pe furiş în 
Bucureşti pe Bogdan hatmanul. Ce Buhuş, ca un fecior de boieri 
şi de neam, n-au vrut să fac-acel lucru tălhărescu şi, după ce-u 
mărsu, au spus lui Bogdan şi Brâncovanului. 

Ce Brâncovanul, cum audzi acel lucru, îndată feci mărturie 
de la mulţi turci şi de la boieri şi triimisă la Poartă de feci ştire. 
Şi cu acea socoteală îş strâcă obrazul şi numeli şi mai rău de 
la Poartă Duca-vodă, de nu mai putu cere pe acei boieri ce 
rămasără acolo la munteni. 

Atunce strâcă Duca-vodă legătura văcăretului ce făcusă 
Antăiîohi-vodă şi scoasă văcăretul, de cal 2 lei şi de vacă un 
galbăn şi adăoşag de toată vita câte un tult. Ş-apoi, vădzind 
că să strâcă ţara şi să pustieşte, să spărie că ş-a pune capul şi 
feci şi el legătură şi scrisă cărţi pe la margine de milă. Şi 
triimisă la boierii cei pribegi de la unguri şi de la leşi cu 
giurământ să-ş vie în urmă la pământul lor. Şi viniră iarăş 
înapoi acasă. Dar cei 5 boieri tot au rămas la munteni, n-au 
vinit, nicecum n-au credzut. 

Într-această vreme, mârzaci nohai, cu oăaîrdele lor, 
începură unii dintre dânşii iar a s-întoarce în Bugeag. Şi turcii 
îi gonie iară înapoi, nu-i lăsa. Ce să burzului un soltan cu dânşii 
asupra turcilor şi făcură multă răutate în olatul Chelţi]ei şi arsără 
şi Renii. De-r hi fostu îngheţată Dunărea, păn-în Țarigrad ar hi 
agiunsu. Ş-au scris la Duca-vodă să-ncalece şi el cu moldovenii, 
c-apoi a prăda ţara. Ce Duca-vodă au cădzut cu rugăminte că 
n-are cu cine să-ncaleci şi i-au triimis 15 pungi de bani. Şi aşe 
l-au lăsat. 

Vinit-au Isuf-paşe sarascherul împotriva lor la Smil ş-au 
şedzut câteva săptămâni acolo cu meteredze, păn-i s-au 
strânsu oaste. Şi trimisesă şi la Duca-vodă să margă. Ş-au 
mărsu numai păn' la Bârnova şi s-au întorsu iar, că s-au 
aşedzat sarascherul cu tătari. 

De vară s-au mutat Isuf-paşe de la Baba cu sarascherlâcul 
la Tighine, puindu pricina zorbalâcul tătarilor. Şi vădzindu că 
este vrajbă în Ţara Leşască, n-ave cine-i sta împotrivă, să nu 
facă sarascherlăc la Tighine. 

Dece s-au apucat a tocmi cetatea ş-a o mări ş-a o lărgi, de-au 
lucrat câţiva ani, pecum se vede, co ceste 2 ţărâ. Şi pe tătari 
au început a-i călca ş-a-i pune a lucra la cetate de-a valma cu 
creştini. Şi i-au făcut de-u plătit toată paguba ce făcusă raielei 
la Tighine şi la Reni. 

Tot l-această vreme craiul leşescu al doile Avgustu începu 
şi el să strâce volnicia leşilor, să fie numai optu sfetnici şi să iè 
tot vinitul stărosteilor, să strângă acei bani să facă mulţime de 
oaste. Şi să giuca în cărţi cu doamnele celi frumoas-a leşilor. 
Şi care-i plăcè, o ţină câte doo, trei luni la dânsul. Încă pe-a lui 
Lebomirţchie au dus-o şi-n Saxonia, de-au ţinut-o vro doi ai. Şi 
pentru dragostea ei l-au pus şi hatman, după ce-au murit 
lablano[v]schie. 

lară domnii leşeşti nu putură răbda, ce făcură sfat cum or 
faci să să mântuiască de dânsul, să-l gonească din ţară, pecum 
au mai gonit pe un craiu a lor, anume den Conte, ce vinisă de 
la franţuji. Şi să căiră mult atunce că n-au pus pe un ficior a 
lui Sobeţchi. 

Şi marsără cu toţâi la craiul Avgust şi-ncepură a-lŭ îndemna 
să margă să i€ cetatea Râgăi de la Cifed, că-i a lor de moşie. 
Şi-i tulburară mintea craiului, şi s-apucă de gâlceavă cu craiul 
sfedzescu. Şi marsă la Riga s-o iè. Ce leşilor nu le era trebuitoare 
Riga, numai le era voia să-nceapă gâlceavă cu Sfedul, şi ei să 
facă una cu Sfedul, şi lui să-i dè peste cap. Dece Sfedul era o 
ţară puternică, craiul lor tânăr de 16 ani şi bun viteaz, dârzu. 
Îndată trecu marea Balticului şi ieşi în Livonia, în tâmpinarea 

leşilor. Şi nu-i putură sprejeni leşii. Şi-ncepură unii a s-închina 
la sfedzi, iar unii să făce a ţine cu craiul Avgustu. 

Atunce nu zăbăvi vreme, şi muri lablanovschie, hatmanul 
coronie, care era cap la tot sfatul începături leşescu cel mai 
mare. Căci el să socotie că s-a mântui de Avgust craiul şi a lua 
pe crăiasa lui Sobeţchie, fiind nensurat, ş-a fi el craiu. Ce n-au 
apucat să isprăvască ce gândisă, şi s-împlu Ţara Leşască de 
oşti streine, de rămasără ca un roiu făr' de matcă leşii. 

Pusă craiul Avgustu hatman pe-cel Lebomirschie, cari s-au 
pomenit mai sus, şi nu zăbăvi vreme, şi muri şi Lebomirschie. 
Apoi pusă hatman coronie pe Adam Sinavschie. Era om mic de 
stat, dar întreg la minte, cu dreptate craiului şi-nvăţat foarte, şi 
om dumnedzăescu, la streini milostiv. 

Sfătui pe craiul Avgustu de s-agiunsă cu Moscul, că vădzu 
că pe Cifed nu-i putincios craiul să-l bată sângur. Că leşi mai 
mulţi era cu Cifedul, de pecum s-au dzis mai sus. Şi-i ascultă 
cuvântul craiul Avgust şi să legă la un cuvânt cu ţarul Moscului, 
cu Petre Alicsovici. 

Ţarul Moscului îndată preimi bucuros, că el încă-şi schimbas- 
atunce portul, de luas-orânduiala nemţască, şi vre să-şi ispitească 
nărocul oştii sali. Şi dede şi el pricină Cifedului pentru toate 
țărâle Livonei ce au luat Cifedul de la strămoşu lui fără cale. 
Şi-ncepu şi el gâlceavă şi a să bate pe de altă parte cu Cifedul, 
de au luat cetatea Narvei şi altele. Ce Sfedul rămasă a să bate 
în doo părţi, şi Moscul cu oastea lui iar băte în doo părţi: cu o 
samă de oaste să băte la Narva cu cifedzii, iar pe de altă parte 
dedesă oaste craiului leşescu într-agiutor. Ce birui Cifedul pe 
craiul Avgustu şi-l goni în Saxonia, în ţara lui. Şi Cifedul să dusă 
după dânsul, de au iernat acolo în Xaxonia, cu toată oastea lui. 

Şi de frică, craiul Avgustu, că i-a istovi ţara, făcu pace cu 
Cifedul şi-i giură craiului cifedzescu cum nu-i mai trebuie să 
ias-în Ţara Leşască să fie craiu. Şi dup-acie să rădică Şfedul şi 
vini iar în Ţara Leşască şi coroni pe Stanislavi Leşinţchi, care 
era ficior solului celui mare ce trecus-în dzileli lui Antăitohi- 
vodă la Poartă, voievoda Poznavschie. Şi pe losâf Potovschie, 

voievoda Chiovschie, îl pusă hatman coronie, fiind rudă cu 
Lecinschie. 

lară hatmanul Sinaţchie şi cu hatmanul Oghinţchie şi cu 
hatmanul Zapiva şi cu oastea moschicească era spre Litfa, 
într-altă parte. 

Dece craiul şfedzescu au lăsat pe un ghinărar a lui cu 
oaste, anume Cras, cu Stănislavii craiu în Ţara Leşască, iară 
el au purces cu obuzul lui drept în Ţara Căzăcească, de au 
trecut Niprul pe la Starii Dub, şi ce-u lucrat s-a scrie înainte 
la rândul lui. 

Atunce leşi[i], fiind Racoți pribag la dânşii, i-au dat vro 
doodzăci de steaguri de oaste într-agiutor, de au ieşit şi el în 
Ţara Ungurească cu zorba, ca să să dezbată Ţara Ungurească 
de la nemți. l-au dat leşii, carei ţine cu Cifedul, că să teme de 
Neamţu să nu de agiutor lui Avgust craiu, fiindu-i Neamţului 
alector. Ce i-au dat pentru să-i fac[ă] împedecare. 

Dece Racoți, cum au ieşit cu aceli 20 de steaguri în Ţara 
Ungurească, au şi-nceput mulţime de unguri a să strânge la 
dânsul, de să făcusă la cindzăci, şesădzăci de mii de oaste. 
Că alerga din toate ţările, din Moldova, de la munteni, păn’ şi 
tătari, fără poroncă, pe furiş, să duce la leafă la dânsul. Atunce 
moldovenii, mulţi şi ficiori de boier, să duce la leafă, unii la 
moscali, unii la leşi, unii la Racoți, unii la Cifed, pentru 
agonisită. Şi Racoți, pe unde găsie nemți, îi tot băte şi-i scote 
de pen cetăţi. Mai îş dezbătusă ţara, c-au umblat vro doi, trei 
ai pen [ara Ungurească. 

Nemţii să băte cu Franţuzul şi nu pute să ste să să bată şi cu 
Racoți. Deci mai pe urmă au dat Neamţului agiutor Englezul 
40.000 şi Dania 30.000. Şi ş-au înglotit oastea Neamţul ş-au 
început a să bate şi cu Franţozul şi cu Racoți. Ce pe Racoți l-au 
biruit şi l-au gonit la franţuzi, iară o samă de boieri unguri, 
carei ţine cu dânsul, au pribegit aice în Moldova, iar unii în 
Țara Leşască. Ce ceştii de aice în scurtă vreme-au făcut pace 
şi s-au dus înapoi. 

Atunce, pe acee vreme, toată Evropa să tulburasă cu oşti, 
de au umblat câţiva ani aceste oști, ce s-au pomenit mai sus. 

Numai turcii avè paci, şi le tot umbla cărţile şi soliile ni la 
unul, ni la altul, de-i tot îndemna şi-i învrăjbie. Ce în scurtă 
vreme vini şi la dânşii zorba, pecum înainte arată. Să lăsăm 
cele streine, să vinim iar la Moldova. 

Brâncovanul chemă pe boieri pribegi la sine, şi făcură sfat 
pe taină, să ste să le facă domnu pe unul dintre dânşii, iar nu 
din Cantemireşti. Şi să feriră de Bogdan, fiind Cantemireştilor 
cumnat, să nu ştie nemic de cel sfat. Şi triimisă la Costantin 
Duca-vodă Brâncovanul, ca-n chip de sol, pe un mitropolit a 
patriarhului Dosoftei de lerusalim, anume Hrisantos, carele acel 
Hrisantos pe urmă au cădzut şi patriarhu la Ierusalim. Şi 
mărgându la Duca-vodă, ş-au dat solia ce-au avut, iar pe taină, 
cu lordachi Rusăt visternicul, au avut altă solie, de-i giură de 
la Brâncovanul pentru celi trecute pizme vechi şi gro[a]zi şi 
pagube, ce au avut lordachi, să fie iertate. Şi feci şi logodnă c-un 
ficior a lui lordachi, anume Neculaiu, să iè pe o fat-a Brânco- 
vanului, şi de acmu înainte să fie fraţi. Şi de Cantemireşti să 
fie despărţit, şi lepădat de prieteşugul lor. Şi-l întrebă pe cine 
va socoti, dintre boieri Moldovei ce-s pribegi acolo, să cheltu- 
iască Brâncovanul la Poartă, să-l puie domnu. Deci Iordachi, 
măcar că era om înţelept, iar firea îi era de grec, lacom la 
cinste, nu socoti nice la Dumnedzău, nice ruşine de oameni, 
nice la osândă sau la ce va vini pe urmă lucrul. 

Şi-ndată făcu logodnă şi priimi să să lepede de Cantemi- 
reşti. Pe Ant[i]ohi-vodă încă l-au rugat Brâncovanul să-i de fata 
şi să să lepede de prieteşugul Cupăreştilor şi n-au priimit, iar 
el, cum îi vini zamanul, îndată priimi cu bucurie. Ce să ştiţi, 
fraţilor, că nu numai lordachi, ce toţi greci[i], mai drepţi şi mai 
bune slugi nu-i alt neam în lume pănă este stăpânul în cinste 
şi-n puteri, iar cât să slăbeşte sau să micşurează cinstea 
stăpânului, îndată să şi lasă şi aleargă la altul, carei vede că-i 
mai cu puteri. Pecum şi Iordachi, făcând această grabă, mai 
pe urmă la multe primejdii de viiaţă şi de pagub-au vinit, care 
să va arăta înainte la rândul lor. 

Dzis-au lordachi cătră acel mitropolit că este bun de domnie 
Mihălachi spătarul, ficiorul lui lon Răcoviţă vornicul, că este 

neam de boier vechiu moldovan şi este rudă şi Brâncovanului. 
Şi este şi bun, că nu-i va ieşi Brâncovanului din cuvânt, la ce 
i-ar poronci. lară aceasta nu dzice lordachi pentru altă, ce o 
dzice, căci era Mihălachi de casa lui, rudă aproapi, şi va faci 
pe cum i-ar hi voia lui, şi va mânca ţara cum au mâncat-o şi 
la Antiohi-vodă. Care aşe i s-au şi tâmplat, de-au făcut pecum 
au şi gândit. 

Şi cu acestu sfat încă şi mai mari mulţămită arătă lordachi 
lui Ant[i]Johi-vodă, că Mihălachi spătarul era plin de neam, 
boierii [carii era!] mai capete în ţară. Şi era toţi de casa 
Cantemireştilor, iar după ce-au luat Mihălachi spătarul domnia, 
acee s-au despărţit toţi de casa Cantemireştilor şi s-au făcut 
toţi de casa lui Mihălachi spătarul, şi Cantemireşti rămăsesă 
din boierii de frunte numai cu cumnatul său, cu Bogdan 
hatmanul. Aşè le aşădză, aceste vorbe toate, acel mitropolit, 
şi să dusă de le spusă Brâncovanului toate deplin. 

Costantin Duca-vodă de acestu sfat nemic nu ştiu, nice 
pricepu. Şi-ncă îl şi boieri pe lordachi, îl pusă vornicu mare de 
Ţara de Gios, ca să-l fac-al său prietin. Deci ştiu că l-au făcut 
ca oaia pe lup. 

Atunce Costantin Duca-vodă au scos pe ţărani miere şi ceară, 
de-au dat pe desetina de stupi şi de porci, de tot mascurul şi de 
un stup, câte-o ocă de miere şi de ceară. 

Trecut-au un sol moschicescu mare de la Țarigrad pen leşi, 
mărgând la Moscu, anume cneadzu Dumitru Galecin. Ş-au 
botedzat un cucon a Ducăi, de s-au cumătrit, şi l-au cinstit 
după obiceiu. 

Atunce, din boierii cei pribegi ce era în Ţara Muntenească, 
anume Vasâlie Costachi vel-vornic, i să tâmplă moartea acolo, 
în pribegie. Şi n-au apucat să-ş vie la pământul lui şi la casa 
lui, nice să să bucure de sfatul ce-l începusă. 

Pe cie vreme era vizir Rămif Răiz-afend, carele fusesă sol 
la pace, când s-au făcut la Carlovici. Şi luas-aminte, de ştie 
toate fapteli şi mestecăturile muntenilor, încă păn-a căde vizir, 


1 Carii era, adăugat după ms. 53, pentru întregirea sensului. 

şi dzice: „Eu, de-aş căde vizir, ştiu ce-aş faci muntenilor pentru 
Moldova, că ei au prăpădit-o cu meşterşugurile lor. l-aş faci 
pe dânşi de-ar umple ţara de oameni, şi toată cheltuiala să fie 
de la dânşii.“ 

Dece în scurtă vreme au şi cădzut vizir. Ce, cum au cădzut, 
îndat-au şi chemat pe Brâncovanul la Poartă, ca să-l mazilească 
din scaon, că să teme turcii că nu-l vor pute prinde la mână. 
Deci fiind în multe prepusuri la împărăţâe o domnie îndelungată 
ca acie, nu vre să margă la Poartă. lară unchii lui Catacozineştii, 
sfetnici lui, nu l-au lăsat să iè într-altă parte, ce l-au îmbărbătat 
numai să margă la Poartă, că apoi, nemărgând el, va aduci 
pierirea ţărâi şi boierimei. Şi aşe, cu mare grijă, au purces la 
Udriiu şi, mărgând încetu, păn-a sosi în Udriiu, ş-au tocmit 
lucrul cu banii, ca un domnu bogat ce era, câtu nice vizirul n-au 
avută ce-i face. Încă l-au grăit de bine cătră împăratul, că 
încotro să întorce vizirul tot de bine-l grăi€. Ce, dac-au sosât la 
Udriiu, l-au întrebat împăratul pe vizirul de ce-au adus acolo 
pe domnul muntenescu. lar vizirul au dzis că l-au adus, că-i 
om înţeleptu, cu sfat şi avută, că „la această vreme ne trebuieşte 
sfat şi bani“. Impăratul au dzis: „Să nu-l zăbăveşti aice, ce să-l 
îmbraci cu câftan, să nu ste ţara acie fără domnu“. 

Vizirul, dac-audzi aşe, l-au chemat la adunare şi, şi pentru 
altă ce-au avut a-i dzice, l-au întrebat pentru Ţara Moldovei 
ce s-au strâcat şi s-au pustiit: „Oari de schimbările domnilor, 
au de oşti ce au călcat-o?“ lar el, vrând să mazâlească pre 
Costantin Duca-vodă, au dzis că o au strâcat-o domnul, carele 
este acmu domnu într-însa. 

Vizirul i-au dzis: „Dar putè-vei tu să porţi de grije acei ţări, 
să-ţi fie pre samă, să o tocmeşti, să fie plină de oameni?“ lară 
el, dac-au audzit aşe, foarte era cu voie să fie domnu la 2 ţări, 
că pentru acie aduce oști streine pen ţara noastră şi schimba 
domnii dintr-însa, să o strâci şi să rămâie pustie. Dece de la 
această întrebare n-au putut da răspunsu vizirului păn” nu va 
lua răspunsu de la unchii săi, ales de la Costantin Catacozino 
stolnicul. Ce s-au rugat vizirului să-l aştepte păn-în 5 dzile, să 

să socotească, şi atunci îi va da răspunsu vizirului pentru acestu 
lucru. lar Costantin stolnicul i-au scris să mulţămească lui 
Dumnedzău că nu-i pe voia neprietinilor, şi să-ş păzască treaba 
şi grija ţărâi sale. lară mai mult să nu-l ştie că s-amestecă, că 
apoi, de nu-l va asculta şi va faci peste voia lui, bine să ştie 
că, când va încăleca el din luarii, iar el va înhăma în căruţă şi 
va treci în Ardeal, şi când va sosi el în Bucureşti, el va sosi în 
Udriiu. Şi ce va vide, să nu să sparie. 

lară Brâncovanul, a cince dzi, luând acestu răspunsu de la 
unchi-său, au mărsu la vizirul şi i-au dat răspunsu că nu va pute 
purta grije a doo ţări, ce sunt de margine. „Ce să mazâleşti, 
măria ta, pe cesta, să poronceşti la ţară să-ş aleagă ei pe cine 
le va plăcè domnu. Şi aşe, alegându-l cu toţâi, aşe vor nemeri 
om bun, şi va tocmi ţara. Că aşe m-au ales şi pe mine Ţara 
Muntenească, de m-am învoit cu boierii ş-am tocmit ţara.“ 
Ş-aceasta n-o grăiè pentru altă, numai pentru sfatul ce sfătuisă 
cu boierii să puie pe Mihălachi spătarul. Ş-au mai dzis vizirului 
Brâncovanul că Costantin Duca-vodă s-au încumătrit cu solul 
moschicescu care au mărsu pe acolo, şi i-i gândul să fugă la 
Moscu şi co ceasta strâcă ţara. 

Vizirul, înțelegând aceste, îndată cu taină au răpedzit un 
capegiu la Isuf-paşe sarascherul, să-l prindză, să-l triimaţă la 
Poartă cu bună pază. Ce sarascherul împreună cu capegi-başe 
au triimis pe capegilar-chehaie a lui şi pe alai-beiu cu 200 şi 
mai bine de spahii. Şi cându s-au apropiet de leşi acei agii cu 
oaste, au triimăs înainte la Costantin Duca-vodă să le grijască 
conac, că mărgu să hotărască la Horodinca despre leşi. C-au 
jăluit leşii că au strâmbătate despre moldoveni. 

Dece descălecând turcii la gazde demineaţa, n-au dzis 
nemic, iar cându au fost pe chindie, numai ce-au umplut turcii 
ograda domnească, de-au apucat porţile şi-mpregiurul zidului, 
cât să spăriesă toţi câţi era în curte, că n-ave unde să scapi. Şi 
l-au închis pe Duca-vodă în casa ce mică ş-au pus la uşi turci 
de pază. Şi casa cè mare, şi ce mică era plină de turci. Şi aşe 
l-au ţinut patru, cinci dzile, de nu-l lăsa din casă să ias-afară, 

nice la doamna să margă, păn” l-au pornit. Ş-au pus pe Iordachi 
Rusăt camaican, şi atunce au deschis porţile. 

Duca-vodă, vădzind aşe urgie, au priceput că s-or rădica 
boierii cu pâră asupra lui, şi nu să va mai întoarce la domnie. 
Căci fărmanul nu-i scrie de mazâlie, numai îi scrie să-l ducă 
la Poartă. Agiunsu-s-au cu capegi-başe, ş-au şi-nceput a 
răpedzi harzuri la Poartă, şi la hanul, şi la sarascherul, şi-n 
toate părţile pe unde ave prietini. Brâncovanul încă au făcut 
veste boierilor ce era pribegi în Ţara Muntenească pecum 
au aşedzat cu vizirul. 

Dece boierii pribegi din Ţara Muntenească au şi făcut ştire 
cestor din ţară: cum s-a rădica Duca-vodă din leşi, cum să să 
pornească şi ei la Udriiu după Duca-vodă, că le-or ieşi şi ei în 
tâmpinare. Atunce toată boierimea şi mazâlimea, înţălegând 
c-au prinsu pe Duca, s-au strânsu la leşi ş-au început a gâlcevi 
cătră capegi-başi ş-a-i spune că faci Duca-vodă harzuri de 
trimite la Poartă, fără voia lor şi fără ştirea lor, iar lor nu le mai 
trebuie să le fie domnu. lară când au fostu a doo dzi, chemat-au 
capegi-başi pe toţi boierii la curte să le cetească un fărman de 
mazâlia Ducăi-vodă ce i-au vinit. Şi strângându-să toţi boierii 
la curte, deodată numai ce au închis iar porţile, ş-au început 
turcii a prinde pe boieri, carei era mai capete, ş-a-i închide ş-a-i 
pune şi-n heră, ca vro dzece, cincispreci, pe izvodul ce-i dedesă 
Duca-vodă: ce numai pe cei streini şi pe cei de casa lui să iè 
cu dânsul, şi, sosând la Udriiu, să ţie în partea lui. 

Ş-au închis şi pe lordachi vornicul, ce-l pusesă cămăican, 
ş-au pus cămaican în locul lui pe lon Buhuş logofătul, fiindu-i 
rudă, ca să poprească ţara să nu margă după dânsu să-l pârască. 
Şi l-au pornit din leşi în gios spre Bârlad, împreună cu acei 
boieri ce-i prinsesă, şi s-au dus păn-în Gălaţi. Şi acolo, din 
boierii ce-i prinsesă şi era a lui, i-au boierit în Gălaţi. Au pus 
hatman şi visternic şi comis, ca să sparie ţara că nu-i mazil, şi-i 
domnu. lar pi ciielalţi boieri ce era în prepus nu-i lăsa din heră, 
ce au trecut Dunărea cu dânşii, să-i ducă la Udriiu. Ş-au scris 
şi la Hapdi-paşe să poprească la Dunăre, să nu treacă nime 
după dânsul să-l pârască. 

Boierii carei au rămas de nu i-au închis au ieşit din leşi tot 
câte unul, unul pe de o parte, altul pe de altă. Şi s-au strânsu 
toţi la Hadâmbul, supt codru, şi de acolo au luat pe Racova în 
gios tot a să strânge boierimea şi mazâlimea, în urma Ducăi- 
vodă, păn! la Piscu. Ş-au răpedzit de olac în Ţara Muntenească 
pe la boierii pribegi, de-u făcut ştire, de toate de aceste ce au 
făcut Duca-vodă, Brâncovanului la Udriiu. 

Ce Brâncovanul, înştiinţând pe vizirul, au triimis de au 
luat pe Duca-vodă de pe drum şi l-au făcut surgun la Cavala, 
unde era multă ciumă, ca să nu-l mai superi oamenii cei din 
curtea împăratului, că să pune tare sălihutarul pentru dânsu. 
Şi pe boierii ce-i aduce în hieră i-au slobodzit. Şi Dunărea 
încă Isuf-paşe au slobodzit-o, să treacă boierii. Ş-au scris 
Brâncovanul în Bucureşti la stolnicul Constantin, de-au pornit 
pe boierii pribegi la ciielalţi, de s-au împreunat la Piscu, de-au 
trecut Dunărea cu toţâi, de s-au dus la Udriiu să-l rădice 
domnu. Numai ce au scris la stolnicul de au poprit pe Bogdan 
hatmanul în Bucureşti, de nu l-au lăsat să margă cu ciie boieri 
la Udriiu, dzicând să aştepte, că-i trebuitor păn-a vini de la 
Udriiu, că-i trebuitor Brâncovanului. Că nu era de altă 
trebuitor, numai să teme să nu puie vro piedică să scoaţă iar 
pe Antăiîohi-vodă domnu. 

Atunce au făcut mare cheltuială Brâncovanul la Udriiu cu 
Poarta, avându nume de bogat şi vrându să umple gurili tuturor. 
Ş-au mai adaos şi birul Ţărâi Munteneşti, peste cât da mai 
întăiu, pe an câte o sută şi cindzăci de pungi să de mai mult. Şi 
tocmindu-ş toate lucrurili, au purces de-au vinit la Bucureşti. 

lară boierii Moldovei care s-au pomenit mai sus, bine n-au 
agiunsu la Udriiu, numai s-au şi sculat zorba mari din Țarigrad 
toate mulaleli şi rusfeturili cu oaste şi cu puşci de-au purces la 
Udriiu să mazâlească pe-mpăratul. Ş-au pus şi vizir dintre dânşii. 
lară soltan Mehmet, cu câtă oaste avè la Udriiu lângă dânsul, 
încă s-au gătit de-au făcut meteredze să ste împotriva acelora 
ce viniè. Şi atunce, tumpinându-să oștile, s-au făcut tot una şi 
l-au scos pe soltan Mehmet din Udriiu. Ş-au pus pe un frate a 

lui, soltan Mustafa, împărat, iar pe soltan Mehmet l-au pus la 
închisoare, şi peste o săptămână l-au otrăvit, de-au murit. 
Muftiul s-ascunsesă, şi găsindu-l, l-au muncit, de-au luat mulţi 
bani de la dânsul, păn” l-au omorât. 

Şi au pus un popă de legea noastră şi altul armenescu de l-au 
prohodit, şi au mărsu înainte-i cu cântări şi cu cădelniţă, păn” 
l-au scos afară din Udriiu şi l-au îngropat, dzicând c-au fost 
ghiaur. Şi-mpăratul cel mazâl i-au fostu puştu lui, şi el făce 
ce-i era voia, de schimba paşii şi domnii totdeuna. lară pe 
Rami vizirul nu l-au putut găsi, că nice le era pre cu voia 
capitelor să-l găsască. Că să vorovie atunce că cu îndemnarea 
şi ştirea lui să fie fostu aceasta, că nu pute să vizirească de 
răulă muftiului. 

Atunce şi boierii Moldovei sta acolo de aştepta să găsască 
vreme. Şi Ant[i]Johi-vodă înțelegând, încă era acolo la Udriiu 
şi aştepta să-l ceară boierii de la Poartă, să nu cheltuiască 
mult. C-aşe-l amăgie boierii, să şadză mâlcom, că l-or cere pe 
dânsul domnu. Şi mai cu dedânsu Iordachi îi poroncie, şi el îl 
crede. Şi-i poroncisă din Ţara Muntenească cumnatu-său, 
Bogdan hatmanul,toate trebile ce-or să facă boierii cu Brânco- 
vanul, să-ş caute treaba deusebi, să-ş isprăvască de la Poartă. 
lar el n-au credzut şi s-au potrivită lui lordachi. Atunce 
lordachi vornicul au chemat pe Panaite Morona postelnicul, 
hiindu din partea Ducăi-vodă, şi pe alţi boieri a Ducăi-vodă 
şi le-u giurat cum că n-or ave nice o nevoie. Şi le-u spus tot 
sfatul, că li-i voia să puie pe Mihălachie spătarul domnu. 
Deci ei având grijă de Ant[i]ohi-vodă, îndată fură bucuroşi să 
fie şi ei la un cuvântu, şi mai vârtos Panaite postelnicul 
Morona, că-i era rău greşit lui Ant[i]ohi-vodă, că-i stătus- 
împotrivă la vremea Ducăi-vodă. 

Atunce Panaite Morona, fiindu om harnici şi isteţii la toate, 
de ştie rândul Porţâi turceşti la toate, au şi făcut un hardzu cu 
mâna lui, că ştie turcește, ş-au şi purces cu toată boierimea şi 
gloata la împăratul pen mijlocul urdiei, de nu să teme de nime. 
Inicerii atunce era dârji în zorba şi-l întreba unde mergi co cè 

gloată de oameni. lar el dzicè cătră iniceri că merge la 
împăratul să pârască pe mufteul, că le-u mâncat ţara. Şi 
ienicerii, audzind aşe, le tot făce cale. 

Ce împăratul, vădzind acea gloată de oameni, au şi triimis 
de le-u luat arzul şi, cetindu-l, l-au buiurdit la vizirul, să le 
facă pe voie pentru toate ce-or pofti. Şi atunce cu toţâi au 
rădicat pe Mihălachi spătarul de l-au pus domnu. Să făce a nu-i 
plăce să priimască domnia, ca şi fata cie ce dzisă unui voinic: 
„Fă-te tu a mă trage, şi eu oi merge plângând.“ Aşe să făce şi 
Mihai-vodă că nu-i trebuieşte domnia. 

Îmbrăcându Mihălachi spătar căftan de domnie de la vizirul, 
îi şi schimbară numeli Mihai-vodă. Atunci simţi şi Ant[i]ohi- 
vodă de vicleşugul boierilor ce i-au făcut şi alergă la inecer- 
aga de-i dede ştire şi-i giurui mulţi bani. Şi inecer-aga îndată 
să dusă la vizirul ş-apucă pe Mihai-vodă la vizirul încă neieşit 
din cort afară. Şi-ncepu a grăi cătră vizirul să puie pe Ant[i]ohi- 
vodă domnu şi a strâga tari că dă bani mulţi şi trebuie leafă 
inicerilor. Să spăriiasă Mihai-vodă şi toată boierimea că l-è 
strâca giucăria inecer-aga. Numai n-au putut, că apucasă de 
ieşisă talhâşă de la împăratul ş-apucasă de-l îmbrăcasă cu 
căftan. Ce nu s-au putut, iar cu un cifertu mai înainte de-r hi 
sosât înecer-aga la vizirul, lua iar Antiohi-vodă domnia. 

Dup-acie s-au rădicat împărăţia de la ludriiu, cu toată 
oastea, ş-au purces la Țarigrad, şi Mihai-vodă cu boierimea 
după dânşii. Şi după ce-au agiunsu la Țarigrad, făcu Mihai- 
vodă şi cu toţi boierii mare jalobă la vizirul asupra lui 
Costantin-vodă. Şi trimisă vizirul de-l adusără la Țarigrad din 
surgunie. Să pârâră de faţă la Divanul vizirului, c-au strâcat 
ţara şi i-au jăcuit cu feliuri de feliuri de obicie, cât nu mai 
pute să mai răspundă nemic Duca-vodă înaintea boierilor. Şi 
de la vizirul l-au dus la cazascherul şi pe la multe Divanuri a 
cadiei. Şi tot aşe îl purta boierii pe uliţi, din giudeţă în giudeţiă, 
vro doo, trei săptămâni, pănă cheltui Duca-vodă pe la giudeţă 
tot ce avu. Şi-l lăsară acolo, cu mare sărăcie şi pedeapsă, 
şi-nchisoari purure dispre datornici. 

lar Mihai-vodă aşedză capichihăi la Poartă pe Cupăreşti, 
pe doi fraţi a lui lordachi vornicul, anume Mihălachi şi 
Scarlatachi, iar pe alt neam şi nepoți a Cupăreştilor, pe toţi îi 
luo cu sine de-i adusă în Moldova. Şi-mbrăcă căftan. Şi de la 
împăratul, luând steag şi tuiuri de domnie, să găti cu toţi boierii 
şi purcesă de vini în ţară cu bună pace. lar Duca-vodă Costantin, 
sin Ducăi-vodă celui bătrân, n-au mai ieşit la domnie altă dată, 
ce-u murit la Ţarigradu cu mari lipsă. Şi i-au rămas 3 ficiori, 
unul făcut cu fata Brâncovanului, şi au murit, altul s-au dus la 
moscali, altul este la Țarigrad, cu mari lipsă. Precum va mai 
hi, vremea va arăta!. 


CAP. XV 


DOMNIA ÎNTĂIU A LUI MIHAI 
RĂCOVIŢĂ-VODĂ LEAT 7211 


După ce-au vinit Mihai-vodă în leşi, în scaon, boierit-au şi 
el după obiceiu. Pusă pe Antiohi Jora, carei au fostu hatman, 
vel-logofăt, şi pe lordachie Rusăt vornicul îl pusă vornic de 
Ţara de Gios, şi pe Bogdan hatmanul vel-vornic de Ţara de 
Sus, şi pe Lupul Costachi hatman, şi pe Manolachi, frateli lui 
lordachi, vel-postelnic, şi pe cumnatu-său Ilie Frige-vacă vel- 
spătar, şi pe Marvodin visternicul vel-păharnic, şi pe cumnatul 
său Pălade vel-visternic, şi pe Dumitraşco Ursachi vel-stolnic, 
şi pe frate-său Dumitraşco Răcoviţă vel-comis. 

Aceştia era boierii lui Mihai-vodă, iar mai ales şi mai de 
cinste era lordachi Rusăt vornicul. Ce vre el şi ce poroncie el, 
acie făce şi Mihai-vodă. Aşijdere şi munteni[i], iar ce vre făce. 
Şi neamul lui, toţi era tari şi mari, cine de capul lui, cum vrè, 
aşe făce. Şi slugeli lui cei din boierie era tari şi mari şi obraznici, 
după cumu-i hirea mojâcească. Intra în casă, şi cu treabă şi 
fără treabă, când le era voia, de nu sămăna curtea nemic a 
domnie, de atâta obrăznicie ce era. lar Mihai-vodă, cum 
s-arăta în boierie, iar atunce îţi părè că-i un om zălud. Şi să 


1 Ultimele trei fraze sunt scrise de mâna lui Neculce. 

mira cum a faci să le poată intra în voie tuturor, şi nu le mai 
pute intra în voie. lar cei streini sta în laturi de mansipuri, că 
nu pute încăpe de Cupăreşti, şi de neamul lui, şi de slugeli lui. 

Şi-ncepur-a sfătui să stângă pe boierii cei streini, să rămâie 
numai neamul lui cu Cupăreştii, pecum au făcut şi Şerban- 
vodă şi Brâncovanul, de-u stânsu pe cei streini, de-au rămas 
numai neamul lor Ca[n]tacozoneştii. Aş€ şi acesta au început 
a pune dăjdii grele pe mazâli şi pe oamenii lui Antiohi-vodă şi 
pe a Ducăi-vodă. Încă-i şi-nchide şi-i bătè pe ciie Ducăi-vodă. 
Atunce ciielalţi boieri streini au priceput că i-au amăgit lordachi 
vornicul cu giurământul, c-au fostu numai pentru bineli lui acel 
giurământ, şi mult să căiè atunci că n-au cerşut domnu de la 
Poartă pe Antiohi-vodă. 

Atunce era la curţile domneşti pe poartă o beserică mică, 
făcută de Ştefan-vodă Tomşe, şi mai nice boierii cei cu boierii 
nu pute încăpe într-însa. Şi lângă beserică era visteria, şi desupra 
besericei ş-a visteriei era un turnu nalt în chip de clopotniţă, iar 
dedesuptul besericei şi a visterii era un beci, de-nchide tălhari. 

Ce socoti Mihai-vodă că nu-i cu tocmeală să fie beserică 
mică la curte, că mazâlii şi slujitorii n-au unde încăpe, nice 
este cu cale să fie temniţă supt beserică. Ce s-îndemnă şi răsâpi 
şi turnul, şi visteria, şi tinda besericei, şi beciul cel dedesupt, şi 
lăsă numai altarul şi turla cea naltă din mijlocul besericei. Şi 
s-au mai apucat a zâdi din pământu ş-au făcut tinda lungă, cu 
toate podoabeli, cum să vede. 

Aşijdere s-au mai apucat de-au mai făcut şi altă beserică, 
de lemnu, şi i-au pus hramul Sfetei Lazor, în ograda vămii, 
aproapi de curţile tătâne-săi, lui lon Răcoviţă vornicul. 

Şi doamna măriei sale încă s-au apucat de-u tocmit ş-au 
şindilit mitropolia ce vehci, cu toate cheltuieleli ce-au trebuit, 
de cântă sfânta leturghie şi astădzi, că era pustiită de mult. 

Atunce au scos Mihai-vodă rumtă pe ţară, cu pecetluit roşiu, 
pe faţă, tot omul. Şi oameni să teme să iasă toţi la rumtă, să nu 
s-înmulţască ciferturile, pecum să înmulţisă la Costantin Duca- 
vodă. Ce vădzind aşe, au scris cărţi pe la stăpânii satelor şi pe 

la vornicei şi pe la vătămani, să-i scoaţă pe toţi la rumte, 
c-apoi pe urmă, aflându-să, or petreci rău capeteli. lar pe urmă, 
unde găsâè zlotaşi câte un om fără pecetluit, îl pune pe vornicel 
sau pe vătăman în butuci şi-l triimite la leşi. Şi-l purta pe uliţi, 
căce n-au scos oameni întăiu la rumtă, să-ş fie luat pecetluit. 
Şi vădzind că nici cu acie nu-i poate spărie să iasă toţi la 
rumtă, vândut-au toate ţinuturili la cochi-veciă ciocoilor, ca 
goştina de oi, pe oamenii cei făr' de pecetluituri de rumtă, de 
nu pute scăpa nice un becisnic pe necăiuri să nu iè pecetluit. 

Atunce fiind Poarta neaşădzată, ave şi Mihai-vodă mare 
nevoie de bani, că-ntr-un an şi giumătate ce-au fostu domnu 
s-au schimbat trei viziri şi şepte chihaieli. Să mira şi el ce va 
faci, că n-ave de la cine lua şi el bani, că ţara era giumătate 
scutelnică, tot a neamului lui ş-a Cupăreştilor, cum s-au pomenit 
mai sus. 

Şi aşe fără veste veni veste din Ţara Muntenească cum au 
îmbrăcat Ant[i]ohi-vodă căftan de domnie, şi el îi mazâl. Deci 
cum înţălesără de ace veste lordachi vornicul şi frate-său 
Scarlatachi — să tâmplas-în leşi de la Țarigrad vinit — şi alţi 
greci mai mici, Cupăreşti, şi Dumitraşco Răcoviţă comisul, 
frateli lui Mihai-vodă, aceştea toţi, temându-să de Ant[i]ohi- 
vodă, n-au mai aşteptat să sosască capegi-baş cu mazâlia ş-au 
şi fugit în Ţara Muntenească, iară Panaitachie Morona au trecut 
în Ţara Leşască. 

A doo dzi, ceielalţi boieri, ce rămăsesă şi nu ştie nemic, să 
mira ce poate să fie. Chemat-au Mihaiu-vodă pe Bogdan la 
curte de i-au spus pecum i-au vinit veste de olac într-o noapte 
din Ţara Muntenească, de i-au spus acea veste. Ce Bogdan 
vornicul mult i-au dzis lui Mihai-vodă, căci au făcut spaimă, şi 
n-a hi nemic pe urmă, şi-i lucru cu ruşine. 

Prepun oamenii şi vorovăscu de dzic că atunce, ştiind Mihai- 
vodă pe Bogdan că este om vrednic şi temându-să că după ce-a 
vini cumnatul său, Antiohi-vodă, l-a schivernisi bine la domnie, 
să-i fie dat atunce în cafe otravă. Care şi can samăn-acel lucru 
să fie fostu şi can adevărat, că curund s-au şi bolnăvită şi peste 

cinci, şesă luni au murit, după ce-au vinit Ant[i]ļohi-vodă, şi 
boala lui într-acel chip au priceput-o doftorii la moartea lui. 
Dè-hi aşe, va da samă la Dumnedzău. 

Tâmplatus-au de-au zăbăvit acel capegi-baş cu mazâlia vro 
trei, patru dzile după vestea ce vinisă lui Mihai-vodă. Deci 
boierii tot să strânge la gazda lui Bogdan vornicul şi sfătuiè şi 
să mira ce poate fi. Şi să teme să nu fie luat Costantin Duca- 
vodă domnia. Ş-au pus străji în gios la drumuri, de străjui€ şi 
când sosâ€ capegi-baş în leşi. lar Bogdan vornicul şi cu toată 
boierimea s-au sculat din leşi şi s-au dus pe Bahluiu în sus păn” 
la Căcărădzeni. Ş-au stătut acolo păn-au sosât capegi-baş ş-au 
cetit fermanul că este Antiohi-vodă domnu. Şi au vinit şi omul 
lui Ant[i]ohi-vodă cu cărţi la vornicul Bogdan, să fie cămăican. 

Atunce cetindu cărţile Bogdan, a lui Antiohi-vodă, la 
Căcărădzeni, au adeverit tuturor boierilor ce era cu dânsul să 
nu poarte nime nici o grijă, nice să aibă nice un prepus dispre 
Antiohi-vodă, pentru câţi au fostu la rădicarea domniei lui 
Mihai. Ş-au luat asupra sufletului lui că n-a avè nime nice o 
nevoie. Şi aşe toţi să învoieşeră şi purceseră cu toţâi înapoi la 
leşi. Şi-ntrară cu toţâi grămadă în curtea domnească, de 
descălecară şi s-împreunară cu capegi-başe, de le ceti fermanul. 
Şi spusără capegi-başei că ei au fugit, temându-să de Duca- 
vodă că este, iar de Ant[i]ohi-vodă nu fug[e] nime. 

Dece cădzind Bogdan cămăican, grijit-au pe Mihai-vodă 
cu toate deplin, câte i-au trebuitii. Şi de toate de câte au poftit 
ş-au luat îndestul. Şi l-au pornit cu mare cinste, ca pe un domnu. 
Pe nime n-au lăsat să-i facă vro gâlceavă sau să-i grăiască 
vrun cuvântu împotrivă. Păn’ şi bucatele ce-au avut a lui şi pe 
une slugi din boierie i-au lăsat cu bună paci, de-au mărsu în 
Ţara Muntenească, de i-au dat Brâncovanul o moşie, de-au 
ţinut bucatele acolo. 

Atunce la mazâlie să tâmplasă de vinisă sol din Ţara 
Muntenească Toma spătarul Ca[n]tacozino. Şi la acea spaimă 
au fugit şi el din leşi în Hangu, că nu l-au încăput vremea, de 
frică, să margă în Ţara Muntenească, împreună cu văru-său 

Ilie păharnicul Ca[n]tacozino şi cu Neculaiu Costân hatmanul. 
Deci Bogdan au şi răpedzit cărţi la dânsul, să margă în ţara lui 
făr' de nici o grijă. Şi s-au întorsu din Hangu, de s-au dus la ţara 
lui cu paci. 

Ş-au scris şi la ceie boieri, la Ilie păharnicul şi la Neculaiu 
şi la alţâi câţi mai era acolo, de s-au întorsu toţi înapoi la 
casăle lor, fără nici o grijă. Şi rămasă Bogdan în leşi, stăpânind 
cămăicănia cu bun-învoială şi dragoste cu toţi. 

Şi triimisă şi la Panaitachi postelnicul Morona, în Ţara 
Leşască, de-l luo asupra sa, pentru greşeleli ce făcusă lui 
Anţ[i]ohi-vodă, că nu i-a hi nemic. Şi după ce-au vinit în ţară, 
l-au triimis înainte în Dobrogea, în tâmpinarea lui Antiohi-vodă. 
Şi atunce puţintel l-au mustrat Antiohi-vodă ş-apoi l-au iertat. 
Şi-l ţine în mare cinste şi milă, căci era om harnic la slujbe, de 
ştie rândul turcilor, după cum s-au dzis mai sus. Slugie ca un 
grec, după cumu-i umbla vremea. 

Atunce triimisă Brâncovanul pe văru-său Ştefăniţă păhar- 
nicul, ficiorul stolnicului Costantin Ca[n]tacozino, carele 
acela au cădzut şi domnu mai pe urma Brâncovanului, la 
Țarigrad, de-au stătut de-au făcut paci lui Antiohi-vodă cu 
Brâncovanul, cu giurământ înaintea patriarhului, ca să nu să 
mai pârască la Poartă unul pe-lalt, să să strâci ţărâli cu 
cheltuiala, şi-ncă să s-agiute unul pe alalt cu prieteşugul. Şi 
pentru Mihai-vodă să nu să mai puie să-l scoată Brâncovanul 
la domnie. Şi Dumitraşco beizăde, fratele lui Antiohi-vodă, 
încă să-i dè Brâncovanul pe an câte 10 pungi de bani pentru 
chevernisala lui, ca să s-odihnească în Țarigrad la casa lui cu 
paci şi să nu mai umble amestecând pe Brâncovanul şi 
făcându-i cheltuială, ce încă să-i arete slujbă. Că să spăriasă 
Brâncovanul că i-a sminti domnia, pentru multă cheltuială şi 
pagubă ce-i făce totdeauna. Aşijdere au făcut pace Brâncova- 
nul şi cuscru-său, lui lordachi Rusăt vornicul, ca să slujască 
lui Ant[i]Johi-vodă cu dreptate, ca maiinte, şi să fie lepădat 
dispre Mihai-vodă, şi el şi toate rudeli lui Cupăreştii. Şi aşe 
au ţinut de bine această paci, pe cum ţin cânii vinerili. Care 
mai nainte la rândul lor s-a arăta. 


163 


CUPRINS 
— Ion Neculce — 


Antiohi-vodă, tot atunce, după ce-au vinit Mihai-vodă mazâl 
la Țarigrad, chemat-au şi vro doi, trii boieri din Moldova, de-au 
pârât pe Mihai-vodă de doo biruri şi doo bariiamlâcuri: când 
au fostu domnu, le-u luat din țară şi la visteria împărătească nu 
le-u dat, de-au rămas rămăşiţă. Şi el tăgăduiè, că nu le-u luat 
din ţară. Deci l-au rămas şi l-au pus la-nchisoari, să plătească 
banii la visteria împărătească. Atunce şi eu eram tânăr, şi 
fusesăm mai nainte agă, şi m-am tâmplat în Țarigrad, de-am 
vădzut acea pâră. 

Dup-acee s-au gătit Ant[i]ohi-vodă cu tot agârlâcul şi s-au 
rădicat din Țarigrad ş-au vinit la Baba, pe la Isuf-paşe saras- 
cherul. Şi i-au fostu şi sarascherului cu bună dragoste, şi l-au 
cinstit ca pe un domnu. Că pe-cee vreme sarascherul nu şăde 
tot la un loc, ce să duce de-mbla şi la Tighine, şi la Obluşiţă, şi 
la Baba. Şi de acolo sosând la Gălaţi, au găsât strânşi toată 
boierimea, arătându-le tuturor dragoste şi cinste. Şi purcegând 
din Gălaţi, au mărsu pe la sat pe la Iveşti, la soru-sa Lupa, 
hătmăneasa lui Bogdan, care acolo i-au făcut cinste 2 dzile, şi 
lui, ş-a toată boierimea şi oastea câtă era. Şi de acolo au mărsu 
la leşi în scaon. 


CAP. XVI 


DOMNIA A DOA A LUI ANTIOHI-VODĂ, 
SÂN CANTEMIR, LEAT 7213 


După ce sosi Antiohi-vodă în leşi în scaon, pe cie vreme 
era paci bun-în ţară. Şi pusă boierii a trei dzi după obicei: pe 
Antiohi Jora vel-logofăt, pe Lupul Costachi vel-vornic de Ţara 
de Gios, pe Neculaiu Costân, biv-hatman, vel-vornic de Ţara 
de Sus, pe Bogdan vornicul iar l-au pus hatman, pe Macsut vel- 
postelnic, pe Ilie Ca[n]tacozino vel-spătar, pe Savin Zmucilă 
vel-ban. Şi de atunce să aşădză această boierie cu temei în 
Moldova, de-i aşedzată la rând. Că mai nainte, de-şi era la 
vrun domnu, uneori şăd& mai sus, uneori mai gios. După cum 
le fusesă altă boierie, aşe şăde şi cu bănia la Divan. lar de ice 

înainte i s-au aşedzat rândul după spătarul cel mari, şi i s-au 
făcut şi vinit boieriei câte un ban de drobul de sari de la ocnă. 
Pe Dabije clucerul l-au pus vel-păharnic, pe Lupul Colivarul 
vel-visternic. Pentru acesta, vădzindu-l mazâlimea că-i din 
neam prostu, li să strâcară tutoror voia, că nu le era cu cinste 
să margă la gazda lui. Pe lon Sturdze vel-stolnic, pe Gheorghiţă 
sărdarul vel-comis, carei era neam lui Ant[i]ohi-vodă. Pe aceştie 
îi boieri Antiohi-vodă deodată, iar mai ales şi mai de cinste era 
cumnatul său, Bogdan hatmanul. Toate trebile şi cheverniseleli 
țărâi era după dânsul. Numai nu pute, că era bolnav, cum mai 
sus s-au pomenit. 

Curundă vreme l-au triimis sol în Ţara Muntenească, şi mult 
au zăbăvit acolo, fiind bolnav. Şi după ce-au vinit, încă din 
pat nu s-au mai sculat şi-n scurtă vreme au şi murit. Care la 
moartea lui multă jele au avutu Ant[i]ohi-vodă şi boierimea şi 
ţara, de boier moldovan, cap întreg şi cunoscător la giudeţe şi 
vrednici la toate trebile, cu-nţelepciune. Care tuturor le-u părut 
rău de păgubirea ce-au păgubit ţara, iar mai cu dedinsu lui 
Antiohi-vodă i-au rămas rană nevendicată. Că i s-au şi schimbat 
lucrurili, şi i s-au micşurat schivernisala, cu multe amestecături, 
nu cum era în domnia întăiu. 

Pus-atunce pe lon Buhuş logofăt mare şi pe Antiohi Jora 
logofătul hatman, în locul lui Bogdan, şi pe Ilie Ca[n]tacozino 
spătarul visternic mari, în locul Lupului Colivarului, şi pe mine, 
lon Neculce, din sulgeria cea mari m-au pus spătar mare. 

Şi rămas-atunce toată cinstea şi chevernisala după Ilie 
visternicul Ca[n]tacozino, împreună cu Panaitachi Morona biv- 
postelnic, carei aceşti doi boieri chivernisâie pe Ant[i]ohi-vodă. 
Şi să potrivis-amândoi aceşti boieri într-o fire, după cum să 
dzice „calul râios găseşte copaciul scorţos“: iuți, mândri, 
mincinoşi, făţarnici, giurători pentru hiece, amăgitori. Care, 
câtera Antiohi-vodă de straşnic la mânie, că de multe ori la 
Duvan cu buzduganul azvârlie în oameni cei vinovaţi, şi tare 
şi drept conoscător la giudecată, dar nu ţine mânia mult, şi nu-l 
pute nime întoarce din dreptate la giudecată, nice iubiè 

minciuneli, dar aceşti doi boieri ce mai sus s-au pomenit îl 
întoarseră pe Antiohi-vodă, de li să potrivi€. Că mai toţi domnii 
sunt buni, numai să tâmplă de să află de-cestu fel de oameni, 
de să lipăscu mai lesne mai la toţi domnii, de le strâcă firea ce 
bună. Mai mulţi să află la domni de-ceştia decât di cei direpţi 
şi buni. Ce dacă să tâmplă boierul chivernisătorul de-i înţelept 
şi bun, măcar de-i şi domnul rău, îl îmblândzeşte şi-l întoarce 
cu blândeţe, de-l face de-i bun. 

Atunce, apucându visternicia Ca[njtacozino, scoasă Antiohi- 
vodă nevoi grele pe ţară, că ave şi datorie la Țarigrad, gândindu 
că s-a plăti. Scoasă orânduiele multe, şi satarale, şi hârtii, şi 
fumăret, câte un zlot de toată casa. Şi-l făcu Ca[n]tacozino de 
făcu şi obiceiu în ţară, carei n-au mai fostu, câte 2 bani de 
vadra de vin. Însă da numai ţărani, dar boierii şi mazâlii de la 
aga în sus nu da. Şi mult s-au apărat Antiohi-vodă şi nu vre să 
fac-acel obiceiu, numai nu pute, că-l tot îndemna Panaitachi 
şi Ilie visternicul. 

Mai făcut-au şi alt obiceiu: de tot boul de negoţ, cornărit 
câte un leu. lară pe mazâli îi îndesie cu dăjdii grele şi cu 
împrumute dese, şi nu le mai da. Şi-i asuprie Ca[n]tacozino pe 
pizmă, şi nu le făce dreptate, şi-i tot pârâ€ şi-i amesteca cătră 
Ant[i]ohi-vodă cu feliuri de feliuri de amestecături de pâră, 
pentru ca să s-îmbunedze şi s-înmulţască cinstea lui, ca un om 
fără suflet. Că nu era nemic adevăr într-însul. 

Şi pe mazâli, zlotaşi îi supăra din cale-afară, de-i făce de 
plătie pustiele. Şi pe unii îi pârâ€, de-i trimite pe la ocnă. Şi Antioh- 
vodă, de-l şi pricepe, îi învoi€, pentru voia muntenilor, fiindu-le 
rudă. Şi mai nu ave nice o parte Ant[i]Johi-vodă dintr-acele nevoi 
multe ce scote, că datoria i-au rămas neplătită, şi când s-au 
mazâlit, au rămas mai cu nemic, ca şi la mazâlia dintăiu. Numai 
ce-au rămas cu vro cindzăci, şesădzăci de pungi de bani. Că el 
nu era pre samiş, nice lacom, ce-l crede pe dânsul ce grăieşte. Şi 
el mânca, şi fățiș, şi furiş, cumu-i era lui voia. Şi ave şi altă nebunie 
în cap, că gându lui era cum ar pute apuca domnia, având pe 
munteni nedejde. Şi pentr-acee ave prieteşug cu Panaitachi 

postelnicul Morona, ştiind rândul Porţâi, socotind c-a găsi vro vreme, 
ca şi Mihai-vodă. Pentr-acie sta asupra mazâlilor, ca să-i răsâpască, 
să facă nume rău stăpânu-său, lui Antiohi-vodă. Şi atunce au 
agonisât din vesternicie el 70 de pungi de bani, mai mult decât 
au agonisât stăpânul său, Ant[i]ohi-vodă. 

Vinit-au atunce poroncă de la Poartă de au dus multă somă 
şi mare lemnu şi greu la Tighine şi la Cetatea Albă şi la Vozia, 
cu mare grabă şi cu mulţi zapcii. Boieri au stătut toată vara 
cu Orheiul şi cu Lăpuşna şi cu toţi siimenii din curte, de-l 
tăie. Şi cu mare greu l-au rădicat păn-în iarnă. Şi-ncă au 
închisă în turnul Golâei pe Darie Donici sărdarul şi pe Chirica 
şi pe Bogoş, şi era să li taie şi capetili, fiind ispravnici pe 
lemnu şi nu-l pute în grabă să-l ducă. Că s-agiunsesă munteni[i] 
şi cu Mihai-vodă şi cu Isuf-paşe, ca să-i de pricină la Poartă 
pentru lemn, că nu poartă grijă. Şi pentr-acie îl grăbiè Isuf- 
paşe din cale-afară cu lemnul. 

Pe acee vreme, de la închisoari, Mihai-vodă au făcut un 
harzu, de l-au dat la împăratul, cu pâră pe Antiohi-vodă că-l 
năpăstuieşte cu doo biruri şi doo bariiamlâcuri, că le-u luat din 
ţară, şi el nu le-u luat, şi cu jalobă pe Baltagiul vizirul, dzicând 
că l-au ales pe dânsul toată ţara de l-au pus domnu, iar vizirul 
l-au scos din domnie fără nice o vină ş-au pus pe Antiohi-vodă 
fără voia ţărâi. Deci împăratul, cetindu acel harz, l-au triimis 
la vizirul şi i-au poroncit să-i facă dreptate. 

Apoi vizirul, vădzind aşe, chemat-au pe Osman, chihaieo 
lui, de-au învăţat de-au scris la Antiohi-vodă să caute să triimiţă 
boieri şi oameni de ţară, să dovedească pe Mihai-vodă, să nu 
rămâie vizirul ruşinat de cătră împăratul. Antiohi-vodă îndată 
alesă de triimisă câţiva boieri, carei ştie că-i sunt împotrivire, 
şi câţiva breslaşi megieşi d-€ lui Mihai-vodă, vasluieni tot de 
cei buni de gură şi de pâră. Şi s-au pârât pe faţă înaintea 
Divanului împărătescu. Breslaşi în gura mare strâga: „Vândutu- 
ne-i, vândutu-ne-i, vândutu-ne-i la cochi-vechi ciocoilor, ca 
pe mascuri şi ca pe oi!“ Carei numai ce huie Divanul împă- 
rătescu, şi să mira toţi paşii şi agalari de pâra ce-i dau. Şi aşe l-au 

dat iar rămas, să plătească iar bani la visteria împărătească, şi 
iar l-închisără, încă la mai gre închisoare, la Babagefer. 

Trimis-au şi Brâncovanul sol în Moldova, pe ginere-său Şerban 
logofătul, pentru mare încredinţari prieteşugului, care au făcut şi 
logodnă, un ficior a Brâncovanului să iè o fată a lui Antiohi-vodă. 
Şi făcându cinste mare atunce solului, Lupul Costachi sân Gavriliţă 
la masă, îmbătându-să şi veselindu-să, multe cuvinte deşerte şi 
fără treabă grăie împotriva lui Antiohi-vodă înaintea solului. Şi 
dintr-aceli voroave proaste s-au rădicat şi masa. Ce Antăiîohie- 
vodă atunce, ca un domnu înţelept, mult au răbdat Lupului pentru 
aceli voroave proaste, ce le grăie cum nu i să căde. 

În scurtă vreme dup-acie să mazili şi vizirul Baltagiul de la 
Poartă, şi cădzu Ciorlul-paşe silehtarul viziriu, care să tâmplasă 
de era prietin lui Mihai-vodă. Şi-l scoasă pe Mihai-vodă de la 
închisoari. lară Păladie visternicul, cumnatul lui Mihai-vodă, 
şi cu Preda stolnicul, dac-înţălesără c-au ieşit Mihai-vodă de 
la-nchisoare, fugir-în Ţara Muntenească. Şi acolo în Ţara 
Muntenească mai era şi fratele lui Mihai-vodă, Dumitraşco, 
şi-mbla clevetind pe Antiohi-vodă şi mestecând cătră munteni. 
Numai munteni[i] era cu 2 obrază: arăta prieteşug şi cătră 
Anţ[i]ohi-vodă, şi cătră partea lui Mihai-vodă. Şi aşe politicie 
lucrurili de îmbe părțili. 

lar la veletul 7214 făcut-au nuntă Brâncovanul c-un ficior a 
lui, anume Dinul, în târgu în Bucureşti, de-au luat o fată de 
aice din ţară, de la noi din Moldova, a lui lon Balşe vornicul, 
de-au dus-o acolo la Bucureşti, de-au făcut nuntă, cu mulţi 
boieri rudenii de-a ei. Au mărsu cu voia şi poronca lui Ant[i]ohi- 
vodă. Atunce m-au triimis şi pe mini, cu solie despre partea 
domniei, de m-am tâmplat la acea nuntă, care nu era nuntă 
domnească, ce vom dzice că era crăiască. 

După veselia nunţâi poftit-au Antăiîohi-vodă pe Brâncovanul 
cu mare credinţă, ca să de pe Pălade visternicul, să-ş vie acas-în 
Moldova, să nu mai umble amestecând. Ce Brâncovanul n-au 
vrut să-l de, fără câtu nu l-au priimit să mai şadză în Ţara 
Muntenească şi l-au gonit la Braşov. Ant[i]ohi-vodă, vădzind 

că n-au credzut Păladie să vie, mâniiatu-s-au ş-au triimis de i-au 
jăcuit casa. Şi i-au închis giupâneasa, ş-au pus şi sămenii de i-au 
răsâpit curţile din laşi, de nu i-au rămas nice jărişte. 

Ilie Ca[n]tacozino visternicul, fiind învrăjbit cu lorda- 
chi Rusăt vornicul mai denainte vreme, pentru căci Ilie 
Ca[n]tacozino făcusă bine lui lordachie Rusăt de-l scosesă 
di-nchisoare, cându-l prinsesă la mazâlia lui Ant[i]ohi-vodă, 
cum s-au pomenit mai sus, iar lordachi Rusăt, când au rădicat 
ţara pe Mihai-vodă domnu, au stătut pricină lui Ilie, şi acie era 
mânia şi vrajba între dânşi. lar apoi au început Ilie în toate 
nopţile a umbla la gazda lui lordachi furiş, de s-au împăcat. Şi 
s-au rugat Ilie lui Iordachi, fiindu-i cuscru cu Brâncovanul, ca 
să ste să-i logodească o fată a lui Ilie c-un ficior a Brâncovanului, 
pe taină să nu ştie Antiohi-vodă nemic. 

Dece Ant[i]Johi-vodă pe urmă, oblicindu aceste lucruri şi 
alte multe amestecături a lui Iordachi, ce umbla cu cărţi, 
amestecând la Mihai-vodă, şi la fraţii lui în Țarigrad, şi la Pălade 
în Ţara Ungurească, mânietu-s-au Ant[i]ohi-vodă ş-au închis 
pe lordachi la vătavul de aprodzi, cu mare urgie şi pază. lară 
Ilie, dac-au vădzut c-au închis pe lordachi, s-au spăriet şi s-au 
dus de-au spus tot lui Ant[iJohi-vodă, ce voroave au avut cu 
lordachi. Ce lui Ilie nu i-au făcut nemic, pentru voia stolnicului 
Costantin din Ţara Muntenească, fiindu-i unchi. Numai ce l-au 
scos din visternicie, că nu mai pute să-l mai rebde de jaloba 
mazililor, numai la cinste tot îl ţine. 

lară pe lordachi, după ce l-au închis, l-au pus împrumutare, 
de-au dat 10 pungi de bani. Şi iar au mai giurat lui Ant[i]ohi- 
vodă cum să fie slugă dreaptă, cum au fostu mai nainte. Şi l-au 
pus şi l-au slobodzit de la închisoari. 

lară la anul, de primăvară, vinit-au poroncă de la Poartă la 
Ant[i]Johi-vodă să margă să lucredzi la Tighine. Deci îndată s-au 
rădicat cu toată boierimea şi cu salahori şi s-au dus la Tighine, 
iară aice în leşi au lăsat cămăicani pe lordachi Rusăt vornicul 
şi pe mine, lon Neculce vel-spătar, şi pe Ilie Ca[n]tacozino 
biv-visternic şi pe Ilie Catargiul vel-visternic, de purta grije 

țărâi, ce era. lar Ant[i]ohie-vodă, lucrând acolo toată vara, pe 
la Sfete Ilie i-au vinit mazâlia, şi l-au pornit Isuf-paşe de acolo 
la Țarigrad. Numai ce au triimis de i-au luat doamna de aice 
din leşi, şi-n locul lui au pus pe Mihai-vodă. lar Ant[i]ohi-vodă, 
după ce au mărsu cu totul la Țarigrad, l-au zăhăit Mihai-vodă 
mult, dar nemic nu i-au putut strâca. Ş-acolo au trăit, la Țarigrad 
câtăva samă de ai. N-au mai putut lua domnia, păn’ ş-au plătită 
şi el datoria lumască, de-au murit. Care rar domnu au fostu ş-a 
mai hi ca Ant[i]ohi-vodă în Moldova, nelacom nice la sânge, 
nice la bani, nici la minciuni, şi iubitori la dreptate şi bişug în 
ţară la toate. S-au făcut şi-n dzilele lui, unde era mănăstirea 
tătâne-său, la Miera, zidul împregiur cu clopotniţa de piatră. 
Şi s-au dus la Poartă şi acolo au murit. N-au mai ieşit domnu. 
Şi i-au rămas 3 ficiori: lon, Costantin, Dumitraşcu. Deci 
Costantin şi Dumitraşco s-au dus la muscali, de slujescu, iar 
lon este aice în ţară. A rămas luându graiu din Țarigrad. La ce 
or vini, vremea viitoare va arăta!. 


CAP. XVII 


DOMNIA A DOA A LUI MIHAI-VODĂ 
LA VELET 7215 


Îmbrăcând Mihai-vodă căftan, de la Poartă, de domnie, au 
şi răpedzit pe capegi-başe la Antiohi-vodă, la Tighine. lar la 
leşi, drept la cămăicani, la lordachi Rusăt vornicul au triimis 
slugi a lui, şi cu izvod, cu pecetea lui, tot anume să prindză pe 
boierii ce ave pizmă, pe cum au făcut mai nainte şi Aron-vodă 
izvod de boieri. Deci sosându şi slugeli lui într-o dzi, pe 
amiadzădzi, la gazda lui lordachi cu cărţile şi cu izvodul, iar 
lordache s-au şi bucurat tare de ceasul ce aştepta de mult să-i 
sosască. Ş-au triimis la puţintei simeni ce rămăsesă la curte de 
strajă, de i-au chemat la gazda lui, cu numeli lui Antiohi-vodă, 
fiind cămăican, de i-au şi pornit pe la gazdele boierilor ş-a 
boierinaşilor lui Antiohi-vodă, carei era în izvodul ce triimisesă 


! De la „Şi s-au dus la Poartă...“ până la sfârşitul capitolului este scris de 
Neculce. 

Mihai-vodă, de i-au prinsu, şi-i lega şi-i închide pe la închisori. 
Atunce au prinsu şi pe Ilie Ca[n]tacozino cel tare şi mare, 
perifan, numai cu cămeşe şi desculţu şi fără sliz, că să tâmplasă 
de nu ştie nemic şi dormie. L-au luat şi l-au dus pe uleţă, de l-au 
închis, şi zapcii care îl duce gol pe uleţă, îl mustra, de-i dzice: 
„Ţine-te, cerbule, cu coarneli cele buore ce ne împrăştiei, că 
te prinsă astădzi leul în mână.“ Şi pe urmă l-au slobodzit cu 
chizeşi, păn-a vini domnia. 

Aşijdere şi pe Panaitachi Morona biv-vel-postelnic, carei 
era gata la toţi domnii, de slujie dreptu şi le priè lor, iar nu 
ţărâi, greceşte, şi pe urmă, după slujbă, îi pârâè. Tâmplatu-s-au 
de era bolnav, şi aşè cu pătaşca l-au luat simenii de la gazdă 
de l-au dus la-nchisoari, la simeni, şi tot acolo l-au ținută păn-au 
vinit Mihai-vodă. Şi după ce-au vinit, în scurtă vreme au pus 
de l-au zugrumat acolo, la odăile simenilor, dzicând că pe toţi 
domnii pâreşte. Această mulţămită şi plată au avută Panaitachie 
de la Mihai-vodă pentru harzul ce-au făcut cu mâna lui la 
împărăție, de l-au poftit domnu la domnia întăiu. 

Atunce, tâmplându-să de eram şi eu de casa lui Antiohi- 
vodă, m-au fostu pus Mihai-vodă şi pe mine într-acel izvod să 
mă prindă. Şi păn-a sosi săimenii la gazdă-mi, eu ami prinsu 
de veste ş-am apucat de amii încălecat, de am fugit în Ţara 
Leşască. Ş-acolo mi s-au tâmplat şi mie de-am zăbăvit vro 
patru luni, păn-a aşedza domnia. Ş-apoi mi-am făcut pace 
ş-amiă vinit înapoi la casa me, şi n-am avut despre nime nice o 
nevoie. Ş-am avut cinste şi căutare în dzilele măriei sale. 

Dece, aşedzându-să Mihai-vodă în scaon cu domnie, pus-au 
boierii după obicei, anume pe Antăiîohi Jora vel-logofăt, pe 
Lupul Costachi sân Gavriliţă vornicu de Ţara de Gios, pe 
Manolachi Rusăt, frateli lui lordachie, vornic de Ţara de Sus, 
pe Dumitraşco Răcoviţă, fratele lui Mihai-vodă, hatman, pe 
Neculai, ficior lui lordachi Rusăt, postelnic mare, pe socru-său 
Dedul spătar mare, pe lon Balşe vel-păharnic, pe Pălade, 
cumnatu-său, vel-visternic, pe Preda vel-stolnic, pe Costantin 
Costachi, sân lui Vasâlie Gavriliţă vornicul, vel-comis. Aceştie 

era boierii lui Mihai-vodă a doo domnie. Numai chevernisala 
şi cinstea era, tot a ţărâi, după lordachi Rusăt vornicul, măcariă 
că nu era cu boierie. Ce vre el să facă, făcut era. 

De atunce Mihai-vodă făcusă şi cheltuială la Poartă, la 
luatul domniei, şi era cu datoria cè vechi a visteriei împărăteşti, 
şi sâlie să le plătească. Ce au început nevoi a ieşi grele în 
ţară. Ş-au scos hârtii, şi pe hârtii năpăşti, doi rânduri de năpăşti. 
Ş-au scos de vară pecetluituri cu iscălitura boierilor, să de tot 
omul câte un leu. Oameni să bucura că-i uşoară dajdea şi 
ieşie la pecetluituri, iar mai pe urmă, după ce i-au scris ş-au 
dat tablele la visterie, au mai ieşit să de câte 5 lei de pecetluit 
cui dedesă. 

Mai adaos-au şi câte doi bani de vadră de vin, să de câte 
4 bani ţăranii, dar nu boierii. Făcut-au şi alt obiceiu nou, care 
nu mai fuses-în ţară, asupra boierimei ş-a mazâlimei ş-a 
mănăstirilor stângere, de-au dat desetină de stupi şi de mascuri 
câte doi potronici, ţărăneşte. Atunce au început a-l pricepe 
boierimea, că Mihai-vodă nu este, cum s-arăta, blând, şigaci 
cu toţâi şi moale, ce într-alt chip, că era multe hiri, nu numai o 
hire. Începusă să s-arate, numai nu deplin, că nu-i da mâna, că 
ave sâială, că era la Țarigrad Ant[i]ohi-vodă şi frate-său 
Dumitraşco şi Duca-vodă. Mazâlii sta acolo, din ceas în ceas 
aştepta s-apuce domnia. Aşijdere şi Brâncovanul purure era 
bucuros să fugă boierii Moldovei la dânsu, să-ş facă el nume 
bun, şi alţâi să rămâie cu nume rău. Dece Mihai-vodă nu pute 
deplin să stăpânească cum să cade, că şi boierii Moldovei 
pe-cie vreme era nişte boieri mai ţapeni, mai putincioşi, să 
iubi€ unul cu alalt şi s-învoie la sfat. Măcar că lordachi vornicul 
umbla să-i supuie şi să-i calce, dar tot nu pute deplin să-i calce, 
şi să-i scoată din obiceile lor. 

Brâncovanul s-apucă să facă nuntă şi c-ol doile ficior a lui, 
anume Ștefăniță, să iè pe fata lui Ilie Ca[n]tacozino. Şi pofti pe 
Mihai-vodă să-l lasă pe Ca[nltacozino, cu fata lui şi cu alte 
rude, să margă în Ţara Muntenească, să facă nuntă. Că 
Brâncovanul păn-atunce ave tot doo obrază de prieteşug, de-ş 
arăta unul cătră Mihai-vodă şi altul cătră Ant[i]ohi-vodă. 

Dece Mihai-vodă, vădzind acea poftă, îndat-au poroncit lui 
Caănîtacozino visternicul de s-au sculat cu toată ruda lui, de au 
mărsu în Ţara Muntenească, de-au făcut nuntă cu fiică-sa. 

Atunce au triimis Mihai-vodă şi sol la nuntă, dispre partea 
lui, pe Costantin Costachi sân Gavriliţă comisul. Şi Ca[n]tacozino, 
după ce fece nuntă şi s-încuscri cu Brâncovanul, nu vru să mai 
vie în ţară, ce rămas-acolo. Şi fugi şi Catargiul visternicul şi cu 
alţâi mulţi, mai de gios, carei era de casa lui Antohie-vodă. Şi 
întoarsă pe Brâncovanul mai mult cu obrazul spre Ant[i]ohi- 
vodă, de prieteşug. Şi-ncepur-a mesteca tare pe Mihai-vodă la 
Poartă. Şi-ncepu şi Mihai-vodă a s-îngriji de celi lucruri, să nu 
să mazâlească, pecum s-a însămna înainte. 

Într-aceae vreme arătatu-s-au în tată şi lăcuste, numai nu era 
multe, ca de altă dată. Şi pânea să mai sui cu preţul, stupii să 
făcură răi, iară vin mult, că şi altădată să făce vin mult. Pace în 
ţară era bună, iară în Ţara Leşască şi Căzăcească şi la Moscu nu 
era, precum s-au pomenit înapoi, l-acele domnii ce s-au scris. 
Care acum, viindu-i rândul, iară începem a scrie de acele. 

Craiul şfedzescu, după ce-au trecut Niprul din Ţara Leşască 
în Ţara Căzăcească pe la Stari Dub, după cum s-au pomenit 
mai sus, la domnia [a doa a lui Costantin Duca-vodă]!, ieşitu-i-au 
toţi căzacii înaintea craiului, împreună cu Mazăpa, hatmanul 
lor, de i s-au închinat. Ş-au purces craiul pen Ţara Căzăcească, 
cu toată oastea lui, ca cum ar merge un izgon cu doo trei 
obuzuri. Ş-au purces în gios spre Poltava, pen Ţara Căzăcească, 
avându adeverinţă c-or vini şi turcii şi tătarâi la dânsul, de va 
merge întinsu în stoliţa moschicească pe de o parte, şi Stănislav 
craiul cu leşii pe de altă parte. Şi aşe, cu acel gând, s-au zăbăvit 
puţin cu un anii în Ţara Căzăcească, detot o strâca ş-o mânca. 

lară împăratul moschicescu, vădzind acel lucru, îş tot 
strânge oştile pe unde ave şi umbla zăhăindu-l pe de laturi, ca 
să-l flămândzască şi să-l hămeiască. Turcii şi tătarâi tot cu 
menciuni l-au purtat pe Cifed şi nu i-au mai dat agiutor. Aşijdere 
şi Stănislav craiu n-au putut, că leşii ţine giumătate cu Stănislav 


1 Adăugat de mine; în cronică, loc gol. 

craiul, iară giumătate ţine cu hatmanii lui Avgust craiu, cu 
Sănavschie şi Ughinschie şi Zapiva şi cu o samă de moscali 
despre Litfa ţine lui Stănislav calea. Căzacii iar au început a 
să împărăche, a fugi de la Mazăpa ş-a să duce la moscali şi 
s-închina. Şi aşe, înmulţindu-să oastea la moscali, cându au 
fostu în dzua de Sânpetru la velet de la Adam 7217, datu-s-au 
parola de bătaie. Şi aşè s-au bătut îmbe părţile, ş-au biruit 
Moscalul pe Şfed. Şi-ncă craiul Şfedului s-au şi rănit. Şi peste 
noapte, numai i-au căutat a fugi ş-au lăsat obuzul împreună cu 
Mazăpa. Ştiind rândul, l-au trecut Niprul şi Buhul tocma la 
Vozâia salt cu vro mie de oameni numai călări: moldoveni, 
şfedzi, căzaci. lar altă oaste, câtă au avut Şfedul în Ţara 
Căzăcească, doo obuzuri, cu totul au luat-o moscalii, cu 
ghenărari, cu ofiţeri, cu cară, cu puşci, cu totului tot şi cu 
multă avere, că jăcuisă Ţara Leşască şi Saxonia. Şi i-au triimis 
împăratul Moscului pe şfedzi pe toţi la robie, la stoliţă, iar pe 
căzacii ce s-închinasă la Şfed pe toţi i-au pus supt sabie. 

Atunce şi Avgustu craiu, după ce-au înţeles, au lăsat 
giurământul şi pacea ce făcusă cu Şfedul ş-au ieşit iar la crăie 
în Ţara Leşască, de s-au împreunat cu hatmanii săi şi cu oastea 
cè moschicească, ce era lăsată. Ş-au gonit pe Stănislav craiu 
din Ţara Leşască şi pe Cras ghenărarul, ce era cu 17.000 de 
şfedzi împreună cu Stănislav. l-au bătut şi i-au gonit în Ţara 
Şfedului peste mare. Împăratul Moscului, dup-acea bătaie, 
au mărsu la Chiu, ş-au orânduit pe vro doi, trei ghenărari, 
anume pe lanăşu şi pe Volconschie şi pe Vesubadţchi şi pe 
Cropot bragadir, cu oaste, călărime moschicească, şi pe 
Chigeci polcovnicul şi pe Vasâlie Tanţschi polcovnicul şi pe 
frate-său lon polcovnicul cu oaste, cu joimiri moldoveni. Toată 
această oaste, ca la 10.000, au aşedzat din Cirimuş pe Nistru 
păn-în Ehurluc, pe margine, pen toate vadurili, sta steiaguri, 
şi din steiag în steiag! câte un om, cât să vide, de păzâe pe 
Cifed să nu fugă de la Tighine în ţara lui, sau să umble 
nescareva cărţi la leşi. 


! Aşa apar aceste cuvinte în ms. (253). 

lară împăratul s-au sculat de la Chiiu ş-au purces pen Ţara 
Leşască în sus, de s-au împreunat cu Avgustu craiu şi cu hatmanii 
leşeşti. Ş-au lăsat şi la dânşâi o samă de oaste, pe Bont 
ghenărarul şi pe Fluc, ş-au început a căuta leşii cei haini, ce 
ţine cu Cifedul, de-i prinde şi-i băte şi-i gonie. 

Şi de acolo împăratul Moscului ş-au strânsu toată puterea, 
împreună cu Şerimet, cifert-marşalâc, şi cu Alecsandru Dană- 
loveci Menzic, tiji cifert-marşalăc, şi cu alţi ghenărari şi cu 
toată puterea sa de oaste, şi s-au dus pe marginea mărâi 
Balticului pe di ceasta parte în Lidvonia. Şi pe unde găsie cetăţi 
de-a Cifedului, şi pe uscat şi pe apă, le tot băte şi le lua. 

Atunce şi Mihai-vodă, când era împăratul moschicesc la 
Chiov, s-agiunsesă cu împăratul să fugă la Moscu. Că i să 
supărasă cu închisorile în domnia dintăiu şi, vădzind că i să 
strâcă şi lucrurile de la Poartă, şi Brâncovanul să lepădasă de 
prieteşug, pentru voia lui Ilie cuscru-său Ca[n]tacozino, şi cei 
trei domni mazâli ce sta la Țarigrad iar asupra lui ca nişte lupi, 
socotisă să să lasă de domnia Moldovei. Căci vădzusă şi tăria 
Moscalului şi socotie că-n scurtă vreme va hi biruirea şi bucuria 
creştinătăţâi. Şi nu numai Mihai-vodă s-agiunsesă, ce şi 
Brâncovanul şi sârbimea toată mai denainte vreme s-agiunsesă 
cu Moscul şi trăgè nedejdea lui din ceas în ceas cu bucurie. 

Craiul cifedului, cu acea puţinte oaste ce scăpasă, şăde la 
Tighine. Atunce şi-n toate dzileli ieşie la primblare afară, numai 
cu câte cinci, şesă oameni, cale, câte de un ceas, doao, 
alergând pe cele câmpuri drept vânatul. Că nu-ş ştie rândul 
țărâlor acestora, să umble cu gloată. Şi era cuvântul să să rădice 
de la Tighine, să vie să şadză la leşi. 

Atunce Mihai-vodă, vădzind primblarea craiului cifedzescu 
la Tighine şi-nţelegând că va să vie la leş să şadă, au făcut 
ştire Moscului, când a vini, să triimată oaste pre taină sprintenă, 
şi atunce or prinde pre craiul, şi s-a rădica şi el de s-a duce. 
Atunce împăratul Moscului înțelegând, foarte tari s-au bucurat 
şi mare adeverinţă i s-au adeverit. Ş-au învăţat pe hatmanul 
Sănavschie şi pe ghenărarii care s-au pomenit mai sus că-s 

puşi la margine pentru calaori, cându le-r scrie Mihai-vodă şi 
le-r faci ştire, îndată să-i triimaţă oaste cât ar pofti, să-l iè pe 
craiul ori pe dânsul, dac-a vre. 

Craiul Cifedului apoi nu l-au lăsat turcii să vie să şadză la 
leşi, nărocul lui, ce au triimis numai un polcovnic cu vro sută 
şi mai bine de cifedzi şi cu vro doo sute de căzaci la târgu la 
Cernăuţi, să ste acolo să zacinguiască oaste din Ţara Leşască. 
Făcând veşti la împărăţia Moscului Cropot bragadir, carei era 
pe margine pentr-acei cifedzi, cum s-au apropiat la Cernăuţi, 
împărăţia Moscului nu i-au putut răbda, ce au scris lui Cropot 
bragadir şi lui Turculeţ, de-au încălecat cu vro trei, patru mii 
de oaste, de-au trecut Cirimuşul în ceastă parte ş-au lovit pen 
codru ş-au ieşit la Mihalci, de i-au lovit în Cernăuţi fără veste. 
Ce căzacii au şi dat la vale, în lunca Prutului, de-au scăpat 
mai toţi, iar cifedzii au purces să să suie în vârvulii dealului 
Cernăuţului, să s-apuce de bătaie. Ce vădzind că-i mulţime de 
oaste, nu s-au mai putut apuca de bătaie, ce încungiurându-i i-au 
luat pe toţi de grumadzi şi-ndată i-au luat ş-au purces cu dânşii 
în Ţara Leşască. lar vro dzeci, cinspreci ce mai scăpasă din 
cifedzi, i-au tot ucis la sateli Ţurcanii de pe supt munte, la 
Cupca şi la Rădăuţi, la Suceavă. Vinis-atunci dintr-acea strajă 
moschicească, de-ş pusesă nişte steaguri, moldoveni d-è mosca- 
lilor la mănăstire la Putna şi la Câmpul Lungu. Ce oblicind 
Mihai-vodă, îndat-au răpedzit la dânşii cu taină, să să rădice 
să să ducă, să nu oblicească tătarâi, să prade ţara. Şi-ndată s-au 
rădicat şi s-au dus în Ţara Leşască. Mihai-vodă, vădzind că pe 
Şfed l-au luat moscalii din ţara lui, de la Cernăuţi, şi steaguri şi 
joimiri au vinit la Câmpul Lungu şi la Putna, s-au şi-mplut de 
frică, să nu-l priceapă craiul Şfedului sau alţi neprietini a lui, 
boierii pribegi din Ţara Muntenească, să nu-l pârască la Poartă 
că-s faptele lui sau meşterşugurile lui. Ce au şi-nceput a să găti 
pe taină, a-şi face potcoave la cai şi căruţi la Botăşeni. Şi 
scosesă cuvânt că va să margă la un sat a lui, ce are de moşie, 
Cândeştii pe Sâret, să-l vadă. Şi triimisesă şi pe socru-său, Dedul 
spătarul, la Cernăuţi, de-i purta trebile dispre moscali, ca, când 
a ieşi din leşi, să-l şi tumpine oastea moschicească, să-l iè. 

Numai îl închedeca un lucru, de să zăbăvie, că era un capegi- 
başe în leşi, pentru banii birului, de sta zapciu. Şi nu pute să 
purceagă, fiind capegi-başe în leşi. Ce au scos atunce nevoie 
în ţară, de tot omul un leu, cu pecetluituri, cu iscăliturili boierilor 
ci era zlotaşi. Şi strângând acei bani pe feţe, au orânduit năpăşti 
de un leu: cine dedesă da cinci, pe cum s-au pomenit mai sus. 
Ş-au pornit pe capegi-başe la Galaţi, să aştepte acolo să-i 
plinească zlotaşii banii, şi el cu gând ca cela să iè în sus, să-ş 
caute treaba. 

Brâncovanul, de-ceste lucruri a lui Mihai-vodă simţindu, 
de moscali, pe taină au înștiințat prietini de la saraiul împă- 
rătescu. Neştiind vizirul nemic, au triimis împăratul un om al 
său din casă teptilii, de-au umblat în Moldova şi-n leşi peste 
tot locul, şi nu l-au ştiut, nice l-au priceput nime. Ş-au mărsu şi 
la Focşeni de cie parte, la boierii pribegi, la Ilie Ca[n]tacozino 
şi la Catargiul, de i-au întrebat de ce au fugit şi cum este Mihai- 
vodă. Că de dânşii nu s-au ferit şi le-u spus că-i triimis de la 
împărăție. Ce acei boieri atunce tare s-au jăluit de Mihai-vodă 
ş-au spus că umblă să să hainească. Deci acel om împărătescu, 
cum au mărsu la împăratul de i-au spusu-i, împăratul îndat-au 
triimis la vizirul de i-au spus că Mihai-vodă este hain şi să nu 
scape, că, d-è scăpa, cap n-are. 

Dece vizirul îndat-au răpedzit un capegi-başe cu mazilia 
la Isuf-paşe sarascherul de la Tighine, scriind numai să prindză 
pe Mihai-vodă, că, d-e scăpa, capul i-a tăie. Ce Isuf-paşe îndată 
noaptea au gătit 300 de spahii cu alai-bei, împreună cu capegi- 
başe, de l-au lovită fără veste, de l-au prinsu. 

Mihai-vodă atunce aştepta să-i sosască carte de la socru- 
său, pe cum joimirii au trecut Cirimuşul în ceasta parte, şi el să 
purceadză din leşi. Şi-ntr-acea dzi ce-u sosât turcii cu mazâlia 
în leşi au sosit şi carte de la socru-său Dedul, că joimirii la 
Cirimuş stau gata să treacă, şi le-u dat şi câte un leu de 
cheltuială, la 400. Deci Mihai-vodă, vădzind că l-au apucat 
turcii în leşi, au şi răpedzit la Dedul, de-u fugit în Ţara Leşască, 
şi s-au întorsu şi joimirii înapoi. Atunce, de-r hi avut Mihai- 


178 


— Letopiseţul Ţării Moldovei — 


vodă cumpăt bun, să fie mai grăbit lucrul şi să nu fie ştiut pre 
mulţi acel sfat, ar hi avut vreme bună ş-ar hi apucat de-r hi 
scăpat. Numai era mulţi sfetnici, şi era plin locul, şi socotie că 
păn' n-a agiunge capegi-başe cu birul la Țarigrad nu l-or mazâli. 
Şi mai mult cu acel gând s-au înşelat, de l-au prinsu. 

Dece turcii, cu mare strajă şi groază, l-au luat de l-au pornit 
la Tighine şi de la Tighine la Țarigrad, de l-au închis în Edicula 
cu mare urgie, care nime nu mai dzice c-a vide lumea. Capegi- 
başe carei strânge birul în Gălaţi au apucat de-u luat de la 
boierii zlotaşi numai 10 pungi de bani şi le-u dus la Țarigrad, 
de le-u dat la visteria împărătească. 

Aice în leşi au pus capegi-başe, care luasă pe Mihai-vodă, 
camaican pe lon Buhuş logofătul. De domnie nu să ştie cine 
este, fără cât trăgè nedejde lui Antiohi-vodă, ştiindu-l că-i mazâl 
acolo. lară boierii cei pribegi din Ţara Muntenească, Ilie 
Ca[n]tacozino visternicul şi Ilie Catargiul visternicul, cum au 
înţeles de luarea lui Mihai-vodă din leşi, s-au şi bucurat cu 
nedejdea că este Antiohi-vodă domnu. Ş-au trecut în grabă în 
ceasta parte la Focşeni şi, fără nice o poroncă, au şi-nceput a 
prinde ş-a lega ş-a bate pe oameni lui Mihai-vodă ce să tâmplasă 
cu slujbe acolo şi a lua bucateli a boierilor lui Mihai-vodă care 
să dedes-în laturi. Prins-au şi pe un grec, nepot de sor’ lui 
lordachi Rusăt vornicul, de l-au bătut şi l-au îmbrăcat cu sucman 
negru şi l-au triimis de l-au închis la Cetate la Neamţu. Şi 
multe lucruri făr' de cale făce. Ş-au mărsu la leşi, dârji şi sămeţi, 
aşteptând din ceas în ceas să le vie cărţi de la Ant[i]ohie-vodă, 
să fie cămăicani. 

Atunce au trecut pen leşi, de la Poartă, un agă împărătescu 
la margine, la Cernăuţi, în cai de olac, de-au măsurat locul din 
mijlocul Prutului, de la Orăşeni. Au pus pe un om pe gios, de-au 
mărsu păn-în târgu în Cernăuţi, şi aga turcul alăture cu dânsul 
cu ceasornic, ca să vadză câte ceasuri au călcat moscalii 
hotarul, cându au vinit de-au luat pe Şfed. Şi s-au aflat opt 
ceasuri c-au călcat hotarul. Întrebatu-l-au cămăicanii pe-cel 
turcu, doar ştie să spuie pe cine-or să puie domnu aice, şi n-au 
ştiut nemic să spuie. 

Strânsu-s-au toată boierimea la leşi ş-au intrat în mare grijă, 
să nu puie de la Poartă vrun paşe sau să nu vie să mai iè nescareva 
boieri la Poartă. Vădzind c-au luat pe Mihai-vodă cu mare urgie 
şi cu nume de hainlâc, şi veste de domnu nou nu le vine, să mira 
ce-or faci. Sfătuie unii să fug-într-alte ţări, alţii sfătuie să să 
bejănească la munţi. Ce apoi au scris şi la Brâncovanul, cu 
rugăminte să-i sfătuiască ce-or face şi, d-è hi audzit ceva, ori de 
bine, ori de rău, să le facă ştire. Deci Brâncovanul le-u răpedzit 
de olac şi le-u scris să nu poarte nice o grije, că fără zăbavă 
vreme le va vini veste că le-u pus Poarta domnu. lară de celi reli 
ce socotescu, nu-s nice de uneli, că aşe are el veste de la 
capichihăi. Şi aşe le-u mai ieşit boierilor grija. 

Atunce poroncit-au vizirul lui Ant[i]ohi-vodă să grijască trei 
sute de pungi de bani, să-l puie domnu, că alţii dau cinci sute. 
Antiohi-vodă socotie că n-or pune pe alţii, având el nume bun 
de la ţară, şi numai pe dânsul l-or pune. Ş-au răspunsu vizirului 
că el mai mult de o sută şindzăci de pungi n-a da, că ţara este 
săracă, şi el nu poate să jăcuiască. 

Dece vizirul, vădzind acel răspunsu de la Antiohi-vodă, au 
chemat pe Neculai Marvocordat tărdzimanul, ficiorul lui 
Alexandru Exapărâtul, tărdzimanului celui bătrâni, şi i-au dzisu-i 
de vre, că Antiohi-vodă n-au vrut să de trei sute de pungi să fie 
domnu: „lată că tu eşti tărdziman, slug-împărătească, credincios, 
şi-ţi dau ţie domnia fără nice un ban“. Şi l-au îmbrăcat cu căftan. 

lară după ce s-au trecut trei, patru dzile după ce au îmbrăcat 
căftan, făcut-au vizirul un izvod la câte locuri trebuie să de 
bani Neculaiu-vodă, carei cuprinde acel izvod opt sute de pungi 
de bani. Şi l-au făcut de-u dat toţi banii în grabă. Şi cu ce-u 
mai cheltuit cu casa lui, păn-a purcede de acolo, s-au făcut 
aproapi de o mie de pungi de bani. 

Atunce tată-său Alixandru Exapărâtul, şădzind la gazdă, 
nemic nu ştie de fiiu-său, c-au luat domnia. Şi cum au înţeles, 
au şi-nceput a plânge, ş-aş da palme peste obraz, ş-aş smulge 
părul din cap şi din barbă, ş-a blăstăma pe fiiu-său, căci au 
priimit domnia, şi a dzice că din ceasul acesta este casa lui 

stânsă, de vreme că s-au amestecat la domnie. Şi fiind şi bătrân, 
n-au trăit doo săptămâni ş-au murit. Încă n-apucasă Neculaiu- 
vodă să purceadză din Țarigrad. lar în locul lui Neculaiu-vodă 
au pus tărdziman pe frate-său, pe lon. 

Triimiţind Neculaiu-vodă cărţi în ţară de domnie noo, au 
triimis şi nişte oameni a lui, greci. Arătatu-s-au la toţi cu blândeţe 
şi cu milă. Atunce Ilie Ca[njtacozino şi cu Ilie Catargiul, cum 
au înţeles că nu-i Antăiîohi-vodă domnu şi-i Neculaiu-vodă, s-au 
şi spăriet de faptele lor cele nebune ce făcusă, pecum mai sus 
s-au pomenit. Bogată ruşini le era! Ş-au şi-nceput a fugi în Ţara 
Muntenească. Şi Neculaiu-vodă, neştiindu-i c-au vinit în 
Moldova, le-u scris cărţi de le-au triimis pen Ţara Muntenească, 
cu adeverinţă bună, ştiindu-i că sunt acolo, să-i ias-înainte la 
Gălaţi. Deci fugând iar, i-au tumpinat cărţile la Bacău. Deci 
vădzind cărţile lui Neculaiu-vodă, s-au mai îmblândzit ş-au 
ieşit înaintea lui Neculaiu-vodă la Gălaţi. 

Atunce şi lordachi vornicul Rusăt şi frate-său Manolachi şi alţi 
mulţi boieri a lui Mihai-vodă fugisă, unii în Ţara Leşască, alții în 
Ţara Muntenească, alţii în Ţara Ungurească, temându-să c-a lua 
Antăiîohi-vodă domnia. Căci era greşiţi rău lui Ant[i]ohi-vodă. Ce 
vădzind cărţile lui Neculaiu-vodă scriindu-le cu blândeţe, s-au 
întorsu toţi înapoi cu bucurie. Care acea bucurie pe urmă au vinit 
în suspinuri şi-n amar, pecum înainte s-a scrie la rând. 


CAP. XVIII 


DOMNIA ÎNTÂIU A LUI NECULAIU-VODĂ 
MARVOCORDAT, FECIORUL LUI ALECSANDRU 
EXAPĂRÂT, VLEATO 7218 


După ce s-au gătiti în Țarigrad cu domnia, au purces ş-au 
vinit la Gălaţi. Ş-acolo, după obicei, i-au ieşit toată boierimea 
din Ţara de Gios înainte. 

Şi-ndat-au şi dat cuvântu mojâcilor să-ş iè banii înapoi de 
la boierii zlotaşi, care-i dedes-înaintea mazilii lui Mihai-vodă 
pecetluţeleli cele de un leu şi năpăştile cele câte 5 lei de leu, 

ce s-au pomenit mai sus, ce scosesă Mihai-vodă. Ce zlotaşi, 
unii luasă cu datorie ş-apucasă de dedesă lui Mihai-vodă, iară 
unii luasă de pe la oameni şi dedesă la capegi-başe ce strânge 
birul, care s-au pomenit mai sus. Şi Neculai-vodă n-au vrut să 
ţie în samă nice un ban dentr-acea orânduială, nice ce-u dat la 
Mihai-vodă, nice ce-au dat la capegi-başe ce strânge birul. Ş-au 
poroncită zlotaşilor, cu mare groază, numai să întoarcă toţi 
banii mojâcilor înapoi. 

Dece, cum au purces Neculaiu-vodă din Gălaţi, s-au şi 
rădicat țărănimea Ţărâi de Gios cu jalobă asupra zlotaşilor, 
în Tecuci, în Bârlad, în Vaslui, în Schinteia!. Pe la toate 
conaceli, tot divanuri de zlotaşi era cu mojâcii. Şi zlotaşii, 
ca vai de capeteli lor, umbla şipurindu-să şi rugându-să 
mojâcilor, şi-ndatorindu-să, şi-ntorcând mojâcilor. Şi le făce 
şi zapis, să-i mai aştepte, şi mojâcii nu priimie. lară după ce-au 
sosit în leşi, rădicatu-s-au tot târgul asupra zlotaşilor, de nu 
pute răzbi pe uleţi de nărod de oameni, după cumu-i rândul 
prostimei. Şi zlotaşii apucasă de dedesă mulţi bani la visterie 
şi n-ave de unde întoarce mojâcilor. Ce i-au bătut Neculai- 
vodă cu buzduganul şi i-au închis în temniţă cu tălharii, păn” 
ş-au vândut ce-u avut tot ş-au plătit ţăranilor păn la un ban. 
Deci mojâcii, vădzind acea voie, aşe s-au dârjită şi s-au 
însămeţit în toată ţara. 

A trie dzi, după ce-au sosât în leşi, au boierit după obiceu. 
Pus-au pe lon Buhuș vel-logofăt, pe Neculaiu Costân vel-vornic 
de Ţara de Gios, pe lon Sturdze vel-vornic de Ţara de Sus, pe 
Antohi Jora hatman, pe Ramadan vel-postelnic, pe Ilie Catargiul 
vel-spătar, pe Gavril Miclescu vel-păharnic, pe Ilie Ca[n]tacozono 
vel-visternic, şi-ndat-atunci, ieşind de la curte, s-au războlit şi 
păn' la săptămâna au şi murit, şi-n locul lui au pus visternic 
mare pe Gheorghiţă Mitre, şi pe...? stolnic mare şi pe Hristo- 
verghei comis mare. Şi era mai ales şi mai de cinste şi trebile 
toate după Rămadan postelnicul. Şi gătie pe Sturdze vornicul 


1 Scânteia, sat în judeţul laşi. În text apare aspectul muntenesc al 
cuvântului care-i stă la bază, ceea ce ar dovedi că copistul era muntean. 
? Loc gol în manuscrise. 

să-l triimaţă sol în Ţara Muntenească. lar după ce-au trecut 
7 dzile după ce i-au boierit, au şi mazâlit pe Sturdze vornicul 
şi pe Catargiul ş-au pus în locul Sturdzii vornic mare pe lon 
Balşe, iar în locul Catargiului pe Cuze. lară pe Sturdze şi pe 
Catargiul i-au închis la săimeni, de i-au pus în heră. Şi nu lăsa 
pe nimi să margă la dânşâi. Şi i-au ţinut vro doo, trei săptămâni 
închişi şi i-au făcut de-au dat unul câte 4 pungi de bani ş-apoi 
i-au slobodzit. Şi nu să ştie adevărul pentru ce-au fost acea 
închisoare a lor. Dzice unii că i-ar hi pârât Savin banul Zmucilă, 
iar alţâi dzice că i-ar hi pârât Iordachi vornicul Rusăt, cum c-ar 
hi vorovit ei nişte voroave proaste de Neculaiu-vodă, când au 
audzit că vine domnu. lar unii dzice că i-au pârât mazâlii, că, 
când au pus banii steagului, i-ar hi încărcat pe unii cu năpaste. 
leşit-au la Divan şi grecul cela ce-l îmbrăcasă Caăniîtacozono 
cu sucman, de s-au jăluit, carei mai sus s-au pomenit. Deci 
Ca[n]tacozino Ilie era mort, n-ave cine da samă; numai era 

Gavril Costachi sulgerul sin Gavriliţă şi loniţă Nenul Raţă 
postelnicul, carei fusesă soţâi lui Ca[n]tacozino la prinsoarea 
acelui grec. Deci i-au pus la scară, de i-au bătut câte cu doo 
sute de toiege la cur. 

Dece vădzindu boierimea şi toată mazâlimea aceste fapte 
di-ncepătură a lui Neculaiu-vodă, s-au foarte mâhnit şi s-au 
spăriet tare, cât nu ştie unul câte unul ce-or faci şi de ce s-or 
apuca. Că cu banii steagului încă îi îngreui€, şi uşa era închisă 
tare, nime nu intra la dânsul. A doa dzi, a tree dzi, când 
chema câte vrun boier la doo, trei cuvinte, iar într-alt chip 
nime nu pute să margă la dânsul. Din spătărie încolo, mai 
înluntru, nime nu pute intra, nici boieri, nici mazâli, fără cât 
numai Ramadan postelnicul şi Spandonachi căminarul şi Sculie 
cămăraşul dinluntru, ce era tălmaci. Că Neculai-vodă moldo- 
veneşte nu ştie, ce era un lucru pre cu năcaz boierilor şi ţărâi. 
Şi-ş ţine lucrurili nalte, la mânie aprig, numai nu ţine pre mult. 
Vrè să stăpânească Moldova ca Poarta turcească, cu mărire 
mare. Şi era om învăţat foarte, bun cărturar. Şi desfătări, 
voroave de glume, nemic nu să făce înaintea lui. Şi cunoscător 
la oameni, şi la cine-i slujie bine arăta dar. Numai mânia ce 
o ave strâca celi bune a lui. Că-i era şi lui cu greu, că nu ştie 
rândul ţărâi şi nu pute pe boieri să-i supuie cu schevernisala, 
după cum era voia lui. 

Că boierii, după ce-l vădzură cu aceste lucruri tari că 
începe asupra lor, şi-ncepur-a fugi. Lupul, ficiorul lui Gavriliţă, 
Catar-giul, Manolachi Rusăt vornicul, Costantin Costachi 
comisul, Dumitraşco Răcoviţă hatmanul şi alţâi mai de gios 
fugir-în Ţara Ungurească. Banul Zmucilă, Luca visternicul, 
Rugină, Abăza, Dedul spătar, Mireştii, ficiorii lui lordachi 
vornicul Rusăt fugir-în Ţara Leşască. Că pe lordachi vornicul 
Rusăt îl închises-într-un beci, la curte, cu lăcat încuiet, de 
nu'ntra nime la dânsul, fără cât numai baş-bulubaş, cându-i 
duce de mâncat. Şi i-au luat şi 10 pungi de bani şi nu-l mai 
slobodzi€. Ce păn' s-au mazâlit, tot la închisoare l-au ţinut, 
arătându-i pricină că el au învăţat pe turcii balgei, de-l pârăscu 

la Poartă că cere turcilor cornăret de boi de negoţ, şi ei păn- 
atunce nu dedesă. Şi să dusesă de-l pârâie la Poartă, şi 
Neculaiu-vodă prepune că cu îndemnarea lui au mărsu de-l 
pârăscu. Aşijdere şi boierii ce fugisă, carei mai sus să pomeneşte, 
iarăşi îi dzice că cu îndemnarea lui au fugit şi fug. 

Pe Gheorghiţă Mitre, visternicul lui, nu trecusă şesă, şepte 
luni a domniei, şi-l mazâlisă şi-l închisesă la simeni. Şi i-au 
scădzut la samă cheltuiala, de l-au scos cu câţiva bani dator 
năpaste. Şi l-au orânduit la lefe, de-l lega slujitorii şi pune puşcele 
cele mari peste dânsul. Acestu fel de scopos începusă Neculai- 
vodă asupra boierilor de le făce. 

lară ţărâi, prostimei, vre să le arete milă şi dreptate şi vre să 
le ţie de parte. Scosesă rumtă cu pecetluituri roşii, să de de 4 ori 
întru an, numai nu prè pe putinţă, ce can încărcaţi, că ave 
zlotaşi silă să îmbrace soma, şi mazâlii iar era încărcaţi peste 
putinţă la somă. 

Pe la toate margineli alesesă boieri de cinste, capete, de le 
dedes-în sama lor ţinuturili, pârcălăbiile şi stărostiile. Şi făcusă 
mulţime de cărţi de slobodzâi, de le dedesă la mână, de făce 
sate. Şi s-începus-a să faci multe sate pe margine, şi s-ar hi 
fostu întemeiat ţara de oameni, numai nu ţinu mult domnia. 
Că nu s-amesteca nime, să umble alţi zlotaşi de la curte, fără 
cât boierii aciie ce le era daţi în sama lor, de era capete pe 
margene, şi ave şi vreme de vinit mojâcii, că era oşti pe hraniţă. 

Atunce Petre Alecsiiovici, împăratul moschicescu, începusă 
tare a s-întări şi din puteri şi din nume, cât lua cetăţile Şfedului. 
Şi atunce au luat şi cetatea cea vestită în lume şi mare, anume 
Râga. Şi într-alt chip cu războiu nu o pute lua, făr' de cât au 
făcut meşterşug cu nişte cambarale cu otravă, care ţine o 
cambara 50 de pungi de bani cheltuială. Şi aruncându aceste 
cumbarale în cetate, i-au lovit o moarte pre şvedzi, cât le-u 
căutat a să închina, că să spăriese că n-a mai rămâne nime. Şi 
cu acel meşterşug au luat moscalii Râga de la şvedzi. Şi alte 
cetăţi multe şfedzeşti le tot băte şi le lua, că Şvedul atunce, în 
nădejdea Turcului, era la Tighine pribagiă. 

lară Avgust, craiul leşescu, iarăşi cu oastea lui cerca pre 
leşii care era haini împotriva lui, de ținusă cu Şvedul, de-i bătè 
şi-i goniè din ţară. Atunce s-au tâmplat un răimentar a craiului 
Avgust, anume Sminghilschii, cu o samă de oaste, de-u lovit 
pre voievoda Chiovschii, fiind hain craiului, şi l-au prinsu viu 
nevătămat. Şi ducându-l acel reimentar la stăpânu-său, craiul 
Avgust, cădzut-au voievoda cu rugăminte la Sminghilschii, ca 
să nu-l ducă la craiul sau la moscali, ce să fugă cu dânsul şi să 
ţie amândoi. Şi s-au adeverit cu giurământ că-i va da o fiică a 
sa după dânsul, de-l va face ginere, şi multă bogăţie şi târguri 
de a lui îi va da. 

Deci Sminghilschii îndată l-au credzut şi s-au făcut una cu 
dânsul, şi au fugit amândoi într-o parte de loc. Şi au strânsu 
altă oaste şi aşe umbla tot din loc în loc noaptea, pe unde găsie 
oaste de a craiului sau moschicească, de strica, că era omu 
harnic şi de treabă la războiu acel rămentar Sminghilschii. 

Dar de la o vreme nu l-au încăput vremea să poată umbla 
prin Ţara Leşască cu poghiazul, că să umplusă ţara de 
moscali şi de sasi, şi-i gonie ca pre o fiiară sălbatică din loc 
în loci. Ce numai i-au căutat a lăsa Ţara Leşască şi au intrat 
în Ţara Ungurească. Şi acolo încă n-ave odihnă voievoda de 
Avgust craiul. 

Şi de acolo au luat munţii, fără drum, în lungu, păn-au dat 
la Cirimuş şi au ieşit la Vejniţă, în Ţara Moldovei, numai cu 
vro 300 de oameni. Şi-ndată au şi trecut codrul, de-au luat 
Siretiul în gios la leşi, că să teme de moscali, că-l goniè din 
urmă. Că sta moscalii de pază din Cirimuş pănă în Ehorluc 
omi de om. Numai el, cu mare meşterşug, au scăpat de-au 
ieşit în Moldova, că au făcut veste că iesă mai din sus pre Prut 
la Colomâe. Şi alergându de la strajă moscalii să-i ţie calea, el 
mai pri din gios au ieşit în Moldova. 

Şi după ce-au venit la leşi, s-au împreunat cu Nicolai-vodă, 
şi i-au făcut cinste pre obiceiu, ca unui domn strein. Şi după 
ce-au trecut trei, patru dzile, s-au dus la Tighine, unde era şi 
craiul şvedzescu. Şi nezăbovind la Tighine, ş-au lăsat oastea 

acolo. Şi i-au scris cărţi craiul şvedzescu şi l-au trimis sprinten 
la Poartă. Şi au zăbovit acolo la Poartă vro treidzăci, patrudzăci 
de dzile. Multe mestecături, turburări şi îndemnări au făcut, ca 
să strice turcii pacea cu moscalii. Ce veziriul nu priimi€ să 
strice pacea. 

lară împărăţia, înțelegând din voievoda Chiovschii cum să 
întemeiadză Moscalul despre toate părţile, au mazilit pe 
veziriul şi pre lusuf, paşe Tighinii, căci sta pricini să nu strice 
pacea, şi au pus vezir pre Uman-paşe Chipruliulii. Atunce au 
găsit vreme la acelă vezir şi Mihai-voievoda de-au ieşit din 
Edicula. Şi încă i-au dat veziriul lui Mihai-vodă şi 10 pungi, 
bani din visteria împărătească, jăluind că i-au luat când l-au 
mazilit. Dar acestu vezir n-au fost trei, patru săptămâni, şi l-au 
mazilit şi pre acesta, căci nu era lacom şi vre să ţie pravila lor 
cea veche. Şi împăratului aşe nu-i plăce. 

Apoi au triimis împăratul de-au adus pe Mehmet-paşe 
Baltagiul, care mai fusese vezir mai nainte, într-alt rând, şi l-au 
pus vezir al doile rând. Deci acel vezir Baltagiul îndată au şi 
trimis la hanul, de l-au chemat la Poartă la sfat, şi au şi stricat 
pacea. Şi au dat poroncă în toate părţile, de vară să să gătedze 
de oaste, şi au închis şi pre solul moschicescu în Edicula. 

Şi au scris împăratul turcescu cărţi la craiul Şvedului la 
Tighine, precum nu l-a lăsa în streinătate. Şi s-au adeverit pre 
tare precum va sta de-l va împăca cu Moscalul pre pofta lui, 
de-i va da Moscul toate ce-au păgubit. lară de nu va priimi 
Moscalul pace cu Şvedul, să-i întoarcă ce i-au luat, s-a bate el 
sângur cu Moscalul. Şi-i va da şi oaste, câtu-i va trebui, de-l va 
duce la ţara lui. Şi i-au triimisă câteva pungi Şvedului de 
cheltuială. Şi au triimis şi pre voievoda Chiovschii şi omul de 
adeverinţă de la Poartă la craiul Şvedului de primăvară, să să 
gătească de oaste. Şi au făcut şi ferman să de Moldova zahara 
oştii leşesti şi şvedzeşti ce era la Tighine: ialoviţi, ordzu, grâu, 
făină, cât le-a trebui. 

Deci sosind la craiul Şvedului voievoda Chiovschii cu acea 
oaste ce scrie împăratul la Şfedă pentru pace, s-au bucurat 

craiul Şvedului şi ţine acea carte de adeverinţa împăratului tot 
în sân, la dânsul. La care mai pre urmă s-au schimbat într-alt 
chipă acea adeverinţă împărătească turcească, precum s-a vede 
mai nainte la rândul ei. 

Scris-au şi veziriul la craiul Şfedului, ca să trimiţă ună omiă 
a lui de ispravă să vorovască cu dânsu pentru oştire. Deci, 
trimiţându-l la veziriul, l-au întrebat veziriul ce feliu de oameni 
sunt moscalii şi ce feliu de războiu au. lar acel omiă a Şvedului 
au dzis că sunt nişte oameni proşti şi blăstămaţi detot. lar veziriul 
au răspunsu: „Dar de vreme că dzici tu că sunt aşe de blăstămaţi 
moscalii, dar voi aşeşi nu sunteţi de nemic, că ei v-au bătut 
pre voi.“ Aşijdere au mai dzis acel omă a Şvedului cum că 
muntenii sunt prieteni cu moscalii, şi ce văd şi ce aud aice la 
Poartă, toate scriu la moscali. lar veziriul au răspunsu: „Bine 
fac că scriu, că de noi n-au ce scrie rău, că noi nu ne temem 
de nime, că avem oaste multă, şi puşci multe, şi putere mare. 
Şi noi nu putem să ne gătim cu taină, să nu ştie nime, ce cu 
giumătate de an mai nainte ne dăm ştire şi ne gătim, că 
n-avem grijă de nime. Ce muntenii, de-or scrie de aceste ce le 
văd, că avemi oaste multă, să scrie sănătoşi.“ Şi acest răspunsu 
au luat omul Şfedului. 

Scris-au veziriul de-al doile rând la craiul Şfedului, să-i 
trimiţă altu omiă, mai de treabă, că „de la acesta n-am putut 
nemică să cunoscu din voroava lui.“ Deci Şvedul îndată au 
ales altu omii, mai de treabă, oficer de-ai lui, şi l-au trimis la 
Poartă. Deci veziriul l-au întrebat şi pre acela cum ştie pentru 
oastea Moscului. Ce acela au schimbat voroava într-altu chipù, 
dzicând că moscalii, pedestrimea este pre tare, mai tare decât 
la toate neamurile la războiu, stă ca un zâd nemişcat. Că de n-au 
putută ei şfedzii să-i spargă, dar alte neamuri aşeş n-au nici o 
putere să-i spargă. Fără cât el aşe socotește, să gătească veziriul 
400 tunuri, şi aş, cu acele tunuri slobodzind o dată, dă doă ori 
şi de trei ori, or pute rumpe obuzul moschicescu, să-l spargă, să 
facă drumuri printr-însul, lovind acele multe tunuri. Şi aşă, cu 
acel meşterşug, poate să biruiască pedestrimea moschicească, 

iar într-altu chip aiamintere nu poate nime să-i pobedească. lar 
călărimea moschicească este mai slabă. Deci uitându-să 
veziriul la sfatul acelui oficer şfedzesc, într-acesta chipă s-au 
apucat a face gătire. 

Venit-au şi hanul, după poronca împărăției, de la Crâm la 
Țarigrad la sfat, şi au sfătuit şi el că-i bine aşe, să facă oaste 
asupra Moscului. Şi au dzis acmu, după ce-or îngheţa apele de 
iarnă, să sloboadză 2 ceambuluri tătarâi, ună ceambul din 
Bugeag şi cu oastea lui voievoda Chiovschii prinii Ucraina 
asupra Chiovului, iar cu un ceambul să margă Omar Goel din 
Crâm, pre apa Donului în sus, păn' la Voroniş, unde sunt 
galioanele moschiceşti făcute, să le aprindză. lar de acolo a 
lua de-a curmedziş de l-a împreuna cu celalaltu ceambul a 
sultanului şi ai voievoda Chiovschii. Într-acel chip au sfătuit şi 
au aşădzat hanul cu împărăţia să facă. 

Atunce era unŭ turcu, de-l chema Smail-efendi, şi era om 
de casa împăratului, din cei dinlontru. Şi era şi capichihai 
hanului şi ave bun prieteşug acel turcu cu Dumitraşco bezaide, 
fiiul lui Cantemir-vodă. Că merge de multe ori turcul la gazda 
lui Dumitraşco-vodă, şi-l cinstie bezaide (că poate-fi bè şi vin) 
şi-i dzice beizade în tambură. Că aşa ştie a dzice bine în 
tambură, că nici un ţărigrădean nu pute dzice ca dânsul. Şi-i 
era foarte dragii beizade acelui turcu. Şi atunce, la cinste, 
vorbind ei, i-au spus turcul toate tainele împărăteşti ce vor să 
să facă. Deci Dumitraşco beizedă, înțelegând aceste, cădzut-au 
cu rugăminte la acel turcu Smail-efendi să grăiască hanului, şi 
hanuliă împărăției, să-l facă domnu în Moldova. Şi l-au învăţat 
şi în ce chip a grăi, giuruind câteva mii de galbeni hanului. lar 
hanul, audzind aceste din Smail-efinde, îndat-au priimit. 

Deci mergându hanul la împăratul la sfat, între alte sfaturi 
dzis-au şi acestu cuvânt, că Brâncovanul-vodă, domnul munte- 
nesc, este un domnu bogat şi puternic, are oaste multă şi-i de 
multu prè bun prietin moscalilor. „Nu trebuieşte la această 
vreme lăsat să fie domnu, că poate să să hainească şi a face 
sminteală oştii împărăteşi. Ce trebuieşte prinsu, că el de bună 

voie nu a veni la Poartă. Şi nime nu-i harnic să-l prindză, fără 
cât socotescu că beizadè, feciorul lui Cantemir-vodă cel mai 
mic. Este omă mai sprinten decât frate-său Antiohie-vodă. Ce 
să-l pui împărăţia ta domnu în Moldova, că el va chivernisi 
lucrul din Moldova şi l-a prinde. Că Neculai-vodă, care-i acmu 
în Moldova, îi grec şi n-a pute să facă această slujbă. Nici mie 
nu mi-i drag să slujesc cu grecii.“ 

Deci împăratul, cum au audzit acele cuvinte din hanul, 
într-acel ceas au şi răpedzit, făr' de ştirea veziriului, de-au 
adus pre Dumitraşco beizade de la gazdă, cum mai de sirgu, şi 
l-au adus la saraiu la împăratul. Şi îndată l-au îmbrăcat cu 
cabaniţă, cu spinare de soboli, în loc de căftan, şi l-au pus 
domnu în Ţara Moldovei. Şi apoi l-au dus la veziriul, de l-au 
îmbrăcat în căftan şi i-au dat ferman. Şi nezăbovindu-l doaă, 
trei dzile, l-au şi pornit, de-au venit în mezi! la leşi saltu, numai 
cu dzece, doaădzeci de oameni. Care n-au cheltuit nici ună 
ban la Poartă, că şi tuiurile şi singeacul pre urmă i l-au trimis. 

Atunce veziriul, la purcesi, au dzis lui Dumitraşco-vodă 
cu mare taină: „După ce vei merge în ţară, să chiverniseşti 
lucrul, să-mi prindzi pre Brâncovanul-vodă munteanul, să mi-l 
trimiţi aice viu. Şi de la împărăție vei ave mare dar şi cinste, şi 
în locul lui tu vei rămâne acolo domnu neschimbat.“ 

lară Dumitraşco-vodă mulţămindu-i, s-au apucat că va face 
acea slujbă şi l-a prinde. Numai au dat şi el un sfat veziriului, 
socotind că-i va fi de folos, iar pe urmă au cădzut cu împie- 
decare. Că au dzis cătră veziriul ca să scrie la Brâncovanul să 
îndatorească Poarta cu 500 de pungi de bani, fiind acmu de 
trebuinţă pentru gătirea oştii. Şi Brâncovanul s-a uita la acea 
carte ce scrie veziriul şi n-a ave grijă de mazilie. 

Deci veziriului i-au plăcut acestu sfat a lui Dumitraşco- 
vodă, şi au scris la Brâncovanul ca să împrumutedze Poarta cu 
500 pungi de bani pentru cheltuiala oştii. Deci Brâncovanul, 
ca un om cu minte, au priimit că a da, numai o dată n-a pute 
să-i de toţi, că-i ţara săracă, ce pe lună a da câte 100 de pungi, 
carei să îmbracă în 5 luni, socotind că pănă la 5 luni or sosi şi 

moscalii, şi atunce, de-or şi vre să-i facă ceva, nu i-or pute 
strâca nemic. Măcar că el nu ştie nemică de acea voroavă, dar 
ave minte de să păzie. Atunci s-au păzit, că l-au păzit Dumne- 
dzeu, iar când s-au mâniet Dumnedzeu pre dânsul, n-au putut 
să să păzască, precum înainte la rândul lui s-a scrie. 

lară pre Dumitraşco-vodă l-au pornit la laş şi i-au dzis, când 
a fi vremea să prindză pre Brâncovanul-vodă, a trimite veziriul 
omul său cu ferman. Deci trimițând înainte Dumitraşco-vodă 
pe capegi-başe cu mazilia, împreună cu omul său, anume 
Dumitru Saraciul, iar Neculai-vodă nemic nu ştie de mazilie şi 
şede la Divan de giudeca ţara. 

lară capegi-başe, descălecând la scară, s-au suit în curţi, 
iar Saraciul, sluga lui Dumitraşco-vodă, au năvălit degrabă la 
beciul suptu scara despre doamna, unde era închis lordache 
Ruset vornicul. Şi au lovit lăcata cu băltagul, de-au strâcat-o, 
şi au scos pre lordachi vornicul afară şi i-au dat cărţi de 
căimăcănie de la domnu nou, Dumitraşco-vodă. lar boierenaşii 
din cerdac, vădzându că au scos pre lordache vornicul, au 
alergat tare de-au dat ştire lui Niculai-vodă la Divan. Şi îndată 
sculându-să de la Divan înspăimat, să timpină cu capegi-başe 
în uşa spătăriei, unde-i şi dede ferman de mazilie. 

Atunce boierenaşii lui, grecii, începură a s-ascunde în casă 
despre doamna. Şi ţara încă începusă, precumu-i obiceiul 
moldovenilor celor năcăjiţi de strâmbătăţi, să facă calabalicuri 
domnilor mazili. 

Dar nu pute să-i facă nemic, că nu ave voie. Că scrie 
Dumitraşco-vodă la caimacami să nu s-atingă nime de cinstea 
lui Neculai-vodă sau de oamenii lui, ce cu mare cinste, ca 
pe un domnu, de toate ce i-ar trebui la pornitul lui nemic să 
nu-i lipsască. 

Şi aşa, după obiceiu, trei dzile grijindu-l cu de toate cele 
ce i-au trebuit, şi s-au pornit la Țarigrad cu tot agârlâcul lui, 
neplinind ună an deplin cu domnia, precum s-au pomenit. lar 
în laşi au rămas căimacam lordache Ruset vornicul, păn-au 
venit Dumitraşco-vodă. Atunce şi boierii cei pribegi, înțelegând 

toți, au venit în țară. Numai Dediul spătariul şi Zmucilă banul 
au rămas în Ţara Leşască. 

Şi după ce-au agiunsu Neculai-vodă în Gălaţi, atunce au 
sosit şi Dumitraşco-vodă din Țarigrad. Şi au mersu Neculai- 
vodă la gazda lui Dumitraşco-vodă, de s-au împreunat amân- 
doi. Care nu puţintel lucru au făcut Neculai-vodă atunce, de-u 
mersu la gazda lui Dumitraşco-vodă. Că alţi domni nu mai 
stau să să împreune, după ce să mazilescu, ce fug unul de 
altul, să-ş scoaţă ochii. Dar Neculai-vodă au mersu de s-au 
împreunat şi s-au rugat lui Dumitraşco-vodă să nu să potrivască 
boierilor de ţară, să-l pârască la Poartă. Şi el încă s-au făgăduit 
că nu-l va amesteca la Poartă, cât a trăi Dumitraşco-vodă 
domnu, ce, de-a umbla pentru domnie, a umbla pentru domnia 
Ţărâi Munteneşti, ce nu pentru a Moldovii. Şi aşe unul cu altul 
s-au încredinţat. Şi Niculai-vodă au purces la Țarigrad, iar 
Dumitraşco-vodă au venit la laşi. lar precum ş-au ţinut aceşti 
domni tocmala, să va scrie la rândul său înainte. 


CAP. XIX 


DOMNIA LUI DUMITRAŞCO 
CANTEMIRU-VOIEVODA ÎN ANUL 7219 


După ce au sosit Dumitraşco-vodă în laşi, după obiceiu a 
tree dzi au boierit boierimea. Pus-au pre Nicolai Costân vel- 
logofăt, pre Lupul Costache vornic mari de Ţara de Gios, pre 
loan Sturdze vornic de Ţara de Sus, pre Antiohie Jora hatman, 
pre un grec, anume Spraioti Dracumana, vel-postelnic şi pe 
mine, loan Neculce, vel-spatar, pe Gheorghiţă vel-păharnic, 
pre Dabije vel-ban, pre Catargiul vel-visternic, pre Sandul 
Sturdze vel-stolnic, pre Costantin Costache vel-comis. Aceştie 
era boierii lui Dumitraşco-vodă întâiu. lar mai de credinţă şi 
mai ales toate trebile domniei era după mine, loan Niculce 
vel-spatar. 

Şi atunce dintâiu era boierii can grijiţi de numeli lui 
Dumitraşco-vodă din tinireţe, cându era bezaide, la domnia 
frăţine-său, lui Antiohie-vodă. Că era atunce nerăbdătoriu şi 

mânios, zlobiv la beţie, şi-i ieşisă numele de omiă rău. lar acmu, 
viind cu domnia, nu ştiu, să-ş piiardă numele cel rău: au doar 
mai la vârstă venisă, au doar chivernisisă viiaţa lui, unde nu 
era pace? Că aşe să arăta de bun şi de blând! Tuturor uşe deşchisă 
şi nemăreţii, de vorovie cu toţi copiii. 

Atunce au scos pre ţară 2 civerturi, banii steagului. Şi de 
cum era soma la Neculai-vodă, au mai scădzut pe ţară la un 
civertu, câte 3000 de galbeni. Aşijdere şi mazâlilor li-au scădzut 
tot pre giumătate şi mai bine dăjdile. Şi li-au făcut şi carte cu 
giurământuri, să nu de desetină boierii, după cum n-au dat mai 
nainte boierii. Că să făcus-obiceiu de la Mihai-vodă, de da 
desetină boierii. Şi el apoi i-au iertat. 

Deci boierii, vădzând aşe milă şi nemărire, începusă toţi a 
să lipi şi a-l lăuda. Era omu învăţat. Numai la giudecăţi nu pre 
pute lua sama bine, poate-fi trăind mult la Țarigrad în streinătate. 
Lăcomie nu avè mare, lucrurile lui poftiè să fie lăudate. 


193 


— Ion Neculce — 


Atunce avè mare supărare şi cheltuială, fiind pacea stricată 
cu oastea lui voievoda Chiovschii şi cu cea şfedzască. O ierna 
şi o grijie de zahara, lemnu la Tighine pentru tocmitul cetăţii. 
Deci de la Brăila căra ţara pâine la Tighine. Aşijdere şi lemnu 
căra den ţară la Dunăre, de făce pod mereu la Cartari. Veşti 
din Ţara Leşască şi de la moscali în tot ceasul cerca de le 
trimite la Poartă. Deci era pre în val şi în mare supărare. Căci 
el venisă de curund, şi lucrurile toate neaşădzate şi lipsite. Şi 
silie ca să plinească poruncile Porții toate, şi-i era pre cu greu, 
că era ţara stricată mai de-nainte vreme. 

Începutu-s-au atunce şi omor în vite, cât nu mai birui€ 
oamenii să le despoaie. De pâine încă era lipsă, că nu 
rodis-într-acel an. 

Boierii carii avusese greutate la Neculai-vodă sta tot vârtos 
cătră Dumitraşco-vodă, ca să pârască pre Neculai-vodă la Poartă 
pentru răutatea ce le făcusă. Dar Dumitraşco-vodă nu priimiè 
nicidecum, nici să potrivi şi nu le da voie, ce ţine legătura ce 
făcusă cu Niculai-vodă, când s-au împreunat la Gălaţi. lar 
Neculai-vodă, după ce-au agiunsu la Poartă, au călcat giură- 
mântul. Şi cum au mărsu la veziriul, au şi pârât pre Dumitraşco- 
vodă, dzicând că el, când au mărsu în ţară, au găsit mai bine 
de giumătate boierii haini la moscali şi prindzindu-i i-au închis. 
lar Dumitraşco-vodă, cum au luat domnia, au şi răpedzit de 
olac înainte şi i-au slobodzit pe toţi. Şi-ncă pre care era mai 
mare hain l-au pus căimăcan. Ce veziriul nemic în samă nu-i 
ţine vorbile lui. 

Atunce, dacă au înţeles Dumitraşco-vodă de acea vorbă bună 
de prieteşugii ce-au grăit Neculai-vodă cătră viziriul, au şi 
chemat pre boierii ce-l îndemna să-l pârască pre Niculai-vodă şi 
li-au spus de Neculai-vodă cum ţine prieteşugul. Şi îndată i-au 
gătit pre o samă şi i-au triimis la Poartă. Şi sosind boierii la 
Poartă, ş-au păscut prilejul şi, când au ieşit împăratul la geami, 
ei ş-au aprinsu rogojine în capi şi au dat ardzaun la împăratul, 
jăluind ce li-au făcut Niculai-vodă. lar împăratul, vădzând atâta 
jalobă, au şi trimis să aducă pre Niculai-vodă, să-i taie capul. 

Numai, nărocirea lui, s-au tâmplat un prietin de i-au dat ştire, şi 
s-au ascunsu de au scăpat de pieire, că l-ar fi tăiat. Socotiţi, 
fraţilor, acmu! De vreme că cei mare nu-ş ţină giurământul, ce 
încă-ş aduc pieire, dar cei proşti cum l-or ţine ? 

Dumitraşco-vodă pe taină să gătie să prindză pre Brâncovanul- 
vodă, precum îi poroncisă Poarta. Şi trimisese şi iscoade la 
munteni, de vădzusă toate lucrurile lui cum stau. Şi ş-au făcut 
Dumitraşco-vodă vro cinci, şese steaguri de lefecii şi 2 steaguri 
de lipcani şi câţiva ficiori de boieri grijiţi, îi ţine gata în laşi. 
Şi făcusă cuvânt că va să margă în sus, cu podghiaz la 
moscali, ca să nu priceapă muntenii. Şi aştepta din ceas în 
ceas să-i vie omul cel cu fermanul de la împărăție, să să şi 
pornească la Brâncovanul, să-l prindză. Venitu-i-au şi de la 
hanul ferman, numai să încalece, să-l prindză. Ce pre fermanul 
hanului nu cutedza să margă, să-l prindză. Ce au mai scris la 
Poartă că el este gata, şi hanul încă i-au scris să purceadză. 
Ce să ştie şi de la împărăție: purcede au ba? Ce de la Poartă 
i-au venit răspunsu să mai aştepte, că, când a fi vreme, i-a 
face el ştire. Că aştepta veziriul să plinească cele 500 pungi 
de bani Brâncovanul, ce le cerus-împrumutu, cum s-au 
pomenit mai sus. 

Atunce, dac-au îngheţat apele după Boboteadză, au purcesă 
hanul în pradă pre apa Donului, în Ţara Moschicească, în sus 
pre la Harcov. Dar la galioanele moschiceşti n-au putut agiunge, 
să le aprindză, precum s-au apucat cătră împăratul turcescu. 
Nici spre Chiov de acolo n-au putut merge, că au dat de oşti 
moschiceşti. Şi s-au întorsu la Crâm cu multu plean. 

Soltanul den Bugeag şi cu voievoda Chiovschii, de la Binder, 
cu oastea lui, au trecut Nistrul şi au purces prin Ucraina în sus, 
tot prădând şi stricând pănă la Nemirov şi pănă la Fastuv, 
aproape de Chiov. lar moscalii ce era pre margine de strajă, 
dac-au simţit, s-au tras toţi de s-au strânsu în Podolia, spre 
laslovăţ, la Buceci, unde le era gheneralii lor, şi aştepta să le 
vie ucaz de la Petreburhu, de la împăratul moschicescu, să 
vadă ce vor face. Atunce Adamiă Sineavschii hatmanul i-au 

mustrat pe gheneralii moschiceşti, anume Vonconschi, lanăşii 
şi Vejbah, şi li-au dzis aşă: „Ce oameni sunteţi voi de aşteptaţi 
ucaz, şi neprietinii pradă şi strică ţara?“ Şi îndată i-au pornit 
asupra tătarâlor şi a lui voievoda. Şi li-au dat şi hatmanul un 
rămentar, cu vro 30 de steaguri leşeşti, şi moscali încă era ca 
vro 10.000. Şi cum s-au pornit asupra soltanului şi a lui voievoda, 
n-au stătut sultanul cu voievoda să să bată cu temeiu, şi s-au 
întorsu înapoi la Bugeag, fără cât numai câte o strajă unde şi 
unde de să loviè. 

lară după ce s-au întorsu hanul şi Calga sultan din ceam- 
buluri, au scris la Poartă de toate ce-au lucrat. Aşijdere au scris 
şi paşa de Tighine. Dar veziriul nu i-au credzut, ce au trimis 
pre taină un ciohodar de olac la Dumitraşco-vodă, de l-au 
întrebat anume cum au umblat hanul şi sultanul. Şi au scris 
Dumitraşco-vodă de toate, cum le-u fost, de rând. Scris-au 
veziriul cu scârbă la paşa de Tighine, dzicând că beiul de 
Moldova este un ghiaur şi ştie toate ce să faci la Moscu şi la 
leşi, de le scrie tot adevărat la Poartă, „iar tu eşti, vedzi doamne, 
busurman şi nu ştii nemic!“ La atâta credinţă şi laudă ave 
Dumitraşco-vodă la Poartă, cât apoi paşa Tighinei tot la dânsul 
trimite de lua veşti, de scrie la Poartă. Dar Dumitraşco-vodă 
încă să purta bine, că i le trimite peste cinci, şese dzile, după 
ce scrie el la Poartă, pentru ca să sosască întăi de la dânsul 
veştile, apoi de la paşa. 

Dumitraşco-vodă, vădzând că de la Poartă îl zăbăvăscu 
cu răspunsul pentru Brâncovanul, au început a gândi că doar 
au prinsu veste şi ş-au tocmit lucrul. Şi ştiindu-l pre Brâncovanul 
mare neprieten, şi de i s-a tâmpla vro mazilie n-ar fi bine de 
dânsul, şi vădzând că atunce trăge toată creştinătatea bucuria 
şi nădejdea creştinilor, adec-a moscalilor, au început şi el a 
să agiunge cu creştinii şi a-i înştiinţa de la Poartă. Şi aşe cu 
meşterşug au scris la Poartă, ca să-i de voie să facă a să agiunge 
cu moscalii şi ce-ar vede şi ar înţelege, de toate să facă ştire 
Porții. Deci veziriul, gândind că va hi drept Porții, datu-i-au 
şi ace voie. 

Apoi Dumitraşco-vodă, luându-şi acea voie de la Poartă, 
şi mai fără sâială au început a să agiunge cu moscalii. Şi să 
tâmplasă de ave la Poartă şi un capechihai, anume lano, pre 
mare telpizu. Şi poate-fi că-ş ştie şi mai nainte voroava, că 
cu meşterşugul acelui capichihai lua cărţi de la solul moschi- 
cescu, ce era închis în Edicula, şi le trimite la Dumitraşco- 
vodă, şi Dumitraşco-vodă le trimite la împăratul Moscului. 
Deci cu acest felia de credinţă şi slujbă au cădzut Dumitraşco- 
vodă în mare cinste şi dragoste la Petru Alexieviciă, împăratul 
Moscului. Că altul nime nu cutedza a face acele slujbe, că 
era solul în mare pază. 

Pe acee vreme muntenii nu ştie pentru slujbele ce face 
Dumitraşco-vodă, nici din boierii moldoveni, şi scrie muntenii 
rău de Dumitraşco-vodă la moscali. lară Moscalul, vădzându 
slujbele ce-i făce, nicicum nu-i crede. 

Aşijdere pre acee vreme, fiind mitropolit ţărâi, părintele 
Ghedeon şi cu Antiohie Jora hatman şi cu alţi boieri mari încă 
scrie de rău pentru Dumitraşco-vodă la moscali, să nu-l creadză, 
că el este ca şi unu turcu şi ţine cu turcii. Dar ei au 10.000 de 
oaste gata şi zahara, şi să trimiţă împăratul 15.000 de oaste, să 
lovască podul despre Dunăre, să-l strice şi să bată tot Bugeagul. 
lar împăratul, vădzind slujbele lui Dumitraşco-vodă, nici de 
unele nu-i asculta. 

Împăratul Moscului, vădzându că tătarâi au prădat în ţărâli 
lui, chiematu-ş-au toţi sfetnicii lui, de au stătut la sfat, ce vor 
face. Deci unii sfătuiè să margă cu toată puterea la Crâm şi să 
lasă o samă de oaste la Chiov de apărare, de-a merge cineva 
asupra Chiovului. Unii sfătuie să margă pre Nipru pănă la Vozia 
şi să-ş ducă zahara pe apa Niprului, şi de la Vozia să ie Dunărea 
în sus, la Cetatea Albă, să cuprindă Dunărea. Unii sfătuie să 
margă pre Nistru la Tighine. 

Dar împăratul n-au priimit sfatul nemărui şi au dzis că la 
Crâm a lăsa oaste împotriva Voziei, iar altă oaste la Tighine 
nu-i bine, aşe îndată, să margă să o iè, că ş-a-şi răni oastea şi 
apoi cu temeiul turcilor nu s-a pute bate. Ce pe Tighine a lăsa-o 

în urmă şi va merge drept la pod, împotriva veziriului, să-l 
bată, că apoi lesne va fi a lua pre urmă Tighinea. „Că zahara 
ne va scoate Brâncovanul-vodă, că aşe să adevereşte, şi ne-a 
ieşi înainte cu 30.000 de oaste. Şi este să mai iasă cu 
Brâncovanul 20.000 de oaste sirbi, şi leşii încă or să ne de 
30.000 oaste, şi din Moldova iar scriu boierii că sunt gata 10.000 
de oaste“. Şi are şi el ca treidzăci, patrudzăci de mii de oaste. 
„Şi ne agiunge atâta oaste“. Şi aşă, cu aceste nădejdi, ş-au 
pornit greimea oştii în gios de la Râga. 

Dumitraşco-vodă, dacă au simţit pre Antiohi Jora hatmanul 
că-l pâreşte la Moscu, l-au mazilit şi m-au pus pre mine, pe 
loan Niculce spătariul, hatman în locul lui Antiohie. 

Dumitraşco-vodă, chemându-şi boierii, au întrebat sfat, 
dzicând că moscalii să pogoară asupra ţărâi, ce or face, ca să 
vadză cine ce ar dzice. Dar el să le spuie adevărul că este 
agiunsu cu moscalii, nu spune. Deci boierii nu-l crede pe 
Dumitraşco-vodă, gândie că ţine cu turcii. Deci aş, unii dzice 
să să de în gios spre Fălcii, şi doamna să o trimiţă pre Oituz. 
Alţâi dzice să trimiţă spre Bârlad, alţii spre Focşani, păn’ să vor 
bate turcii cu moscalii, şi care parte a birui cu acee să ţie. Şi 
au rămas să trimiţă pe doamna cu giupânesele la Oituz, iar 
boierii cu vodă spre Fălcii. Şi cum s-au tocmit acestu lucru, au 
şi început a-şi răschira casăle lor, cine cum pute, şi ales unii a 
să agiunge cu moscalii, precum s-au pomenit. 

Dumitraşco-vodă au trimis-au sol la moscali pre Luca 
visternicul, dzicând că-l trimite iscoadă, şi au scris şi la turci, 
făcându-le ştire. Deci Luca visternicul au găsit pre împăratul 
Moscului aproape, în Ţara Leşască, la Iaroslav, şi aşe au aşădzat 
cu împăratul de-u făcut legătura. 

Ţara Moldovii cu Nistrul să-i fie hotarul, şi cu Bugeacul şi 
cu toate cetăţile tot a Moldovii să fie. Numai deodată prin 
cetăţi să aşedze moscalii oşteni, păn' s-a întemei€ ţara, iar 
apoi să lipsască oastea moschicească. Bir să nu de ţara nici un 
ban, pre domnu să nu-l mazilească împăratul păn” la moarte, 
şi pre urmă fiii lui, pre care ş-or alege ţara. Neamul lui să nu 

iasă din domnie. Numai când s-ar haini sau când ş-ar lepăda 
legea, atunce acela să lipsască, şi să puie din fraţii lui. 

Pre boieri să nu-i mazilească domnul din boierie păn' la 
moarte, sau cu mare vină să-i scoată. Vama Ocnii şi altor târguri 
să fie venitul domnilor, iar altă dare să nu fie. Mazilii şi 
mănăstirile să-şi stăpânească ocinele şi vecinii săi, să-ş iè 
desetină şi goştină de oi şi de mascuri şi de stupi despre moşiile 
sale. 10.000 de oaste să fie tot gata în ţară, şi împărăţia să le 
de lefe din visteria împărătească, din stoliţă. Din moscali să nu 
s-amestece la boieriile Moldovii, nici să s-însoare în ţară, nici 
moşii să cumpere. Domnul pre boieri să nu fie volnic a-i pierde, 
orice greşală ar face, fără sfatul tuturor şi fără iscălitura 
mitropolitului. Cătră aceste i-au dat şi titi de domnie, să să 
scrie mai de cinste şi mai sus, după cum să scriu domnii acmu, 
iar titul aşe-i era: „săninatul domn al Ţărâi Moldovii samoderjeţu 
(sângur stăpânitor) şi colegat (prietin) Ţărâi Moschiceşti“, iar 
nu robii supus. Care acestu nume este puţin oarece mai de gios 
decât al unui craiu, care să cheamă lătineşte acestu nume 
sărenis, iar sloveneşte să cheamă predsfeliişe, iar leşeşte 
eşniosfinţunii. Aş ca să să scrie domnii Moldovii. Aşijdere 
nicidecum pace cu turcul să nu facă, iar de s-ar tâmpla să facă 
pace, să rămâie Moldova iar suptu stăpânia turcească, să aibă 
împăratul moschicesc a da lui Dumitraşco-vodă 2 părechi de 
curţi în stoliţă şi moşii pentru moşiile din Moldova şi cheltuială 
pre dzi, în toată viiaţa lui, lui şi oamenilor lui să nu-i lipsască. 
Şi de nu i-ar plăce acolo şi s-ar trage într-altă ţară creştinească, 
volnic să fie a merge, şi altele multe ca aceste. Şi pre aceste 
ponturi au giurat tare împărăţia Moscului şi au şi iscălit mai 
gios şi i l-au trimis pe Luca visternicul. Şi au scris lui Dumitraşco- 
vodă să să gătedze şi să-i iasă întru întimpinarea oştii moschi- 
ceşti la Nistru. lară de n-a ieşi la Nistru şi a aştepta pănă s-a 
bate cu turcii şi i-a birui, atunce, ori să închine, ori nu să mai 
închine, că atunce mulţi domni s-or afla. Că scrisesă Dumitraşco- 
vodă pre Luca de-i făcusă ştire că oaste turcească este multă, 
400.000, şi puşci 400, tot tunuri mari, şi tătărâme multă, şi 

pâine în țară nu-i. Nici atunce, la o vreme ca acee, nu pot 
oamenii să care de tătari, că-i robescu, şi oamenii fug la păduri. 
Şi el nu poate să s-închine aşe îndată, că-s tătarâi aproape şi i-or 
robi ţara. Dar împăratul Moscului au răspunsu Lucăi că cu tătarâi 
s-au agiunsu, n-or robi, nici or pute, şi oaste are multă, nu să 
miară de turci. Şi pre zahara de pâne şi de vite a da bani, n-a 
lua în dar, că şi la Brâncovanul-vodă au trimis bani, şi are 
nădejde că-i va scoate zahara de agiunsu. Şi aşe, cu această 
tocmală, s-au întorsu Luca visternicul la Dumitraşco-vodă, 
aducând lui vodă de la împăratul daruri un leftu cu diamanturi, 
cavalerie, pecete împărătească şi câţiva soboli. 

Dumitraşco-vodă sta atunce în cumpănă, cum ar nemeri 
să hie mai bine. Că să să de în gios, să teme în gios să nu-l 
pârască cineva, să-l apuce turcii să-l mazilească. Să să ducă 
înaintea moscalilor la Nistru, că acmu sosisă Şeremet la Nistru, 
iar să teme, că sau a pute să scape păn’ la Nistru de ţară, sau 
ba. Aşijdere şi pentru ţară să teme să nu o prade tătarâi. Ce 
sta şi să mira cum va face. Ce au socotit şi au scos tuiurile şi 
corturile afară din laşi spre Balica, ca să mai chivernisască 
lucrul ceva înainte, să vadă oamenii că purcede în gios, la 
oaste, înaintea veziriului. Căci Şeremet fertu-marşalâc 
agiunsese cu o samă de oaste moschicească la Nistru, şi 
socotie Dumitraşco-vodă că va merge Şeremet degrabă în gios, 
de va agiunge în Bugeac, şi va începe a să lovi cu tătarâi, şi 
el să va mai zăbovi a să găti la leşi, să rămâie în urmă, ca să 
vadă cum a merge tabăra lui Şeremet. 

Ave grijă şi de turcii balgii ce era în laşi trăitori, vădzând 
că moscalii au intrat în ţară şi Dumitraşco-vodă nu mai purcede 
în gios, să nu priceapă că-i hain. Şi au socotit Dumitraşco- 
vodă şi au scris o carte la paşa de Tighine, precum moscalii au 
trecut Nistrul în ţară pre la Soroca, şi turcii balgii tot şed în 
laşi, şi le spune să să rădice din laşi, să să ducă în gios, şi ei nu 
vor să să ducă. Şi poate pentru dânşâi, înțelegând moscalii că 
sunt în laşi, să nu sloboadză podghiaz, să-i strâce şi pe dânşii şi 
târgul. Ce să trimiţă măria sa paşa un agă a lui să-i rădice din 
laşi, ca să nu facă vro bele ţărâi şi târgului. 

Deci paşa au făcut răspunsu lui Dumitraşco-vodă că încă 
tot nu este vreme să trimiţă să-i rădice, iar când a şti el vremea 
acee, a trimite de i-a rădica. Şi lui încă-i va scrie atunce, de 
a veni cu oastea lui la Tighine. Acestu răspunsu au venit lui 
Dumitraşco-vodă de la paşe pre amiiadzădzi, iar după aceea, 
dac-au trecut vro trei, patru ceasuri, într-ace dzi au sosit o 
carte de la Mogâlde sardariul, precum au vădzut un turcu 
mare cu vro 30 oameni viind de olac la laşi, şi pe alţi turci 
purcedzând iar cu vro 300 de oameni, şi au purcesu din Tighine 
în sus: „Nu ştiu, la leşi mărgu, au aiure“. Şi cetind cartea de 
la sardariul, n-au trecut un ceas, au şi nemerit un slujitoriu de 
la capitanul ce era pus de strajă la Prut, dând veste lui 
Dumitraşco-vodă, precum un turcu cu vo 30 de oameni vine 
de la Tighine de olac, şi l-au lăsat trecând Prutuliă. lar pe 
urmă au sosât şi însuşi capitanul Timoftei, ce era de strajă, 
dzicând că au venit cu acel depreună păn' la Aaron-vodă, şi 
acolo în câmpu au descălecat să mâie. Şi i-au audzit acel 
capitan vorovind ei înde ei, dzicând: „Să ne mânecăm 
dimineaţă să-i prindem pe toţi“. Şi n-au înţeles bine pre cine 
să prindă, şi viind înainte au spus lui Dumitraşco-vodă, şi 
audzind vodă, au dzis că vine cu mazilia. 

Atunce Dumitraşco-vodă, audzind şi vădzind acele şi 
vădzând că-l chiiamă paşa la Tighine, s-au temut că-i vine 
mazilia, prepuind că l-ar fi pârât lordachi Ruset vornicul la 
paşa Tighinei că este hain. Pentru că lordache îl ştie pe vodă 
că s-au agiuns cu moscalii, şi dzice vodă: „Nu este altu lucru, 
făr' decât numai lordache m-au pârât la paşa de Tighine“. 

Şi îndată au şi trimis de au făcut spaimă în târgu, să să 
păzască cum că vine un podghiaz moschicesc să lovască târgul. 
Deci s-au făcut mare spaimă noaptea în balgii şi în tot târgul, 
şi fugi€ care cum pute, de s-au umplut toată ţara de spaimă. Şi 
ş-au pornit şi doamna-ş la Cetăţuie, iar vodă au încălecat de 
au purces înaintea acelui agă cu 30 de turci: de a vede că or 
să-l mazilească, să-i taie pre toţi. Deci mărgându şi aflându-i 
dormind pre câmpu dencolo de Aron-vodă, au năvălit de i-au 

prinsu pre toţi şi au început a-i lega. Atunce au găsit la aga şi 
cărţile paşii ce scrie să rădice pe balgii să-i ducă la Tighine, iar 
nu de mazilie. Deci cetind Dumitraşco-vodă cărţile, fiind lună, 
s-au căit ce-au făcut şi, poroncind să-i sloboadză şi să li de 
înapoi ce le-ar fi luat, au şi început a-i mustra, cu ce treabă 
mân ei pre câmpu noaptea, la o vreme ca aceasta, fiind lucru 
de nepace, şi nu i-au făcut lui ştire. Şi el s-au gândit că este 
podghiaz moschicescu. Şi i-au trimis la leşi cu un om a lui, de 
le-au dat gazdă. lar Dumitraşco-vodă s-au zăbovit toată noaptea, 
făcându-s-a cerca podghiaz, şi a doa dzi iar au venit la leşi. 
Deci atunce, la prinsoarea acelor turci, s-au tâmplat de-au pierit 
ună turcu de moldoveni. Deci vodă au stătut cu acel agă de au 
împăcat lucrul pentru acel turcu şi pentru acele ce dzice turcii 
că le mai lipsăscu, atunce noaptea, când i-au prinsu. Şi i-au 
dat acelui agă Dumitraşco-vodă o mie de lei, dzicând şi turcul 
aga că a lui vină este, căci au mas pre câmpu. Şi făcându-i 
vodă răspunsu la paşe, s-au dus la Tighine. Scris-au Dumitraşco- 
vodă şi la Poartă pentru aceasta, cum s-au tâmplat primejdia 
de au pierit un turcu, mâindu la câmpu, şi el s-au gândit că 
doară este podghiaz moschicescu. Şi i-au vinit răspunsu de la 
Poartă să fie fără de grije, că n-are nici o vină, măcar şi pre toţi 
de i-ar fi tăiat, că au fost vina lor, pentru ce au vrut să mâie 
noaptea pre câmpu la vreme de nepace. lară dupre acee 
Dumitraşco-vodă s-au mutat în Cetăţuie de şide. lar slujitorii 
ce ave şide la corturi, unde sunt acum curţile domneşti la 
Frumoasa. Ţara să bejenisă dintr-ace spaimă ce să făcusă. 
Boierimea mai toţi fugisă de pre lângă dânsul, de-l lăsasă sângur, 
socotind unii că să va mazili din pricina turcilor. Alţii socotie 
că or vini moscalii şi or luoa ţara, şi n-a mai fi Dumitraşco- 
vodă domnu stăpân. Bucatele să scumpisă în laşi, că nu aduce 
nime nici de o parte, fiind bejenii. Zlotaşii fugie cu banii şi la 
vistierie nu aduce, în nedejdea moscalilor. Slujitorii numai ce 
rămăsese vro cinci, şese steaguri de lefecii şi siimenii din curte. 
lară alţi slujitori de ţară, cine cum putusă, să dusese şi nu mai 
viniè nice la o slujbă. Şi feliuri de feliuri de spaime umbla. 

Socotit-au atunce Dumitraşco-vodă să-ş pornească doamna 
de la Cetăţuie pre Oituz cu lordachi Rusăt vornicul, împreună 
cu giupânesili, iar vodă cu boierii şi cu acei puţini slujitori să 
purceadă în gios spre Huşi, să zăbăvască acolo, pănă or agiunge 
moscalii la Bugeac de s-or bate cu turcii, să vadză cum să va 
alege. Şi au ales o sută de siimeni cu doi bulucbaşi mai de 
credinţă, de i-au giurat şi le-au dat lefe şi i-au suit în Cetăţuie 
să purceadă cu doamna, să fie de paza ei. lar celoralalţi siimeni 
ce rămăsese la corturi nu le-au dat lefe bani gata, neavând de 
unde, ce i-au orânduit la zlotaşi, la ţară, să margă să-ş strângă 
lefele, şi de la corturi să margă la curtea domnească, să fie de 
treaba curții. Şi a doa dzi vre să-ş pornească doamna, şi apoi să 
purceadză şi el în gios spre Huşi. lar siimenii acei de la corturi, 
vădzind că nu le-au dat şi lor lefe bani gata, n-au vrut să margă 
în curte, ce au luat steagurile şi au purces din şes la Cetăţuie 
cu zorba, ca să-ş ceară lefele. lar Dumitraşco-vodă, vădzindu-i 
că vin, au pus de-au închis porţile Cetăţuii şi au vrut să le ste 
împotrivă cu siimenii cei ce-i giurasă. Şi mai ave şi vro 60 
oameni aduşi cu dânsul din Țarigrad, şi au răpedezit şi la lefecii 
să încalece. Atunce seimenii cei cu zorba, au venit păn’ la 
poarta Cetăţuii şi, vădzând c-au închis porţile şi nu-i lasă să 
între în mănăstire şi le stau cei dinlontru împotrivă şi lefeciii 
încalecă, n-au vrut să s-apuce de gâlceavă şi au început a grăi 
cu binişor şi a să ruga să le de şi lor lefe. Atunce Dumitraşco- 
vodă să spăriesă şi au prinsu pre bulucbaşii lor înlontru şi i-au 
ucis cu buzduganul, şi încă pre unul l-au lovit cu sabia, dar n-au 
murit. Şi aşe s-au potolit acea gâlceavă, şi s-au dus la strajă, în 
curte, unde era orânduiţi. 

Şeremet, din Soroca de la Nistru, nu să mai pogorâe în gios, 
să margă la pod la Dunăre, unde-l orânduisă, că să teme, că 
ave oaste puţină, ce pre cătinel să trăge pre Nistru în gios. 

Dumitraşco-vodă, vădzând aceste lucruri, că au rămas mai 
sângur şi-ş caută cineş chivernisala lui, şi bani de cheltuială n-ave 
mai mult de 10 pungi, de toţi banii lui, că nu avusese vreme să 
strângă, nici era lacom precum mai sus s-au scris, schimbat-au 

socoteala într-alt chipă. Să nu mai margă în gios la turci, 
temându-să să nu-l mazilească, şi a fi greu de dânsul, dzicând 
că toţi fug şi-ş caută chivernisala sa şi a caselor sale. Ce el 
încă-ş va căuta chivernisala lui, şi vădzând şi pre seimeni cum 
s-au burzuluit, nu s-au mai încredzut să să despartă de doamnă- 
ş şi să o de în laturi, ce pre taină au trimis pre Pricopii capitanul 
şi pre Dimitrie aga, slugile lui credzute, la Şeremet, la Movilău, 
scriind ca să-i trimiţă în grabă vro 4 000 de moscali aice în 
laşi, să-i fie aret, să nu-l apuce turcii să-l mazilească. 

Dacă au simţit Şeremet, tare s-au bucurat şi-ndat-au ales 
pre Croput bragadiriul, cu 3 000 de moscali, şi pre Chighieciu, 
cu un polc de moldoveni, ca vro 500 de moldoveni, ce slujie la 
moscali, şi i-au pornit înainte la leşi. Deci agiungându Cropot 
bragadiriul la Prut, au răpedzit înainte, dând ştire lui Dumitraşco- 
vodă ca să trimiţă să grijască poduri la Zagarance, să treacă. 

Atunce au sosit ferman de la veziriul la Dumitraşco-vodă, 
să încalece să margă să prindză pre Brâncovanul-vodă. Şi au 
scris cărţi şi la soltanul de Bugeag, să de lui Dumitraşco-vodă 
oricâţi tătari i-ar trebui. Atunce am ştiutii şi eu c-au fostu scris 
să vie moscalii, că eu tot gândiemii că om purcede în gios spre 
Huşi, precum sfătuisem. lar dac-am înţăles c-au sosit moscalii, 
mult m-am mirat şi am dzis lui vodă să scrie, să să întoarcă 
moscalii înapoi, şi să mergem, precum scrie veziriul, să prindem 
pre Brâncovanul, şi să să lasă de moscali, că poate să-i bată 
turcii, şi tătarâi or robi ţara. Puiu pre Dumnedzeu martur că aşe 
i-am dzis, şi tare am stătut, că doar l-oi întoarce, şi n-am putut. 
Şi încă cu mânie mi-au răspunsu dzicând că „voi toţi vă 
chivernisiţi, că să rămâneţi la creştini, şi numai eu sângur pentru 
voi să rămâiu la păgâni; că v-am vădzut eu credinţa, că aţi 
fugit toţi, şi eu am rămas sângur; pentru ţară, n-or prăda-o tătarâi, 
că moscalii acmu sosescu, şi eu ştiu prè bine că n-or bate turcii 
pre moscali“. Deci vădzând şi eu că mi-au răspunsu aşe cu 
scârbă, m-am temut a mai râspunde, să nu cumva cad în vro 
primejdie a vieţii. Măcar că mulţi dzic că eu l-am îndemnat să 
să închine la moscali, dar grăiescu cu năpaste şi ca nişte oameni 

ce nu pricep şi nu ştiu. Că atunce era toţi creştinii bucuroşi 
moscalilor, nu numai eu, că scrie alţii mai nainte de chiema 
pre moscali, mai nainte de Dumitraşco-vodă: muntenii, sârbii, 
moldovenii, cu câţi ani mai nainte! Numai pizmaşii zavistnici 
scorni€ asupra me ocară, şi oamenii cei proşti şi neprieteni şi 
cei nepricepuţi crede aşa. Dar eu taina stăpânului, căruia 
i-amă mâncat pita, n-am putut-o descoperi, uitându-mă la Sfânta 
Scriptură, ce au dzis îngerul cătră Tovie dzicând: „Taina 
împăratului să acoperi, iar faptele lui Dumnedzeu la arătare să 
le mărturiseşti“. Ce şi eu n-am vrut să mă facu al doile ludă sau 
să-l viclenescu, să fugă de la dânsul. Că de-aş fi făcut aşe, ce 
laud-aş fi dobândit? Ce numai osândă de la Dumnedzeu şi ocară 
de la oameni. lar eu aceste răbdându-le cu dreptate, din toate 
nevoile am scăpat, care le-am tras pre strâmbătate în 9 ani. Ce 
întru aceste ce mi s-au întâmplat m-am lăsat tot în nădejdea 
lui Dumnedzeu, păn' m-au scos, precum mărturiseşte David 
prorocul, psalom 39: „Răbdându am aşteptat pre Domnul, şi 
mi-au luat aminte, şi au ascultat ruga me, şi m-au scos din 
groapa patimilor şi din tina cea adâncă, şi au pus pre piatră 
picioarele mele“, i proci. 

Chiematu-ş-au atunce Dumitraşco-vodă boierii săi, câţi mai 
rămăsese lângă dânsul, numai aş€, sprinteni, anume pre 
Nicolai Costân vel-logofăt, pe loan Sturdze vornicul şi pre 
lordachi Rusăt vornicul şi pe Ilie Catargiul vel-visternic, şi le-u 
spus precum au chiemat pre moscali, şi au venit de trec Prutul 
la Zagarance. Atunce toţi boierii audzind, s-au bucurat şi au 
răspunsu cu bucurie cătră vodă şi au dzis: „Bine ai făcut, 
măria ta, că noi ne temem că te-i duce la turci, şi aşe avem 
gând că, de te-om vede că mergi la turci, te-om părăsi şi ne-om 
duce de ne-om închina la moscali“. Şi le păre bine. Numai 
lordachi Ruset vornicul au dzis atunce: „Te-i can grăbit, măria 
ta, cu chiematul moscalilor. Să fii mai îngăduit, măria ta, 
păn’ li s-ar fi vădzut puterea, cum l-e merge“. Răspuns-au 
Dumitraşco-vodă, dzicând: „Nu mai era vreme a mă mai 
chivernisi, temându-mă ca să nu mă apuce turcii. Că iată şi 

din dumneavoastră m-aţi părăsit o samă şi nu sunteţi într-un 
cuvânt şi într-o credinţă cu mine“. 

Atunce au şi încălecat Dumitraşco-vodă şi au purcesu 
înaintea moscalilor, la Prut. Şi s-au împreunat cu Cropot bragadir 
şi au venit cu dânsul în gios, pre Jijie, păn” l-au trecut Jijia şi 
Bahluiul. Şi l-au lăsat pre Bahluiu, din gios de laşi, la Podul lui 
Bâtcă, şi acolo ş-au pus obuzul, dându-i conac de toate ce i-au 
trebuit lui şi oştii. Şi luându-și Dumitraşco-vodă 2 capitani, cu 
2 steaguri de draguni, s-au întorsu desară la Cetăţuie, unde-i 
era doamna. lar pre mine, loan Niculce hatmanul, păn-au umblat 
vodă la Prut, m-au lăsat de paza doamnei la Cetăţuie, ca să 
nu lovască niscaiva turci pre doamna în urma lui. lar a doa dzi 
venit-au şi Cropot bragadiriu numai cu un steagă de draguni la 
leşi. Şi l-au cinstit Dumitraşco-vodă şi l-au dăruit, şi au umblat 
prin curţile domneşti şi prin toate mănăstirile de le-au vădzut, 
şi desară iar s-au întorsu la obuzul său, la Podul lui Bâtcă. 

Atunce moldovenii, cum au vădzut moscalii, precum sunt 
învăţaţi la jacuri, când văd câte un lucru burzuluit, au şi purcesiă, 
unii cu poroncă, alţii şi fără poroncă, a tăiè pre turci şi a-i robi, 
unii în laşi, alţii printr-alte târguri, unde şi-i afla, prin toată 
ţara. Şi-i jăcuie de bani, de odoară, de cai, de boarfe, de boi, 
de oi, de miere, de ceară şi de toate ce găsie. lar băcăliile sta 
vărsate pre uliţă, de era sătui şi copiii. Strafide, smochine, alune 
era destule pre la toate babele. lar pre care turci nu-i tăiè, îi 
duce, cu pieile, de-i da robi domniei. lar pre unii să tâmpla de-i 
ascunde prietenii, care scăpa păn” la prieteni. Carei mai pre 
urmă de mare folos au fost turcii acelor prieteni ce-i ascunsese. 

Nezăbovind vreme, au şi venit Şeremet la Ţoţora cu obuzul 
lui, ca vro 15.000 oaste. Că n-au cutedzat să margă drept la 
pod la Dunăre, cum îl învăţas-împăratul, căci că ave oaste 
puţină. Veziriul turcescu încă sosisă la Dunăre şi să teme a 
trece în ceasta parte, audzind că vin mulţime de moscali. Ce 
sta şi el de cee parte. 

lară după ce au înţeles veziriul că s-au hainit Dumitraşco- 
vodă, îndată au prinsu pe capichihaia lui Dumitraşco-vodă, 

pe lano, şi i-au tăiet capul. Aşijdere şi împăratul turcescu, 
înțelegând la Țarigrad, au şi prinsu pre Antiohie-vodă şi l-au 
închis. Şi era să-l taie. Numai norocirea lui au fost c-au mărturisit 
caimacamul cătră împăratul cum Antiohie-vodă cu o lună mai 
nainte i-au spus lui că frate-său este hain, nu umblă bine, şi el 
n-au credzut, gândind că-l pâreşte pre pizmă. Şi aşe spuind 
împăratului caimacamul, l-au iertat şi l-au slobodzit din Edicula. 
lară Şeremet, când au fostu venit de la Nistru la Ţoţora, au 
fost venit pre la Orheiu. Şi s-au rădicat toţi orheienii, sorocenii 
şi lăpuşnenii, de-au venit cu dânsul păn-au trecut Prutul. Şi 
țărănimea cu bejeniile s-au dus toată în Cârligătură!, iară 
slujitorimea au rămas toată la Dumitraşco-vodă, în oaste. 

Apoi Dumitraşco-vodă ş-a mutat doamna în curţi la leşi şi i-au 
lăsat un polcu de moscali de pază ei. lar el, cu slujitorii câţi 
ave la Ţoţora, s-au dus şi ş-au aşădzat oastea lui dincoace de 
Prut şi cu moscalii lui Cropot bragadir. Şi s-au sculat cu boierii 
lui, care s-au dzis mai sus, şi au trecut Prutul la Ţoţora, de s-au 
împreunat cu Şeremet, unde era obuzul lui. Şi i-au făcut 
Şeremet cinste mare lui Dumitraşco-vodă şi boierilor săi. Şi au 
dăruit Dumitraşco-vodă lui Şeremet un cal foarte frumos, 
aşijdere şi Şeremet lui Dumitraşco-vodă au dăruit 2 părechi de 
soboli şi boierilor câte o bucată de ladan de cele bune, câte de 
doao haine. 

Dumitraşco-vodă au sfătuit cu Şeremet să scrie o carte în 
limbă turcească la sultanul, ca să să închine şi el, cu tot 
Bugeacul, că, neînchinându-să, pe urmă n-a fi bine de dânşii. 
Şi au pus Şeremet un copil a lui ce ştie scrii bine turceşte, iar 
Dumitraşco-vodă au dzis că n-a pute copilul scrie cu dăscălie, 
fiind tânăr. Însă au dzis să scrie întăi pre o ţidulă de hârtie 
mică vro doao rânduri, să vadză cum scrie. lar acel copil, fiind 
telpiz bun, au scris pre o ţidulă aşe, că „nu este mai mare 
blăstămat în lume decât omul cela ce are o fărâmă de pâine în 

' Fost judeţ, a cărui întindere coincide cu a actualelor raioane Hârlău, 
Târgul Frumos şi Paşcani. Şi o plasă din fostul judeţ laşi a purtat, până nu 


demult, acest nume. 

mână şi o leapădă pe acee şi cearcă să afle alta mai mare“. Şi 
au dat la Dumitraşco-vodă. lar Dumitraşco-vodă cetind, au dzis 
copilului: „Hai ghidi cahpol!“ Şi n-au mai spus lui Şeremet ce-au 
scris copilul, fiindu-i ruşine, numai ce-au dzis c-a pute scrie. Şi 
l-au pus de-u scris cartea şi au triimis-o la soltanul, iar soltanul 
n-au dat nici un răspunsu pre acea carte. Şi s-au întorsu 
Dumitraşco-vodă la conacul lui preste Prut. 

Venisă cu Şeremet depreună şi un menistru a împăratului, 
anume Simion Savva Rogojinschii, neguţitor de feliul lui, de la 
Rogojia, despre partea turcească. Şi cădzusă boieriu mare, de 
cinste şi de sfat, la împărăţia Moscului, că ştie multe limbi. Şi-i 
dedesă împărăţia mulţi bani, să-i fie de purtat grijă la cheltuiala 
oştii. Atunce au dat el lui Dumitraşco-vodă 100 pungi, bani, să 
facă oaste de moldoveni, păn’ la 10.000, sau şi mai bine. Şi de 
i-or mai trebui, să-i mai de bani. Şi să de de tot polcovnicul 
câte 100 ruble, de rocmistru câte 30 şi de chihai, şe de stegariu 
câte 10, şi de tot tovarăşul, de unul, câte 5 ruble. Şi aceşti bani 
să le fie dintăiu de cheltuială, iar apoi, dacă s-or aşădza, să le 
de lefe. Şi i-au mai dat vro 30 pungi bani să trimiţă în ţară, să 
cumpere vite câte 4 lei vita, să le fie de treaba oştii. 

Aşijdere i-au mai dat şi câteva cărţi împărăteşti, scrisă la 
toată boierimea şi slujitorimea, toţi să încalece, să vie la oaste 
cu plată, iar care n-a veni va rămâne podan şi lipsit din moşiile 
sale. Ţăranii să aibă a aduce bucate, fără frică, să le de bani. 

Deci Dumitraşco-vodă îndat-au răpedzit la ţară, făcându-le 
ştire tuturor. Deci boierii mazili au şi început a veni de prin 
bejenii la oaste. Foarte prè puţini n-au venit. Şi au trimis, cu 
cărţile, şi bani la cine au socotit, să cumpere vite. 

Aşijdere şi slujitorii, dac-au audzit, au şi început a vini toţi 
de toate părţile şi a să scrie la steaguri. Şi audzind de leafă, nu 
numai slujitorii să scrie, ce şi ciobotarii, croitorii, blănarii, 
cârşmarii. Slugile boiereşti lăsa pre boierii săi şi alerga de să 
scrie la steaguri. Oaste de strânsură, din târgu, mai mulţi fără 
arme decât cu arme. Să făcusă păn' la 17 polcovnici şi 170 
rocmistri cu steaguri în cincispredzece dzile. Numai steagurile 

încă tot nu apucas-a să plini bine, câte 100 oameni la steag, 
neavând cându să plinească. 

Atunce Şeremet zăbovind la Ţoţora, aşteptând împărăţia să 
vie cu toată greimea, lovit-au tătarâi în vro doao, trei rânduri 
straja lui Şeremet, fără veste, de o strica şi apuca câte o 
herghelie, doao de a oştii moschiceşti şi să da iar înapoi. Să 
can hărăţie câte puţină cu oastea moschicească cea sprintină, 
iar cu temeiul nu vre să să bată. 

Peste Prut, de ceasta parte, nu cutedza să treacă la moldo- 
veni, că să făcusă veste că sunt moldoveni 30.000. Şi ştiind 
pre moldoveni că sunt sprinteni la războiu, nu cutedza să le 
facă vrun vicleşug. Nici în ţară pe de altă parte nu vre să intre, 
ce numai pre de cee parte, cât pute, zăhăie pre moscali. 

Atunce era un boieriu, anume Lupul Costache, fiiu lui 
Gavriliţă, şi era dator lui Dumitraşco-vodă den goştină cu 3.000 
de galbeni. Şi-i mai dedese şi 800 de galbeni să cumpere pâine 
de la Bârlad, că să să afle la vreme de trebuinţă, ori la care 
parte i-ar trebui. lar el, audzind de Dumitraşco-vodă că s-au 
închinat la moscali, au strânsu câteva rude a lui şi ş-au făcut 
tabără la mănăstire la Bursuci şi s-au închis cu câteva gloate 
acolo. Şi la Dumitraşco-vodă nu merge, nici bani sau pâine nu 
trimite. Şi scrie cărţi la Şeremet de-ş făce obraz, adică veşti de 
la turci, şi pe Dumitraşco-vodă, în loc de laudă, îl clevetie 
cătră Şeremet. 

La turci scrie cu altu obraz, că sunt moscali puţini şi-i o 
oaste flămândă. Ce să treacă veziriul Dunărea fără grijă, că-i 
va bate pre moscali. lar Şeremet şi cu Dumitraşco-vodă, audzind 
de acele spurcate fapte a Lupului, că scrie la turci şi face 
piedecă şi altor pementeni să nu vie la moscali, au trimis pre 
un polcovnic, anume Chigheciu, cu vro 300 de moldoveni şi 
un căpitan cu vro 200 de draguni să-l prindză, să-l aducă la 
dânşii. lar el vădzându-i, s-au făcut bolnav, şi el şi giupâneasa 
lui, şi au început a-i cinsti şi a-i dărui pre acei trimişi. Şi s-au 
rugat şi au trimis nişte fraţi ai lui mai mici şi pre un ficior a lui 
de trupň, dzicând că, de-i va mai trece, a ieşi înaintea oştii la 

Fălcii, cu oastea ce-a pute strânge şi cu zahara. Şi aşe 
credzându-l, l-au lăsat şi, luând pre fraţi şi pe ficiorul lui, i-au 
dus la Şeremet. Care lăsare a Lupului de mare stricăciune au 
fost moscalilor, că el tare au îndemnat pre turci să treacă 
Dunărea, că să teme veziriul să treacă. Pentru care slujbă de 
grabă au luat plată de acel veziriu, precum înainte să va scrie. 
Că cine face, faci-i-să. 

Împăratul Moscului atunce să zăbovisă la Iaroslav, la o nuntă 
leşască, şi poftind şi dând bani leşilor, ca să-i de 30.000 de 
oaste agiutor. Şi i-au adeverit leşii că i-or da şi au dzis să 
purceadză înainte, cu oastea lui, că ai lor or purcede dreptu 
pre Prut şi i-or agiunge. Şi au gătit leşii oaste şi au pornit-o păn' 
la marginea lor, la Snetin. Şi de la Snetin n-au vrut să mai 
treacă în cesta hotar încoace. Şi acolo au stătut, aşteptând 
vreme păn! s-or bate moscalii cu turcii, şi de-or birui moscalii, 
să să pogoare şi ei în gios. Şi lăsasă împăratul şi pe Dolhoruchi, 
cel mai mare frate, cu 12.000 de moscali, să vie cu leşii, precum 
i să făgăduisă. Şi pre adeverinţa lor au purcesă împăratul în 
gios, pre Nistru, pănă la Soroca. Ş-au agiunsu temeiul oştii 
sale, pedestrimea, adusă tocma de la Râga degrabă, ostenită şi 
flămândă. Şi au trecut Nistrul pre la Soroca şi au lăsat acolo o 
samă ce era bolnavi şi leşinaţi, iar cu cei ce era mai tare au 
vinit dreptu preste câmpu la Prut, la Zagarance. 

lară de acolo s-au pornit în gios pre Prută, spre oastea lui 
Şeremet, şi de acolo au trecuti Prutul şi au venită marele Petru, 
împărat al Moscului, dreptu în târgul Iaşului, împreună cu 
împărăteasa lui, în curţile domneşti. lară caimacamii, împreună 
cu alţi boieri şi orăşeni bătrâni mai de cinste şi mitropolitul cu 
tot clirosul, i-au ieşit cu toţii înainte, afară din laşi, şi frumos 
tâmpinându-i, l-au priimit cu toată inima. Şi i s-au închinat ca 
unui împărat creştin, dând laudă lui Dumnedzeu, ca doar îi va 
cerceta cu mila sa şi-i va scoate de suptu giugul robiei turcilor. 

Împăratul moschicescu mai avè un obuz mare de oaste, 
strânsă la Azac, ca să margă să bată Crâmul. Şi era la acel 
obuz 20.000 de calmâşi şi 20.000 de donţi şi 15.000 căzaci din 

olatul Harcovului şi 5.000 căzaci ce le dzic eiţi, ce trăiesc 
preste Don, şi 20.000 de moscali, care să facă preste tot 80.000. 
Şi le era cap pre această [oaste]! Apracsin cneajul, gubernatul 
de Azac. Şi au venit atunce carte la împăratul de la Apracsin, 
precum au lovit pe tătărâmea ce-i dzic cubani, carei trăiescu 
preste Don, şi au robit 10.000 copii, ca de 12 ani şi mai gios, 
iar pre alţii, ce era mai mare sau mai mici, i-au pus tot suptu 
sabie. Şi acmu este gata să purceadză să intre în Crâm. Ce 
împăratul i-au făcut răspunsu lui Apracsin înapoi, să nu să 
grăbască a intra în Crâm, păn’ s-a bate întăi el cu veziriul, şi 
apoi îi va face ştire să intre în Crâm. 

Mai ave împăratul şi altu obuz, strânsu la Ceahrin, din gios 
de Chiov, de iasta parte pre Nipru, 15.000 de moscali şi 30.000 
de căzaci, carei să ţin de hătmănia căzăcească. Şi era cap 
acelui obuz Dumitru Galenici, cneajul şi gubernatul de Chiov, 
şi cu Scoropaţschii, hatman căzăcescu. Şi era orânduiţi să iè 
pre Nipru în gios, să lovască Vozia. lar când au sosit împăratul 
la Soroca, au scris lui Dumitru Galenici să răpadă 4000 saci de 
pâine cu căruţă din Chiov, să de oştii cei bolnave de la Soroca, 
şi să răpadă o samă de căruţă şi aice în laşi, după dânsul, 
înțelegând că nu-i pâine în Moldova. Deci trimițând Galenici 
câteva tabere de căruţă cu pâine după împăratul, o samă de 
căruţă s-au poprit la Soroca, iar o samă au venit la leş mai 
târdziu, iar pre o tabără de căruţe au lovit-o tătarâi la Bălţile 
Căinariului şi i-au făcut mici fărâme, de n-au scăpat un omă. 

Mai avut-au împăratul şi altu obuz de oaste, lăsat în sus, 
despre partea hraniţii şvedzeşti. Şi era cu dânsul cneajul 
Alexandru Daniilovici Menjic fercu-marşalâc şi cu Bon ghe- 
narariul, cu 18.000 de călărime aleasă şi 20.000 de pedestrime 
şi câteva mii de sasi de a lui Avgust, craiul leşescu, de sta 
acolo împotriva şfedzilor, fiind rămaşi în ţara lor de la craiul, 
osebi de altă oaste ce mai ave pre Mare Balticum, de umbla 
cu galioane, bătându-să cu şfedzii. 


' Adăugat de mine. 

Această oaste ce scrie mai sus au avut-o moscalii, şi fără 
socoteală au împărţit-o şi au răşchirat-o într-atâte părţi. În 
nădejdea voroavelor streini, a muntenilor, a leşilor, a sârbilor, 
a moldovenilor, au venit împăratul fără oaste, negrijit, să să 
bată cu veziriul şi cu poiedea oştii turceşti şi tătăreşti, într-un 
mijloc de câmpu pustiiu. Şi aşe, în nădejdea streinilor, era să-ş 
piiardză moscalii împărăţia creştinească. Că împăratul aice 
mai mult de 30.000 oaste moscali, cu a lui Şeremet cu tot, nu 
ave. Şi mai era şi vro 8.000 căzaci, polcul lui Medhoroţschii 
polcovnicul. Că numai pre acesta l-au luat cu sine, iar pre 
aceilalţi polcovnici nu i-au credzut şi i-au lăsat pre Nipru, la 
Ceahrin, cu hatmanul lor. Şi era şi 1.000 de donţi şi vro 6.000 
de moldoveni, cu cei ce slujiè mai nainte la moscali. De toată 
oastea ca 50.000. Şi ave şi 52 puşci. Şi cât şi era oaste, mai 
mult era bolnavă, flămândă şi obosită. lar turcii era cu veziriul 
400.000, fără poiedia tătarâlor, şi ave 400 de puşci. Oaste grijită 
şi hrănită bine, fiind în ţara lor. 

Atunce Şeremet şi cu Dumitraşco-vodă, din Branişte, de la 
Ţoţora, dac-au oblicit că-i împăratul în laşi, au lăsat oastea şi 
au mărsu la împărat de s-au împreunat. Atunce au umblat pren 
toate mănăstirile împăratul de le-u vădzut, şi din toate i-au 
mai plăcut mănăstirea Golâe, dzicând că are 3 feliuri de 
meşterşuguri: leşesc, grecesc şi moschicesc. Şi mult lăuda 
împăratul lucrurile, chipul şi toate obiciele moldovenilor, şi 
încă şi dobitoacele acestui pământ, dzicând că-s frumoasă. 

Dumitraşco-vodă au făcut împărăției masă frumoasă în 
curţile domneşti, în casa cè mare cu cinii. lar când au fost să 
şadză împăratul la masă, n-au vrut să şadză în capul mesei, 
ce-au şădzut în scaon lângă masă, iar în capul mesei au pus pe 
Dumitraşco-vodă şi după dânsul pe Galoftin Gavriil Ivanovici, 
apoi pre alţi ghenarari mai gios, anume Dolhoruchi cel mijlociu, 
Mihai Galicen cel mic, Sava Rogojenschii, menistru, Şefer, 
menistru, adecă visternic, Rentu, ghenarar, Vejbah, Toma spatar, 
că atunce fugisă din Ţara Muntenească, şi ficiorul lui Şeremet. 
lar Şeremet n-au şădzut la masă, că îndată s-au întorsu la obuz 

cu alţii din bragadiri şi polcovnici. Să ospăta şi să veselie pre 
frumos cu vin de Cotnar şi lăuda vinul foarte. Şi încă mai bine 
le plăce vinul cel cu pelin, şi mult să mira cum spre partea lor 
nu să face vin cu pelin aşe bun. 

După ce s-au sculat de la masă, au venit şi boierii ţărâi de 
s-au împreunat cu împăratul, şi le-u dires împăratul cu mâna 
lui tuturor câte un păhar de vin. Împărăteasa şi cu doamna şi 
cu giupânesele ce să tâmplas-în laşi încă şede la masă în casa 
cea mică de să cinstie. 

lară împăratul era om mare, mai înalt mai decât toţi 
oamenii, iar nu gros, rătund la faţă şi can smad, oacheş, şi can 
arunca câteodată din cap, fluturând. Şi nu cu mărire şi fală, ca 
alţi monarhi, ce umbla fiecum, prost la haine, şi numai cu 
doao, trei slugi, de-i era de grija trebilor. Şi umbla pre gios, 
fără alaiu, ca un om prost. 

lară atâta dragoste arăta împăratul cătră Dumitraşco-vodă, 
unde vădzusă că s-au închinat de bună voia lui, că să tinde cu 
amândoao mânule şi cuprinde pre Dumitraşco-vodă de grumadzi 
şi-l săruta pe faţă, pe cap şi pe ochi, ca un părinte pre un fiiu al 
său. Aceasta era, când s-au împreunat în casa cea mică. 

Atunce lordache Ruset vornicul şi cu o samă de rude ale 
sale, cu Dumitraşco Racoviţă hatmanul şi cu Savin Zmucilă 
banul au început a agiunge cu clevete asupra lui Dumitraşco- 
vodă, cum că nu este bine să fie domnu vecinic, pre neam, în 
Moldova, ce este bine să să schimbe după cum va pofti ţara, 
adecă precum este şi acmu, domniile de la turci. Deci împăratul, 
oblicind de această poftă a lor, au învăţat pre Goloftin şi pre 
Rogojenschii de-au chiemat pre toţi boierii ţărâi la gazda lor, 
în casăle Dediului spatariul, lângă curţile domneşti. Şi au 
început a spune Goloftin cuvântul împăratului cătră boierii 
Moldovii, cum marele împărat sileşte să scoată această ţară 
din robie, de suptu mâna păgânilor, şi nu-i trebuie nemică de 
la dânsa să i€, ce-i voia să-ş facă pomană, fiind creştinii mâncaţi 
de păgâni. Şi domniile să nu să schimbe într-însa, să să facă 
cheltuială ca la păgâni. Şi alte multe cuvinte de adeverinţă, 

cu milă, ca aceste. Şi audzind boierii aceste cuvinte, toți s-au 
închinat şi au mulţămit, iar lordache Ruset cu ceata lui, precum 
mai sus s-au dzis, iar au început a striga că nu-i bine să fie tot 
de un neamii domnu, ce să să schimbe. Deci o samă de boieri 
ţine în partea lui Dumitraşco-vodă şi dzice că nu-i bine să să 
schimbe domnii, ce să fie pre neamă, să iasă zavistia şi 
cheltuiala din ţară, iar lordache tot striga că este bine să să 
schimbe. Şi să prici€ ei înde ei înaintea lui Goloftin şi nu socotiè 
că este lucru cu ruşine. Atunce le-u răspunsu Goloftin că 
într-altu chipu nu să poate. Şi au ieşit boierii cu acestu răspunsu 
şi s-au dus pre la gazdele sali. Atunce au priceput Goloftin 
pre boierii Moldovei ce feliu de oameni pizmătari sunt şi cum 
nu să iubăscu. 

Sculatu-s-au Savin Zmucilă banul, carele era învoit cu 
lordache Ruset, şi s-au dus la Dumitraşco-vodă şi la împăratul 
şi au spus toată taina lui lordache. Deci împăratul s-au mâniet 
şi au făcut surgun pre lordache la Soroca, iar pre Savin Zmucilă 
l-au făcut Dumitraşco-vodă postelnic mare. Şi după ce s-au 
întorsu moscaslii la ţară-ş, au luat şi pe lordache de l-au dus la 
Chiov. Şi au fost la închisoare 2 ani şi poate-fi acolo ar fi murit, 
de nu l-ar hi slobodzit moscalii. Numai au avut noroc şi parte 
de Brâncovanul-vodă, că-i era cuscru şi au stătut tare pentru 
dânsul la Poartă. Şi s-au agiunsu cu chihaia veziriului, de-u 
poroncit solilor moschiceşti, carii era atunce la Poartă, anume 
feciorul lui Şeremet, şi au scris feciorul lui Şeremet la tată-său, 
la Chiov, şi cu această mijlocire l-au slobodzit moscalii de la 
închisoare din Chiov. Şi giupâneasa lui, tâmplându-să de-u fost 
fugit în Ţara Ungurească, şi acolo au murit împreună cu o fiică 
a sa, încă era logodită. Căutaţi, fraţilor, acmu, cum nu trece 
osinda pre sluga cee ce să rădică asupra stăpânu-său. Că 
Dumitraşco-vodă mare bine îi făcusă lui lordache, şi l-au scos 
de la închisoarea lui Neculai-vodă, din beciu, de unde poate 
ar fi pierit, iar Dumitraşco-vodă, înainte trimițând, l-au slobodzit 
şi l-au pus căimăcan. Şi apoi ş-au dat şi o nepoată de soră după 
unii fecior a lui, anume Costantin, şi l-au pus şi păharnic mare, 

fiind încă copil, nu de vârstă la boierie. Ce-i lucru de mirat 
pentru lordache, ce nu-i agiunge, de să pune împotriva lui 
Dumitraşco-vodă. Nu dzic nemic, numai socotesc doar de era 
şi cu învăţătura Brâncovanului-vodă, având Brâncovanul pizmă 
veche pre Dumitraşco-vodă, de când luasă pre fata lui Şărban- 
vodă Dumitraşco-vodă, din Ţara Ungurească. Că făcusă munte- 
nii legătură să nu-ş de fetele după Cantemireşti. Sau doară 
gândie lordache că iară a aduce pre Mihai-vodă din Țarigrad, 
de l-a face domnu aice în ţară, să fie iară el alfa şi omega, 
după cum era mai nainte, de stăpânie domnii de la turci. Au 
cine-l ştie ce gândie. 

Împărăţia Turcului, înțelegând de moscali că vin mulţime 
multă tare, s-au îngrijit că să va rădica toată creștinătatea de 
toate părţile asupra lui. Şi au şi trimis de olac de-au chiemat 
pre sfinţia sa presfinţitul kyr Hrysantu, patriiarhul lerusalimu- 
lui, şi i-au dzis ca să scrie o carte la Brâncovanul-vodă, domnul 
muntenescu, ştiind împăratul că ave prieteşug patriiarhul cu 
Brâncovanul-vodă, şi Brâncovanul iar ave prieteşug vechiu cu 
moscalii. Şi să scrie Brâncovanul şi să trimiţă un om a lui la 
moscali, să facă pace, şi va lăsa turcul hotar moscalului 
Dunărea. Şi pre ace voroavă au trimis Brâncovanul-vodă pre 
Machidon comisul aice în laşi, la împăratul Moscului, pre 
socoteala Turcului. Ce n-au priimit nicidecum împăratul 
moschicesc să facă pace, neştiitoriu gândul omului la ce-l aduce, 
stând vârtos Toma spătar şi cu Dumitraşco-vodă să nu facă pace, 
mai mult în pizma Brâncovanului-vodă. 

Toma spătariul Ca[n]tacuzino, fiind văr primare Brânco- 
vanului, îl ţine Brâncovanul ca pre un fiiu al său. Şi-l făcusă şi 
spătar mare în Ţara Muntenească, şi multă milă şi dragoste şi 
cinste arăta cătră dânsul, ţiindu-l mai în frunte de toţi boierii 
săi. lar el au lăsat pre Brâncovanul-vodă şi au fugit aice la leşi, 
la împăratul moschicesc, socotind că a hi el domnu în Ţara 
Muntenească în locul Brâncovanului. Şi au început cătră 
împăratul a pâri tare pre Brâncovanul, dzicând că 300 pungi 
bani ce-au triimis împăratul la Brâncovanul să facă oaste şi să 

cumpere pâine, să iasă în timpinarea oştii moschiceşti la 
Fălciiu, să să lasă de acea nădejde împăratul, că nu sunt nici 
unele de acele. Ce să adevereşti că umblă cu vicleşug, că nici 
oaste face, nici pâine cumpără, nici el va să vie înaintea oştii 
la Fălciiu. Ce sfatul lui este, de a vide că bat moscalii pre 
turci, el să să închine cu toată ţara lui la nemți. Deci Toma, 
vădzând acel sfat a Brâncovanului că este aşe, s-au vorovit cu 
unchii lui, cu Costantin Ca[n]tacuzino stolnicul şi cu Mihai 
spătariul şi cu alţi boieri de ţară, să vie el înainte: „Să de ştire 
împărăției tale că toată ţara îi bucuroasă să să închine la 
împărăţia ta, numai Brâncovanul nu priimeşte şi face piedecă 
tuturor. Şi 18.000 de sirbi, ce-s în capul Ţarâi Munteneşti, vrè 
să vie la împărăţia ta, şi i-au poprit Brâncovanul şi nu lasă pre 
sirbi de cei ce slujescu la nemți“. Şi au cerşut Toma oaste la 
împăratul, oaste ca să margă să lovască Brăila, să o iè. Şi 
atunce, audzind muntenii şi oastea Brâncovanului, toţi or alerga 
la dânsul la Brăila, şi Brâncovanul a rămâne singur, şi a strânge 
bucate multe din olatul Brăilii şi a ieşi înaintea împărăției la 
Fălcii, cu toată oastea muntenească şi cu zahara. Şi aşe au 
stătut şi Dumitraşco-vodă întru agiutor Tomii, la aceste vorbe, 
în pizma Brâncovanului, ca să-i facă rău. Şi nu socotie că mai 
mult îş face lui, că răşchiră oastea şi la greu n-a ave cu ce să 
bate. Care mult i-am dzis eu lui Dumitraşco-vodă, în taină, să 
lasă pizma Brâncovanului şi să nu-ş răşchire oastea. Că pre 
urmă mult să va căi şi nemic nu va pute folosi, precum dzice 
filosoful: „Căinţile cele de apoi întru nemica sunt“. 

Deci împăratul îndată au poroncit de-au ales oaste, care 
era mai frunte de moscali şi un polcu de moldoveni, cu Rentu 
ghenarariul şi cu Cropot bragadiriul, şi l-au pornit cum mai în 
grabă. Şi i-au dzis împăratul Tomii că, de nu s-a închina 
Brâncovanul, îl va face pre dânsul domnu, iar de să va închina 
Brâncovanul, pre dânsul îl va face ghenaral, de nu va asculta, 
nici să va teme de Brâncovanul-vodă. Aşe aduc tinereţele pre 
om, când au prè multă voie şi dezmierdăciune la ună stăpân, 
precum au avut şi Toma la Brâncovanul-vodă, că la ce de apoi 

s-au înstreinat de neamul său şi de binele său cel mult şi au 
murit în ţări streine. 

După aceste, împăratul a tree dzi au purcesii din leşi la 
Prut, la oastea sa, şi au poftit şi pe Dumitraşco-vodă să vie 
după dânsul şi să-ş ie cu dânsul 15 boieri, pe care-i vor plăce 
lui, să-i cinstească acolo. Şi să margă şi mitropolitul ţărâi, să 
slujască liturghia acolo, în beserică de cortu. Şi au pus de-u 
cumpărat şi câteva vasă de vin, să fie de cinstit oştenii, că 
atunce era şi sărbătoare, dzioa Sfinţilor apostoli Petru şi Pavel, 
cu trei dzile mai înainte, în post, să facă în locu de prazdnic, 
cum să dzice la noi, fiind şi numele lui, Petru. Ave obiceiu el 
de făce şi într-alţi ani slujitorilor lor masă la Sfeti Petru. 

Deci Dumitraşco-vodă s-au sculat a doa dzi şi ş-au ales 
boieri, pre cine au socotit, împreună cu mitropolitul Ghedeon, 
şi s-au dus şi au făcut întăi liturghia. lar oastea era strânsă, şi 
era făcut un ocol mare, mai largu de cum cuprinde curtea gospod 
din leşi. Mai ca de doă ori de cumu-i curtea, aşe era acel ocol, 
de o parte drăgănimea şi de o parte tot puşcile cele mare 
înşirate. Deci dac-au istovit liturghia, au şi început a slobodzi 
puşcile cele mari pre rând, toate câte una, pănă în 52, că toate 
ave luate cu sine. Apoi au început a slobodzi drăgănimea 
flintele, însă nu tot odată, ce începus-a slobodzi de o parte, 
mergându focul slobodzind din om în om împregiur. Ca cum ar 
merge fulge-rul, aşe merge focul împregiur. Şi era 5 rânduri, tot 
draguni de draguni. 

Apoi au mersu la conac, şi acolo au întins vro cinci, şese 
corturi unul lângă altul, de să ţine tot unul. Şi au pus masă 
suptu acel cortu, gios pre pământ, şi au săpat şanţu de slobodzit 
picioarele în gios. Şi au şădzut împăratul şi cu Dumitraşco- 
vodă şi cu toţi ghenararii, câţi era, şi bragadirii şi polcovnicii 
şi căpitanii. Şi pre de o parte, de la al cincile boieri moschiceşti 
mai gios, şede şi cei 15 boieri moldoveneşti, tot de-a rândul, 
cineş după cinstea sa. Şi era într-o miercuri în post, şi au mâncat 
toţi carne, pentru liubovul împăratului creştinescu. Şi ne-u cinstit 
pre bine şi frumos, şi mai pe urmă ne-u închinat însuşi împăratul, 

cu nişte vin al lui de la franţoji, care, îndată cum au băut, au 
mărmurit toţi de beţi, bând de acel vin. Şi n-au mai ştiut cum 
au dormit întru acea noapte, şi domnul şi boierii. 

A doa dzi s-au tocmit şi boierii cu Dumitraşco-vodă şi 
mitropolitul, şi i-au făcut toţi scrisori la mână şi au iscăLlit toţi, 
şi împăratul. Şi au purces la leşi Dumitraşco-vodă şi Simion 
Sava şi au strânsu şi pre alţi boieri şi arhierei, carii nu să 
tâmplasă la cinste la Prut. Şi au intrat în beserica domnească 
pe poartă şi au cântat un paraclis, şi după paraclis au cetit 
catastihul cel de tocmală, ce-u făcut lui Dumitraşco-vodă. Şi 
au priimit toţi, şi ceielalţi boieri, care nu să tâmplasă la Prut. 
Şi au iscălit toţi, tot pre ponturile cele ce i-au trimis împăratul 
pre Luca visternicul, precum s-au pomenit mai sus. 

Şi aşe era sfatul, să margă tot cătinel, zăbovind, doar se va 
întoarce şi Toma de la Brăila, şi vor veni şi leşii din sus. Şi or 
mai strânge şi vite, că trimisese slujitori prin ţară de lua a cui 
găsie, şi fără voia lui, şi le da bani. Dar în scurtă vreme au şi 
nemerit veste, de la Lupul vornicul, că au trecut veziriul 
Dunărea şi vine în sus. Deci împăratul întăi să cumpănie să 
întoarcă oastea înapoi, să iè pre la laşi la Siretiu în gios la 
Focşani. Apoi au vădzut că nu-i dă mână, că obuzul lui Şeremet 
agiunsese în gura Jijiei. Ce s-au lăsat de acel sfat şi au trecut 
Prutul toată oastea, în ceasta parte, şi au luat în gios, cum mai 
de sirgu, să agiungă la Fălcii. Atunce au vădzut împăratul că 
s-au greşit, unde au trimis pre Toma şi şi-au împărţit oastea. Şi 
au răpedzit să să întoarcă. Ce n-au apucat, că Toma agiunge 
atunce la Brăila. 

lară Toma, după ce-au agiunsu la Brăila, a tree dzi au şi 
luatu cetatea Brăilii. Şi au început a strânge zahară, să 
pornească la Fălcii, şi a vini multă oaste, cum să apucasă. Şi 
au scris cărţi înapoi la împăratul de i-au făcut ştire. Numai 
Lupul vornicul au prinsu acele cărţi şi le-au trimis la veziriul, 
ca un împiedecătoriu de binele creştinilor. Şi moscalii nu ştie 
nemic că au luat Toma Brăila. 

Brâncovanul-vodă încă, după ce-au audzit c-au dat mos- 
calii oaste Tomii şi merge la Brăila, s-au mâniet şi n-au vrut să 

să mai pogoare în gios. Şi zaharaoa ce o pornisă înaintea 
moscalilor la Fălcii au poprit-o şi, după ce-au bătut turcii pre 
moscali, au trimis-o oştii turceşti. Şi banii ce-i trimisese 
împăratul moschicescu Brâncovanului-vodă să facă oaste şi 
zahară, precum s-au pomenit, după ce s-au întorsu moscalii la 
ţara lor, le-u trimis banii. 

Pre acee vreme să rădicasă 2 boieri sirbi de la marginea 
Bosnei şi strânsese la 20.000 de oaste şi mai bine, tot sirbime, 
cu îndemnăturile moscalilor. Şi multă răutate făce turcilor 
despre acea parte. Numai n-au ţinut multu şi n-au apucat a să 
întemei€, că, după ce-au bătut veziriul pre moscali, au şi 
răpedzit nişte paşi ai lui şi i-au spart. lar boierii aceie pre urmă 
au venit la Petreburcu, la împăratul moschicescu, neputând 
trăi la locul său. Şi i-au miluit şi le-au dat sate, să trăiască 
acolo la Moscu. 

Împăratul Moscului, neştiind rândul locului acestuie, aşijdere 
şi Dumitraşco-vodă nu ştie, fiind de copil mic la Țarigrad, şi cu 
venitul la leşi şi cu cele cinsti şi tefericii multe să hămeisă, de 
nu pute să să mai grijască nemic. Şi precumu-i hirea moscalilor 
temătoare de vicleşug, cu nime nu să sfătuie din boierii 
Moldovii, numai cu Dumitraşco-vodă. Aşijdere şi Dumitraşco- 
vodă, vădzându-să în cinste la moscali, să văznosisă şi cu nime 
nu să sfătuie. Ce ţine pre turci istoviţi de moscali, ca cum ar 
lua oaricine cârpa unii fămei din cap. Aşe ţine ei că or lua şi or 
bate puterea împărăției turceşti. Au purces oastea netocmită 
în gios, care cum pute, oastea moldovenească, de la tefericia 
cè din laşi, giumătate împrăştiiată pre la bejenii, să să mai 
grijască de bucate, alţii pentru jacuri, precumu-s moldovenii. 

Atunce s-au făcut 3 obuzuri. Un obuz, ca vro 7.000 de oaste, 
merge înainte iuşori, cu lanăş ghenarariul. Al doile obuz, ca 
vro 15.000 de oaste, merge cu împăratul şi cu Şeremet şi cu 
Dumitraşco-vodă. A treile obuz, mai pre urmă, cu toată greimea, 
pedestrimea cu Răpin ghenarariul. Şi aş& merge de departe un 
obuz de altul, cale ca de 2 ceasuri. 

lară din gura Jijiei pănă în gura Sărăţii să tâmplasă acel loc 
tot mâncat de lăcuste, cât era numai pământul, de nu ave ce 

mânca caii. Deci cele 2 obuzuri ce era mai uşoare, a împă- 
ratului şi a lui lanoş, s-au depărtat înainte, ca să agiungă la 
gura Sărăţii, unde era iarbă. Şi silie să agiungă acolo şi să 
aştepte greimea, de rămăsese obuzul cel cu pedestrimea 
departe înapoi de cele 2 obuzuri, fiind oastea leşinată şi 
bolnavă, ca vro 100 de cară pline de oameni bolnavi; pre alții 
îi mâna cei mai sănătoşi denapoi, ca pre vite. 

Atunce oastea moschicească, cum merge înşirată pre de 
ceasta parte de Prut, iar tătărâmea era pre de cee parte, trecusă 
de coada oştii moschiceşti în sus. Pre câmpu să vede focurile 
ca stelele. Şi nu trece ceie la ceştie, nici ceştie la ceielalţi, 
nici făce zăhăială, nimică. Că oastea moschicească arăta preste 
samă de multă, fiind cară multe. Şi tătarâi încă aştepta, de-or 
bate pre turci, să s-închine şi ei la moscali. 

Deci, cum au sosit lanăş ghenarar cu obuzul lui înainte, 
într-o sâmbătă pre amiadzădzi, în 6 dzile a lui iulie, împotriva 
gurii Sărăţâi, lângă o baltă, de-u descălecat can în laturi de 
Prut, iar turcii au şi sosit şi ei împotriva lor la Prut, şi-au şi făcut 
3 poduri şi au început a trece Prutul în ceasta parte. 

Deci lanăş ghenaral au scris la împăratul să păzască să vie 
mai tare, să să afle, pănă în dzuă, toată oastea la un loc, sau el 
să s-întoarcă înapoi la noapte. Că turcii sunt mulţi, şi n-a pute 
el, cu câtă oaste are, să sprijinească, şi poate să-i spargă. 

Împăratul, după ce-au vădzut scrisorile lui lanoş, au socotit 
că el, cu obuzul ce-i lângă dânsul, poate să agiungă la noapte. 
Dar pedestrimea este departe înapoi, nici a doa dzi n-a agiunge, 
că era pre la Răbăâie, iar împăratul era în gura Pruteţului, la 
Casele Banului. Deci au socotit şi au scris la lanoş să să rădice 
la noapte, să vie înapoi la obuzul lui. 

Deci lanăş ghenarar, cum au vădzut scrisorile împăratului 
că scrie să să întoarcă înapoi, cum au înnoptat, la doao, trei 
ceasuri de noapte, au şi purcesă înapoi. lar turcii, audzind 
huietul carălor, ş-au şi făcut spaimă şi au şi început să fugă. lar 
un paşă au dzis veziriului că huietul să pare că să duce, nu 
vine. Deci fiind unŭ bulucbaş, de neamul său sirbu turcit de la 

Bosna, anume Colceag, şi-l trimisese să margă să vadză. Şi 
cum s-au dus, au şi luat limbă că fuge obuzul. Şi aşe au încetat 
turcii de a fugi şi vârtos a trece Prutul toată noaptea. lar Colceag, 
dintr-ace limbă, au agiunsu de este acmu paşă la Hotin. 

Deci obozul lui lanoş, întru acè noapte, au mărsu cu pace 
şi au sosit păn-în dzuă la obuzul împăratului, în gura Pruteţului, 
la Casa Banului. 

lară turcii, a doa dzi, Duminecă dimineaţa, în 7 dzili a lui 
iulie, veniè, care cum pute, în puterea calului. Atunce au scos 
moscalii vro 4.000 de moscali afară din obuz, mai gios, pe 
lângă balta Pruteţului, ca trei, patru pistrele de sigeată. Şi au 
ieşit şi moldovenii împotriva celor 4.000 de moscali, alăture, 
mai de despre câmpu, şi cu Dumitraşco-vodă şi puţintei donţi 
şi căzaci, alăture cu moscalii. 

Deci au şi început întăi cu moldovenii turcii a-şi da palme. 
Ce, pănă începusă a să îngloti turcii, sta oarece bine şi bieţii 
moldoveni, măcar că era oaste de strânsură, negrijiţi şi fără 
arme şi neînvăţaţi la războiu, că ei nu avusese oaste de mult. 
lar apoi, înglotindu-să turcii mulţime, nu mai pute să ție războiul, 
că turcii ave tot, foc şi cai buni. lar moscali călări cu foc 
dennapoia moldovenilor să-i rătuiască nu era, că călărimea 
cei cu cai buni o trimisese cu Toma la Brăila. Ce le-u căutat 
numai a da dos asupra obuzului. De mirat era încă şi cât stătusă, 
ce putincioşi era ei să să bată cu oastea turcească. 

Apoi turcii, vădzând că moldovenii au dosit la obuz, au 
început a da năvală asupra celor 4.000 de moscali ce era afară 
din obuz şi a donţilor. Deci aşe le da val, cât să păre că or trece 
turcii cu cai preste dânşii. Dar moscalii îi sprijinie tare din foc, 
iar pre donţi şi pre nişte căzaci îi purta tot vârtej prin pregiurul 
moscalilor, numai să-i dezlipească de lângă moscali. Ce ave 
noroc de balta Pruteţului, că era pre de o parte, că-i dezlipie 
de lângă moscali. Atunce, vădzând că turcii tot să adaog, le-au 
căutat numai şi acelor 4.000 a veni iar la obuz, şi cu acei donţi 
şi puţinei căzaci. 

Deci păn-în sară, întru aceeşi dzi Duminecă, tot veniè vârtos 
din gios şi să aşădzasă pre coastă la dealii, iară tătărâmea tot 


221 


— Ion Neculce — 


trece în sus spre Huşi, pre la bejenii, dreptu pradă, ca lupii. 
Cum ar trece nişte lăcuste, aşe trece de mulţi. Ce can da turcii 
câteodată năvală la obuz, dar îi împroşca moscalii. Şi obuzul 
şede pre lângă baltă ce să chiiamă Pruteţul, alăture înşirată. 
leşie hărăţi şi de la noi moldoveni şi de la turci, de să lovie, 
păn' ce-au însărat. lar obozul cel mare moschicescu au tot 
venit la un loc, să să împreune cu cestalalt, şi n-au putut întru 
acee dzi, Duminecă, să agiungă, ce numai păn’ la Stănileşti 
au venit. lar împăratul, vădzând că nu mai vini pedestrimea, 
tare s-au îngrijat. 

Atunce m-au chiemat pre mine, fiind hatman, şi mi-au 
dzis: cutedza-oi eu cu 200 de draguni şi cu 100 de moldoveni 
să-l scot pe măria sa şi pre împărăteasa, că va pute merge 
călare, să-i scot în Ţara Ungurească? Că în Ţara Leşască nu 
cutedza, că-i scrie cneajul lui, Dolhoruc, că i-s leşii neprieteni 
şi au strânsu oaste, nu ca să-i de agiutor, ce ca să-i ste împotrivă, 
şi să lasă pre Şeremet şi pre Dumitraşco-vodă în urmă cu 
obuzul, să să bată cu turcii. Ce eu i-am răspunsu că este un 
lucru prè cu grijă mare a ispiti, căci astădzi toată dzioa au 
vădzut măriia sa cum au trecut tătarâi şi turcii tot în sus, ca 
cum ar merge nişte lăcuste. Cine-i ştie cât loc or hi cuprinsu 
în sus, şi noi în ceastă noapte, sau om pute să ieşim dintr-înşii, 
sau ba. Apucându-ne dzioa, este un lucru prè cu primejdie să 
lăsăm oastea ce multă, să mergem cu o mână de oameni. 
Măriia sa este împărat, şi este un lucru foarte cu grijă, să nu 
cadză la vro primejdie. De ar fi un om mai de gios, de s-ar 
tâmpla şi primejdie, n-ar fi lucru mare. Deci împăratul, audzind 
aceste cuvinte ale mele, au socotit şi el că-i dzic bine, şi nu 
s-au cutedzat. 

Şi îndată s-au şi rădicat cu obuzul de acole, de lângă Casele 
Banului, şi au purcesii noaptea în sus prin tuneric, de nu să 
vede mâna. Şi au mărsu toată noaptea, şi păn-în dzuo au agiunsu 
la Stănileşti, supt deal. lar de focurile turcilor şi a tătarâlor era 
cuprinsă costişa pănă pre suptu pădure, tot câmpul acela, pănă 
în Huşi. lar turcii şi tătarâi de la focuri audzie hreamătul 

obuzului, şi nemică nu să clintie, ca cum ar fi nişte oameni 
morţi în răvărsatul zorilor. 

lară când au fost în răvărsatul zorilor, di începus-a să lumina 
de dzio, luni, atunce s-au timpinat cu toată pedestrimea ce era 
la obuzul lui Răpin ghenaral, în sat la Stănileşti. Deci îndată 
cum s-au timpinat, au şi început pedestrimea a să înşira cu 
părcanile în spate, un rând pre de o parte a taberii, altul pre de 
altă parte, iar obuzul împăratului tot păzi€ de intra în mijloc, 
în celalaltu obuz, în pedestrime. 

Ce n-au apucat a intra toate carăle împăratului în celalalt 
obuz, să s-încheie părcanile, şi au şi lovit turcii şi cu tătarâi 
denapoi obuzul. Şi aşe au făcut o năvală straşnică, cât au ruptu 
vro 100 de cară, şi le-au luat care nu apucas-a intra în părcane. 
Şi între acele cară ce-au luat turcii s-au tâmplat şi vro doao, 
trei căruţă pline de bani împărăteşti. 

Mai dat-au şi alţii năvală în coastele obuzului din gios şi 
alţii în coastele obuzului din sus. Ce acee n-au putut strica 
nemic. Mai mult ş-au stricat lor, că era părcanele înşirate şi 
tocmite. Deci cum au dat năvală turcii, iar moscalii au şi 
slobodzit părcanile la pământ, şi au slobodzit toţi odată focul 
şi puşcile într-înşii. Şi aşe căde turcii, ca când ar căde nişte 
pere coapte dintr-uniă păr, cându-l scutură oamenii. 

lară bieţii moldoveni, cât să putusă ţine la un loc de 
steaguri, de nu să răsipisă noaptea pe obuzuri, ei merge 
înaintea obuzului afară din părcane. Deci vădzându-i turcii 
că sunt afară din părcane, aşe le-u dat turcii năvală, ca o 
noajă de lupi într-o turmă de oi. Ce moldovenii, neputându-i 
sprijeni, au şi plecat fuga înapoi asupra obuzului, iar turcii 
denapoi gonindu-i, pre carii cumu-i agiunge tot îi prăvălie şi-i 
tăiè, şi să făce mare chiot. 

Deci agiungând moldovenii în fruntea obuzului, iar mos- 
calii n-au vrut să le deşchidă părcanile, ca să intri înlontru în 
obuz, ce le-au făcut semnu de-u purces alăture cu obuzul a 
fugi. Şi la giumătate de obuz le-u deşchis părcanile de le-au 
făcut poartă. Şi au început a intra moldovenii, prin coastele 


223 


— Ion Neculce — 


obuzului, în obuz, iar turcii tot îi goniè, ca nişte lupi, pre lângă 
obuz. lar moscalii sta de-i privie, pănă s-au apropiet turcii 
aproape şi au intrat moldovenii mai toţi în obuz. Atunce 
moscalii, aflând vreme, odat-au slobodzit focul din poarta ce o 
făcusă pănă în fruntea obuzului, şi aşe au oborât pre turci, ca 
cum i-ar mătura cu o mătură. 

Apoi turcii s-au spăriet a mai da năvală la obuzul moschi- 
cescu, ce merge pre departe, ca la 1.000 şi mai bine de paşi 
bărbăteşti. Fără cât numai ce ieşie hărăţ, câte doi, trei, şi de la 
noi aşijdere, de să loviè cu dânşii, şi din oficerii moschiceşti şi 
din moldoveni. Că oficerii moschiceşti merge tot pre denafara 
părcanilor, cineş dreptu steagul său. lar pre dinlontru, alăture 
cu părcanele, merge câte 5 rânduri de draguni pedestri, şi în 
mijlocul lor carăle şi altă oaste. lar în coada obuzului denapoi 
să tot băte vârtos cu turcii, că începusă a-l agiunge şi pedestri- 
mea turcească, inicerii. Deci merge câte puţine, şi sta obuzul 
de aştepta pre cei din urmă, că cei din urmă merge tot bătându-să. 
Şi merge puţinel şi iar sta, de să aştepta, că cei din urmă ave 
greu mare. Şi când sta obuzul, moscalii ave şi câte o puşcă 
mare pe la steaguri, şi unde vede câte un buluci de turci, câte 
dzece, cincisprădzece, ei şi întorce câte o puşcă cu căruţa şi 
da în turci. Şi aşe îndrepta puşca de bine, cât nu era niciodată 
să nu lovască ori cal ori om. Deci aşe au mărsu luni toată 
dzioa, păn-în vremea chindiei, de la Stănileşti, de suptu deal, 
păn' la Prut. 

Şi dacă au sosit la Prut, au mai răsuflat oarece la apă, că 
toată dzioa nu băusă apă, nici ei, nici caii. lar turcii, în scurtă 
vreme, au început a să înmulţi preste samă, şi au agiunsu şi 
veziriul cu toată puterea. Şi de cee parte de Prut încă au început 
a sosi oaste turcească şi leşii a lui voievoda Chiovschii. Şi era 
un deal mare împotriva obuzului moschicesc de cee parte, şi 
nu pute oastea turcească să să pogoare la vale, să s-apropie de 
Prut, de răul puşcilor moschiceşti, că-i împroşca moscalii pre 
tare. Nărocul moscalilor că nu ave turcii de cee parte puşci din 
deal, că ar fi strâcat rău obuzul moschicesc. lar de iasta parte 

să pusese turcii în dosul unor spini şi făce stricăciune moscalilor 
de după spini. lară împăratul au poruncit de-au ieşit toţi 
moldovenii, de-au dat năvală turcilor la spini şi au gonit pe 
turci de la spini. Şi s-au mai lărgit părcanile, de-au cuprinsu 
spinii înlontru în obuz. 

Atunce s-au prinsu şi un turcu viu, şi l-au dus la împăratul. 
Şi acel turcu au spus împăratului câtă oaste turcească este: 
120.000 iniceri şi 250.000 de călărime, cu 40.000 sindighistri, 
carii sunt giuraţi de mărgu înainte la războiu. Aşijdere şi hanul 
cu soltanul, cu tătărâmea, şi voievoda Chiovschii cu leşii şi cu 
şvedzi, câţi or hi de mulţi, nu ştie. Şi au mai spus că au venit 
cărţi de la împăratul turcescu, scriind la veziriul, de a socoti 
că nu va pute birui pre moscali, să caute să facă pace, şi ce-ar 
cere moscalii, să le de, să nu să bată. 

Deci împăratul moschicesc, înțelegând vorba acelui turcu, 
au pus pre Şeremet de au scris o carte de la dânsul la veziriul 
într-acesta chip, precum: „Noi am avut pace cu voi, şi voi v-aţi 
potrivit Şfedului de aj trimis pe hanul şi pe soltanul de-au prădat 
astă iarnă în ţara noastră, fără nici o vină. Şi încă n-au agiunsu 
cu atâta, şi te-i sculat acmu şi Măriia ta, cu toată puterea, de 
vii asupra noastră. Deci împăratul nostru, oblicind de această 
faptă, m-au ales pre mine cu această oaste înainte, întru 
întimpinarea Mării tale, ca să stau să vorovescu cu Măria ta şi 
să punem o cale pentru această pradă ce ne-aţi făcut, ca să 
facem pace. Că noi nu suntem bucuroşi ca să strâcăm pacea, 
că noi ţinem pace, iar Măria ta, cum ai vădzut oastea me, cum 
ai prinsu a bate şi nu stai să vorovim. Pentru aceasta te poftescu 
să-mi faci ştire, să ştiu cum oi scrie la stăpânul mieu, la împăratul, 
căci eu n-am venit pe bătaie, ce pre pace”. Într-acesta chip au 
scris cartea, cu numele lui Şeremet, tăinuindu-să împăratul 
moschicesc că nu-i în obuz. Şi au dat-o la acel turcu, şi aşeş 
atunce, luni sara, l-au trimis la veziriul. 

Turcii atunce sara au făcut dovă, după cum li-i obiceiul, de 
strigă cu toţii tare, când fac dovă, adecă când să roagă lui 
Dumnedzeu. lar împăratul moschicescu, dacă au audzit aşe, 

în grabă au sărit, gândindu-să c-au dat năvală turcii de-au spart 
obuzul, şi întreba ce este. lar Dumitraşco-vodă au spus că fac 
turcii rugă la Dumnedzeu, iar împăratul s-au zâmbit a râde şi 
au dzis: „Măcar că suntu păgâni, dar să roagă şi ei tare lui 
Dumnedzeu.“ 

Deci cum au istovit turcii dovă, s-au şi apucat a da năvală 
de trei, patru părţi în obuzul moschicescu. Şi aşe să băte, câte 
un ceas şi giumătate ţine năvala, iar moldovenii şede acolo, în 
mijlocul obuzului, ca cum ar şede la casele lor, aşe nu ave nici 
o grijă. Că puşcile turceşti nu le meşterşuguie bine, şi trece 
preste obuz. Şi arunca şi cumbarale de cele mare, şi suindu-să 
sus nu apuca să cadă gios şi să spărge. Şi deşi căde vreuna, 
căde în lature, nu nemerie în obuz. Şi când sta câteodată bătaia 
şi începe trâmbiţile moschiceşti a dzice, pre atâta cunoşte că 
n-au spartu turcii obuzul. Şi aşè toată noaptea s-au bătut. 

Dzice€ împăratul moschicescu că are şi el 2 cumbarali de 
cele mare, făcute cu altu meşterşug, cu otravă, care îl ţine 
una câte 50 pungi de bani, şi să căieşti că n-au luat mai 
multe. Că acmu ar arunca şi el vro una, dar n-are la cine 
arunca, că ordea turcilor încă nu-i strânsă, să fie aşădzată la 
un locă. Că acel fel de cumbarale sunt nu numai herăle ce-s 
într-însele, ce şi mirosul; pre cine agiunge cade de moare. Ce 
oricum, dimineaţă, dintr-acele doao a arunca una, unde a 
vede ordia lor strânsă. 

Dumitraşco-vodă îşi lăsasă doamna în leşi, cu un polcu de 
moscali şi cu vro 200 de căzaci, dzicând şi împăratul că-ş va 
lăsa împărăteasa-ş în laşi. lar apoi n-au lăsat-o, ce-au luat-o cu 
sine, cu dânsul, iar doamna au rămas în laşi. Dzisu-i-au atunce 
câţva boieri să nu-ş lasă doamna în laşi, şi mai vârtos i-am dzis 
eu să o trimită la Hotin sau la Cameniţă. Că acmu-i vreme de 
nepace, şi de s-a tâmpla vro primejdie, îi va fi cu greu, că nu 
ave nici vezetei, nici slugi, şi cine ştie cum s-a tâmpla, iar de 
va fi pre voia creştinilor, lesni-i a să întoarce să vie la leşi. lar 
vodă s-au mâniet şi mi-au răspunsu să-mi ieu fămeia, de mă 
tem eu, să o trimit unde mi-i voia, iar el pre doamna din laşi n-a 

clăti-o necăiuri. lar apoi, după ce-au vădzut că au încungiurat 
turcii obuzul, el tare s-au spăriet, că or hi trimis turcii niscaiva 
oaste turcească la leşi şi i-or lua doamna şi copiii. Şi plânge şi 
întreba în toată oastea, cine să va afla un voinic să iasă pe 
furiş, să să sloboadă la leşi, să de ştire doamnei să fugă. Şi-i va 
da pentru acea slujbă ce-a face 100 de galbeni de aur, sau şi 
doaă. Şi nime nu cutedza să s-apuce să margă. Apoi Dumitraşco- 
vodă, vădzând că nu să găseşte nime, să ispitie el singur să 
margă şi cu Brahă, capitan de dărăbani. Şi-ş găsisă şi cealmale 
şi haine turceşti să s-îmbrace, să iasă noaptea din obuz, să 
intre în oastea turcească, ca doar ar pute străbate la leşi la 
doamna, să o iei şi să fugă. Ce din obuz nu pute ieşi nime, că 
nu-i lăsa moscalii la părcane fără ucaz. Şi s-au dus şi la împăratul 
de i-au spus ce va să facă, şi au cerşut ucaz. Ce împăratul n-au 
vrut să-i de ucaz şi au socotit că nu este bine, că poate să-l 
prindză turcii, şi l-or omori, iar la laşi, sau or fi mersu turcii, 
sau ba. lar aş, l-or omori şi pe dânsul şi or merge apoi şi la 
leşi. Şi să nu să teamă, că, de or şi merge turcii la laşi, nemic 
n-or strica. Ce avè mare grijă şi jele nu numai el, ce şi noi cu 
toţii, câţi ne era casele în leşi. 

Rugăm pre dumnevoastră, iubiţ[i] cetitori tineri, să luaţi sama 
aceştii scrisori, de s-ar tâmpla vrodată să mai vie nişte lucruri 
ca aceste în ţara noastră, să vă ştiţi chivernisi, să nu păţiţi şi 
voi ca noi. 

Meoscalii la turci niciodată năvală nu mai da, ce tot turcii 
da năvală la moscali, pănă îş istovie focul, şi apoi iar să da 
înapoi, iar moscalii tot cătinel după dânşii. Şi să lărgisă 
şireagurile cele de moscali, în lature, cât alergai cu calul; atâta 
să lărgisă moscalii de la carăle lor. lar când au fost marţi 
dimineaţa, turcii s-a strânsu toţi departe, şi acolo ş-au făcut 
meteredzu şi ş-au aşădzat toate puşcile. Şi au început a să 
bate pre vrăjmaş, cât întunecasă lumea, de nu să vede omi cu 
om, şi să vede numai para cum ieşie din puşci. Ca cum ar arde 
unii stuhii mare, trestie, pe nişte vânt mare, aşe să vede focul 
ieşind din puşci. Numai ce voiu să dzic, poate-fi Dumnedzeu 

fereşte la războiu, că dintr-o 1.000 de sinețe abiè să tâmplă de 
loveşte unii omii. Că de ar hi nemerit cât focu slobodzi€, n-ar 
fi mai rămas nici la turci, nici la moscali omiă de poveste. 
După cum dzice un cuvânt Miron Logofătul: „Mare este omul, 
iar la războiu pre mică-i este ţinta“. 

Dzis-au Dumitraşco-vodă atunce împăratului să legi toate 
carăle tabără şi să lasă pe Medhoroschi polcovnicul cu cinci, 
şese mii de căzaci ce le ave şi cu doao, trei polcuri de moscali, 
să rămâie să apere carăle de călărimea turcului, de or vre să le 
de năvală. lar ceelaltă oaste moschicească, săldaţii, să de 
năvală asupra inicerilor la meteredzu, că oră bate pe iniceri şi 
or lua şi puşcile turceşti, şi atunce or fugi şi ceielalţi, călărimea. 
Că aşe li-i obiceiul, că el au vădzut când au bătut nemţii pre 
turci la Varadin, că, după ce-au bătut nemţii pe iniceri, iară 
călărimea au şi purces a fugi, carii cum pute. 

lară împăratul au răspunsu lui Dumitraşco-vodă: „Ţi să pare 
şi ai vrè şi ai pofti, ticăloase oame, să fie pentru binele tău, 
dar, de oi şi bate pe pedestrime, călărime este multă, şi n-am 
cu cine o goni“. Că sta călărimea, ca cum ar sta pădurea, 
împregiurul obuzului, de nu-i agiunge pușca. Sta şi privie cum 
să bat, şi împăratul tot nădăjduie că-i va veni răspunsul ce 
scrisese noaptea, cum s-au pomenit mai sus. Şi veziriul nu-i 
mai făce şi tot păziè de să băte. 

Întru acele vremi, când să băte, venit-au nuoraş can mic 
şi stropiè de ploaie. Şi avemii grijă să nu de atunce năvală 
călărimea, şi or pierde moscalii focul. lar moscalii nici să 
mira şi ne îmbărbăta şi dzice că mai pre mare ploi să băte ei 
cu şfedzii, că ave mantale în spate şi ţine flintele suptu 
mantale. Şi mai greu era de focul turcescu decât de cel 
moschicesc. Şi n-au ţinut mult acel nuoraş, ce ca giumătate 
de civert de ceas, şi au şi lucit soare cu mare hierbinteală, 
cumu-i în luna lui iulie. 

Moscalii cei din bătaie trăge atunce mare greu de sete, că 
n-au obiceiu, ca turcii, să le care apă cu sacalele. Deci 
împăratul au poroncit la moldoveni să le care apă cu ploşce, 

cu fedeleşe, cu poloboace, cu ce or pute. Deci au pornit cu 
toţii de le căra apă. Vărsa medurile şi vinurile de prin poloboace 
şi căra apă de duce la săldaţi. Şi-i scrie comisarii la izvod şi le 
da bani cărora căra apă. 

A doa, mai trăg€ greu moscalii că inicercile turcilor era 
mai lungi şi la heră mai bune şi băte mai departe decât flintele 
moscalilor. Şi inicerii nu să pre apropie de moscali şi slobodzie 
inicercile, dar moscalii, fiindu-le flintele mai scurte şi mai slabe 
la hier, nu le sluji€ focul de departe, să agiungă focul pe iniceri. 
lar de le-r hi venit lor prè îndemână să le bată puşcile departe, 
ca a turcilor, n-ar hi putut ţine inicerii, atâta de lungu, bătaia, 
sau, de-r hi dat vrodată moscalii năvală, încă n-ar fi putut ţine 
turcii războiul. Dar ei nu da niciodată năvală la războiu, ce sta 
numai de să apăra. 

Acum venisă moscalii de să apropiesă de meteredzul turcilor 
şi de puşci, unde era aşădzate. Prè mult, de era ca o 150 paşi 
turcii de moscali. Şi era ună ghenaral neamţu, anume Vitman. 
Acesta s-au dus la împăratul şi au început a-l mustra tare pre 
împăratul şi-i dzică: „Ce este aceasta, de umblăm toţi, nişte 
oameni hămeiţi, şi nu ne căutăm treaba şi orânduiala războiului 
după cumu-l ştim că să cade? Că eu în multe războaie a 
Neamţului am fost şi ştiu leacul turcilor ce trebuieşte. Ce-m dă 
comenda oştii în mâna me, că eu în doao, trii ceasuri oi face 
ce ştiu şi oi curăţi pre turci, de nu i-i vede pre aice“. 

Deci împăratul, audzind aşe, i-au dat ucaz ca să fie toată 
comenda oştii în sama lui şi să asculte toţi ghenaralii, precum 
le va poronci el. 

Deci cum au luat acel ghenaral comenda în sama lui, au şi 
pus oamenii lui de au umblat împregiurul obuzului, dând ştire 
tuturor slujitorilor cumu-i comenda oştii în mâna lui Vitman, să 
fie toţi gata de năvală. Şi au luat câte un rând de săldaţi din 
coadă şi i-au mai îndesit în fruntea obuzului, unde era bătaia, 
iar în coadă, unde era mai supţiri rândurile săldaţilor împotrivă 
pre lângă cară, au mai îngroşat pe denapoia săldaţilor cu 
moldoveni şi cu căzaci. Şi aşe era socoteala lui, să facă să să 

rumpă moscalii de la un loc, rândurile cele mai groase, şi să dè 
năvală asupra meteredzului turcescu şi să-l încungiure, iar 
rândurile cele mai supţiri să apere, de ar năvăli asupra carălor 
niscaiva călărime turcească. 

Deci gătind oastea într-acesta chipiă, mers-au la temeiul 
oştii, unde să băte. Şi au mersu şi împăratul cu dânsu, să vadză 
ce-a face. Şi cum au vădzut pre un poruşnic moschicescu că 
umblă ferindu-să, l-au şi giunghet cu şpaga sa. Şi au şi trecut 
înainte, ca 15 paşi, în fruntea războiului, şi au început a striga 
să păşască mai iute înainte, să fie gata de năvală, ş-a-i 
îmbărbăta şi a dzice grănitarilor să înceapă a arunca cumba- 
ralele în iniceri. Deci cum au purces săldaţii a păşi iute înainte, 
şi grănitarii a slobodzi cumbaralele, atunce turcii au şi început 
a îndărăpta şi a intra în meteredzu, iar unii începusă să s-apuce 
de puşci, să le tragă să fugă. Atunce, într-acela ceas ce era 
numai să dè năvală, l-au şi nemerit o puşcă mare turcească pre 
acel ghenaral, şi au cădzut mort la pământ. Şi pre altu ghenaral, 
anume Volcovschii, totodată l-au nemerit cu o inicercă prin 
chept şi au ieşit pre suptu susioară, ce n-au murit, mai pe urmă 
s-au tămăduit. Şi împăratul încă, de multă vărsare de sânge ce 
vede atunce, au ameţit de milă şi s-au dus la cortu, de l-au 
udat împărăteasa cu nişte apă, şi s-au trezvit. Săldaţii atunce, 
perindu-le capul, s-au părăsit de năvală şi au mai contenit focul. 
Dar şi turcii încă au stătut şi s-au lăsat de a mai face năvală. 

Deci veziriul au poroncit să mai de inicerii năvală încă 
2 ceasuri, şi de-o vede că nu pot face nemic, să-i lasă şi să 
s-întoarcă înapoi şi să rădice toţi Bugigenii, să-i treacă Dunărea 
în cee parte. Şi mergându zapciii inicerilor de-i siliè ca să mai 
de năvală. Aşijdere şi călărimea turcilor să gătisă să de şi ei 
năvală. lar inicerii au început a să sfădi cu zapciii lor şi a 
striga că nu mai pot să de năvală, că doar de i-i voia viziriului 
să să prăpădească toţi inicerii. Că nu era mult acmu, de-ar hi 
năvălit moscalii, cum purcesese, nici un iniceriu nu ar fi rămas. 
„Ce mai bine să facă pace, după cumu-i poronca împăratului, 
că noi am pierit mai bine de giumătate, şi câţi şi am scăpat 
suntem mai toţi răniţ, şi n-om mai merge“. 

Deci înțelegând veziriul că gâlcevăscu inicerii, şi moscalii 
ca nu altă dată au început a să bate, socotit-au şi el pe urmă să 
nu greşască mai rău. Şi au ales pre Cerchez Mehmet-paşa 
ibrihorul şi l-au trimis la împăratul Moscului cu cuvânt de pace. 
Atunce au stătut de îmbe părţile armele de a se mai batere. 

Atunce Şeremet şi ghenărarii moschiceşti şi alţi boieri 
moschiceşti le păre bine, ca doar s-or împăca cu turcii, că li să 
supărasă de câţi ani să băte mai nainte cu şfedzii, şi îndemna 
pre împăratul să facă pace. Aşijdere şi împărăteasa iarăş îl 
îndemna să facă pace. lar ghenararii cei streini, nemţii, nu 
priimi€ şi dzice împăratului să nu facă pace, că să va căi pe 
urmă. Aşijdere şi un dascal a împăratului, moscal, şi acela nu 
priimi€ pace şi striga în gura mare să nu creadză pre păgâni şi 
ţine rău şi pre boierii şi ghenaralii moschiceşti, pentru ce 
îndeamnă pre împăratul să facă pace cu păgânii. Aşijdere şi 
Dumitraşco-vodă cu boierii moldoveneşti încă căuta rău şi grăie 
şi ei să nu facă pace, dar nu-i mai asculta nime, căci moscalilor 
tuturor le era voia. Cădzut-au boierii moldoveni şi ei cu 
rugăminte la acel dascal, să ste tare la împăratul să nu facă 
pace. Şi sta împăratul în cumpene. Numai nu au putut, că sta 
împărăteasa vârtos să facă pace. 

Împăratul moschicescu au ales trei boieri a lui, pe Şefer 
menistrul şi pre ficiorul lui Şeremet şi pre Savva Rogojenschii 
(şi să teme Sava că-l vor cunoaşte turcii, că mai nainte trăisă cu 
neguţutorie, dar apoi nu l-au cunoscut) şi i-au trimis la veziriul. 

Deci mergând la viziriul, au tăgăduit că nu-i împăratul în 
obuz, ce este înapoi, ce în obuz numai Şeremet este. Şi au 
cerşut la veziriul, pentru prada ce făcusă tătarâi în ţărâle 
moschiceşti, să de turcii Dunărea hotar Moscalului, după cum 
au venit şi sol, carele l-au trimis Brâncovanul-vodă, cu poronca 
Porții, la moscali, anume pe Machidon comisul, precum s-au 
pomenit mai sus. 

lară veziriul au râs şi au răspunsu că atunce au fost un târgu 
şi acmu este altul. „Că tătarâi au prădat, că de mult n-au luat 
cojoace de la voi, precum eraţi tocmiţ cu dânşii, de le daţi 

câte 30.000 cojoaci pre an, să nu vă prade în țările voastre. Ce 
acmu eu voiu să cerii de la voi, nu voi de la mine.“ 

Atunce au dzis veziriul să lasă pre Şfed să margă cu pace 
la ţara lui şi să-i dè ce i-au luat, loc şi cetăţi. Ce moscalii n-au 
priimit ca să-i dè înapoi nemic, fără cât să-l lasă să margă cu 
pace, cu 30.000 oaste, prin Ţara Leşască. Şi după ce va merge 
acolo, or sta la pace, fiind şi alţi crai megieşi la mijlocă să 
socotească şi să giudece. Deci veziriul au lăsat să fie aşe, că 
nu pre să silie nici veziriul pentru Şfed, căci Şfedul să ţine de 
fire şi n-au vrut să vie la veziriul, ce el gândie că a veni veziriul 
la dânsul. Nărocul moscalilor că n-au vinit Şfedul atunce de la 
Tighine, că n-ar fi scăpat picior de moscal, că el ar hi ştiut 
ce-ar hi făcut. 

Cerşut-au pre Dumitraşco-vodă turcii să le-l de. lar moscalii 
au dzis că din războiul dintăi nu să ştie ce s-au făcut. „Perit-au, 
au fugit-au? Că noi am gândit c-au venit la voi.“ lar veziriul au 
dzis: „Pentru un ghiaur, ce să ne sfădim noi, nişte împărăţii? 
Lasă-l, că să va sătura de ce au poftit. Sângur, de bună voia lui, 
a veni la noi“. Atunce împăratul au luat pre Dumitraşco-vodă 
şi l-au ascunsu într-o botcă a lui, de cele cu 2 roate, de nu-l ştie 
nici unii moldovan, fără numai loan Niculce hatman şi vro 
2 copii din cas-îl ştie. Şi au şădzut acolo ascunsu în botcă, 
păn' ce-au trecut obozul dincoace de movila Răbâei. 

Mai cerşut-au turcii Azacul, şi s-au apucat moscalii să-l dè, 
cu tot venitulii şi hatarul lui. 

Dzis-au turcii să strice o cetate ce să chema Troiţa, 
dzicând că-i făcută pre hotarul turcesc, şi, măcar că era 
bună şi mare cetate, cu multă cheltuială făcută, s-au apucat 
să o strice, iar când s-ar mai tocmi vrodată cetatea, atunce 
şi pacea să fie stricată. 

Cerşut-au şi bir să le de şi cheltuială oştii. Ce bir n-au priimit, 
iar cheltuială 1.000 de pungi s-au apucat că or da. 

Dzis-au să mai strice şi alte pălănci, ce sunt pre marginea 
hotarului, pre lângă zaporojeni şi la pragurile Niprului: Camen 
Zaton şi altele, şi s-au apucat că le-or strica. 


232 


— Letopiseţul Ţării Moldovei — 


Mai dzis-au şi pentru Ucraina, dencoace de Nipru, că au 
luat-o din hotarul leşilor, să o de să o ţie iar leşii, şi au priimit 
moscalii să să rădice, să fie iar leşască. 

Mai cerşut-au veziriul şi toate armele să le de moscalii. 
Deci Şefer au răspunsu că acestu lucru nu pot să-l facă, căci 
leşii le sunt neprieteni. Şi vor să margă prin ţara lor, şi fără 
arme nu pot să margă, fără cât, pe câte arme au ei în obuz, 
atâte le-or plini în Azac. Şi aşe le-au dat. 

Tocmitu-s-au şi pentru oastea din Brăila, să iasă şi să margă 
cu pace. Atunce au oblicit moscalii c-au fost luat moscalii, cei 
cu Toma, Brăila. 

Mai dzis-au veziriul, de-or hi întrat şi în Crâm oşti moschi- 
cești, să iasă, că nici veziriul nu ştie ce or hi făcut. 

Aceste toate au priimit moscalii să de turcilor şi altele multe, 
carele nu le poate înşira condeiul mieu. Şi au dat moscalii 
zălog la turci pre Şefer şi pre feciorul lui Şeremet, păn” s-or 
plini aceste toate. Şi aşe să audzie să hie dat şi veziriului 800 
pungi bani gata. Şi au stătut obuzul pre loc 3 dzili închis, păn” 
s-au aşădzat toate aceste. Şi apoi au mersu solii în ordia 
turcească, şi obuzul moschicescu s-au pornit în sus pre Prut şi 
cu ceauş, să nu-i învăluiască nime. 

Atunce, de cum era leşinată oastea, încă şi mai rău leşinasă, 
fiind închişi atâte dzile. Că mai nainte, de nu ave pită, ave 
carne, că le ducem ciredzi de vite multe, iar după ce s-au 
închis, au luat ciredzile turcii, şi nu ave nici carne, nici pită. Şi 
caii încă hămnisisă. Venie turcii aproape de obuz şi le arunca 
pită. Caii să bălega tot apă, că altă n-ave ce băliga. Şi după ce 
s-au pornit obuzul, mulţi moscali fugi la turci de foame. AşE 
să audzie atunce, să fie pierit moscali, cu la bătaie cu tot, ca 
30.000, iar turci să fie perit 120.000 pe număr. 

Aşe socotescu că, de-ar fi fost moscalii toţi, strânsă toate 
obuzurile la un loc, să nu-i fi fost răschirat când s-au pornit 
întăiu asupra turcilor, poate ar fi biruit pre turci. 

Aşijdere şi turcii, după ce i-au zăbovit cu pace pre moscali, 
să nu hie ţinut pace, ar fi bătut pre moscali, precum flămân- 

dzisă şi ei şi caii. Numai ce vom să dzicem, voia lui Dumnedzeu 
au fost, de nici moscalilor nu le-u dat Dumnedzeu chivernisală 
ca să biruiască pe turci. Aşijdere şi turcilor le-u luat Dumnedzeu 
mintea, de nu s-au prăpădit moscalii detot. Nu bat cei mulţi 
pre cei puţini, nici cei puţini pre cei mulţi, ce numai cum va 
Dumnedzeu. 

Deci au purcesii moscalii pre Prut în sus şi au mersu păn-în 
sară şi noaptea păn’ la miadzănoapte, tot cu tabără legată. Şi 
când au stătut să odihnească, pe care unde i-au apucat vremea, 
aşe au stătut cu caii înhămaţi, tot la un loc, păn-în dzuă. Apoi 
iar au început a merge păn! la vro 2 ceasuri. Apoi au început a 
rădica părcanile, şi a ieşi oastea ce slobodă afară, şi au început 
a-ş adăpa caii şi a mulţămi lui Dumnedzeu că au ieşit din 
părcane, mai tare decât c-au scăpat de la turci. Şi au purcesti 
pe câmpu pedestrimea, pe de laturea obuzului. Atuncea ieşie 
tătari di prin păduri, bulucuri cu vite, cu robi. Deci moldovenii 
să slobodzie la tătari, ca să scoată robii, iar îi lua în goană de-i 
goni€ păn-în obuz, de-i tăiè. Că era caii moldovenilor leşinaţi, 
de-ş da în capii. 

Atunce Şeremet au poroncit moldovenilor să de pace 
tătarâlor, să nu să bată cu dânşii, că ei au făcut pace, şi nu le-or 
da agiutor, şi or petrece rău cine să va mai bate cu tătarâi. 
Deci moldovenii au început a striga şi a-lă blăstăma, cum n-or 
merge ei să să bată, că ei îş văd părinţii şi fămeile şi feciorii 
lor robi la tătari, de audzie Şeremet cu urechile cumu-l blăstăma. 
lar el le dzice să nu bage samă, că-i va scoate împăratul, şi 
care va merge cu dânşii le va da împăratul moşii la Moscu. Şi 
nu-i era şi ruşine a grăi ce nu să cade, un omŭ mare ca acela! 

Atunce mergându câţiva moldoveni depărcior înaintea 
obuzului, s-au tâlnit cu vro 100 de tătari viind cu câţva robi de 
la laşi. Şi le era caii obosiţ şi a lor. Deci lovindu-i moldovenii 
fără veste în gura Jijiei, i-au tăiet pe tătari, mai pre toţi, şi i-au 
dat şi în Prut, de s-au înecat. Şi au scos acei robi toţi. Şi într-acei 
robi s-au fost tâmplat de robisă şi pe un căpitan, atunce purcesu 
din leşi, anume Tudosie Ciohoranul. Şi acela au spus atunce că 

altă oaste, fără acei tătari, la leşi n-au mărsu. Atunce audzind, 
toţi s-au învoieşat şi, spuind lui Dumitraşco-vodă, au dat laudă 
lui Dumnedzeu. 

Atunce toţ moldovenii au purcesiă în răsipă, carii cum pute, 
pre la bejeniile lor. Atunce şi moscalii au dat lui Dumitraşco- 
vodă 200 de moscali, de s-au dus în laşi, ca să-ş apuce doamna, 
să iasă înaintea moscalilor, mai sus pre Prut. 

Dumitraşco-vodă, sosind în laşi, au odihnit 2 dzile păn' s-au 
gătit, neavând nici unele de cele ce trebuie, nici ave cu cine, 
că-ş căuta oamenii cineş nevoia sa de fugie. Atunce era şi 
câţva turci balgii în laşi, şi mulţi moldoveni din cei de jăcuisă 
pe turci îndemna pe Dumitraşco-vodă ca să-i taie şi pre aceie 
ce mai rămăsese şi era la închisoare, dzicând că, de-or scăpa 
turcii aceie, ei n-au putere să trăiască în ţară, că turcii ştiu tot 
cine ce au jăcuit. 

Dumitraşco-vodă n-au priimit acel lucru să-l facă, ca să-i 
taie, ce-au socotit că, măcar că sunt păgâni, dar nu sunt 
vinovaţi, că sunt neguţitori şi le agiunge lor cât i-au jăcuit, de 
i-au rămas săraci, şi câtă pedeapsă de foame au tras la 
închisoare. A doa, iar au mai socotit că, de-i va tăie pre balgii, 
el apoi nu va ave cu cine va merge la Moscu, că slujitorii şi 
jacaşii cari-i jăcuisă pre acei balgii n-or merge cu dânsul şi or 
rămâne toţi în ţară. Deci cu acestu sfat, au poate-fi nărocirea 
lor, au scăpat de moarte. Şi purcedzându din laşi, au trecut 
Jijia pre la Popricani şi s-au tâlnit la Prut, la Zagarance, den 
ceastă parte, cu obuzul moschicescu. 

Domnit-au Dumitraşco-vodă ţara numai 9 luni în anul 7218 
şi au ieşit din leşi iulie în 16 dzile, iar moscalii au făcut războiul 
atunce la Stănileşti în iulie 11 dzile. Deci de la Prut au purcesti 
în sus depreună cu moscalii şi au trecut Prutul pre la Ştefăneşti 
în cee parte. Şi de acolo au mărsu dreptu la Movilău, la Nistru. 
Deci câţi boieri şi alţii mai de gios, din moldoveni, ce-au ieşit 
cu Dumitraşco-vodă din laşi şi au purces cu obuzul, audzie c-au 
iertat turcii pre cei greşiţi. Dar nu mai pute să s-întoarcă înapoi 
sau să fugă într-altă parte din obuz, căci că prăda donţii şi 

căzacii lui Medhorojschii şi a lui Tanţschii pre cine găsiè în 
laturi de obuz, de-i lăsa numai cu sufletele. Ce nu ave putinţă 
să să ducă într-altă parte, ce le-au căutat numai să să ţie cu 
obuzul, cu Dumitraşco-vodă. Că, când au venit împărăţia, 
ave ucaz oastea de nu strica nimărui nemic, iar la întorsu 
strâca tot ce găsiè. 

Sosind obuzul la Movilău, la Nistru, să luasă nişte tătari, ca 
vro 200, în urma obuzului. Pe cine găsi€, tot lua. Şi au dat 
preste dânşii Ivaneţschii polcovnicul şi cu Tanţschii, cu slujitorii 
lor moldoveni, ce era la steag. Şi i-au tăiet pe tătari şi au prinsu 
şi vii vro cinci, şese şi i-au dus la împăratul. Şi au pus de i-au 
spândzurat în malul Nistrului, încălţaţi, îmbrăcaţi. 

lară după ce-au trecut moscalii Nistrul, au scris împăratul 
Moscului la turci că, de n-or porni pre craiul Şfedului în 12 dzile 
şi l-or ţine acolo la Tighine, el încă a strica pacea, nu a ţine-o. 

Dumitraşco-vodă au făcut căutare tuturor moldovenilor câţi 
sunt cu dânsul şi i-au întrebat, merge-or cu dânsul la Moscu au 
ba. Ce toţi au priimit, că într-alt chip nu ave cum dzice. Că nu 
ave cum merge într-altă parte de răul tălhăritului. Şi i-au pus 
Dumitraşco-vodă într-un izvod şi l-au dat împăratului, de l-au 
iscălit cu mâna lui. lar boierii şi slujitorii aceştia erau anume: 
1. loan Niculce hatman; 2. Savin Zmucilă vel-ban; 3. Gheor- 
ghiţi vel-păharnic; 4. lordachi Aristarhu vel-uşer; 5. Pavel Rugină 
vel-comis; 6. Mogâlde sardar; 7. Ilie Abăza, vornicul despre 
doamna; 8. Dumitru aga; 9. loan Mirescul polcovnic; 10. loan 
Bănariul vel-căpitan; 11. Brahă, căpitan de dărăbani; 12. Moţoc 
jicniceriul; 13. loan Dzărul, vătav de copii; 14. Nuor Dzărul 
postelnic; 15. Costantin Dzărul medelnicer; 16. Vasilie Dzărul, 
tij medelnicer; 17. Mechichi stolnicul; 18. Antiohie cămăraş; 
19. Costantin Pârcălabul medelnicer; 20. Dima baş-bulucbaş; 
21. Ciute căpitan; 22. Apostol căpitan; 23. Toader Mirescul 
căpitan; 24. Pavăl Mirescul căpitan. 

Toţi aceştie şi alţii mai proşti, mai de gios slujitori, carii 
aice nu s-au putut înşira anume, i-au scris împăratul în visteria 
lui, de s-au dus cu Dumitraşco-vodă. Şi atunce au dat împăratul 

lui Dumitraşco-vodă 2.000 de ruble, să le fie de cheltuială lui 
şi moldovenilor. Şi l-au orânduit să margă să iernedze la Harcov, 
preste Nipru, dincolo de Ţara Căzăcească, în slobodzie, aproape 
de Azac. Că acolo să cerşusă şi el, lăudându-i unii din moldo- 
venii carii ştie că-i locă bun. Şi au poroncit la gubernatul 
Apracsin să-i de iernatec lui şi tuturor moldovenilor lui, dându-i 
şi 200 de draguni să margă cu dânsul. 

lară lui Rentu ghenaral şi Tomii spătar le-u scris împăratul 
moschicescu şi au trimis cu cărţile pe un omii a lui, împreună 
cu omiă a veziriului, să lasă Brăila şi să vie după dânsul în sus. 
Deci Toma spătariul, cum au audzit, cum au fugit în Ţara 
Ungurească, de ş-au mai apucat ceva de acolo. Şi pe urmă au 
venit la împăratul, la Petreburcu, cu câţva munteni ce-au fost 
cu dânsul la Brăila. Şi l-au făcut împăratul ghenarar şi-i da pre 
an leafă 5.000 de ruble. Şi cu vremea ş-au adus şi giupâneasa 
din Ţara Muntenească. Şi i-au dat sate în Ţara Moschicească 
de chivernisala vieţii. Şi trăind acolo câţva ani, suptu poronca 
împărăției, s-au schimbat şi el din viiaţa aceasta lumască, iar 
giupâneasa lui au rămas şi păn-acmu cu pace, de trăieşte pre 
acele moşii ce i-au dat împărăţia. lar Rentu ghenaral s-au rădicat 
de la Brăila cu toată oastea în sus pre Siret, pre la Cernăuţi, tot 
stricând şi mâncând ce găsie prin ţară. Şi ţara fugisă de la 
câmpu la munte. Şi dac-au audzit că vine Rent pre acolo, să 
mira încotro vor mai fugi. Deci Rentu, de la Cernăuţi au trecut 
Nistrul în cee parte pre la Hotin şi au agiunsu pe obuzul lui 
Şeremet acolo, la Polonia. 

lară împăratul, de acolo de la Movilău, ş-au luat 200 de 
draguni şi au purces în sus pre Nistru, pre la Cameniţă. Şi acolo 
s-au despărţit de obuzul cel mare. Şi de la Cameniţă au luat în 
sus, prin Ţara Leşască, pănă unde au găsit pre Avgust craiul, 
împreună cu împărăteasa lui, de s-au sfătuit şi s-au odihnit vro 
trei, patru dzile. Şi atunce l-au cinstit Avgust craiul. Şi şădzând 
la masă împăratul cu împărăteasa şi cu mulţi domni leşeşti, şi 


' Polonoie, localitate în Ucraina, la vest de Jitomir. Apare şi mai departe, 
sub forma Polono. 

între acei domni fost-au şi Adamŭ Sinavschii hatman şi cu 
hătmăneasa lui. Şi între alte voroave, multe can cu glumă, 
dzis-au hătmăneasa lui Sinavschii cătră împăratul moschicescu 
aceste cuvinte: „Mult mă mir de voi împărații şi craii, cum de 
nu vă ţineţ de cuvânt şi ne amăgiţi pe noi. Că mai anţerţu ne-au 
dzis noao, tuturor leşilor, craiul Şfedului să ne gătim cu toţii să 
mergemii să iernăm în stoliţa moschicească, împreună cu 
dânsul. Şi noi când ne gătiem să mergem pre cuvântul lui, el 
ne-au amăgit şi n-au mărsu la stoliţă, şi s-au dus la Tighine. Şi 
acmu împărăţia ta ne-ai dzis să ne gătim să mergem la Țarigrad, 
şi noi ne bucurasem tare c-om merge de-om vede Ţarigradul. 
Şi când noi ne gătiem, măria ta n-ai vrut şi te-ai întorsu înapoi.“ 
lar împăratul au râs atunce, şi cu toţi câţi era la masă, şi i-au 
dzis: „Păcat că nu eşti tu bărbat, să te chemi Sinavschii. Că 
de-ai hi tu bătbat, să nu hii fămeie, adevărat aş merge cu tine 
la Țarigrad. lar bărbatul tău au zăbovit oștile, nu le-au trimis 
mai în grabă. Pentru acee nu m-am dus în Țarigrad.“ 

Şi de la Avgust craiul au purces împăratul la Râga, unde era 
Menjic cu oştile lui, carii sta împotriva Şfedului. lar de acolo, 
de la Râga, s-au dus la Petreburcu, la scaonul său de iarnă. 

lară Şeremet, cu obuzul şi cu Dumitraşco-vodă, au mărsu 
de la Movilău păn’ la Şarhorodul. Şi de acolo s-au despărţit de 
Dumitraşco-vodă şi au purces spre Ţara Leşască, cu toată oastea 
lui, câtă mai rămăsese, de o mai sătura, pre la Nejboji şi de la 
Nijboji la cetatea Polono, de au deşărtat-o de oastea moschi- 
cească şi de alte lucruri ce era, că o ţine moscalii. Şi apoi au 
rădicat toţi oamenii di prin târguri şi de prin sate, câţi era în 
Ucraina, şi i-au trecut pre toţi preste Nistru în hotarul moschi- 
cescu. Şi au trecut şi el cu toată oastea, de au aşădzat-o la 
iernatec în Ţara Căzăcească, iar el cu curtea lui s-au aşădzat 
în târgu, în Prelumpca. 

lară Dumitraşco-vodă, de acolo de la Şarhorod, după ce s-au 
despărţit de Şeremet, au purcesă dreptu la Chiov, pre la 
Nemirova, prin câmpu pustiiu, că pre acolo era atunce locul 
pustiiu, numai cu cele 200 de draguni şi cu moldovenii, câţi 

era cu dânsul. Că mai fusese şi nişte căzaci, cu Medhoroţschii 
şi cu Rogojenţschii, şi l-au lăsat în urmă pre Dumitraşco-vodă. 
Şi aceie s-au dus înainte. 

Deci Dumitraşco-vodă, rămâind mai în urmă numai cu acele 
200 de draguni, precum mai sus s-au pomenit, nu era mult să-i 
iei zaporojenii de grumadzi împreună cu tătarâi. Că prinsese 
limbă şi-l luasă şleavul, să margă după dânsul să-l prindză. Şi 
cale numai de un civertu de ceas, de nu l-au agiunsu să-l iei de 
grumadzi, cu toată tabăra lui. Că era ca la 1000 de zaporojeni 
şi mai bine, împreună cu tătari amestecați. Ce norocul lui au 
fost că au fost apucat de au agiunsu în târgu în Bila Ţărcvâi. Şi 
acolo în târgu era cetate şi puşci şi oaste moschicească. Şi 
vădzând zaporojenii c-au agiunsu în Bila Ţărcvâi, s-au întorsu 
înapoi. lar Dumitraşco-vodă nemic de aceasta nu ştie, mai pre 
urmă au oblicit. 

Şi de acolo au mărsu în Chiov, de s-au odihnit 2 săptămâni, 
dându-i moscalii ce-i trebuie, nemic nu-i lipsi€. Şi când au vrut 
să purceadză de acolo, din Chiov, mulţi moldoveni au vrut să 
rămâie acolo şi nu vrè să mai margă cu Dumitraşco-vodă 
înlontru. Şi încă şi lon Niculce hatmanul nu vre să mai margă 
cu dânsul, gândind că doar ne-or lăsa din Chiov de ne-om 
întoarce la pământul nostru. lar Dumitraşco-vodă n-au vrut să 
ni lasă să rămânem, ce au mersu la comendatul de Chiov şi i-au 
arătat izvod, cu iscălitura împăratului, de câţi boieri era, ce-l 
făcusă la Movilău, dzicând că suntem daţi pre mâna lui şi nu 
ne va lăsa să ne ducem la turci, să facem vreun vicleşug. Că el 
a vre să de samă pentru noi la împăratul. 

Deci comendatul, vădzând aşe, i-au dat pe toţi pe mâna lui 
Dumitraşco-vodă cu sila, şi i-au dus cu vartă păn” la Harcov. Şi 
acolo încă, după ce-au trecut Ţara Căzăcească, încă era păn' 
la Harcov, cale de 2 dzile, un câmpu pustiiu pentre Harcov şi 
pentre Ţara Căzăcească. Şi acel câmpu este şleavul tătarâlor, 
când pradă de la Crâm. Şi iară cu grijă şi cu multă spaimă au 
mersu, păn-au agiunsu la Harcov. 

lară Luca visternicul venisă mai pre urmă, în Ţara Leşască, 
după noi la Chiov, şi cu Sandul Sturdze stolnicul. Nevrând ei 

să margă cu Dumitraşco-vodă, nu i-au putut lua, nici comen- 
datul nu i-au dat, nefiind în izvodul împăratului, gândind că i-or 
lăsa moscalii să s-întoarcă înapoi. Deci moscalii nu-i lăsa să 
s-întoarcă înapoi, că venisă şi Galenici cneazul mai pre urmă 
în Chiov, de ţine drumul tare închis, de nu lăsa pre nime să iasă 
din Chiov încoace. Că era un omii rău, şi nici de mâncat, nici 
de cheltuială nu le da. Şi s-au ispitit într-un rând să fugă, şi i-au 
prinsu şi i-au ţinut închişi o lună. Şi apoi i-au dat pre chizăşie 
Tomii ghenarariului şi i-au slobodzit. Şi au şădzut un an acolo 
în Chiov, pănă ş-au mâncat tot ce-au avut. Şi apoi de-al doile 
rând s-au ispitit cu fuga, de au scăpat încoace, de au venit în 
Moldova. Şi alţi moldoveni, câţi s-au mai tâmplat în Chiov, tot 
aşe cu fuga au scăpat. 

Şi câţi scăpa din Chiov încă cu multă grijă veniè păn-agiunge 
spre Cameniţă, că, rămâind locul pustiiu, era tălhărit mult, şi 
leşii avè pizmă pre moldoveni, căci s-au închinat la moscali. 
Deci pre câţ prinde îi tot jăcuie, şi pre unii îi şi omorâe, pre 
alţi-i pune la popreală. Numai Adam Sinavschii hatmanul să 
pune pentru dânşii şi pre cari-i oblici€ că-s închişi, trimite de-i 
scote şi-i miluie. Şi pre unii îi pune la steaguri, dându poroncă 
să le de pace. Şi leşii furiş tot îi strâca. 

Dumitraşco-vodă, după ce s-au aşădzat la Harcov, zahară 
pre multă îi da şi lui şi tuturor moldovenilor, cât nu pute birui să 
o mânânce. Şi i-au mai dat pe deasupra şi 13 sate a unui 
ghenaral, ce-l chema Sidlovschii, pline de pâine şi de hălăşteie 
cu mori şi câte doao, trei sute de oameni într-un sat. Şi bucate, 
vaci, boi, oi, stupi, odoară, toate le dedese lui Dumitraşco- 
vodă, sirmeaoa acelui ghenărar, cădzind el într-o greşală. 

Deci Dumitraşco-vodă nu vre să ţie pre moldoveni cu 
dragoste, ca pre nişte streini ce ş-au lăsat casăle şi s-au streinat 
de moşiile lor pentru dânsul, ce vre să-i ţie mai aspru decât în 
Moldova. Că i să schimbasă hirea într-altu chipii, nu precum 
era domnu în Moldova, ce precum era mai nainte, tânăr, pre 
când era beizade în dzilele frăţine-său, lui Antiohie-vodă, încă 
şi mai rău şi iute la beţie. Să scârbie, şi uşa îi era închisă, şi nu 

lăsa pre moldoveni necăiuri din târgu să iasă afară, fără ocazul 
lui. Şi cu căzacii de loc iară să învrăjbisă rău, că nu-i ţine într-o 
nemică. Deci şi moscalii cei mare încă-l urâsă, pentru căci îl 
iubi€ împăratul şi-i dedesă nume mai sus decât a tuturor. 

Atunce s-au sculat Savin Zmucilă banul şi mult l-au ameste- 
cat la Şeremet, dzicând că „eu când ne-mi închinat la leşi, cu 
Petriceico-vodă, ave cinste şi boierii ca şi domnul.“ Şi cărţi de 
la Sobeţschii craiu, ce era atunce, şi le arăta lui Şeremet, 
precum au avut voie boierii, şi când le-au fost voia s-au dus în 
ţara lor, în Moldova, iar Dumitraşco-vodă va să-i facă robi în 
ţara creştinească. Şi multe ca aceste, care nu le pociu toate să 
le scriu cu condeiul mieu, după cumă sunt firile moldovenilor, 
carei nu pot nici la casele lor trăi să nu să sfădească, dar în 
ţară streină. Că şi când au fost cu Petriceico-vodă, iar destule 
sfădzi au fost şi atunce între domnu şi între boieri, ca şi acmu. 
Care pre urmă iar lor ş-au stricat, ca şi acmu de la moscali, 
care mainte să va arăta. 

Împăratul Moscului, după ce s-au aşedzat toţi la iernatec, 
precum s-au scris mai sus, scris-au la Şeremet şi la tot sinatul şi 
gubernaţii cei mare, de au mersu toţi la Petreburcu, la sfat. Şi 
atunce au mersu şi Dumitraşco-vodă la împăratul. 

Deci, după ce s-au strânsu toţi, au început împăratul a-i 
întreba pe toţ: ţin&-vor pace cu turcul, au ba, şi da-or ce-au 
giuruit, au ba? Deci sinatul cel mare au dzis nemic să nu de şi 
să s-apuce de vară iarăşi de războiu. De s-au tâmplat acmu aşe 
sminteală, de acmu să va chivernisi într-altu chip, de n-a fi 
aşe. Căci bani şi oaste este de agiunsu, au putere şi doaodzeci 
sau treidzeci de ani să să bată. 

Atunce împăratul, vădzând că-i sfatul aşe, au şi orânduit, 
în toate ţărâli, de 30 fumuri să mai facă ună omiă de oaste, 
gata cu tot ce-ar trebui, să mai adaugă încă vro 50.000 de 
oaste preste cât mai are. Şi au orânduit, pănă i-a porni în gios 
pre Don, şi au mai lungit flintele decât inicercele turcilor, de 
o şchioapă mai lungi, ca să poată bate mai departe. Şi au 
făcut tot paloşe simcelate în vârvu de amândoao părţile 

ascuţite, să să bată cu turcii la năvală, şi au lepădat spăgile. 
Şi le-au făcut la grumadzi lădunci de hier albu, la tot săldaţul 
câte de o ocă de apă, ca să aibă hiecare săldaţ apă gata la 
războiu, să nu pată ca la Stănileşti. Şi au însurat atunce şi pre 
Şeremet, dându-i împăratul o rudă a sa, dzicându-i să-ş facă 
copii, să-l uite feciorul ce era zălog la turci, netocma că l-a 
scoate el şi pre acela. 

Şi au socotit atunce să pornească pe Dumitraşco-vodă 
înainte cu greimea, să-i dè 40.000 de moscali călăraş şi 40.000 
calmâş şi 30.000 donţi şi 40.000 căzaci cu hatmanul lor, să 
intre în Crâm, să tot taie, să ardză, păn-a intra şi greimea să 
să apuce de cetăţi a le bate şi a le lua. Şi aşe au aşădzat 
sfatul să facă, şi începus-a porni zaharaoa şi gătisă toate aceste 
ce scriu mai sus. 

lară Şeremet, măcar că s-însurasă, îi era jele de fecior, că 
va pieri la turci, cum au şi pierit. Şi să tot ruga sinatorilor, ca 
doar ar pute strica sfatul, şi ei nu vre, nici pute, că apucasă de 
grăisă cătră împăratul, şi le era ruşine să întoarcă sfatul. Deci 
oblicind împăratul pentru Şeremet că i-i jele de fecior, tare i-au 
bănuit şi l-au mustrat, aducându-i aminte când l-au fost trimis 
înainte pre Şeremet să margă să strice podul la Dunăre, după 
cum îi poroncisă. Şi mai pe urmă, venind şi împărăţia sa, ş-ar fi 
luat cele 2 polcuri a lui cu 12.000 de oaste şi cu Dumitraşco- 
vodă cu moldoveni şi s-ar fi dus întinsu la pod, făr' de nici o 
grijă. Care polcuri să chema Preobrajenschii şi Simionenţschii. 
Şi cu acele 2 polcuri ar fi bătut pre turci. Altă nu i-ar fi mai 
trebuit, ce ar fi lăsat-o înapoi, de ar fi venit încet şi ar fi izbândit. 

Atunce au sosit mai pre urmă, după acel sfat, şi un unchiu 
a împăratului, anume Apracsin, gubernatul de Azac. Şi 
întrebându-l şi pre dânsul sinatul, el au dzis că nu-i bine cum 
au aşădzat sfatul, că-i cu greu a să bate în trii părţi. Că cu 
Şfedul sunt câţva ani de când să bat. Şi dintru un lucru de 
nemică s-au început sfada acmu şi cu Turcul. Aşijdere şi leşii 
le sunt vrăjmaşi. Cu greu la va fi. Numai cu turcii, cum au 
aşădzat, aşe să lasă deodată, şi de-or şi mai cere, să le dè, 

pănă a trece craiul Şfedului. Şi apoi să ste să să împace cu 
Şfedul şi, împăcându-să cu Şfedul, s-or aşădza pre lesne şi cu 
Leavuliă. Atunce le-or ieşi şi solii de la turci, ce sunt zălog. 
Deci pre lesne este atunce a strica pacea cu turcii şi a să bate 
pre cu iuşor cu dânşii. Şi aşe s-au apucat şi Savva Rogojenschii 
cum despre turci, dându-le bani, or face pace. Deci sinatorii, 
pentru voia lui Şeremet, au mersu la împăratul, şi dzicând aceste 
cuvinte, au lăsat şi el să fie aşe, după sinat. Şi s-au părăsit a 
mai face oaste împotriva Turcului pănă la o vreme. 

Împăratul Moscului ş-au strânsu toată oastea şi au şădzut în 
vasă, de-u trecut de la Petreburcu marea, în cee parte, la Şfed, 
asupra finiilor. Şi s-au bătut acolo 2 ani şi au luat toată crăia 
finiilor, ce era suptu ascultarea Şfedului. Şi au luat şi cetate 
Abovuliă, care era stoliţă finiilor, şi apoi iarăş cu cinste s-au 
întorsu la scaonul său, la Petreburcu. 

lară pre Şeremet l-au trimis la Chiov şi i-au lăsat 20.000 de 
oaste căzaci şi calmâşi, să stè să de ce-a da, să-ş scoată feciorul 
şi să poarte grijă despre turci, să aşedze acel lucru. Aşijdere şi 
despre partea Râgăi au lăsat pre Menjic fercu-marşalâc, să 
păzască despre şfedzii din gios. 

lară Dumitraşco-vodă atunce au făcut ponturi de cere Ţara 
Harcovului, cu toate veniturile, dzicând că ţară au lăsat, ţară 
să-i de. Şi pre toţi moldovenii el să fie mai mare. Ce va fi voia 
lui, volnic să fie, fără ucazul împăratului. Nime să nu hie volnic 
a merge nicăiuri. Şi altele multe ca aceste. 

Atunce împăratul au dat acele ponturi a lui Dumitraşco- 
vodă la sinat, să le vadză şi cum or socoti ei. Deci Apracsin au 
dzis cătră sinat: „Nu-i bine să-i daţi Ţara Harcovului, ce o cere 
el, că măcar eu că am vro 30 de răvaşe de la acei căzaci, din 
Harcov de jalobele lor ce au pre Dumitraşco-vodă. Şi acolo, 
într-ace ţară, sunt aproape de 80.000 de oaste slujitori, şi acmu 
nefiind pace, lesne le este a să rădica ca să să de suptu Turcu 
că nu-i departe Azacul. Şi cât am sta să ne batem cu streinii, 
noi om vre să ne batem cu ai noştri.“ 

Atunce şi Şeremet au dzis: „Adevărat, bine au dzis, că aşe 
va hi. Şi încă este alta şi mai mare. Că mi-au spus un boier a 


243 


— Ion Neculce — 


lui, anume Savin Zmucilă banul, că mai nainte vreme s-au 
mai închinat din domnii moldoveni la creştini, la leşi, la unguri, 
şi apoi i-au iertat turcii, de s-au dus la dânşii. Şi mai pe urmă 
acei domni multu rău au făcut creştinilor, anume acei domni 
Pătru-vodă, Grigorie-vodă. Aşijdere şi acesta, de s-a aşădza la 
Harcov, nu-i departe Crâmul.“ 

Deci sinatul, audzind, au ales să de lui Dumitraşco-vodă 
1.000 de dvoruri în Ţara Moscului, care acea mie de dvoruri 
cuprinde 50 de sate, şi oameni ca 15.000 suntu. Şi să-i mai de 
şi câte 20 pungi de bani pre an, care fac 6.000 ruble, şi 2 părechi 
de curţi frumoasă în stoliţă. lar boierilor să le de 13 sate ce-au 
fost acelui ghenărariu Sidlovschii, de le stăpâni Dumitraşco- 
vodă. Care boieri a priimi, să-i de de acele sate, iar care nu 
a vre, să-i de ucaz de voie, să-ş margă la pământul său, ca 
să s-aşedze. 

Deci Dumitraşco-vodă, ieşindu-i ucaz, au şi venit la Har- 
cov cu multă voie rè, că să depărteadză de ţară, şi s-au rădicat 
şi s-au dus în Moscu. Şi nu mult după aceasta i-au şi murit 
doamna Casandra, fata lui Şărban-vodă, domnul muntenescu, 
şi au îngropat-o în târgu, în stoliţă. Şi au rămas văduoiu de-au 
trăit câtăva vreme, păn' s-au însurat, care s-a scrie mai nainte. 

lară boierii cine au vrut să priimască, le-au împărţit de acele 
sate a lui Sidlovschii, de trăiescu unii şi pănă astădzi într-acele 
sate, iar carii n-au vrut să priimască, ei au venit la Chiov, la 
Şeremet, ca să-i sloboadză. Dar Şeremet nu vre să-i sloboadză, 
şi-ncă nu numai pre boieri, ci şi pre neguţitori, şi pe slujitori, şi 
pre toţi. Că-i dzisese Dumitraşco-vodă, în pizma boierilor care 
să duce de la dânsul, să nu lasă nici pre unul să treacă, păn” nu 
i-or slobodzi turcii feciorul. Deci Şeremet să potrivisă lui 
Dumitraşco-vodă şi nu-i lăsa, de-l blăstăma toţ, că pierie atâţe 
oameni. Alţii nu ave ce mai cheltui, alţii era neguţitori, altora 
le rămăsese fămeile în Moldova. Ce bogat blăstăm era asupra 
lui Şeremet! 

De aceasta audzind chihaia veziriului, au dzis feciorului 
lui Şeremet: „Pentru ce popreşte tată-tău neguţutorii şi moldo- 


244 


— Letopiseţul Ţării Moldovei — 


venii ce vor să vie încoace? Să-i scrii ca să-i sloboadză.“ 
Şi aşe, pe scrisorile feciorului lui Şeremet, au slobodzit 
neguţitorii şi pre alţi moldoveni ce era acolo. Atunce m-au 
slobodzit şi pre mine, loan Niculce hatman, cu voia lui, după 
ce-au trecut doi ani. Şi am venit în Ţara Leşască, cu multă nevoie, 
care s-au pomenit mai sus. 

Dumitraşco-vodă, după ce s-au dus la Petreburcu, pre boierii 
moldoveni n-au vrut să-i iei cu dânsul la împăratul, socotind 
că va isprăvi să nu mai poată scăpa de acolo. Şi-i grăiè de rău 
cătră împăratul, dzicând că lon hatman şi alţii au rămas acolo 
şi vor să să ducă la turci, şi pentru acee au trimis de i-au luat 
cu vartă, de i-au dus la Harcov, vrând să-şi acoperă ruşinea, 
căci i-au dus cu vartă. Că oblicisă împăratul de acel lucru, că 
i-au luat cu sila, şi unii din Chiov au şi fugit. 

lară împăratul au răspunsu lui Dumitraşco-vodă, mai vârtos 
pentru mine, loan hatman: „Dacă nu va să şadză, volnic să 
fie. Dumnedzeu să-i agiute să margă unde i-i voia, că nu mi-i 
robu.“ Atunce Dumitraşco-vodă n-au căutat bine, unde i-au 
răspunsu aşe. 

lară când mi-am luat dzioa bună de la Harcov, de m-am 
despărţit, mult mă îmbie să mai şedziă, şi multe să adeverie 
să-m de, şi să-m isprăvască şi de la împăratul mare milă. Şi 
când mi-a hi voia, el să-mi isprăvască. Dar eu eramă bucuros 
c-au venit acela ceas, de-am găsit vreme să ies dintr-acel 
norod greu şi cumplit. Că-s nişte oameni foarte necredincioşi, 
şi pre cu greu traiu au oamenii ce sunt nedeprinşi cu acel felii 
de oameni dintr-acele părţi. Şi ave mare jele, şi el, şi doamna 
lui, şi toţi moldovenii. Şi-m dzice că nu mi-oi pute face pace, 
ce oi pieri de turci. Dar eu am pus nădejde la Dumnădzeu, şi 
pentru dreptatea me nu s-au îndurat şi din toate m-au scos. Şi 
după ce-am venit, încă şi Şeremet în câteva rinduri mi-au 
dzis să mă aşedzi şi va scrie la împăratul să-m de jalovanie 
şi sate. Dar tot n-am priimit, că este norod pre cumplit, şi nu 
sunt oamenii slobodzi să margă unde i-i voia, nici la împărăție 
fără ucaz. Şi ucaz nu vor să facă, ca pentru să nu facă 

cheltuială împărăției. Şi la împărăție, vro curte mare ca acee, 
cu tvorebnici mulţi, nu-i măcar pre cumu-i la domnia ţărâi 
noastre, sau altă crăie şi domnie, ce foarte un lucru puţin, 
numai oşteni de agiunsu. Deci de viiaţa me îmi era cum îmi 
era, dar mai mult îmi era pentru copiii miei, la ce vor rămâne, 
că numai doar săldaţi să fie, iar la alte boierii nu încap feciorii 
unora ca acestora. 

Ce, fraţilor moldoveni, rogu-vă să luaţi aminte, să vă învăţaţi 
şi să vă păziţi. Orcât ai fi în cinste la vrun domnu, bine este să-i 
slujeşti cu dreptate, că şi de la Dumnedzeu ai plată. Dar cu 
domnul niciodată să nu pribegeşti, măcar cum ar hi, şi nu numai 
în ţară streină, ce nici în Țarigrad cu dânsul să nu mergi, fiind 
tu moldovan. Ce să-i slujeşti în ţara ta, căci streinii caută numai 
pre domnu să-l miluiască şi să-l cinstească, iar pre boieri ce 
sunt pribegi cu domnul, într-o nemică sunt. Altă cinste are 
boieriul, cându-i pribag singur, alta este, cându-i cu domnul 
său. Şi apoi domnul să visadză că este tot puternic, ca la ţara 
lui, când este domnu, şi va să ţie aṣẹ, ca să năcăjască pre acei 
boieri, şi nu socoteşte slujba ce i-au făcut, că s-au înstreinat, 
ce nemică învoială nu-i face. Nădejdea domnului este ca 
săninul ceriului şi ca încetul mării: acmu este senin şi să face 
nuor, acmu este mare lină şi să face fortună. 

Acmu să lăsăm cele streine păn-aice a le scrie deodată, 
pănă iar le-a veni rândul, şi iar să ne întoarcem a scrie, de 
unde amii lăsat a scrie de ţara noastră. 

Veziriul, rămâind la Stănileşti după ce-au purces moscalii, 
au şi trimis pre un paşă, anume Curt, să ste la leşi, cu ferman 
de iertare tuturor greşelelor cine ce-ar hi făcut. Şi au trimis şi la 
Lupul sin Gavriliţă să-l aducă de la bejenii de la Bursuci. Ş-au 
răpedzit în toate părţile la vadurile Prutului, unde găsiè 
moldoveni, de-i scote din robie. Şi au purcesu de la Stănilești 
cătinel spre Dunăre, să margă la Țarigrad. 

Curtu-paşa, după ce-au agiunsu în laşi, pre cine găsi€ din 
căpeteniile ţărâi au şi început a-i boieri, cum boiereşte domnul 
Moldovii. Şi şede în curţile domneşti. lar atunce era un boieriu, 

Darie Donici sărdar, care pre urmă la alţi domni au agiunsu şi 
logofăt mare, iar la moscali au fost polcovnic. Mergând la Curtu- 
paşa, l-au pus hatman. Aşijdere şi pre un grecii, Buzagiu, îl 
pusese postelnic mare. Şi pre alţii ce merge la dânsul tot îi 
boieri€. Ş-au început Curtu-paşa a umbla cu binişor, ca să-l 
poftească acei boieri aice, ca să scrie veziriul să rămâie el 
paşă în laşi. Dar n-au putut isprăvi nemic. 

lară Lupul vornicul mergând la veziriul, mult l-au mustrat 
pentru căci s-au hainit ţara, iar el au dat samă cătră veziriul 
cum nu sunt ei vinovaţi, adecă boierii, nici ţara, ce-i vinovată 
Poarta, că pre domnii cei buni îi mazileşte fără voia boierilor 
ţărâi şi pune domnu pre care nu-l ştie ţara. Şi dându-i Poarta 
sabie, face în ţară ce i-i voia. „Pre cum şi pre acesta, pre 
Dumitraşco-vodă, l-ai pus măria ta fără ştirea ţărâi, şi 
au făcut ce i-au fost voia. lar mai nainte era obiceiu de-şi 
alege boierii şi ţara domnu, pre cine poftiè ei, şi pre acela 
pune şi Poarta.“ 

Deci veziriul, audzind acestu răspunsu, nemic n-au mai 
răspunsu şi l-au şi îmbrăcat în căftan şi l-au trimis să fie 
caimacam în laşi, păn-a trimite împărăţia pre un domnu în 
Moldova. Şi au scris şi la Curtu-paşa să să rădice din laşi. Şi 
au mai pus căimăcan pre un Macsut postelnicul, care fusese 
pre lângă veziriul în oaste capichihaie lui Dumitraşco-vodă, 
şi-l iertasă veziriul pre dânsul. Numai pre soţia lui, pre lano, 
l-au tăiet, precum s-au scris. Şi au purces Lupul cu Macsut 
la laşi să fie căimăcan, iar veziriul au trimis de scote robii 
de la tătarî. De unde-i găsiè, tot îi aduce de-i întreba, la care 
domnu le-au fost mai bine, la Neculai-vodă sau la Mihai- 
vodă. Ei dzice că le-au fost mai bine la Neculai-vodă, pentru 
căci le ieşie înainte loan-vodă, fratele lui Neculai-vodă. Deci 
veziriul au scris la împărăție, pentru Neculai-vodă, fratele 
lui lon-vodă terdzimanul, ca să-l facă domnu în Moldova. 
lar împăratul, vădzând scrisorile veziriului, au şi făcut domnu 
pe Neculai-vodă. 

lară Lupul vornicul, după ce-au agiunsu la Balica, lângă 
laşi, au scris la Curtu-paşa să iasă din laşi. l-au trimis şi cartea 
veziriului. lar Curtu-paşa nu vre să iasă din laşi, că aştepta să-i 
vie răspunsu ce scrisese să fie el paşe. lară Lupul i-au scris să 
iasă din laşi, că el să va întoarce la veziriul şi l-a foarte pâri. 
Că lor nu le trebuieşte paşe. Atunce Curtu-paşa s-au spăriet şi 
au ieşit din laşi de au purces după veziriul. 

Atunce Lupul şi cu Macsut au intrat în laşi căimăcani. 
Deci Antiohi Jora biv-hatman, audzind că este văru-său 
căimăcan în laşi, au alergat şi el la văru-său Lupul, să fie 
căimăcaniă şi el împreună cu ceielalţi, gândindu-să, ticălosul, 
că i să va uita vina lui, ce de-au fost cu moscalii, de-i chema, 
carii s-au scris mai sus. Numai osinda lui Dumnedzeu pre pe 
rari om de-l trece. Că Lupul, cum au sosit în laşi, ca ună 
lup nesăţios, au şi început a prinde pe slujitori carei fusese 
cu moscalii, şi închide şi-i băte şi pre căpitani şi le lua pungi 
de bani, dzicând c-au agonisit din jacurili turcilor şi au luat 
leafă, şi a pune bani pre târgu, pre neguţitori. Şi au pus şi de 
tot omul bejenariu să de câte 2 lei, şi oamenii nu ave ce 
mânca, că era săcşorul de făină câte 15 lei, şi încă nu să 
nici găsi€. 

Deci oarecarii dintr-acei pătimaşi de rău, fiind veziriul 
încă nedus din ţară, au mărsu de-au jăluit la veziriul. Şi cum 
au aud zit veziriul, îndată tare s-au mâniet ş-au mânat pe lon- 
vodă terdzimanul să şadză în laşi căimăcam, pănă a veni 
frate-său Neculai-vodă în laşi, şi să chivernisască ţara cu 
îmblândzire. 

Şi au mai trimis şi un capegi-başe împreună cu lon-vodă, 
de au prinsu pre Lupul vornicul şi pre Antiohie hatmanul şi pe 
Macsut postelnicul, carii era căimăcani, şi i-au pus în obedzi, 
de i-au dus la cetate la Varna, peste Dunăre, surgun, de-au 
şădzut acolo 2 ani la pedeapsă. Pentru faptele Lupului au tras 
şi ceielalţi pedeapsă, şi s-au plinit atunce un cuvântu prost ce 
dzice: „Cu iarba ce uscată arde şi cea verde.“ 

loan-vodă, după ce-au venit în laşi, era bun şi blându tuturor 
şi au chivernisit ţara păn-au venit frate-său, Neculai-vodă, în 
scaon, aice în laşi. Şi lăsând lon-vodă pre frate-seu în laşi, s-au 
întorsu la slujba sa, în Țarigrad, la terdzimănie. 

Dumitraşco-vodă Cantimir s-au dus la Moscal şi acolo au 
murit cu 4 ficiori: Matei, Costantin, Şerban, Antioh. lar ce-or 
vini, vremea viitoare va arăta!. 


CAP. XX 


A DOA DOMNIE A LUI NECULAI-VOIEVODA 
MAVROCORDATU, FICIOR LUI ALEXANDRU-VODĂ 
ICSAPORIT, VLEAT 7220 


Neculai Alecsandru-voievoda Mavrocordat, după ce-au venit 
în laşi, a tree dzi, după obiceiu, au boierit boieri. Pus-au pre 
Neculai Costân vel-logofăt, pe Gavriil Miclescul vel-vornic de 
Ţara de Gios, pre Ilie Catargiul vel-vornic de Ţara de Sus, pre 
loan Buhuş, ce-au fostu logofăt, l-au pus hatman, pe Ramadan 
vel-postelnic, pe loan Păladi vel-spatar, pe Gheorghiţă Mitre 
vel-ban, pre Costantin Ruset vel-păharnic, pe Grigoraş Jora vel- 
visternic, pe Costantin Costache stolnic mare, pe Manolache 
Hurmuzache comis mare. Aceştie era boierii lui Neculai-vodă, 
iar chivernisala şi toate trebile era mai ales după Ramadan 
postelnicul. 

Atunce Neculai-vodă îş lăsasă firea cea simaţă, cum era 
în domnia dintăi. Ce multu să mai lăsasă şi trăi€ bine cu boierii, 
în dragoste, că era boieri fugiţi, unii în Ţara Ungurească, alţii 
în Ţara Leşască, alţii la Moscu, şi cu dânşii şi din prostime 
mulţi duşi, şi ave grijă că pentru numele lui cel straşnic n-or 
mai veni. Deci arăta cătră toţi blândeţe şi milă. Deci toţi 
boierii s-au întorsu la pământul său. Numai cei de la Moscu 
n-au venit, că nu pute de oști şi nu-i lăsa moscalii, pre cum 
mai sus s-au scris. 


1 Ultimele două fraze sunt adăugate de Neculce. 

Şi carii boieri, cum veniè din streinătate, da vina cătră 
Neculai-vodă tot pre cei de la Moscu, şi ei îş curăţie obrazele, 
cum n-au ştiut nemică, şi aşe să îndrepta. lar Neculai-vodă, 
măcar că-i pricepe şi-i ştie, dar lăsa şi el toate pre cum dzice 
ei, căci era bucuroş, fie cum ştie, numai să vie în ţară. 

Ţara era atunce stricată rău de tătari şi de moscali şi de 
tălhărit. Aşijdere şi turcii balgii făce multă gâlceavă şi supărare 
lui Neculai-vodă la divanuri, pentru fraţii şi rudele lor ce perisă 
şi pentru jacuri ce-i jăcuisă unii şi alţii. Şi făce şi năpăşti mai 
mult decât era adevărate. Deci Neculai-vodă făce multă 
chivernisală. Pre unii can rar îi da platnici turcilor, iar nu deplin, 
pre cât cere ei, iar pre uni-i închide păn” la o vreme şi apoi îi 
slobodzi€, iar a mai mulţi turci nu le ţine în samă. Şi să îndrepta, 
ştiind rândul Porții dintăiu. La giudecată să făce a ţine cu turcul, 
iar pre urmă ieşie giudecata dreaptă moldovanului. Nărocul 
țărâi că s-au tâmplat atunce de au venit Neculai-vodă. lar de- 
ar hi venit atunce altu domnu, mai prost, ar hi fost pre rău de 
moldoveni. 

Măcarii că unii au tras la Neculai-vodă greu mare şi multă 
închisoare, cumii au fost feciorii lui Manolie şi Toader armaşul, 
că tăiesă nişte neguţitori de la Roman, fără poronca nemărui, 
şi-i pârâè nişte fraţ acelor neguţitori, cu ferman de la Poartă, 
pre carii într-altu chip nu pute să-i izbăvască. 

Atunce Neculai-vodă, pe poronca veziriului, au gătat câteva 
căruţă cu cai, să pornească spre Şfed la ţara lui prin Ţara 
Leşască, şi cu 30.000 de tătarî, după cum scrisese de la Nistru 
împăratul moschicesc la veziriul, numai să pornească pre Şfed, 
după cum s-au tocmit pacea. 

lară Şfedul n-au vrut să margă şi au scris cărţi la împăratul 
turcescu de-au pârât pe veziriul, precum că s-au agiunsu cu 
moscalii de-au luat bani şi au făcut pace. lar de n-ar fi făcut 
vicleşug, să iei bani, ar hi luat pre moscali de grumazi, că nu 
mai ave moscalii nici o putere. Şi acmu şi pre dânsul nu l-au 
pus nici la o cale şi va să-l pornească, să-l iei moscalii de 
grumazi. lar împăratul, vădzând cartea Şvedului, tare s-au mâniet 
pre veziriul. 

Într-acee vreme sosit-au şi Osman, chihaiaoa veziriului, la 
împăratul, cu cârţi de la veziriul, să iei colac cum au bătut pre 
moscali şi spuind împăratului cum au încungiurat pre moscali, 
cât nu mai ave nici o putere, numai ce striga aman. „Deci 
vădzându-i că strigă aman, ne-u căutat numai a face pace, şi 
i-am lăsat de s-au dus la ţara lor“. lar împăratul au dzis: „Voi 
aţi căutat căci strigă aman şi nu i-aţ luat de grumadzi. Nu era 
lucru mic acela, să vă uitaţi voi la aman. Ce am înţeles eu 
faptele voastre.“ Şi-ndată au poroncit de-au tăiet capul chihaii 
şi au trimis de-au omorât şi pre veziriul. 

Deci Şfedul au mai rămas întru acea iarnă şi preste vară, şi 
solii moschiceşti tot sta la Țarigrad, popriţi. lar moscalii au dat 
Azacul turcilor, şi alte cetăţi au fărmat, după cum s-au tocmit 
la pace. lar Şfedul tot pune pricini şi nu vre, dzicând că, păn” 
nu s-a duce Şeremet cu oaste din Ţara Căzăcească, nu va 
merge, că Şeremet stă să-i ţie calea. Deci Poarta au aşădzat 
cu solii moschiceşti să să rădice Şeremet cu toată oastea din 
Ţara Căzăcească, să să ducă în ţara lor, la Moscu, şi ei să 
pornească pe Şfed de la Tighine cu tătari şi cu o samă de turci, 
să-l ducă prin Ţara Leşască pănă la ţara lui. 

Deci Şeremet, cum au vădzut cărţile solilor, precum au 
aşădzat la anul toamna după bătaie, s-au rădicat din Ţara 
Căzăcească şi s-au dus în sus, la Smolenţsca, cu toate oştile 
lui. lar veziriul au trimis pe Smail-efindis, cu vro 30.000 de 
turci, şi hanul cu tătărâme, să iei pe Şfed, să-l ducă la ţara 
lui. lară Şfedul într-acee vreme au prinsu nişte tătari, cu 
oamenii lui, scriind hanul la Şeremet să ste gata la Smolenţsca, 
că ei vor să purceadză acmu cu Şfedul şi l-or duce în Ţara 
Leşască, păn” la un loc, şi l-or lăsa, iar Şeremet să-i ias-înainte, 
să-l iei de grumazi. Şi să de 150 pungi de bani hanului, precum 
s-au aşădzat. 

Deci Şfedul, prindzind acei tătari cu acele cărţi, au pus 
de i-au omorât pe tătari şi au luat cărţile la dânsul. Şi tăce 
mâlcom, iar hanul nu ştie nemică, că i-au prinsu cărţile şi i-au 
tăiet tătarâi. 

Şi-l tot silie pe Şfed să purceadză, pănă este iarnă şi sunt 
apele îngheţate, şi Şfedul tot nu vre să pornească să margă. 

Scris-au paşa de Tighine şi Smail-efindis la Udriu, la 
împăratul şi la veziriul, mutându-să împărăţia atunce acolo, 
cum că au gătit pre Şfed şi oastea, şi toate sunt gata, şi el tot 
nu vra să purceagă. În doao, trei rânduri i-au scris, şi el tot nu 
vre să purceadză. 

Pănă de la o vreme, mâniindu-să împărăţia pe Şfed, au 
poroncit numai să-l pornească cu sila, dacă nu va de bună voie. 

Deci gătind oaste, au mărsu să-l iei cu de-sila. lar el s-au 
închis în curţile lui la Varneţă, unde şede, şi s-au apucat să să 
bată cu turcii, să nu să dè. Şi inicerii încă oarecum ţine în 
partea Şfedului şi nu vre să-i facă ruşine. Că nici vre să de 
şfedzii cu sineţile în iniceri, nici inicerii în şfedzi, ce sta 
împregiurul curților inicerii la gazda Şfedului. Şi să mira paşa 
şi cu Smail-efindis cum or face poronca împărătească, că să 
teme paşa să nu facă zorba inicerii şi asupra lui. Şi striga 
inicerii: „Pentru ce să facem noi ruşine acestui craiu, oaspe 
ce-au vinit la noi?“ 

Deci paşa au chemat pre un agă a lui de iniceri şi l-au 
trimis să grăiască cu craiul, să nu s-apuce de gâlceavă cu o 
împărăție, că apoi poate să pieie. Şi l-au învăţat pre acel agă 
în taină, vădzind că nu priimeşte craiul, când a ieşi de la 
craiul afară, să dzică cătră iniceri: „Noi iniceri ţinem cu 
dânsul, iar el mai tare ne suduieşte pre noi decât pre paşa şi 
ne dzice că suntemiă nişte oameni blăstămaţ, şi nu să miră el 
de noi.“ Şi făcând acel agă aşe, cum au audzit inicerii acea 
voroavă, s-au şi mâniet şi au început a slobodzi focul în şfedzi. 
lar şfedzii deodată sta, gândindu-să că le sunt prieteni, neştiind 
pentru vicleşugul ce-au făcut aga de iniceri, căci craiul nu 
suduie pre iniceri. 

Deci de la o vreme s-au închis în casă, de să băte, păn’ 
ce-au dat foc caselor. Şi ardzând casele, aşe l-au prinsu, şi 
păn-a-l prinde, au omorât cu mâna lui vro cinci, şese iniceri. Şi 
el încă să rănisă. Numai au învăţat paşa pre câţva turci să-l 


252 


— Letopiseţul Ţării Moldovei — 


apuce, să nu-l omoară inicerii, că, de l-ar fi lăsat, l-ar fi omorât. 
Şi aşè apucându-l, l-au dus în curţile paşii, de l-au ţinut acolo 
cu vartă, păn-au venit răspunsu de la Udriu. 

Atunce au venit poroncă şi la Neculai-vodă pentru şvedzi 
şi leşi ce ierneadză prin ţară, să-i scoată şi să-i gonească din 
ţară. lar şfedzii auzind, s-au închis câţva în curţi în Prigoreni, 
în ţinutul Cărligăturii, şi să apăra din curţi, de nu le pute strica 
nemică călăraşii moldoveni, ca să-i scoată. Şi au trimis călăraşii 
înapoi la Neculai-vodă de-au întrebat, că într-altu chipă nu pot 
să-i scoaţă, ce numai să de foci casălor. Dar vodă n-au vrut să-i 
lasă să aprindză curţile, ce le-au dzis să ste pe de o parte de 
dânşii. După aceasta curund au venit răspunsu de la Poartă să 
le de pace. 

Aşijdere mai trimisese Neculai-vodă pre hatmanul cu mulţi 
slujitori, tot atunce, tocma la Cernăuţi, că era oastea lui 
voievoda Chiovschii aşădzată acolo la iernatec şi făce multă 
stricăciune lăcuitorilor, ca să-i scoată şi pre aceiea din ţară. lar 
ei s-au strânsu la un loc, să s-apuce de bătaie, temându-să a 
trece în Ţara Leşască. Deci hatmanul, vădzând că să apucă de 
gâlceavă, au şi rădicat ţinutul Hotinului şi a Cernăuţilor şi i-au 
strânsu la un loc pre toţi. lar leşii, vădzând că s-au strânsu 
atâta om, cădzut-au cu rugăminte la hatmanul, şi multe daruri 
i-au dăruit. Atunce au şi nemerit răspunsu de la Poartă şi de la 
Neculai-vodă să le de pace. 

Atunce au trimis împăratul şi la Tighine, de-au pornit pre 
craiul Şfedului la Udriiu împreună cu toţi şfedzii lui. Şi l-au 
aşădzat acolo la un târgu aproape de Udriu, anume Demirdaşi, 
şi nu l-au mai lăsat la Tighine să facă amestecături. 

Aşijdere tot atunce, la ace vrajbă, au venit şi craiul 
Stenislav Lecinschii din Pomorania teptil, prin Ţara Ungu- 
rească, au ieşit în Moldova la Comăneşti şi au venit pre la 
Bacău la Mărgineni, la Ştefăniţă Ruseti vornicul, cu puţintei 
oameni. Şi de acolo au mărsu în laşi la Neculai-vodă, de i-au 


1 Acest nume este adăugat de Kogălniceanu. În manuscrise, loc gol. 

făcut mare cinste. Şi au trecut la Tighine şi de la Tighine la 
Udriiu, la împăratul turcescu. 

lară craiul Şfedului au pârât pre hanul şi pre Smail-efindi şi 
pre paşa de Tighine şi au dat şi cărţile ce le trimisese hanul la 
moscali. 

Deci împăratul, vădzând aşe au şi mazilit atunce şi pre 
veziriul şi pre hanul, iar pre Smail-efindi şi pre paşa de Tighine 
i-au omorât. Şi au pus veziriu atunce pre Gin Ali-paşa, şi încă 
l-au făcut şi ginere. Atunce acel veziriu îndată au închis pre 
solii moschiceşti în Edicula şi i-au pus la mare pedeapsă, cât 
nu lăsa pre nime să intre la dânşii. Nici păn” la umblătoare nu-i 
lăsa să iasă, ce şi acolo cu păzitoriu. Ce mai mult să scârnăvie 
într-un ciubăr şi da afară. Şi pre câţ din slugi era moldoveni, 
munteni sau sirbi, pe toţi i-au dat la catargă. 

Atunce au ieşit şi Lupul vornicul şi cu Antiohi Jora hatmanul 
de la închisoare, din Varna, cu mijlocul hanului, giuruind nişte 
sate acolo pe Prut, dzicând că sunt ai lui, şi mai multe era 
omeneşti. Şi au mărsu de acolo în Ţara Muntenească şi, mărgând 
în Ţara Muntenească, au stătut de i-au făcut pace de la Neculai- 
vodă, să-i de moşiile boierilor celor ce sunt la Moscu şi alte 
lucruri multe. Că să teme Neculai-vodă, că începus-a-l 
amesteca den Ţara Muntenească la Poartă şi ave şi pre hanul 
agiutoriu. Şi i-au căutat numai să-i facă pre voie, să vie în ţară, 
să nu mai umble amestecând şi făcând cheltuială tărâi. Deci, 
după ce-au venit în ţară, îndată l-au pus vornic mare şi i-au 
dăruit şi 8 pungi de bani. Şi nu i-au agiunsu atâta, ce au cerşut 
şi satele boierilor ce era pribegi la Moscu. Şi i le-au dat deodată, 
iar după ce-au venit Luca visternicul, i le-au luat şi iar le-au 
dat Lucăi. lar mie, lui lon hatman, îmi sta mare piedecă, ca să 
nu pot veni în ţară, să-mi ţie el moşiile. Şi nu să teme de osinda 
lui Dumnedzeu, ca să-şi aducă aminte câte pedepse şi urgii de 
domni pre la închisori, în câteva rânduri, au tras. Care mai pre 
urmă au giudecat Dumnedzeu, că mi-am făcut şi eu pace la 
domnia lui Mihai-vodă, şi cu giudecata mitropolitului şi a tot 
Divanul mi-am luat şi eu moşiile înapoi. 

lară Şeremet, den Smolenţsca, dac-au înţeles că au închis 
solii iar, s-au şi întorsu cu oastea la Chiov. Şi venie şi dzi şi 
noapte. Şi cum au agiunsu de-au întrat în Chiov înaintea oştii 
sali, iară tătarâi au şi slobodzit un ceambul din Bugeag, de-au 
lovit fără veste, numai 5 dzile, de-au agiunsu pănă suptu Chiov. 
Şi au tăiet, şi au robit, şi s-au întorsu de-au luat 20.000 robi. Şi 
s-au întorsu înapoi cu pace, că n-au avut cine le sta împotrivă, 
ne fiind oaste în Chiov. Că de-ar hi fost măcar vro 2.000, n-ar fi 
scăpat nici un tătar, că le stătusă caii, de merge pre gios câţi 
rămăsese pre urmă pre şleav, şi ieşi€ ruşi de prin bălți şi de prin 
păduri de-i ucide. 

Atunce să tâmplasă numai Ivanenco şi cu Tanţschii, făr” de 
slujitori. Şi au ieşit ei cu 20 de oameni din Chiov, de o lature, 
şi au găsit vro 15 tătari, şi i-au luat de grumadzi, de i-au dus la 
Şeremet, în Chiov. lar altă oaste era de cee parte la Nipru. 
Nărocul tătarâlor că nu pute trece, că nu-i ţine gheaţa, nici 
pute trece prin apă. lară când au fost de primăvară, în al doile 
an a domniei lui Neculai-vodă, făcut-au turcii sfat şi cu Şfedul 
şi cu Stenislav craiu, dzicând Stenislav crai că pe dânsul îlă 
priimăscu toţi domnii leşeşti să fie craiu. Şi a da Camenița 
turcilor şi le va da şi bir şi câteva fete mare pre an turcilor, 
numai să-i dè oaste, să margă să-l puie craiu în locul lui Avgust. 
Şi atunce a trece şi Şfedul cu pace prin Ţara Leşască, şi apoi 
s-or scula cu toţii asupra Moscului. 

Deci turcii s-au ispitit să facă şi acel lucru şi au orânduit şi 
pre Abdi-paşa, cu câteva mii de oaste turci şi cu tătari şi cu 
Neculai-vodă. Şi au pornit şi pre Stenislav de la Odriiu, dându-i 
împărăţia şi 150 pungi bani de cheltuială, să să puie craiu în 
Ţara Leşască. Şi au venit Stenislav craiu păn’ la Zagarance cu 
toată oastea, şi el au mai rămas acolo să vadză cum a mai fi. 

lară Abdi-paşa au mărsu păn! la Hotin şi au trimis la Chiov, 
la Şeremet, sol pe un turcu, de i-au dzis cumiă să silească el la 
împăratul Moscului, să nu să puie el a da agiutor lui Avgust 
craiu şi să lasă ca să puie craiu pre Stenislav, şi apoi or lăsa şi 
ei pre feciorul lui Şeremet. lar Şeremet i-au răspunsu acelui 

turcu sol că el de feciorul lui s-au lăsat, de când s-au dat pe 
mâna lor, dar el nu are nici o putere să facă acel lucru, că el 
este o slugă, şi păn-acmu i-au venit 4 cărți de la împăratul 
Moscului, cum a vede că intră turci în Ţara Leşască, să să 
pornească şi el cu oştile de la Chiov împotriva lor. 

Şi iar au dzis Şeremet, cumu să poată ei face acestu lucru, 
că craiul Avgustu are pre Neamţu cu 30.000, şi pre Venitic cu 
30.000, şi pre Prus cu 30.000, şi pre noi cu 30.000. Toţi aceşti 
monarhi sunt giuraţi să-şi de agiutor unul altuie câte 30.000 de 
oaste, iar când ar vede vreun greu, şi cu toată puterea să-şi de 
agiutoriu. „Şi la noi nu este obiceiu, ca la voi, să să mazilească 
craii şi domnii, cum faceţi voi. Întăiu papa de Râm, dacă ar 
audzi că veniţi voi să le faceţi acest lucru, toată creştinătatea 
ar sili asupra voastră să să rădice. Numai craiul Şfedului are 
pizmă pre mine, că l-am bătut în multe rânduri, şi-mi amestecă 
feciorul. Dar voi nu trebuie să vă potriviţi unor oameni nebuni“. 
Şi cu acestu răspunsu s-au întorsu solul lui Abdi-paşa de la 
Şeremet la Hotin. 

Într-acee vreme, când au sosit turcii de la Abdi-paşa la Chiov, 
ce scrie mai sus, la Şeremet, atunce să tâmplasă de făce Şeremet 
prazdnicul împăratului, adecă dzua Sfântului Petru apostol. Şi 
să strânsese la curtea lui Şeremet să-i cinstească la vro trei, 
patru mese, de era ograda plină de ghenărari şi de oficeri tot 
împodobiţi în haine de sirme. Şi fripsese un bou şi vro 3 berbeci 
întregi şi cu coarnele poleite. lar slujitorii moscali şi cu puşcile 
sta pe deal de slobodzie focul pentru sănătatea împăratului. 

Aşijdere mai gios, la Pecersca, alte puşci, scoasă cu alţi 
slujitori, de slobodzie focul. Aşijdere mai gios de Chiov sta 
căzacii, vro 20.000 de oaste, cu puşci, de slobodzie focul. Deci 
vădzând solii acele lucruri, să mira şi ei, şi au avut ce spune la 
Abdi-paşa, întorcându-s-înapoi. 

Atunce oblicind Avgust, craiul de voievoda Ruschii că-i 
agiunsu cu Stenislav craiul, ca să de Camenița, l-au prinsu 
craiul şi l-au făcut surgun la Sacsonia, de-u şădzut câţva ani, 
păn' l-au slobodzit. Şi au răpedzit oaste proaspătă şi zahara 

în Cameniţă cum mai în grabă, şi au făcut surgun şi pre 
ghenarariul ce era în Cameniţă, fiind agiunsu cu Stenislav, 
viind turcii, să o de. 

Deci Abdi-paşa, vădzând acel răspuns de la Şeremet şi 
vădzând că s-au adaos în Cameniţă oaste, şi s-au schimbat şi 
ghenararii, au făcut ştire la Poartă. Deci Poarta au vădzut că n-au 
putere să fac-aceste lucruri ce sfătuisă, ca să schimbe pre Avgust 
craiu şi să pui pre Stenislav în Ţara Leşască. S-au spăriet să nu 
să rădice toată creştinătatea Evropii şi ş-or pierde turcii 
împărăţia. Şi s-au lăsat de acel lucru. Şi s-au socotit într-altu 
chip, de-au scris la Abdi-paşa, de i-au făcut răspuns să s-aşedze 
la Hotin, fiindu-le ruşine să s-întoarcă fără ispravă înapoi. Dzic 
unii c-ar hi sfătuit Şfedul şi voievoda Chiovschii să să aşedze 
Hotinul, ca să le hie lesne de acolo să margă la Chiov, că tot 
nădăjduie Şfedul că va mai pute să-ş de palme cu Moscalul. lar 
unii dzic că ar fi sfătuit Neculai-vodă, temându-să că nu a pute 
şede în laşi de Dumitraşco-vodă, dar alţii că Neculai-vodă au 
giuruit încă împărăției 100 de pungi bani, ca să nu facă Hotinul. 
Ce adevărul nu să ştie. Ştiu că de primăvară au luat şi ţinutul 
Hotinului, de l-au făcut olat cetăţii, iar la anul au luat şi Cernăuţi 
să-i facă olat, dzicând că tot de Hotin au fost. lar lui Stenislav 
i-au venit poroncă să margă iar la Udriiu, şi s-au întorsu. 

Atunce Şeremet nu pute şti nemic de feciorul lui, că pusesă 
voievoda Chiovschii strajă de-a lui, de nu pute nime nici merge, 
nici veni. Şi pre cine trimite Şeremet, îi tot prinde voievoda de-i 
tăie sau îi închide. lar Şeremet au dat 100 galbeni unui 
moldovan, de ş-au băgat capul pentru voia banilor, cu cărţi, şi 
au făcut cum au putut şi au mersu la paşa de Tighine. Şi atunce 
s-au tâmplat de au slobodzit solul cel de la Moscu de la 
închisoare, şi l-au întorsu pre acel moldovan, anume Cârje, cu 
nişte turci, de-au dat veste de pace. Şi încă tot s-au mai zăbăvit, 
pre cum a arăta mai nainte. 

Pre acee vreme era greu în ţară, nu de bir, ce de alte supărări. 
Că turcilor le era calea tot prin ţară, mergându şi viind la Hotin. 
Unii veniè pre la Focşani, de merge pre Siretiu, pre la Botoşeni, 

dispre Bosna, alţii pe Bârlad şi pre la laşi, alţii pre Prut. Şi ca 
nişte oşteni păgâni ce era, tot stricăciuni făce cu fel de fel de 
râsuri şi batgiocuri a fete fecioare şi a fămei înțelepte. 

Prutul pusese Neculai-vodă, de la Poartă având poruncă, 
pre Costantin Costache stolnicul, împreună cu un paşă, de-l 
curăţie, cu multe sute de oameni, de copaci şi de plahii. Alţii 
trăge şăicile cu pâine păn’ la Ţoţora, şi de acolo le încărca în 
cară, de pornie la Hotin. Şi făcusă şi hambare, de o pune la 
Ţoţora de sta, câtă nu o pute rădica prin cară. Dar măcar cât 
greu şi supărare era, şi cheltuială lui Neculai-vodă, dar şi atunce, 
vădzând slujba mazililor, au făcut milă cu dânşii şi cu sfintele 
rugi, cu mănăstirile, de le-u rădicat un obiceiu spurcat ce era 
asupră, de stângerea caselor boiereşti, ce să făcusă, de da 
desetină de stupi şi de mascuri, ţărineşte. Ce Neculai-vodă au 
iertat, să nu mai de, precum n-au fost dând şi mai nainte, la alţi 
domni. Numai de la domnia a doa a lui Mihai-vodă li să făcusă 
acest obiceiu. 

Atunce pre acee vreme, cu câţva ani mai nainte, să tot 
bătè Franţojul cu Neamţul pentru Ţara Şpaniei, care de care să 
o iei, să o stăpânească, neavând craiu. Şi tot birui Neamţul 
pre Franţoj, căci îi da şi alţii, făr-alectorii lui, agiutoriu. Îi mai 
da Angria 40.000 de oaste şi Olandria 30.000. Apoi supărându-să 
de atâţe ani tot bătaie, sta să s-împace, şi Neamţul nu priimi€, 
vădzând că biruieşte. Deci s-au lăsat Angria şi Olandria a-i 
mai da agiutoriu, şi începus-a bate Franţojul pre Neamţu. Deci 
Neamţul vădzând aşe, stătut-au şi alţi mediaturi între dânşii şi 
le-u făcut pace, împărțind Ţara Şpaniei în doao dreptu. Şi pre 
unde le-u venit hotarăle, răsipit-au cetăţi şi târguri, de le-u 
stricat, şi au făcut pace. 

Pre atunce au trecut şi un sol mare de la leşi la Poartă, 
anume voievoda Mazoveţschii, de-au aşădzat cu turcii cele 
amestecături multe. Şi întorcându-să de la Poartă, au mărsu la 
Avgust craiul, şi apoi l-au trimis craiul şi la Petreburcu, la 
împăratul Moscului. 

Atunce au trimis la leşi şi Turcul sol pre un şerim din Crâm, 
anume Şefer-bei, de-u făcut pace lui voievoda Chiovschii şi lui 
Stenislav, craiul din Pomorania. Şi întorcându-să Şefer-beiu de 
la leşi, s-au şi rădicat voievoda Chiovschii şi cu Şendze lanoş 
Vişnoveţschii şi cu alte capete, staroste Raavschii, şi s-au dus 
la locul lor în Ţara Leşască, la Avgust craiul, de s-au împreunat, 
şi n-au avut nici o nevoie. 

Aşijdere şi Stănislav craiu încă au purcesu de la turci prin 
Țara Ungurească şi au trecut la Pomorania. Şi nu s-au încredzut 
să margă la craiul, ce s-au aşădzat în nişte târguri, în hotarăle 
împăratului nemţescu. 

Vrut-au turcii să dè galioane Şfedului, să-l pornească şi pre 
dânsul pre Marea Albă, păn’ la franţoji, şi de acolo, ori să-i dè 
vase Franţia, ori să vie vasele lui. Şi n-au priimit, ce au dzis că 
pre uscat au venit, pre uscat să va duce. Şi să mira şi turcii ce-or 
mai face cu dânsul, că el arăta cartea împăratului turcescu, 

ce-i scrisese când au venit la Tighine, că nu l-a lăsa şi-i va da 
oaste. Acee nădejde căuta şi o aştepta. 

lară când au fost în al treile an a domniei lui Neculai- 
vodă, văleat 7222, mazilit-au turcii şi pre Brâncovanul-vodă, 
trimiţind pe Buiuc ibrihorul de l-au prinsu cu mare meşterşug. 
Că l-au înşălat unchii lui, de-au mersu de la Târgovişte în 
Bucureşti, fiind agiunşi cu Mihai-vodă, de sta Mihai-vodă de-l 
pârâ€, gândindu-să că va fi el domnu. lar după ce l-au prinsu, 
au scos ibrihorul ferman de la împărăție, scriind la ţară de or 
priimi pre Mihai-vodă, bine, iar de nu, să-şi rădice dintre dânşii 
pe cine ar vre. Deci unchii Brâncovanului, anume Costantin 
stolnicul şi Mihai spatariul, dacă au vădzut că-i lasă Poarta 
în voia lor, s-au lăsat de prieteşugul lui Mihai-vodă şi ş-au 
rădicat domnu dintre dânşii, pre Ştefan Catacuzino spatariul, 
fiiul lui Costantin stolnic. 

lară pre Brâncovanul l-au dus la Poartă cu mare pază şi cu 
multă avere, scrisă tot de ibrihorul, şi l-au închis la Edicula 
cu mare grijă, şi pre dânsul, şi pre doamna-ş, şi pre cuconii 
săi, şi pre toate slugile lui. Că era acel Gin Ali-paşa vezir un 
păgân rău preste samă, de nu folosie nemărui dare. Deci atunce 
au început şi solii moschiceşti a-l pârî, şi Şfedul, şi de multe 
părţile, cum este mânia lui Dumnedzeu. Măcar că cele 
pomeniri multe şi cei prieteni harnici şi averea ce ave, sosindu-i 
atunce ceasul, nemică nu i-au folosit. Precum dzice Scriptura: 
„Nu va folosi avera în dzioa urgiii“. Poate-fi şi osinda Moldovii, 
că-i tot schimba domnii adese, şi-l blăstăma toată ţara, au 
poate-fi şi a unchiu-său, a casei lui Şărban-vodă, au doar şi a 
moscalilor chemare şi apoi vicleşug. Că mult sânge creştinesc 
s-au vărsat, şi de multe ori îl blăstăma împăratul Moscului şi 
dzice: „luda-Brâncovanul m-au vândut, de-am răpus oaste şi 
am păţit aceasta.“ 

Deci l-au scos şi au tăiet capetele, întăi a patru cuconi ai 
săi, apoi şi al lui şi a câţiva boieri, slugi ai lui. lar pre doamna 
şi pre alte slugi le-u ţinut încă vro 2 ani la închisoare şi apoi 
i-au slobodzit. Atunce, cându-i tăie feciorii, au fost dzicând 

unul să-l turcească, să nu-l taie, dar tată-său l-au îmbărbătat 
tare, să nu-ş lasă legea. Numai un copilaş, nepot de fiiu 
Brâncovanului au scăpat, că l-au luat în saraiul împărătescu, 
ca să-l turcească. lar mai pre urmă l-au scos îma împăratului şi 
l-au dat la maică-sa, care mai pe urmă la istoria lui va arăta 
mai pre largu. Precum să dzice „domnu bogat şi fără sfat“, 
adevăr că atunce au fost fără sfat, dacă s-au mâniet Dumnedzeu 
pre dânsul. lar mai nainte, în 30 de ani, tot cu sfat au fost, că 
ţine Dumnedzeu şi-i ierta osinda. lar acmu n-au vrut să-l mai 
rabde. Şi când l-au tăiet, au adus pre toţi solii de-l privie. 

După aceasta au pornit şi craiul Şfedului prin Ţara Ungu- 
rească şi au trecut cu pace păn! la ţara lui, la Pomerania. Atunce 
au slobodzit şi pre solii moschiceşti, să-ş margă la pământul 
său. Şi-i aştepta Şeremet cu bucurie mare. lar când au agiunsu 
feciorul lui pre la Nemirov, nu ştiu ce l-au lovit, c-au murit, şi 
n-au apucat tată-său să-l vadză viu. Dzic unii c-au mâncat 
ciuperce şi au murit, iar unii dzic să-l fie otrăvit soltanul la 
Tighine, pentru să să mânie tată-său, Şeremet, să strice pacea, 
căci tătarâi purure ar pofti să fie oaste. lar unii dzice că dintre 
dânşii l-au otrăvit. 

Craiul şfedzescu, după ce-au intrat în Pomerania, strânsuş-au 
oaste, ce-au mai putut den ţara lui, având nădejde că-i va da şi 
Franţojul agiutoriu. Şi au început să să bată iar cu Moscalul, 
vârtos, ca să-ş scoaţă locul şi cetăţile ce i-au luat. Deci Moscalul 
şi Avgust craiu cu sasii şi craiul Daniei şi Prusul, toţi aceşte s-au 
învoit la un locă cu legături şi au început a să bate cu craiul 
Şfedului. Unii să băte pre apă, alţii s-au dus în Pomorania, şi au 
tot bătut pre craiul Şfedului, pănă i-au luat toată Ţara Pomoraniei, 
cu toate cetăţile. Numai ce i-au rămas o cetate, unde-i era 
stoliţa Pomoraniei, anume Ştetenul. Şi să închisese acolo, de 
să bate cu ceielalţi crai. Şi aştepta craiul să-i vie agiutor de la 
Franţoj pre apă. Atunce, nărocul lui cel prost, că au murit craiul 
franţojesc cel bătrân, anume al 14 Liudovic. 

Şi nemerind acea veste la Avgust craiul stând cu oaste prin- 
pregiurul cetăţii Ştetenului, au pus un trâmbicer al lui dând 

veste din trâmbiţă c-au murit craiul franțojesc, ca să audă craiul 
Şfedului din cetate, unde era închis. lar craiul Şfedului, dac-au 
înţeles din trâmbiţa lui Avgust craiu că au murit craiul franţojesc, 
pus-au şi el altu trâmbicer a lui de-au răspunsu înapoi din 
trâmbiţă lui Avgust craiu, dzicându-i aşe: „De-au murit craiul 
franţojescu, iar craiul nostru, unul din cei 12 monarhi a Evropiei, 
este sănătos şi nu să teme de nemic.“ lar când au fost preste 
doao, trei dzile, au lăsat craiul cetatea şi au fugit, cu nişte 
vase pre mare, la ţara lui, la Ştocul. 

Atunce au luat şi toată Ţara Pomoraniei, şi pre Moscal nu l-au 
lăsat Prusul să stăpânească acolo în Pomorania, fiind lor acolo 
locul de moşie. Ce i-au dat câteva pungi de bani pentru 
cheltuiala oştii, şi au rămas Pomorania aceloralalţi crai, cum 
s-au dzis mai sus. 

lar Şfedul, după ce s-au dus la Ştocul, au început a pune 
mediaturi de pace, să facă cu Moscul şi cu Prusuliă şi cu Avgust 
craiu, şi au început a conteni de a să mai bate. lar craiul Daniei 
nu-l priimie la pace şi-l tot băte de cee parte de mare, unde are 
şi Dania loc. 

Turcii dacă s-au curăţit de Şfed şi de soli şi de aceste toate 
câte scriu mai sus, rădicatu-s-au împărăţia cu toată puterea şi 
s-au dusi la frânci, la Ţara Morii, ce o ţine veniticii. Şi au luat-o 
toată, cu toate cetăţile ce era întru acea Ţară Moree, şi au 
aşădzat într-însele paşălâcuri, pre- cum fusese mai nainte vreme 
iară a lor şi să dezbătusă ei de la turci, când să bătusă turcii cu 
nemţii la Beciu. Şi luând-o acmu, s-au întorsu iar înapoi la 
Udriiu. Atunce au prinsu şi pre un domnu sfetnic Ţărâi Moriii, 
care era şi doftor vestit, anume Lichinie. Şi fusese acel doftor 
şi aice în ţară, la domnia lui Antiohie-vodă întăi, şi apoi, 
ducându-să la moşiile lui acolo, la Moria, cădzusă de era 
sfetnic. Deci cunoscându-l turcii, de la Țarigrad, îndată l-au 
spândzurat. 

lară de iarnă au început a să învrăjbi Turcul şi cu Neamţul, 
să strice pacea, din pricina Moreei. Şi au trimis de-au mazilit 
pre Ştefan Ca[n]tacuzino-vodă, feciorul lui Costantin stolni- 

cul, din Ţara Muntenească. Şi cum l-au dus la Poartă, l-au şi 
spândzurat, şi pe dânsul şi pre tată-său Costantin stolnicul, 
neplinind anul cu domnie în Ţara Muntenească. Şi au agiunsu 
şi ei osinda Brâncovanului, căci îl vândusă ei pe dânsul. Şi 
i-au rămas lui Ştefan-vodă 2 ficiori, unul slujeşte la nemți, 
altul la moscali!. 

lară în locul lui au pus domnu pre Neculai-vodă, şi în locul 
lui Neculai-vodă, în Moldova, au pus domnu pre Mihai-vodă. 
Deci Neculai-vodă, gătindu-să de aice cu toate conacele, au 
purcesi în Ţara Muntenească. Şi atunce, la purcesul din leşi, 
multe voroave ce nu s-au cădzut au grăit Lupul vornicul lui 
Neculai-vodă împotrivă. În loci de cinste şi milă ce au avut 
de la acestu domnu, el îi mulţămie cu voroave proaste, după 
cumu-i firea acestui neam a Gavriliţeştilor, de nu sunt nici unui 
domnu mulţămitori, ce pre urmă tot cu năpăşti le mulţămesc. 
Care în scurtă vreme ş-au răsplătit Neculai-vodă această 
gâlceavă de cătră Lupul, că pentru simeţia lui ş-au pus ticălosul 
capul, precum s-a arăta înainte. lar în ţară au venit domnu 
Mihai-vodă cu a treia domnie. 


CAP. XXI 


A TREIA DOMNIE A LUI MIHAI 
RACOVIŢĂ-VOIEVODA, VĂLEAT 7224 


Mihai Racoviţă-voievoda viind în scaon în leşi iarna, bucu- 
ratu-s-au toată ţara, fiind el pementean, şi mai vârtos neamul 
său, că era mult. Şi dintâiu să arăta cu mare dragoste şi blândeţe 
țărâi. Ţara încă să bucura, căci era moldovan şi le era pre 
lesne la divanuri a grăi cu dânsul. Că-i giudeca dreptu şi blând, 
şi uşa îi era prè deşchisă, nu cu mărire multă. Şi după obiceiu, 
a treia dzi au boierit pre aceşti boieri cari-i scriu mai gios. Pus-au 
pre Ilie Catargiul vel-logofăt, pre Lupul Costache vel-vornic de 
Țara de Gios, pre loan Sturdze vel-vornic de Ţara de Sus, pre 
frate-său Dumitraşco Racoviţă hatman, pre Costantin Ipsilanti 


1 Fraza ultimă este scrisă de Neculce. 

vel-postelnic, pre lon Păladi, cumnată-său, vel-spatar, pre 
Dimitrii Macriiu vel-ban, pre Costantin Ruset vel-păharnic, pre 
Costantin Costache vel-visternic, pre cumnată-său Costanda- 
che vel-stolnic, pre lordache Ca[n]tacuzino vel-comis. Aceştie 
era boierii lui Mihai-vodă la a treia domnie. Şi nu era nici unul 
mai de cinste decât altul, că era mai tot un neamuă. Numai 
Costantin postelnicul era oarece mai în cinste, având un frate 
capichihai la Poartă, anume Manolachi chiurci-başe. 

Lui Mihai-vodă atunce îi vre hi lesne şi îndemână a domni, 
că de neprietenii lui, de munteni, să curăţisă de toţi, boierii 
cei bătrâni, carii îi mai sta împotrivă, iar murisă, la Țarigrad 
domni mazili pre atunce nu era. Că era numai Duca-vodă şi 
Antiohie-vodă, şi nu mai ave obraz la Poartă, şi Antiohi-vodă 
preste doi, trei ani i s-au tâmplat de-u murit. Şi adusese şi câţva 
greci cu dânsul, carii fusese din casa Brâncovanului-vodă. Ce 
iarăş acei greci l-au adus la stricăciune, precum să va arăta 
înainte. Şi el încă să învăţasă a domni, nu ca în cele 2 rânduri 
dentâi, de era o turmă şi un păstoriu. Numai n-ave nărocire, că 
nu era pace. Doamnă ave de treabă, bună şi milostivă, cuconi 
5 şi cucoane 3. Şi-i era casa can grè. 2 cuconi îi ţine turcii 
zălog la Poartă, pre rând îi schimba. 

Pre acee vreme, gătindu-să turcii să purceagă asupra Neam- 
tului, să iei Varadinul, iar Neculai-vodă făce nişte răutăţi mare 
în Ţara Muntenească în boieri. Pre unii îi închide, pre alţii îi 
tăiè, pre alţii îi jăcui€, de le lua toate averile lor ce ave, şi-i 
pârâe la Poartă că sunt haini şi agiunşi cu nemţii. Şi pre câţ nu-i 
omorâ€ el, îi trimite la Poartă de-i omorâ€. Atunce au pierit şi 
Mihai spatar, atunce ş-au adus aminte şi de gâlceava ce i-au 
făcut vornicul Lupul, când au trecut din Moldova în Ţara 
Muntenească, şi l-au pârât la veziriul Gin Ali-paşa cum că 
este hain, agiunsu cu moscalii. 

Deci Gin Ali-paşa veziriul, cum au înţeles, au şi trimis un 
capegi-başe de l-au pus în obedzi pe Lupul, de aice de la Mihai- 
vodă. Şi agiungând pre veziriul pre drum, nici l-au mai giudecat, 
numai ce l-au scos şi acolo în câmpu au pus de i-au tăiet capul, 

iar trupul lui au rămas neîngropat, de l-au mâncat pasirile. Aşe 
au pierit Lupul vornicul din pâra lui Neculai-vodă. Nici un 
boier n-am vădzut precopsit din ceie ce să pun în price cu 
domnul. Şi atunce cu Lupul au mai pierit împreună şi 2 boieri 
sirbeşti o dată cu Lupul. lar în locul Lupului au pus Mihai- 
vodă, domnul Moldovii, pre Darie Donici. 

Deci veziriul ducându-să la oaste la Varadin, şi le-au ieşit 
nemţii înainte cu Evghenie prinţepul. Şi ş-au dat bătaie de îmbe 
părţile, pre groaznică. Şi i-au biruit Evghenie cu nemţii pre 
turci, de-au fugit turcii care încotro au putut, şi le-au luat şi 
ordia toată. Atunce au pierit şi spurcatul Gin Ali-paşa veziriul 
în războiu. 

Acestu Gin Ali-paşa era un păgân turbat şi mare sorbitoriu 
de singe asupra creştinilor. Nu-i trebuie lui daruri sau rugăminte. 
Acesta au omorât pre Brâncovanul-vodă cu copiii lui. Acesta 
au omorât şi pe Ştefan-vodă, şi pe tată-său, Costantin stolnic, 

şi pe Mihai spatariul, şe pe Lupul vornicul, şi pre alții mulți. 
Acesta au omorât şi pre vro 40 paşi, tot aleşi, fruntea turcilor, 
de sterpisă împărăţia turcească de capete. Acesta au stricat şi 
mănăstirea Mavramur de la Țarigrad. Şi-i era gândul lui de a 
birui pre nemți, să puie paşi şi în Moldova şi în Ţara Munte- 
nească. Numai nu i-au agiutat Dumnedzeu, că ş-au luat şi el 
plata, că i-au luat tată-său, diiavolul, sufletul. 

lară nemţii, dac-au bătut pe turci, s-au mai pogorât de-u 
luat cetatea Timişvariul de la turci, cetate aleasă şi vestită, cu 
toate olatele ei, şi s-au aşădzat acolo la iernatec. 

Atunce muntenii carii erau fugiţ în Ţara Ungurească de răul 
lui Neculai-vodă s-au rădicat cu cătane şi au luat pre Neculai- 
vodă din Bucureşti în robie. Şi l-au dus în Ţara Ungurească de 
l-au ţinut pănă la anul, păn’ ce-au făcut turcii pace cu nemţii. 
Şi au luat nemţii şi din Oltu încolo 5 ţinuturi a Ţărâi Munteneşti. 
Destulă răutate era şi pe acolo de turci şi de cătane, care mai 
pe largu va arăta istoria ei. 

lară în locul lui Neculai-vodă venisă frate-său, loan-vodă 
terdzimanul, domnu ţărâi. Ce departe era firea lui Neculai- 
vodă de a lui lon-vodă! Că lon-vodă era minunat de om bun, 
cât nici acmu nu pot uita muntenii bunătatea lui. 

leşit-au atunce cătane şi în Moldova, pre supt munte, la 
Caşin şi la cetate la Neamţu, şi cuprinsese ţara păn-în Siretiu. 
După cum sunt moldovenii gata la jac, îndată s-au dat la dânşii. 
Era şi asupriţi de Mihai-vodă, că scosese hârtii pre ţară şi pre 
mazili, dăjdi şi desetini pe mazili ţărăneşte. Obiceiul cel de 
stângerea mazililor nu vre să-l mai părăsască. Deci câţi oameni 
şi câte casă boiereşti era dincolo de Siretiu ţine toţi cu cătanele. 
Şi să făcusă nişte tălhărit mult peste samă. Şi acmu Mihai- 
vodă stăpânie numai pre lângă leşi şi la Orheiu puţintel, iar 
încolo tot poghiazuri cu cătane cu moldoveni amestecați 
agiunge de prăda pre la Fălcii şi pre Bârlad. Hotinul, Cernăuţii 
le ţine tot turcii. Şi să mira ce a face şi de ce să va apuca, că 
domnia îi era noao şi nu ave bani să plătească, să strângă 
slujitori. Şi-i era cu frică şi să mutasă în Cetăţuie, şi mai nici în 

Cetăţuie nu mâne, ce mâne câte la un loc, de nu ştie nime. Că 
şi boierii încă nu era drepţi, ce mulţi dintre dânşii să agiunsese 
cu cătanele. 

În Cetatea Neamţului era un căpitan cap cătanilor, anume 
Frenţe, şi mai era şi câtva mazili moldoveni cu dânsul acolo. 
Deci au făcut sfat să margă cu poghiaz, să iei pre Mihai-vodă. 

lară Mihai-vodă, oblicind sfatul lui, trimis-au pre Macriiu 
vel-ban şi Costantin Costache vel-visternic să aducă vro doao, 
trei mii de tătari, ca să margă să-i lovască întâiu el pre dânşii, 
decât ei pre dânsul. Şi mărgând acei boieri la tătari, s-au rădicat 
câţva mârzaci să vie, încă şi mai mulţi decât poftisă Mihai- 
vodă. Şi viind cu dânşii pănă din gios de Movila lui Costantin- 
vodă, i-au lăsat Costantin visternicul pe tătari supuşi în Valea 
lui Aaron-vodă şi au venit să spuie lui Mihai-vodă, că era lucru 
cu taină, de nu ştie nime că vin tătarî. Atunce Costantin 
visternicul, mergând la Cetăţuie să spuie lui Mihai-vodă de 
tătari că au sosit, nu l-au găsit în Cetăţuie şi au purcesă să vie 
la leşi, la Mihai-vodă. Atunce şi cătanele sosis-în laşi fără veste. 
Cât ai rumpe un păr din cap de n-au luat pre Mihai-vodă de 
grumadzi, din curţile domneşti. Că străji ce ave la Târgul Frumos 
şi la Podul Leiloaie, nime din străji nu scăpasă să-i de ştire, că-i 
prinsese cătanele pre toţi. 

Avusese ştire Mihai-vodă mai nainte vreme că au ieşit 
Frenţe şi cu Velicico cu poghiaz din Neamţu. Şi fusese Mihai- 
vodă de dimineaţă şi afară, pre Bahluiu în sus, dar apoi, 
vădzând că nu-i nemic, s-au întorsu în laşi. Că poghiazul să 
zăbovisă, că veniè becisniceşte, cu zăbavă, că au venit pre 
la Păşcani, de la Păşcani la Cotnariu, şi apoi au venit la laşi. 
Deci Mihai-vodă au apucat numai cu doi, trei copii de-au 
plecat fuga la Cetăţuie, şi cătanele după dânsul. Ce la pod, 
puţintel oarece s-au mai poprit, stându-le împotrivă, păn” s-au 
mai depăratat Mihai-vodă şi au apucat de-au intrat în Cetăţuie. 
Şi nărocul lui că nu l-au ştiut că este el, să-i ţie calea pre 
dincolo de Bahluiu, că l-ar hi prinsu. lar Costantin visternicul, 
cum au audzit de cătani, n-au apucat a spune lui Mihai-vodă 

de tătari, că n-au apucat a veni în laşi, ce au şi fugit în stuh, 
din gios de Balica, iar Mihai-vodă nu ştie de tătari nemic, că 
au venit la Aaron-vodă, nici tătarâi de cătane. 

Atunce cătanele veniè. Frenţe pre suptu deal, cu vo 200 de 
nemți, iar Velicico, cu moldoveni şi cu cătane, lovisă înainte 
în târgu şi slobodzisă şi temniţile şi cuprinsese şi Cetăţuia, numai 
nu să pute lipi, că-i împroşca din Cetăţuie. Deci Frenţe şi cu 
cătanile au lăsat coşul în şes, unde este acmu hălăşteul la 
Frumoasa, şi după ce-au lăsat coşul, s-au suit la deal şi căuta 
loitre şi pripelece, ca să de năvală să saie preste zâdi. Şi alerga 
unii şi din târgu, de li aduce loitre. lar Mihai-vodă atunce să 
teme tare să nu-l iei din mănăstire. Şi toată boierimea să 
spăriesă. Numai au apucat de-au slobodzit o puşcă mare şi au 
început a trage şi clopotele cele mare. lar tătarâi de la Aaron- 
vodă, cum au audzit puşca şi clopotile, oaricumă să îndoie 
dintâiu, să nu fie vreun vecleşug, iar apoi, unde s-au pornit a 
veni ca vântul. Cătanile, cum au vădzut că vin tătarâi, cum au 
lăsat Cetăţuia şi au alergat la coş, la cai. Ce păn-a încăleca ei, 
tătarâi încă au sosit. 

Deci au şi purces cătanile pe lângă pârăul Cetăţuii asupra 
Hlincii a să spărie şi tătarâi a-i încungiura giur împregiur, de 
le da năvală să-i spargă. Atunce au ieşit şi Mihai-vodă cu 
seimenii şi cu streleţii, adecă vânătorii, ce ave, în timpinarea 
lor la Hlince. Şi au început a strânge şi din târgu slujitori, 
cine era. Deci streleţii au început a-i bate rău cu sineţele. 
Păn' ce-au înnoptat, au tot mărsu de la Hlince în sus, pre 
pârău, alăture. lar de la o vreme, băgându-să la strâmtoari, 
vrând să treacă pârăul în cee parte, spre câmpu, n-au mai 
putut ţine războiul. Ce au început a-i răsipi şi a căde acolo în 
pârău, fiind ţărmuros. Carii pre puţini au scăpat. Nărocul lor 
c-au fost noapte. Şi atunce, la acel pârău, au prinsu şi pre 
Frenţe căpitan, viu nevătămat, un tătar. Şi l-au cumpărat Mihai- 
vodă de la acel tătar şi, multu mustrându-l, au pus de i-au 
tăiet capul. Şi pre alţii, pre câţi au mai prinsu den moldoveni, 
vii, tot i-au omorât. Şi mai pre urmă le-u strâns capetele tuturor, 

şi trupurile, şi au făcut o movilă şi o cruce mare cu cerdacu, 
ca să fie de pomenire acolo, la Parasca. Şi nu au fost mai 
mulţi de 300 cătane cu moldoveni cu tot, iar tătari au fost 
mai bine de 5.000, mai la şese mii. 

Atunce, în grabă, mâniidu-să Mihai-vodă, au spândzurat pe 
Cuze spatariul, nepriceştuit, încălţat, îmbrăcat, dându-i vina 
că au scris el la feciori, având acolo la cătani, ca să vie să 
prindză pre Mihai-vodă de aice din laşi. Ce nu să ştie, întru 
adevăr, au ba. Numai în pizmă l-au omorât, că i-au fost năpaste, 
că n-au fost scris. 

A doa dzi, tătarâi au cerşut la vodă 10 pungi de bani, să 
s-întoarcă înapoi, iar Mihai-vodă n-au avut, au n-au vrut să le 
de. Şi le-au dat voie să prade ţara, dincolo de Siretiu, că sunt 
tot haini, cătane. Numai dincoace de Siretiu să nu robască. 

Deci au şi purces pre Bahluiu în sus, pre la Târgu Frumos. 
Şi de la Siretiu încolo au şi slobodzit ceambuluri a prăda, cât 
au putut cuprinde ţinutul Neamţului. Şi păn-în Hangu şi păn- 
în Ceahlău au agiunsu de-au prădat şi au robit. Şi s-au întorsu 
plini de robi în Bugeag. lar cătanile, Cetatea Neamţului au 
lăsat-o plină de bucate şi au fugit la Caşin, la alte cătane ce 
era acolo. 

Scris-au Mihai-vodă şi la Poartă de izbânda ce-au făcut. Şi 
n-au scris cum au fost, ce-au scris c-au fost mulţime şi i-au 
bătut. Pentru acee ş-au agonisit mare credinţă şi laudă şi nume 
de viteaz de la turci, precum îşi scosese şi Cantemir-vodă, mai 
în trecuţi ani, când s-au bătut cu leşii la Boian pre Prut. 

Atunce, tot într-acel an, Şfedul tot să băte cu craiul Daniei 
de cee parte de mare, precum s-au pomenit mai sus. Dând 
năvală, l-au lovit dintr-o puşcă, şi au mai trăit trei, patru dzile 
şi au murit. 

Rădicat-au şfedzii în locul craiului pre o sor a lui. Şi atunce 
au aşădzat toată vrajba oştirii şi s-au împăcat cu toţ craii ce s-au 
pomenit mai sus. Şi au lăsat cine ce-au luat să fie luat, precum 
a arăta mai pre largu la istoria lor. Fără cât, toată Levonia pe 
de iasta parte şi cu crăia Finiei de cee parte de mare şi cu 24 

cetăţi, tot alese, frunte, au rămas să fie tot a Moscalului. Şi 
atunce, aşădzând pacea, au slobodzit pre toți ghenărarii şi 
slujitorii câţi era robiţ de la Poltava şi de printr-alte locuri. Pe 
toţi i-au slobodzit, de s-au dus la ţara lor, la şvedzi. Aşijdere şi 
şfedzii, câţi moscali au fost robiţ la dânşii, pe toţi i-au slobodzit, 
de au venit la Moscu. 

Între acei capete moschiceşti ce-i robisă şfedzii era şi 
Tolbeţschii cneazul rob. Şi atunce ieşind acel cneaz de la robie, 
ave 3 fete mare frumoasă. Atunce au dzis împăratul Moscului 
lui Dumitraşco-vodă să-şi aleagă dintr-acele 3 fete una, care-i 
va plăce, să i-o de să-i fie doamnă. Şi alegându-g una, i-au dat-o 
împăratul. Şi au făcut nuntă cu dânsa, după obiceiu, şi s-au 
cununat. Şi au pus împăratul pe acel cneaz gubernat la Chiov, 
în mare cinste. 

Tot întru acel an era, în Ţara Leşască, cu multă oaste de 
sasi, de mânca ţara. Şi oastea leşască nu ave nici o plată de 
slujba ce sluji. Deci, cum sta obuzul la câmpu, pre marginea 
Nistrului, s-au şi bulzuit un obuz şi au scos pre capetele lor şi ş-au 
ales cap den zvoncic, cum să dzice la noi zorba, anume pre 
un porucinic Branil, să fie cap tuturor slujitorilor. Deci, cum au 
stătut el capi, cum au început a scrie cărţi pre la cele obuzuri 
şi pre la slujitorii ce era împrăştieţi. Şi în scurtă vreme s-au 
strânsu toate obuzurile la un loc. Şi au scris cărţi la hatmanii 
lor să vie şi ei la obuz, să să scoale asupra sasilor, că, de n-or 
veni, n-or mai fi hatmani. Cum au audzit oastea Litfii, cum s-au 
strânsu la un loci. 

Aşijdere şi mazilimea, şlahta, şi ei au rădicat cap pre un 
boier, anume Lidihovschi. Şi s-au strânsu şi ei la un loc cu 
slujitorii. Şi au scris Lidihovschii, care nu a încăleca, toată 
şleahta a fi podan, şi le-or mânca satele. Şi au purcesu asupra 
sasilor. Pre unde-i găsi€, tot îi omorâ€. Şi au pierit mulţi sasi 
păn-au apucat de s-au strânsu la un loc. lar dacă s-au strânsu la 
un locă, nu le pute strica leşii nemică, că sasii ave focă mult. 

Deci leşii vădzând că nu le pot strica nemic, sfătuie unii 
să rădice şi ţara, toată mujicimea, asupra lor, să-i împresoare 

pe sasi mulţimea norodului. Dar Lidihovschii, care era cap 
pre mazili, au dat sfat că nu-i bine să rădice ţara, să s-înveţe 
mujicii la războiu. Că sunt mai mulţi ruşi pravoslavnici decât 
leşi catolici, şi dacă i-or rădica pe toţi, sunt mai mulţi de un 
întunericii de oameni şi orù bate pe sasi şi poate ne-or bate şi 
pre noi şi ne-or lua moşiile. Şi ei s-or închina la Moscu, că 
sunt tot de o lege, şi a fi mai rău, că ne-or lua mojicii ţara. 
„Ce mai bine, fraţilor, noi să ne vărsăm sângele, iar mojicii, 
lasă să şadză ca nişte mojici“. Şi aşè au stătut câtăva vreme, 
de să tot băte. 

Craiul Avgust şede în Sacsonia, că să teme a veni în Ţara 
Leşască, iar pre hatmanii leşeşti, cu meşterşug i-au prinsu pre 
tuspatru la mână slujitorii de prin târguri ce şede. Şi era oastea 
numai să-i taie şi-i suduie tot de faţă, şi le umbla pe denainte 
cu sabia goală, şi-i mustra, şi le dzicè că „voi ne-aţi stricat 
volnicia noastră şi ne-aţi pustiit satele, ţiind cu craiul şi cu 
moscalii, de aduc oştile lor de ne mânâncă satele şi ne-au 
stricat obiceile cele vechi“. Şi i-au pus de-i ţine la vartă 
slujitorească, de-i păzie slujitorii. 

Fraţilor boieri moldoveni, carii sunteţi musaipi la domnu şi 
faceţi obiceiuri carii n-au mai fost în ţara noastră a Moldovii! 
Vă poftim să vă aduceţi aminte, cetind acestu pontu de asupra, 
să vedeţi ce-au păţit atunce acei hatmani pentru obiceiuri noao 
ce începus-a face în Ţara Leşască! 

Atunce împăratul Moscului, vădzând atâta calabalic în Ţara 
Leşască, trimis-au pre Dolhoruc cneazul, cu 30.000 oaste, în 
Țara Leşască, ca să ste să-i împace. Şi au venit cneazul la 
Liubliun şi au stătut de le-au făcut pace. Atunce au venit şi 
Avgust craiul den Sacsonia la Liublin. 

Şi au făcut pace într-acesta chip. Sasii să se ducă toţ din 
Ţara Leşască, fără cât lui să-i de 1.000 slujitori, să-i fie de 
paza curţii lui. Oaste să rămâie 50.000, iar ceelaltă să o 
gonească, că acmu este pace, nu trebuie mai multă. Şi să le 
de leafă, să-ş cheltuiască, iar nu să şadză prin sate, la iernatec, 
să pustiiască satele. 

Domnii să ție câte un steag, iar nu câte doao, trei, şi alții 
nici câte un steag. Slujitorii să şadză prin sate crăieşti, iar nu 
printr-a mazililor, ori vara cu obuzuri, ori iarna prin târguri. Şi 
nemic să nu-i de pre unde a şede, numai lemne şi apă şi grajduri 
de cai. Craiul să facă seimiă în anul al treile, după obiceiu. Că 
acestu craiu nu mai făce niciodată seimi. 

Pentru voievoda Chiovschi, să-i întoarcă pagubele ce au 
avut în pribegie, şi să-ş strângă vecinii lui, ori în ce târgu sau 
sat i-ar găsi, pentru căci au pribegit, pentru să nu-ş piardză 
volnicia lor. Deci trebuie să nu rămâie păgubaş. 

Aşe făci şi boierii noştri. Dacă pribegeşte, iar ceielalţi stau 
cu feliuri de feliuri de năpăşti şi pâri, ca să-l istovască. 

Pre hatmani i-au giurat să fie drepţi ţărâi, iar să nu mai ţie 
de acmu înainte cu alţii streini. Şi aşe i-au slobodzit de la varta 
lor şi i-au lăsat să fie iar hatmani, cum au fost. Aşe s-au aşădzat 
pacea între dânşii. Poate or însemna şi mai multe la istoria lor 
să fie. Deci aşădzându-să pacea, s-au rădicat şi Dolhoruc 
cneazul şi s-au întorsu la ţara sa. 

lară când au fost în al treile an a domniei lui Mihai-vodă, s-au 
gătit turcii să margă să să bată iar cu nemţii, la Beligrad. Şi 
atunce au venit şi craiul Racoţii de la franţoji. Şi au trimis 
Mihai-vodă, cu poronca vezirului, de-au adus şi pe Bercin, 
hatmanul lui Racoți, din Ţara Leşască, fiind pribag în Jolcfa, şi 
cu alţi capete de ai lor, unguri, de i-au trimis la Udriiu, să 
margă şi ei în oaste cu turcii la Beligrad, dându-le turcii şi 
oarece bani, de au făcut oarece oaste, moldoveni, pre cine au 
putut. Şi au mersu în oaste cu veziriul. 

lară Mihai-vodă au încălecat cu tătari şi cu slujitori de a 
lui, de s-au dus la Caşin şi la mănăstire la Mira de-au mai bătut 
pre nişte cătane ce era acolo, cuibù de tălhărit, de i-au spartu 
şi i-au gonit în Ţara Ungurească. Şi pre carii tălhari, pre unde i-au 
prinsu, cu rele şi groznice morţi i-au omorât. lar tătarâi, prin 
ţară pre unde ş-au agiunsu, au tot robit. 

Apoi înţelegându Poarta de ace izbândă a lui Mihai-vodă, 
venitu-i-au poroncă să încalece cu soltanul den Bugeag şi cu 

oastea den Hotin, cu Colceag. Şi când a agiunge veziriul la 
Beligrad, atunce şi ei, pre taină, să intre în Ţara Ungurească, 
să prade, să să tâlnească cu veziriul în Ţara Ungurească. 

Deci pre acea poroncă s-au gătit şi au purcesă Mihai-vodă. 
Tătarâi încă au trecut Prutul pre la Zagarance. Şi s-au tâlnit 
Mihai-vodă cu soltanul şi cu Colceag la Botoşeni, şi au intrat 
prin Câmpul Lungu şi au ieşit la Bistriţă, în Ţara Ungurească. 
Ce soltanul au şi slobodzit tătari în pradă a arde şi a prăda 
satele şi a le robi. lar Mihai-vodă şi cu Colceag, acolo lângă 
Bistriţă, aproape de cetate, au şi prinsu un omă viind cu cărţi 
de la Sibiiu la comendatul de Bistriţă, scriind precum au bătut 
pre veziriul şi au luat nemţii şi Beligradul, şi preste 4 dzile i-a 
veni şi la dânsul oaste. 

Deci Mihai-vodă şi cu Colceag, prindzând acele cărţi, au 
şi răpedzit la soltanul de i-au făcut ştire să s-întoarcă. Şi au şi 
păzit Mihai-vodă şi cu Colceag de s-au întorsu înapoi şi au 
ieşit în ţară. lar soltanul, mai zăbovind vro doao, trei dzile, au 
ieşit mai cu greu, că le ţine calea săcuii. Numai pre tătari îi 
rătui€ nişte cazaci zaporojeni, că era cu soltanul vreo 500, dar 
ar hi ieşit foarte cu greu. Şi au trecut la Bugeag, cu caii stătuţi 
şi mai mulţi pre gios. 

lară pre turci i-au bătut nemţii pre rău. Şi au luat Beligradul 
şi i-au mai lăţit multu şi preste Dunăre, aproape de Filibe. Şi s-au 
dus să intre şi în Bosna nemţii, ce n-au putut, că în Bosna era 
unii paşă, anume Chiupurliul, foarte omii harnic, şi fiind locul 
tare, n-au putut isprăvi nemică, ce încă s-au întorsu cu ruşine 
de la Bosna. 

Franţojul, cum au vădzut că să bate Neamţul cu Turcul, au 
şi început a scorni şi el gâlceavă cu Neamţul şi a să bate cu 
Işpania, ca să împiedece pre Neamţu. 

Atunce au isprăvit şi Mihai-vodă ferman de la Poartă şi au 
trimis pre Costantin Costache visternicul şi pre Luca biv-visternic 
de-au mărsu în Bugeag. Şi au cercat de-au scos robii de la 
tătari, ce-i luasă tătarâi, atunce când au scos cătanile din ţară. 
Şi pre cine au găsit neascunşi şi nedepărtaţi, pe toţi i-au scos. 


273 


— Ion Neculce — 


Împăratul Moscului, vădzând că s-au aşădzat pace despre 
Şfed şi vădzând pre turci că să bat cu nemţii, dusu-s-au şi el 
atunce tocma la franţoji, că doar ar face să să scoale asupra 
Turcului şi Franţojul, şi să să rădice şi el. Şi pentru vasă, ca să 
aibă voie să umble şi a lui pre mare, cum umblă şi a altora, să 
nu ste pricină. 

Ce atunce era craiul tânăr, numai de vro 6 ani, că Liudovic 
murisă. Numai, măcar cum era de mic, dar tot i-au işit înainte 
şi i-au făcut uraţie. Ce împăratul cu epitropii crăiei au vorovit, 
şi i-au răspunsu că ei cu Turcul nu pot să să bată, că lor din 
Țara Turcească li-i agonisita. Şi i-au dzis şi împăratului să ţie 
pacea ce-au făcut, să nu o stirce. lar pentru vase, l-au pozvolit 
să-i umble. 

lară întorcându-să împăratul înapoi, găsit-au în ţara lui alte 
sfaturi asupra lui, făcute de o samă de boieri şi de fiiul său, 
Alexie Petrovici. Deci fiiu-său, dacă au aşădzat, s-au dus la 
nemți şi le-au dzis acelor boieri cum, dacă vor omori pre 
împăratul, să trimiţă să-l cheme pre dânsu, să le hie el împărat. 
Că aşă-i este ruşine de lume, să să afle faţă. Şi dacă l-or pune 
împărat, să-ş iei iar portul cel vechiu, şi oşteni iar cum au fost 
mai de demult, şi să de şi Şfedului înapoi tot ce i-au luat, şi cu 
Turcul şi cu Leavul să s-aşedze, şi să-ş lepede şi puşci şi toate 
tot în mare, şi să trăiască cum au trăit mai "nainte. Că acesta 
împărat îi va istovi detot. 

Deci cum au venit împăratul şi au înţeles acestu sfat, i-au 
şi început a-i prinde şi a le face felii de feliu de cazne şi a-i 
omori. Şi au trimis şi la împăratul nemţescu de au cerşut pre 
fiiul său cu parola. Deci Neamţul l-au dat pe parolă, ca să nu-i 
facă nemic. lar după ce l-au adus la stoliţă, l-au scos la divan 
şi mult l-au mustrat, şi l-au făcut de-au dzis cum că-i greşit şi 
nu-i harnic de împărăție. Şi au încoronat pre un cucon mai 
mic, ce ave cu împărăteasa cea mai de pre urmă, iar pre Alexii 
l-au bătut cu hunutul, şi, neplinind patru dzile, au murit. lar pre 
urmă, fără zăbavă, au giudecat Dumnedzeu, că i-au murit şi 
copilul cel mai mic, ce-l încoronasă. Atunce au omorât 

împăratul şi pre Răzanschii, patriarhul Moscului. Şi de atunce 
n-au mai hirotonisit patriarhu, ce le-au rămas biserica cee mare 
a Rosiei văduvă, şi au făcut sinod, adecă sobor: 12 episcopi 
sunt purtători de grijă bisericii. 

Audzind de aceasta, împăratul Neamţului foarte s-au scârbit 
pre moscali, şi era numai să să bată, nefiind Neamţului voia să 
fie cel mai mic la împărăție. Că Alexie era cumnat cu împăratul 
nemţescu, ţine amândoi 2 surori. Ce au împăcat lucrul, că au 
murit, precum mai pe largu va arăta la istoria lor. 

lară în anul 7226, iar au mărsu turcii la Beligrad şi cu lon- 
vodă al Ţărâi Munteneşti. Şi au stătut la pace: cine ce-au luat 
să fie luat. Timişvariul, Beligradul, cu tot olatul pănă unde a 
agiunge, şi din Oltu în sus să fie tot nemţescu. Atunce au pus 
nemţii pe fiiul lui Şărban-vodă peste Oltu, să fie mai mare. 
Țara Morii, precum au luat-o turcii, să şi o ţie. Pentru Hotin n-au 
pomenit nemică, fără cât au dzis pentru Ţara Leşască să ste 
după cum este aşădzată mai denainte vreme, când s-au făcut 
la Carlovic. Şi atunce, când au făcut la Carlovic, scrie pentru 
Hotin ca să nu-l facă turcii, nici alte cetăţi, nici paşă în 
Moldova să nu fie. Deci stă de atunce Hotinul, aşe îngăimat, 
păn-acmu. Vârtos şede. Nu ştiu de acmu înainte ce a vre 
Dumnădzău să mai lucredzi. Mai sta-o-a, au ba, au poate şi 
câtă ţară au mai rămas, să o iei? Va arăta vremea viitoare, 
cine a agiunge să trăiască. 

Atunce şi Franţojul s-au împăcat cu Neamţul. Şi pre Neculai- 
vodă l-au scos atunce din robie. Şi au mărsu la Țarigrad, iar 
frate-său lon-vodă au mersu la scaonu-ş în Ţara Muntenească, 
şi neplinind anul, au murit loan cel bun şi frumos. Oh, oh, oh! 
Unde or mai găsi muntenii om bun ca lonu-vodă? Şi în locul lui 
au venit iar Neculai-vodă, pedeapsa lor. 

Lui Mihai-vodă i-au venit de la Poartă poroncă să strice 
Cetatea Neamţului şi Miera, unde au şădzut cătanele. Şi le-u 
stricat, iar nu foarte detot. 

Fost-au pre atunce şi o foamete mare în ţară, cât agiunsese 
de să vinde mierţa de pâine în laşi 10 lei. Că numai din Ţara 
Leşască şi din Ţara Turcească aduce oamenii pâine. 

lară la anul după foamete, scornitu-s-au şi un omor mare de 
ciumă în țară, şi au ținut un an şi au agiunsu şi păn-în Podolia, 
în Ţara Leşască. 

Atunce au trimis Mihai-vodă boieri, de-au jăluit la Poartă 
pentru ţinutul Cernăuţilor. Şi au arătat şi ispisoace pentru moşiile 
lor. Şi l-au dat Poarta iar Moldovii şi au trimis turci de-au hotărât 
ţinutul Hotinului şi a Cernăuţilor, să se ştie cât or ţine turcii. Şi 
au iertat şi birul ţărâi pre giumătate, păn-în trei ani. Şi au isprăvit 
de-au mersu un capigi-başu, de-au hotărât şi Bugeagul cu 
Moldova şi au dezbătut bucata cea de loc ce o închinasă Lupul 
vornicul tătarilor, de au dat iar ţărâi. 

Atunce şi mie mi s-au isprăvit ferman de la Poartă de pace. 
Şi am venit la pământul mieu, zăbovind în streinătate 9 ani, 
2 ani la Moscu şi 7 ani în Ţara Leşască, cu multe valuri şi 
supăr, care nu le mai poci înşira cu condeiul mieu. Şi venind 
la Mihai-vodă, toate ce-m luasă Lupul mi s-au dat înapoi. Şi 
am trăit la casa me pănă astădzi, şi înainte cât mi-a mai 
lungi Dumnădzeu viiaţa. 

Pre acele vremi s-au rădicat un beiu turcu despre partea 
Indiei şi au început a să bate cu persii, în câţva ani, al căruie 
nume Merfiiz. Şi mai cuprinsese toată Ţara Persului, că-l tot 
păte Merfeiz pre Persu. Păn’ şi pe împăratul persilor l-au prinsu 
şi i-au scos ochii. Numai un fecior al lui au scăpat şi din cât 
pute, tot să băte. Şi să mărisă numele acelui Merfeiz pre mult, 
cât şi împărăţia ceasta a Ţarigradului începus-a să îngriji de 
dânsul. Că să dusese turcii şi arapii mai giumătate de slujie la 
dânsul. Şi între acele bătăi multe apropiindu-să şi de hotarul 
moschicescu, de Ahastranul, au fost ucis şi câţva neguţitori 
moschiceşti. 

Deci Petru, împăratul Moscului, făcându-ş atunce pace şi 
fiind cuprinsu de oştire, îi era urât să şadză aşe fără oştire. Ce 
au trimis pentru acei neguţitori la împăratul turcescu a Ţarigra- 
dului, cum el nu poate răbda acest lucru, ce să va scula asupra 
persilor, având strâmbătate şi pentru hotar. 

Deci Turcul i-au dat pozvol să-ş cerce strâmbătatea, că el 
n-are acolo amestec, fiind bucuros să s-înceapă gâlceavă acolo, 
să aibă el pace să odihnească. 

lară împăratul moschicescu, vădzând că răspunde Turcul 
aşe, s-au şi gătit şi au şi purcesii cu toată puterea lui tocma la 
persi. Şi au luat şi pre Dumitraşco-vodă atunce cu dânsul şi i-au 
dat o samă de oaste în mâna lui, de l-au pornit preste nişte 
munţi, de-a dreptul pre uscat. lar împăratul cu greimea au 
încungiurat pre apă, păn' s-au tâlnit la un loci. Ce păn-a să 
tâlni cu împăratul, au avut bătaie cu nişte cumuci, şi i-au biruit 
Dumitraşco-vodă. 

Şi împreunându-să oştile la un loc, cei de pe apă cu cei de 
pe uscat, purcedzând pre nişte câmpu otrăvit, au început a le 
muri caii, cât să spăriesă că n-or rămâne nici cu un cal. Păn' de 
la o vreme, luându-şi sama că acel câmpu este otrăvit, îş pune 
traistele în capul cailor, ca să nu apuce iarbă. Că care cum 
apuca, cum muri€. Şi aşe au mărsu doao, trei dzile, cât şi puşcile 
au lăsat înapoi, neavând cu ce le trage, că li murisă caii. 

Deci întrând puţinel într-acea ţară, le-au ieşit cumucii 
înainte, de le-au mai stătut împotrivă moscalilor. Apoi, vădzând 
că n-au nici o putere, s-au închinat. Şi au trimis cumucii pe 
urmă de-au adus şi puşcile moscalior. Şi le-au fost spuind 
cumucii că n-au ştiut pe unde or vini, că acea bucată de locă 
este otrăvită, de nu trăieşte pre dânsa dobitoc. Şi de acolo au 
mersu mai nainte şi au mai dobândit şi vro doao, trei ţărişoare. 
Şi pe urmă s-au împăcat cu Persul, şi încă i-au mai dat o bucată 
de locii împăratului, ca să ţie cu dânsul, să-i de agiutor asupra 
lui Merifeiz. Şi au zăbăvit acolo, spre acele ţări, mai 2 ani şi 
apoi s-au întorsu iară la ţara lor, împreună cu Dumitraşco-vodă. 
lar acolo au lăsat oşti cu ghenărari prin cetăţile ce dobândisă. 
Şi după ce-au venită la stoliţă, la anul iar au mai trimis oști 
acolo, spre acele părţi de loc. Dumitraşco-vodă încă, după ce- 
au venit de la persi, n-au trăit pre mult şi ş-au plătit şi el datoria 
aceştii lumi, cea strămoşască, şi s-au dus cătră părinţii săi. lar 

copiii lui au rămas suptu mila împărătească, aflându-să în slujbe 
împărăteşti, de trăiescu şi pănă astădzi. 

lară împăratul Moscului îş dedesă o fată a lui după Cşendzi 
hanu Holştinschii, care era nepot de sor’ craiului şfedzescu. Şi 
craiul Şfedului, când au murit, au lăsat diiată de crăie surori-să, 
care este acmu vie, iar de a muri €, să rămâie crăia şfedzască 
lui Cşendzi han Holştinschii, că lui i să cade crăia, fiind dintr-o 
altă sor’ a craiului şfedzescu. Deci împăratul Moscului dzice 
ginere-său, lui Cşendzi han Holştinschii: „Cumiă îi aştepta tu 
păn-a muri mătuşe-ta?“ Şi gătie oaste, să-i de să margă să iei 
crăia de la mătuşe-sa. Şi apoi să să pogoare în gios, în Ţara 
Leşască, împreună cu împăratul şi cu craiul Avgust, cu sasii, să 
supuie pre leşi după voia lor, şi aşe să să pogoare asupra turcilor 
cu toţii. Şi aşe începusă să pornească oaste. Dar numai poate-fi 
n-au vrut Dumnedzeu să-i mai lasă să să verse atâta sânge. Şi 
atunce, la acè gătire, s-au războlit şi au murit marele împărat 
Petru Alexiovici în anul 7233. Şi în locul lui au rămas împără- 
teasa lui însăşi-stăpânitoare. 

Împăratul turcescu de la Țarigrad, vădzând că moscalii au 
luat o bucată de locii de la persi, şi Merifeiz au luat iar mai 
bine de giumătate iar de la persi, trimis-au şi el oastea lui la 
persi. Şi au luat şi el o bucată de loci, cu câteva cetăţi mare şi 
vestite. Şi Persul rămăsese un lucru slabu, mai cu nemică. 

lară mai pre urmă, mai încoace târdzie vreme, îndreptatu-s-au 
Persul a bate pre Merifeiz. Şi aşe din bătaie l-au bătut pre 
Merifeiz şi l-au răsipit. Şi ş-au scos toate ţările câte-i luasă şi l-au 
gonit şi pre dânsu înapoi iar la India, de unde venisă, de nu să 
ştie ce s-au făcut, de au pierit pomenirea lui. 

După aceasta s-au apucat Persul a să bate cu împăratul 
turcescu pentru cetăţile ce au luat de la dânsul. Şi o samă de 
cetăţ ş-au scos, şi să tot bate păn-în cestu an 7241. lar moscalii 
tot ţin cu pace ce-au luat de la persi. lar lăsând cele streine, să 
ne întoarcem a scrie iar pentru Moldova noastră. 

lară în ţara noastră, după ce s-au aşădzat acel lucru ce 
scriu mai sus, s-au făcut pace bună. Şi boierii cei pribegi din 

Ţara Ungurească ş-au făcut pace şi au venit toţi în ţară. Numai 
ce-a rămas Vasilie Ceaurul şi cu Velicico sulgeriul, că nu s-au 
încredzut să vie în ţară. Şi au mărsu din Ţara Ungurească în 
Ţara Muntenească, şi acolo au murit amândoi. Şi moşiile 
Ceaurului le-au dat Mihai-vodă altor boieri, streini, iar nu 
neamului său, dzicând că cee ce-au pribegit cu moscalii au 
venit o împărăție şi s-au hainit cu domnu cu tot deci pentru 
aceie li să cade să li să dè moşiile, întorcându-să la mila 
împărăției, iar aceşte ce s-au închinat la cătane, au fost cătanele 
nişte tălhari, şi pentru acee le-au dat moşiile. Precum să va 
alege mai nainte, vremea va arăta. 

lară în al optule an a domniei lui Mihai-vodă dat-au 
Dumnedzeu o fortună gre, şi s-au aprinsu târgul. Şi multe curţi 
boiereşti şi mănăstiri au ars. Şi din mănăstiri au sărit şi în 
curţile domneşti, şi păn-a alerga oamnenii din târgu, au arsu 
detot. Care multe lucruri au arsu de a lui Mihai-vodă, că nu 
pute oamenii şi slujitorii nemic să scoaţă den curte, de fortună 
mare ce era. 

După aceasta s-au apucat Mihai-vodă de iznoavă de le-au 
făcut, cu 2 părţi mai frumoase de cum era întăiu, că întăiu era 
mai proaste. Şi au dat şi de la Poartă 10 pungi de bani milă, ca 
să facă curţile. lar domnia s-au mutat, păn-a găti curţile 
domneşti, în neşte case boiereşti în târgu, anume în casele 
cumnată-său, lui loan Paladi biv-spatar, şi într-a lui Costantin 
Costache vel-spatar, fiind aceste curţi amândoao alăture. 

lară după aceasta scos-au Mihai-vodă pre ţară desetină 
ţărănească de stupi îndoită şi de mascur, de au plătit tot omul, 
şi ţăran, şi boier, şi mazil. Şi fără zăbavă trecut-au preste 
giurământ şi au stricat legătura sfinţilor patriiarşi. Şi au scos 
văcărit de i-au rămas blăstăm păn-acmu, că-l scot şi alţii. Şi au 
scos de moară câte 2 ughi, şi de prisacă câte 2 ughi, şi de 
ţigani câte 2 ughi. Dar apoi de ţigani au făcut legătură. Şi 
vecinii boiereşti şi călugăreşti încă nu-i da cu price, că i-au 
adus din rai€, alții că sunt moşteni. Foarte pre rar de ave boieriul 
prè mari dovadă şi scrisori de-i da. Şi dzice să-ş caute ţăranul 

giurătoriu, să s-îndrepte. Şi aşe foarte bine să îndrepta oamenii, 
ieşind din vecinătate. Ce acmu mazilii nu să mai pârâe cu 
vecinii să-i tragă, ce ţăranii trăge pre mazili la giudecată. 
Aceste toate obiceiuri au rămas în ţară. Vechindu-să domnia, 
nu să mai teme că-i va mai strica nime nemic. 

Țara să întemeiesă în dzilele lui. Să înmulţisă oamenii şi să 
lăţisă satele, că era omu foarte chivernisitor. Pâine să face în 
dzilele lui foarte bună în toț anii; stupii în doao veri s-au făcut 
buni, iar în celelalte proşti; vitele era mai în toţi anii bolnave, 
de murie; fân şi vin multu în toţi anii era; bani mulţi în ţară, la 
neguţitori, de-ş prinde oamenii nevoile; zlotaşii nu vinde vitele, 
că nu-i sirguè cu istovul banilor. Din prostime, pre cine-l ştie că 
are câte ceva, îi şi găsiè pricină şi-l închide şi-i lua trei, patru 
sute de lei, şi mai mult. 

Doamna lui era foarte milostivă. Multe biserici şi mănăstiri 
stricate au acoperit şi le-au tocmit. Şi oameni scăpaţi îi milui€, 
şi pe fete sărace le grijie şi le mărita. 

Mihai-vodă de la o vreme începus-a îndrăzni, şi multă vărsare 
de singe făcè în oamenii cei vinovaţi, cum s-ar dzice furii, 
tălharii. Nu ave nici o trecere sau milă de iertare, oricât de 
mică de i-ar hi fost greşala. Pusese 4 furci mari de le bătusă 
înaintea porţii, unde-i acmu fântâna, de sta acolo aşădzate. Şi 
mai în toate dzilele spândzura tălharii de picioare sau de susiori, 
cu capetele în gios, cu pielea goală. Şi pune pe calr de-i băte 
cu puha, cât nu pute merge boierii la curte de ţipetele lor. Şi 
pre o parte făce şi bine, că să sterpisă tălhăritul. lar mulţi pieriè 
şi drepţi, că ave un armaş mare, grecii, Panaiut, ce-au fost 
cârşmar în Țarigrad, lacom şi fără suflet. Şi pe gura aceluia 
mulţi pătimie. 

Tâmplatu-s-au atunce, grecii carii era a lui Mihai-vodă 
capichihai şi alţii ce slujie la dânsul de-au început a să sfădi ei 
înde ei. Şi s-au făcut 2 cete şi să pârâè totdeuna la Mihai-vodă, 
să-ş mânânce capetele. Într-o ceată era Costantin postelnicul 
şi cu frate-său Manolache, chiurci-başe împărătescu, şi cu alte 
rude a lor, iar într-altă ceată era Tudurache capichihaie şi cu 

un doftor, ginere lui, şi cu lusufache aga. Şi să pârâè o ceată 
pre alta la Poartă, cum au mâncat sute de pungi de bani din 
ţară. Că Mihai-vodă tăiesă şi acest obiceiu, de nu mai trimite 
boieri la Poartă pentru nevoile ţărâi, să vadză ce să cheltuieşte 
acolo, că crede numai pre greci. Şi acmu nu numai la Poartă 
nu merge boierii, ce şi la visterie nu mai intra, să ştie când ies 
nevoile ţărâi, să orânduiască ei. Ce când vre să scoaţă ceva, 
cu grecii sfătuiè şi pornie în ţară boierenaşii lui, cu taină, ştii 
ca cum ar purcede un ceambul tătărescu în pradă, noaptea cu 
taină, în toate părţile. Şi boierii cei de ţară nu ştie nemică. 

Deci poate-fi fiind voia lui Dumnedzeu să greşască, au 
lepădat pre ceata grecilor cea de frunte şi i-au gonit de la 
dânsul, de s-au dus la Țarigrad, şi au priimit lângă sine pre cei 
blăstămaţi, de să sfătuie cu dânşii. Şi aşe, priimind pre aceie, 
încă şi numele său cel bun de uşă deschisă ce-l ave cătră toţi, 
de intra şi copii, l-au stricat acei greci blăstămaţi, alăturându-să 
pre lângă dânsul, şădzând tot cu dânşii de să sfătuie, şi pre 
nime nu lăsa să intre în casă, să-ş plângă jalobele. 

Atunce, la acè vreme, fugisă şi câţva boieri din Ţara 
Muntenească aice, jăluind de Neculai-vodă, şi să ruga să scrie 
la Poartă, să pârască pe Neculai-vodă şi să fie el domnu Ţărâi 
Munteneşti. 

Tot atunce, pre acea vreme, găsitu-s-au şi un copil de creştin 
muncit de bezzaconicii jidovi în chipul muncilor domnului 
Is. Hs. Şi au prinsu pre câţiva jidovi de-au pus la închisoare. Şi 
nu i-au giudecat, ca pe nişte jidovi, mai degrabă, să facă ce le 
va face, ce i-au ţinut la închisoare, gândind doar a lua de la 
dânşi bani mulţi. Şi încă au scris şi la Poartă, ca s-îmbunedze 
pre viziriul, să apuce şi pre jidovii de la Țarigrad, să iei şi 
Poarta o sumă de bani. 

Deci, cum au oblicit solul lui antihrist Pazarghideanul, 
jidovul cel mare de la Țarigrad, au şi început a cheltui bani 
şi a amesteca pe Mihai-vodă. Şi au trimis pe un agă a 
veziriului şi au slobodzit pe jidovii carii era aice. Şi au scris 
să le de pace. 

Aşijdere şi Neculai-vodă, după ce-au oblicit c-au pribegit 
muntenii aice şi-l amestecă, s-au mâniet şi au stricat logodna 
ce făcusă cu feciorul lui şi cu fata lui Mihai-vodă, şi au stricat 
şi prieteşugul. Ş-au vărsat multe pungi la Poartă, şi au amestecat 
mai tare el pre Mihai-vodă. Şi au isprăvit de-au trimis veziriul 
un capegi-baş să ièi pre boierii pribegi, să-i ducă în Ţara 
Muntenească. 

lară boierii munteni nu era în leşi, că-i trimisesă Mihai- 
vodă în Hangu, în munţi, la straja ungurească, cu socoteală 
ca aceasta, că să va mântui de cătră veziriul, că nu sunt în 
ţara lui. Deci viindu-i doao, trei porunci aspre, numai să-i dè, 
s-au căit căci i-au triimis acolo la margine, temându-să că 
nu-i va pute prinde, să-i de în mâna copegi-başii. Şi au trimis 
pre Costantin Ruset ca să-i amăgească cu îmblândzire, cum 
c-au venit de la Poartă răspunsu să-i împace Mihai-vodă cu 
Neculai-vodă. lar în urma lui Costantin Rusetii vornicul au 
răpedzit 100 de seimeni călări noaptea din laşi ca să-i prindză, 
să-i de de grumadzi lui capegi-başe, răpedzind şi la Câmpul 
Lungu să caute să prindză poticile, să nu scape nici unul. Ce 
muntenii, având iscoade, au prinsu de veste mai nainte şi au 
trecut în Ţara Ungurească. Şi s-au întorsu oamenii lui Mihai- 
vodă înapoi, fără de nici o ispravă. Şi n-au avut pre cine da 
pre mâna capegi-başei. 

Deci, întorcându-să capegi-başe la Poartă, au mersu pre la 
Neculai-vodă. Şi l-au umplut Neculai-vodă de bani. Şi mergând 
la Poartă, au pârât pre tare la veziriul pre Mihai-vodă, că nu 
bagă samă fermanul şi n-au vrut să de pe boierii munteni. 

Aceste audzind veziriul, tare s-au mâniet pe Mihai-vodă. 
Deci Neculai-vodă şi cu Costantin postelnicul şi cu frate-său 
Manolache chiurci-başa, ce ave cinste la veziriul, şi cu 
Pazarghidian jidovul s-au făcut tot una şi au cheltuit şi au 
mazilit pre Mihai-vodă. Şi au pus domnu pe nepotul lui Neculai- 
vodă, anume Grigorie Ghica terdzimanul, iar terdziman au 
rămas frateli lui Grigorie-vodă. Aşe l-au adus pre Mihai-vodă 
păcatele, de s-au lepădat de slugile cele puternice şi s-au potrivit 
minciunilor celor blăstămaţi. 

Deci îmbrăcând căftan de la Poartă, Grigorie-vodă au 
trimis pre un capegi-baş cu mazilia aice în laşi, împreună cu 
Enache aga, fecior lui Costantin postelnicul. Şi cetindu-i 
ferman de mazilie Duminecă în 26 dzile a lui septemvri, 
pus-au căimăcani pe Costantin Costache vel-spatar şi pre 
Sandul Sturdze vel-ban. Şi l-au grijit bine, ca pe un domnu, 
cu tot ce i-au trebuit, şi a patra dzi, gioi septemvri 30, au ieşit 
Mihai-vodă din scaon din laşi, can pe o bură de ploaie, 
petrecându-l toţi cu mare cinste. 

Vrut-au atunce o samă de mazili să-i facă gâlceavă, să lege 
ştubeie deşerte, să le spândzure pre lângă drum, pre unde a 
trece Mihai-vodă, pentru căci le-au rămas de la dânsul obiceiu 
de desetină de stângerea caselor. Numai căimăcamii n-au lăsat 
să-i facă ace ocară, scriind Grigorie-vodă de la Țarigrad. 
Aşijdere şi postelnicul învăţasă pre Enache aga, să nu ştie că 
face cineva vrun supăr lui Mihai-vodă. Măcar că el le-u făcut 
lor ruşine, când au purcesu din laşi, dar ei nu trebuie să-i facă 
lui, că le-au fost stăpân. 

Tâmplatu-s-au atunce la mazilie de-au fost can de grabă şi 
au rămas boierii plini de datorii, că dedesă bani împrumut şi 
nu apucasă să-i iei. Că-i pune pre boieri zlotaşi şi-i făce de 
istovie înainte cu bani turceşti. Lua noi şi da vechi. Şi au rămas 
mazilii stânşi. 

Aşijdere şi turcii balgii încă împrumutasă pre Mihai-vodă 
cu bani noi, să ièi vechi. Şi cu ceară, cu miere, pentru 
dobânda lăcomiei, de da mulţi bani. Şi la mazilie au rămas 
şi neguţitorii balgii stânşi. Şi au domnit ţara în rândul al 
treile 11 ani fără trei luni. 

Deci pornindu-să Grigorie-vodă de la Țarigrad, ieşitu-i-au 
toată boierimea înainte la Gălaţi. lară Grigorie-vodă, după ce-au 
agiunsu la Brăila, n-au venit pre uscat, ca alţi domni, ce de la 
Brăila au şădzut în 2 şeici şi au venit tot pre apă, cu multă 
pofală, dzicând din trimbiţă şi din naiuri şi dând şi din puşci, 
pănă ce-au agiunsu la Gălaţi, de s-au împreunat toţi boierii 
țărâi acolo cu dânsulii, după obiceiu. Şi de la Gălaţi au purces 

cu toată boierimea păn-aproape de laşi. Aşijdere şi din laşi 
ieşitu-i-au înainte căimăcanii cu slujitorimea şi cu orăşeni şi 
l-au băgat cu mare cinste în Sfetii Nicolaie, timpinându-l şi 
arhierei cu tot clirosul bisericii. Şi l-au încununat spre domnie 
părintele Gheorghie mitropolitul. Şi de acolo ieşind, au intrat 
în curţile domneşti. 


CAP. XXII 


DOMNIA LUI GRIGORIE-VODĂ, NEPOT 
DE FIIU LUI GRIGORAŞCO-VODĂ, DOMNUL 
MUNTENESCU, STRĂNEPOT GHICĂI-VODĂ 
CE-AU FOST LA NOI, VĂLEAT 7234 


După ce-au venit Grigorie Ghica-vodă în laşi, a treia dzi, 
pre obiceiu, au boierit boierii. Pus-au pre Gavriil Miclescul 
vel-logofăt, pre Darie Donici vel-vornic de Ţara de Gios, pre 
Costantin Ruset vel-vornic de Ţara de Sus, pre Costantin 
Costache hatman, pre Costantin, fratele lui Manolache chiur- 
ci-baş, vel-postelnic, pre Sandul Sturdze vel-spătar, pre lordache 
Ca[n]tacuzino vel-ban, pe Toader Paladi vel-visternic, pre 
lordache Costache, sin Lupului, vel-stolnic, pre Andronache 
Vlasto, cumnată-său, vel-comis. Aceşte era boierii lui Grigorie- 
vodă, mai toţi rudele lui Mihai-vodă, carii fusese şi la Mihai- 
vodă. lar toate trebile era după Costantin postelnicul, şi după 
dânsul era Sandul Sturdze spatar, fiind moldovan şi oarece şi 
neami lui Grigorie-vodă. 

Deci alţi boieri, ce mai rămăsese de atâta vreme de aştepta 
pre Grigorie-vodă, ca să încapă şi ei, vădzând că i-au apucat 
iar ceielalţi boieri pre denainte şi acmu, căuta rău. 

Atunce la banii steagului n-au mai scos altă dajde. Numai 
găsind obiceiu gata de la Mihai-vodă văcăritul, au scos atunce 
şi el văcărit, 10 potronici de cal şi 6 potronici de vită. lar de 
primăvară au scos şferturi, pre putinţă, iar de toamnă hârtii, iar 
uşoare şi fără năpăşti. Şi au mai scădzut desetina boierilor, să 
de de 10 un leu, şi au rădicat ţigănăritul şi morăritul şi 

prisăcăritul şi cârcimăritul, care le scornisă Mihai-vodă. Aceste 
le-au iertat Grigorie-vodă întăiu. 

lară când au fost de toamnă, s-au hainit un boier, anume 
Dumitraşco Racoviţă hatman, fratele lui Mihai-vodă. Fiind 
mazil la ţară, au început a scrie cărţi la frate-său, la Mihai- 
vodă. Deci oblicind Grigorie-vodă, au trimis la dânsul să-l 
prindză, iar el simțind, au fugit la tătari în Bugeag. Şi cu dânsul 
au fugit şi ginere-său, lordache stolnicul. 

lară în scurtă vreme s-au burzuluit şi Adli-Gherii Calga, 
soltan de Bugeag, asupra lui Medli-Gherii hanul şi au încălecat 
cu tot Bugeagul. lar pricina era aşe. Mai nainte vreme cu câţva 
ani fugisă un Bahti-Gherii, ce-i dzice poreclă Delii soltan. 
Acesta, fugind spre calmâşi, făce multe amestecături pentru 
hănia Crâmului. Să agiunge cu şerimii din Crâm, făce de scote 
Poarta mai totdeuna pe han. Deci Poarta au ales pe acest han, 
anume Medli-Gherii, de omă rău, ca doar va pute supune pre 
şerimi şi pre mârzaci. Deci luând hănia, mulţi mârzaci şi şerimi 
au tăiet, păn’ şi pre nişte nepoți a lui de sor. Şi vădzând acest 
Calga soltan, n-au mai putut răbda a vede atâţe capete pierind, 
precum ei n-au mai avut acest obiceiu să să piardă mârzacii. 
Ce au şi încălecat atunce toţi bugegenii cu zorba, şi au scris şi 
la Poartă, cerşind han pe un frate a lui, anume Caza-Cheri. Şi 
Poarta nu vre, dzicând că tot aşe s-au învăţat de schimbă hanii 
şi nu le pot intra în voie. 

Atunce s-au făcut mare spaimă în toate ţările împregiur. 
Şi s-au bejenit Ţara Moldovii, temându-să încă şi raieoa 
Tighinii şi a Hotinului şi Ţara Rumânească, şi-ncă şi preste 
Dunăre, şi Ţara Ungurească, şi Ţara Leşască de încălecarea 
acelui soltan cu tot Bugeagul. Că nu ştie alte ţări şi olate 
adevărul, ce vor să facă, măcar că dzice ei că nu le trebuie 
Adli-Gherie hanul, că le strică obiceiele, de le taie mârzacii 
şi şerimii ca un casap, şi scrie la Poartă să le de pre Caza- 
Cheri să le fie han. Dar tot nu pute oamenii crede, aşe este, 
au altă ceva or să facă. Şi multu au umblat prin Bugeagu, 
după ce-au încălecat. Apoi au trecut Nistrul şi s-au dus în 

câmpi, aproape de Ceahrin, de şede cu multe voroave şi 
spaime acestor ţări prinpregiur, ce scriu mai sus. 

Atunce, cu câteva luni mai nainte, să tâmplasă de hotărâsă 
Grigorie-vodă locul ţărâi şi stricasă capegi-başe, de la Poartă, 
ce venisă cu ferman, câteva câşle tătărăşti, împreună cu 
oamenii lui Grigorie-vodă. Deci tătarâi, vădzându-să toţi la un 
loc, să foarte lăuda asupra lui Grigorie-vodă şi asupra ţărâi, 
dzicând că le-au arsu mulţime de robi şi de copii şi le-au stricat 
câteva geamii. Deci şi boierii ce era pribegi acolo, Dumitraşco 
Racoviţă hatman şi cu ginere-său, lordache Costache stolnic, 
făce şi ei multe amestecături la soltanul şi la mârzaci, cu vorbe 
rele şi îndemnături asupra lui Grigorie-vodă. 

Grigorie-vodă înțelegând că să laudă soltanul şi mârzacii 
asupra lui, ave mare grijă şi Grigorie-vodă şi toată boierimea. Şi 
ţara încă să bejenisă. Şi era Grigorie-vodă în curţi în laşi, închişi 
cu slujitorii, în tot ceasul aşteptând gata să-l lovască. Şi trimite 
la soltanul oamenii săi, cu daruri totdeuna, ca să-l împace. Şi 
nu-l pute sătura nici cu un feliu de daruri. Era şi giupânesele 
boierilor pribegi aice, la popreală, în laşi, de Grigorie-vodă. 
Trimis-au soltanul un agă al său la domnie, să le lasă să margă 
la bărbaţii lor în Bugeag. Şi îndată le-au slobodzit, de s-au dus, 
cu tot ce-au avut, în Bugeagi, la boierii lor. 

lară pre urmă n-au cutedzat Grigorie-vodă ca să şadză în 
leşi, ce s-au dus la Botoşeni, de-au şădzut câteva dzile. Şi 
pre doamna-ş au trimis-o la Hotin, de-au şădzut păn' s-au 
împăcat lucrul. 

Audzind Poarta împărăției de atâte amestecături acelui 
soltan, au orânduit un sarascheriu, cu câteva mii de oşti turceşti, 
şi pre Grigorie-vodă şi pre Neculai-vodă, domnul muntenescu, 
şi pre Colceag-beiu cu lipcanii şi cu spahiii de Hotin, să margă 
toţi în Bugeag, asupra acelui soltan şi a bugigenilor. Deci acel 
sarascher au venit cu oaste la Smil, aşteptând să să strângă şi 
alţii acolo. Neculai-vodă încă au venit păn’ la Gălaţ, Colceag- 
bei încă de la Hotin au trecut pe Prut la Smil, iar Gligorie-vodă 
s-au pogorât de la Botoşeni pre la Cotnar şi au venit iar la leşi. 


286 


— Letopiseţul Ţării Moldovei — 


Şi au şădzut cu corturili şi cu toată oastea lui în câmpu la 
Balica vro 2 săptămâni în postul Crăciunului. Şi de la Balica 
au trecut codrul la Scânteie şi au mersu în gios pe Bârlad pân’ 
la Roşieci. Şi de acolo au mărsu la Fălciiu şi au trecut Prutul şi 
au mers la Codrul Chigheciului, de-au şădzut acolo vro doao, 
trei săptămâni. 

Deci sarascheriul oştilor au scris la acel soltan să-ş plece 
capul, să margă la Poartă, că nu va ave nici o nevoie, iar pre 
hanul această dată împărăţia nu va să-l mazilească. Deci el, 
vădzând acel răspunsu de la sarascheriul şi înțelegând că şi 
hanul vine cu oaste din Crâmiă, şi alţi megieşi pre dincoace, 
ş-au plecat capul şi au purcesiă la sarascheriul la Smil, de s-au 
dus la Poartă, fără nici o grijă. Şi nu i-au făcut împărăţia nemică. 

lară lusuf Mârza şi cu vro doi, trei mârzaci au pribegit în 
Țara Leşască, de au trăit acolo câtăva vreme. 

lară hanul au stătut de-au iernat în Bugeag păn-în primăvară, 
cu multă cheltuială şi silă bugegenilor de crâmeni. Atunce au 
scos mai marii Bugeagului şi ei văcărit, de-au dat mulţi bani 
hanului, mai sus văcăritul de cumu-i la noi. lar Gligorie-vodă, 
după ce-au aşădzat pace între dânşii, au venit de la codru 
întinsu la leşi. Şi cât au şădzut în codru, fân, grăunţă tot de la 
tătari au mâncat toată oastea. Şi la purcesii au pus de-au făcut 
şi o movilă mare în codru, ca să rămâie de pomenire. 

Atunce şi Grigorie-vodă, după ce-au vinit la leşi din oaste, 
trimis-au ardzu de jalobă la împărăție pentru stricăciunea ce-au 
făcut tătarâi ţărâi şi pentru boierii pribegi, ce sunt rudă lui Mihai- 
vodă, cum au făcut atâte amestecături la tătari, fiindu şi cu 
îndemnarea lui Mihai-vodă, de s-au făcut aceste. Deci Poarta 
au bănuit tare lui Mihai-vodă şi au făcut ferman la hanul pentru 
acei boieri pribegi, să-i dè pre mâna lui Grigorie-vodă. Şi toată 
paguba ţărâi şi cheltuiala ce-ar hi făcut Grigorie-vodă cu oastea 
să i-o plinească de la tătari. 

Atunce au trimis Grigorie-vodă la hanul pre Darie Donici 
vel-vornic şi pre Sandul Sturdza vel-visternic cu fermanul Porții 
şi cu izvod de pagube. Deci pre boierii pribegi nu i-au dat, că 

lordache au fugit în Crâm la un soltan, feciorul hanului, iară 
Dumitraşco hatman au fugit teptil preste Dunăre, trăgându-să 
la Țarigrad, la frate-său, la Mihai-vodă. Ce frate-său nu vre să-l 
priimască, temându-să de la Poartă să nu oblicească că-i la 
dânsul. Ce umbla mistuindu-să prin Dobrogea din loci în loc. 
lar pagubele de la tătari i-au plinit toate. 700 pungi bani gata 
i-au adus în laşi cu nişte cămări cu cai. Care lucru era de 
mirat, unde au isprăvit Grigorie-vodă de-au întorsu tătarâi 
pagubele moldovenilor, că avè mare trecere la Poartă. Însă 
aceşti bani nu i-au luat toţ Grigorie-vodă, ce giumătate i-au 
dat hanului, şi o samă au dat şi oamenilor celor cu pagubele. 

După aceasta, mergându Costantin postelnicul la Poartă, 
au oblicit şi pe Dumitraşco hatman că-i în Dobrogea, la unu 
sat, teptil. Şi fiind aproape de calea lui Costantin postelnicul, 
au umblat cum au putut şi l-au prinsu. Şi făcând ştire lui Grigorie- 
vodă, au şi trimis de l-au ferecat în obedzi şi l-au adus în laşi. 
Şi l-au pus la gre închisoare câteva luni, păn-au dat câţva bani, 
şi apoi iertându-l, l-au slobodzit. Şi ducându-să la satul lui, la 
Fereşti, au mai trăit trei, patru dzile şi au murit. 

lară în al treile an a domniei lui Grigorie-vodă s-au făcut de 
cătră toate părţile bună pace. Şi s-au apucat de-au acoperit 
mănăstirea Balica cu oale şi au tencuit-o pre dinafară şi au 
făcutu-i şi tindă, şi au zugrăvit-o peste tot pri dinlontru, şi zid 
împregiur, şi clopotniţă, şi curţi de piatră. Şi au îndzăstrat-o cu 
toate, cu veşminte, cu odoară şi cu bucate, şi cu robi şi moşii şi 
vii, ca pre o mănăstire deplin. Aşijdere au mai făcut curţi scumpe 
şi hălăşteu cu iaz la Frumoasa, să fie de primblare domnilor. 

Făcut-au şi turnu mare pe poartă, în curtea domnească, şi 
ceasornic mare, aşijdere şi 2 cişmele, fântâni aduse pre oale, 
cu multă cheltuială, una denaintea porţii curţii domneşti şi 
una denaintea feredeului. Aşijdere şi feredeul l-au mai tocmit. 
Mai tocmit-au şi câteva casă în curţile domneşti şi odăile 
simenilor şi la grajduri. Ce era stricat, tot au tocmit. Făcut-au 
casă frumoasă şi-n Galata. Şi au tocmit chiliile la Bârnova. 
Aşijdere şi la Bărboiu au făcut turnu şi au coperit-o. Şi alte 
multe sfinte biserici au dires şi au tocmit. 

lară când au fost în al patrule an a domniei lui, în anul 7238 
murit-au şi Neculai-vodă, domnul muntenescu, unchiul lui 
Grigorie-vodă. Şi l-au îngropat în mănăstirea cei de dânsu zidită 
la Văcăreşti. lar în locul lui au rădicat muntenii pe fiiul său 
Costantin-vodă. Şi i-au rămas lui Neculai-vodă 3 ficiori, cari 
mai pe urmă au ieşit domni, Costantin şi lon, precum le scriu 
înainte istoriile. lar unul, Alecsandru, vremea înainte va arăta!. 

lară în scurtă vreme făcutu-s-au mare zorba în Țarigrad, 
rădicându-să inicerii asupra lui sultan Ahmet. Şi l-au scos de la 
împărăție şi au pus pre un nepot a lui, anume sultan Mahmut. 
Şi-ntr-acea zorba multe capete au pierit şi mulţi veziri s-au 
mazilit. Şi să can potoli zorbaoa şi iar să scornie. Atunce 
mazilind pre veziriul, găsit-au multă avere la dânsu, iar mai 
mult au găsit la chihaieoa lui. C-au aflat mai bine de 40.000 
pungi bani, fără drugi de aur sleiţi şi alte odoară. Că atunce 
dedesă voie de bè mai toţ turcii vin. Pentru acee s-au făcut 
zorba, de-au schimbat împărații. 

Atunce şi Mihai-vodă aflând vreme, au mazilit pe Costantin- 
vodă din Ţara Muntenească, de n-au plinit încă bine luna cu 
domnia după moartea tătâne-său. 

Atunce au mazilit şi pe Adli-Gherii, hanul tătăresc, şi au 
pus pre Caza-Cheri, carii şi-l poftisă ei mai nainte. Şi au ieşit şi 
Medli-Gherii soltan, care fusesă cu zorbaoa. 

Atunce zorbalele au găsit pe un casap sirbu, anume Buţuca- 
chii, prieten al lor, şi ducându-l la veziriul cel nou, l-au făcut, 
fără voia lui, de l-au îmbrăcat în căftan, să fie domnu în 
Moldova. Ce îmbrăcându-l, nu i-au dat ferman să-l trimiţă aice 
mai în grabă. 

De aceasta oblicind Grigorie-vodă, spus-au tuturor boieri- 
lor. Şi s-au sculat toţi boierii de au scris la Poartă cum nu le 
trebuie acela domnu, şi s-au gătit să fugă. Şi fiind aice şi un 
turcu mare, ce venisă cu căftan, şi au mărsu toţi boierii la acel 
turcu de i s-au rugat. Şi spuind turcul la Țarigrad cumu-i pofta 
boierilor, mânietu-s-au împăratul şi veziriul. Şi pre mulţi de 


' Ultimele două fraze sunt adăugate de Neculce. 

acei cu zorbaoa au tăiet, de i-au mai împuţinat. Şi au tăiet 
atunce şi pre acel domnişor Buţucachii-vodă, nepurces încă 
din Țarigrad. Şi de iznoavă au trimis altu căftan de domnie lui 
Grigorie-vodă. 

Tot atunce au mărsu mârzacii câţva la Țarigrad de au pârât 
pe hanul cel mazil pentru câte răutăţi le-au făcut. Şi au jăluit 
şi pre Grigorie-vodă de bani ce le-au luat şi de alte multe 
strâmbătăţi ce-au avut. Deci Poarta au orânduit aceasta la paşa 
de Tighine, trecând Caza-Cheri han pre acolo, să ièi sama şi 
să-i aşedze. Atunce au venit şi lusuf Mârza din pribegie de la 
leşi. Şi viind prin laşi, l-au dăruit Grigorie-vodă foarte bine, ca 
să-l facă prieten pre un câine. Şi mergând la hanul, l-au priimit 
bine şi-ncă l-au şi dăruit. 

lar înaintea aceştii zarve făcutu-ş-au pace şi lordache 
stolnicul de cătră Grigorie-vodă. Şi viind din Crâm, l-au priimit 
vodă şi l-au iertat de toate greşelele lui. Şi-ncă i-au făcut şi un 
rând de haine şi i-au dat şi din bucate. Şi iar îl luasă în dragoste, 
socotind că-ş va părăsi năravul şi a fi cu bine domniei şi cu 
priinţă. L-au trimis la Tighine pentru acei mârzaci ce pârâsă 
pre Grigorie-vodă la Poartă, ca să ste la soltanul şi la mârzaci 
să aşedze acest lucru, ştiindu-l că să ştie cu dânşii. 

lară după ce-au agiunsu la Tighine, n-au căutat pre slujba 
lui Grigorie-vodă şi s-au apucat iar de alte amestecături să 
facă, mai mare decât cele dintăiu. Şi la Grigorie-vodă scrie 
într-un chipu, iar cătră alţi boieri de aice din ţară scrie într-altu 
chip, cum că este gata domnia lui Costantin Duca-vodă dată 
de la Poartă, protivindu-să şi el minciunilor tătarâlor. lar acei 
era anume Costantin Costache hatman, văr primare cu lordache 
stolnicul, cu frate-său Gavriil păharnic şi loan Păladi vel-vornic 
şi cu fiiu-său Toader vel-ban şi Toader Costache stolnicul şi cu 
lordache Ca[n]tacuzino spatariul şi alţii mulţi. S-au făcut toţi 
la un cuvânt, pre scrisorile lui lordache, fecior Lupului, şi să 
sfătuisă că să fugă la soltanul, să ste pricină Ducăi-vodă, să nu 
fie, şi să-ş rădice pre unul dintre dânşii domnu. Şi aşe au umblat 
cu acest sfat câtăva vreme, nici să duce, nici spune lui Grigorie- 


290 


— Letopiseţul Ţării Moldovei — 


vodă, ce sta în cumpene şi să mira ce or face: fugi-or, au spune-or 
lui Grigorie-vodă. Unii dintre dânşii dzice să fugă, alţii dzice 
să spuie lui vodă, păn-au oblicit Grigorie-vodă ce vor să facă 
ei, cum giurui€ hanului ţara din Prut încolo, să fie loc tătărăscu, 
numai să le isprăvască acest lucru pre voie, să-ş rădice domnu 
dintre dânşii pre cine or socoti ei. 

Deci au şi prinsu pre acei boieri ce era în laşi şi i-au închis. 
Şi au răpedzit şi la cei de la ţară, de i-au prinsu, şi ferecându-i 
i-au adus şi i-au pus la închisoare, pe unul într-un loc, pre altul 
într-alt loc. 

lară pre lordache stolnicul, feciorul Lupului, nici l-au mai 
adus la Grigorie-vodă să-l giudece, şi cum l-au adus în laşi, l-au 
şi dus înaintea porţii, la cişme, şi au poroncit de i-au tăiet 
capul. lar pre ceielalţi i-au mai ţinut oarece închişi şi i-au iertat, 
puind pre unii la giurământu, pe alţii şi fără giurământ. 

Atunce au pus pre Costantin Ruset vornic de Ţara de Gios, 
iar pre mine, loan Niculce biv-hatman, m-au pus vornic de 
Țara de Sus şi pe Sandul Sturdze hatman şi pe Costache Razul 
spatar mare şi pe Andreeş Ruset visternic mare. Şi aşe s-au 
potolit acele calabalicuri. Fugit-au atunce Gavriil păharnic la 
Bugeag, şi multe vorbe rele au grăit cătră sultanul şi cătră hanul 
pentru Grigorie-vodă. lar pre urmă l-au dat lui Grigorie-vodă 
de grumadzi. Ce Grigorie-vodă nu i-au făcut nici un rău! şi l-au 
iertat, nici s-au uitat la ocărâle ce-i făcusă şi la ponturile ce-i 
scrisesă Gavriil. 

Uitaţi-vă acmu, fraţilor, câtă ocară au avut Grigorie-vodă 
de la aceşti boieri atunce! lar el i-au iertat, şi fără zăbavă, încă 
pe unii i-au şi boierit, de-au fost la cinstea dintâi. Un domnu 
strein, şi câtă milă au arătat! lară după acee au trimis pre alţi 
boieri de-au stătut la giudecată cu tătarâi la Tighine. Şi multă 
cheltuial-au făcut păn” s-au aşădzat, mai îndoit de cât luasă el 
de la tătari. Şi au luat şi o bucată de loci de a Moldovii, din 
hotarul cel vechiu, cale de un ceas. 


1 Ultimele trei cuvinte, absente în ms. 253, sunt adăugate din ms. 53. 

Pre atunce, cu acele schimbări multe a vezirilor şi cu 
calabalicul tătarâlor şi cu amestecăturile acelor boieri, cădzusă 
ţara şi Grigorie-vodă la o mare datorie. 

Tâmplatu-s-au într-aceşti doi ani, la văleat 7239 şi 7240, 
de-au fost şi timpurile proaste, de nu s-au făcut pâine din laşi în 
sus, şi era şi foamete, dar nu prè mare. Agiunsese mierţa de 
mălai, în sus pe suptu munte, la 4 lei. Dar Grigorie-vodă, având 
mălaiu mult la Fălciiu şi la Chişănău, strânsu din uşor, da acelor 
oameni de la ţinuturile den sus câte 6 potronici mierţa şi-i aştepta 
de bani pănă toamna. Şi încă au căutat câteva cară cu chirie, 
de-au încărcat pâine şi au trimis-o pre la târgurile den sus, la 
Roman, la Neamţu, la Botoşeni, la Soceavă şi la Cernăuţi, de 
o da oamenilor fără bani. Numai chiria îş plăti€, ce şi acee cu 
păsuială, dând întăi domnia chirigiilor, apoi, cu vremea, scote 
de la acei oameni. 

lară tot întru acestaş an 7240 arătat-au Dumnedzeu greu 
bănat asupra creştinilor, pentru multe păcateli şi fărădelegile 
noastre. Fără lipsă de pâine ce era, au mâncat şi lupii oameni 
pre suptu munte, la ţinutul Neamţului şi la Soceavă. Ce curund 
ş-au întorsu sfinţia sa mânia şi ne-au trimis iar linişte de cătră 
acele hieri sălbateci. Dar să spăriesă oamenii. 

Costantin-vodă, fecior lui Neculai-vodă, după ce l-au mazilit 
turcii şi l-au dus în Țarigrad, n-au plinit anul mazil şi iar au 
ieşitii domnu în Ţara Muntenească la văleat 7240. Că atunce 
tot era Poarta neaşădzată, şi s-au tâmplat de-u cădzut un vezir, 
de-i dzice Topală-paşa, prieten lui Costantin-vodă şi duşman 
lui Mihai-vodă. Deci cum au cădzut acel Topalu-paşa vezir, 
au şi pârât boierii munteni pre Mihai-vodă la acela, ştiind că i-i 
neprieten, pentru multe superi ce le face Mihai-vodă şi le strică 
obiceiurile, ca şi când au fost în Moldova, şi le ie mare sume 
de bani. Deci veziriul l-au şi mazilit, şi trimisesă să-i taie şi 
capul. Numai nişte prieteni a lui Mihai-vodă au agiunsu de-au 
dat ştire împărăției, şi aşe au scăpat. Şi l-au adus în Țarigrad 
viu şi l-au închis. Dar pre acel prieten grec, anume Venitura, 
ce-au dat ştire împărăției pentru Mihai-vodă, oblicindu-l 

veziriul, i-au tăiet capul. Şi tot n-ar hi scăpat şi Mihai-vodă, că 
trimisese veziriul de venisă câţiva boieri din Ţara Muntenească 
de-l pârâe. Numai norocirea lui atâta au fost, că s-au tâmplat 
de s-au mazilit şi veziriul. Dar numai 4 dzile de-ar hi mai trăit 
veziriul, era baraiamul, şi atunce ar hi pierit şi el. Numai vrând 
Dumnedzeu, au ieşit de la închisoare deodată. 

Costantin-vodă, domnul muntenesc, viind în Bucureşti, s-au 
aşădzat cu bună pace de cătră toţi boierii şi le-au dat toate în 
mâna lor să chivernisască. Şi trăie tot cu linişte, nu ca la tată- 
său, Neculai-vodă, ce într-alt chip, foarte cu bună îmblândzire 
de cătră domnie. 

Scris-au Costantin-vodă la vără-său Gligorie-vodă, domnul 
Moldovii, ca să-i caute o fată di boieriu din Moldova, să-l 
logodească, ca să-i hie doamnă. Deci Grigorie-vodă cu mare 
bucurie au priimit şi cercând au aflat o cucoană, fată fecioară 
a lui Costantin Ruset vel-vornic, foarte frumoasă şi înţeleaptă, 
anume Caterina, şi de bun neamii şi lăudat. Şi au făcut logodnă 
şi au trimis-o mai pre urmă cu părinţii săi şi cu alţi boieri, 
rudenii a ei, tocma la Bucureşti. Şi au făcut mare şi frumoasă 
nuntă domnească. La anul 7241 noievrie 12 au fost nunta. După 
aceasta au scris Costantin-vodă cu mare mulţămită la Grigorie- 
vodă de slujba ce i-au făcut. 

Mihai-vodă, schimbându-să veziriul, şede cu pace la Țarigrad 
şi oarecumiă şi can cu nădejde de laudă asupra muntenilor, 
făcând şi un ardzu viclean, dzicând că-i de la nişte boieri 
munteni. Deci veziriul au trimis să vie boierii, să ste faţă cu 
dânsul. lar ei audzind, au şi fugit, unii în Ţara Ungurească, 
alţii în Moldova, vădzând că-i cheamă la Poartă. Şi au datu 
ştire la Țarigrad cum toată ţara s-au încărcat, audzind de Mihai- 
vodă că iară îi să vie domnu. lar împărăţia audzind, s-au mâniet 
şi au făcut pre Mihai-vodă surgun la Miidili, precum va arăta 
mai nainte vremea. Şi au cheltuit atunce Costantin-vodă la 
Poartă 1000 pungi, ca să omoare pe Mihai-vodă. Şi turci[i] 
bani au luat şi nu l-au omorât!. 


1 Ultimele două fraze sunt scrise de Neculce. 

Tot întru acestu an îndemnatu-s-au Grigorie-vodă anume 
că merge la primblare la Prigoreni, la vornicul loan Niculce, 
şi la Ruginoasa, la hatmanul Sturdze. lară de la Prigoreni au 
trecut la Roman, de la Roman la mănăstirea Neamţul. Şi au 
scos icoana den mănăstire ş-au ţinut-o sângurii Grigorie-vodă 
cu mâna lui. Şi s-au închinat foarte frumos, cât să mera şi 
[Grigorie]-vodă şi turcii care era cu Gligorie-vodă. Şi călugării 
de la mănăstire dzâce că nu s-au închinat ace sfântă icoană 
ca atunce niciodată, aşe frumos ca atunce. Şi de acolo, la 
Baie şi la Săcul, apoi la Slatina şi la Dragomirna şi la Soceavă. 
Şi au umblat prin cetatea Socevii de-au vădzut-o. Apoi la 
Pobrata şi apoi la Păşcani şi la Ruginoasa, apoi s-au pogorât 
în laşi. Aş€ într-o săptămână au umblat de-au vădzut toate 
mănăstirile şi locurile şi satele boiereşti, ca să ştie cine cum 
să ţine. Măcar că cei proşti şi neagiunşi de minte hulie, dar 
acea primblare era de mare laudă şi folos. Că poate-fi de-ar fi 
mai zăbovit cevaş într-acest an cu domnia, ar fi arătat milă 
cu mănăstirile şi cu casele boiereşti. Că au strânsu cu cărţi 
pre toţi igumenii de pre la mănăstiri la Boboteadză, de le-au 
făcut căutare de câte moşii au şi cine le stăpânescu moşiile. 
Şi au dat poroncă să nu-i ştie că le sunt moşiile închinate pe 
la boieri, ce să şi le stăpânească ei. Şi au dată acel izvod la 
vel-logofăt, să le poarte de grijă. Şi li să adeverie că le va 
pune la o cale şi pre mănăstiri şi pre satele lor. 

Pănă acmu, în al şesele an a domniei lui Grigorie-vodă, în 
Ţara Moscului este pace, şi ţine samoderjavia împărăției o 
nepoată de frate a lui Petru Alexiovici împărat, anume Anna, 
fiica lui loan împărat. 

Despre leşi, iarăşi pace. Silie Avgust craiu, pănă era viu, 
vădzându-se bătrân, ca să-i coronească leşii fecioruliă, să fie 
craiu în locul lui. Ce leşii n-au priimit, măcari că multe giuruinţă 
le adeverie craiul leşilor, dar ţara n-au vrut. Murit-au şi câţiva 
domni leşeşti într-aceşti 6 ani a domniei lui Grigorie-vodă, tot 
capetele cele vestite şi tuspatru hatmanii leşeşti. Deci craiul 
încă, dacă au vădzut că nu priimescu leşii să-i coronească 

feciorul în locul lui, nici el n-au vrut să puie hatmani. Şi sede 
şi acmu oastea leşască fără hatmani, numai un rementariu, de 
poartă de grijă oștilor, anume Ponitovschii. lar în cursul anilor 
7241, în luna lui decheămivrie în 23 de dzile, murit-au şi acest 
craiu leşesc, anume Avgust, în târgu în Varşavă. Ce s-a mai 
face, va arăta vremea viitoare. 

Trecut-au şi un sol mare leşescu la Poartă, dar nu prin leşi, 
ce de la Hotin au mersu dreptu pre Prută. Şi i-au trimis Grigorie- 
vodă conac şi boieri întru întimpinare-i la Ţoţora, dzicând acel 
sol că merge pentru întemeietul păcii la Poartă, fiind împărăție 
noao. Şi numai preste iarnă au zăbovit, iar de primăvară iar s-au 
întorsu înapoi şi iar pre Prut au mersu. Şi i-au trimis Grigorie- 
vodă conac cu Sandul Sturdze hatmanul. Numai acmu craiul 
murisă, când s-au întorsu solul. 

Despre persi, împărăţia Ţarigradului tot încă au oaste, pentru 
acele târguri ce le luasă mai nainte, când să băte persii cu 
Merifeiz. Acmu Persul de Merifeiz s-au mântuit, cu moscalii s-au 
împăcat, iar cu turcii încă tot nu s-au aşădzat. Ce toate ce s-or 
mai lucra de acmu înainte vremea viitoare va arăta. 

Totii întru acestaş an era mulţi oameni den Ţara Rumânească 
şi din Moldova strânşi la Milcov. Şi cându era nevoi dincoace, 
ei fugie dincolo la munteni, iar când era nevoi dincolo la 
munteni, ei trece dincoace. Tot aşe umbla, cu vicleşug. lar 
Grigorie-vodă au trimis pre Enache aga, feciorul lui Costantin 
hatman, lază de feliul lui, cu mulţi slujitori, fâcând veste că 
merge în gios la vădrărit. Şi aşe într-o dzi, fără veste i-au lovit 
şi i-au prinsu pre toţi. Şi rădicându-i de acolo, i-au adus în laşi, 
de i-au aşădzat, ca la vreo 2.000 oameni. Deci fiind atunce de 
cu toamnă frig, mulţi copii şi oameni bolnavi au murit pe drum 
de foame şi de frig. Şi după ce i-au adus în laşi, mulţi fugiè. Şi 
trimite Grigorie-vodă de-i prinde şi-i da pre uliţă, ca să-i sparie 
să nu fugă, având gându ca să facă laşii mare, precum au dzis 
că sunt Bucureştii în Ţara Muntenească. Şi multu greu au tras 
bejenarii preste iarnă, că cădzusă o iarnă pre mare şi gre. De 
la 6 dzile a lui deche[m]vri[e] s-au început şi au ţinut păn” la 

20 de dzile a lui martu, tot cu omăt, iar şi pănă-n Sfetâi 
Gheorghie tot frig au fost. Şi sfârşisă oamenii nătreţele, de 
agiunsese stogul de fân 10 sau 12 lei, şi încă nu să găsie. Perit-au 
multe vite a lăcuitorilor, iar aşeşiă a bejenarilor au pierit mai 
detot, fiind nişte oameni neaşădzaţi. 

lară când au fost în luna lui april în 13 dzile, în anul 7241, 
au şi sosit veste de la terdzimanul la frate-său, la Grigorie- 
vodă, precum împărăţia au îmbrăcat pre căpichihăile lui cu 
căftane, ca să să mute cu domnia în Ţara Rumânească, şi 
Costantin-vodă, domnul muntenescu, să vie cu domnia aice în 
Moldova. Şi cum i-au nemerit acea veste, au şi răpedzit pre 
Enache aga în Ţara Muntenească, ca să apuce scaonul şi banii 
hârtiilor, înțelegând că au fost scos acolo hârtii pre ţară. Tot 
pentru lăcomie n-au mai aşteptat ca să-i vie turcu agă de la 
Poartă, cum au aşteptat vără-său Costantin-vodă. Şi rămăşiţile 
de aice au început a strânge tare, iar bejenarilor le-au dat voie 
să să ducă iar la urmă, la Focşani. Deci bieţii oameni, săracii, 
cum au audzit acea voie, cum au şi purces carii cum au putut, 
unii numai cu croşna şi cu copiii în braţă, ca vai de ei. Bogat 
blăstăm şi lacrămi vărsa asupra acelui Enache aga, ce le făcusă 
acea strămutare, şi asupra celor ce-ar fi dat, acel sfat! Şi cât au 
agiunsu la margine, nemică n-au zăbovit, ce-au şi trecut în 
Ţara Rumânească. Că Grigorie-[vodă]! indeadins îi slobodzisă, 
ca să treacă în ţara lui, vădzând că să duce şi el acolo domnu. 
Şi au pus căimăcami în leşi, anume pre Costantin Costache 
vel-logofăt şi pre Costantin Ruset vel-vornic, socrul lui Costantin- 
vodă. Şi încă turcul de la Poartă tot nu venisă, nici la Grigorie- 
vodă, nici la Costantin-vodă. Lucru de mirat pentru Grigorie- 
vodă, omii grabnic la socoteala lui, a-ş scorni singur în ţară că 
nu-i domnu. Nu să teme că-ş va aduce vro primejdie capului 
său şi ţărâi, fiind el împizmuluit şi cu tătarâi. Ce aceste aduce 
cè grabă şi mândreţe! 

lară după ce-au trecut 7 dzile, la săptămâna sosit-au şi 
capegilar-chihaies a împăratului de la Țarigrad, cu căftan, la 


1 Adăugat de mine. 

Grigorie-vodă, să margă să fie domnu în Ţara Rumânească, şi 
Costantin-vodă, domnul muntenescu, să vie aice în Moldova. 
Deci Grigorie-vodă i-au ieşit înainte cu alaiu şi cu toţi boierii 
la Valea Adâncă. Şi împreunându-să acolo, au venit pănă la 
laşi, şi au cetit fermanul în Divan şi i-au pus căftanul în spate. 
Insă boierii n-au mersu să-i sărute mâna, nefiind domnu aice, 
ce numai cătră turcu s-au închinat, după ce i-au cetit fermanul. 
Şi ieşind Grigorie-vodă den Divan, au intrat în casele dinlontru 
depreună cu capegi-başe, turcul. Şi acolo s-au împreonat şi 
boierii cei mare cu turcul, mulţămind împărăției. 

lară a treia dzi au pornit pre capegi-başe, turcul, şi cu tot 
agărlâcul ce-au fost mai greu pre Bârlad. lar Grigorie-vodă, 
luni, în dzioa de Sfeti Gheorghi, s-au pornit din laşi pre la Târgul 
Frumos, pre Siret, cu de toate ce i-au trebuit la toate conacele, 
păn' la Focşani, şi au trecut în cee parte la gazdă. Aşijdere şi 
Costantin-vodă s-au rădicat din Bucureşti şi au trecut în ceasta 
parte la gazdă, tot într-o dzi luni, april 30 dzile. 

lară doamna Ruxandra, muma lui Grigorie-vodă, au mersu 
în gazdă osebi la o mănăstire a socru-său, a lui Grigoraşco 
Ghica-vodă bătrânul. Deci Costantin-vodă au mersu de s-au 
împreonat cu mătuşe-sa, cu doamna Ruxandra. Aşijdere şi 
Grigorie-vodă, ştiind de Costantin-vodă, au mersu şi el la gazda 
maică-sa, şi acolo s-au împreonat domnii amândoi. Apoi a doa 
dzi au mersu şi unul la altul, de-au vorovit ce le-au trebuit de 
toate. Apoi au făcut şi Divan, cineş în ţara lui. Apoi gioi, în 
dzua de Ispas, maiu în 3 dzile, au purcesu cineş cătră scaonu-ş. 
Domnit-au Grigorie-vodă Ţara Moldovii 6 ani şi 7 luni. 

Era acestu domnu Grigorie-vodă la stat mic şi supţire, la 
faţă uscat. Numai era cu toane, atâta cât la unele să arăta pre 
harnic, bun şi vrednic, milostiv şi răbdătoriu. Şi în viiaţa lui 
era tot cu mese mari, cu cântări şi cu feliuri de feliuri de 
muzici în toate dzilele. Pre de ave vro treabă mare, să nu 
iasă la câmpu, ca să facă veselii cu naiuri şi cu cântece 
hagimeşti şi cu mulţi peilevani măscărici. Şi pre boieri 
totdeuna îi poftie să fie cu dânsul la primblări. Şi dacă ieşie la 
câmpu, era prè lascav şi darnică. 

lară pre une locuri i să arăta lucrurile de blăstămăciune. Că 
să potriviè unor boieri, sfetnici ai lui, cari-i avè, 2 greci şi un 
moldovan, anume Costantin Psioliă hatman şi cu fiiu-seu Enache 
aga, lazi de neamul lor, oameni tirani şi curvari, iar din 
moldoveni ave pre Sandul Sturdze hatmanul, omi viclean şi 
închis la inima lui şi lacom. Acesta îndemna pre Grigorie-vodă 
tot la luat, şi pre toţ boierii moldoveni îi sărăcie şi-i depărta de 
cătră mila domnească, ca să fie numai el frunte şi de cinste. 
Care fapte a Sturdzii, trecându-să la Grigorie-vodă, multe 
bunătăţi a domnului întuneca şi le strica. Stinsese mazilii şi 
ţara şi mănăstirile detot, cu obiceiele ce găsisă în ţară, scoasă 
de alţi domni, mai nainte de dânsul. Şi acee domni, de le şi 
scornisă, le ţine câte un an, doi şi le părăsie. lar Grigorie-vodă, 
aflându-le în ţară, toate le grămădisă la un loci. Şi scote văcărit, 
hârtii grele, vădrărit, desetină, civerturi mare. Într-un an au 
scos şi pre ţigani hârtii grele. Scos-au o dată şi pre preoţi un bir, 
ce-i dzice mucare, de agiunge pe preot, cât de sărac, trei 
galbeni, iar pre cei mai frunte şi 8 galbeni i-au agiuns. Dentru 
care nu puţin blăstăm i-au rămas. Şi nemărui rădicătură nu 
făce. Lua sume mare de bani în toţi anii domnii lui de la săraca 
de ţară, ca la 1.500 şi mai bine pungi de bani pre an, de au 
rămas mazilii şi ţara stânşi den sfatul acestor trei boieri. 

Într-un rând iertasă Grigorie-vodă pre mazili şi pre mănăstiri 
de dajde şi au învăţat pre Sturdze să facă ispisoci de întăritură. 
lar Sturdzii neplăcându-i această milă de iertare mazililor, ca 
un lacom de fire au făcut un ispisociă şi au pus numai giumătate 
de mazili, iar pe giumătate i-au dat la ţărănie, pentru ca să 
facă vrajbă în mazili. Şi aşe cu acest mijlocii făcând vrajbă 
între mazili, s-au mâniet Grigorie-vodă şi au ruptu ispisocul. Şi 
au întunecat Sturdze această bună faptă şi milă domnească 
asupra mazililor, ca să nu s-îndreptedze, să fie tot săraci, să 
poată a le cuprinde moşiile şi ocinele şi a pune nume rău 
domnului. Şi aşe îl sfătuiè şi-l purta ei, că cui să căde să de el 
îi lua, şi cui să căde să-i ièi elù îi da. 

Era acestu domnu şi curvar. Multe ţiitori fete mari ţine şi apoi 
le îndzăstra şi le mărita, cu haine, cu odoară, ca pre nişte fete 
de boier. Numai nu să amesteca la fete de casă mare, ce de 
căpetenii mai de gios. Şi avè doamnă şi cuconi, şi nu să ruşina, 
de-ş făce casa de ocară un om mare ca acesta. Precumi şi oamenii 
lui, Costantin hatman cu fiiu-seu Enache aga, aşijdere făce, încă 
şi mai multe. Şi alţi greci a lui, toţi. Şi la toate era desfrânat. 
Curtea lui poftiè să fie toti îmbrăcată. Pre nime din boieri să nu-i 
audză jăluindu-să că-i scăpat sau olecăindu-să că sunt timpurile 
grele şi nu s-au făcut roadele, că să foarte mânie, şi la mânie era 
foarte grabnică. Şi nici sfetnicii lui nu-i îndrăzni€, cându era 
mânios. Dară să întorce curundu. 

La giudecată îi păre că giudecă foarte bine, şi cumu-i păre, 
aşe rămâne. Şi pre urmă, deşi vede că au greşit, nu întorce, ce, 
aşe dându carte de rămas, rămâne, cât de la o vreme părăsisă 
oamenii a mai veni la Divan. De era vreun ţăran îngreuiet la 
bir, nu-l mai scăde, ce aşe da păn-istovie tot ce avè. Da sume 
mare de bani la Poartă şi turcilor agi ce vinie de la Poartă cu 
trebi. Căruia era să-i de o pungă de bani îi da cinci, şese, tot ca 
să-l laude la Poartă, iar de săracii ţărâi nu-i era milă. De să 
clintie păn-afară den târgu sau păn’ la vreun boier, tot cu căruţa 
cea de cupărie după dânsul. Că preste tot ceasul be ori vin cu 
pelin ori vutcă. Şi încotro merge, tot cu gloată, ca doao, trei 
sute de slujitori, şi alţii să fie cu dânsul. Cu pușca da pre bine. 
Greci mulţi adusese în ţară, de mânca lefe tot din visterie. Şi 
câte diregătorii la margine, tot greci le ţine, iar boierii de ţară 
era numai cu numele, că la nemică nu-i mai întreba. Numai 
cu sfatul acelor trei boieri, ce vre să facă făce. Dar ave şi trecere 
mare la Poartă, cât pre turcii balgii din ţară foarte-i înfrânasă, 
şi să teme de dânsul, de nu pute face zapt oamenilor întru 
nemica. Pociu dzice că Grigorie-vodă, precumu-i era firea, 
de-ar fi avut niscai oameni cu frica lui Dumnedzeu pre lângă 
dânsul sfetnici, ar fi fost de mirare şi de pomenire Grigorie- 
vodă în domnii cei de frunte şi de laudă, iar nu cu cei de hulă. 

lară când au trecut din Moldova în Ţara Rumânească, mulţi 
feciori de boieri den moldoveni au luat cu dânsul, de i-au dus 
la munteni, dzicând că i-să dragi moldovenii şi va să-ş facă 
pomană. Ce va mai face, vremea viitoare va arăta. lar acmu, 
lăsând istoria lui Grigorie-vodă, venim cu rândul la istoria lui 
Costantin-vodă, ce-au venit în Moldova. 


CAP. XXIII 


DOMNIA LUI CONSTANTIN-VODĂ, 
FIIUL LUI NECULAI-VODĂ MAVROCORDAT, 
VLEATO 7241 MAI 7 


După ce-au purces Costandin-vodă de la Focşani, venit-au 
toată boierimea şi mazilii Ţărâi Moldovii împreună cu dânsul 
din conac în conac, cu pace şi cu cinste şi cu multă gloată. Şi 
agiungând aproape de scaon, ieşitu-i-au înainte caimacamii 
cu toţi boierii şi slujitorii şi cu alţi orăşeni tocma la Valea 
Adâncă, de s-au împreonat după obiceiu, aducându-l cu 
frumoasă politie păn” la Sfetâi Nicolaie, unde l-au întimpinat 
mitropolitul ţărâi chir Antonie cu alţi episcopi şi cu tot clirosul 
besericii. Şi intrând în beserică, l-au blagoslovit spre domnia 
Moldovii, şi ieşind din beserică cu tot senatul, au intrat în curţile 
domneşti şi au şădzut în scaon. 

lară a treia dzi, după ce s-au aşădzat în scaon, boierit-au 
pre aceşti boieri cari-i scriu mai gios. Pus-au pre Costantin 
Costache logofăt iarăşi vel-logofăt, pre Sandul Sturdze, ce era 
hatman, l-au pus vornic mare de Ţara de Gios, pre lordache 
Caănitacuzino Deleanul vel-vornic de Ţara de Sus, pre Costantin 
Ruset vornicul, ce era socru domnului, l-au pus hatman, pre 
Mihălache Ruset, ce era văr primare cu domnul, l-au pus 
postelnic mare, pre Andreeş Ruset spatar mare, pre lordache 
Ca[n]tacuzino Păşcanul ban mare, pre lordache Ruset Cilibiul 
păharnic mare, pre Toader Păladi vel-visternic şi pre loan Bogdan 
vel-stolnic, pre...,! feciorul lui Iordache sulgeriul, vel-comis. 


1 Loc gol în manuscrise. 

Constantin Mavrocordat 


Aceşte era boierii lui Costantin-vodă dintâi. Însă nu toţi după 
orânduiala lor, cum să căde, s-au pus, ce mai mulţi după mită. 
Fiind domnul tânăr şi neştiind rândul ţărâi, au apucat unii cu 
dări la musaipi. Şi aşădzându-să aceste boierii, au lăsat domnul 
visteria şi chevernisala ţărâi în sama boierilor, să chivernisască 
ei cum or şti nevoile ţărâi, după obiceiul vechiu, cum au fost 
mai întâiu, nu cum era la Grigorie-vodă, să chivernisască numai 
Sandul Sturdze cu doi greci, ce au lăsat în sama tuturor. Ce pre 
cât a ţine va arăta vremea viitoare. Venit-au şi cu acest domnu 
şi mai mulţi greci decât la Grigorie-vodă. 

Atunce la domnia noao, la banii steagului, găsindu boierii 
hârtiile gata de la Grigorie-vodă, scos-au hârtii frunte de 4 ughi, 
mijlocul de 3 ughi şi de 2, coada de un ughi, fără năpăşti. lar 
apoi după aceasta scos-au pre ţară civerturi. 

lar la divanuri, oricum să păre că să pricepi mai bini decât 
Gligori-vodă a giudeca, să ispite să să pui şi împotriva boierilor, 

unde socotè că giudecă strâmbu boierii. Şi-n toate dimeneţile 
avè obicei de chema boierii di le da cafè, şi nu numai celor 
cu boierii mari, ce şi la o samă di boieri mazili. Cari au fost 
boieri mari îi chema di le da cafe, le arăta politică di cinste 
mari. Dară aşe, în scurtă vremi, piste 2, 3 luni, şi născu zavistie 
şi lăcomie, după cum îi obiceiul lumii aceştie. Că din boierii 
noştri, din moldoveni, începură unii a să lipi cu-mbunături 
pintre greci, a arăta drumuri şi căli di răutăţ, cu ce ar lua bani 
mai mulţi din ţară. Şi stricară legătura şi blăstămul ce făcusă 
Gligori-vodă milă boierilor, di da disetină din dzeci stupi un 
leu, iar acmu făcură di dară ţărăneşti, de dzeci stupi 22 
potronici şi civerturi pi ţară totii odată. lar di toamnă au scos 
văcărit şi vădrărită toti odată, şi di iarnă civerturi şi hârtii, 
iar di primăvară pogonărită şi coniţi, câti 8 potronici di vită, 
ca şi văcăritul. 

Aceste toati nevoi într-un an le-au luat. Şi-ncepu obicei, ca 
şi la Gligori-vodă, de nu mai întreba pre alţi boieri di ţară. 
Numai c-un moldovan şi cu grecii să sfătuie, anumi Toadir 
Păladi vel-visternic, di făcè cum îi era voia. Şi s-învrăjbiră şi 
domnii foarti tari, fiind veri primari. Că umbla Costantin-vodă 
să scoată pe Gligori-vodă din domnie, din Ţara Românească, 
să margă iar Costantin-vodă în locul lui Gligorie-vodă în Ţara 
Românească, şi aice în Moldova să pui pe vără-suu, Mihălachi 
postelnicul, domnu în locul lui. lar Grigorie-vodă, simțind faptile 
lui Costantin-vodă ce umbla, siliè să scoată pi Costantin-vodă 
şi să pui pi Mihai-vodă domnu în locul lui Costantin-vodă. Că 
Mihai-vodă, după ce i s-au plinit un an, l-au scos din surgunie. 
Şide în Țarigrad la casa lui. Numai el nu să pre trăge în Moldova, 
vădzând că să sfădesc domnii amândoi, socotindu ca doară a 
apuca domnia în [ara Românească. Vai de aceste 2 ţări creştine, 
cu aceşti domni străini! Ce di amar di bani dau pentru vrăjbile 
celi ticăite a loră! Păladi Toaderiă vel-visternic, fiind nepot lui 
Mihai-vodă şi cu atâte rudi, îi păre bine di acesti vorbi că sunt 
între domni şi mai mult îndemna la jacuri şi la vrăjbi. Făcându-să 
prietin domnului, şi nicunoscându-l, domnul gândie că-i esti 

prietin. Dar elù altele socote în inima lui, ca doar s-ar spargi 
ţara şi să s-audă la Poartă, să-ş de domnul în cap, să vii Mihai- 
vodă domnu, fiindu-i unchiu. Şi era cu doă feţi, arătându-să 
cătră boieri că-s vinovaţi grecii. 

Greci, prăcum s-au scris că era mulți, ei toati boieriile şi 
pârcălăbiele şi vămăşiile celi di pi margini, cu agonisit, tot 
ei le cuprinsesă de le-au luat, iar boierii di ţară nu pute încăpe 
la nimică. Şi toţi ave lefi mari de la visterii, şi vo dzeci ţiitori 
măritati a tătâni-său, bărbaţii lor tot cu lefe şi cu boierii. Era 
aşijdere un frate a lui, anumi lancul beizade, cu mari 
cheltuială, că ave câte 10, 15 lei leafă pe dzi, fără alteli. Şi 
maştehă-sa iarăşi cu mari cheltuială, că ave gre casă, cu multi 
roabi, di li îmbrăca şi li mărita, tot cu cheltuiala ţării, şi osăbit 
şi leafă pe dzi 15 lei!. 

Şi tâmplându-să de era vrajbă între leşi cu moscalii, vine 
mulţi turci la Hotin şi la domnu, şi tuturor le da daruri cât nu li să 
căde, ori cu treabă, ori fără treabă. Măcar că şi Grigorie-vodă da 
la turci mult şi făcusă obiceu mult, nu ca alţi domni, el da mai 
înainte, iar acesta da îndoitii di cum da Gligorie-vodă, cari 
Dumnedzău ştii ce di greu era pi ţară, tot ca să-l laude turcii la 
Poartă, că-i bună, ca s-apuci iarăşi domnia la munteni. 

Mai dinainti vreme, alţi domni, când vinie un agă prè mari, 
di-i da un povodnică şi o pungă de bani, mult doă, iar la 
ceielanţi mai di gios le da câte un postav, şi unora şi câti un 
aclaz, şi altora câte o sută de lei, câti o sută cindzăci. lar 
mulţi bani da numai cari vine cu treabă la dânsul, iar care 
trece, nu le da nimic. Şi boierii moldoveni totdeauna merge la 
Poartă, di jăluiè nevoile şi lua sama capichihăilor, şi nu să făce 
nici a patra parte? cheltuială cât să face acmu. 

Agiuns-au osândă pe biata Moldovă, că tot le dzâce că nu 
să mai satură di domni, iar acmu, de când au stătut domni 
străini, le agiunge, de nu li vine şi altu amariă şi mai cumplită. 
Numai cum a hi mila lui Dumnedzău, la atâta au rămas, iar 


' Ultimele opt cuvinte sunt scrise de Neculce. 

altă putință nu mai esti, că boierii la Poartă nu vor să margă, 
că nu-i lasă domnii'. Capichihăile fiind greci, cât dzâcă c-au 
cheltuit, atâta le dau, şi n-ari gură ciniva să li dzâcă ceva sau 
să li ie sama, ce dzâciă că suti di pungi şi mii au cheltuită. 
Turcii ce vinii, tot belacoasă, ceasornici di aur, fuzâi, cai cu 
şeli, cu rafturi, suti de lei, mii de ughi le dau. 1.700—1.800 de 
pungi de bani să ieu din ţară acmu, iar mai înainti, la domnii 
trecuţi, mai multu di 400—500 pungi nu să lua. Şi altfel di ţară 
era, întemeietă, nu ca acmu. Oh, oh, oh! vai, vai, vai di ţară! 
Ce vremi cumplite au agiunsu şi la ce cumpănă au cădzut! 
Doar Dumnedzău di a faci milă, pre cum au făcut cu izrailitenii, 
cu Moisei prorocii, de-au dispicat Marea Roşie. Aşă să facă şi 
cu tini, săracă ţară! La ce obiceiuri ai agiunsu, ca să scapi 
dintr-aceste obiceiuri spurcati! 

Domnul încă, după ce s-au cruntat într-acesti lucruri cari 
am pomenitu mai sus, şi uşile ş-au încuiet, şi hirea şi divanurile 
ş-au schimbat într-altu fel. 

lară la al doile şi al triile an a domnii lui Costantin-vodă 
scote câti 2 văcărituri pe tot anul şi hârtii şi şverturi mulţime. 
Numai disetina pi boieri iarăşi au lăsat-o mai pi urmă să hie 
din dzeci un leu, pre cum era şi la Gligorie-vodă. 

Aşijdere au făcut testament mănăstirilor, preuţilor di țară şi 
mazililor, di le-au rădicat dajdea, să nu de nemică. 

Ş-au început a arăta şi dragosti şi milă cătră mazili ş-a 
rădica câte cevaş din văcăritii, temându-să ca să nu fugă în 
Ţara Muntenească, la Gligorii-vodă. Că Gligorii-vodă tot 
triimite la boieri şi la mazili, di-i chema să vii în Ţara 
Muntenească, ca să de pricini că să spargi ţara, ca să 
mazâlească pe Costandin[-vodă]?. Oblicind Costandin-vodă 
acesti lucruri, au început a slăbi pe mazili din dări, şi boieriăii 
a-i ţine mai bine, pentru ca să nu fugă, iar pi ţară ce pute, tot 
lua. Şi triimite la Poartă mulţime di bani, di da musaipilor 
împărăteşti. Şi s-au agiuns Costantin-vodă cu toate căpiteniile 


> Ultima propoziţie este scrisă de cronicar. 
1 Adăugat de mine. 

turci de pe Dunări, di-au pârât pe Grigorie-vodă la Poartă. Şi 
atunce fiind un viziriu nou, anume Smail-paşe, neavându treciri 
la Poartă, au isprăvit cei dinluntru iarăş domnia lui Costantin- 
vodă, să margă în Ţara Muntenească, c-au dat 1.400 pungi. lar 
pi Grigorie-vodă n-au putut să-l mazilească, ce l-au mutat iarăşi 
în Moldova. Şi păn-a s-aşădza domnii în scauni, s-au schimbat 
şi acela vizir. Deci, după ce s-au aşădzat în scauni, au 
şi-nceputi a să sfădi şi a să pâri la Poartă unul pe altul în 
vedeală. Că Costantin-vodă, cum i-au vinit veste să margă domn 
la munteni, cum au şi păzit de ş-au făcut mărturie de la un 
cadeu de Hotin, ce să tâmplas-atunce la leş, şi de la boierii 
caimacani, cum că le-au fostu bun şi n-au luat nimic de la 
ţară. lar Gligori-vodă, viindu pe drum încoace, cum au înţeles 
de acel lucru, cum au răpedzit cu scârbă la caimacani. Şi 
caimacanii vădzindu aşe, îndat-au răpedzit ţară la Hotin, la 
Tighine, la Baba la sarascherul, de-au pârât tare pe Costantin- 
vodă, că i-au pustiit şi i-au jecuit, şi nimică nu i-au putut strâca 
atunce.! Cari mai pi urmă, vremi viitoare, s-or scrii la rândul 
său. lar capigi-başe, cari vinisă întâi să schimbe domnii, n-au 
apucat să margă la Poartă, ce au vinit alt capigi-başe di la 
viziriul cel nou, di l-au pus în heră şi i-au luat darurile ce-i 
didesă domnii, şi au adus altă înnoire domnilor. Şi au luată şi 
acesta alti pocloani. Era bogati conaci şi-nvăluituri în biata 
ţară. Şi mutându-să domnii, n-au vrut să să tâmpine ca întâi, 
ce au păzit şi au trecut Grigorie-vodă pi Siret şi Costantin- 
vodă pe Bârlad. 

Într-aceşti 2 ani pol ce au fost la Costantin-vodă, bişuguri n-au 
fost nici în pâne, nici în stupi, nici vândzare în nimic. Şi moarti 
în viti încă era, di mure vitele, şi văcărită pe vitele moarti lua. 
Numai la mazilia lui viile au rodit bini. 

Acest domnu Costantin-vodă era un om prè mic de stat, şi 
făptură proastă, şi căutătura încrucişetă, şi vorba lui înecată. 
Dar la hire era nalt, cu mândrie vre să s-arete, dar era şi omilenic. 
Cazne, bătăi rele la oamini nu făce, nici la singe nu era lacom, 


1 Ultimele trei fraze sunt scrise de Neculce. 

şi răbdător mult. Îi era dragă învățătura, corăspundeții din toati 
tările străine să aibă, pre silitor spre veşti, ca să ştii ce să faci 
pintr-alte țări, ca să dobândească numi lăudat la Poartă. 
Minciunile îi era prè drag a li asculta, numai nu era pre grabnică 
a faci rău. Giuruie pre mult unora şi altora, dar la mai mulţi nu 
da dintr-aceli giuruinţă. Era om di-l întorce şi alţii. 

Aşe socotescu, acestu domnu, di n-ar hi avută această casă 
gre a tătâni-său, cu mulţime de mâncăi, şi să nu-i hi fost gândul 
cu pizmă să scoată pi văru-său Grigorie-vodă din Ţara Munte- 
nească, n-ar hi fost atâta jac în ţară, că pe mănăstiri şi pre popi 
îi iertasă de dajde, şi s-ar hi pomenit numile lui în numele 
domnilor celor buni şi aleş. Numai zavistia lăcomiii, pentru ca 
să margă iar în Ţara Muntenească, fiind ace ţară mai bogată, şi 
să-ş izbândească inimii asupra văru-său, lui Grigorie-vodă, şi 
mult îndemnându-l şi maştihă-sa, doamna tătâni-său, şi musaipii 
lui fiind mulţi, că nu să pot chivernisi într-această ţară a 
Moldovii, fiind slabă, ce sta di dzi, di noapti asupra lui numai 
să margă în Ţara Muntenească. Şi aşe au rămas cu nemulţămiri 
dispre Ţara Moldovii. Ce mai pre urmă mergându, precum va 
hi şi aceştii ţări, viind la vârsta bătrâneţilor, vremea viitoare va 
arăta. Că mai mulţi domni din buni să fac răi, iar din răi să să 
facă buni, puţini să află. 

Să lăsăm di acmu pre Costantin-vodă şi să scriem di celi 
străine ce s-au făcut în 2 ani pol în dzâlile lui. După ce-au 
murit craiul Avgust, stătut-au leşii vo giumătati an la sfat, pi 
cini ar socoti să pui crai. Deci unii alege dintre dânşii, din 
cinci domni să pui crai pe unul, iar alţii dzâce să aducă pi 
Lişinschii de la franţoj, să-lă pui crai, că este socru craiului 
franţujesc şi li giuruieşti mulţime de bani domnilor şi mulţime 
di lefi slujitorilor de câţva ani trecuţ, carili să cheamă zasluga. 
Socote că le-a fi de folos, c-a da oasti agiutor Franţozul, di or 
sta împotriva moscalilor ş-a Neamţului, când or vre să li strâce 
volnicia, ş-or ave agiutor şi pe Turcu, că Turcul esti la o legătură 
cu Franţozul. lar di or puni dintre dânşii, n-ori ave agiutor di la 
nimi, şi i-or strâca moscalii şi nemţii, când n-or gândi ei, şi 

li-or strica volnicia. Şi la acest sfat, să pui crai pe Lişinschii, 
era îndemnător Iosif voievoda Chiovschii, fiind văr primare cu 
craiul Stănislav Lişinschii, şi cu tot neamul lui Potoceştii. lar 
altă samă de domni leşeşti să agiunsesă cu moscalii şi cu nemţii 
şi trăge să pui pe Frederic, ficiorul craiului Avgust. Şi dzâce că 
dintre dânşii nu-i bini, că-s săraci, şi de-or vre să să scoali asupra 
lor cineva, n-a ave cine li agiuta. Pe Lişinschii iar nu-i bine să-l 
pui, că Franţozul esti diparti, şi Moscalul şi Neamţul nu 
priimeşti, fiind prietin Turcului, şi or vini oști moschiceşti şi 
franţujeşti ş-or faci mari rău tari ţării. Deci stându aşe mult la 
sfat, era şi solul nemţesc şi solul moschicesc acolo la Varşavă, 
şi strânsă multă oasti leşască. lară voievoda Iosif Chiovschii şi 
cu neamul Potoceştii au scris pi taină la craiul franţujesc şi la 
Lişinschii ş-au adus pi Lişinschii fără veste în târgu la Varşavă. 
Şi numai într-o dzi nu l-au arătat, iar a doa dzi au şi ieşit în 
videală, şi au şi-nceput a striga Potoceştii şi a i să închina lui şi 
a dzâce „crai nou, crai nou, crai nou, vivat!“, şi atunce cu toţii 
în grabă a s-închina şi a-l priimi de crai. lar solul moschicesc 
au ieşit din Varşavă ş-au purces asupra Litvii ş-au răpedzât la 
oastea moschicească, că sta gata în Smoleanţca. Şi-ndat-au şi 
trecut oastea, de-au intrat în Litva, iar domnii şi boierii din 
Litva au şi-nceput a fugi din Varşavă ş-a alerga la oastea 
moschicească ş-a ţine cu moscalii împotriva lui Lişinschii. lară 
domnii şi boierii din Ţara Leşască, vădzând că să disparti di 
dânşii, s-au şi făcut în trii părţi. Unii alerga la moscali, iar alţii 
s-au dat în gios, în preajma Hotinului, nădejduind c-or vini 
turci să le agiute, iar o samă de domni şi cu craiul Lişinschii s-au 
dus de-au intrată în cetatea Danţca, cu o samă de domni leşeşti, 
aşteptând să li vii oaste franţujască într-agiutori. Dar moscalii 
au umplut Ţara Leşască: unii au intrată di la Smoleanţca, unii 
di la Chiov, unii di la Riga, alţii cu vasă di la Mare Balticii, şi 
s-au dus la Danțca, şi s-au tâlnit la Danţca cu câtiva mii de 
franţoj, şi i-au bătut pe franţoj. Apoi au mersu dzeci mii di 
moscali la Danţca şi, apropiindu-să di cetate la poartă, au şi 
aprinsu din cetati un lagum, ş-au pierit mai toţ acei moscali. 

lar dipe acee, vădzând moscalii tabăra lor, ş-au şi gătat cu 
temei oasti întemeietă 40.000 ş-au mers întinsu la Gdanţca. Ş-au 
început a bate cetatea cu cumbarali ş-au fărmat pre rău cetatea. 
lar cei din cetati s-au spărietă, socotindu că n-or pute să ţii 
cetatea. Ce-au căutat numai a faci ponturi di paci şi a s-închina 
şi cu multu dar pentru oştile moschiceşti ce perisă. Şi domnii 
leşeşti cari era în cetati încă să n-aibă nici o nevoi dispre 
moscali, să margă şi să s-închine craiului Frederic. Şi cu această 
tocmală au şi deşchis porţile, ş-au intrat moscalii în cetati. lară 
craiul Lişinschii, mai înainte, când să bătè, de era încungiurată 
Gdanţca di moscali, au făcut meşterşugi c-un păscar. C-au 
mers acel păscar cu peşte la acela ghinărar cari era mai mari 
pe oştile moschiceşti, ş-au făcut ocaz di la ghinărariul Lis, cari 
era mai mare pe oastea moschicească, ca să poată umbla cu 
2 oameni pe mari, să prindă peşte, ca s-aducă totdeauna peşte 
ghinărariului Lis. Şi credzându-l ghenărariul, i-au dat ocaz di 
volnicii a umbla la peşte. Deci craiul Lecinschii s-au şi îmbrăcat 
în haine proasti, împreună cu păscariul, ş-au şi purces pi apă să 
prindă peşte, făcându-s-a prindi peşte, păn-au ieşit din străjile 
moschiceşti. Şi ieşind la margine, la un sată, au şi nemeritiă 
nişte căzaci di donţi umblând pentru hrană. lar Lişinschii s-au 
şi suit pe un cuptor, făcându-să bolnav. Ş-audzind căzacii 
gemând, nici în casă n-au vrut să intre, temându-să de boli. lar 
Lişinschii au facut cum au putut ş-au mersu păn-în hotarul prusesc 
şi, agiungând în hotarul prusescu, n-au putut să să mai tăinuiască, 
ce au căutat numai a spuni. Şi oblicind craiul prusesc, l-au şi 
luat la sine în dragosti, şi de toati ce-i trebuie îi da şi ca pi un 
crai îl ţine. Numai în pază sta, ca să nu scapi nici într-o parti, 
căci esti colegatur Neamţului şi prietin Moscalului. Şi au rămas 
acole. Precum va mai fi, vremea va arăta. 

lar moscalii, după ce au aşădzat Gdanţca, au lăsat oasti 
puţină pe margine, de-or vini niscai franţoj, să să poată apăra. 
Şi cee oasti s-au înturnat iarăşi în Ţara Leşască asupra leşilor. 
Pe undi găsè obuzuri leşeşti, să tot băte şi-i tot birui pre leşi. 

Atunce s-au şi coborât şi craiul Frederic cu oasti din 
Sacsonia, cu saşi ca la 30.000 oşteni, la Varşavă, la scaonul 

crăii leşeşti. lar pe oastea moschicească, capete mai mari era 
aceşti ghinărari, anumi Lis şi Bero şi Zagraţchii şi Hesenburgu 
şi Cotuş Minuh şi Masurlisă şi Vejbahu. 

Aceşte ghinărari era ciniş cu obuzul său, câti 15.000—20.000 
di moscali la un obuz, osăbit di căzaci şi de donţi şi de saşi. 
lară leşii, păn’ la o vreme, tot umbla din locă în loci şi nu 
s-închina moscalilor, nădejduind ca doară le-ar veni agiutor di 
la Franţoj şi de la turci. Şi pre unii din leş boţându-i moscalii, 
au trecut şi olatul Hotinului. lar turcii nu le da agiutori, căci să 
bătè cu cazâlbaşii, or nu să pute încrede cu leşii. Fără câtù au 
triimis puţini spahii şi un soltan la margine, la Hotin, de sta di 
pază, să nu facă vun meşterşug Hotinului. Şi aşe au stătut 
lucrurile amestecati 2 ani. Şi vădzând leşii că n-au nici o 
nedejde ş-agiutor nici di o parti, au începută a s-închina, păn’ 
s-au închinat toţ la craiul Frederic, ş-a-l priimi crai. lar pe craiul 
Lecinschii, cu tocmală l-au trimis Prusul pe apă la ginerele 
său, la Franţoj.! 

Deci şi craiul Frederic i-au priimit cu dragosti şi i-au boierit, 
cari nu era boieriţi. Şi au pus hatman coroni pe Iosif voievoda 
Chiovschii, cari era temiială zorbalâcului cel mai mari, şi 
hatman polni pi Braniţchii şi hatman vilchi litovschii pre Ragivir 
şi hatman polni de Litva pe Vişnoveţschii. Şi au rămas lucru 
păn-acmu aş€, păn’ la let 7244 feurar 1. lar moscalii au rămas 
ca la 30.000, şi saşi ca la 20.000 în Ţara Leşască, iar alţi moscali 
s-au dus în gios la Poltava în preajma Azacului. Că hanul s-au 
rădicat de-au purces cu toată puterea din Crâmii, să margă pe 
la cerchej să treacă munţii asupra cazilbaşilor pe la Dervent. 
Şi prindzând de veste cazilbaşii, nu i-au lăsat să treacă, şi au 
zăbăvit toată iarna acolo, pe la cercheji. Şi cât au zăbăvitiu la 
cerchez, au început a face mistecături şi tulburări în hăniele 
cele de suptu Moscu, ce-s la Căzan şi la Hastrahan, a-i pune 
hani şi bei şi lacumiț?. Şi s-au întorsu iarăş înapoi la Crâm. Ce 

' Ultima frază este scrisă de Neculce. Am transcris ”Lecinschii şi ginerele” 

şi moscalii încă stau mulţi, boţiţ la marginea lor, în prejma lor. 
Numai hanul, de toamnă, când au trecută spre cercheji, au 
fost can stricat tătarâi nişte sati moschiceşti pi margine trecând. 
lar moscalii, după ce au sosit la margine ş-au vădzut ace 
stricăciuni di tătari şi acele mestecături şi tulburări ce au început 
a face în hăniele lor, n-au mai putut răbda, ce! au lovit şi ei vo 
20 şi mai bini di sati tătărăşti, cari trăiesc pi dincolo di Azac, şi 
le-u pus tot supt sabie. Apoi s-au pornit o samă di moscali cu 
căzaci să marg-în Crâm. Şi pe câmpii Crâmului i-au apucat o 
iarnă gre, cu mari vicoli, şi le-au pierit mulţi cai şi oameni. Ce 
n-au putut să mai margă şi s-au întorsu înapoi, la marginea 
ţărâi lor, pe la Poltava, pi la Harhov, de ierneadză păn-în 
primăvară. Ce să va mai alege di primăvară, vremea va arăta. 

Cazâlbaşii încă într-aceşti 2 ani pol a domnii lui Costandin- 
vodă s-au tot bătut cu turcii pre rău. Că în anul 7242 au bătut 
cazâlbaşii pe turci, de n-au scăpat unul, că-i boţisă la margine. 
De o parti era târgul Bagdatului şi di altă parte era apa Efratului, 
de nu pute să fugă turcii nici într-o parti. Că-i încungiurasă de 
toati părţili, di n-au scăpat mai nimi. Atunce au pierit şi Topal- 
paşe şi câţiva paşi, Topal-paşe cari fusesă mai înainti vizir şi 
era sarascher pi acè oasti. 

lară la văletul 7243 rădicat-au turcii mulţime di oasti, ca la 
200.000—300.000 di oasti, de-au purces iară asupra cazâlbaşilor. 
Şi au pus sarascher pe Chipruliu, şi cu vo 30 de paş cu mulţime 
di tunuri. lară cazâlbaşii s-au aşădzat cu ordia lor acolo între 
2 munţi pe un şes. Ş-au făcut 2 meteredzi, nu diparte unul de 
altul, cât să poată agiunge cu sineţili. Şi-au făcut lagum în 
meteredzul din frunte, iar în cel dinapoi meteredzii n-au făcut 
lagumuri. Şi ş-au tocmit oastea, pedestrimea, în meteredzul 
cel din frunte cu lagumuri ş-au rânduit o samă di oasti călărime 
sprintină pe de amândoă părţile munţilor, supuş. lar turcii, cum 
i-au vădzut pi cazâlbaşi, s-au slobodzit cu mari năvălire asupra 
lor. Dar cazâlbaşii s-au făcut a fugi înapoi, de-au lăsat 


1 De la „acele mestecături...“ până la „...răbda ce“ scris de Neculce. 
Am transcris „putut“ în loc de „put“. 

meteredzul cel cu lagum, de-au intrat turcii într-însul, şi ei au 
intrat în meteredzul cel dinapoi. Şi aşe, cum au început a să 
bate, s-au şi aprinsu lagumurile ş-au început a arunca pe turci. 
Şi dipe ce s-au potolit lagumurile, îndată s-au şi slobodzit 
cazâlbaşii în turci, a-i omori pe cari mai scăpasă de lagumuri, 
iar cari plecasă fuga din ordie a-i prinde cazâlbaşii cei supuş 
di pi supt munţi, di-i lua pe toţi di grumadzî. Dintr-atâta somă 
di oaste ce fusese di-abe au scăpat 1.000—2.000. Şi au pierit 
sarascheriul Chipruliul şi toţ paşii câţ au fost într-ace oasti. Şi 
vo 200 di tunuri au luat. 

Cetățile toati ce li luasă turcii în trecuţi ani di la cazâlbaşi 
acmu le-au luat cazâlbaşii toati înapoi. Şi acmu umblă turcii 
de să roagă să facă pace, dar încă nu s-au aşădzat păn-acmu. 
Ce precum va mai lucra vremea, va arăta la rândul său. 

Fost-au dată pi taină agiutor împărăteasa Moscului 40.000 
moscali cazâlbaşilor, cu ghinărariul Lis şi cu portul schimbat 
cazâlbăşeşti. Şi turcii nu ştie nimic di acel agiutor. Şi mai mult 
moscali spărge temeiul turcilor pe pedestrime, iar pi călărimea 
turcilor cazâlbaşii îi băte mai rău. Şi multu s-au învăţat cazâlbaşi 
la foc de moscali a da!. 

Franţozul, vădzând că nu priimăsc moscalii pre socru-său 
Lişinschii crai în Ţara Leşască, şi cu nemţii, ş-au dat cote cu 
Turcu să-nceapă el gâlceavă la nemți, şi Turcul să de agiutor 
leşilor împotriva moscalilor. Deci au şi sculat pe craiul Şpaniii 
fără veste cu oasti şi s-au coborât în Italia de-au luat câtiva 
cetăţ din Anapole, cari le ţine Neamţul. Dar Franţozul a pornit 
oaste asupra Neamţului, ca să margă în Sacsonia, şi n-au putut 
mergi, că nu l-au lăsat Neamţuliă. Şi s-au şi lovit o samă di 
oasti în câteva rânduri. Şi uniori băte Neamţuliă, şi uniori 
Franţozul, dar tot mai mult băte Neamţul. Numai temeiul oștilor 
nu s-au lovit niciodată, că nu cutedza nici cee parte, nici 
ceelaltă. lar în anu 7243 au mersu şi 30.000 moscali agiutoriu 
Neamţului, foarti oaste bună aleasă, cu ghinărariul Lis, care 
fusesă şi la cazâlbaş. Şi iar aşe s-au bătut într-acest an câti o 


1 Această propoziţie este scrisă de Neculce. 

samă di oşti. Dar temeiul tot nu s-au bătut, fără câtă singuri 
moscalii s-au bătut cu o samă di franțoz, şi i-au bătut prè rău 
pre franţoji. La cari oasti, capetile franţuzeşti, vădzând ace 
groznică bătai, au scris cărţi la craiul franţuzescu să facă paci, 
să nu să mai bată, că oastea moschicească esti un nărod pre 
tari, nu pot nimic să prindă cu dânşi la bătai. Di s-or mai bati, 
poati să istovască pe toată oastea franţuzească. 

Ce acmu stă papa di Râm şi cu alti crăii mari ca să-i 
împaci pi Neamţu cu Franţozul. Ce precum s-a alege, vremea 
viitoare va arăta. 

Aceste toati s-au făcut în 2 ani pol în dzâlile lui Costandin- 
vodă. lar la ce s-ar mai alegi înainti, s-or scrii la rând, la domnia 
lui Gligorie-vodă. 


CAP. XXIV 


A DOA DOMNIE A LUI GLIGORII GHICA-VODĂ, 
VĂLEAT 7244 DECHEMVRIE 15 


Şi după ce-au vinit în leş în scaun, să arăta vesel, cătră toţ 
boierii cu dragoste. Numai i să cunoşte faţa, că-i pare pre rău şi 
i-i ruşine, unde l-au scos văru-său din Ţara Muntenească. Ş-au 
şi-nvăţat de-au mersu boierimea toată la gazda capigi-başii 
cari vinisă di-l pusesă în scaun, de-au făcut mare jalobă c-au 
pustiit ţara Costantin-vodă şi cu grecii lui, făcând multi obiceiuri 
reli. Şi a triia dzi au şi pornit pe capigi-başe în grabă, ca să 
margă şi să pui şi pe Costantin-vodă în scaun în Bucureşti. Că 
vinisă numai un capigi-başe la amândouă domniile să li muti 
şi să li aşedză. Şi Costantin-vodă aştepta pe capigi-başe pe 
drum, nu-ntra în Bucureşti păn-a nu sosi turcul să-l pui în scaun. 

Deci cum au pornită pi capigi-başe din leşi, n-au trecut 
patru, cinci ceasuri, ş-au şi închis pe doi boieri, anume pe Sandul 
Sturdze vornicul, cari fuses-în domnia dintâi pre drag lui 
Gligorie-vodă şi-l ţinusă la mare cinste, şi pe Toader Păladi 
visternicul. Deci visternicului Păladi îi da pricină pentru 
catastijeli ţării şi izvoadile, că le-au luat toate Costantin-vodă, 

şi n-ave pe ce îi lua sama. lar vornicului Sturdzii era mai mare 
şi mai grè închisoare şi scârbă, arătându-i vină că i-i rudă şi l-au 
ţinut că-i a lui, şi l-au îmbogăţit în domnia dintâi, şi l-au cinstit 
mai mult decât pe alţii, şi l-au avut de credinţă bună. lară el, 
când au scris Grigorie-vodă din Ţara Muntenească la dânsul şi 
la alţi boieri moldoveni să fug-în Ţara Muntenească şi i-au 
poroncit într-atâte rânduri, el n-au vrut să primască să fugă, ca 
alţii, ce încă au stătut el altora pricină să nu fugă. Că-i dzâce 
Sturdzie: „De-ai hi fost îndemnător tu, şi n-ai hi fost pricină să-i 
popreşti, şi aţ hi fugit, eu astădz n-aş hi fost mazâl din Ţara 
Muntenească şi aş hi şi acmu în Ţara Muntenească domnu. Şi 
Costantin-vodă ar hi fost mazâl, dar eu nu, că-n Moldova era 
să vii Mihai-vodă“. Deci Sturdze rămăsesă la mari groază şi 
greu; s-apropiesă cumpănă vieţii. Numai s-au tâmplat, nărocul 
lui, un patriarhu mazâlă di la Țarigrad, anumi Pais, de vinisă 
cu Grigorie-vodă aice în leşi. Ş-au stătut di dzi, di noapti cu 
rugăminte, şi cu mari greu, după ce-au trecut o săptămână, l-au 
iertat. Socotiţ acmu, fraţilor boieri, hirile domnilor! Să potriveşti 
cu linul mărilor şi cu săninul ceriului. Când nu gândeşti, să 
tulbură mările şi ceriul nuoreadză. Aşe sunt şi hirile domnilor. 
Când trage omul nedejde de bucurie, atunce vine la scârbă. 
Precum era măcar acest Sturdze, la domnia dintâi, mare şi 
tare, ca un leu asupra tuturor; ce vre el şi ce dzâce el, acee 
făce şi Gligorie-vodă, iar acmu la cât vinisă! Care să pomeneşte 
puterea lui ce ave la domnia lui Gligorie-vodă înapoi. 

lară când au fost a patra dzi, după ce-au şădzut în scaun, 
au boierit boierii după obicei, anumi: pus-au pi Costantin 
Costachi sin Gavriliţă vel-logofătiă, iarăşi cum au fostu logofătiă, 
pi lordachi Cantacozino vel-vornic di Ţara de Gios şi pi mine, 
loan Neculce, iarăş vel-vornic di Ţara di Sus, pi Costantin Psăolus 
hatman, pe Grigoraşco vel-postelnic, grec ţarigrădan, din toţ 
greci acestor 2 domni, el mai bun şi mai înţelept şi cilibii, 
nămai tot hire de grec. Pre- cum este hire mai ales de lup 
decât de dulău, aşe şi el nu era lup, decât să pricepe mai mult 
dulău decât de lup. Nămai nu ave pre multă treceri la stăpân, 

după cum îi era slujba bună şi omenia. Pus-au pe lordachi 
Păşcanul Ca[n]tacozino vel-spătar!, pe Gavril Costachi Gavriliţi 
vel-ban, pe frati-său Toader vel-păharnicu, pre Costachi Razul 
vel-visternic, pri Lupul Gheuca vel-stolnic, pre Alistarhu vel- 
comis. Aceşte au fost boierii lui Grigorie-vodă în a doa domnie. 

lară după ce s-au aşădzat boieriile şi s-au mai curăţit de 
calabalăcuri, au stătut di au scos banii steagului, grei bani pi 
toată ţara. Şi au scos dăjdi pe boieri mazâli, şi pi popi, şi pe 
mănăstiri, şi au ruptu testamentulii ce făcusă Costantin-vodă 
cu blăstăm. Şi au scos şi cârcimărit, câti cinci lei de cârşmă în 
toată ţara. Şi iară au strâcat blăstămul ce era făcută mai înainti, 
să nu de. Ş-au ales boieri, ş-au pornit pi la ţinuturi cu banii 
steagului, din dzi întăi a lui ghenari, cu mare sirguială şi grabă 
di bani. Şi bine n-au trecut ghenari, să istovască zlotaşii banii 
steagului, au şi păzât în luna lui fevrar di au scos văcărit câti 
un leu di cal şi câte un zlot di vită, iarăşi cu mare grabă. 
Atunce să tâmplasă Costantin Costachie Gavriliţi, ce să poricle 
Negel, c-ave un negel în nasii din naştire, cari era logofătu 
mare şi era cu zlotăria la Suceavă. Şi mergând la mănăstire la 
Suceviţi, sosind într-o simbătă sara la mănăstire, în 28 di dzâli 
a lui feurar, au şădzut cu igumănul şi cu alţi mazâli la masă, 
de-au mâncat bini sara, iar când au fost dispre dzuă, s-au sculat 
să margă la biserică Duminică dimineaţă. Şi n-au apucat să 
agiungă în biserică, şi l-au şi lovit o ameţală, de-au cădzut 
gios în mijlocul mănăstirii. Şi luându-l ficiorii în braţă, de be l-au 
dus păn! la chilie, şi peste un ceas au şi murit. 

Apoi l-au adus slugile la leşi, şi i-au ieşitii vodă înainte şi 
cu toată boierimea, şi l-au îngropat la mitropolii, afară lângă 
uşa bisericii, c-aşe au poftit el, să nu-l îngroape în biserică. Şi 
mari cinste i-au făcut la îngropare, şi mai mulţi oameni strâga 
„Dumnedzău să-l ierte“ dicât „să nu-l ierte“. Că măcari că era 
om mânios şi zavisnic asupra unora, după cum îs pizmătari 


1 De la „grec ţarigrădan...“ până aici, scris de Neculce. „Pus-au...“ pare 
mai puţin sigur ca provenind de la cronicar, deşi, prin trăsături, se deosebeşte 
clar de scrisul copistului. Înainte de „Nămai“, apare „cât“, din neatenţie, 
de două ori: „decât cât (de lup)“. 

neamul Gavriliţăştilor, dar ave şi unili lucruri bune. Că era om 
şi harnici, nici mitarnic sau lacom, şi era şi om libovnici, 
ospătători. Dragă-i era cinstea, şi mai aleasă decât toati era ce 
mai bună, că să pune tari în prici cu domnii şi cu alţii pentru 
ţară. Sta di să price, ca să nu o jăcuiască. Pentru acee nărodul 
mai mult strâga „Dumnedzeu să-l ierte“... Şi noă încă ni să 
cade, celor ce om citi, di vremi că sta pentru ţară cu bini, să 
dzâcim „Dumnedzău să-l ierte“. Că boieriul cari stă cu bine 
pentru ţară di spuni, macar de-ar vini şi la primejdia vieţii, i să 
cade de la ace ţară şi di la peminteni a-i da mai multă cinste 
di laudă decât de hulă. Făcutu-i-au şi giupâneasa lui, unde l-au 
îngropat, mormânt di piatră frumos, ca să rămâie di pomeniri. 
lar în locul lui au pus pi Donici Darie logofătii mare, care 
fusăsă şi mai în trecuţ ani!. 

lar când au fost în luna lui april, în săptămâna cè mari, în 
post la Paşti, n-apucas-a istovi nici banii steagului, nice 
văcăritul bini, ş-au şi scos şi hârtii greli, de nu pute oaminii 
nici la biserică să margă, să-ş cati de sufletiă, să se pricistuiască, 
sau la Paşti să păscuiască, ce păscuie pin păduri, cu ferăli 
sălbatici, ascundzându-să săracii di hârtii. Făcut-au tot atunce 
salohori şi cară la Vozia. Scos-au atunce de-au dată mazâlii şi 
caii împărăteşti, în doă rânduri 400 cai. Rânduit-au tot atunce 
în luna lui mai şi oameni să mai şi scoată lemnu la Cartal pe 
Dunări, să facă pod. C-au început a umbla să strâci pacea 
moscalii cu turcii. Ce precum s-a alege di acest lucru, s-a scrii 
înainte la rândul său. Toati aceste nevoi mari într-acesti cinci 
luni să boţisă totodată pi ţară. 

Şi era prè cu greu oamenilor, că de iarnă vitele murisă, şi 
de pâne pe multe locuri duce lipsă, că nu rodisă de anul trecut. 
Şi neguţitorii cu datorie, simţindu de nepace, nu da un ban cu 
datorie nimărui. Şi zlotaşi ave dispre domnu mari scârbă de 
zapciilâc. Ce să mira bieţi oameni ce ş-or face capetele. Că să 


' Ultima propoziţie, împreună cu cuvintele „Darie“ şi „mare“, adăugate 
de Neculce. 

fugă n-ave încotro, numai în codri, de răul zlotaşilor!. lar piste 
vară, viind viziriul la Cartal, la Dunări, ieşit-au ialoviţă pi 
ţară, di 2 ughi, ce era în visterii la banii steagului o ialoviţă, 
şi 2 pile de pâni. Aşijdere ş-alte pile, di ughiu pilă, ce le-au 
dus la Hotin. Aşijdere şi alt rând di pili di ordzu grele, câti 2 pile 
la un ughiu, şi cinci civerturi. Aceste toati le-au dati într-acest 
an a domnii mării sale lui Gligori-vodă. 

Viziriul viindu la Dunări, la Cărtal, neavându pace cu 
Moscul, precum s-a scrie înainte la rândul său, au trimis bani 
lui Gligori-vodă să facă oaste muldoveni. Şi Gligori-vodă au 
trimis pe sup” munte, la Câmpul Lungu, la Vicov, la Berghem?, 
de-u strânsu de cei oameni tineri, cu sineţă, ca vo opt sute, de 
le da bani şi tain, de i-au ţinut la leş toată vara. 

Gligori-vodă tot nu uita ruşinea ce i-au făcut văru-său 
Costantin-vodă, de l-au scos din Ţara Muntenească. Ce tot să 
zavistuie amândoi la Poartă de să pârâe unul pe altul, ca să-ş 
de peste cap unul altuie. lară cându au fostu mai despre toamnă, 
vini€ veşti bune lui Gligori-vodă de la vizirul, purtându trebile 
frate-său terdzimanul. Şi i-au vinit şi poruncă să margă la vizirul 
la Cartal, arădându în vedeală că-l cheamă la sfat. Deci îndată 
s-au şi gătit, cu mare pofală şi bucurie, şi au şi purces cu taină, 
să-l puie domnu în Ţara Muntenească. 

lar Costantin-vodă, simţindu de lucrurile lui Gligori-vodă, 
au şi răpedzit pe văru-su Mihălachi spătarul la Ţarigradiă, la 
muftiul şi la câzlar-aga şi la alţii de curtea împărătească, şi ş-au 
tocmit trebile bine de la împărăție. Şi au trimis şi alţi boieri la 
vizirul, cu multe vorbe proaste asupra lui Gligori-vodă, la vizirul 
şi la hanul. 

Cându au sosit Gligori-vodă la vizirul la Cartal, bucuria s-au 
schimbat în voie ră, cu lucrurile srtâcate, şi încă şi în scârbă 
mare dispre hanul. Care, cu multă cheltuială de mare sumi de 
bani au dat vizirului şi hanului şi abiè ş-au aşedzat lucrurile 


1 De la începutul alineatului până aici este scris de Neculce. Am elimi- 


Acu 


nat câte un „i“ de prisos din cuvintele „zapciilâc“ şi „codri“. 
? Lectură nesigură. Pare a fi o greşeală de transcriere pentru „Berhomete”. 

dispre amândoi părţile, de-u vinit iar înapoi în leş la scaunu-ş. 
Şi i-au poruncit vizirul să-ş caute Ţara Muldovii, să o stăpâ- 
nească bine, să nu o răsâpască, iar de Ţara Muntenească să 
ş-aşedze, să nu mai umble mestecându, c-apoi nici în Moldova 
n-a hi şi va petrece mare urgie. Aşe suntu prieteşugurile turcilor. 
Cini dă mai mult acela-i mai prietin şi mai bun. 

Costantin-vodă, fiind aice domnu în Moldova şi înţelegân- 
du de Mihai-vodă că i-i giuruită domnia la munteni de vizirul, 
au umblat la Mihai-vodă de s-au legat cu prieteşug şi ş-au logodit 
pe o sor' a lui cu un ficior a lui Mihai-vodă, ce era mai mijlociu, 
anume Ştefan. lar pe de altă parte au umblat capichihăile lui 
Costantin-vodă la câzlar-aga şi la muttiul!. Şi când s-au trezit 
Mihai-vodă, s-au trezit numai cu giuruinţa, că Costantin-vodă 
l-au amăgit ş-au luat domnia la munteni, şi Gligorii-vodă aice, 
precum scrii mai sus. Şi iar, după ce s-au dus la munteni, 
Costandin-vodă scrie la Mihai-vodă cum că nu-i pricina di 
sminteală dispre dânsul, şi-i dispre Gligorii-vodă, şi el să ţini 
de ace logodnă cu sor-sa şi să găteadză de nuntă. Ş-au pornit 
boieri la Țarigrad să iè pi ficiorul lui Mihai-vodă, pi Ştefăniţă, 
şi să-l ducă în Ţara Muntenească, să dè pi sor-sa. lar Gligorii- 
vodă, di aice din ţară, nu s-au lăsat cu atâta, ce-au tot păzit 
de-au scris cu taină la Mihai-vodă, de-au stricat cu sora lui 
Costantin-vodă ş-au luată pi o fată a lui Psăolus Costantin hatma- 
nului, frati cu chiurce-başei. Ş-au mai făcut ş-altă logodnă, cu 
fata lui Mihai-vodă ce mai mari, s-o de după ficiorul lui Gligorii- 
vodă cel mai mari, după Scarlată. Şi ficiorul lui Gligorie-vodă 
era di 15 ani, şi fata lui Mihai-vodă di 25 ani. 

Deci când au agiuns boierii munteneşti la Țarigrad pi uliţă, 
iar nunta ficiorului lui Mihai-vodă giuca, şi au luat pi fata lui 
Costantin hatmanului. Deci Costantin-vodă au rămas la mari 
ruşini. Apoi Costantin-vodă nu s-au putut lăsa ruşinat şi au jăluit 


' De la alineatul „Vizirul viindu...“ (pag. 80) până aici, adăugat de 
Neculce, afară de propoziţiile „să-l puie domnu în Ţara Muntenească“ 
(sfârşitul alineatului al doilea) şi „cini dă mai mult“ (sfârşitul alineatului al 
patrulea). Lectură nesigură pentru „prietin“ şi „bun“, unde apare „r“ în loc de 
„n“ şi în special pentru cuvântul care se găseşte imediat înainte de „la muttiul“. 

la Poartă pi Mihai-vodă, şi i-au întorsu cheltuiala 80 pungi bani. 
Şi-ncă au îndemnat şi pi nişte datornici a lui Mihai-vodă di l-au 
pârât. Şi-ndat-au închis pi Mihai-vodă, de-au rămas şi la 
închisoari. Ce s-a mai lucra, vremea viitoare va arăta. De merat 
lucru esti di Mihai-vodă, domnu bătrân, şi cu ce minte şi hărnicii 
îl ştiem că era! Şi acmu 8 ani, di când s-au mazilit, i-au stătut 
nărocul, săracul, tot împotrivă, de-au rămas tot amăgit şi di o 
parti şi di altă. lar mai înainti era el putincios să amăgească pi 
alţii, iar nu alţii pe dânsul. Numai poate Dumnedzău s-au 
mânieti di i-au luat darul. Dară Dumnedzău, cum s-a-ndura 
cu mila sa, va faci. Dzice Hăristoîs la Evanghelii că, dacă s-ar 
împuţi sarea, bucatile cu ce s-or săra. Trebui să socotim şi noi 
aceasta, că di vremi că cei mari, stăpânii noştri, umblă 
amăgindu-să unul pi altul pentru lăcomie şi cinstea aceştii lumi 
şi calcă pravilile şi legăturile cu giurământ celi adevărate, dar 
noi ceşti mici, vădzând pi cei mai mari, cum li vom ţine, sau 
cum ne va da Dumnădzău bine sau spori sau bişug? Numai 
iarăş înainti, cum a fi mila sfinţii sale, ne-a îndrepta. 

Să lăsăm di acmu domnia a doa a lui Gligori-vodă şi să 
scriem di celi streine ce s-au făcut în dzâlile lui. Păn’ la vălet 
7244 mart s-au şi pornit moscalii, o samă la Hastrăhan şi la 
Căzan şi la alte hănii tătărăşti, ce suntu supt ascultarea 
Moscului, înţălegând di celi fapte ce-au făcut hanul Crâmului, 
di-i burzuluisă asupra Moscului, di i-au bătut şi i-au supus iarăş 
cum au fost suptu Mosc. lar o samă di oaste, moscali, căzaci, 
calmâş, s-au pornit cu Les ghenărarul asupra Azacului, şi o 
samă di moscali şi iarăş cu căzaci şi cu zaporogeni, cu Minih 
ghenărar, s-au pornit asupra Crâmului. 

Deci cei moscali cari mersesă la Azac au încungiurat 
Azacul şi au început a să bate. Şi căzacii şi calmâşii cari era 
cu dânşii au început a bate ş-a tot tăiè pe nohai ce trăiesc pe 
dincolo de Don. Înţălegând turcii, au şi pornit pe căpitan-paşe 
cu câteva galioane, cu levenţâi, ca să apere Azacul. Şi 
apropindu-să de Azac, i-eu ieşit un soltan cu nohai care era pe 
de cee parte de Don. S-au sfătuit soltanul cu căpitan-paşe, de-u 

ieşit levincii afară din galioani pe uscat ş-au purces asupra 
moscalilor împreună cu soltanul. Şi dându bătai, aşe au bătut 
moscali pe turci şi pe nohai, cât abè au scăpat puţânei de-au 
fugit în Crâm cu căpitan-paşe. lar tătarâi di peste Don, câţ n-au 
pierit, s-au răsâpit, unii s-au închinat la moscali. Ş-apoi locul 
cel di cee parte di peste Don, cât îl ţâne tătarâi, l-au supus 
pestetot. Ş-apoi Les ghinărarul au stătut prenpregiurul Azacului 
păn' la iuli. Şi vădzând turcii şi tătarâi şi paşa din Azac că nu 
le mai vini agiutor, au închinat cetatea moscalilor, şi moscalii 
au slobodzât pe turci, di s-au dus la Țarigrad cu pace. lar Les 
ghinărarul moschicesc, după ce-au luat Azacul, au aşădzat o 
samă de oaste în Azac, şi în olatul Azacului pe tătari, şi s-au 
sculat, împreună cu hanul calmâşăsc, şi s-au dus la Crâm, 
l-acei moscali. 

Minih fertu-marşalic şi cu căzaci şi cu donţi s-au sculat de 
la Poltava şi au purces şi ei asupra Crâmului, iar în luna lui 
mart. lar hanul, cu toată tătărâmea şi cu turcii ce era în Crâm, 
le-au ieşit întâmpinare pre câmpul Crâmului. Şi aşe da năvală 
în toate dzâlele moscalilor. lar moscalii tot s-apăra, nici să 
mera, numai s-apăra den tunuri, păn” ce au început a s-apropiè 
de poarta Crâmului. lar când au fost la poarta Crâmului, aşe le-au 
dat tătarâi un chiot cu năvală, cât păre c-or treci peste moscali. 
Ş-au pierit mulţime de tătari acolo. Apoi tătarâi, neputând 
sprejini, numai le-au căutat a-i lăsa în Or pre moscali. lar 
moscalii au început a bate Orul den puşci şi din cambarale. Îl 
îndese 2 dzili. Pănă când au fost a trie dzî noaptea, tot da 
năvăli la poartă vârtos, de-au aruncat 180 cambarale. lar o 
samă dintre dânşii s-au furat noaptea ş-au sărit preste şanţu, pre 
unde nu să păzie tătarâi şi turcii. Şi-n faptul dzuâi aşe i-au lovit 
moscalii pre den dos şi cee pre den faţă, ş-au dobândit cetatea 
Orul în luna lui mai. Şi au pierit şi atunce mulţime [de] turci şi 
tătari. Şi după ce au luat cetatea Orul, au intrată înluntru ş-au 
început a lua târguri şi cetăţi, ş-a arde, ş-a prăda. Şi pe urmă, 
precum s-au scris mai sus, vinit-au şi ghenărarul Les, cu hanul 
calmâşăsc, în Crâm, de prăda şi arde şi ii. Pe unde găsâ€ robi, 

pe cei bătrâni îi slobodză€, iar pe cei tineri îi făce oșteni. Mai 
bine de 50.000 robi au luat. lar hanul tătărăsc au fugit cu o 
samă de tătari, cu câţ au putut scăpa, înluntru diparti, şi n-au 
vrut să s-închine. Şi cu cine mai pute, strânge turci şi tătari, de 
tot zăhăie câte o aripă moschicească, de nu să pute lăţi. Apoi 
au trimis Minih fertu-marşalic o samă de oaste moscali din 
Crâm la Cunburul. lar tătarii den Bugeag, fiind strânşi toţ la 
Vozâia, di ceasta parte di Nipru, au ales o samă de mârzaci şi 
cu 12.000 de tătari di i-au trecut di cee parte de Nipru. Şi i-au 
învăţat să margă în prejma porţâi Orului, doar ar pute găsi 
niscarva zahara moschicească, să o strâce, neştiind că vin 
moscalii la Câlbur. Şi purcegând tătarii pe câmpii Orului, nu 
departe de Culbur, au vădzut coborându-să într-o vălce vo trii 
sute căzaci, care merge înaintea oştii moschiceşti. Şi neştiind 
tătarii di-cee oaste, s-au şi slobodzât să-i iè în unghi, ca nişte 
ulii, pe acei puţânei căzaci. lar căzacii acei au început a să 
apăra, păn' s-au ivit şi moscalii de peste deal, cei mulţi. Şi 
cum au vădzut pe tătari, cum s-au şi slobodzât asupra lor a-i 
goni ş-a-i tăi, păn' la Culbur, căzacii pe tătari. Unii da în 
Nipru, să scapi înot, şi s-înceca, alţâi umbla să între în vasă, să 
treacă să scapi, şi să îneca, că-i boţâsă căzacii dinapoi şi-i tot 
tăie. Păn' ce-au sosât şi ghinărarul cu moscalii şi au poroncit să 
nu-i mai tai. Şi i-eu luat de grumadzi pe toţ câţ nu perisă şi le-au 
luat şi armili toate şi hainile, di au făcut o movilă din armili lor 
şi le-au dat foc. lar pre dânşii i-au petrecut pe supt sabiile a doi 
moscali şi i-au slobodzit să margă în Bugeag, să spui celoralalţi 
tătari. Ca vo 1.000—2.000 i-au lăsat vii, iar ceielalţi au pierit 
toţi, cu tăiet, cu înecat. Mai multu de un tătar n-au scăpat den 
cee ce au dat înot. Ceielalţi toţi s-au înecat. 

Apoi s-au apropiet de Culbur şi au început a arunca bombe 
şi a da din tunuri. Şi îndată s-au închinat. Şi cum s-au închinat 
turcii, cum au căutat vasă şi i-au slobodzât pe toţ cu paci, de 
au trecut la Vozâia, dzicând că „noi cu turcii avem paci, iar 
cu tătarii avem gâlceavă. Aşe să spui paşii de Vozâia, să 
şad-în cetate fără grijă...“ Şi s-au şi apucat de-au tocmit Culburul. 


320 


— Letopiseţul Ţării Moldovei — 


Şi ave răspundeţii ghenărarul din Culbul cu paşa de Vozâia, di 
trimite unul la alaltu daruri. 

lară după ce-au vinit la luna lui avgust, lovit-au o moarte rè 
pre moscalii din Crâm, de mure câte 300—400 pre dzi. Şi să 
bolnăvisă pre rău. Unii dzâc să le fie otrăvit apele, cât n-au 
putut să ste în Crâm. Şi au lăsat Crâmul, şi au ieşit o samă spre 
Nipru, di s-au pusti pentre Nipru, şi-ntre Buh, iar o samă spre 
Poltava. Şi au ieşit şi cei den Culburii, şi s-au dus şi aceie la 
cei de la Buh. Şi stau păn-acmu la noiemvrie tot pe marginea 
țării lor, unii pre la Poltava, unii pre la Harhov, unii pre la Săci. 
lar din Azac n-au ieşit, tot îl ţâniă. 

lar turcii s-au spăriet pre tare. De multă vreme sta hămeiţi, 
că să teme împărăţia de zorba, să nu facă inicerii. Apoi s-au 
pornit vizirul de-au ieşit la Udriiu, şi de acolo au vinit la Dunări, 
la Cartal, şi au făcut pod preste Dunări. Şi au trecut o samă de 
oaste cu inicer-aga şi c-un sarascher la Tighine, şi o samă la 
Hotin. lar vizirul au şădzut tot de cee parte de Dunări, păn’ la 
noiemvrie, şi umbla să facă pace, agiungând la Neamţu şi la 
franţozi. Şi nu s-au putut aşădza cu Moscul, că cere Dunărea, 
şi Turcul nu da nici Azacul, şi olatul lui să-l lasă. Şi la noiemvrii, 
vădzând că nu să pot aşădza de pace, au lungit să ste oștile aşe 
peste iarnă cu pace păn' la mai, ori să facă pace, ori să să 
bată. Viziriul ar hi dat poate ce cere moscalii, dar inicerii nu 
priime să de. lar după ce au ieşit moscalii den Crâm, triimis-au 
viziriul de-au schimbat pre hanul, pre Aza Chirie cel bătrân, şi 
au pus han pre un ficior a lui Adăle-Gherii cel rău'. Numai 
şede în Bugeag, că în Crâmu păn-acmu nu pute să margă, că să 
teme de căzaci să nu-i iasă înainte, ce şide în Bugeag. Şi el pre 
solul moschicesc l-au slobodzit, de-au mersu cu pace la ţara 
lui. Viziriul încă au mersu la Baba, să iernedză pănă la mai, 
cum au aşădzat. 

Nemţii încă au răspunsu turcilor că, de n-or face pace cu 
moscalii, măcar că ei au paci, dar agiutori or da moscalilor, 


1 „Un ficior a lui Adăle-Gherii cel rău“ şi „șede“ din fraza următoare 
sunt scrise de Neculce. 

după cum au dat şi moscalii agiutori nemților, când s-au bătut 
cu Franţozul. Şi s-au strânsu multă oaste nemţască peste Oltu, 
la Dunări, de sta gata. Neamţul încă s-au împăcat cu Franţozul. 
Câteva cetăţi den Anapoli au dat şi Neamţul cnezâia Liuta- 
renghiii Franţozului, să şadă şi s-o stăpânească socru-său 
Lişinschie. Şi Leşinschii să de pace crăii[i] leşeşti, s-o stăpâ- 
nească Frederic cu pace pe crăia leşască. 

Leşii iarăşi au făcut săim la mai, şi aşe au priimit pre Frederic 
toţi de crai. Şi au şi ieşit toate oștile străine dentr-însa, şi moscalii 
şi Sasul. Şi au răspunsu că ei cu Turcul au pace şi n-or strica 
pacea, că ţara lor este aproapi de turci, şi nu pot să să bată. Şi 
craiul, vădzând aşe, s-au dus la Sacsonia, având trebile lor. lar 
hatmanii amândoi cei mare, şi a coronii şi a Litfii, s-au tras 
spre Ocraina cu toate oştile, de stau să iernedză. Că au vrut 
tătarâi să margă să prade Chiovul şi, vădzând că nu pot să 
răzbească de moscali, au prădat multe sate leşeşti din Ocraina. 
Apoi căzacii de la Sici iar s-au făcut tălhăret 1.000—2.000, şi 
iar nu mărgu la Bugeag, ce pradă Ocraina leşască pre la 
Nimirova. Deci hatmanii leşăşti, vădzând aşe, s-au aşădzat 
pre la Nimirova, de-au şădzut câtăva vremi, apoi au lăsat 
rămentari, şi ei s-au dus pre la casăle lor. 

lar cazâlbaşii, în cestu an, n-au avut bătăi mari cu Turcul, 
că să rădicasă zorba la căzâlbaşi, că să rădicasă viziriul asupra 
şahului. Ş-apoi l-au bătut şahul pre viziriul, ş-au pierit viziriul. 
Turcul umblă să facă pace cu Cazâlbaşul şi dă mulţime de 
bani şahului să facă pace. Cum dă şi Moscului şi Neamţului, 
aşe giuruieşti şi cazâlbaşilor. Numai au răspunsu Cazâlbaşul 
că nu poate să facă pace păn’ nu s-or împăca cu Moscul. 

Început-au şi viniţienii a pomeni de Moriia la turci. Aceste 
toate s-au făcut într-acest anu, la vălet 7244. lar de acmu, ce s-a 
mai înnoi la let 7245, de la noiemvrie, s-a scrie la rândul său 
înainte. lar la velet 7245, Cazâlbaşul s-au aşădzat cu Turcul. 
N-au făcut oştire nici Neamţul cu franţozii într-acest an. lar 
turcii, de iarnă, s-au dus o samă cu hanul cel nou în Crâm, şi 
din Crâm s-au luat fără veste ş-au lovit despre Harhov, dispre 

Slobodzâia, de-au făcut mare stricăciuni, păn-a prinde moscalii 
de veste. După ce au prinsu de veste moscalii, au scăpat cu 
fuga hanul, di s-au întorsu în Crâm. 

Aşijdere de la Tighine încă au purces vo 2 soltani şi 2 paşi 
cu vo 30.000—40.000 de tătari şi 30.000 turci, şi au purcestă în 
Ţara Căzăcească de-au trecut Niprul pre la Perevoloşina. Şi 
aşe au dat Dumnedzău de i-au chevernisit de bini, că i-au 
încungiurat, de n-au scăpat nici un turcu. Câţi n-au perit, i-au 
luat pre toţ de grumadzi. Şi tătarâi, după cum li-i obiceiul, de 
nu stau la războiu, fugând la Nipru, la trecătoare, fiind gheaţa 
slabă, s-au rumtu, şi câţi nu s-au înecat, i-au luat căzacii pre 
toţi de grumadz. Şi au prinsu 2 soltani şi trii paşi şi i-au dus robi 
la Moscu, vii nevătămaţi. 

Aşijdere dup-aceste în urmă au fost mersu un soltanii cu o 
samă de tătari şi turci. Dacă s-au apropiet de Nipru ş-au vădzut 
pe ceie tătari şi turci ce au păţit, n-au cutedzat să margă, ce s-au 
întorsu înapoi, prădând pren Ţara Leşască, dzâcând că-s satele 
moschiceşti. 

Aceste s-au făcut într-această iarnă let 7245. Aceste bogate 
nevoi s-au făcut în Moldova, cari cu condeiul mieu nu poci să 
lungesc: civerturi, hârtii, văcărit, pili, ialoviţă greli, podvodzi 
de fân, de lemne, fiind oaste turcească pre aice, aşădzată la 
Cartal, la Dunări, de-au iernat. 

lar dac-au trecut iarna, tot într-acesta an, de primăvară, 
trimis-au leşii omul lor la Poartă, pentru acè robie ce-au făcut 
tătarii. Că ei ştiu că au pace cu dânşii, şi câţi robi au aflat i-au 
luat pre toţi înapoi. 

Trimis-au turcii un sol de-a lor la leşi, la craiul Frederic, di 
i-au dat titluş de crăie şi cu daruri, poftindu-l să aibă pace, 
cum au avut şi cu tată-său, Avgust crai. Şi Frederic au priimit 
prieteşugul. Şi s-au întorsu la ţara lui. 

Triimis-au turcii pre Raiz-afende şi 2 turci mare şi pre 
Alixandru terdzimanul, fratele lui Grigorie-vodă, şi pre solul 
nemţesc care era sol la Țarigrad, de-au mărsu la Nimirova ca 
să facă pace. Triimis-au şi moscalii dispre partea lor 3 cneji, 

anumi Şfer, şi pe altu, sol nemţescu, care au vinit de la împăratul 
Neamţului pre la împărăteasa Moscului. Cari s-au strânsu cu 
toţâi la Nimirova la Sfeti Petre. 

lar oastea moschicească, de primăvară, după ce s-au strânsu 
di la iernatic, s-au împărţit în 2 părţi. O parte, cu Les ghenărariul, 
40.000 moscali, 60.000 calmâş, 30.000 donţi, 20.000 căzaci 
de la Harhov, toţi aceşte, ca la 150.000, s-au dus în Crâm. Şi n-au 
mersu pre la Ori, ce-au marsu pre aiure, că au găsât un vad 
cari nu-l ştie tătarii să fie mai fost. Ş-au tot arsu ş-au prădat 
toată vara Crâmul. Ş-au triimis şi turcii pre căpitan-paşe cu 
60.000 oaste levenţ agiutori tătarâlor. Şi s-au bătut în vo 2 rânduri 
tari, cu năvăli multe. Şi da duiumuri multe peste moscali, cât 
îi năduşie, de rămăsesă lucrul di să băte de-a mână. Şi tot au 
biruit moscalii, cu multe vărsări de sânge. Şi mulţi mârzaci şi 
şirimi au pierit, şi au prinsu şi vii mulți. Şi hanul încă au pierit 
în război. Şi au găsât într-un ostrov mulţime de tătari bejenii şi 
pe toţi i-au pusă tot supt sabie. 

lar Minih fertu-marşalic, cu 120.000 moscali pedestrimi şi 
cu 60.000 călărime şi cu 50.000 căzaci horodovii, 30.000 
zaporojeni, cu 10.000 cătani, au purcestă pre Nipru în gios, de 
la Perivoloşin, pentre Nipru şi pentre Buh. Şi după ce-au trecut 
Buhul, au ales 15.000 de oaste şi cu Lionte ghenărarul, şi l-au 
triimis înainte spre Vozia. Ş-au mai trimis şi altă oaste, c-un 
ghenăral, 20.000, după Leonte, că dacă i-ar mai trebui agiutori, 
să-i agiute. lar turcii, înţălegând că mărgu moscalii spre Vozâia, 
au triimis şi ei 40.000 turci, tot aleşi, şi 30.000 tatari c-un soltan. 
Şi cum s-au apropiet Leonte cu cele 15.000 de Vozâia, turcii s-au 
şi slobodzit asupra lui Leonte cu mari năvală, pedestri, cât 
rămăsesă lucrul să spargă obuzul lui Leonte. Numai au sosit şi 
celi 20.000 oaste agiutori, şi cum au şi sosit, au şi-nceput a 
bate rău pre turci, şi i-au gonit, păn-i-au băgat în cetate. Ş-au 
început a bate cetatea, marţi iulie în 5 dni!', ş-a arunca bombi. 
Şi s-au aprinsu geabhanaoa în cetate ş-au aruncat o bucată de 


“ua 


1 Scris „dni“ în ambele locuri, cu un semn deasupra, care arată scriere 
prescurtată. 

zidiu, ş-au pierit mulţime de turci. Şi a doa dzi, mercuri iuli 
6 dni, au dobândit cetatea. Şi au luat pre paşa de Vozia şi pre 
un beiu de la Bosna robi vii, iar pre alţâi i-au pus tot supt sabie, 
şi muieri şi copii, ce au găsât. 40.000 numai turci, oaste aleasă, 
fără muieri, fără copii, au pierit toţi, că i-au pus tot supt sabie. 

Numai tătarâi au scăpat o samă, care au fugit, şi i-au gonit 
căzacii păn’ la Nistru. Şi într-această oaste 40.000, au fost mai 
aleşi 12 bei cu 12 mii de oaste, oameni tot aleş, viteji den 
Bosna. Şi toţi acolo au pierit. Ş-au făcut o movilă prè mare de 
trupuri moarte. 

Pe urmă au vinit şi Minih fert-marşalih de-au făcut ş-au 
tocmit Vozia şi Culburul, cu 10 părţi mai buni şi mai frumoasă, 
şi mai buni de cum au fost întâi, cu feliuri de feliuri de 
meşterşuguri şi tabii. Şi au lăsat într-însa 7.000 moscali şi 
2.000 căzaci, şi în Culburii iarăş au lăsat oaste. Şi cu cee 
oaste s-au tras între Buh şi-ntre Nipru. Şi au şădzut toată vara 
acolo păn' la octomvrie, aşteptând să facă solii pace la 
Nimirova!. lar solul nemţesc au scris la viziriul că nu poate 
să facă pace cu Moscul, deci să ştie că şi împăratul Neamţului 
au stricat pacea cu Turcul. 

lar într-această vreme, la Simpetriu, s-au pornit şi nemţii, 
ginerile împăratului, duce de Liutoranghia. Au purces cu obuzul 
cel mare, ca la 70.000—80.000 oaste, asupra Bosnii, şi au luat 
Nişul, şi pren Ţara Arbănaşilor a o strica şi a o bate, şi pre 
Bosna tij a o bate. 

Altu ghenăral, anume Valis, şi cu alţi ghenărari de la Sibii, 
cu o samă de oaste, au purcesi a bate Vidinul. Alţii au vinit 
pren Ţara Ungurească di s-au coborât în Ţara Muntenească, la 
Bucureşti, şi pre supt munte, ca vo 6.000— 7.000. lar Vădanie, 
ghenărariul de Braşăv, şi cu alţi 2 ghenărari, cu 5.000 oaste, au 
ieşit peste munte la Comăneşti şi la Oituz în Moldova, şi în 
Câmpul Lungu nişte căpitani cu vo 700. Şi au şădzut acolo, pre 
supt marginea munţilor, vo 2 luni şi mai bini. Stricăciuni n-au 
făcut nimic în ţară. Tot cu bani cumpăra ce li trebuie. Numai 


1 În ms. 253 „Nimira“. 

pre turci căuta, şi bucatele unde le găsi€ le lua cu de-a sâla. 
Numai vo 2, 3 boieri, ce li era casăle pe supt munte aproapi, 
să închinasă la nemți, anume Ştefăniţă Ruset vornicul şi cu 
ficiorii lui, şi Răducanul stolnicul şi Costandin Balşe medel- 
niceriul şi Ştefan Catargiul sulgeriul. Şi țărănimea ce era pe 
supt munte n-asculta de domnie. 

lară altă boierime şi mazilime s-au strânsu toţi la leş pre 
lângă Grigorie-vodă. Şi Grigorie-vodă deodat-au ieşit cu tabăra 
la Frumoasa, dar apoi prè mult n-au zăbăvit acolo, că să teme 
să nu-l lovască nemţii, să-l i€. Şi nu crede nici pre boierii de 
ţară, să nu-i facă vrun vicleşug cu nemţii. Şi s-au mutat la Ţuţora, 
între Prut şi-ntre Jijie. Ş-au şi răpedzit la Hotin de olac, de-au 
vinit 400 de lipcani, cu Sara Mehmet-paşe, şi la viziriul di i-au 
triimis 2 paşi, anumi Mahmut-paşe şi Vasli-paşe, cu vo 600 spahii. 
Şi au triimis viziriul cindzăci pungi de bani, ca să mai facă 
oaste. Şi i-au triimis bani şi de chili, şi de ialoviţă, şi de cară, şi 
de fân, şi de ordzu. De câte beialicuri era la ordie, dat-au turcii 
lui Grigorie-vodă, şi el mânca banii toţi, şi cei de leafă şi ceielalţi 
toţi. Şi lua aceste toate ce scrii mai sus din ţară, de făce trebile 
împărăteşti fără bani. Numai atâta cât da moldovenilor: le da 
carne, pită, ordzu. Şi după ce s-au strânsu toată oastea ce era: 
lipcani, turci, moldoveni şi alţâi, s-au făcut ca la 6.000 oaste. Şi 
au mai ieşit frica lui Grigorii-vodă de nemți. Şi de frica viziriului 
şi de ruşine s-au întorsu iarăş înapoi la Gălata. Ş-au făcut 
hendichiu în giuri împregiurul taberii ş-au pusu străji buni. Ş-au 
şădzut toată vara acolo, păn-în toamnă la Simedriu. 

lar Costantin-vodă, domnul muntenesc, cum au audzit c-au 
ieşit nemți în Ţara Muntenească, cum au şi fugit peste Dunări. 
Şi boierii şi slujitorii munteneşti l-au petrecut 2, 3 ceasuri. Şi ş-au 
luat dzua bună, şi l-au lăsat toţi şi s-au întorsu la Bucureşti. Ce 
nu numai boierii, ce şi slugi de a lui, ce au fost la tată-său, l-au 
lăsat toţi. Şi nemţii, viind la Bucureşti, au luat pre boieri pre 
toţi şi i-au trecut cu casă cu tot în Ţara Ungurească, pre unii cu 
voie, pre unii şi can fără voia lor. 

Împăratul, Turcul, şi turcii, după ce-au vădzut aceste, tari s-au 
spăriet, ce împăratul nu numai de moscali şi de nemți, ce şi de 

oastea lui, să nu facă zorba asupra lui. Au şi păzit de-au schimbat 
pre viziriul ş-au tăiet pre chihaie, dzicând că s-au agiunsu ei 
cu moscalii de-au dat Vozia. După cum li-i hirea de dulău, de 
le dzâc că-s dulăi, adivărat că-s dulăi. Dacă văd că nu pot 
isprăvi, ei dau vina capetelor. Ş-au pus şi han nou, anumi pe 
Adăle Gheri cel rău, ce fusăsă mai întâi la domnia întâi a lui 
Gligori-vodă, cându s-au făcut zorba asupra lui!, înțălegând că 
acela au pierit în Crâm, cari şede la Tighine păn-acmu, că la 
Crâm nu poate să margă. Atunce au triimis împărăţia de-au 
luat pre Manolachie chiurci-başe Psăolu, fratele hatmanului 
Costandin ce este aice în Moldova. Şi l-au dus la Țarigrad, la 
împărăție, de i-au dat gre muncă păgânească, 5, 6 dzile, păn-au 
spus toat-averea ce-au avut, di i-au luat tot ce-au avut, ca la 
3.000 pungi, cu odoară. Nu numai a lui, ce şi a frăţâni-său, a 
lui Costandin hatman şi altor rude a lui, gineri şi alţâi. Ce au 
găsât, tot au luat. Şi apoi l-au spândzurat în mijlocul uliţâi, 
unde să vând blanile în târgu. Şi i-au pusi o blan-în cap, dându-i 
pricină că el sfătuie pre chihaie. Atunce l-au agiunsu osinda 
Ţărâi Moldovii şi Ţărâi Munteneşti. Că acest Manolachi 
să-nvăţasă de să făce tot d-e casăli chihaielilor, de mânca aceste 
săraci de ţări, cum le era voia, cu alţi greci şi alte păşii, de 
făce schimbări şi-adauşaguri cu mulţime de bani. Cum şi mai 
înainte vremi, cându s-au făcut zorba, de s-au schimbat 
împărăţia, la Ibraim-paşa vizirul, cădzut la mare urgii, precum 
scrii la rândul său. Atunce au scăpat, şi tot nu s-au lăsat de 
răutăţi. Dar acmu n-au putut scăpa, după cum să dzâce că nu-s 
în toate dzilele Paştile. Aşe dzâc că mai mult dispre Costantin- 
vodă să-i fi fostu pâra, avându pizmă pre dânsul. Ş-au scos 
ferman să omoare şi pre gineri-său, Ştefăniţă beizade, ficiorul 
lui Mihai-vodă, care ţine fata hatmanului Costandin. Numai 
nărocul lui c-au prinsu de veste, di s-au ascunsu la casăli solilor, 
multă vremi, păn” s-au îndreptat. 

Răiz-afende, solul turcescu de la Nimirova, vădzând aceste 
lucruri ce să poartă şi moscalii nu priimăsc bani să facă pace, 


! De la „anumi...“ până aici, adăugat de Neculce. 

ce cer Dunărea cu Crâm cu tot, şi nemţii Bosna şi altă somă de 
bani, cheltuiala oştii, şi robii ce luasă, au făcut izvod de toate 
de aceste ce cere moscalii şi nemţii. Şi au dat multe daruri 
solilor nemţeşti şi moschiceşti şi lui Minih fertu-marşalih 
moschicesc, ca să mai aştepte 30 dzile, să nu pornească oştile, 
păn-or trimite la împăratul turcesc să vadă ce-or priimi. De-a 
priimi, bini, iar de n-a priimi, s-or bate. Tot ca să mai lungească, 
să treacă vara cu amăgele, după cum este nătura turcilor. Că 
să spăriesă pre rău. Ce, după cumu-i orânduiala aceştei lumi 
lacomă, au întunecat mintea solilor nemţeşti şi moschiceşti, 
de-au priimit să aştepte celi 30 dzile, păn-a vini răspunsu de la 
Poartă. Şi au şi răpedzit Raiz-avende cu acele scrisori la 
împăratul turcesc pre terdzâmanul, fratele lui Grigorie-vodă, 
să umble într-aceste 30 dzile de olac, să aducă răspunsul, cum 
a fi: ia pace, ia nepace. Ş-au purces terdzâmanul ş-au vinit 
pre la Grigorie-vodă, frate-său, la Gălata, şi l-au benchetuit 
1 dzi cu mari cinste. Şi l-au mai învăţat şi el meşterşuguri de- 
a lui, ce au mai ştiut. Că ave Grigorie-vodă mare jeli şi frică, 
c-or lua creştinii ţara, ce nu numai el, ce şi grecii lui, şi n-or 
ave ce stăpâni şi ce mânca la Țarigrad. 

Şi la 30 dzile s-au întorsu iarăş înapoi la Nemirova, unde 
era solii, cu răspunsu că nu priime turcii să de nimic, numai să 
fie bătaie la anul. Şi aşe solii s-au dus cineş pre la stăpânii lor. 
Şi vodă încă l-au triimis pre aga Enachi grecul cu 600 slujitori 
înaintea lui Reiz-afendi la Movilău, temându-să de căzaci să 
nu-l lovască, şi l-au petrecut păn’ la Tighine. lar Vădanii 
ghenărarul, dac-au ieşit la Oituz cu oaste, au şi poroncit lui 
Gligorii-vodă să de paci oaminilor den Sâret încolo de bir şi să-i 
trimită 150 de pungi de bani, dacă i-i voia sa şadă cu paci în 
leş păn’ la o vreme. Deci Gligorii-vodă era la Frumoasa şi 
n-apucasă să strângă oaste, nici să dusăsă la Prut. Au socotit şi 
au trimis pe Toderaşco vel-spătar şi pe Alixandru Sârbul tretii- 
logofăt cu daruri şi cu cărţi de la dânsul şi de la boieri, scriind 
ghenărarului, lui Vădanii, să-i fii milă de ţară, să n-o strâce. Şi 
au mersu la dânsul la Oituz, şi i-au priimit cu dragoste, şi s-au 

adiverit cu bini. Numai, Grigorii-vodă nu s-au încredzut, ce s-au 
dus la Prut, după cum s-au scris mai sus, di ş-au strânsu oaste. 
Aşijdere nici pe Păladi spătarul nu-l crede, fiind moldovan, să 
nu-i facă vrun meşterşiug. Şi de [a]cee au trimis şi pe Alixandru 
Sârbul, fiind di casa lui, ca să nu poată faci vrun meşterşiug 
asupra lui cu Vădanii ghenărarul. 

Turcii, păn-a umbla terdzâmanul la Poartă aceste 30 dzile, 
iar împărăţia au şi pus sarascher pre Chipruliul şi au şi rădicat 
oaste den Țarigrad ca la 120.000 şi l-au trimis la Bosna asupra 
nemților. Şi viziriul au triimis pre Meniş-paşe de la Cartal cu 
20.000 oaste, şi au purces de la Cartal pre marginea Dunării a 
mai strânge oaste ce pute. Şi s-au dus şi la Vidin asupra lui 
Vales, ghenărariul de Sibii, ce băte Vidinul cetatea, ş-au gonit 
pre nemți de la Vidin. Dar tot nu i-au bătut pre rău, numai cât 
i-au gonit de la cetate. 

Ş-au dat şi lui Costandin-vodă, domnul muntenesc, vo 2, 3 
paşi cu oaste, de-au gonit pre nemți din Ţara Muntenească, că 
era puţinei, numai vo 3, 4 mii în Ţara Muntenească. Ş-au făcut 
turcii multă răutate şi prad-în Ţara Muntenească, c-au luat 
munţii în cap. Şi pre unde au găsât bejenii, au tot prădat şi au 
arsu. Şi au spartu şi mitropolia de la Târgoveşte şi au găsât 
multă avere a boierilor munteneşti şi au luat-o toată. Ce nu 
numai într-un rând au prădat-o, ce în câteva rânduri au umblat, 
prădând şi strâcând biata ţară. 

Costandin-vodă, domnul muntenesc, iarăşi s-au aşădzat în 
Bucureşti cu vo 2, 3 paşi. Şi re pradă au făcut turcii şi 
Bucureştilor. Şi mitropolia din Bucureşti au făcut-o mecet, di 
s-închină într-însa paşii. Şi Costandin-vodă au pus tot boieri de 
cei de gios, că boierii îs toţ în Ţara Ungurească, cei mari, duşi. 

lar ghenărariul cel mare de la Sibiiu, anume Valis, care 
mersesă la Vidin, vădzând că nu poate sta împotriva turcilor, 
că are oaste puţină, au scrisu la Vădanie ghenărariul, ce ieşis-în 
Moldova cu oaste, de-au trecut muntele înapoi de-au mersu 
agiutori la Vidin. Numai ce au rămas vo 500 oaste nemți de 
strajă la Comăneşti, iar ceielalţi, măcar că s-au dus la Vidin, 

tot n-au putut isprăvi nimic împotriva turcilor. Deci ghenărarul 
Valis, vădzând că au greşit şi ş-au împrăştiet oastea pren 
Moldova şi pren Ţara Muntenească şi n-au putut isprăvi nimic 
să-l iè, ori de ciudă, ori de ruşine, ori de frica împăratului, au 
mâncat otravă singuru ş-au murit. 

Mai ispititu-s-au turcii şi cu 2 soltani să margă preste munte 
în Ţara Ungurească. Şi s-au păzit nemţii mai bine, într-altu fel, 
că, după ce-au intrat în munte, le-au ţinut calea şi dinainte şi 
dinapoi. Ş-au pierit un soltan şi cu tătarâi mai toţi, numai unul 
au scăpat prè cu puţini tătari. N-apucând a intra în munte, la 
Câmpina, s-au întorsu înapoi prădând şi ardzând. Ş-au lovit 
pren Bucureşti, fiind domnul în scaun, ş-au prădat târgul tot, cu 
mănăstiri cu tot, ş-au găsât mulţime de avere. Şi domnul n-au 
putut să isprăvască nimic, să nu-i lasă să prade. Ce-u găsit a 
boierilor pribegi şi nepribegi şi a neguţitori pin hanuri, tot au 
luat!. Acest războiu au fost mai pre urmă, la let 7246, la 
noiemvrii. Să lăsăm acmu Ţara Muntenească, di om scrie înainte 
la rândul său. 

Grigorie-vodă, şedzând cu tabăra la Gălata şi înţălegând 
că s-au dus nemţii cei mulţi şi au rămas numai 500 nemți la 
Comăneşti de strajă, şi vădzând că să găteadză tătarii şi cu 
turci de la ordia viziriului să margă la dânşii, au scris la viziriul 
să nu margă nici turci, nici tătari, să strâci ţara. Puţinei ce au 
rămas de strajă, a triimite oastea lui şi i-a goni. Deci viziriul 
îndată i-au şi poprit să nu margă. Că era la Gălaţ păn’ la Bârlad 
tot tătari, cu 2 soltani, de-au şădzut toată vara de-au mâncat 
pre beţii oameni, de-au rămas numai cu sufletele. Deci Gligorie- 
vodă au ales din oastea lui ca la 1.500 slujitori turci, lipcani, 
moldoveni şi 2 steaguri de căzaci ş-au triimis pre Costandin 
hatmanul, fratele chiurci-başii, şi pre Toader Pălade spătariul 
să margă pre la gura Oituzului şi la Comăneşti, să astupe 
poticile şi să strâci pălăncile ce li făcusă nemţii. Şi mărgând 
acolo la Comăneşti, numai au şi dat peste celi cinsute de nemți 
ce rămăsesă de strajă. De merat lucru este cum au dat Dum- 


1 Această frază a fost adăugată de Neculce. 

nădzău o spaimă nemților, cât n-au putut să ste la războiu. Că 
cum s-au tâmpinat şi au discălecat căzacii de-au slobodzit 
focul ş-au pisat vo 3, 4 nemți, s-au şi spăriet nemţii ş-au plecat 
fuga şi n-au apucat să sloboadă focul. Ş-au şi-ntrat turcii cu 
moldovenii într-înşii ş-au prinsu ca vo 30, vii cu morţi. Ş-au 
pierit şi colonelul care era pre oastea nemţească mai mari. Şi 
iarăşi au dat Dumnădzău frică moldovenilor şi turcilor, că nu i-au 
gonit, temându-să să nu fie oaste supusă, să fie vicleşug, că nu 
ar hi mai scăpat mai nici unul. lar nemţii tot gândie că-i gonesc, 
că, cum au agiunsu la pălancă, cum ş-au lăsat puşcile şi caii şi 
2 sacaluşi şi 2 căruţă, iarbă, ş-au fugit care încotro au putut 
pren munte pe gios. Ş-a triedze au început a ieşi câte unul, şi 
vădzând că nu-s nime, ş-au luat puşcile şi ce-au avut ş-au trecut 
muntele, dincotro vinisă, înapoi. 

lar hatmanul cu oastea, precum mai susu scrii, nici giumătate 
de ceas n-au zăbăvit şi s-au şi-ntorsu înapoi, fiind grec cu pele 
de iepuri la spate. Au fugit toată noaptea, făcându-să dzuă la 
Bistriţă, negonindu-l nime, nici vădzând pre nime, după cum 
este vorba că nu fac toate muştile miere. Că, când s-au tâlnit 
cu oastea nemţască, tremura de frică şi vre să fugă. lar turcii, 
vădzând că vre să fugă, au început a-l sudui ş-au scos şi sabiile 
asupra lui, să-l taie. Şi vădzând aşe că fac turcii zorba asupra 
lui, s-au slobodzit de frică asupra nemților. Şi s-au tâmplat ace 
izbândă, după cum scrii mai sus. Numai tâmplându-să Toader 
Pălade spatariul şi vădzând zorbaoa turcilor, el mai mult au 
început a îndemna oastea. Şi după ce au vinit la leş hatmanul, 
i-au scris Grigorie-vodă cărţi la viziriul şi l-au triimis cu 10 
nemți vii şi cu 17 capete morți. Şi cu ace puţină izbândă ş-au 
mai tocmit treaba, că era să pitreacă şi el de la Poartă, ca 
frate-său Manolachi chiurce-başe. 

Tot într-acea vreme mers-au Chipruliul întâi la Niş, unde 
luasă nemţii, ş-au încungiurat cetatea Nişul. Şi n-au putut să 
sprejinească nemţii şi s-au închinat, c-au fost ca la 5.000— 
6.000 nemți cu un ghenăral. Şi pre ghenărari şi pre nemți i-au 
slobodzit cu pace, iar pre rai€ au pus-o tot supt sabii, că să 

burzuluisă toată creştenătatea, de ţine cu nemții: sârbii, arbănaşii 
şi alţii ce era prenpregiură. 

Purces-au Chipruliul de acolo asupra nemților ce băte Bosna. 
Deci nemţii nu pute lua Bosna, fiind locurile tari şi raiaoa încă 
ţine tot cu turcii, nu vre să să de nemților. Numai ce-au apucat 
de-au luat vo 2, 3 cetăţi în marginea Bosnii, şi au şi sosât 
Chipriliul cu oastea lui agiutori bosnenilor. Şi s-au lovit în vo 2, 
3 rânduri, ş-au tot can zăticnit pre nemți şi nu ş-au putut alege. 
Aceste toate s-au făcut la velet 7245. lar dup-acee, la văletul 
7246, în luna lui octoămivrie, tot într-această toamnă, vădzând 
turcii că le-au mersu can bineşor spre nemți, că nemţii nu făcusă 
gătire pre bună, în grab-au şi pornit oastea de la Cartal şi de la 
Tighine, câtă era strânsă, ca la 100.000 de iniceri şi de spahii, 
c-un sarascher şi cu Medle Gherie, hanul cel nou, cu toată 
tătărâmea de Bugeag, ca la 60.000 şi 2 soltani, mai can cu 
toată puterea turcească ce era la Cartal. Şi pre apă, de la 
Țarigrad, vo 20.000 să margă să ie Vozia de la moscali. 
Înţălegând că Mineh fertu-marşalih s-au dipărtat cu oștile 
moschiceşti la iernatic, la Perevoloşin, după ce s-au dus solii 
de la Nemirova, şi ei înţălegând că-s numai 7.000 moscali şi 
2.000 căzaci, 9.000 de toată oastea, au socotit c-or lua-o pre 
lesne, şi luând-o, or treci şi or lua şi Culburul ş-or treci şi-n 
Crâm asupra-celora moscali şi or duci şi pre hanul cestu nou, 
pre Medle Ghirie. Ş-au luat şi vo 60, 70 puşci din Tighine şi 
400 cară moldoveneşti, de-au dus geabhanaoa. Şi după ce-au 
agiunsu acolo, au început a bate cetatea. Ş-au bătut-o 2 săptămâni 
şi n-au putut-o lua. Şi aşe da turcii feliuri de feliuri de năvăli 
straşnici asupra cetăţâi, şi şi mai piere. Spartu-s-au şi vo 20 de 
puşci mare, umplându-le mai mult preste măsură, ca s-agiungă 
la cetate, şi iară pre dânşii îi omore. Făcut-au un meşterşug cu 
nişte săcrii noaptea, ca să să apropii de cetate. lar moscalii au 
făcut altu meşterşug, di s-au luminat ca dzua, ş-au îndreptat 
puşcile de i-au făcut fărâmi. Făcut-au turcii 2 lagumuri, şi s-au 
strânsu acolo mulţime să dè năvală. lar moscalii le-au găsât 
unde le pusesă turcii şi le-au bătut dispre dânşii, ca să de înapoi 

spre turci. Ş-au făcut şi ei 2 lagumuri, alăture şi cu gauri, din 
celi turceşti, la a lor. Şi când s-au strânsu mulţime de turci la 
lagumuri ş-au dat foc, iar lagumurile au dat înapoi, şi s-au 
aprinsu şi celi moschiceşti, cât au pierit mulţime de turci. Şi 
atunce au ieşit şi moscalii cu căzacii afară den cetate ş-au 
început a tăi€ şi ei pre câţi nu îi omorâsă lagumul. 

Aşijdere sculatu-s-au turcii cu zorba asupra hanului, dzâcând 
că gâlceava dispre dânşii s-au început întâi şi ei dau năvală di 
pier, şi tătarâi nu pier, umblă pre de laturi. Deci au luat hanul 
pre tătari împreună cu turcii, şi carăle celi moldoveneşti le-au 
umplut de stuh ş-au început a pune pre moldoveni de împinge 
carăli, şi turcii cu tătarâi după dânşii cu puşcile, ca să s-apropie 
de cetate, să bată cetatea. lar moscalii aşe au începută a-i 
împroşca den cetate, şi au ieşit şi afară, şi aşe au dat o năvală 
turcilor, cât au pierit mulţime, şi au luat şi o samă de puşci. 
Aşijdere era o zămculiţă de laturi de cetate, şi şide nişte 
moscali. Ş-au îngropat şi moscalii un lagum acolo şi s-au făcut 
a fugi spre cetate. lar turcii au şi-ntrat într-acè zămculiţă ş-au 
găsât lagumul şi l-au scos. Moscalii, vădzând că au gâsât turcii 
lagumul şi l-au scos, au şi îndreptat puşcile în zămculiţă a 
bate. Şi au pierit şi acolo mulţine de turci, şi câţi n-au pierit le-au 
căutat a ieşi, că nu pute să şadă, că-i împroşca den cetate. 
Aşijdere vinit-au turci cu vasă pre apă, şi moscalii încă ave 
vasă. Ce nu le-au sporit turcilor nici cu acel fel, că, cum au 
fost dându moscalii din tunuri de pe apă or den cetate, să şi 
afunda vasăle turceşti, de s-îneca, cât n-au rămas nici unul, iar 
moschicesc nici s-au betejit. 

Mai pre urmă iarăş s-au rădicat turcii cu năvală asupra cetăţăi, 
vădzând că au ieşit o samă de moscali din cetate. Şi s-au şi pornit 
turcii asupra moscalilor să-i i€ în unghi, iar moscalii s-au făcut 
a fugi asupra vasilor şi au lăsat poarta cetăţâi dişchisă. lar turcii, 
cum au vădzut poarta cetăţâi deşchisă, au lăsat pre moscali 
de-a-i mai gonire ş-au şi-nceput a intra în cetate. Şi i-au lăsat 
de-au intrat vo 4.000—5.000 şi au slobodzit porţile cetăţâi di i-au 
închis. Şi aşe moscalii den cetate, fiind supuş, au şi-nceput a le 

da foc şi din frunte şi din coadă, şi den dos a le da bombi, păn-i-au 
potopit pre toţi. Da să de înapoi, porţile cetăţâi era închisă. Şi 
câţi n-au pierit, i-au luat pre toţi de grumadzi. 

lar turcii cei ce rămăses-afară, de n-apucas-a intra în cetate, 
i-au şi aruncată lagumul. Atunce moscalii cei de-afară, ce să 
făcus-a fugi spre vasă, s-au şi-ntorsu înapoi într-înşii a-i omori 
câţi scăpasă de lagum. 

Aşijdere şi moscalii di pre apă au prins a-i împroşca cari 
s-apucas-a să lipi de zidiul cetăţâi, că nu pute să să mistuiască 
nici într-o parte. Ş-au început moscalii a-i bate şi di pe apă, cât 
i-au potopit, ca la 30.000—40.000 de turci. 

lar în scurtă vreme au şi sosit veste de la soltanul la 
sarascheriul, care soltan era între Buh de strajă, cum că vin de 
la Minih agiutori cetăţâi pre mulţi moscali pre apă, di s-au 
făcut spaimă în oastea turcească. Câţi rămăsesă vii nepieriţi 
au şi fugit preste noapte ş-au lăsat cetatea. 3,4 dzile de-ar fi 
mai zăbăvit turcii pre loc, nici unul nu vrè scăpa. Că au şi dat 
Dumnădzău un vicol, că, cum era giumătate răniţi, aşe dzâc 
că-ntr-acel câmpu 4 părţi ar hi pierit şi una de-ar fi scăpat bini. 
Fostu-s-au cerşut căzacii să-i lasă, călări, audzind că vin turci 
la Vozia, şi Minih n-au vrut să-i lasă, fiind la Perevoloşin. Şi au 
greşit că nu i-au lăsat, că nici un turcu n-ar fi scăpat, sau tătar. 

Deci acel soltan ce era de straji între Buh, vădzând că turcii 
fug de la Vozia, slobodzit-au şi el ceambură pre marginea 
Ocrainii leşeşti, di-au prădat satele. Ţân şi ei prieteşugul ca 
cânii vinerea. Ce s-a mai face cu leşii, vremea viitoari va arăta. 

Grigorii-vodă, vădzând că s-au dus nemţii din Moldova, 
scris-au cu giurământ la boierii cei pribegi şi la ţară, cei haini, 
să să întoarcă înapoi la locurile sale, să nu poarte nici o grijă. 
Şi i-au iertat pre toţi, numai să nu mai fugă şi alţâi, ca să iè 
bani. Deci s-au întorsu toţi la locurili sale, şi nimic nu le-au 
făcut. Numai pre Costandin Balşe, având măraz pre dânsul, l-au 
bătut la talpe şi l-au slobodzit. Făcut-au şi acestu obicei Grigorii- 
vodă, de să bată boierii cei mari la talpe, turcește. Şi pre Ștefăniță 
vornicul Ruset, hiind mai bătrân, l-au făcut surgun o lună la 

mănăstiri la Dobrovăţii ş-apoi l-au adus la leş şi l-au iertat. Şi i-au 
măritat o fată ce ave, cu cheltuiala lui vodă, după Scarlata- 
chie comisul, ficior Lupului Gavriliţi. 

lar pre Răducanul, fiind nepot lui Mihai-vodă şi agiunsesă 
cu cărţi la Grigori-vodă de la nemți de făce ştire ce fac nemţii 
şi ce li-i sfatul, când era nemţii la casa lui, la Grozeşti, pentru 
acee mai mult l-au boierit, de l-au făcut păharnic mare. 

Pus-au turcii pre ficiorul lui Racoți, anume [losif]!, ca să fii 
crai în Ţara Ungurească, şi i-au făcut coronă de aur, cu 
diiamanduri de mult preţiă. Şi i-au dat şi cinci mii pungi bani, 
să-i fie de cheltuială şi să-ş facă oaste, osăbit de ce i-au rânduit 
turci şi tătari. 

Şi l-au pornită den Țarigrad, de-au vinit la Brăila di să 
găteadză şi-ş strânge oaste. Ispititu-ş-au nărocul, cu 2 soltani şi 
cu turci, de-au triimis în Ţara Ungurească, ca să treacă pre la 
Câmpina, pren Ţara Românească. Ce nu i-au slujit nărocul ceastă 
dată, c-au pățât rău, precum scrie mai sus patima lor. 

Împăratul nemţesc, înţălegând de Racoţie, au strânsu toate 
capetele celi de frunte, boieri ungurești, di i-au dus pre toţi la 
Beci, di-i ţine acolo de le dăde toate ce li trebuiesc. Ce s-a mai 
alege, vremea viitoare va arăta. 

Deci înţălegând Poarta turcească di ce s-au lucrat la Vozia, 
trimis-au de-au luat pre viziriul la Țarigrad, la sfat, nu numai 
pre viziriul, ce şi pi toate cepetele celi turceşti, pre toate unde 
era. La ce va arăta, vremea viitoare va arăta. Aceste toate s-au 
făcut într-aceşti 2 ani a domnii lui Grigorie-vodă, păn’ la velet 
7246, la istovul lui noiemvrie. 

După aceste, aşădzându-să Grigorie-vodă în scaun în leşi 
să iernedză, după cum s-au scris mai sus, pus-au în leş şi 4 steaguri 
de turci şi cu 4 de lipcani, steaguri, să iernedză cu dânsul în 
leş, necredzând pre moldoveni. Bogate nevoi şi ruşini făce turcii 
beţilor oameni la leş şi la ţară, pre unde merge. Că lua femei şi 
fete mare şi copii cu sâla, de-ş făce râs. Şi la drumuri îş râde şi 
prăda pre oameni. 


1 Jozsef, fiul lui Ferenc Rákóczi II. Adăugat de mine. 


335 


— Ion Neculce — 


lar în luna lui dechemvrii, bine nu s-au aşădzat în leş, şi au 
şi scos hârtii, frunte de 3 ughi, mijlocul de 2 ughi, coada de 
1 ughiu, şi cârcimărit tij 5 lei, şi cară pre ţară, de căra fân şi 
lemne la oaste. Şi fân nu găsie pre aproapi, că-l mâncasă de cu 
vară, ce lua ordzu a cui găsi€, fără bani. Şi taberi de cară duce 
la Siret, de măcina, că pe aproapi nu era mori. Şi lua boi a cui 
găsâè, de pre drumuri. Ş-au început şi ciuma a s-aţâţa în leşi, şi 
au ținută puţin, vo lună, acel omuri. Oh, oh, oh! săracă Ţară 
Moldovă şi Ţară Muntenească, cum vă pitreciţi şi vă dez- 
mierdaţi cu aceste supărări, la aceste vremi cumplite, şi făr' 
de milă de stăpânii noştri, care singuri noi ţ-am pottit şi ţ-am 
aflată! Nu ne săturam de domni de ţară, nici de măritat fetele 
după peminteni, ce dzâcem că-s proşti şi săraci. Şi alergaţi la 
cei străini, greci, de-i apucaţ cari de cari să vă hii gineri, că-s 
cilibii şi bogaţi, şi le daţi moşii şi-i puneţ în capul mesâi. lacă 
la ce am vinit! Aceste, adivărat că ne-au făcut cilibii la toate, 
cu lacrămi pre obraz şi cu suspinuri la Dumnădzău strâgând. 
lar altă puteri, făr-a suspina la Dumnădzău, n-au rămas. la privit 
pre ţările megieşilor cum ţin pre cei străini! Le dau di mâncat, 
iar la sfat sau în capul mesâi nu-i pun, nici îi amestecă. Şi 
pentru acee trăiesc prostimea lor păn-acmu necălcată. De-ş 
dau vo fată după vun străin, pre cu greu, dar moşan nu-l 
priimăscu, nici la sfat. Şi pita ce o mânâncă, cu vărsari de 
singe şi cu multă ostineală şi grijă şi slujbe, o mâncă streinii 
prentr-alte ţări. 

De ce s-au mai lucrat peste iarnă de acmu de la noiemvrii 
la vălet 7246. Viziriul, cum au sosât la Țarigrad, l-au şi mazâlit, 
şi au pus vizir [pre altul].! Şi cum l-au pus vizir, cum au început 
a rândui oaste la Hotiniă şi la Tighine, şi pre alţâi într-alte părţi, 
şi a face mare gătire pen ţară. Trecând la Hotin, şi alţâi în gios 
de la Tighine şi di la Hotin, mare stricăciune şi pozne făce 
oamenilor pre unde loviè. Unii trece pre Bârlad, unii pre Sâretiu. 
Şi în leş încă au iernatii 3, 4 mii de turci. Şi aceşte încă destule 
răutăţi făce. Şi era o scumpete mare de pâne şi de fânii, cât 


1 Adăugat după Kogălniceanu, în mss. fiind loc gol. 

agiunsesă carul de fân 4 lei, pre 2 boi. Şi alte nevoi despre 
domnu: cară, ialoviţă, chile, văcărit, şi adăoşag peste văcărit 
câte un tultu de vită. 

Aşijdere şi în Ţara Muntenească turcii şi tătarâi au iernat, şi 
multă prad-au făcut trecând pren ţară la Olt, de să băte cu nemţii. 

Nemţâi şi moscalii au şădzut în paci pre la iernatic, pre 
marginea ţărâlor lor, făcând mare gătire. Hanul den Bugeag s-au 
sculat la ghenarie şi s-au dus la Crâm, nefiind moscali în Crâm. 
Şi de acolo s-au sculat şi au strânsu oaste pre cine au putut, ca 
la 80.000, amestecaj tătari şi turci, şi s-au dus în pradă la 
Slobodzie, spre Harcov. Şi i-au tâlnit moscalii şi i-au biruit. Şi 
abè au scăpat hanul cu 4, 5 mii de oaste. Şi le-au luată moscalii 
toţ robii ce au luat de la dânşii, că le stătusă caii în ceambur, 
şi i-au tot gonit păn-în Crâm. 

Mihai-vodă era la închisoare, că-l pâre muntenii să de 7.000 
de pungi de bani. Şi au şădzut la închisoari 11 luni, şi apoi, 
cădzând acesta vizir ce mai sus s-au pomenit, fiindu-i prietin, 
l-au scos. Şi fiind doamna lui Grigorie-vodă la Țarigrad, cu 
fiiu-său Scarlat, au făcut nuntă, şi au luată pre fiica lui Mihai- 
vodă, cari mai sus s-au pomenit că-i logodită, la ghenarie, la 
Boboteazdă. lar Grigorie-vodă au făcut vesălie pentru fiiu-său 
o săptămână, împreună cu toţ boierii. Aceste toate s-au făcut 
păn' la în dzi întăi a lui aprilie, de primăvară. 

lar în 31 de dzile a lui mai, la 4 ceasuri den dzi, s-au făcută 
un cutremur mare, de-au cădzut mănăstirea Golâe, şi multe 
casă, şi mănăstiri în gios. Răchitoasa şi altă mănăstire la Focşeni. 
Şi s-au cutremuratii mai bine de 1 lună, mai în toate dzileli. Şi 
s-au şi început mare ciumă în leş, ş-au ţinut păn’ despre iarnă 
omorul, toată vara păn’ la luna lui dechemvrie. 

lar Grigorie-vodă au ieşit afară cu ordia la Socola, în fundul 
văii, de au şădzut toată vara. Şi începând şi în ordie a pica 
câte un om de ciumă, s-au mutat la Ţuţora, despre toamnă, ca 
să să mai răcorească de boală. 

Viziriul s-au rădicat cu 300.000 oaste ş-au purces spre Niş 
asupra nemților. Şi au făcut oaste în 3 părţi. Unii cu Racoți i-au 

pornită pre Dunăre în sus, şi cu tătari, de-au luată Ţara Oltului 
şi alte pălănci ce era pre Dunări. Şi siliè să treac-în Ţara 
Ungurească, şi n-au putut să răzbască de nemți, şi s-au apucat 
a bate cetatea Ruşava. Alţâi şide împrotiva taberii cei mare 
nemţeşti şi au bătut-o toată vara, şi nu pute s-o dobândească. 
Piere turcii ca frundza, de pica pre Dunări în gios, şi le aduce 
Dunărea trupurile pre la Gălaţ şi pre la Smil, şi-i prinde oamenii, 
morţi, de la lua borfili de pre dânşii. Că fiind Ruşava în ostrov 
Dunării, da turcii năvală tare pre apa Dunării s-o i€, şi den 
cetate pe turci îi tot prăvăle, di s-îneca în Dunări. Câteva mii 
au pieritii de turci la această cetate. lar despre toamnă, vădzând 
nemţii cei den cetate că agiutori, nemți nu li mai vini de nicăiuri 
şi bucatile li să sfârşăsc, şi Dunărea încă scăde, şi toată greimea 
turcilor cearcă prenpregiur, s-au închinat cu 1.500 nemți. Atâţe 
nemți au fost numai în Ruşava. Şi ieşind acel ghenăral den 
cetate, l-au îmbrăcată viziriul cu căftan şi cu mari cinste l-au 
slobodzit, de s-au dus la tabăra ce mari nemţască, cu dobi şi 
cu surle dempreună cu toţ oamenii lui, dzâcându-i viziriul: 
„Aferim, slugă bună şi credincioasă! Măcar di s-ar afla om harnic 
şi drept ca tine şi la împărăţia noastră! Cu puţine oasti să stai 
să te baţi cu atâta puteri atâta vreme!“ Şi după ce-au mărsu la 
nemți, încă mai mari cinste au dobândit. Dzâc unii să hie dat 
viziriul bani să s-închine şi să hie fost cu ştirea împăratului 
nemţesc, şi viziriul încă să-ş facă obraz despre împăratul 
turcescu. Că tabăra ce mare nemţască şide între nişti bălți la 
loc tari, iar turcii nu cutedza să margă la dânşii, şi nemţii aşijdere 
nu cutedza. Şi aşe au şădzut oştile păn-în toamnă, fără câtă 
câte o strajă de să lovie. lar despre toamnă s-au dus viziriul la 
Țarigrad cu [a]ce izbândă. Şi s-au împrăştiet la iernatic oştile, 
şi cele turceşti şi cele nemţeşti. lar dincoaci, dispre moscali, 
au rânduită un sarascheri cu oaste la Tighine, şi altă oaste au 
mersu, de la Hotin şi de aiure, ca 80.000 oaste, şi cu tătarâi 
Bugeagului 60.000, de sta pe Nistru d-aştepta pre moscali. 

lar moscalii s-au făcut în 2 părţi. O samă, cu Les ghenăral, 
s-au dus în Crâm cu 100.000 oaste şi s-au bătut acolo cu hanul 

Crâmului şi cu 60.000 turci, ce era cu căpitan-paşe. Şi i-au tot 
bătută pre turci şi pi tătari. Şi au prădat şi au arsu Crâmul vo 
4 luni. Şi apoi au ieşit den Crâm şi au lăsat Crâmul şi au vinit 
la ceasta oaste, la Perivoloşin, unde era Minih fertu-marşalic. 
Şi s-au făcut ca la 300.000 oaste. Şi au tot şădzut toată vara, şi 
apoi de Sfeti Ilii s-au pornită spre Nistru pre încetu. lar tătarâi 
şi cu o samă de turci călărime le-au ieşit înainte şi-i tot ceheiè 
prenpregiur, de le lua oamenii di pre la iarbă, iar să le ste 
împrotivă nu pute. Să ispite câteodată, şi pica ca perile turcii şi 
tătarâi. Şi aşe s-au apropiet cale de 4 ceasuri de Nistru tabăra 
cè mari, iar fruntea oştii, cu 20.000 oaste şi cu o samă de căzaci, 
au agiunsu la Nistru, la Calanca, den gios de Raşcov, unde era 
de ceasta parte şi sarascheriul cu toată inecerimea. Şi au început 
moscalii a-i împroşca den puşci şi den bombe de piste Nistru, 
câtă nu pute turcii să să mistuiască nicăiuri pre di ceasta parte. lar 
peste noapte le-au şi vinit ocaz de la Minih să s-întoarc-înapoi. Şi 
s-au întorsu noaptea la obuzul cel mari, unde era Minih. Şi au 
purces iarăş cu toţâi înapoi la Buh. Şi murindu-le caii şi boii, 
ţiindu-i toată vara în herbinteală la Buh, n-ave cu ce tragi 
privantul, puşcile. Ş-au îngropat acolo în câmpu 500 de cară 
de glonţuri şi de combarale, osăbit de fănină şi posmagi şi alte 
bucate ce-au lepădat pre câmpu. Şi după ce-au agiunsu la Buh, 
au triimis Minih ş-au rădicat şi oastea ce era în Vozia. Şi i-au 
dat foc ş-au răsipit-o detot, şi Culburului tij. Şi au vinit la dânsul, 
şi s-au dus cu toţii la iernatic la Perivoloşin. 

lar turcii iniceri vrè să treacă să agiungă pre moscali, dar 
nu-i lăsa să treacă Nistrul sarascheriul, neavând ferman, cât 
începusă inecerii cu zorba, cum li-i obiceiul lor, să omoare pe 
sarascheriul. De mierat lucru este acesta, cum aşe lesne să 
întoarsăr-înapoi şi stricară şi Vozia, şi sarascheriul încă nu lăsa 
să treacă inicerii după dânşii, să-i gonească. Unii dzâc că au 
dat sarascherul mulţimi de bani lui Minih, iară alţâi dzâc că s-au 
temut Minih de ciumă, să nu i să umple oastea. Şi să teme să 
nu iè turcii şi tătarâi pre moldoveni în sabie şi-n robie, că aşe 
să lăuda turcii. Şi să cere şi la sarascheriul, să le de voie, cum 

or vide că trec moscalii încoaci Nistrul şi nu-i pot sprejini, să şi 
sloboadă prad-în ţară. lar pentru Vozia, această pricină dzâce 
Minih, că un an de când au luată Vozia, şi ciuma dentr-însa n-au 
mai ieşit, cât mai bine de 20.000 oaste s-au potopit într-însa, şi 
pentru acee au stricat-o şi au scos oastea dentr-însa. De nu-s 
niscai fapte a lui Minih, vremea viitoare va arăta adevărul. 

Împăratul turcesc, înţălegând de acest lucru, s-au mânietiă 
pre sarascheriul şi l-au făcut surgun. Şi au pus pre altu, anume 
Veli-paşe, vestit viteaz bun, ce au arătat mari îndrăznire la 
moscali. Şi au tăiet şi 4 paşi, şi au mazâlit şi pe sultanul, căci 
n-au mersu după moscali să-i gonească. Că era bucuroş, şi totii 
să teme să nu făcă vrun meşterşug, să s-întoarcă. 

Tot într-această toamnă, la noiemvrii, murit-au ficiorul 
craiului unguresc, anume Racolci, la Dunări, ce-l pusesă turcii 
crai, la Udrii, ca să hie în Ţara Ungurească. Şi nu i-au slujit 
nărocirea, care mai sus s-au pomenii. 

Vinit-au capigilar-chihaie de la împărăție, cu poroncă la 
Grigorie-vodă de-au mersu la Nistru să rădice puşcile ce le 
îngropasă moscalii, să le iè să le ducă la Tighine. Şi s-au dus 
păn' la Nistru şi au triimis de-au încărcată tot, cu mare frică, 
să nu-l lovască căzacii. Dar n-au avut nici o ostineală şi au 
încărcată 500 de cară de glonţuri, cum mai sus s-au pomenitii. 

Şi au umblat Grigorie-vodă pre la Soroca, pre la Raşcov, 
pre la Orhei, di s-au primblat să vadză locurile ţării. Şi pi urmă, 
de la Orhei n-au vinit în leş, că mure tari de ciumă, ce au 
trecută la sat la Deleni, în ţinutul Hârlăului, la vornicul 
lordachie Cantacozino Deleanul, de-au şădzut păn-în dzi întăi 
a lui dechemvrie. Şi apoi, înțelegând că au mai rădicat 
Dumnădzău focul, s-au dus în leş. 

lar nevoili în ţară, pre multe, di chili, de ialoviţă, de cară şi 
de alte nevoi nespusă, tot ieşite pe catastijile banilor hârtiilor 
ce fusesă de primăvară. Ca şi la Duca-vodă cel bătrân, ce ieşe 
pre banii hârtiilor, aşe şi acmu au fost. 

Oamenii, de vară, să bejenisă la munţi, la păduri, de frică 
să nu prade păgânii ţara. 

Leşii au avut paci, fără cât în Ocraina, pre unde au fost 
şleavul moscalilor, au avut oarece stricăciune de tătari. 

Franţozul[ui] i-au tot umblat oamenii lui să facă paci turcilor 
dispre moscali şi dispre nemți. 

Cazâlbaşul încă au avut paci în cest an cu turcii. 

Aceste toate s-au lucrat într-acestu an, de la noiemvirii, la 
vălet 7246, pănă iarna la istovul lui noiemvrii, la velet 7247. 
Şi ce s-a mai lucra s-a scrii la rândul lui. 

lar am început a scrie acestu an. lată, după ce au mersu 
Gligorie-vodă în leş, ciuma s-au potolit. Nevoi totuna au ţinut 
în ţară, precum scrie mai sus. Pre viziriul şi pe hanul i-au 
chemati la sfat la Țarigrad. Ce pre viziriul l-au schimbat şi au 
pus [alt] vizir, iar pre hanul l-au triimis de-au şădzut toată iarna 
în Bugeag păn-în primăvară, iar pimăvara s-au dus în Crâm. Şi 
au mersu ş-un poghiaz tătărăsc la moscali, dar puţină pagub- 
au făcut, iar mai mulţi au pierit ei. lar de primăvară s-au sculat 
viziriul cu toată puterea cât-au avut şi s-au dus asupra nemților 
la Beligrad. Şi nemţâi încă au strânsu tabăra lor acolo, 90.000— 
100.000 oaste nemți, mai departe de Beligrad. Şi au făcut şanţu 
şi sta acolo de aştepta pe turci cale 7, 8 ceasuri. Şi după ce s-au 
apropietă turcii de tabăra nemţască, iar nemţâi au ales 18.000 
de oaste den tabăra lor şi au triimis să lovască pe turci noaptea, 
făr' de veste, să-i spargă, înțelegând că nu-s turci mulți. Şi 
turcii au fostu prinsu limbă că vin nemţâi şi au fostu stând gata. 
Şi cum au sosit nemţâi, cum i-au şi împresurat turcii, fiind mulţi. 
Deci nemţâi, vădzând aşe, au mai ales 12.000 şi au triimis 
după dânşii, ca să le de agiutor. Dară nu le-au fost nice de un 
agiutor, că, când sosă, au început a-i sparge. Şi aşe, au purces 
turcii asupra taberii cei mare nemţeşti, bătându-i păn’ ce i-au 
băgat în tabără. Dar pre puţini au scăpat. Şi aşe, dând năvală şi 
taberii cei mare, n-au putut să ste împotriva turcilor. Numai ce 
le-au căutat de au lăsat șanțul şi s-au supus supt cetatea 
Beligradului, de s-apăra de turci, că-i încungiurasă turci pre 
nemți den toate părţile, de nu le vine nice oaste de nicăiri 
nemților. Le-au fost viind agiutor 50—60.000 de oaste de la 


341 


— Ion Neculce — 


colegaturi, numai, fiind ciumă, nu cutedza, cu oastea cè 
proaspătă, să intre în cee oaste, ce sta mai departe, cale de 5, 
6 dzile. Şi aşe câteva dzâle apărându-să de supt cetate, au 
stătut solii la pace. Că nu ştie nemțâi că au luată moscalii 
Hotinul şi ce să lucreadz-în ceste părţi, fiind încungiuraţ de 
turci. Şi să teme nemţâi să nu margă turcii în Ţara Ungurească, 
să nu să tulbure şi ungurii. Aşijdere şi viziriul, viindu-i veste 
dencoace despre moscali că au luatii Hotinul, au tăinuit şi au 
făcut veselie mare, cum că au bătut turcii pre moscali la Hotin. 
Şi audzind nemţâi, au făcut pace. Precum s-au făcut pacea s-a 
scrii la rândul său. 

Moscalii, de primăvară, cu Les ghenăral, cu 80.000 oaste, 
cu calmâş şi cu căzaci şi cu moscali, s-au dus asupra Crâmului. 
Şi au avut acolo în Crâm în 2 rânduri bătai cu turcii şi cu 
tătarâi. Şi s-au rănit şi hanul ş-au murit acolo în Crâm. Şi turcii 
acmu de iarnă, după ce-au făcut pace, au pus han pe...! Şi 
moscalii s-au întorsu înapoi, neluând nice o cetate, fără câtù 
au strâcat Crâmul pre rău într-aceşti patru ani. 

Meneh felt-maşalâc, de primăvară, au purcesu de la Chiov 
pen Ţara Leşască dreptu asupra Hotinului pre la Nejboj şi pre 
la Cameniţă, cu 120.000 oaste moschicească, cu donţi, cu 
calmâş, cu cătane. Şi au vinit pre-ncetu toată vara păn” la 
Hotin den Ţara Căzăcească pen Ţara Leşască, şi numai la Nistru 
au zăbăvitň mai bine de 2 săptămâni. Şi au trecut Nistru pe 
den sus de Hotin, pren ţinutul Cernăuţului, pe la un sati ce să 
cheamă Gincăul, pre la Vasăleu. 

Purces-au şi pe dencoace Veli-paşe sarascheriul şi cu 2, 3 
paşi, cu 20.000 de oaste turci, şi soltanul cu 30.000 oaste tătari. 
Şi era şi la Hotin vo 7.000—8.000 de lipcani, şi era şi câteva 
mii de spafii, şi capegilar-chihai împărătesc, cu bostangii, şi 
Colceag-paşe, cu inicerii cetăţâi. Şi păn-a treci moscalii Nistrul, 
le-au ieşit şi tătarâi cu turci înainte peste Nistru asupra 
Cameniţâi, dar n-au isprăvit nimic, că i-au bătută moscalii pre 
rău. Şi după ce s-au pornită moscalii de la Nistru asupra Prutului 


1 Loc gol în ms. 253. În ms. 53: «au pus pre alt han». 

pe la Zestavna, pre la Sobraneţ, şi le-au tot dată năvală turcii 
şi cu lipcanii, dar au pierit lipcanii mai toţ. Şi turcii cât s-au 
zăbăvit pe acolo, şi au prădat marginea Ţărâi Leşeşti căzacii 
şi cu calmâşii şi cu catanile, Horodinca, Snetinul, Cuturile, 
Tesmeniţa. Păn’ la Stanislav au agiunsu de-au prădat. Şi după 
ce-au agiunsu la Juşca, au luat în gios de-au trecut codrul pe la 
Stanihorci, pre den sus de un sati ce să cheamă Boianul, şi s-au 
întorsu pe supt poalele codrului, pre la Rerence. Şi acolo iarăş 
au avut război, şi iarăş au bătut pe turci moscalii. Şi de la 
Rerence au purces pe suptu poalele codrului pre la Grozniţi, şi 
de la Grozniţi tot în gios pe sup’ codru păn’ la...! Şi acolo era 
pedestrimea turcească, cu toată puterea. Şi agiungând moscalii 
acolo într-o vineri, în 17 dzile a lui avgustu, la velet 7247, cum 
s-au tâmpinati moscalii cu turcii şi au începută a să bate, n-au 
putut sprejini turcii focul moscalilor, şi s-au şi spărietii. Ş-au 
fugit turcii care încotro au putut, Veli-paşe sarascheriul şi cu o 
samă de turci şi cu soltanul cu tătarâi în gios pre Prută, iar 
Colceag-paşe au intrat cu o samă de turci în cetate. lar feltu- 
maşalăc n-au vrută să lasă pre moscali să gonească pe turci, 
temându-să să nu facă vrun meşterşug, şi au şădzut toată dzua, 
într-acel loc, la...?, unde-i bătusă pe turci. lar turcii den Hotin, 
dac-au vădzut că i-au bătut, ş-au tot scos muierile, care cum 
au putut, într-ace dzi şi s-au dus în gios asupra Tighinii. Deci a 
trie dz, apropiindu-să Meneh feltu-maşalâc într-o duminică de 
Hotin, în 19 dzile a lui avgust, şi i-au ieşit Colceag înainte şi i-au 
închinat cetatea Hotinul. Şi au purcesii cu Meneh şi cu Colceag 
împreună ş-au intrat în cetatea Hotinul. Şi au luată pre toț turcii 
robi, iar pre păşoaia lui Colceagu au slobodzit-o, şi au mersu în 
gios. lar pre Colceag şi pre alţi turci i-au pornită la Moscu robi. 
Şi au zăbăvit [câteva]? dzile la Hotin şi au întorsu şi câteva mii 
de oaste înapoi, înţălegând că să tulbură şvedzâi şi leşii asupra 
lor. Şi dup-acee au purcesi în gios pre Prut. lar Grigorie-vodă 


1 Loc gol în ms. 253. În ms. 53 „ordia turcească“, pus de copist pentru a 
umple lacuna. Altfel se vede uşor că trebuia să apară un nume topic. 

? Loc gol în manuscrise. 

' Adăugat de mine. 


343 


— Ion Neculce — 


încă era rânduitù de la Poartă cu Sară Mehmetu-paşe să margă 
la Cernăuţ, să ţii calea moscalilor la Nistru, să nu-i lasă să treacă 
despre ace parte. Şi au făcutii ca patru, cinci mii de oaste, turci, 
moldoveni, şi s-au dus în sus păn” la Livărda. 

Apoi înţălegând că nu-i putinţă a-i sprejini, au mărsă spre 
Prută la Bogdănești, şi apropiindu-să moscalii de Hotin, s-au 
întorsu la Drăgşani, de-au şădzutii acolo păn-au luată Hotinul, 
şi au trecut şi sarascheriul în gios. Atunce au vinit şi Gligorie- 
vodă la leş, la Gălata, cu ordia, puind străj bune. Apoi, 
prindzând limbă den străj că s-au pornită moscalii în gios pre 
Prut, au pus caimacani pe Sandul Sturdze vel-logofăt şi pe 
lordachie Cantacozino Deleanul vel-vornicii de Ţara de Gios, 
şi el au purces în gios cu câţ boieri s-au tâmplat cu dânsul. 

lar Meneh, după ce-au agiunsu la Işnovăţ, au pornită oastea 
cè uşoară, donţi, calmăş(i], cătane, şi cu o samă de draguni, 
2, 3 polcuri, înainte, cu Costantin Cantimir şi cu Dumitraşco 
Cantimir, ficiorii lui Antioh-vodă, fiind acolo la moscali 
înstreinaţ. Deci au şi purcesti pen ţară, strângând privantu şi 
bucate turceşti unde găsè. Şi cai d-è cui găsè, şi turceşti şi 
boiereşti, îi lua, că le slăbisă caii. Deci Dumitraşco beizade 
maior au luat pe suptu munte, pre la Suceavă, şi-n gios muntele 
a prăda păn” la Bacău şi s-au întorsu la leşiă cu duium. lar frate- 
său Costantin Cantimir, ce era bregadiri, au luată de la Işnovăţ 
Jijia în gios şi pe la Botăşeni şi au răpedzât ca doă mii oaste să 
prindă pe Gligorie-vodă. Şi au mersu poghiazul pe Bahlui în 
gios, pe la un satu ce să cheamă Căcărădzenii, au trecut 
Bahluiul ş-au luată pre la Şanta de-u trecut codrul la Vaslui. Şi 
de acolo s-au întorsu înapoi, că să teme de tătari. 

Şi Grigorie-vodă au prinsu veste den Roşieci şi au fugită în 
gios spre Gălaţ. Deci Costantin beizade au viniti tot jăcuind 
păn-în leş şi au intrat în leş săptemvrie în 2 dzile la velet 7248. 
Şi i-au ieșită înainte mitropolitul şi cu caimacanii şi cu alţi 
boieri care să mai tâmplasă, şi călugări, şi neguţitori den laturea 
târgului, despre muntenime, şi i-au închinat cheile ţărâi şi 
steagurile slujitorilor. Şi s-au împreunat cu mare bucurie ş-au 

purces pen leşii. Păn' la Frumoasa l-au pitrecută boierii. Şi s-au 
aşădzat acolo cu oaste. 

lar Meneh feltu-maşalâc au trecut Prutul de la Işnovăţ în 
ceasta parte şi au tot vinit pre Prut în gios, făcând ocopuri cale 
câte de cinci, 6 ceasuri unul de altul. Şi de la Podul lui Gherman 
s-au lăsat obuzul cel mare să treacă Prutul iar în cee parte, şi 
el, cu vo 10.000 de oaste, au vinit drept la leşă. A doa dzi, 
luni, septemvrie în 3, au intrat în leş, şi i-au ieşit şi lui înainte 
mitropolitul şi cu caimacanii şi cu alţi boieri care să tâmplasă, 
făcându-i mare cinste, păn’ l-au adus în curţile domneşti. Şi au 
şădzut în leş o săptămână. Şi cât au sădzutiă în leş, în toate 
dzâlele chema pe mitropolitul şi pe caimacani şi pe alţi boieri, 
de-i pune la masă de-i cinste. 

Şi au umblat în giuri împregiurul târgului de-au ales loc de 
cetate. Şi au pus semne şi au pus săldaţi şi salahori, de-au 
început a săpa de-au făcut şanţu şi tabie. Şi au lăsat 4.000— 
5.000 oaste, c-un ghenăral maiur, anumi Petre Şipon, şi cu un 
polcovnic, ca să fie de paza târgului. Şi au rânduiti şi pe un 
ghenăral, anume Levendal, să margă la gura Jijii, să facă şi 
acolo ocop. Şi n-au apucatiă a-l face. Şi în Târgul Frumos şi în 
Roman iarăş au lăsat oaste şi au făcut ocopuri. Şi au dată şi 
aceste ponturi moscalii ţărâi şi au pus pe caimacani, pe Sandul 
Sturdza vel-logofăt şi pe lordachie Cantacozino vel-vornic, ce-i 
dzâce Deleanul, iar. Şi ei să hie mai mare căimăcani, sănaturi, 
păn' s-a mai alege cum a mai fi. 

Ponturile ce-u dat feri: 

1. Să fie moldovenii credincioşi cu toată inima împă- 
răţâi Rusii. 

2. Să n-aibă răspundeţie cu neprietinii împărăţiii Rusiii. 

3. Boierii pribegi cu Gligorie-vodă să s-întoarcă toţ păn-într-un 
an, iar care nu s-ar întoarce păn' la anul să n-aibă iertare, şi 
moşiile să le hie pierdute. 

4. Doaădzăci de mii de oaste să iernedză ţara şi s-o 
hrănească, şi să şadă pen târguri, unde ar socoti. 

5. 3.000 de sălahori să nu lipsască peste toț anii, să lucredză 
la cetăţ la ce ar trebui. 

6. Oamenii bolnavi de oaste, să cheltuiască cu dânşii şi 
aptică, să le de oţăt şi usturoi. 

7. Oficerilor ce-ş era cu aceste 20.000 oaste iar să le de ce 
le-ar trebui. 

8. Moscal, grec sau alţi oameni străini să nu încapă nice la 
o dregătorie în ţară, numai cu neguţătorii. 

9. Câţ slujitori sau boieri ce n-or hi la vo dregătorii să încaleci 
toţ să margă la oaste. Şi leafă să le de împărăţia, iar la nevoia 
ţărâi, ce le-a fi partea, să-ş dè. 

10. 90 pungi bani să-i de poclonul lui acmu. 

11. 100 pungi masa lui în toţ ani (12 mii galbini de aurii. 
Galbănul umbla 4 lei pre aceste vremi.) 

12. Nime să nu tăgăduiască bucate sau haine sau bani 
turceşti şi greceşti, că cu capul a da samă. 

Aceste ponturi au dat Meneh boierilor şi au dzisă că, de n-or 
priimi, a da foc târgului. Şi i-au făcut cu de-a sâla de-au iscălitiă, 
că să tâmplasă şi boieri de nu s-învoie. Şi au iscăliti toţ. 

Care mai pe urmă viţ vide la ce au vinit cinstea lui Meneh 
pe boieri. Că vinul cel ungurescu dulce s-au făcut venin amar, 
şi râsul plânsu, şi voia ce bună groază şi frică, şi oh, oh, oh!, şi 
bogăţia sărăcie şi lipsă şi blăstăm şi osindă vecinică, neuitată 
şi neînchegată. Apoi, făcând aceste, Mineh au poftit pe boieri 
şi pe mitropolitul de l-au petrecut păn” peste Prutiă la Zagarance. 
Şi acolo au tocmit oastea şiraguri, de au vădzut-o boierii. Şi au 
făcut o sfeştenie mitropolitul, şi au blagoslovită oastea şi au 
stropit-o cu agheazmă. Şi apoi au dată den tunuri, şi s-au dus 
la cortu şi au cinstit toată dzua, dând den tunuri. Şi le-au dăruită 
caimacanilor câte 200 ughi de aurii, şi mitropolitului 300 ughi. 
Şi apoi s-au întorsu boierii la leş. lar Meneh au rânduită al 
doiele rându pe Dumitraşco beizade, cu căzaci şi cu catani şi 
cu moscali, să margă să prindă pre Gligorie-vodă de la 
Şărbăneştii cei de pe Sâret, înţălegând că-i acolo. Şi au purces 
şi s-au dus tot pe Sâretiu în gios, păn-aproape de Şărbăneşti. lar 

Gligorie-vodă, prindzând veste, au trecut Siretiul cu mare spaimă 
noaptea pre o ploaie şi au fugit spre Brăila. lar Dumitraşco beizade 
n-au cutedzat să-l gonească, ce s-au întorsu înapoi şi au lovit 
Focşenii, şi cei de iasta parte şi cei de cee parte, de i-au prădat, 
de-au rămas oamenii cu peili goale, numai cu sufletele. Şi au 
lovită şi pe la Mera de au luat pe Lupul aga şi pe socru-său, 
mitropolitul Sidis. Şi i-au dus la Meneh, având el răspundeţie 
mai denainte cu Meneh, de când era sărdar la Orhei, cu poronca 
lui Gligorie-vodă. lar pe Costantin beizade l-au rânduit cu oaste 
catane asupra Huşilor, ca să ste în prejma tătarâlor. 

lar Meneh s-au porniti asupra Tighinii de la Prută. Şi au 
trecutii codrul în fundul Bâcului şi au luatii în gios pănă lângă 
Bârâiac. Şi acolo l-au agiunsu cărţi de la solii franţujeşti, că au 
făcutii pace, să s-întoarcă înapoi. Deci s-au şi întorsu înapoi, 
iar în Tighine den turci mai nime nu rămăsesă şi toti fugiè. Şi 
tătarâi era morţi, sta înfipţi şi începus-a agiune să s-închine. Şi 
Meneh s-au întorsu înapoi. Şi scrie Meneh la caimacani că s-au 
întorsu înapoi, că să apropie iarna, iar pace nu-i, să poarte 
grijă la oastea ce este în leş şi la Roman şi în Târgul Frumos, că 
el merge la Hotin şi pre marginea Ţărâi Leşeşti, de-a ierna. 

Şi au şi întorsu pe atamanul înapoi, şi cu vahmistru!' cu 
donţii, şi au luată şi de la Roman şi den Stoian, care s-au făcut 
8.000 de oaste, şi au purces în gios pre la Focşani. Ş-au intrat 
în Ţara Munteneasc-în sus, prădând păn” la Câmpina. Şi de 
acolo n-au cutedzatii să vii înapoi, să nu le iasă turci înainte 
de la Brăila, ce au trecut în Ţara Ungurească. lar Meneh au tot 
mărsu în sus păn! la Hotin şi au şădzut câteva dzile la Hotin. Şi 
tot scrie cărţi cu scârbe la boieri caimacani să poarte de grijă 
de privantu, să nu să mai protivască lui Gligorie-vodă, că nu-i 
pace. Şi scrie şi la Petre Şipon ghenărariul să zapciiască pe 
boieri de bani. Triimis-au Gligorie-vodă pe un postelnic cu carte 


1 În ms. 153, „capisna“; nu poate fi explicat nici ca nume propriu, nici ca 
apelatin. Pe foaia 472, v°; rândul 4, copistul acestui manuscris, transcriind 
acelaşi cuvânt, a început cu „cap“, apoi a continuat cu „mistru“, deci 
„capmistru“. Este clar că el n-a putut descifra textul pe care-l copia şi unde 
era, în acest pasaj, „vahmistru“, ca în ms. 53. 

la caimacani de le-au făcut ştire că s-au făcut pace. lar 
ghenărariul au triimis pe acel postelnic cu cartea la Mineh. 
Meneh l-au pus la calaur, şi s-au mâniet, şi au triimis de au 
strâcat casăle de la Frumoasa. Şi au cădzut şi caimacanii în 
mari prepus despre Minih. Mai tare prepus era pe vornicul 
lordachii Deleanul Ca[n]tacozino, făcându-l şalvir cu 2 feţe. 

Deci şi caimacanii să spăriesă şi să mera ce-or face, că 
au pus bani pe neguţitori şi pe alte bresle, şi nu pute scoati. Şi 
pen ţară nu pute umbla să strângă banii, că ţara era bejănă şi 
plină de tălhari de oaste. Încotro merge, vină tot dizbrăcaţi, şi 
unii tăieţi. În ţinuturile cele de gios nu pută, de Gligorie- 
vodă, să iè bani. 

Vinit-au şi Costantin beizade de la Huş în leş, să hie cu 
boierii sinat. Şi au lăsat acolo o samă de cătane de strajă. Şi 
i-au lovit tătarâi, şi au pierit vo 300 cătane. 

Apoi mai pe urmă au pus şi zacuţii la caimacani, vădzând 
că nu pot plini banii poclonului ş-a mesâi lui Meneh, cari mai 
sus s-au scris. 

lar mai pe urmă vinit-au poroncă de la Meneh la ghenărariul 
Petre Şipon să să rădice den leş şi de pen alte târguri, să vii la 
Hotin toj şi să iè şi pe boierii caimacani cu calaur, de n-or hi plinit 
banii. Şi s-au gătit şi au purcesii den leş sâmbătă în 13! dzile a lui 
octomvrie. Şi au purces a căuta în toate mănăstirili bani sau odoară, 
şi n-au găsât, iar haine n-au luată în leş. lar greceşti, turceşti au 
luată tot ce-au găsâtă, şi a unora ce era sluge lui Gligorie-vodă. 
Mai multu Costantin beizade le lua el. lar la ţară tot au jăcuitiă, şi 
bucate, şi borfe. Şi s-au pornită moscalii den leş, iar o samă de 
cătane şi cu câţva moscali rămăsesă în târgu de jăcuie. lar bigţii 
oameni, pen mănăstâri închiş, săracii, cu atâta groază. Numai 
Dumnădzău tot nu s-au îndurat de istov, c-au şi sosât Sară Mehmet- 
paşe cu lipcani şi cu o samă de tătari şi cu Toader Păladi vel- 
vistiernic de la Gligori-vodă, triimiş înainte de la Branişti. Şi cum 
au sosit, cum au început a năvăli la obuzul moschicesc, ş-a intra 


1 În ms. 253 este loc gol, iar în ms. 53 textul apare cu totul schimbat. 
„13“ provine de la Kogălniceanu. 

în târgu, ş-a prindi pe cătane, ş-a-i lua cu caiuşuri de grumadz pe 
lângă cai, ş-a-i face să plătească ce-au băută. Şi oca cè de vin s-au 
întorsu în sânge şi în bătaie. Şi au sărit şi oamenii de pen mănăstiri 
de agiuta lipcanilor a-i prinde, şi tătarâlor. Apoi ghenărariul, 
vădzând că i-au prinsu mulţi moscali tătarâi, şi pe un porocinic, 
au scris la paşe şi la Pălade să-i sloboadă oamenii, că, 
neslobodzându-i, s-a-ntoarce cu tot obuzul înapoi ş-apoi a da 
foc târgului, şi a sparge şi mănăstirile, ş-a pune tot suptu sabie, 
că acmu este pace. 

Deci au stătut paşa şi au strânsu pe to, catani, moscali, şi i-au 
triimis la ghenărariu, pe câţ au găsât prinşi. Şi ei încă s-au 
rădicată de pe Căcaina şi s-au dus în sus. 

lar tătarâi încă în sus după dânşii s-au dus. Şi au scos multe 
bucati ce luasă den ţară. Şi au vinitii oamenii şi au datii câte 
un leu de vită şi ş-au scos bucatele. Şi de-ar hi lăsat paşa să 
margă tătarâi după dânşii păn’ lângă Hotin, puţini ar hi mersu 
cu dobândă, mai şi fără dobândă, că-i lovise o ninsoari cu vicol, 
de-şi sta de capetili lor. 

Apoi şi Gligorie-vodă au scris cărţi la Meneh să sloboadă 
pre mitropolitul şi pe boierii caimacani de la Hotin. Sosind în 
scaun în leş, luni în 16! dzile, a trie dze după ce s-au pornit 
moscalii den leş, şi-au arătat milă de iertăciuni, cine era greşit. 

Deci Meneh i-au cinstit pe boieri la masă vo 2 dzile şi nu 
le-au mai cerşut bani ce rămăsesă rămăşiţă den poclon, şi 
i-au slobodzâtă. Şi au vinit la leş. lar Antonie mitropolitul n-au 
vrut să s-întoarcă. S-au temut di Grigorie-vodă, să nu oblicească 
că au fost agiunsu mai denainte cu moscalii, şi s-au dus şi el 
la Moscu. 

Şi atunce, şi Meneh au trecut Nistrul în cee parte cu oastea 
toată. Numai ce au lăsată un ghenăral în Hotin, anumi 
Levendalŭ, cu 3.000 de oaste. Şi pusesă Minih de făcusă tot 
gauri pe supt cetatea Hotinul, apoi lagumuri, să-l spargă, dar 
apoi nu l-au spartu. Şi atunce, la purcesul lui Mineh, triimis-au 
de au robită toţ oamenii den ţinutul Hotinului şi di pe marginea 


1 Această dată a stabilit-o Kogălniceanu. În manuscrise lipseşte. 

Cernăuţului. Şi i-au trecută cu copii, cu femei, la Mosc. Şi 
împărţe pre oameni ca pre dobitoaci. Unii le lua copii, alţii 
bărbaţii, alţii muierile. Şi-i vinde unii la alţâi, fără leac de 
milă, mai rău decât tătarâi. Şi era vreme de iarnă. Bogate 
lacrămi era, cât s-audze glasul la cer. 

Deci Grigorie-vodă, dac-au sosit în leşi, a patra dza i-au şi 
vinit veste că vahmistru şi cu atamanul donţilor ies pe Oituz 
den Ţara Ungurească, că nemţii nu i-au lăsat să margă prin 
Ţara Ungurească. leşind pe Oituz, au luată în sus pe supt 
munti pre Bistriţă, pre la Roznov, pe la Neamţu, pe la Suceavă, 
pre la Cernăuţ, păn-au trecută Nistrul, tot prădând ce le-au 
fost în calea lor. Aceşte au prădat mai rău, că ce mai scăpasă 
dentăi au luat aceşte tot. Triimis-au şi Gligorie-vodă pre alai- 
bei, de-au mărsu cu lipcani, tot în preajma lor, păn-au trecut 
Nistrul. 

Deci în scurtă vreme au triimis Gligorie-[vodă]' pe Sara 
Mahmet-paşe cu lipcanii, cu poronca Porții. Şi şide paşa afară, 
şi Levendal ghenărariul în cetate la Hotin. Şi au şădzut o 
lună şi mai bine aşe, ca lupul cu oaia, launloc, de-ş căuta 
într-ochi. Oamenii de la Moscu ş-a franţojilor tot umbla la 
Poartă şi di la Poartă la Moscu, păn' la o vremi au vinit 
poroncă, şi au ieşitii moscalii şi s-au dus den Hotin şi au dată 
cetatea pre mâna paşii. lar dup-acee, în 3 săptămâni, au vinit 
poroncă la Grigorie-vodă cum că au dat Hotinul în sama lui. 
Şi în cetate şide paşa, iar den afară n-ave treabă măcar o 
palmă. Şi au triimis pre Lupul sărdariul pârcălab la Hotin. 

Şi la dzi întăi a lui dechemvrie au scos hârtii, şi la fevrar 
au scos văcăritu, tot una după alta. Şi s-au tâmplat de-au 
cădzutu şi iarnă mare, păn! la brâu. Şi au cădzutii de la vinerea 
mare şi au ţinut păn' la Sfeti Gheorghie. Şi piere vitele 
oamenilor, câte mai scăpasă de oaste, şi întrasă şi boal-în 
vite şi în oi, vărsată, de să potope cu totul. Că fân nu putusă 
face oamenii, de oaste şi de ploai multă ce era. Şi cât şi 


1 Adăugat de mine. 

făcusă, încă îl mâncasă moscalii păn-a s-întoarce înapoi. Şi 
agiunsesă stogul de fân 15 lei, şi nu să pute găsi nicăiuri, şi 
vadra de vin un leu. Socotiţ, fraţilor cititori, cum este osinda 
şi mânia lui Dumnădzău pre ţara aceasta! Că şi Grigorie-vodă, 
de cum era, i să schimbasă firea îndoită. Că boierii era toţ în 
prepus şi n-ave nici o credinţă. Orbitii în lăcomie, giudicăţi 
era multi, de jacuri ce făcusă. Şi era giudecăţâle cu făţării, 
că cei drepţi era în urgie, şi mulţi din cei vinovaj era în cinste. 

Triimis-au de ş-au adus şi doamna şi beizadelile de la 
Țarigrad, cu mulţime de greci. Şi grecii dobândisă mândrie şi 
obraz, cu clevite şi fără ruşine asupra beţilor boieri şi cu 
nebăgare în samă într-o nimică pre moldoveni. 

Că pe vornicul lordachie Cantacozino, ce-i dzâce Deleanul, 
dacă au vinit de la Hotin, nici l-au priimită vodă să s-împreuni 
cu dânsul. Şi au pus pre baş-cihodar, cu 50 oameni, de l-au 
străjuită la gazda lui câteva dzâle, apoi l-au porniti la ţară, 
la Deleni, la casa lui, nice să-l vad-în ochi. Şi era să-l călu- 
gărească. Numai nărocul lui au fostu că era cumnată cu Mihai- 
vodă, şi Gligorie-vodă era cuscru cu Mihai-vodă. Şi pentru 
voia lui Mihai-vodă l-au lăsat acasă. Că au fost înţăles Gligorie- 
vodă că scrisesă la moscali şi pecetlui cu ceara roşie, când 
era el căimăcan în leş şi vodă era fugiti în gios la Gălaţ. Şi 
alte multe ca aceste îl pârâsă ciocoii. Ce la cât va vini pe 
urmă acest boieri, vremea va arăta. 

Aşijdere şi pre mine, loan Neculce vornic, tâmplându-mă 
de am fost la vremea moscalilor în leş, m-au amestecat ciocoii 
şi cu alţi neprietini la Gligori-vodă. Şi m-au închis la baş- 
bulucbaş câtiva dzâle. Şi copiii miei s-ascunsesă în laturi, şi 
au triimis un postelnic de i-au căutat în toată ţara, dându-mi 
şi mii pricină că am bătut un ciocoi la vremea moscalilor, 
socotind că am fost şi eu amestecată la niscaiva fapte. Dar 
pre urmă au aflată că n-am fost, şi m-au slobodzit şi pre mini 
la ţară. Şi atunce, la ace primejdie, am cheltuit mulţ bani, 
care de samă la Dumnă-dzău cini m-au amestecat. Ce la cè 

di pre urmă şi pentru mine şi pentru alţii, vremea viitoare 
va arăta. 

lară Gligori-vodă trimis-au la Ţarigradă de-u făcut afurisănie 
lui Anton mitropolitul, căci s-au dus cu moscali şi n-au vurt să 
vie în ţar-înapoi. Ce Anton s-au dus la împărăteasa, şi i-au făcut 
mari cinste şi l-au dăruit şi l-au pus mitropolitu în Cernihoi în 
Ţara Căzăcească pără acmu. lar în locul lui Anton au pus 
mitropolit pe Nichifor, grec fiind. 

lară de vară, la văletul 7248, mărs-au soli moscali şi turci 
de-u hotărât din luhurluc dreptu la Buh, în gios turcesciă, în sus 
moschicescu, păn-în fundul Ehorlucului, şi din fundul luhur- 
lucului dreptu în Buh, şi din Buh în gios apa Buhului hotar păn-în 
Nipru, şi din Nipru în gios, apa Niprului păn” lângă Vozia, cale 
de 4 ceasuri din Vozia în sus. Şi au tăiet dreptu la Don, tot din 
mare, cale de 4 ceasuri în sus, ş-au pus semne, iar din Don în 
cee parte au lăsat tot moscalilor hotar să fie cu Azac cu Tuman 
cu tot. Nămai din Or 4 ceasuri cale păn-în Vozia au lăsat cale 
crâmenilor. 

Şi au trecut şi sol mare moschicescu la Poartă şi sol mare 
turcescu la moscali cu aşedzimântul păcii. Şi n-au apucat a 
agiunge nici solul cel moschicescu la Poartă, nici cel 
turcescu la Petreburcu, şi i-au agiunsu vestea pe drumuri c-au 
murit împărăteasa Anna cè moschicească la văletul 7249, 
octomvrie în 26. Şi au stătut pe drum aciie doi soli, cari 
unde i-au agiunsu vestea, câteva dzili, de-u aşteptat răspunsu. 
Şi pe urmă, viindu-le răspunsu, s-au pornit de s-au dus şi 
cela la Ţarigradi şi celalaltu la Petreburcu. Precum or aşedza, 
vremea va arăta. 

Într-acestu an murit-au şi Carul, împăratul nemţescu. Şi să 
strângu crai şi alectorii la târgul Amburhu, la alecţie. Ce la ce 
s-a alege, vremea va arăta. 

Într-acestu an let 7248 rădicatu-s-au persi cu toată puterea 
lor şi au mărsu asupra unui împărat a Indii, anume Gonorii. Şi 
dându război tari, au biruit persii şi au prinsu şi pe împăratul 


352 


— Letopiseţul Ţării Moldovei — 


Indii la mână viu. Şi i-au luat toate ţărâle şi apoi l-au lăsat să-i 
hie birnic. Şi s-au umplut persii de multă avere. 

Tot într-această vară, let 7248, la avgust, dat-au o brumă 
mare, de-u strâcat pânele, mălaiele, păpuşoi. Şi păn-în mart 
nu putusă ara oamenii. Şi s-au făcut foamete în ţară, şi de 
pâne, şi de vin, şi de vite. Scumpete mare, că le cumpăra şi de 
la Crâm, şi vite şi pâne, şi de la Țarigrad şi den toate părţile, 
de să scumpisă toate lucrurile: 80 lei, 100 lei părechea de boi, 
vaca 15, 20 lei. Că şi la Țarigrad şi la unguri şi în Crâm, şi mai 
cu preţii decât aice era bucatele toate. Aceste s-au făcut într- 
acestu an let 72481. 

Şi împărăteasa Anna, la moartea ei, au lăsat pe un copil 
mic de 2, 3 luni să hie împărat, când a vini la vârstă, iar pănă 
atunce să fie pitrop Biron Csenje de Cruleandia, împreună cu 
alţii. Şi după aceea n-au trecut 2, 3 luni, şi după ce s-au strânsu 
cnedzii toţi, n-au suferit să fie el cap împărăţiii şi l-au şi făcut 
surgun, dând pricină că este liuter. 

lară la vălet 7249 au rămas pitropi împărăţiii Moscului 
îma copilului, anume Anna, nepoată de sor împărătesii cei 
bătrâne, şi cu bărbatu-său, Antonie Csenje de Lunimburcu, şi 
cu un neamţu, anume Işterhaz, şi cu vro 2, 3 cnedzi moscali. 
Şi pe Menih l-au mazilit, să nu mai fie fert-marşalic, iar pe 
alţi liuteri ce au fost ofiţeri i-au gonit pe toţi. Şi le-au luat 
moşiile ce le didese, ş-au rămas să fie iarăşi împărăteşti. 

lară tot întru acestaş an văleat 7249 au început a face 
gâlceavă craiul şvedzilor, ginerele lui Petru împărat, dzicând 
că nu i să cade împărăţia acelui copil, ce să cade să fie 
împărăţia ficiorului lui, că este făcut din fata lui Petru, sau 
Elisaftii, fetii lui Petru, care era fată mare la Moscu. Şi au 
început a scoate oaste şfedzască, fiind îndemnat de Franţoz, 
adeverind că le-a da agiutor şi bani, cu îndemnătura Turcului. 


' Ultimele şase alineate sunt scrise de Neculce, cu excepţia propoziției 
de la sfârşitul primului alineat: „lar în locul lui Anton au pus mitropolit pe 
Nichifor, grec fiind“. 

Ce şi moscalii, după ce au simțit, au trimis oaste împotriva oştii 
şvedzeşti şi i-au bătut prè rău pe şvedzi. 

Tot întru acest an văleat 7249, după ce au agiunsu solul 
moschicesc la Poartă, pentru oarecare pricini neputându-să 
aşedza, au pus împărăţia şi au tăiet capul lui Alexandru 
terdzimanului, fratelui lui Gligori-vodă. Şi pe alţi turci, carii 
fusese la aşedzământul păcii împreună cu terdzimanul, i-au făcut 
surguni, dzicând cum că au făcut vicleşug, de au viclenit 
împărăţia şi au învoit creştinilor. 

lară piste 6 luni, la văleat 7250, septemvrii 13 dzili, au vinit 
şi lui Gligori-vodă mazilia, şi l-au dus la Poartă cu cinste. Şi în 
locul lui au vinit Costantin-vodă, ficiorul lui Neculai-vodă 
Mavrocordatii, din Ţara Muntenească, careli au mai fost aice 
domnu, iară în locul lui Costantin-vodă au mărsu Mihai-vodă 
Racoviţă cel bătrân. Atunce au trimis turcii în Ţara Muntenească 
de au tăiet capul unui doftor, anume Testabudza, care acel 
Testabudza au fost credincios la Poartă. Şi cădzind în prepus 
cum că să agiunge cu creştinii, au fugit 2, 3 ani. Şi amăgindu-l 
turcii cu ferman de iertare, aşe l-au prinsu şi i-au tăiet capul. 

Acest domnu Grigorie-vodă era foarte grabnicu şi năselnic. 
Şi în dzilele lui să îmbogăţise ciocoii, că lua slujbele cu dări şi 
cu mite de la greci. lară boierii mazili n-ave căutare şi rămăsese 
la sărăcie. Şi începusă a-i şi boieri pe ciocoi, că să mândrise, 
socotie că n-a mai ave sfârşit. lar Dumnădzău este tuturor 
giudecător dreptu. 


CAP. XXV 


A DOA DOMNIE A LUI COSTANTIN-VODĂ 
NECULAI, LA VĂLEAT 7250 OCTOMVRII 1 


După ce au vinit aici Costantin-vodă, ieşitu-i-au toată 
boierimea înainte cu multă bucurie, ştiindu-l din domnia dintâi 
că este om blând şi bun. Şi piste 3, 4 dzile au boierit boierii 
după obicei. Pus-au pe Sandul Sturdze iarăşi vel-logofăt, pe 

Costachi Razul, ce era hatman, vel-vornic de Ţara de Gios, 
pe lordachi Roset Cilibiul vel-vornic de Ţara de Sus, pe 
lanache, ce-au fost spătar mare în Ţara Românească, frate 
doamnei lui Neculai-vodă, l-au pus hatman, pe ficiorul lui, 
Adămiţe, ce era cumant lui Costantin-vodă, l-au pus vel- 
postelnic, pe Andrieş Roset vel-ban, pe Manolachi Costachi 
vel-spătar, pe Ştefan Rusăt vel-păharnic, pe Toader Păladi vel- 
visternic, pe lon Bogdan vel-stolnic, pe Chiriţe Dracul vel- 
comis, pe lordache Roset, ficior lui Ştefăniţe Ruset vornicul, 
vel-medelnicer, pe Dumi-traşco Păladi vel-cliucer. Şi după 
ce au boierit pe aceşti boieri, făcut-au şi altă socoteală, că 
au pus, din boierii mazili, pe lon Neculce biv-vel-vornic şi pe 
lordache Dulgheriul biv-vel-postelnic şi pe Aristarhu biv-vel- 
ban să fie giudecători aici în leş, dimpreună cu boierii cei 
mari, la toate trebile şi giudecăţili şi sfaturili să fie nelipsiţ. 
Şi le-au făcut şi nafaca câti 50 de lei de boier pe lună. Aşijdere 
au mai ales câti un boier din boierii mazili şi au pus la toati 
ţinuturili ispravnici, şi le-au dat ţinuturili cu slujbe în mânule 
lor, şi le-au ales răsura să iè giumătate mai mult decât soțiile 
lor. Aşijdere au ales pe alţi boieri mazili, carii n-au încăput la 
boierii şi la isprăvnicii ş-au fost cu boierii-vel sau ficiori de 
boieri-vel, pe aceie i-au rânduit să-i puie pe rând pe toţi la 
slujbe. Şi le-au rădicat dăjdile, să nu de nemică, nici ei, nici 
ficiorii lor. lară pe alţi mazili, carii au fost mai de gios, i-au 
pus dăjdi uşoare, să de cineş după putinţa sa puţin. Aşijdere 
au rădicat şi dajdea tuturor mănăstirilor şi dajdea tuturor 
preoţilor, să nu de nemică. Şi câti giudecăţi să face, toate le 
scrie la condice şi giudecătorii din leş şi ispravnicii de la 
ţară. Şi când făce Costantin-vodă divanuri, toate giudecăţili 
le rânduie la boieri ori la ispravnici la ţară, de li făcè. Şi dacă 
nu plăce oamenilor giudecata boierilor, vini€ la divan, cu 
mărturie de la boieri, şi vide domnul mărturia şi, pe cum îi 
păre, le curma giudecata. 

Aşijdere alesese vro 5, 6 logofeţi de taină, de sta de cetie 
răvaşeli şi le făce răspunsuri, şi pune logofătul al treile picete 

domnească în răvaşe şi scriè toate răvaşeli la condică. Şi era 
şi un izbaşe, om de curtea lui vodă, de strânge toate răvaşeli 
de pe la oameni şi le scote răspunsu, fără de nici o cheltuială. 
Numai cât da diecilor oamenii câte 2, 3 parali de scris 
răvaşeli. 

Ispisoacele de moşie, câte merge la divan, toate le scrie 
la condică. Mănăstirilor le-au făcut obicei vecinilor să lucre- 
dze cum au lucrat şi mai înainte, cât vor. lar alţi oameni, 
streini, carii vor şide pe moşiile lor, să le lucreze câte 
doăsprădzece dzile şi să le de şi de a dzecea. lară boierilor şi 
mazililor le-au făcut obiceiu să lucredze cu oamenii lor, carii 
or şidă pe moşiile lor, cât le-a fi voia şi cât or pută. Însă numai 
acei oameni ce vor şide pe moşiile lor să lucredze, iar pe alte 
moşii a altor oameni să nu să întindă a stăpâni. Şi pe ţară au 
scos întăi banii steagului, câte 105 parali de om, cele 5 parali 
să fie a boierilor ce or strânge banii, iar 100 parali să margă 
la visterie. Şi au aşedzat să fie patru civerturi într-un an. Câte 
105 parali să de tot omul căsar, iar holteii cei cu părinţi să de 
câte cindzăci şi cinci de parali. Şi le-au dat peceţi tuturor, 
tipărite anume, feţele lor, numele şi poriclele. Şi după ce s- 
au cisluit, le-au dat zlotaşii izvoade, şi la visterie le-au scris 
la condică. 

Şi au făcut obicei zlotaşii pe oameni, pe ţărani, să nu-i 
supere nemică. Ce dintr-acele cinci parali să-ş cumpere 
bucati, fân, ce le-ar trebui. Şi alte obiceie rele, ce era mai 
înainte, nici unele de acele să nu fie, nici văcărit, nici 
pogonărit, nici cuniţe, nici adăoşaguri, nici jacuri de ciocoi 
să umble pin oameni mâncându-i. Şi Ţărâi de Gios le merge 
pre bine, iar Ţărâi de Sus, fiind prădaţi de moscali şi fiind 
lipsiţi de pâine, le merge mai greu, can fugie din cei săraci, 
iar cei mai cu putinţă era mulţămiţi. 

Dat-au şi strânsoare mare, de cerca pe oameni, şi pe unde 
îi afla îi băte. Şi pe vornicei carii tăgăduie pe oameni, de nu 
vre să-i spuie, îi da pe uliţe şi-i trimite la ocnă. Mai adeverit-au 

că, de i-a ieşi somă bună, să poată rădica poroncile împă- 
răteşti, a rădica boierilor mazili şi mănăstirilor desetina şi 
vădrăritul. Şi aşe toţi au priimit şi s-au bucurat. Numai vro 
doi, trii, boieri nu le plăce, şi ciocoilor carii jecui€ ţara. Că la 
acei boieri să strânsese mulţi oameni pin satele [lor], şi alţii 
nu rămăsese mai cu nime, şi can sta împiedecare aceşti boieri, 
ca să strice această socoteală, dar nu pot isprăvi nemică. 
Dat-au şi boierilor celor mari câte 50, 60 de oameni de 
scuteală, altora, boieri mazili, câte 20, câte 15, cate 5. 
Aşijdere au dat şi la giupânese sărace, ca de scuteală, câte 
10, câte 15, careş după boierie. 

Tâmplatu-s-au de-au vinit un turcu de la Poartă cu ferman, 
să iè pe Lupul sărdariul, ficiorul lui Năstasii vornicul de lemne, 
pârându-l turcii şi lipcanii de la Hotin că la vremea lui Gligori- 
vodă, când au vinit moscalii în ţară, în Moldova, acel Lupul 
sărdariul să fie fost umblat ajungându-să cu moscalii. Şi după 
ce s-au dus moscalii, l-au pus măria-sa Grigorii-vodă ispravnic 
pe ţinutul Hotinului, şi i-ar fi jecuit pre turci şi pre lipcani, 
fiind vreme tulburată, şi este hain şi este bogat, de are o 
mulţime de bani. Şi fermanul scrie la măria-sa Costantin-vodă 
să caute să-l trimită pre Lupul sărdariul şi să-i scrie tot ce va 
ave. lară măria-sa Costantin-vodă nu s-au îndurat, nici s-au 
grăbit, ce au chemat pre boierii cei mari şi pre alţi boieri 
mazili şi pre călugări, pre egumeni şi pre neguţitori şi pre 
turcii balgii şi i-au întrebat pre toţi pentru Lupul sărdariul cum 
ştiu: „Fost-au hain?“ Deci boierii şi călugării, egumeni şi 
neguţitorii şi turcii balgii au mărturisit cu toţii cum nu-l ştiu 
pre Lupul sărdariul să fie fost hain. Şi aşa făcând mărturie de 
la toţi, măria sa Costantin-vodă au trimis la Poartă, scriind la 
prietinii mării sale cum că-i este năpaste Lupului sărdariului. 
Şi aşa au isprăvit de i-au dat pace. Numai au cheltuit o sută 
de pungi de bani, şeptedzăci pungi au dat Lupul sărdariul, iar 
doaodzăci şi cinci de pungi au dat măria sa Costantin-vodă şi 
boierii, şi l-au scos. lar mai pre urmă au dat Lupul sărdariul şi 

aceli doaodzăci şi cinci [de pungi]! de bani şi au plinit o 
sută de pungi de bani de au dat şi au hălăduit. 

Tot întru acelaş an 7250, de primăvară, venit-au câteva 
havalele asupra ţărâi de la Poartă: să facă opt sute de salahori 
şi o sută şi cindzăci de cară la cetate la Vozia, să o zidească 
den nou să o facă, aşijdere şi câteva mii de chile să li 
cumpere şi să le trimită la Țarigrad, aşijdere şi câteva pungi 
de bani să de la omul lui casap-başe să cumpere pentru 
sulgeria împă-rătească. Aşijdere şi solul moschicescu s-au 
pornit de la Țarigrad să margă la Petruburgu, la Moscu, şi 
ajungând la Tighine, din oarecare pricini au şedzut vro trii 
luni de dzile de au iernat pănă în primăvară. Şi au rânduit 
măria sa Costantin-vodă pre dumnealui Costachi Razul vel- 
vornic de Ţara de Jos de au purtat de grije pentru tot conacul 
de bucate şi ce au trebuit, că aşe era poronca de la Poartă. 
Şi făcusă ţinutul Orheiului şi ţinutul Lăpuşnii ca vreo trii 
sute de cară, de sta pentru treaba solului, că era ca la o mie 
şi cinci sute de oameni şi mai bine cu solul. Şi purcegând 
de primăvară din Tighine, l-au dus pănă la hotarul leşescu. 
Şi tâlnind pre solul cel turcescu, l-au adus şi pre acela tot cu 
cheltuiala ţărâi, pănă l-au trecut Dunărea la Gălaţi. Care au 
cuprinsu aceste havalele câteva sute de pungi de bani. Şi 
nemică beilicuri în ţară nu s-au făcut, ce tot cu bani au 
plătit măria sa Costantin-vodă din soma civerturilor. Numai, 
înglotindu-să cheltuiala, n-au fost numai patru civerturi în 
anul dintâi, ce au fost şase civerturi. 

Lăsând ale pământului Moldovii, acmu am scris ale 
striinilor ce s-au lucrat în anul 7250. 

Zăbava solului moschicescu ce au zăbăvit la Tighine n- 
au fost altă pricină fără de cât la Petrburgu tâmplându-să de 
scote epitropii împărăţiii oastea cè mare, polcurile cele 
împărăteşti carele să cheamă Preobrajenschii polcu şi Simio- 
neţschii polcu, ca să margă asupra şvedzilor. Şi era foarte 


1 Copistul a sărit la transcriere cuvintele puse în paranteză. 

cu supărare mare oştenilor, fiind vreme de iarnă. Şi ieşind toată 
oastea din Petrburgu afară şi aşedzindu-să cu obuzul, au triimis 
pre taină la Elisavet, fata lui Petru împărat, care era fată mare, 
ca să margă la oaste, să o rădice să le fie împărăteasă. Deci şi 
€ fiind supărată de epitropi şi vădzind că umblă lucrurile prost 
şi împotrivă, s-au sculat de la casa ei pre taină într-o noapte şi 
s-au dus de au intrat în oştile împărăteşti. lar oştile împărăteşti 
vădzind-o, foarte s-au bucurat şi îndată i s-au închinat şi au 
priimitu-o cu mare bucurie, rădicându-o să le fie împărăteasă. 
lară împărăteasa Elisavet au poroncit de au schimbat toate 
vărţile pre la toate porţile şi au şi triimis câte doao, trii sute de 
slujitori şi câte un ofiţier cap. Şi sosind la porţile cetăţii, le-au 
şi deşchis îndată cei dinlăuntru. Şi aşa au mărsu pre la toţi 
epitropii şi i-au prinsu pre la gazdele lor. lar mergând şi la 
Menih şi vrând să-l prindză, au început a să pune împrotivă, şi 
pănă a-l prinde, au pierit vreo cinci, şase moscali. Şi au pierit 
şi din oamenii lui Menih vreo cinci, şase. Şi aşa prindzindu-i 
pre toţi epitropii, i-au închis într-un turnu de piatră. Şi sculându- 
să şi împărăteasa Elisavet tot întru aceeaş noapte cu toată 
oastea, au purces şi au mărsu la curţile împărăteşti şi au cuprinsu 
curţile de toate părţile şi au prinsu cu taină toate vărţile, de n- 
au ştiut nime nemică pănă ce au sosit la uşile curților împă- 
răteşti. Deci nu s-au putut apuca de nemică. Şi intrând în curţile 
împărăteşti, împărăteasa Elisavet a doa dzi au şi trimis surguni 
pre împărăteasa Anna şi pre bărbatul său Antonie Csenje de 
Luţimburcu şi pre copilul lor loan Anto-nieviciu la ţara lor 
Luţimburgu. Şi aşe pornindu-i, au început a trage clopotile şi a 
slobodzi puşcile celi mari şi au început a dzice în trâmbiţe şi a 
striga: „Vivat, vivat, vivat!“ şi a dzice: „Întru mulţi ani să 
trăiască împărăteasa Elisavet“. Deci împărăteasa Elisavet 
mergând la biserică şi coronindu-o să fie împărăteasa Moscului, 
după ce au luat samoderjavie, adecă stăpânirea împărăţiii, au 
cinstit pre toţi ofiţierii şi pre toţi slujitorii. 

Lăsându acmu cele streine, vom scrie iarăş a pământului 
Moldovii. 

Aşijdere Măria sa Costantin-vodă au mai socotit pre unii 
din ficiorii de boieri carii nu pute să încapă în boierie şi era 
ficiori de boieri mari şi de neamuri, şi începusă acmu unii şi a 
îmbătrâni şi nu mai încăpe la boierie, că de la o vreme încoace 
era tot unii. lar Măria sa Costantin-vodă au socotit de au făcut 
dreptate şi au început a-i boieri şi pre aceie ce era cădzuţi din 
cinste. Mai socotit-au Măria sa Costantin-vodă pentru şcoali 
de învăţătură, de le-au mai întărit şcoalele cele elineşti şi cele 
sloveneşti. Aşijdere au mai făcut şcoali de învăţătură şi lătineşti 
şi arăpeşti, şi au dat ştire tuturor mazililor în toată ţara ca să-ş 
aducă copiii la învăţătură la şcoală, ca să înveţe orice limbă 
le-ar fi voia, pentru ca să să afle oameni învăţaţi şi în pământul 
nostru al Moldovii, precum sunt şi printr-alte ţări şi părţi de 
loci. lar dascalilor li să da plata din vistieria domnească. 
Aşijdere au dat poroncă la toată boie-rimea să-ş aducă scrisori 
ce or ave pre moşiile lor, să le scrie la condică, ca să să mai 
curme gâlcevile. 

Socotit-au Măria sa Costantin-vodă şi pentru pârcălăbiile 
de pre la târguri, având obicei pârcălabii de luoa osăbit di cei 
doaodzăci de bani, mai luoa şi câte doao ocă de vin de bute 
de vin sau de horilcă, orice feliu de băutură ar fi fost. Şi 
pârcălabii nu luoa numai aceli doao ocă, precum era obiceiul, 
ce luoa neşte tidve mari câte de patru, cinci ocă, de jecuie 
oamenii şi neguţitorii, spărgându-le buţile. lar Măria sa Costantin- 
vodă au strâcat acel obicei rău, să nu mai fie, să nu mai ie 
pârcălabii tidve şi oce de vin şi de horilcă, ce numai să iè 
pârcălăbiile drept pre obicei câte doi potronici de car, iar mai 
mult să nu supere oamenii şi neguţitorii. Aşijdere toate mănăstirile 
le-au dat să fie în sama mitro-politului şi a episcopilor pre la 
eparhiile lor, ca să le iè sama egumenilor şi călugărilor, să nu 
le prăpădească viniturile moşiilor şi a bucatelor ce or ave fără 
de ispravă, precum făcè mai înainte vreme. 

Făcut-au milă şi întăritură la patriiarhia Alexandriei, de au 
închinat mănăstirea Hangul, ca să-i fie câte di ceva agiutoriu, 
pentru că această mănăstire o au fost închinat mai înainte 

vreme răpăosatul părintele Mării sale, Nicolae-vodă. Şi având 
patriiarhia şi hrisov, au socotit şi Măria sa Costantin-vodă de o 
au închinat iarăş la patriiarhia ce mai sus s-au dzis, la 
Alexandria. 

lară în dzilele Mării sale lui Costantin-vodă vinit-au şi pre 
fericitul părinte chirio-chir Parthenie, patriiarhul al Sfintei Cetăți 
a lerusalimului şi a toată Palestina. Şi priimindu-l Măria sa 
Costantin-vodă cu bine, şi osăbit de milă ce au făcut măria sa 
de au dat şi au întărit Sfântul Mormânt a Domnului nostru Isus 
Hristos, au închinat şi aceste patru mănăstiri, anume Tazlăul, 
Caşenul şi Soveja şi Pobrata. Care dentru aceste mănăstiri, 
Tazlăul, Caşenul şi Pobrata mai fusese închinate şi mai înainte 
vreme la Sfântul Mormânt, şi la vreme de nepace le-au fost dat 
de bună voie patriiarhul de lerusalim iarăş pre sama călugărilor 
moldoveni. lar aşedzindu-să pacea şi fiind mănăstirili câte cu 
ceva vinit, au socotit măria sa că este lucru cu cale să fie 
închinate mănăstirile iarăş la Sfântul Mormânt a Domnului 
nostru Isus Hristos, să să ajutoredze şi să să întărească Sfântul 
Mormânt, carele este de folosul mântuirii a toată creştinătatea. 

lară în anul 7251, în luna lui iulie în şese dzile, vinit-au şi 
lui Costantin-vodă veste de mazilie. Că tâmplându-să la Țarigrad 
de au luat domnia lon-vodă Mavrocordat, frate lui Costantin 
Mavrocordat, tiimis-au omul Mării sali aici la laşi, la boieri, 
cu cărţi, puindu caimacami pre dumnealui Sandul Sturdze vel- 
logofăt şi pre dumnealui Costache Razul vel-vornic. lar preste 
doao săptămâni sosit-au şi turcul capegi-başe, şi cetind fermanul 
iulie în doaodzăci de dzile şi odihnindu-să Măria sa Costantin- 
vodă încă dzece dzile, şi grijindu-l bine cu de toate cele ce i- 
au trebuit la purces şi pre la toate conacele, purces-au în dzi 
întâi a lui avgust. Şi au mărsu la Poartă, la Țarigrad, cu cinste 
şi, neplinind anul mazil, au luat iarăşi domnia Ţărâi Munteneşti. 
lar aici la noi în Moldova au vinit domnu Măria sa lon-vodă 
Mavrocordat. 

GLOSAR 


A 


acătării, adj. — cum trebuie, bun 
la ceva, serios. 

aclaz, vezi atlaz. 

acolisi, vb. refl. — a se ține de capul 
cuiva, a nu-i da pace, a-l urmări 
cu intenţii duşmănoase. 

adăoşag, adauşag, s. n. — impozit 
suplimentar, suprataxă. 

adeveri, vb. refl. — a-şi făgădui unul 
altuia ceva, a se asigura reciproc; 
a se angaja să... 

adeverinţă, s. f. — încredințare, 
făgăduială, asigurare; om de ~ 
— om de credinţă, de încredere. 

afendi, afende, avende (corect: 
efendi) s. m. — domn (titlu, 
formulă de adresare). 

agă, s. m. (plur.agalari), agă (plur. 
agi, agii) — ofiţer turc; grad militar. 

agarlâc, agărlâc, agărlic, s. n. — 
bagaj. 

agiunge, vb. refl. — a ajunge la 
înţelgere, a stabili relaţii cu cineva. 

agonisită, s. f. — folos, leafă, avere. 

ai, plur. lui an, s. m. 

alai-beiu, alai-bei, s. m. — coman- 
dant al unui regiment sau esca- 
dron. 

alector, s. m. — cel care avea drep- 
tul să aleagă pe împăratul ger- 
man. 


alecție, s. f. — alegere (e vorba de 
alegerea împăratului german). 

alege, vb. — a hotărî. 

(a)mesteca, vb. — a intriga; a cle- 
veti pe cineva, a-l vorbi de rău, 
a-l ponegri. 

(a)mestecătură, s.f. — intrigă. 

amestecat, adj. — neclar, încurcat. 

aprinde, vb.: a-şi ~ rogojine în cap 
— areclama pe cineva, a-şi anunţa 
plângerea împotriva cuiva. 

aprod, s. m. — paj din garda do- 
mnească. 

aptică, s. f. — farmacie. 

apuca, vb. refl. — a se angaja, a 
făgădui solemn, cu jurământ. 

arbănaş, s. m. — albanez. 

ardz, ardzaun, (h)ar(d)z, s. n. — 
plângere, reclamaţie, memoriu 
trimis Porții otomane de domnii 
ţărilor noastre sau de boieri. 

aret, s. n. — pază, apărare, gardă; 
a-i fi ~ (cuiva) — a-l păzi, a-l 
apăra. 

aşedza, aşădza, vb. refl.— a se înte- 
lege, a se aranja, a se împăca, a 
se obliga. 

aşedzământ, aşedzimânt, s. n. — 
înţelegere, învoială; ~ ul păcii — 
încheierea sau întocmirea păcii. 

aşădzătoriu, s. m.— om statornic, 

cu locuinţă stabilă într-un loc. 

aşeşi, aşeş, adv — tot aşa, chiar aşa, 
întocmai aşa. 

ataman, s. m. — căpitan de cazaci. 

atlaz, aclaz, s. n.— stofă de mătase 
fină, cu luciu numai pe o parte, 
satin de mătase. 

au, conj. — sau. 

avende, vezi afendi. 


B 


balemez, balimez, s. n. — tun de 
calibru mare. 

balgiu, balgtu, s. m. — negustor 
turc care aproviziona Poarta oto- 
mană cu miere din ţările noastre; 
balci-băşe, balgi-băşa, s. m. — 
trimis al Porții însărcinat cu strân- 
gerea mierii şi cerii necesare 
seraiului împărătesc. 

ban, s.m. — rang boieresc, fără 
funcţiune precisă (în Moldova), 
ocupând locul între spătar şi 
paharnic. 

baraiam (corect: bairam), s.n. — 
una dintre cele două mari săr- 
bători ale musulmanilor; 

baraiamlâc, bariiamlâc, s.n. — dar 
făcut sultanului şi înalților dem- 
nitari turci de către domnii ţărilor 
noastre. 

basnă, s.f. — basm, poveste; scor- 
nitură. 

başcă, s.f. — întăritură de zid sau 
de pământ cu nuiele împletite, 
bastion. 

batere — infinitivul lung, cu valoa- 
re verbală, al lui a bate. 

băcălie, s.f. — mărfuri coloniale 
(stafide, smochine, alune). 


bănat, s.n. — necaz, mânie; bănu- 
ială. 

becisniceşte, adv. — ca un becisnic, 
ca un neputincios. 

bei(u), s.m. — guvernator al unei 
provincii turceşti sau supuse 
suzeranității turceşti; domn al 
unuia dintre cele două Princi- 
pate româneşti. 

beilic, s.n. — dar sau muncă făcută 
gratuit pentru domnul ţării, pentru 
boieri sau pentru sultanul turcesc; 
nevoie, trebuinţă (în general, cu 
privire la aceleaşi personaje). 

beizade, beizădie, beizede, beza(i)de, 
s.m. — fiu de domn. 

belacoasă, bilacoasă, s.f. — un fel 
de stofă de mătase scumpă. 

bezzaconic, s.m. şi adj. — nelegiuit. 

bihol, s.m. — bivol. 

bir, s.n.: banii ~ ului — tributul pe 
care îl plăteau ţările noastre Porții 
otomane. 

bişug, s.n. — belşug. 

biv (în titlurile boiereşti) — fost; ~ 
vornic — fost vornic. 

blăstămăciune, s.f.: lucruri de ~ — 
ticăloşie, infamie, mişelie. 

blem, interj. — haide!, să mergem! 

bosnean, s.m. (plur. bosneni) — 
bosniac, locuitor din Bosnia. 

bostangiu, s.m. — soldat pedestru 
din garda împăratului turcesc. 

botcă, s.f. — trăsură închisă, ca- 


leaşcă. 

boti, vb. — a înghesui, a prinde la 
strâmtoare; refl. — a se îngră- 
mădi. 


bragadir, bregadiriu, bragadiri, s.m. 
— comandant al unei brigăzi, 

general de brigadă. 

breslaş, s.m. — apicultor. 

bucate, s.f. plur. — alimente, pro- 
vizii, grâne. 

budă, s.f. — prăvălie mică, du- 
gheană. 

bugigean, s.m. (plur. bugigeni) — 
tătar din Bugeac. 

buiurdi, puiurdi, vb. — a trimite 
un ordin scris la o unitate infe- 
rioară; a confirma, prin decret, 
o hotărâre. 

bulucbaş, bulubaş, s.m. — coman- 
dant al unui buluc (alcătuit dintr-o 
sută de soldaţi, de obicei arnăuţi 
sau seimeni), sutaş, hotnog; 
baş- ~ s.m. — şeful bulucbaşilor 
şi al gărzii domneşti (avea în grijă 
supravegherea închisorii de la 
curte). 

buor, s.m.: coarne ~ e — coarne cu 
vârfurile aduse unul spre altul 
(ca ale bourului). 

burzului — a se răscula; ~ t adj. 
— în dezordine. 

(bulzui) — variantă sau, poate, 
greşeală de transcriere), vb. refl. 

busurman, s.m. — musulman, 
mahomedan. 


C 


cabániță, s. f. — manta luxoasă, 
cusută cu fireturi şi bogat împo- 
dobită, pe care o primeau domnii 
ţărilor româneşti de la sultan la 
instalarea lor pe tron. 

cadeu, s. m. — judecător la turci, 
cu atribuţii civile şi religioase. 

cadie, s. f. — funcţia cadiului (şi 
instituţia respectivă). 


cahpol: hai ghidi ~ — „ce puşlama 
vicleană mai eşti!“ 

caimacam, căimăcam, caimacan, 
căimacan, camaican, s. m. — 
locţiitor al domnului; membru al 
căimăcămiei. 

caiuş, s. n. — arcan, laţ de curea 
cu care se prindeau oamenii spre 
a fi înrolați în armată. 

calabalâc, calabalic, s. n. — mulți- 
me de oameni, gloată; zarvă, 
tulburare. 

calaur, calaori, s. n. — gardă, pa- 
trulă; locul unde se face paza; 
a pune la ~ — a pune sub pază, 
a aresta; a lua cu ~ — a ridica 
(pe cineva) cu forţa. 

cale, s. f.: pe ~ — pe drept, cum se 
cuvine; fără de ~ — pe nedrept. 

calmâş, s. m. — numele unui trib 
mongolic din sudul Rusiei (sec. 
XVIII). 

calò, s. m. — călău. 

cambară, vezi cumbară. 

camenicean, s. m. — locuitor al 
oraşului Camenița. 

canavață, s. f. (plur. canaveţe) — 
un fel de pânză groasă cu fire 
rare. 

capegiu, s. m. — portar al sera- 
iului; ~ -baş — comandant al 
capigiilor care participa, cu un 
număr de capigii, la instalarea şi 
la mazilirea domnilor români. 

capegilar-chihaie, capigilar-chihai, 
capegilar-chihaie, s. m. — mai 
mare peste capigi-başi. 

capichehaie, capichehai, capichihai, 
s. m. — reprezentant al domni- 
lor români pe lângă Poarta oto- 

mană; reprezentant al unui han 
sau bei pe lângă sultan. 

caplan-paşe, s. m. — comandant 
al caplanilor (soldaţi turci care 
purtau un fel de turban din piele 
de tigru). 

carătă, s. f. — trăsură de lux în- 
chisă. 

casap-başe, s. m. — funcţionar al 
Porții otomane care avea sarcina 
să aprovizioneze armata cu 
carne. 

catargă, s. f. — corabie, în special 
galeră; a da la ~ — a condamna 
la muncă silnică pe galeră. 

cataroie, s. f. — dambla, apoplexie. 

cavalerie, s. f. — titlu de cavaler 
(în baza unei decoraţii de acest 
grad). 

cazascher, s. m. — judecător de 
rang înalt la turci (venea ime- 
diat după marele vizir în ordine 
ierarhică). 

cazâlbaş, s. m. — persan. 

cădea, vb.: a = domnu, vizir etc. — 
a ajunge domn, vizir etc. 

căftan, s. n. — haină largă, de 
culoare albă, cusută cu mătase 
galbenă sau cu fir galben, în felul 
cabaniţei, cu care era îmbrăcat 
domnul, când i se făcea numirea; 
a îmbrăca cu ~ — a numi domn 
al uneia dintre cele două ţări 
româneşti. Şi boierii erau îmbrăcaţi 
cu caftan, când erau boieriţi 
(numiţi în funcţii înalte ale statului) 
de domn. 

căimăcămie, s. f. — locotenenţa 
domnească, formată, de obicei, 
din trei boieri mari. 


cămară, s. f. — cuhne, trăsură 
închisă. 

cămăraş de ocnă, s. m.— boier care 
administra minele de sare în 
numele şi în folosul domnului. 

căpitan-paşe, s. m. — comandant 
al flotei (la turci). 

căsar, s. m. şi adj. — căsaş, care 
are casă, gospodărie (pe cont 
propriu); bărbat căsătorit. 

cătinel, adv. — încetişor, domol, lin. 

căuta, vb.: a-i ~ cuiva ceva — a se 
impune ceva atenţiei sau gân- 
dului cuiva. 

ce, conj. — ci. 

cealmă, s. f. — turban. 

ce(a)mbur, ceambul, s. n. — deta- 
şament de trupe trimis să prade 
într-o ţară străină; expediţie de 
pradă. 

ceauş, s. m. — paznic sau însoțitor 
al prizonierilor; baş- ~, s. m. ofiţer 
superior turc cu diverse atribuţii. 

cehei, vb. — a sâcâi, a necăji. 

cei, genitiv-dativ al lui cea, adj. dem. 

ceir, s. n. — loc cu iarbă, neîngrădit, 
unde pasc caii. 

celednic, s. m. — slugă, argat. 

ceteală, s. f. (are ~, pravilă mare) 
— învăţătură, erudiție. 

cetlui, vb. — a pune pe capul cuiva 
ceatlăul (instrument de tortură). 

chervăsărie, chirvăsărie, s. f. — 
vamă turcească în ţările noastre 
(şi localul ei). 

chesăgiu, s. m. (plur. chesăgii) — 
pungaş, hoţ de buzunare. 

chihaie, chihdi, s. m. — intendent 
al vizirului sau al unui paşă; 
subofițer. 

chilă, s. f. (plur. chile) — măsură 
de capacitate pentru cereale (între 
430 şi 679 litri); impozit care se 
plătea în chile de cereale. 

chirigiu, s. m. — cel care transportă 
marfă sau oameni, cu carul sau 
cu căruţa. 

chiurci-başe, chiurce-başe, s. m. — 
căpetenia blănarilor. 

chizeş, s. m. — garant, om care ga- 
rantează sau răspunde pentru 
altul. 

cie: să ~ — să ceie (pers. III de la 
conj. prezent al vb. a cere). 

cifed, vezi şved. 

cifert, vezi şfert. 

cifert-marşalâc, vezi felt-marşalâc. 

cilibiu, adj. — distins, nobil (în 
sens psihologic). 

cineşi, cineş, pron. rel. — fiecare, 
fiecine. 

cinie, s. f. — faianţă. 

cinsteş, adj. — arătos, impunător 
ca înfăţişare, frumos. 

ciohodar, cihodar, s. m. — slujbaş 
care avea grijă de încălțămintea 
domnului şi a întregii curţi; came- 
rier, valet (la curtea domnească); 
baş- ~, s. m. — şeful ciohodarilor, 
care avea, în plus, sarcina de a 
ridica şi a duce la închisoare pe 
boieri (din ordinul domnului). 

ciorti, vb. refl. — a se certa, a se 
sfădi, a se lua la ceartă din nimic. 

cislui, vb. — a stabili impozite pe 
categorii sociale sau pe contri- 
buabili luaţi individual. 

ciudi, vb. refl. — a se mira, a se 
arăta surprins. 

civert, vezi şfert. 


cârcimărit, s. n. — impozit pe câr- 
ciumi. 

câşlă, s. f. — cartier de iarnă (tătă- 
resc); aşezare provizorie (tă- 
tărească sau turcească). 

câzlar-agă, s. m. — şeful eunucilor. 

clăți, vb. — a clinti, a urni din loc; 
(despre o armată) a pune în 
mişcare, a porni; refl. — a purcede, 
a se ridica (cu oaste). 

cliros, s. n. — cler. 

cluceriu, s. m. — boier de divan, 
însărcinat cu aprovizionarea curții 
domneşti. 

cochi-vechii, cochi-vecu, s. m. — 
licitaţie (la început, numai pen- 
tru darea în arendă a strângerii 
impozitelor), mezat. 

codrean, s. m. — om care trăieşte 
pe lângă un codru (în special 
Codrul Chigheciului sau Tighe- 
ciului); ostaş originar din regi- 
unea respectivă a Moldovei. 

codru, s. m. — e vorba totdeauna 
de Codrul Chigheciului sau Tighe- 
ciului, pădure seculară care des- 
părțea Moldova de Bugeac. 

colac, s. m.: a lua ~ — a informa, a 
da de ştire; a primi răsplată 
(pentru o informaţie sau pentru 
altceva). 

colegăt, colegatiuri, s. m. — aliat, 
prieten, tovarăş de arme. 

combară, vezi cumbară. 

comendat, comăndat, s. m. — Co- 
mandant. 

comendă, s. f. — comandă. 

comis, s. m. — boier a cărui funcţie 
consta în supravegherea graj- 
durilor domneşti. Existau di- 

verse grade; cel mai înalt era 
„marele comis“. 

comisar, s. m. — slujbaş în serviciul 
armatei având sarcina să supra- 
vegheze diversele munci făcute 
în folosul ei. 

conac, s. n. — adăpost, găzduire 
pentru oaspeţi importanţi, în 
special pentru reprezentanţii 
Porții otomane şi suita lor, pre- 
cum şi pentru armata turcească 
în caz de război. 

coniţi, vezi cuniţe. 

contăş, s. n. — haină lungă blănită, 
purtată de domn şi de boieri. 

copil, s. m.: ~ de casă — fiu de boier 
care servea ca paj la curtea do- 
mnească. 

cornărit, s. n. — impozit pe vitele 
cornute. 

coş, s. n. — tabără, lagăr. 

cot, s. n. (plur. cote): a-şi da ~ cu 
cineva — a se înțelege, pe ascuns, 
cu cineva împotriva altcuiva. 

credzut, adj. — de încredere. 

crâmean, s. m. (plur. crâmeni) — 
locuitor al Crâmului (Crimeii). 

croşnă, s. f. — povară, bagaj purtat 
în spate. 

crunta, vb. refl. — a se păta cu 
sânge; fig. a se murdări, a săvârşi 
fapte urâte. 

cuhne, cuhnie, s. f. — trăsură închisă, 
numită şi cămară. 

culonel, s. m. — colonel. 

culuc, s. n. — pază militară, strajă, 
gardă. 

cumbară, cambară, combară, s. f. 
— bombă, obuz, ghiulea, gre- 
nadă; aruncătoare de obuze, 
mortieră. 


cumuc, s. m. (plur. cumuci) — 
populaţie de limbă turcă în Ca- 
ucazia. 

cunițe, coniți, s. f. — impozit pe 
vitele cumpărate de străini sau 
aduse din altă ţară la păşunat în 
Moldova. 

cupar, s. m. — boierinaş însărcinat 
să umple cupele cu vin la masa 
domnului; cupărie, s. f. — slujba 
cuparului. 

curătură, s. f. — teren de cultură 
agricolă între vii sau pâlcuri de 
copaci. 

curtean, s. m. (plur. curteni) — 
mic proprietar (sau împroprie- 
tărit) cu drept ereditar, care, în 
schimbul acestui privilegiu, făcea 
serviciul militar. 

curuţ, s. m. (plur. curuți) — aşe 
se numeau iobagii şi ceilalţi parti- 
cipanţi la răscoala condusă de 
Ferenc Rákóczi II (1703—1711) 
pentru eliberarea Ungariei de 
sub jugul austriac. 


D 


dărăban, s. m. — soldat pedestru 
angajat cu plată. 

dăscălie, s. f. — învăţătură, ştiinţă 
de carte. 

dece, dice, adv. — de aici, apoi, pe 
urmă. 

dedinsu, dedânsu, adv. — mai ales, 
mai vârtos. 

deli, adj.: ~ sultan — sultan nebun. 

deodată, adv. — deocamdată, pentru 
moment. 

desetină, s. f. — dijmă, a zecea 
parte din produse, în special din 
stupi. 

deusébii, deuséghii, adv. — îndeosebi, 
aparte, pentru sine. 

dezbate, vb. — a desface sau 
a desprinde (o întindere de 
pământ) de la cineva sau din 
altă țară, a lua înapoi; refl. — a 
se desface, a se elibera. 

diac (plur. dieci) — secretar, gra- 
matic. 

diiată, s. f. — testament. 

diregătorie, dregătorie, s. f.— funcţie, 
slujbă, demnitate oficială. 

direge, vb. — a repara; a ~ un 
păhar de vin — a turna vin în 
pahar şi a-l oferi cuiva. 

divan, s. n. — discuţie, ceartă, 
gâlceavă; sfatul boierilor. 

dirji, vb. refl. — a se îndârji. 

dârvală, s. f.: de ~ — de muncă 
proastă şi istovitoare. 

dni, s. f. pl. — zile. 

doa (num. ord. cu valoarea adver- 
bială) — în al doilea rând; a doora 
— a doua oară. 

dobândă, s. f. — câştig, folos, pradă 
de război. 

domni, vb. — a face domn pe cineva, 
a-i da domnia ţării. 

domnişor, s. m. — pretendent la 
tron. 

dont, s. m. — cazac de la Don. 

dorii, adv. — doară. 

dosădi, vb. — a obosi, a nu mai 
putea continua lupta; a ocări. 

dosi, vb. — a da dosul, a fugi. 

dovă, s. f. — rugăciune, slujbă 
religioasă (la turci). 

dragun, drăgan, s. m. — cavalerist 
care putea lupta şi ca pedestru. 


drăgănime, s. f. — unităţile de 
dragoni ale unei armate. 

drópică, s. f. — hidropizie. 

dub, s. n. — închisoare. 

duca, s. m. — duce. 

duium, duim, s. n. — mulțime de 
prizonieri luați robi; jaf, pradă. 

dvor, s. n. (plur. dvoruri) — gospo- 
dăria unui ţăran iobag (în Rusia). 

dvoreală, s. f. — gospodărire, ad- 
ministrare, chiverniseală. 

dvori, vb. — a face treabă, a gospo- 
dări; a ~ inaintea cuiva — a se 
ruga pentru ceva, a se înfăţişa 
cu o rugăminte, cu o cerere. 


E 


eiti, s. m. plur. — un trib de 
cazaci. 

epitrop, s. m. — împuternicit, re- 
prezentant, tutore. 


F 


fantazie, s. f. — un fel de joc militar, 
imitat de la cavalerii arabi, evoluţii 
pe cal, cu descărcare de arme, 
cu muzică (în genul exhibiţiilor 
de circ similare din zilele noastre). 

farfurie, s. f. — faianţă, porțelan. 

farman, vezi ferman. 

farmută, s. f. — discuţie, tratative. 

faţă, s. f. — persoană, individ; pe 
feţe — pe persoană, individual; 
a scrie feţele oamenilor — a înre- 
gistra contribuabilii. 

fănină, s. f. — făină. 

fățărie, s. f.— parţialitate, favorizare 
a unui personaj sus-pus; ipo- 
crizie, făţărnicie. 

fece — pers. III sing. a perfectului 
indicativ de la a face. 

fecior de trup — fiu adevărat, fiu 
drept (nu adoptiv). 

fedeleş, s. n. — butoiaş. 

felt-, feltu-maşalâc, fert-, fertu- 
marşalâc, fert-, fertu-marşalic, 
fert-, fertu-marşalih, fercu-mar- 
şalâc, cifert-marşalâc, s. m. — 
feld-mareşal. 

feredeu, feridiu, s. n. — baie, localul 
unde se face baie. 

ferman, fărman, farman, s. n. — 
ordin scris dat de Poarta oto- 
mană pentru numirea sau ma- 
zilirea unui domn. 

fin, s. m. (plur. fini) — finez. 

fire, s. f.: a se ţine de ~ — a se ţine 
mândru. 

fârşi, vb. — a sfârşi. 

flintă, s. f. — puşcă. 

fortună, s. f.— furtună; fig. năpastă, 
necaz mare, nenorocire. 

frenţit, adj. — sifilitic. 

frânc, s. m. frâncesc, adj. — originar 
din occidentul romanic (Italia, 
Franța). 

fum, s. n. — gospodărie, casă, 
familie. 

fumărit, fumăret, s. n. — impozit 
pe case, pe gospodării. 

fur, s. m. — hoţ, tâlhar. 

fura, vb. refl. — a se furişa, a se 
strecura. 

fuzâe, s. f. — un fel de puşcă. 


G 


galion, s. n. — corabie mare de 
război. 

geabhană, s. f. — muniții de război, 
în special explozibile. 


geambaş, s.m. — intrigant, înşelător. 

geamie, geami, s. f. — moschee, 
locaş de închinare la mahome- 
dani. 

ghiaur, s. m. — trădător, necre- 
dincios față de Poartă. 

giupâneasă, s. f. — soţie de boier. 

giurătoriu, s. m. — martor cu jură- 
mânt. 

giuruință, s. f.— făgăduială solemnă 
întărită prin jurământ. 

gâlcevi, vb. — a-şi arăta nemulţu- 
mirea murmurând, vociferând. 

gligan, s. m. — porc sălbatic, mistreţ; 
fig. om mare de statură, prost şi 
leneş. 

gospod, adj. invariabil — domnesc, 
care aparţine domnului, adică 
statului. 

goştină, s. f. — impozit pe oi şi pe 
porci. 

grammatic, s. m. — scriitor de 
cancelarie, secretar, diac. 

grănitar, s. m. — soldat care aruncă 
cumbarale. 

greime, s. f. — grosul sau greul 
armatei. 

greu, s. n. (plur. grele) — greu- 
tate, nevoie, povară. 

grijit, adj. — îngrijorat. 

gropniță, s. f. — mormânt, criptă, 
cavou. 

gros, s. n. — închisoare pentru 
oamenii de rând (vezi mai departe 
obadă). 

grumadz, s. m.: a da pe cineva de ~ 
i — a prinde, a face prizonier. 

gubernat, s. m. — guvernator, 
ocârmuitor. 

H 


hagimesc, adj. — persan, oriental 
(în general). 

haini, vb. refl. — a trăda, a deveni 
necredincios (faţă de Poartă), a 
se ridica împotriva suzeranului, 
a se răzvrăti. 

hainlâc, s. n. — trădare, răzvrătire. 

hamgeriu, hamger, s. n. — pumnal 
curbat, care se purta la brâu. 

harariu, s. n. — țesătură, groasă 
şi rară, din păr de capră (sau de 
alt animal), din care se fac saci, 
desagi, ţoale pentru aco-perit 
căruțele. 

harmată, s. f. — tun. 

hatar, s. m. — hotar. 

hatman, s. m. — comandant al 
armatei în timp de pace şi de 
război; şef militar; ~ coronie — 
hatman al coroanei, unul dintre 
cei doi comandanţi ai armatei (la 
poloni); ~ polnie — hatman de 
câmp, feld-mareşal (idem); ~ 
vilchi litovschii —mare hatman 
al Lituaniei, unul dintre cei doi 
comandanţi ai armatei (idem). 

havale, s. f. — ordin dat de Poartă 
ţărilor noastre pentru plata tri- 
butului sau pentru diverse alte 
contribuţii (în bani sau în natură). 

haznă, s. f. — tezaurul public; 
sumă importantă de bani trans- 
portată în ladă, sac. 

haznătar, s. m. — vistier; om însăr- 
cinat cu transportul unei haz- 
nale. 

hălădui, vb. — a fugi, a scăpa cu 
viaţă de o primejdie; a trăi liber, 
în voie. 


hămei, vb. — a (se) zăpăci, a (se) 
năuci, a (se) buimăci; ~t adj. — 
zăpăcit, năuc, ameţit. 

hămnisi, vb. — a fi flămând, lihnit, 
leşinat de foame; a fi lipsit de 
putere. 

hănie, s. f. — demnitatea unui 
han; ţară cârmuită de un han. 

hărăţ, s. m. — ostaş însărcinat să 
înceapă lupta sau să împiedice 
înaintarea inamicului prin mici 
încăierări, tiralior; — i, vb. refl. 
— a se încăiera, a se hărţui. 

hătmănie, s. f. — funcţia sau rangul 
de hatman. 

hendichiu, s. n. — şanţ de apă- 
rare, meterez. 

heră, hieră, here, hiere, — plur. lui 
her, s. n. — cu sensul de lanţ, 
cătuşă; a pune în ~ — a pune în 
lanţuri pe un arestat. 

hiclean, adj. — trădător. 

hiiastru, hiastru, s. m. — fiu vitreg. 

hitcăi, vb. — a alunga, a fugări. 

hânsar, s. m. — soldat care face 
serviciu într-o trupă auxiliară. 

hârtie, s. f. — foaie personală de 
impunere fiscală; impozitul plătit 
pe baza acestei foi personale. 

horă, s. f — naos. 

horbă, s. f — vorbă. 

horilcă, holercă, s. f. — rachiu. 

horodovii, adj. — de oraş, oră- 
şenesc. 

hotări, vb. — a fixa hotarul (între 
două ţări, două proprietăţi etc.), 
a hotărnici. 

hotnog, s. m. — comandant al unui 
grup de o sută de oameni, sutaş, 
bulucbaş. 


370 


— Letopiseţul Ţării Moldovei — 


hramăt, s. n. — zgomot de arme 
sau de voci omeneşti nume-roase. 

hraniţă, s. f. — graniţă. 

hrof, s. m. — grof. 

hui, vb. — a vui. 

hunut, s. n. — cnut. 

husar, s. m. — călăraş, cavalerist. 


I 


ia... ia, conj. — sau... sau, fie... fie. 

ialoviţă, s. f. — vacă mare şi grasă; 
impozit plătit în vaci. 

iaspis, s. m. — piatră semipre- 
tioasă, dură şi opacă, de diverse 
culori. 

iepaş, s. m. — hoţ de cai. 

ierbărie, s. f. — depozit, provizie 
de iarbă (praf) de puşcă. 

iernatec, s. n. — adăpost de iarnă, 
mai ales pentru armată. 

igumen, s. m. — egumen. 

i(m)brihor, imbrivor, s. m. — inten- 
dent al grajdurilor sultanului 
turcesc, avănd adesea misiuni 
politice importante, printre ele 
mazilirea şi instalarea domnilor în 
ţările noastre. 

inicer, inecer; s. m. — soldat pedestru 
din garda împăratului turcesc. 

inicercă, s. f. — puşcă de ienicer, 
lungă şi prevăzută cu o baionetă. 

iscoadă, s. m. — soldat care merge 
în recunoaştere; spion. 

ispisoc, s. n. — act oficial de recu- 
noaştere sau confirmare a unui 
privilegiu de proprietate. 

ispiti, vb. — a pune (pe cineva) la 
încercare, a se lăsa ademenit, 
îndemnat. 


ispravnic, s. m. — mandatar, 
delegat, reprezentant, girant. 


isprăvi, vb. — a pune la cale, a 
aranja, a-şi întocmi trebile, a 
obţine. 


istov, s. n. — sfârşit, plată la termen 
a unei dări sau datorii; de ~ — 
detot, cu totul. 

istovi, vb. refl. — a se sfârşi, a muri; 
tranz. — a plăti la termen darea 
sau datoria. 

iuşor, adj. şi adv. — uşor. 

izbaşe, s. m. — secretar al curţii 
domneşti şi al Divanului de boieri, 
având drept sarcină purtarea 
corespondenţei ofi-ciale. 

izgon, s. n. — grup redus de ostaşi, 
folosit la manevre uşoare, pentru 
a izgoni pe inamic. 

iznoavă: de ~ loc. adv. — din nou. 

izvod, s. n. — listă, tabel, condică, 
registru. 

izvodi, vb. — a copia. 

j 

îmă, înmă, s. f. — mamă. 

îmbi, îmbe, umbe, num. — amândoi, 
amândouă. 

îmbunătură, s. f. — făgăduială (de 
lucruri bune); linguşire. 

împărăche, vb. refl. — a se învrăjbi, 
a se dezbina. 

împărăție, s. f. — împărat, rang 
sau titlu de împărat. 

împizmuluit, adj. — învrăjbit. 

împonci, vb. refl. — a se duşmăni, 
a se certa. 

împreuna, împreona, vb. refl. — a 
se întâlni, a avea o întrevedere. 

împroşca, vb. — a arunca bombe, 
gloanţe, lemne, pietre; a bom- 
barda. 

încălăra, vb. — a face pe cineva 
călăreț (din pedestru)); refl. — a 
deveni călăreț (despre un ostaş 
pedestru). 

încăleca, vb. — a porni la război 
sau la răscoală. 

încăşi, adv. — încă, chiar. 

înclie, vb. — a încleia, a lipi cu clei. 

încredința, vb. refl. — a-şi jura 
reciproc credinţă, a-şi da reci- 
proc asigurări, făgăduieli solem- 
ne. 

încrop, s. n. — apă caldă. 

îndărăpta, vb. — a da îndă- 
răt, a se retrage. 

îndrepta, vb. refl. — a se justifica, 
a se dezvinovăţi. 

îndura, vb refl. — a fi dur, nemilos, 
a-l răbda inima. 

îngloti, vb. — a strânge oaste, a 
concentra oastea în vederea 
unei lupte; refl. — a se înmulţi, 
a creşte. 

însăşi-stăpânitoare: reprezintă tra- 
ducerea cuvântului rusesc sa- 
moderjeță (vezi acest cuvânt). 

înspăimat, adj. — înspăimântat. 

întemeie, vb. refl. — a-şi consolida 
conducerea, poziţia; (despre ar- 
mată) a se întări, a face întărituri. 

întemeiet, s. n. — întemeiere. 

întreba, vb.: a ~ sfat — a cere sfat. 

întuneric, s. n. — mulţime mare 
(de oameni). 

învăluitură, s. f. — neajuns, necaz, 
supărare. 

învoi, vb. refl. — a face pe voia 
cuiva, a se înţelege. 


J 

jac, s. n. — jaf. 

jacaş, s. m. — jefuitor. 

jălobă, s. f. — suferinţă; jalbă. 

jalovanie, s. f. — dar făcut de domn 
unui supus pentru un serviciu 
oarecare, miluire. 

jăcui, jecui, vb. — a jefui. 

jărişte, s. f. — loc ars, pustiit de 
foc; vatră. 

jicnicer, jitnicer, s. m. — admini- 
strator al depozitelor de grâne 
aparţinând domnului sau desti- 
nate cetăților turceşti mărginaşe, 
rang boieresc. 

joimir, s. m. — soldat plătit pentru 
serviciile sale, mercenar (mai 
ales polonez). 


L 


lacumiţ, s. m. — guvernator al 
unei provincii. 

ladan, s. n. — un fel de stofă. 

lagum, lagun, s. n — şanţ subteran 
pentru pus mine de aruncat în 
aer; mină. 

lâscav, adj. — prietenos, glumeţ. 

lat, vb.: au ~ — au luat. 

laz, s. m. (plur. lazi) — negustor 
originar din Asia Mică, de pe 
ţărmul Mării Negre, care făcea 
comerţ în țările noastre. 

lăduncă, s. f. — bidon. 

leafă, s. f. — soldă, plată pentru 
serviciul militar. 

leat, vezi vălet. 

leav, s. m. — leah, polonez. 

lefe, plur. lui leafă, s. f.: l-au orân- 
duit la ~ — l-au trimis la sediul 

lefegiilor, spre a i se aplica pe- 
deapsa hotărâtă de domn. 

lefeciu, s.m. — lefegiu, soldat plătit, 
mercenar. 


leftu, s. n. — bijuterie, giuvaer, 
medalion. 
legat, adj. — paralizat prin vrăji 


sau farmece. 

levenţi, levinci (plur.; singularul 
neatestat în cronică), s. m. — 
marinari turci din marina de răz- 
boi, originari din Levant şi mai 
ales din Grecia. 

libovnică, libovnic, adj. — amabil, 


prietenos. 
limbă, s. f. — informator, spion; a 
lua sau a prinde ~ — a lua infor- 


maţii, a căpăta ştiri cu privire la 
situaţia, acţiunile etc. inamicului. 

lin, s. n. — linişte, calm. 

lipcan, lepcan, s. m. — tătar de la 
Hotin (originar din Lituania); 
soldat recrutat dintre tătarii de 
la Hotin. 

liuter, s. m. — luteran. 

logi, vb. — a lovi. 

logofăt, s. m. — boier de rangul 
întâi — preşedinte, în lipsa dom- 
nului, al Divanului domnesc — 
care avea în sarcina sa întocmi- 
rea actelor oficiale şi totodată 
îndeplinea anumite funcţii jude- 
cătoreşti de ordin înalt; şef al 
cancelariei domneşti. Acesta era 
„marele logofăt“ şi avea ca subal- 
terni logofeţi de gradul al doilea 
şi al treilea. 

loitră, s. f. — scară folosită la asal- 
tul cetăților. 

lume, s. f. — lumină. 


M 


maderm, s. n. — metal, mină meta- 
liferă (figurat). 

majă, s. f. — căruţă de transportat 
peşte. 

mansip, mansup, s. n. — slujbă, 
demnitate. 

mascur, S. m. — porc. 

maştehă, maştihă, s. f. — mamă 
vitregă. 

mazâl, mazil, s. m. şi adj. — domn 
sau boier scos din funcţie; mem- 
bru al categoriei sociale inter- 
mediare între boieri şi răzeşi 
(moşneni). 

mazâli, vb. — a scoate din funcţie 
un domn sau un boier; ~e, s. f. 


— mazilire. 
mazilie, s. f. — mazilire. 
măcat, s. n. — cuvertură de pat 


(folosită mai mult ca podoabă). 
măraz, s. n. — necaz, supărare. 
mărmuri, vb. — a înmărmuri. 


mecet, s. n. — geamie, biserică 
turcească. 
med, s. n. — hidromel, băutură 


făcută din miere fermentată. 
medelnicer, s. m. — boier de rang 
inferior, care avea sarcina să 
toarne apă pe mâini domnului, 
când acesta se aşeza la masă. 
mediiaturi, mediaturi, s. m. plur. 
(sing. neatestat în cronică) — 
mediatori. 
mestecătură, vezi amestecătură. 
mestii, s. m. plur. — meşi, ciorapi 
de piele fină colorată, peste care 
se puneau papucii (aceştia se 
scoteau la intrarea în casă). 

meşterşug, s. n. — meşteşug: ~ ui, 
vb. — a mânui bine, cu meşteşug 
(o armă, un mijloc oarecare, un 
argument). 

mezil, mezâl, s. n. — poştă (staţia 
şi tot ce aparţinea serviciului 
poştal). 

mierţă, s. f. — măsură de capa- 
citate pentru cereale (egală cu o 
jumătate de chilă moldovenească, 
adică 120 ocale). 

mijloc, s. n. — mijlocire, intermediu. 

mistui, vb. — a (se) ascunde. 


mitarnic, adj. — care ia mită, 
venal. 
mâlcom, adj. şi adv. — liniştit, 


domol, încet. 

mândreţe, s. f. plur. — mândrie, 
fudulie. 

mâneca, vb. — a se scula foarte 
devreme, înainte de a se face 
ziuă. 

mânu (artic. mânule), pluralul lui 
mână. 

mârzac, s.m. — nobil tătar, căpetenie 
tătărească. 

mojic, mujic, s. m. — ţăran, om de 
jos. 

mojicime, mujicime, s. f. — țărănime. 

mortasipie, s. f. — taxă plătită la 
vânzarea mărfurilor, după mă- 
sură sau cu bucata. 

moşan, s. m. — băştinaş, localnic. 

moşie, s. f. — ţară, patrie; a fi de ~ 
(din) — a fi originar (din). 

moştean (plur. moşteni), s. m. — 


moşan. 

mucare, s. f. — un fel de impozit. 

muftiu, mufteu, s. m. — şeful 
religiei mahomedane. 


mujicime, s. f. — țărănime. 

mulaleli, (plur. artic. de la mulă), 
s. m. — preot turc. 

muncă, s. f. — chin, caznă, trudă. 

munci, vb. — a chinui, a trudi. 

musaip, s. m. — om de încredere 
al monarhului. 


N 


nafacă, s. f. — salariu, pensie, 
întreţinere (în general). 

năpastă, năpaste (termen fiscal), 
s. f. — dare excepţională, apă- 
sătoare şi nedreaptă, impusă 
ţăranilor, învinuire nedreaptă; 
pacoste. 

năselnic, adj. — violent, brutal, 
crud. 

nătreţ, s. n. — nutreţ. 

năvod, s. n.: au făcut ~ de oameni 
— au trimis grupuri de oameni 
(să caute pe fugari). 

nebun, adj. — care nu e bun. 

negrijit, adj. — nepregătit. 

nemesnic, s. m. — locţiitor. 

nepărăsit, adv. — neîncetat, continuu. 

nepriceştuit, adj. — neîmpărtăşit, 
fără împărtăşanie (înainte de 
moarte). 

nescai, nescarivai, neşticavai, pron. 
nehot. — niscaiva. 

nestătător, adj. — nestatornic. 

netocmai, adv. — necum, dară- 
mite. 

nevoitor, adj. — care se osteneşte 
pentru ceva sau cineva, care îşi 
dă osteneală. 

ni... ni, conj. — când... când. 

nicăiuri, necăiuri, adv. — nicăieri. 

nime, nimi, pron. nehot. negativ 
— nimeni. 

noajă, s. f. — haită (de fiare). 

nohai, s. m. (plur.) — trib tătăresc, 
originar din regiunea Donului. 


O 


oarece, adv. — puţin, puţintel, 
întrucâtva. 

obadă, s. f. — cătuşă de lemn cu 
care se legau, la glezne, picioa- 
rele robilor, prizonierilor, ares- 
taţilor; a pune (a da) în obedzi pe 
cineva — a pune (cuiva) cătuşele. 

oblici, vb.—a simţi, a afla, a descoperi. 

oboroc, s. n. — tain, lucruri de 
mâncare (date oaspeţilor acasă). 

obuz, oboz, s. n. — tabără militară 
(în vreme de război), lagăr. 

ocaz, vezi ucaz. 

cină, s. f. — pământ moştenit din 
generaţie în generaţie sau stăpânit 
din moşi-strămoşi. 

ocóp, s. n. — şanţ de apărare (pe 
câmpul de luptă). 

oficer, s. m. — ofiţer. 

olac, s. n. — curier, poştă; cal de ~ 
— cal de poştă (de obicei rechi- 
ziţionat); de~, loc. adv. — repede, 
grabnic, în grabă; a umbla de ~ 
— a umbla foarte repede; a 
răpedzi de ~ — a trimite în grabă 
mare. 

olat, s. n. — ţinutul din jurul unei 
cetăţi, al unui târg, regiune. 

olecăi, vb. refl. — a se văita. 

oltar, s. n. — altar. 

om, s. m. cu sens colectiv: atâta ~ 
— atâta mulţime de oameni. 


omenesc, adj. — care aparţine 
oamenilor de rând, ţăranilor, 
opus lui boieresc şi domnesc: sate 
omeneşti. 

omilenic, adj. — milos, binevoitor, 
omenos. 

orânduială, s. f. — dare, impozit. 

ordă, orde, ordie, urdie, s. f. — 
armată (turcească sau tătăreas- 
că). 

ort, s. m. — monedă de valoare 
mică (un sfert dintr-un piastru, 
adică zece parale). 

osebi, adv. — aparte, separat; 
în loc. adv. ~ de — afară 
de, pe lângă; cf. mai sus deu-sebii. 

oşti, vb. refl. — a se lupta, a purta 
război. 

oştire s. f. — război; a ave ~ — a fi 
în război (cu cineva); a face ~ — 
a face război. 

otac, s. n. — lagăr, tabără. 

oturac, s. n. — popas (mai înde- 
lungat). 


P 


paharnic, s. m. — boier de Divan, 
care, la mese mari, turna vin în 
primul pahar al domnului, după 
ce mai întâi gusta el însuşi vinul. 
Acesta era „marele paharnic“. În 
subordinea lui se găseau, având 
aceeaşi slujbă, paharnici de gra- 
dul al doilea şi al treilea. 

palancă, pălancă, s. f. — întăritură 
din trunchiuri de copaci sau din 
pari înfipţi în pământ. 

palmă, s. f.: a-şi da palme cu cineva 
— a se lupta, a se război, a se 
bate (în luptă). 

pas, vb: ~ să ţi-o plătească — du-te 
să ţi-o plătească. 

paşte, vb.: ş-au păscut prilejul — 
au pândit prilejul. 

pără, în loc. adv. — pănă (până). 

părcan, s. n. (plur. părcane) — 
întăritură făcută din pari şi 
scânduri. 

părincu, s. n. — păring, mei. 

păscui, vb. — a serba Paştele. 


păşie, s. f. — demnitatea unui 
paşă; provincie guvernată de un 
paşă. 


pătaşcă, s. f. — targă. 

pătimaş, s. m. — om care suferă; 
~ de rău — cel care suferă (pe 
nedrept), care este lovit în 
interesele lui. 

pecete, s. f. — hârtie pecetluită în 
care se arată ce impozit are de 
plătit fiecare contribuabil. 

pecetluit, s. n. — (plur. ~uri) — 
pecete. 

pecetlutțe, s. f. (apare numai plur. 
pecetluțele) — pecete. 

pelivan, peilivan, s.m. — saltimbanc, 
acrobat. 

pelivănie, s. f. — reprezentație 
dată de pelivani. 

pementean, s. m. (plur. pementeni) 
— pământean. 

perifan, adj. — vestit, celebru. 

pilă, s. f. — chilă. 

pisar coronie, s. m. — secretar al 
coroanei, al regelui (la poloni). 

pistreală, s. f. (plur. pistrele) — 
distanță egală cu o aruncătură 
de săgeata. 

pitrop, vezi epitrop. 

pizmătar, s. m. şi adj. — pizmaş. 


pâine, pâne, s. f. — grâne, cereale. 

pârcălab, s. m. — căpitan de ţinut. 

pârcălăbie, s. f. — slujba unui pâr- 
călab. 

plăhie, s. f. — plavie, lemne şi 
crengi, amestecate cu pământ, 
care plutesc pe o apă curgătoare. 

plean, s. n. — pradă de război. 

poală (plur. poale), vezi aprinde. 

poate-fi, loc. adv. — poate. 

pobedi, vb. — a birui, a învinge. 

podán, adj. — supus; clăcaş. 

podghiaz, poghiaz, s. n. — incursiune 
(în ţară străină), de obicei cu 
scopul de a prăda. 

podvoadă, s. f. (plur. podvodzi) — 
încărcătură, transport cu carul, 
făcut de ţărani, în mod gratuit, 
pentru domn, pentru boieri, pen- 
tru oastea turcească. 

pofală, pohvală, s. f. (plur. pofăli) 
— strălucire, fast, pompă. 

pogonărit, s. n. — impozit pe vii. 

pohod, s. n. — marş. 

pohvală, vezi pofală. 

poiede, s. f. — mulțime mare de 
oameni sau de animale. 

pol, adj. invar. — jumătate. 

polc, s. n. — regiment. 

polcovnis, s. m. — colonel. 

polimari, s. n. — cerdac, balcon. 

politici, vb. — a aranja treburile, a 
pune la cale. 

politie, s. f. — atitudine, purtare 
cuviincioasă. 

pomăzanic, s. m. — (domn al ţării) 
uns al lui Dumnezeu. 

pont, s. n. — punct, articol sau 
dispoziţie într-un tratat, într-o 

învoială etc.; fapt, pasaj, amă- 
nunt. 

popreală, s. f. — arest (la domi- 
ciliu), detenţi'ine. 

porocinic, porucinic, poruşnic, s. m. 
— locotenent. 

postelnic, s. m. — boier de rang 
mare, care îndeplinea funcţia de 
mareşal al curţii domneşti. 

postrig, s. n. — origine sau prove- 
nienţă socială, rang. 

potronic, s. m. — monedă de origine 
poloneză, cu valoare variabilă: 
10 bani, 6 bani, 5 parale. 

povodnici, s. m. — cai purtat de 


căpăstru. 

pozvol, s. n. — permisiune, voie: a 
da ~ — a permite. 

pozvoli, vb. — a permite: l-au ~ t 
să... — i-au permis să... 

pozvosi, vb. — a sprijini, a ajuta. 

prag, s. n.: ~ urile Niprului — 
cataractă. 


prepune, vb. — a bănui. 

prepus, s. n. — bănuială. 

price, s. f. — ceartă, discuţie vie; a 
da cu ~a — a face caz de ceva; a 
sta cu ~a — a se împotrivi. 

prici, vb. refl. — a se certa. 

pricistui, vb. refl. — a se împărtăşi. 

prințip, prințep, s. m. — principe, 
prinţ. 

pripeleac, prepeleac, s. n. — scară 
întrebuinţală la asaltul unei cetăţi, 
constând dintr-un stâlp în care 
se înfigeau de o parte şi de alta 
cuie lungi de lemn; stâlp lung şi 
gros, fixat în pământ, cu braţe 
(ramuri) din loc în loc, de care 
se spânzurau cei condamnaţi la 
moarte. 


prisăcărit, s. n. — impozit pe stupi. 

prisne, adj.: ~ de argint — pur, 
neamestecat. 

privantu, privant, s. n. — provizii 
pentru armată. 


probozi, vb. — a certa aspru, a 
ocări. 
proci (cuvânt slav): i ~ — şi aşa 


mai departe. 

prost, adj. — simplu. 

protivi, vb. refl. — a se potrivi 
cuiva, a se lăsa influenţat 
de el. 

puhă, s. f. — bici mare. 

puiurdi, vezi buiurdi. 

puşcă, s. f. — tun; ~ de apă — 
tulumbă, furtun. 

putincios, adj. — puternic, capabil. 


R 


rachieriță, s. f. — fabricantă sau 
negustoriţă de rachiu. 

raft, s. f. (plur. rafturi) — harna- 
şament de lux al calului de călă- 
rie. 

raie, s. f. — ţinut sau oraş întărit, 
aflat sub stăpânire turcească şi 
locuit de nemahomedani. 

rădica, vb. (despre impozite) — a 
desfiinţa (în total sau în parte). 

rădicătură, s. f. — înlesnire, uşurare, 
scutire (în materie de impozite). 

rădvan, s. n. — trăsură mare de 
lux închisă sau acoperită. 

rămas, adj.: a da ~ (pe cineva) — 
a declara vinovat, a condamna 
(a judecată); carte de ~ — hotă- 
râre judecătorească de con- 
damnare. 

răntuna, vb. — a răsturna, a da la 
o parte rostogolind. 

răsări, vb. refl. — a se pierde (despre 
lucruri), a se rătăci. 

răschira, răşchira, vb. — a răsfira, 
a împrăştia. 

răspunde(n)ţie, corăspundenţie, s. 
f. — corespondenţă. 

răsură, s. f. — impozit suplimentar 
folosit pentru plata slujbaşilor. 

rătui, vb. — a scăpa pe cineva 
dintr-o situaţie grea. 

răvaş, s. n. — scrisoare, petiție. 

răzădent, s. m. — locţiitor. 

războli, vb. refl. — a se îmbolnăvi. 

răzbun, s. n. — linişte, pace; a da 
~ — a da pace. 

recipospolită, recepospolită, s. f. — 
curtea sau suita regelui polon, 
consiliul suprem al statului polo- 
nez. 

reimentar, ră(i)mentar, remen- 
tariu, rămentar, s. m. — coman- 
dant de regiment, colonel (la poloni). 

rocmistru, rohmistru, s. m. — căpitan 
de cavalerie (la poloni ş.a.) 

rumse, rumseră, rumtu etc. — 
rupse, rupseră, rupt etc. 

rumtă, ruptă, s. f. — impozit per- 
sonal al cărui cuantum varia după 
criterii mai mult ori mai puţin 
subiective. 

rusfeturi, s. n. plur. (sing. rusfet 
neatestat în cronică) — corp de 
ostaşi; corporație, breaslă. 


S 


sacáluş, s. n. — un fel de tun mic. 

saivan, s. n. — cort deschis. 

salt, adj. invar., adv. — singur, fără 
trupe, fără însoțitori; numai. 


samiş, adj. — atent, exigent în 
chestiuni băneşti. 

samoderjdvie, s. f. — conducere, 
putere autocrată. 

samoderjeţi, s. m. — autocrat. 

sarage, s. m. (plur. saragele) — 
soldat neregulat (la turci şi la 
români). 

saraiu, s. n. — palatul sultanului 
sau al unui înalt demnitar turc. 

sarascherlâc, s. n. — comandamentul 
unei armate turceşti. 

saraschenă, s. m. — comandant 
suprem al unei armate turceşti; 
ministru de război la turci. 

satarele, s. f. plur. (sing. satară 
neatestat în cronică) — impozit 
pus samovolnic o singură dată. 

săcrii, săcrei, s. n. plur. — lăzi, cutii. 

săim, seim, s. n. — adunare con- 
stituită, dietă, parlament (la polo- 
ni ş.a.). 

sălihtar, vezi silehtar. 

sălişte, s. f. — teritoriul unui fost 
sat, vatra satului. 

săninat, adj. — serenisim (titlu de 
onoare al principilor, acordat de 
Petru I lui Dimitrie Cantemir). 

sărdar, serdar, s. m. — rang boieresc 
militar (comandant al trupelor 
care apărau graniţa Moldovei 
dinspre tătari). 

scaon, scaun, s. n. — tronul domnesc. 

scăpat, adj. — scăpătat, sărăcit. 

schimi-agă, s. m. — reprezentant 
al Porții otomane având sarcina 
să instaleze pe domnul nou numit. 

schivernisală, s. f. — chiverniseală. 

schivernisi, vb. — a chivernisi. 

sconcenie, s. f.: i-au vinit ~ — s-a 
sfârşit, a murit. 

scópos, s. n. — intenţie, tratament, 
mod de a se purta. 

scutelnic, adj. — scutit de anumi- 
te impozite către stat în favoarea 
boierului, stăpân al scutelnicului 
respectiv. 

seimeni, să(i)meni, si(i)meni, s. m. 
plur. (sing. neatestat în cronică) 
— corp de ostaşi mercenari, care 
alcătuiau garda curţii domneşti. 

sfed, vezi şved. 

sfete(i), sfetâi, sfeti(i), — cuvânt 
slav, sinonim cu sfânt (apare 
numai înaintea numelor de sfinţi). 

sigeată, s. f. — săgeată. 

silehtar, sălih(u)tar, s. m. — mare- 
şalul curţii (la turci). 

simăţ (femin. simaţă), adj. — semeţi. 

simcelat, adj. — ascuţit. 

sin, vezi sân. 

sindighistru, s. m. — soldat (în 
armata turcească). 

sineţe, s. f. şi n. plur. (sing. atestat 
sub forma sâneţii) — puşcă cu 
cremene. 

singeac, s. n. — steag (una dintre 
insignele puterii domneşti). 

sirgui, vb. — a sili, a constrânge. 

sirmă, s. f. — (plur. sirme) — 
fireturi (ca podoabă a îmbrăcă- 
mintei militarilor şi a harnaşa- 
mentului cailor). 

sirme, s. f. — avere, proprietate. 

sâială, s. f. — sfială. 

sân, sin, s. m. — fiu (apare totdeauna 
între două nume personale). 

sleit, adj. (drugi de aur sleiţi) — 
topit şi după aceea turnat. 

slim, s. n. — adunare obştească la 
tătari; dezbatere, discuţie. 


sliz, s.m. — obiect de îmbrăcăminte. 

slobodzâe, s. f. — sat înfiinţat cu 
oameni aduşi din alte părţi şi 
scutiţi, în total sau în parte, de 
plata impozitelor; cărţi de slo- 
bodzâi — autorizaţii date de 
domn pentru întemeierea slobo- 
ziilor. 

slujitor, s. m. — soldat; 

slujitoresc, adj. — de soldat, milită- 
resc. 

sminteală, s. f. — pagubă, daună, 
tulburare, stinghereală. 

sminti, vb. — a scoate, a mişca din 
loc; a face rău, a provoca pagu- 
bă, a dăuna cuiva. 


sobol, s. m. — samur, blană de 
samur. 
socoti, vb. — a ţine seamă de, a 


lua în consideraţie. 

soltar, s. n. (atestat numai la plur.) 
— variantă, necunoscută din alte 
texte, a lui cioltar — pătură de 
postav sau de alt material, împo- 
dobită cu diverse cusături, care 
se punea pe spinarea calului sub 
şa; valtrap. 

sorbitoriu, adj. — setos (de sânge). 

sotnic, s. m. — căpitan de cazaci, 
comandant al unui grup de o 
sută de oameni, sutaş, hotnog. 

soțâe, s. f. — tovarăş. 

spahii, spafii, s. m. plur. (sing. 
neatestat în cronică) — cava- 
lerist turc. 

sparge, vb. — a risipi, a împrăştia. 

spătar, s. m. — boier care purta 
spata (sabia) domnului, în urma 
acestuia, la ceremonii. 

spătari, vb. — a îndeplini funcţia 
de spătar. 

spijă, s. f. — tuci, fontă. 

spârcui, vb. — a risipi, a împrăştia. 

spogârniceală, s. f. — cataramă. 

sprejini, sprejâni, vb. — a sprijini; 
a rezista, a ține piept duşmanului. 

sprintin, adj.: oaste ~ — oaste 
uşor înarmată. 

sta, vb. — a stărui. 

stare, s. f.: din singură ~ a locului 
— din natura însăşi a locului. 

stdroste, s. m. — căpitan sau co- 
mandant al unui oraş, al unui 
ţinut. 

stărostie, stărosteie, s. f. — căpi- 
tănia unui oraş sau a unui ţinut. 

steag, s. n. — unitate militară 
care avea un steag al ei şi cores- 
pundea, aproximativ, unei com- 
panii sau unui escadron de 
astăzi; banii ului — impozit 
cu care se aco-pereau cheltu- 
ielile prilejuite de instalarea în 
scaun a domnului (acesta pri- 
mea de la sultan steagul de 
învestitură). 

stolit, adj. — (despre soldaţi) aşezat 
în ordine de bătaie. 

stoliță, s. f. — capitală (în Rusia). 

stolnic, s. m. — boier care avea 
drept sarcină supravegherea 
bucătăriei domneşti şi servea la 
masa domnului în zilele de săr- 
bătoare. 


strajnic corunnii, s. m. — admi- 
nistrator al coroanei, al regelui 
(a poloni). 


strămurare, s. f. — nuia sau băț 
ascuţit la vârf cu care se în-deamnă 
vitele la tras plugul, carul etc. 


streina, vb. refl. — a se înstrăina. 

streleți, s. m. plur. (sing. neatestat 
în cronică) — vânători militari, 
arcaşi. 

strânsoare, s. f. — constrângere, 
apăsare, necaz, supărare, ne- 
voie, tortură. 

subaşi, s. m. plur. (sing. neatestat 
în cronică) — agenţi de poliţie, 
poliţişti turci. 

sucman, s. n. — suman. 

suleiman, s. n. — dresuri pentru 
față. 

sulemenit, adj.: pace ~ă — pace 
nesinceră. 

sulger, s. m. — boier care îngrijea 
de aprovizionarea cu carne a 
curții şi a armatei. 

sulgerie, s. f. — funcţia unui sulger. 

supăr, s. n. — supărare. 

supăra, vb. tranz. refl. intranz. — 
a chinui, a trudi, a căzni; — a se 
sătura, a se plictisi, a-i fi leha- 
mite. 

supune, vb. — a pune dedesubt, a 
ascunde. 

surguci, s. n. — podoabă a căciulii, 
işlicului sau gugiumanului do- 
mnului făcută din pene rare 
bătute cu pietre scumpe. 

surlă, s. f. — un fel de fluier având 
la unul din capete o deschizătură 
conică largă. 

sveti, svetii, vezi sfete. 


Ş 


şahmarand, s. n. — stofă ţesută 
cu aur şi argint, brocart. 

şalvir, s. m. — înşelător, mincinos; 
~ cu doaă feţe — talger cu două 
feţe. 

şarvane, s. f. (atestat în cronică 
numai la plural: şarvanele) — 
haină pe care o purtau mai ales 
aprozii şi copiii de casă ai domni- 
torului. 

şeică, şăică, s. f. — luntre. 

şendilit, adj. — şindrilit. 

şenlici, s. n. — manifestaţie publică 
de bucurie, cu salve de puşti şi 
de tunuri. 

şerim, şirim, s. m. — funcţie sau 
rang la tătari. 

şfed, vezi şved. 

sfert, cifert, civert, s. n. — impozit 
plătit trimestrial, a patra parte 
din impozit. 

şigaci, adj. — glumet, şăgalnic. 

şipuri, vb. refl. — a se furişa, a se 
strecura. 

şi(e)ah, şle(a)v, s. n. — drum bătut 
de care şi de oameni; drumul pe 
care mergeau de obicei armatele. 

şleahtă, s. f.— nobilime (la polonezi 
şi la ruşi). 

şlic, s. n. — căciulă de blană de 
samur, purtată de domn şi de 
soţia lui, iar mai târziu şi de 
boieri. 

şpagă, s. f. — scbie. 

şved, sfed, sfed, cifed, s. m. — suedez; 


şvedzescu, sfedzescu, adj. — suedez. 
T 


tábie, s. f. — întăritură, redută. 

taină, s. f. — loc ascuns, cameră 
secretă. 

talhâşŭ, s. n. — raport întocmit de 
vizir pentru numirea sau înlo- 
cuirea unui domn. 

tambură, s. f. — un fel de mandolină. 

tăfti, s. f. plur. (sing. taftă, neatestat 
în cronică) — mătase fină şi 
moale. 

tălhăret, s. m. — bandă de tâlhari. 

tălpiz, adj. — viclean, intrigant. 

tălpiz(Dâc, s. n. — viclenie, intrigă. 

tefericie, s. f. — petrecere, distracţie. 

temiială, s. f. — temei, început, 
cauză. 

teptil, adv. — schimbat de haine 
spre a nu fi recunoscut, travestit. 

terdzâman, tărziman, s. m. — dra- 
goman, interpret la Poartă (şi la 
misiunile diplomatice străine din 
Constantinopol). 

testament, s. n. — dispoziţie privi- 
toare la cler, dată de domn în 
înţelegere cu capul bisericii. 

ticăit, adj. — ticălos, mizerabil. 

tij(32), adv. — de asemenea, la fel. 

tinde, vb. — a întinde. 

titluş, tit, s. n. — titlu. 

titor, s. m. — ctitor. 

tâlni, vb. — a întâlni. 


tocmi, vb. tranz. — a repara, a 
restaura; a cădea de acord, a se 
înţelege. 


tretii, treti (cuvânt slav. redat adesea 
prin cifra 3) — al treilea; ~ logofăt 
— logofăt de rangul al III-lea. 

trezvi, vb. refl. — a se trezi. 

trâmbicer, s. m. — trâmbiţaş. 

tui, s. n. — steag făcut din (sau 
împodobit cu) cozi de cal alb, 
semn al puterii celui care îl pri- 
mea. 

tultu, tult, s. m. — monedă cu 
valoare variabilă (între 22!/, şi 
10 parale). 

tuneric, s. n. — întuneric. 
tvorebnic, s. m. — curtean, boier, 
nobil. 


T 


tară, s. f. — popor, oameni, lume, 
ţăranii (în opoziţie cu boierii). 

țărămonie, s. f. — ceremonie. 

țărănie, s. f. — țărănime (opus lui 
boierie — boierime). 

țărmuros, adj. — cu maluri abrupte. 

ţigănărit, s. n. — impozit pe ţiganii 
robi. 


U 


ucaz, ocaz, s. n. — ordin, decret. 

ucis, s. n. — omor, ucidere. 

ughiu, s. m. — (prescurtat ug) 
galben unguresc, monedă de 
aur. 

uliţă, s. f.: a da pe ~ — a da în 
vileag, a purta pe străzi (pe 
cineva drept pedeapsă). 

umbe, vezi îmbi. 

umblătoare, s. f. — latrină. 

unu, una, num.: a fi tot ~ — a fi 
uniţi. 

urdie, vezi ordă. 

urşinic, s. n. — stofă scumpă de 
mătase. 

uşér, s. m. — un fel de slujbaş al 
curții domneşti, cu rang boieresc. 
La Grigore Ureche găsim urmă- 
torul pasaj, care ne înlesneşte 
înţelegerea sensului acestui cu- 
vânt: „uşer mare, purtător de 
grijă tuturor solilor şi tălmaci 
striinilor la giudeţ“. 


V 


va — vrea. 

val, s. n.: era prè în ~ — era prea 
tulburat, prea agitat, prea fră- 
mântat; a da ~ — a năvăli, a ataca 
vijelios. 

vartă, s. f. (plur. vărți) — pază, 
strajă, locul unde stă straja. 

várvar, s. m. — om rău, brutal. 

văcăret, s. n. — impozit pe vite. 

vădrărit, s. n. — impozit pe vii. 

văduoiu, văduvoiu, s. m. — văduv. 

vălet, vele(a)t, (v)leat, s. n. — an 
(când e vorba de date cronologice). 

văs'că, loc. adv. — pesemne, se 
pare, doar. 

vătăman, s. m. — ajutorul vor- 
nicului la încasarea dărilor. 

văznosi, vb. refl. — a se îngâmfa, a 
se fuduli. 

vechi, vb. — a învechi. 

vecin, s. m. — iobag, rumân. 

vedeală: în ~, loc. adv. — vizibil, pe 
față. 

vedi, vb. refl. — a ieşi la iveală, a se 
da pe faţă. 

veghea, vb.: a ~ voia cuiva — 
a favoriza pe cineva, a-i ţine 
partea. 

vel, ca determinare pe lângă boier 
şi pe lângă anumite titluri boie- 
reşti, cu sensul de mare; (stă 
uneori şi după cuvântul pe care-l 
determină: boier-vel, boierie-vel); 
-agă; -armaş; -ban; -căpitan; 
-clucer; -comis; -jicnicer; -logofăt; 
-medelnicer; -păharnic; -postelnic; 
-spătar, -stolnic; -uşer; -visternic; 
-vornic. 

venitic, s. m. — venețian. 

vicol, s. n. — viscol. 

vistiernic, visternic, s. m. — boier 
de divan, care administra ve- 
niturile băneşti ale domnului şi 
ale ţării; 

viste“nicie, s. f.— slujba vistiernicului. 

vit, — veţi, pers. a Il-a plur. 
indic. prezent de la auxiliarul a 
vrea. 

vârtej, s. n. — un fel de macara, 
scripete. 

voievoda, s. m. — guvernator de 
provincie (în Polonia); domn (în 
ţările româneşti). 

volnic, adj. — liber, independent. 

volnicie, s. f. — libertate, indepen- 
denţă. 

vornic, s. m. — boier de rangul 
întâi. Erau doi mari vornici, unul 
al Ţării de Jos, altul al Ţării de 
Sus; locţiitori judecătoreşti (la 
început şi militari) ai domnului. 

vornicel, s.m. — subaltern al marelui 
vornic. 


Z 


zacingui, vb. — a strânge, a aduna. 

zaculţii, s. f. plur. (sing. neatestat 
în cronică) — posturi de pază, 
străji. 

zahară, s. f.— provizii, hrană pentru 
oamenii şi animalele unei ar- 
mate în vreme de război. 


zaman, s. n. (a-i veni cuiva ~ul) — 
prilej, ocazie. 

zamcă, s. f. — întăritură, fortăreață. 

zapcii, vb. — a executa (pe contri- 
buabili), a încasa dările scadente. 

zapciilâc, zapceitură, s. n. — execuţie, 
împlinire a dărilor. 

zapciu, s. m. — cel ce execută un 
ordin (militar, fiscal etc.); a sta — 
— a supraveghea (şi totodată a 
zori) executarea ordinului. 

zápis, s. n. — act, înscris. 

zapt, s. n. — stăpânire, posesie; a 
face ~ (ceva) — a lua (ceva) în 
stăpânire. 

zasluga, s. f. — răsplată bănească. 

zavistnic, zavisnic, adj. — invidios, 
răutăcios. 

zăhăi, vb. — a necăji. 

zămculiţă, formă diminutivă a lui 
zamcă. 

zăticni, vb. — a tulbura, a stingheri, 
a sâcâi. 

zeefet, s. n. — ospăț, chef. 

zlobiv, adj. — rău, răutăcios. 

zlot, s. m. — monedă cu valoare 
variabilă (în pasajul respectiv, 
mai puţin de un leu). 

zlotaş, s. m. — slujbaş care încasa 
dările. 

zlotărie, s. f. — încasarea dărilor. 

zorbă, s. f. — răscoală, revoltă. 

zorbalâc, s. n. — răscoală, revoltă. 

zvoncic, s. n. — zorbă. 

REFERINŢE ISTORICO-LITERARE 


Cugetarea ascuţită şi puţintel sceptică pe care o găsim în proverbe, 
expresia colorată şi plastică, alternanţa de zâmbet şi tristeţă, tot sufletul 
poporului, variat ca o primăvară de la noi, le găsim în cel dintăi povestitor 
artist al nostru, Ion Neculce — care nu e un mare cărturar, cum au fost 
Costineştii, şi care vorbeşte ca un răzăş sfătos de odinioară. Năcazurile 
săracei Moldove Neculce le-a avut scrise în inima lui, cum spune însuşi. În 
marginile limbii simple şi înțelepte, a adunat în cronica lui comori de 
frumuseți artistice. Letopiseţul său mi-i carte de căpătâi — şi de câte ori îl 
deschid mi se umple sufletul de plăceri rare. [...] 

De la Ion Neculce şi până la Creangă a curs vreme îndelungată: 
aproape două veacuri. Şi în unul şi în altul simţesc însă sufletul cel veşnic 
al neamului. Şi la unul şi la altul găsesc caracterele specifice ale poporului 
nostru. Şi unul şi altul au înflorit pe aceste plaiuri şi au scos la soare 
vechile comori. Amândoi au făcut parte din acea familie de oameni rari şi 
ciudați care ies din când în când de pe drumurile obşteşti şi se răzlețesc 
cântând, cu ochii spre cer. Ca şi ei, odinioară, câte un păstor necărturar se 
înălța pe aripi de gânduri şi de visuri, cântând sfios frumuseţa veşnic 
schimbătoarelor lucruri şi jalea scurtei şi trecătoarei vieţi. Aici e panteonul 
meu literar, simplu şi rustic, fără podoabe, ca natura, însă măreț ca şi 
dânsa. Simţindu-mă al acestui popor şi al trecutului şi ucenic al acestor 
mari înaintaşi, le închin lor clipa solemnă de acum, în care o adunare aşa 
de aleasă pe ei îi cinsteşte în umila mea operă. 


MIHAIL SADOVEANU, Poezia populară. Discurs rostit în şedinţă 
solemnă la 9 iunie 1923, Academia Română. 


Arta este una prin prieteşug, însă diversă prin conţinut şi suflet. 

Romanul francez, cu subiect el-ea şi al treilea, e în general operă de 
analiză şi de fineţă. Cu totul altceva e romanul englez. M-me de La Fayette 
şi George Elliot stau la doi poli opuşi. Leopardi, Musset, Heine şi Eminescu 

reprezintă feţe cu totul deosibite ale artei eterne. Acel suflu de lirism 
fierbinte pe care îl găsim într-o baladă unică în toate literaturile, cum e 
„Mioriţa“, e una din notele distincte ale literaturii noastre. Tinereţea şi 
frăgezimea primitivă a literaturii noastre populare nu se putea să nu 
pătrundă în literatura noastră cultă şi să nu-i imprime, prin aceasta, 
caracter. Din acest izvor a băut Eminescu; din el purcede Creangă; otrava 
aceasta dulce o constatăm şi într-un scriitor de istorie cum a fost Ion 
Neculce. Firea noastră balansează între contemplaţie orientală, ironie, 
entuziasm liric. Lenea noastră, lipsa noastră de tenacitate, de disciplină, 
avânturile noastre în gol, capacităţile de jertfă, blândeţa şi toleranța 
noastră, toate ies din aceeaşi picătură în plus cu care Dumnezeu a dozat 
seminția noastră. 

Răsfoind paginile lui Ion Neculce, îl vom găsi artist subt acest aspect 
anumit. [...] Fără acel mediu prielnic, şi excitant, aş putea zice, fără pildele 
eroice ale lui Miron Costin şi Dimitrie Cantemir, lon Neculce ar fi rămas 
mort şi nevalorificat, cum, fără îndoială, s-a întâmplat de multe ori la noi, 
în lungul vremurilor de restrişte prin care a trecut acest popor. [...] 

Aceeaşi simplicitate, aceeaşi naturaleţă, aceeaşi putere de expresie, 
care fac din Ion Neculce cel dintăi povestitor artist al nostru. Ca şi poezia 
populară, opera lui Ion Neculce nu este îndestul de bine cunoscută şi 
îndeajuns preţuită. Ca şi poezia populară, paginile frumoase ale lui Neculce 
trebuie să fie un îndreptar pentru toţi acei care ţin, în ţara noastră, un 
condei în mână. Istoria trecutului nostru Neculce a avut-o „scrisă în 
inima lui“, cum singur zice. 

Ca să fim şi noi, ca el, ai neamului nostru, trebuie să ţinem neîntrerupt 
legătura cu tot ce-i caracteristic şi frumos în trecutul nostru literar, cu 
izvoarele vii. Să ne începem ucenicia literară de la popor şi de la dumnealui 
Ion Neculce, biv-vel-vornic în Ţara-de-sus. 


MIHAIL, SADOVEANU, Ion Neculce, scriitor artist, Focşani, 1936. 


Odată ce Ureche a făcut cronica lui, Miron Costin şi toți ceilalţi cari se 
vor perinda vor sta supt influenţa acestei cronici, şi, la rândul lui, Neculce 
a suferit-o. 

Dar la Neculce sunt de observat încă două lucruri. El s-a întâlnit cu 
ruşii şi a trebuit să treacă în Rusia, să se găsească în mijlocul societății 
ruseşti, care ţin să observ acest lucru, mai ales faţă de anumite păreri 
exprimate de scriitori mai tineri, cari în această privinţă hotărât că greşesc 
— nu-i plăcea fiindcă era prea mult strânsă într-un fel de disciplină de 
cazarmă, greoaie, care pentru dânsul, moldovean deprins a trăi şi a vorbi 

oarecum liber, era o suferință de fiecare moment. Şi această judecată o 
întâlnim, de altfel, şi într-un raport al unui saxon venit în Muntenia pe la 
1690: dorinţa lui Petru cel Mare de a câştiga pe munteni nu poate avea 
sfârşit rodnic, crede el, pentru că era „ein Herr allzu streger Disciplin“, 
„un om de o disciplină prea strânsă“. Dar Neculce mai spune şi altceva: lui 
nu-i place Rusia pentru că nu sunt cărturari, pentru că, am zice azi, 
oamenii de acolo nu au preocupaţii intelectuale. Petru credea că face o 
revoluţie atunci când silea pe orice rus să umble proaspăt bărbierit, ori ca 
fiecare să cetească aritmetica lui. Dar, când, prin măsuri oficiale, cu 
jandarmul şi soldaţii sileşti o nație să înveţe ce este aritmetica, îşi poate 
închipui oricine că acolo nu este prea multă intelectualitate. 

În societatea aceasta, dacă nu a găsit intelectualitate, Necule a găsit 
totuşi altceva: a găsit un orizont politic care nu era în Moldova. Rusia 
avea ambiţii în toate părțile, ambiţii de putere mare, şi la Ion Neculce, 
într-o anumită fază a lui, se vede o necontenită privire asupra împreju- 
rărilor de aiurea, care constituiau deci pentru el un nou izvor de informaţie 
pe care desigur nu l-ar fi avut altfel. 

La o parte de povestirea însăşi, prinsă în anumite limite cronologice, 
fără nici un fel de pretenţie cronicarul adauge un capitol de istoria 
românilor în ceea ce numeşte O samă de cuvinte. Originea acestor 
delicioase scene o cunoaştem; sunt legende pe care le culege Neculce. 
Simţul poeziei populare a putut fi pierdut în vremea în care scria el şi 
poezia să fi trecut în proză. Se poate pune astfel, la noi, cu prilejul lui 
Neculce, întreaga discuţie care s-a pus cu privire la povestirile despre regii 
franci din cronica lui Gregoire de Tours, singura prin care cunoaştem pe 
Merovingieni: cuprinde ea legende care fuseseră cândva cântece populare, 
ceea ce după părerea germaniştilor ar duce la concluzia că trebuie să 
vedem o origine germanică a cântecului popular însuşi, ori au fost de la 
început numai simple legende? 

Dar Neculce, indiferent de caracterul plin de ispite literare al acestor 
povestiri, nu le amestecă niciodată cu realitatea; el le pune de o parte şi 
face o deosebire între legendă şi istorie, ceea ce nu s-ar fi întâmplat la un 
om care ar fi avut mai puţin simţ critic. El vede că aici nu este adevărul 
istoric, dar cu toate acestea le cuprinde lângă cronică întocmai ca şi 
Stolnicul Cantacuzino, care spune că istoria trebuie să întrebuinţeze şi 
cântecele bătrâneşti şi legendele din popor. E aceeaşi stare de spirit şi la 
unul şi la celalt, numai cât unul prelucrează acest material istoric, celalt 
nu se ocupă de acesta, ci, pur şi simplu, pare a spune: iată, când veţi scrie 
istoria ţării, vă pun la dispoziţie un material care nu trebuie să se piardă. 

Acelaşi orizont occidental, cu un amestec care la Neculce nu se 
întâlneşte, căci el înţelege să scrie numai moldoveneşte, fără a introduce 
cuvinte străine, fără a latiniza, se întâlneşte şi în opera istorică a lui Radu 
Popescu, din Ilfov, marele duşman în scris al lui Şerban Cantacuzino. E un 
cronicar politic deosebit de interesant, fiindcă, de o parte, în felul cum 
povesteşte el în memoriile lui, se apropie de Miron Costin şi de Neculce, dar, 
în acelaşi timp, sau, mai bine zis, într-un anume moment din dezvoltarea 
scrisului său, el este şi un martor al vremurilor sale, spuind lucruri pe care 
le-a săvârşit şi el însuşi. 


NICOLAE IORGA, Istoria literaturii româneşti. Introducere sintetică, 
Ediţie îngrijită, note şi indici de Rodica Rotaru, Prefaţă de Ion Rotaru, 
Editura Minerva, Bucureşti, 1985, p. 96-98. 


Cele mai strălucite pagini literare în tot cursul literaturii noastre 
vechi le-a scris Ion Neculce. [...] 

Dacă am vrea să facem o paralelă între ceilalţi cronicari şi Neculce, 
atunci cel mai apropiat de el în felul de a povesti e Radu Popescu, care, 
întocmai ca Neculce, iubeşte amănuntele, îi place să descrie situaţiile în 
culori vii, cu un cuvânt, îi place să povestească. Şi unul şi altul rămâne 
personal de la un capăt la altul al cronicii sale. Dar ce deosebire între 
sufletul curat, între simţul de dreptate şi spiritul aristocrat al lui Neculce, 
şi firea pornită spre ură şi nedreptate ori lipsa de caracter şi de cultură 
sufletească a parvenitului Popescu, care scrie ca să-şi răzbune sau să-şi 
facă mână bună la cei de sus! În privinţa firii sale, Neculce se aseamănă cu 
Grigore Ureche şi cu Miron Costin, cu acei boieri cu iubire de ţară ori cu 
patriotism cald, care iau pana în mână pentru ca să nu se uite trecutul 
neamului moldovenesc. Neculce nu are în măsură tot atât de mare cu 
logofătul Miron discernământul istoric şi, mai ales, e mai puţin erudit 
decât Nicolae Costin, de care se deosebeşte mai mult. Cultura lui nu întrecea 
pe aceea a boierilor de pe timpul său; latineşte probabil că nu ştia. Dar 
aceste cunoştinşe nici nu le credea necesare şi simţea o repulsiune firească 
faţă de citaţiile din autori străini. În Prefaţa sa ne spune că şi-a scris 
letopiseţul până la Duca cel bătrân „de pe neşte izvoade ce au aflat pe la 
unii şi alții“, dar mai ales „din auzitele celor bătrâni boieri“, „iară de la 
Duca Vodă cel bătrân înainte, până unde s-a vedea, la domnia lui Ion 
Vodă Mavrocordat, nici de pre un izvod a nimărui, ce au scris singur, 
dintru a sa ştiinţă, cât s-au tâmplat de au fost în viaţa sa. Nu i-au mai 
trebuit istoric străin să citească şi să scrie, căci au fost scrise în inima sa“. 

Totuşi respectul său pentru istoriografie şi pentru istoricii erudiţi îl 
face să renunţe un moment la felul lui de a scrie care-i convenea lui mai 
mult. Acest scriitor, care înainte de toate era un povestitor, ar fi dorit să 
împodobească letopiseţul ţării sale cu legendele atât de interesante care 
circulau pe atunci din gură în gură. Scriitorul deprins a spune totdeauna 
cuvântul potrivit spre a invia pe un mort scump din istoria ţării sale, găsea 
în aceste elemente tradiţionale, povestite de bătrâni şi cântate de popor, 
nota caldă, trăsăturile caracteristice care ar fi dat povestirii sale asupra 
vremurilor de demult plasticitatea naraţiunii evenimentelor contemporane. 
Dacă ar fi fost fără premergători, Neculce ar fi plăsmuit desigur din aceste 
amintiri tradiţionale o istorie vie şi literară a neamului său. Dar citind 
scrierile celorlalţi, şi mai ales ale lui Miron Costin, el observă asprimea cu 
care judeca acesta „basnele şi scorniturile“ lui Eustratie Logofătul, Simion 
Dascălul şi Misail Călugărul. Afară de aceea, el rămase oarecum nedume- 
rit văzând că Miron Costin, care desigur cunoştea şi el aceste tradiţiuni, 
nu le-a dat nici o însemnătate. 

De aceea Neculce părăseşte planul de a-şi împodobi letopiseţul cu ele; 
dar era prea mult un om de gust, era un prea mare artist, ca să renunţe 
cu totul la ele. [...] 

Astfel Neculce pune, ca un fel de introducere la Letopiseţul Ţării 
Moldovei acea Samă de cuvinte ce sunt auzite din om în om, de oameni 
vechi şi bătrâni şi în letopiseţe nu sunt scrise, în care el ne-a păstrat ştiri 
preţioase despre vremile apuse. Peste 200 de ani, poeții noştri mari şi-au 
scos din ele motivele celor mai frumoase poezii epice româneşti. De aici 
a luat Bolintineanu subiectul baladei sale Mama lui Ştefan cel Mare, de 
aici Negruzzi şi Alecsandri motivele poemelor Aprodul Purice şi Dum- 
brava Roşie. Neculce le-a adunat de unde le-a găsit, din popor şi de la 
boierii bătrâni, la care se păstrau legendele orale despre începuturile 
familiilor boiereşti. 

În aceste patruzeci şi două de „istorii“ scrise de Neculce în felul simplu 
şi naiv cum i s-au povestit, putem vedea începutul naraţiunii epice în 
literatura română. Căci Neculce nu e numai un izvor nesecat pentru 
istorici, care din scrierile lui pot reconstrui şi istoria culturală, pe lângă 
cea politică, a veacurilor XVII—XVIII, ci el, prin limba sa frumoasă, prin 
sinceritatea tonului, prin vioiciunea stilului şi plasticitatea figurilor 
întrebuințate, e cel dintâi povestitor literar de talent mare al nostru. 
Letopiseţul său a fost cel mai citit dintre toate cronicile româneşti, ceea ce 
dovedesc multele copii în care ni s-a păstrat. 


SEXTIL PUŞCARIU, în Istoria literaturii române, Epoca veche, Editura 
Eminescu, Bucureşti, 1987, p. 128, 133-135. 

Opera lui însă continuă şirul marilor cronicari din secolul precedent. 
Prin conţinutul ei, ca şi prin formă, prin concepția de care este pătrunsă, 
ea nu se apropie nici de opera erudită a lui Dimitrie Cantemir, care 
aparţine unei alte şcoli, nici de compilațiile puţin reuşite a[le] cronicarilor 
din secolul al XVIII-lea. Letopiseţul lui Ion Neculce se întegrează ca stil, 
ca tendinţe şi ca idealuri, în spiritul secolului al XVII-lea, ceea ce ne face 
să-l tratăm alături de Miron Costin, pe care el a ştiut să-l continue ca 
nimeni altul. 

Nici unul din cronicarii noştri mari şi mici ai epocii n-a ştiut să-şi 
îmbrace gândul şi sentimentul într-o haină mai aleasă a graiului 
strămoşesc ca Ion Neculce. Letopiseţul lui este dovada cea mai strălucită 
că limba poporului nostru este în stare să redea sentimentele omeneşti 
cele mai gingaşe, să ne zugrăvească pictural orice imagine şi să ne 
povestească cu toate amănuntele întâmplările trecutului. Sinceritatea 
şi marea pricepere a lucrurilor, durerea pentru nevoile altora, iubirea 
caldă de neam şi de ţară — iată notele caracteristice ale scrisului lui Ion 
Neculce. Este cel mai talentat prozator al vechimii, prevestitor al marelui 
Ion Creangă. [...] 

Letopiseţul propriu-zis este precedat de o Samă de cuvinte /...] Dar ele 
însele sunt adevărate comori de naraţiuni poetice. [...] Ceea ce este 
caracteristic pentru O samă de cuvinte, este faptul că prin ele se inaugurează 
în literatura noastră veche un nou gen al scrisului — o naraţiune epică, 
simplă şi sobră, care păstrează coloritul timpului, un fel de început de 
nuvelă istorică. [...] 

Îmbinarea elementului de tradiţie cu izvoarele scrise, precum şi 
expunerea liberă, curentă, ca şi limba lui expresivă, plastică, dau un farmec 
deosebit cronicii lui lon Neculce. 

Cât priveşte partea cronicii lui Neculce în care el descrie evenimentele 
petrecute sub ochii lui, ea este de o bogăţie neîntrecută. El cunoaşte bine 
tot ce se petrece în Moldova vremurilor lui: viaţa la curtea domnească, 
certurile boierilor moldoveni, intrigile la Poartă, raporturile Moldovei cu 
vecinii, nenorocirile care se abat asupra ţării. Şi Ion Neculce ştie să motiveze 
anumite întâmplări, să le pună în legătură cauzală unele cu altele, să le 
dea o interpretate personală. Pentru anii petrecuţi în exil, el dă mai puţine 
informaţii cu privire la viaţa internă a Moldovei. Aici el se documentează 
asupra faptelor de la contemporanii lui. 

Ion Neculce este un excelent cunoscător al oamenilor. El ştie să 
observe şi să găsească în om nota dominantă a însuşirilor lui. Persona- 
giile principale din cronica lui sunt oameni vii, cu neajunsurile şi cu 
însuşirile lor bune. Fiecare din aceste personagii îşi are caracteristica lui. 

Şi Ion Neculce ştie să caracterizeze oamenii prin câteva trăsături. El este 
un foarte bun portretist. [...] 

De o bogăţie neasemuită sunt ştirile externe din letopiseţul lui Ion 
Neculce. Cronicarul nostru trăieştre vremurile marilor evenimente din 
Europa şi aălet marilor împărați şi regi. Epoca strălucită a lui Ludovic al 
XIV-lea din Franţa, a îndrăzneţului rege Carol al XII-lea al Suediei, a lui 
Mahomed al IV-lea din Turcia, a reformatorului Rusiei, Petru cel Mare — 
este o epocă de mari prefaceri, care vestesc vremuri mai noi, epoca 
războaielor de lichidare a trecutului. Nu există capitol în opera lui Ion 
Neculce în care să nu se vorbească despre ceea ce se face la vecinii noştri şi 
în Europa. [...] 

Opera lui Ion Neculce este pătrunsă de o adâncă idee morală. Sinceri- 
tatea letopiseţului lui Ion Neculce şi sentimentul de dreptate de care este 
străbătut dau o deosebită valoare etică operei lui. După concepţia lui Ion 
Neculce, viaţa popoarelor şi a indivizilor se conduce după anumite principii 
care au la bază morala creştină. Omenia, iubirea de oameni, dragostea 
pentru cei mulți, pentru cei săraci, sunt principiile după care se conduce 
Ion Neculce. [...] 

Ion Neculce este un înfocat patriot. Moldova, nevoile ei, nenorocirile 
care se abat peste capul ei, suferințele locuitorilor ei sunt suferinţele şi 
nevoile lui. Acolo unde este vorba de ţara lui, de nedreptăţile care se fac 
acestei ţări de către străini când este vorba de exploatarea ei de către fel de 
fel de venetici, sufletul lui Ion Neculce se umple de revoltă şi fraza din 
cronica lui devine patetică, tăioasă, ca fraza profetului care aruncă 
blesteme. [...] 

Ion Neculce înţelege procesul istoric, ca şi predecesorii săi, ca o 
manifestare a puterii divine, care se arată oamenilor pentru învăţătură. 
Else ridică contra acelora care-i pârăsc pe domnitori. Aceştia sunt „stăpâni 
şi pomăzanici“ (unşi) ai lui Dumnezeu. Moldova se găseşte în mari suferinţe; 
cronicarul exclamă: „doar Dumnezeu de ar face milă“. Acei care păcătuiesc 
contra oamenilor sau a ţării ispăşesc păcatul.“ Păcatul şi osânda aduc 
„sărăcie şi cazne“. „Osânda nu se iartă, nici trece pe om“. În omorârea lui 
Brâncoveanu cronicarul crede că poate fi osânda Moldovei, în contra căreia 
el a uneltit. Deci, destinul răzbunător conduce treburile ţării. 

Totuşi, ideea teocratică cu fatalismul ei la Ion Neculce nu este aşa de 
pronunțată ca la Grigore Ureche şi chiar ca la Miron Costin. Divinitatea 
care conduce omenirea, la Ion Neculce, este identificată adeseori cu 
„dreptatea“. Acei ce încalcă dreptatea, asupra acestora se răzbună 
destinul. [...] 


390 


— Referinţe istorico-literare — 


[În încheiere] rămâne să spunem câteva cuvinte despre limba cronicii 
lui. Ion Neculce [...] n-a făcut o şcoală sistematică. [...] Faptul că Ion 
Neculce nu ştia alte limbi constituie un mare avantaj pentru talentul său 
de povestitor. Limba lui nu este alterată de construcţii şi reguli influențate 
de limbi străine. Limba cronicii lui Neculce este un amestec din limba 
cărţilor noastre bisericeşti cu cea pe care o vorbea poporul. S-a observat că 
el nu recurge la citate din alte cărţi. Câte o zicătoare luată din limba 
poporului, câte o învăţătură din Scriptură, citată din memorie — sunt 
podoabele cu care el îşi presară vorba. Povestirea lui însă este plină de 
imagini vii, colorate, cum nu se găsesc la nici unul din scriitorii vechi. Ion 
Neculce a fost un talent descriptiv de o mare putere. Prin întrebuinţarea 
de amănunte, care, luate în parte, parcă nu au nici o importanță, el 
reuşeşte să ne sugereze anumite imagini, să ne redea anumite situaţii. 
Fraza lui este liberă şi curgătoare, nu se simte nici un fel de sforţare din 
partea autorului. În povestirea lui naivă de om bătrân, sinceră şi cinstită, 
se simte puterea mare a limbii vorbite româneşti. 


ŞTEFAN CIOBANU, Ion Neculce, în Istoria literaturii vechi, Editura 
Hyperion, Chişinău, 1992, p. 438, 444, 457-461. 


Ioan Niculce [...], cu tot disprețul lui de boier pentru neamul „prost“, 
va avea, ca Creangă mai târziu, ticuri de rural: ingenuitatea şireată, 
obişnuinţa de a se socoti neghiob crezându-se totuşi deştept („Aşa socotesc 
eu cu firea mea aceasta proastă“), proverbialitatea, filosofia bătrânească, 
văietătura, darul de a povesti. Experienţa, vârsta înaintată îi dau lui Niculce 
dezlegarea limbii, tonul bârfitor şi moralizator. Cronicarul e înțepător şi 
cu un firesc umor popular. Despre pedeapsa cu înhămarea leşilor la 
Dumbrava-Roşie se spune răutăcios că „ei se rugau să nu-i împungă, ce 
să-i bată cu biciuşcele, iară când îi băteau cu biciuşcele ei se rugau să-i 
împungă“. Cu doamna lui Duca „şi-au făcut cheful“ turcii. Când Duca e 
mazilit, Niculce parodiază vorbirea munteană a doamnei, fata Brânco- 
veanului: „Aolio! Aolio! că vă pune taica pungă dă pungă din Bucureşti 
până în Țarigrad; şi, zu, nu ne va lăsa aşa, şi iar ne vom întoarce cu 
domnia îndărăpt“. [...] La usturătura cuvintelor se adaugă filozofia 
proverbelor, de astă dată mai ales din izvor popular: „Paza bună trece 
primejdia rea...; melul blând suge la două mume...; capul plecat nu-l 
prinde sabia“; „...şi se potriveau amândoi aceşti boieri într-o fire, după 
cum se zice: calul râios găseşte copacul scorțos“. Cronicarul îşi frânge 
mâinile de-a lungul letopiseţului, văietându-se şi creându-se pe sine ca tip 
al boierului cu jale de ţară!... „Oh! oh! oh! Săracă ţeară a Moldovei şi 

teara Muntenească, cum vă petreceţi şi vă desmierdaţi...“ Însă vaietele de 
mai sus sunt luate dintr-un portret caricatural al lui Dumitraşco-vodă, 
căci Niculce e bârfitor, încondeietor bufon al lucrurilor: „şi era om 
nestătător la voroavă, telpiz, amăgitor, geambaş de cai de la Fanar din 
Țarigrad; şi după aceste, după toate, era bătrân şi curvar. Doamna lui era 
la Țarigrad; eară el aice îşi luase o fată a unei răchieriţe, de pe Podul 
Vechiu, anume Arhipoaie; iară pre fată o chema Anita, şi era ţiitoarea lui 
Dumitraşco-vodă; şi o purta în vedeală între toată boierimea; şi o ţinea în 
braţe de o săruta; şi o purta cu sălbi de galbeni, şi cu haina de şahmarand, 
şi cu şlic de sobol şi cu multe odoare împodobită; şi era tânără şi frumoasă, 
şi plină de suliman, ca o fată de rachieriţă.“ Portretul niculcian îşi are 
tehnica sa, între caricatură şi tablou: o însuşire sau o anomalie fizică, 
starea intelectului, predispoziția etică; o însușire sau o scădere morală, un 
tic, o manie, un obicei, totul dozat, ritmat şi rotit în jurul unei virtuţi sau 
diformităţi substanţiale. 

Istoriografia moldoveană nu mai prezintă, după Niculce, interes literar. 


GEORGE CĂLINESCU, Cronicarii moldoveni, în Opere, vol. 15, Istoria 
literaturii române. Compendiu, Editura Minerva, Bucureşti, 1979, 
p. 121-123. 


Colegul de divan al lui Nicolae Costin, Ion Neculce, ocupă, prin resursele 
nesecate ale darului său de povestitor, locul cel mai de frunte pe linia 
ascendentă a cronicarilor moldoveni. [...] 

Aşezându-se să scrie, ca un moşneag înţelept şi sfătos ce era, toate 
cele trecute, pentru ca „fraţii săi cetitori“ să ştie „a se ferire de primej- 
dii“, Neculce are, în ciuda vârstei, un suflet cald, în care amintirile 
păstrează toată prospeţimea lor. Timpul ştersese mărunţişurile vieţii, 
lipsite de interes, dar icoanele şi pățaniile care-l impresionaseră mai 
puternic se desprind din amintire, vii, ca în clipa în care le-a văzut de 
aproape sau le-a trăit intens. 

Cronica lui Neculce, în continuarea cronicei lui Miron Costin, 
înfăţişează una din fazele cele mai dramatice ale istoriei moldoveneşti: 
epoca de prăbuşire a domniilor moldoveneşti şi începuturile domniilor 
fanariote. În dezlănţuirea războaielor crâncene dintre creştini — germani, 
poloni şi ruşi — de o parte şi turci de altă, domniile moldoveneşti cad ca 
frunzele vânturate în furtuni. Sunt pagini, încordate de intrigi, de decădere 
națională, de umilinţă deprimantă, pe care le simţim din tablourile sumbre 
pe care ni le înfăţişează cronicarul. lată bunăoară într-un loc pe domnul 
Moldovei şi pe cel al Tării Româneşti chemaţi la sfat în cortul pașei la 

Hotin, pentru ca paşa să răcnească la ei şi să „scoată hangerul ca să-i 
lovească“. Iată într-alt loc, pe Antonie-vodă, care a făcut mult bine ţării, 
închis şi chinuit de turci în temniţă: „şi l-au bătut şi l-au căznit în fel de fel 
de cazne; până şi tulpanuri subţiri îl făcea de înghiţea şi apoi le trăgea 
înapoi, de-i scotea matele pe gură. Şi l-au făcut de au dat o mie de pungi“ 
ca să scape. Şi „după ce l-au slobozit turcii şi s-au apropiat de casă, şi 
numai ce au văzut că-i arde şi casa“. Uneori tragicul se împleteşte cu 
comicul ca în dramele shakespeariene. [...] 

Scenele povestite de cronicar sunt pline de mişcare, ca, de pildă, aceea 
a răzvrătirii poporului împotriva grecilor, în care cronicarul vădeşte şi un 
deosebit simţ pentru psihologia maselor şi un rar dar de a evoca. [...] 

Neculce are un extraordinar dar de a prinde psihologia maselor în 
mişcare. Se străvede în scrisul lui ochiul ager al hatmanului de oştire 
moldovenească, atent la toate mişcările şi la toate situaţiile, prinzând din 
învălmăşeala mulțimilor tot ceea ce poate da povestirii sale contur şi coloare. 
E neîntrecut în descrierea bătăliilor. Lupta de la Stănileşti este ca un 
adevărat ziar plin de detalii senzaţionale. De la deschiderea ostilităţilor cu 
răscoala mahalalelor şi a slujitorilor din casele boiereşti împotriva turcilor 
din laşi (tăierea neguţătorilor şi spargerea prăvăliilor: „băcăliile sta vărsate 
pe uliţe de era sătui şi copiii; strafide, smochine, alune era destule pre la 
toate babele“) până la tragicul act final, când moldovenii, văzând din 
obuzul rusesc tătarii încărcați de pradă, se „slobozea asupra lor, ca să-şi 
scoată robii“ şi când „ghinărarul Şeremet“ îi împiedica „să se bată cu 
tătarii, că ei au făcut pace“ cu ei, spre deznădejdea moldovenilor („Deci 
moldovenii au început a strigare şi a-l blăstemare şi a zicere cum n-or 
merge ei să se bată, că ei îşi văd părinţii şi femeile şi feciorii lor robi la 
tătari, de-i auzea cu urechile, cum îl blestema“) — de la început până la 
capăt, Neculce evocă scene de un dramatism încordat. Toate mişcările şi 
toată zarva luptei defilează ca într-un film colorat subt ochii cititorului: 
dispozitivul de bătaie al armatelor creştine, tactica de luptă a ruşilor şi a 
turcilor, erorile de strategie comise şi viclenia lui Lupu Costachi care se 
înţelesese pe ascuns cu turcii; desfăşurarea atacului, bravura „ghenerarului 
neamt Vitman“, care a căzut răpus de o „puşcă turcească“, pe când îşi 
îmbărbăta grenadirii la alac; împresurarea armatei creştine; înflămân- 
zirea ruşilor; tatonările păcii; stăruinţele depuse de ghenerarii nemti, de 
Dumitraşco-vodă şi de boierii moldoveni pe lângă ţar ca să continue lupta; 
condiţiile păcii, acceptarea lor — şi, în sfârşit, exilul moldovenilor. Lui 
Neculce nu-i scapă nici unul din acele amănunte care însufleţesc 
naraţiunea şi câştigă interesul cititorului. [...] 

Neculce are un mare talent de povestitor; ştie să găsească totdeauna 
cuvântul potrivit pentru fiece situaţie şi să concentreze tot interesul povestirii 
în jurul unui eveniment, al unei stări sociale sau al unei personalităţi pe 
care o evocă cu toată limpezimea. 

Predilecţia hatmanului cronicar pentru aspectul dinamic al vieţii, de 
care am vorbit mai sus, se vădeşte şi în portretele sale. Notele prin care 
individualizează portretele nu sunt atât calităţi sufleteşti sau trăsături 
fizice, cât mişcarea. Portretul lui Petru cel Mare capătă viaţă proprie 
tocmai prin prinderea ticului: „cam arunca câte o dată din cap fluturând“, 
şi prin acţiune: „umbla de multe ori ca un om de rând, pe jos fără alai, 
numai cu două, trei slugi... şi atâta dragoste arăta... către Dumitraşco 
Vodă... că se tindea cu amândouă mâinile şi cuprindea pre Dumitraşco 
Vodă de grumaz şi-l săruta pe faţă, pe cap şi pe ochi, ca un părinte pe un 
fiu al său“. [...] 

În această înfăţişare vie, dar senină, a faptelor, nedeformate de aburii 
patimei, sufletul bătrânului, sub povara amintirilor, zvâcneşte adesea în 
sfaturi înțelepte pe care le oferă cu duioşie comunicativă, din prisosul unei 
vieți bogate în experienţe, ori de câte ori se iveşte prilejul, „iubiţilor săi 
cititori tineri“ sau „fraţilor săi moldoveni“. [...] 

Cronica lui Neculce înfăţişează însă un interes deosebit şi din punctul 
de vedere lingvistic. În evoluţia limbii noastre literare ea croieşte un drum 
nou. Grigore Ureche, Miron Costin, Nicolae Costin şi după ei Dimitrie 
Cantemir, au căutat să creeze un stil savant cu o structură sintactică 
modelată după tipare latine. Neculce, însă, care n-a avut parte să-şi petreacă 
copilăria şi tinereţea în şcolile iezuite ale Poloniei, fiindcă, pe vremea când 
putea să o facă, îngrozit de decapitarea tatălui său, se afla pribeag în Ţara 
Românească, scrie în limba bătrânească a timpului său, uşor influenţată 
de limba înaintaşilor cronicari, dar cu rădăcini adânci în limba populară. 
Stilul lui nu are acea simetrie a părţilor, acel ritm armonios, acele inversiuni 
călcate după topica latină pe care le întâlnim la Costineşti şi mai ales la 
Dimitrie Cantemir. La el nu găsim acea abundență de determinări adjecti- 
vale aşezate înaintea substantivului, acele construcţii brachilogice, acele 
syllepse, acele construcţii hyperbate (cu separarea cuvintelor, unitare însă 
din punct de vedere gramatical). În cronica lui Neculce limba curge 
limpede ca izvorul de munte, pe albia vorbirii populare, ca la Ispirescu şi la 
Creangă, obţinând prin simetria părților un ritm armonios. [...] 

Semnificativ în psihologia limbii din vremea lui Neculce şi caracte- 
ristice pentru acea epocă de mari furtuni, este mulțimea expresiilor plastice 
pentru a reda ideea de primejdia vieţii, — „în cumpăna pieirii“, cum zice 
el — toate în legătură cu cuvântul cap. Lui Duca-vodă boierii stau să-i 

mănânce capul. Boierii se temeau să strice ţara că pe urmă a cădea greu 
în capetele lor; şi-a băgat capul pentru voia banilor; a plăti cu capul; şi-a 
pus capul; Lupul Vornicul s-a dus cu capul a mână în cortul vizirului; un 
altul şi-a adus capul la poala împărăției; o blană de Mosc neagră i-a scos 
capul lui Duca-vodă, căci împăratul l-a iertat de cap; boierii pribegi se duc 
să-şi prinză capetele printr-alte ţări. Sunt expresiuni din enunţul vieții în 
care tresare fiorul morţii. Este tragedia Moldovei de la începutul veacului 
al XVIII-lea transcrisă în limbă. [...] 

Am apropiat mai sus pe Neculce de marele romancier istoric Sado- 
veanu. Într-adevăr este o afinitate sufletească între boierul cronicar de la 
începutul veacului al XVIII-lea şi între cel mai de seamă povestitor al 
vremurilor noastre. Sadoveanu însuşi, care avea să găsească în paginile lui 
Neculce viziunea multor romane ale sale, în discursul de recepție la Academia 
Română, mărturisea această afinitate, punând alături de Neculce pe Ion 
Creangă, printre precursorii săi. Cu intuiţia lui artistică, Sadoveanu a avut 
dreptate alăturând pe cei doi mari povestitori care prin factura lor stilistică 
şi prin caracterul limbii lor, stau mai aproape de popor. 


NICOLAE CARTOJAN, Cronicarii moldoveni: Ion Neculce, în Istoria 
literaturii române vechi, vol. III, Editura Fundaţiei, 1945, p. 189, 
192, 194-197. 


Neculce întrece pe toţi autorii din epoca veche a literaturii noastre 
prin talentul său de scriitor. Să vedem în ce constă acest talent, pe care i 
l-au recunoscut tot felul de oameni: istorici şi critici literari, poeți şi 
prozatori, simpli cititori ai cronicii lui etc. 

Valoarea literară a unei opere ştiinţifice, cum sunt, prin natura lor, 
scrierile istorice, poate izvort, într-o măsură mai mare ori mai mică, din 
însuşi conținutul ei. Este tocmai cazul cronicii lui Neculce. Dragostea 
sinceră de ţară a autorului, manifestată sub aspecte multiple (ura contra 
asupritorilor turci, ataşamentul faţă de tara Moldovei, înţelegerea pentru 
nevoile şi suferinţele poporului său etc.), interesul şi curiozitatea de a şti ce 
se întâmplă peste hotarele patriei, cu scopul de a-şi informa cititorii şi a le 
îmbogăţi astfel cunoştinţele, dorința de a învăța pe oameni, cu ajutorul 
faptelor istorice, cum să se poarte în viaţa lor publică şi particulară — 
toate aceste lucruri şi multe altele, asemănătoare, contribuie incontestabil 
la crearea impresiei, pe care ne-o lasă lectura cronicii lui Neculce, că ne 
găsim în faţa unui scriitor şi nu a unui istoric propriu-zis. 

Dar un astfel de material nu are prin el însuşi valoare literară. Dovadă, 
operele similare ale predecesorilor, contemporanilor şi urmaşilor, care, în 

general, nu diferă prea mult de a lui Neculce prin conținutul lor şi sunt, 
cu toate acestea, departe de a produce în noi impresii de ordin estetic. 
Pentru a deveni literar, materialul faptic şi uman trebuie văzut cu ochiul 
unui scriitor autentic şi, în consecinţă, redat cu mijloace scriitoriceşti. 
Neculce a avut un astfel de ochi, care l-a ajutat să trăiască, cu mintea şi cu 
inima sa, tot ce a văzut el însuşi şi tot ce a auzit de la alţii şi, în acelaşi timp, 
să pună pe cititori în situaţia de a trăi şi ei cele povestite de dânsul. 

Să vedem care sunt elementele măiestriei artistice a cronicarului nostru. 
Lectura, fie şi superficială, a cronicii lui Neculce impresionează de la primele 
pagini prin participarea mereu vie, nu numai intelectuală, ci şi afectivă, a 
cronicarului la bogata şi variata prezentare a evenimentelor şi a oamenilor 
despre care vorbeşte de-a lungul operei sale. Rareori povestirea sau 
descrierea are la el un caracter de simplă relatare, mai mult ori mai puţin 
rece sau neutrală. Evenimentele şi acţiunile de tot felul el le vede prin 
oamenii care le săvârşesc, ceea ce îl determină să ia mai totdeauna atitudine, 
să comenteze, să reflecteze şi să-şi manifeste sentimentele pe care i le 
provoacă atât faptele, cât şi autorii lor. Aşa se explică marea vioiciune a 
expunerii şi, drept urmare, impresia pe care o avem tot timpul că prin faţa 
noastră se perindă, ca într-un vast caleidoscop, oamenii în continuă 
mişcare. Situaţiile şi scenele cu ajutorul cărora cronicarul scoate în evidenţă 
o anumită trăsătură psihologică sau marchează un moment important 
în desfăşurarea unei acţiuni sunt prinse pe viu cu o rară artă. Deseori ai 
impresia că Neculce procedează ca un regizor de astăzi, preocupat, în 
primul rând, de efectul pe care trebuie să-l producă scena înfăţişată. Să se 
compare, în această privinţă, întâlnirea dintre vizirul Chiupriuliul şi 
Gheorghe Ghica, fostul lui prieten din copilărie (legenda a XXXVII-a din 
O samă de cuvinte), sau organizarea meşteşugită a răfuielii dintre domnul 
Munteniei (Grigore Ghica) şi adversarii lui (cap. I al cronicii). [...] 

La fel de plastice, adesea lapidare, sunt portretele, iarăşi foarte 
numeroase, în general simple schiţe, dar cu atât mai expresive, datorită, 
între altele, şi faptului că cronicarul nu-şi ascunde nici simpatia, nici 
antipatia pe care i-o inspiră personajul respectiv. Trăsăturile fizice se 
împletesc, de obicei, cu cele psihice, lăsând deseori impresia că corespund 
pe deplin unele altora. [...] 

Neculce se serveşte de procedee stilistice simple şi sobre, la fel ca toţi 
scriitorii populari. Stilul lui este, de obicei, direct, adică propriu: spune 
lucrurilor pe nume, aşa cum face masa cea mare a vorbitorilor, neinflu- 
ențaţi de teorii estetice sau de modele literare consacrate. Expresiile 
figurate, care există totuşi în opera cronicarului, nu sunt sau nu fac 
impresia a fi creaţii personale, întrucât aparţin limbii întregului popor, 

unde au intrat pe măsură ce au luat naştere în condiţii determinate, 
devenind, cu timpul, un bun obştesc al colectivităţii lingvistice. Foarte 
personală, datorită talentului artistic, este numai utilizarea lor, conform 
cu necesităţile exprimării, dictate de conţinut. Iar atunci când Neculce 
creează el însuşi procedee stilistice (ipoteză pe care trebuie s-o admitem, 
chiar dacă nu putem totdeauna s-o dovedim concret), ele nu diferă prin 
nimic esenţial de cele populare, fiindcă sunt produsul unui om care s-a 
identificat, în ce priveşte arta literară, cu poporul. De aceea nu-i posibil, 
în general, să distingem, nici măcar cu o certitudine foarte aproximativă, 
creaţiile stilistice personale de cele anonime, comune tuturor vorbitorilor. 
Avem exact aceeaşi situaţie ca la Creangă, scriitor de asemenea popular 
în sensul arătat aici şi cu care Neculce seamănă foarte mult. Aceşti doi 
scriitori sunt cei mai autentic populari din întreaga noastră literatură 
tocmai prin faptul că şi-au însuşit, bineînţeles fără intenţie şi fără să-şi 
dea seama, mijloacele artistice ale povestitorilor populari anonimi, pe 
care, graţie talentului lor excepțional, îi întrec din punctul de vedere al 
măiestriei literare. [...] 

Un loc destul de important în procedeele stilistice ale lui Neculce ocupă 
sentinţele, maximele şi proverbele. Iarăşi o particularitate a stilului popular, 
care îl apropie din nou de Creangă. Potrivit concepţiei sale teologice, 
cronicarul nostru recurge uneori la textele religioase, ceea ce autorul 
Amintirilor din copilărie nu face. Dar această deosebire este mai mult 
aparentă. Pentru Neculce, ca şi pentru masele populare, nu prezintă 
importanţă izvorul înţelepciunii exprimate cu ajutorul formulelor vechi 
şi consacrate, devenit bun al tuturora: şi experiența milenară a practicii 
vieții şi cărţile aşa-zise sfinte sunt, pentru oamenii care cred, într-un fel 
sau altul, în prescripțiile bisericii, tot produsul voinţei lui Dumnezeu. [...] 

Folosirea înţelepciunii altora sub forma citatelor din cărțile sfinte, 
din filozofi şi din proverbele populare n-are, în intenţia lui Neculce, 
scopul pe care putem şi chiar trebuie, în mod obişnuit, să-l presupunem, 
acela, anume, de a împodobi stilul cu flori culese din grădina altuia. 
Concepţia sa teologică îi serveşte adesea şi ca formă de critică politică şi 
socială, care, dată fiind atmostera spirituală a epocii, putea duce la 
rezultatul scontat de dânsul. 

Tot aşa cred că trebuie să interpretăm nu numai citatele biblice şi pe 
cele filozofice (acestea din urmă cu un puternic colorit religios), ci şi 
maximele, zicalele etc. populare. Neculce simte nevoia de ordin politic 
(sau, dacă vreţi, pedagogic) de a întări, cu ajutorul unor autorităţi 
consacrate, adevărurile la care a ajuns singur, prin simpla observare a 
oamenilor şi a evenimentelor. În cazul proverbelor, el ţine, uneori, să 

adauge, cu o ironie uşor maliţioasă, îndreptată contra celor vizaţi de 
dânsul, că sunt „cuvinte proaste“, care trebuie crezute totuşi, aşa cum 
face el însuşi (cu „firea lui cea proastă“), fiindcă prea se potriveşte conținutul 
lor cu faptele şi situaţiile înfăţişate în cronică. 

Cu proverbele seamănă, atât prin fixitate, cât şi prin caracterul lor 
strict popular, formulele cu care Neculce anunță în mod perifrastic 
încetarea din viaţă a cuiva: „au plătit datoria ce de opştie“; „păn' ş-au 
plătit şi el datoria lumască, de-au murit“; „au plătit datoria, după-obiceiul 
aceştii lumi“; „şi-au plătit şi el datoria aceştii lumi, cea strămoşască“; 
„s-au schimbat şi el din viaţa aceasta lumască“. 

Frecvente sunt şi anticipările: cronicarul cunoaşte toate evenimentele 
pe care le povesteşte, le vede în desfăşurarea lor până la capăt, şi atunci, la 
fel ca toţi povestitorii populari, previne pe cititor, asupra unor întâmplări 
viitoare, folosind în acest scop iarăşi anumite procedee stilistice, mai mult 
ori mai puţin consacrate. [...] 

Un loc important printre procedeele artistice ale lui Neculce ocupă 
ironia, iarăşi o caracteristică a stilului popular de totdeauna şi de 
pretutindeni. Ea îmbracă forme multiple şi variate, mergând de la simpla 
glumă, cu toate nuantele ei, care o apropie, în largă măsură, de umor, 
până la izbucnirea mai mult ori mai puţin violentă a nemulțumirii: 
gradaţia este determinată de natura şi forța sentimentului stârnit de 
faptele povestite. [...] 

Despre arta literară a lui Neculce s-ar mai putea spune unele lucruri. 
[...] Lectura repetată a cronicii şi studiul întreprins pe baza acestei lecturi 
m-au dus la concluzia, pe care sper că am documenta-t-o suficient, că 
Neculce este un scriitor prin excelență popular, în sensul larg şi deplin al 
cuvântului. [...] El este, în ordine cronologică, cel dintâi scriitor artist al 
literaturii româneşti, precursor al lui Creangă, cu care prezintă multe şi 
esenţiale asemănări, cum cred că rezultă destul de clar din analiza limbii 
şi stilului, precursor, într-un sens diferit, dar deopotrivă de important, al 
lui Mihail Sadoveanu, care vede în el un adevărat dascăl literar şi dovedeşte 
aceasta în cele mai frumoase opere cu conţinut istoric ale sale. 


IORGU IORDAN, Limba şi stilul lui Ion Neculce, în De la Varlaam la 
Sadoveanu, Editura pentru literatură şi artă, 1958, p. 97-99, 101, 
104-105, 110-113, 116-119. 


Neculce îşi datorează lui N. Iorga renumele de cronicar nepărtinitor. 
Noţiunea de obiectivitate nu e formulată expres, dar se impune cititoru- 


lui, prin numeroasele circumlocuţiuni. [...] 

Aşa cum prezintă istoricul literar lucrurile, ele n-ar putea fi contra- 
zise în înşisi termenii dibaci ai raporturilor, ca să-l asimilăm pe Neculce 
unui cronicar „de partid“ sau de curte, ca Stoica Ludescu, Radu Popescu 
sau Radu Greceanu. Ultimul mare cronicar moldovean, într-adevăr, nu 
şi-a pus condeiul în solda vreunui stăpân. Altă întrebare se ridică însă: 
fost-a Neculce atât de senin, ca să nu-şi filtreze în letopiseţi veninul? 
N. Iorga răspunde negativ la această posibilă întrebare. [...] 

N. Iorga recunoscuse că este, în cronică, şi laudă şi ocară. Ocara 
precumpăneşte. Domniile rele se vădesc a fi mai numeroase decât cele 
bune, cu cât se apropie perspectiva povestirii şi pe măsură ce letopiseţul se 
afirmă a fi un adevărat memorial. De la domnia lui Constantin Cantemir, 
într-adevăr, când îşi începe Neculce viaţa publică, care-s domniile lăudate? 
Să le parcurgem la rând: aceea a lui Constantin Cantemir, înfăţişată cu 
bilanțul pasiv al intrigilor reciproce, dintre munteni şi moldoveni, un 
„dant“, o sarabandă care ar fi prăpădit „săracele ţări“; Constantin Duca- 
vodă, adolescent condus de boierii tineri (printre care trei Cantacuzini!) şi 
de munteni (de Brâncoveanu), sfârşeşte la strâmtoare, judecat cu asprime 
de boierii ţinuţi deoparte (unul din ei este Bogdan, socrul cronicarului!) 
şi schimbând „feţe“, spre bucuria lui Neculce, poate martor ocular, care 
îngână dialectul muntenesc al domniţei, fiica lui Şerban Cantacuzino; 
întâia domnie a lui Antioh Cantemir, cu care cronicarul se înrudeşte prin 
alianţă, este integral lăudată, fără nici un fel de rezervă; urmează a doua 
domnie a lui Constantin Duca, chivernisit de odiosul Panaiotachi Morona 
vel postelnic „că se potrivea cu stăpânu-seu la fire“; urmaşul, în prima 
domnie, Mihai Racoviţă e condus de o altă bestie neagră a lui Neculce, 
Iordachi Rusăt, vornicul, pe lângă care chivernisesc „slugile lui cele din 
boierie... mari, şi tari, şi obraznici, după cum este firea mojicilor“, încât 
„nu sămăna curtea nimică a domniei, de atâta obrăznicie“, în timp ce 
domnul, „precum se arată în boierie, iară atunci îţi părea că este un om 
zălud“. [...] Nicolae Mavrocordat, succesorul lăudat pentru cultura lui, 
dar înfățișat ca mânios şi sever, în politica de supunere a boierimii de țară, 
care fuge în Polonia, este încondeiat pentru politica sa în favoarea țăranilor 
şi împotriva boierilor; capitolul consacrat celor zece luni de domnie a lui 
Dimitrie Cantemir, în schimb, este disproporționat, mai mult de dorința 
cronicarului de a-şi pune în lumină propria acţiune, decât calitățile 
domnului („bun şi blând, că tuturor le era uşile deschise, şi nemăreţ, de 
vorovea cu toţi copiii“), căruia i se aminteşte însă „numele de om rău“, 
ieşit cu prilejul primei domnii, de câteva săptămâni, neconfirmată de 
Poartă; când se întoarce iarăşi în scaun (acum spre „norocul ţării“), 
Nicolae Mavrocordat, de astă dată înfățișat în culori luminoase, pentru că 

domnitorul a încercat să-l aducă pe vel spătarul din surghiun (se păstrează 
în acest sens o splendidă scrisoare), dar şi pentru faptul că la mazilirea 
domnului acesta a fost insultat „cu voroave proaste“ de Lupu Costachi din 
neamul Gavriliţeştilor, acelaşi care-şi însuşise pe nedrept moşiile lui Neculce, 
refugiat cu Dimitrie Cantemir în Rusia; în a treia domnie, de zece ani, a 
lui Mihai Racoviţă, când cronicarul îşi recapătă prin judecata dreaptă a 
divanului avutul uzurpat, domnul nu mai este prezentat ca zălud, ci ca 
un „om foarte chivernisitor bun“, deşi politica sa fiscală, în ajutorul 
țăranilor şi spre paguba boierilor, îi este lui Neculce nesuferită; Grigore 
Ghica-voievod, înfățișat ca un exemplu de bunătate („Un domn străin, şi 
câtă milă au arătat!“), îl reprimeşte pe Neculce în divan şi-i face cinstea 
să-l viziteze la conacul lui, de la Prigoreni (cronicarul „obiectiv“ îi critică 
însă cu înverşunare politica fiscală şi lasă urmaşilor pomenirea unui 
„curvar“ care „multe ţiitoare fete mari ţine şi apoi le înzestra şi le mărita 
cu haine, cu odoare, ca pe nişte fete de boieri“) [...]; cronica se încheie cu 
elogiul, care i s-a părut şi lui Iorga suspect, al lui Constantin Mavrocordat, 
în a doua domnie, pe atât de ideală, pe cât de păcătoasă fusese cea dintâi. 
Din această nouă domnie datează reformele de structură, care nu-i puteau 
fi plăcute lui Neculce, dar cronicarul fusese „miluit“ de domnul, consultat 
la întocmirea măsurilor fiscale şi poate şi fiii cronicarului se înfruptaseră 
din bunăvoința voievodului. 

Am parcurs domniile zugrăvite de Neculce ca martor. Spaţiul nu ne-a 
îngăduit să reținem toate înfricoşatele zugrăviri ale cronicarului, risipitor 
în osândiri, pe cât de zgârcit în laudă. Dorim ca cititorul sceptic să verifice 
textele, ca să vadă că am exagerat în minus. [...] 

Socotit de Iorga un „bătrân foarte bătrân“, când îşi redactează cronica, 
Neculce este la dreptul vorbind un moşneag viguros, plin de simţiri aprige 
şi de resentimente vii. S-a dovedit că memoriul fiscal fusese redactat de 
septuagenar la cererea lui Constantin Mavrocordat, iar nu de către 
vel-vornicul lui Grigore Ghica, cu zece ani înainte. Să fie adevărat că 
„vremea slăbise contururile, îndulcise colorile, îmblânzise şi poetizase 
aducerile aminte“? Nimic nu îngăduie să credem în aceste convenţionale 
cuvinte literare, nepotrivite cu întunecimea colorilor, din paleta meşterului 
zugrav. Cronica nu reprezintă „interesele unui partid“, ci pe acelea ale 
unei caste, pe care secolul luminilor avea s-o disloce de pe unele poziţii 
privilegiate, şi mai reprezintă reacţiunile subiective ale unei personalităţi, 
pe cât de simplă în aparenţă, pe atât de complexă şi ascunsă. 

Meşterul scriitor, la care nu ne sfiim a admira talentul pamfletăresc, 
avea o fire ascunsă. Dacă păstrăm termenii caracterizării morale a lui 
Mihai Racoviţă, cu înlocuirea doar a numelui, obținem cheia personalităţii 

cronicarului: „(Neculce) nu este, cum se arăta, blând şi şagaciu (glumeţ) 
cu toţi şi moale, ce este într-alt chip, că are multe firi, nu numai o fire“. 
Una din ele, şi cea mai înșelătoare, este „firea cea proastă“, adică simplitatea 
cugetului, care a înşelat posteritatea, de o sută de ani încoace. În redactarea 
cronicii sale, Neculce a fost atent să nu-şi dezvăluiască politica, acoperind-o 
sub haina iubirii de ţară. Gestul larg şi interjecţiile patetice i-au cucerit 
generaţii compacte de naivi duioşi, gata să plângă de suferințele mulțimii, 
cu care n-aveau vreo altă atingere. Semănătoriştii şi — ceea ce e de mirare 
— chiar şi poporaniştii, mai orientaţi în direcţia politicii practice, au 
văzut într-însul un iubitor al ţărănimii şi duşmanul dezinteresat al 
domnilor răi, nerecunoscând în unii din aceştia pe cei dintâi sprijinitori ai 
şerbilor, iar în adversarul lor teatral, pe feudalul ireductibil. 

Aceiaşi cititori naivi sau grăbiţi au fost înşelaţi de tonul temperat care 
i-a îngăduit cronicarului, fals bonom, să-şi strecoare toate insinuările (ne 
gândim îndeosebi la zvonurile de otrăviri, puse pe seama Cantacuzinilor şi 
a altor domni neprieteni), cu o irezistibilă candoare. Până la interpretarea 
sagace a lui G. Călinescu, nimeni nu adulmecase bârfelile omului lui 
Dumnezeu. 

Rândurile noastre nu se cade a fi privite ca pornire iconoclastă. 
Înconjurând pe artist cu o nesfârşită admiraţie şi cu un nesecat interes 
faţă de duplicităţile sau pluralităţile psihice ale cronicarului, ne-am socotit 
însă datori a împărtăşi cititorilor noştri câteva din rezultatele unei lecturi 
cât se poate de atente. Dacă ne-am înşelat, am fi bucuroşi să ne înclinăm 
înaintea unor argumente întemeiate. 


ŞERBAN CIOCULESCU, La bicentenarul lui Neculce, în vol. Varietăţi 
critice, Editura pentru literatură, Bucureşti, 1966, p. 81-85. 


Istoria literaturii române ar fi putut înregistra cel de al doilea pătrar 
al secolului al XVIII-lea ca pe un hiatus, urmând admirabilei înfloriri din 
etapa anterioară, dacă aproape de cumpăna veacului ce va deveni curând 
„al Luminilor“ n-ar fi răsărit o operă care umple întregul interval cu un 
splendid apus de soare. Scrisă între 1733 şi 1743, când strălucita 
cărturărime de odinioară era, toată, sub pământ (Cantemir murise în 
1723, iar Radu Popescu în 1729), Cronica lui Ion Neculce este cântecul 
de lebădă şi totodată apogeul artistic al literaturii române vechi. Ea întrece, 
nu numai sub raportul artei, dar şi al proporțiilor, tot ce se scrisese până 
atunci în acest gen. Cele aproape 400 de pagini ale ultimei şi celei mai 
bune ediţii nu-şi au echivalent decât în operele monumentale ale lui 

Cantemir: Hronicul şi Istoria imperiului otoman, ele însele reprezentând 
apogeul ideologic şi ştiinţific al aceleiaşi epoci. [...] 

Fără a fi un om lipsit de cultură, Neculce n-a fost un erudit şi nici 
n-a căutat să fie. Ca şi Ion Creangă mai târziu, el a fost însă produsul şi 
beneficiarul unei mari epoci a culturii naţionale. Opera lui Ion Neculce 
concretizează relieful original al unui vast proces de acumulare şi 
stratificare prin sinteză, în care au intrat eforturile de creaţie a peste două 
veacuri de spiritualitate românească. Aşa cum Creangă nu poate fi imaginat 
la culmile artei lui mai devreme decât epoca marilor clasici în frunte cu 
Eminescu, tot astfel Neculce nu putea lua fiinţă artistică decât după ce 
cultura română dăduse, în Moldova, pe Varlaam, Grigore Ureche, Miron 
şi Nicolae Costin, Dosoftei, în sfârşit, pe Cantemir. Fără ei, Neculce ar fi 
fost un Stoica Ludescu, talentat, colorat, cu amintiri personale, dar nu o 
personalitate rotundă şi excepțională, tot aşa de genială, în felul ei, ca şi 
savantul şi creatorul multilateral ce i-a fost prieten şi domn. Cu un strict 
necesar de cultură spre a evada din primitivismul frust, „popular“, şi a se 
plasa pe orbita marii arte, Neculce a avut, ca şi Creangă, facultatea 
osmotică datorită căreia a reuşit să ia, integral, ținuta clasicilor săi 
contemporani. Lectura celor trei mari predecesori: Ureche, Miron şi Nicolae 
Costin i-a fost de ajuns, precum lui Creangă lecţiile lui Maiorescu la 
„Preparandală“ şi contactul viu cu Eminescu şi cu cercul Junimii. 
Instinctul şi înzestrarea de mare creator şi-au spus cuvântul, şi este de 
ajuns să comparăm pe Neculce cu Axinte Uricariul, ştiutor de limbi străine 
şi copist al tuturor cronicilor muntene şi moldovene, spre a vedea diferența 
uriaşă săpată de acel imponderabil care se cheamă geniu. 

Între limba „populară“ a lui Neculce şi limba populară vorbită în 
timpul său este distanţa între înregistrarea folclorică de arhivă fonografică 
şi limba clasicului Ion Creangă, sau a clasicului Sadoveanu. Paralelismul 
şi identitățile lexicale ori sintactice nu pot estompa ciclul complet parcurs, 
ciclu trecând prin limba lucrată pe modele latine, slavone, polone ori 
greceşti, a marilor predecesori. Simplitatea limbii lui Neculce este ea însăşi 
un triumf al culturii naţionale, la data aceea o solidă realitate. 

Neculce ne apare astfel ca ultimul scriitor român al epocii vechi în 
stare să compună la scara unui Miron Costin, într-un moment când 
istoriografia se redusese, ca orizont, ethos şi mijloace artistice, la toată 
acea producție menţionată, pe care Letopiseţul Ţării Moldovei de la 
Dabija-Vodă până la a doua domnie a lui Constantin Mavrocordat avea 
să o pună, artisticeşte, în umbră. [...] 

În fond, mai puţin „ideologic“ sau om politic — şi trebuie renunţat la 
clişeul pedagogic în favoarea realităţii — Neculce este structural un mare 
scriitor al cărui gen a fost tradiționala „cronică“, transformată de el în 
cele dintâi autentice memorii ale literaturii române. Ca mare scriitor şi cel 
dintâi mare memorialist al literaturii române (egalat numai de Ion Ghica), 
trebuie, deci, citit acest cronicar. El deţine în literatura română locul lui 
Saint-Simon în literatura franceză, pe care nimeni nu-l cercetează cu 
aceleaşi mijloace ca pe Voltaire sau Montesquieu. Nu este un educator, un 
creator de conştiinţă naţională (tentativa de a face din el aşa ceva l-a 
compromis de două ori, falsificându-l în două direcţii opuse); el e notarul 
„balzacian“ al unei întregi epoci, născut şi format într-o vreme tulbure şi 
în cuprinsul unei clase ce nu mai trăia sub vraja gloriilor stinse, ci în 
atmosfera de pâră reciprocă la Poartă, de jafuri, războaie, spoliaţie 
financiară, molime, tâlhării, călcări de oşti străine, năvăliri tătăreşti, 
ascensiune rapidă a unor puteri noi, curând dovedite la fel de rapace şi 
cotropitoare, declin rapid al imperiului otoman. O epocă de contraste vii, 
de sfârşit şi început de ev istoric, mai tulbure încă în Moldova, unde n-a 
existat un Brâncoveanu să clădească sub furtună până în ceasul al 12-lea. 
Un ochi de artist, o memorie prodigioasă, o sensibilitate, vie, capabilă să 
rețină şi să coloreze totul în tonuri personale, o pană de mare scriitor 
puteau scoate din toate acestea o capodoperă literară, deci nu direct 
ideologică, şi e ceea ce a reuşit să facă Neculce. 

Ca şi contemporanul său francez care scria în aceeaşi vreme (Saint- 
Simon şi-a redactat memoriile între 1723 şi 1750), Neculce este 
supravieţuitorul unei mari epoci şi martorul începuturilor unei lumi noi. 
Cea mai mare parte din cronică înviază o Atlantidă scufundată sub apele 
istoriei, dar trăind vie în inima cronicarului, care o recreează pentru 
generațiile viitoare cu magia artei. Lectura acestei cronici în care o 
jumătate de secol este desfăşurată pe 300 de pagini dă senzaţia transpunerii 
aievea într-o lume de o extremă varietate şi culoare, care nu şi-a pierdut 
nimic din tonuri şi viaţă, „inima“ cronicarului păstrând-o şi fixând-o în 
dinamismul ei originar. Structura saint-simoniană a geniului neculcian 
este izbitoare şi uneori suntem înclinați să-l caracterizăm aplicându-i 
fără nici o schimbare formule emise în contul marelui francez. [...] 

La baza reuşitei literare excepţionale a cronicarului Neculce stă o 
tehnică originală a naraţiunii istorice, în care culminează totodată geniul 
narativ al poporului nostru şi care valorifică pe planul artei faptele 
acumulate de-a lungul atâtor ani de viaţă. De fapt, întreaga cronică este 

prefigurată de cele 42 de legende din O samă de cuvinte, aşezate ca într-un 
limb, întrucât autorul nu le conferea suficientă veracitate documentară. 
Nici când povesteşte legende sau fapte reale, Neculce nu-şi schimbă tehnica. 
Ea constă în acumularea de fragmente narative închegate în jurul unui 
personaj, unei situaţii, unui eveniment , unele epuizându-se în câteva 
rânduri, altele acoperind zeci de pagini, toate însă având o autonomie 
artistică perfectă, de „atomi“ prin a căror integrare ia naştere întregul. E 
o artă rară de a face viu evenimentul, ca şi o artă neîntrecută de a zugrăvi 
portrete. Dar compoziția prozodică rămâne bazată pe juxtapunere, 
materializând fluxul povestirii însăşi, în detaliile ei infinitezimale, ce 
reconstituie ansamblul. Este un simţ al dramaticului, al „înscenării“, 
extraordinar şi permanent. Cronica poate fi divizată în sute de subiecte de 
nuvele şi romane, de unde prolificitatea ei în cadrul literaturii moderne. 
De la marile scene istorice ca apariţia lui Petru cel Mare la Iaşi (Saint- 
Simon ni-l descrie pe ţar în călătoria sa franceză), pregătirea luptei, bătălia 
de la Stănileşti, retragerea dramatică, toate decupându-se ca un adevărat 
roman istoric, la schița de nuvelă romantică din episodul evadării cutărui 
deţinut politic, binecunoscut ca viteaz, cronica ne trece prin faţă o infinită 
gamă de mijloace narative, toate legate interior cu mortarul stilului aşa 
de puternic individualizat, care susține lectura, o înviorează, o pigmentează 
mereu cu reflecţii şi proverbe („O adevărată poveste a vorbei“, cum arăta 
Călinescu). Istoricii literari au scos citate numeroase, ca dintr-o mină 
inepuizabilă, şi nu se poate spune că o nouă lectură nu poate descoperi 
alte fragmente afară de cele deja celebre. 

Saint-simoniană este, la Neculce, tocmai enorma cantitate de fapte de 
toate felurile extrase dintr-o memorie infinită, unde stau alături domnii 
şi dregătorii, cărturarii şi obscurile apariţii episodice prinse însă în plasa 
infailibilă a observaţiei şi puterii de expresie a cronicarului. Că în locul 
curții lui Ludovic al XIV-lea, teatrul de observaţie este realitatea românească 
a ultimelor decenii ale veacului al XVII-lea şi primele din veacul al XVIII-lea 
(memoriile lui Saint-Simon cuprind perioada 1691—1723) şi că în locul 
clasicilor francezi avem profilate aici, in contururi deopotrivă de legendă 
şi documentar, figurile lui Miron Costin, Nicolae Milescu, Dosoftei, Dimitrie 
Cantemir, acestea nu schimbă tipologia literară în sine, ciudatul paralelism 
de destine spirituale: ca şi Saint-Simon, Neculce a fost un scriitor „pentru 
mai târziu“, fără prezenţa şi influenţa în epocă a unui Varlaam, Ureche, 
Costin (tatăl şi fiul), Cantemir. Însuşi stilul său, straniu amestec de arhaism 
şi uimitoare modernitate („un style à la fois archaïque et tout moderne“), 
este o apariţie unică în epocă, şi va rămâne suprema izbândă de această 

natură a literaturii noastre vechi. Pe Neculce l-au descoperit, l-au admirat 
şi imitat modernii, generaţia romantică, pentru care a devenit scriitorul 
de căpătâi, influenţa sa fiind uşor detectabilă la generaţia lui Bolintineanu 
şi Alecsandri, ca şi a lui Iorga şi Sadoveanu. Încheind capitolul Saint- 
Simon, Lanson scrie: „Entre Voltaire et Montesquieu, il écrit comme il 
faut écrire pour être admiré au temps de Hugo et de Michelet. Quand la 
premiere édition de ses Mémoires parut en 1830, nos romantiques lui 
firent fete; et c'était justice: le duc de Saint-Simon etait des leurs“. Şi 
Neculce asemeni... 

Participant la cea mai mare parte a evenimentelor, Neculce arborează 
un ton de confesiune lirică, ipostaziind propria sa vibraţie afectivă, 
convertită într-o suită de exclamaţii şi interogaţii retorice. Ca în mult 
citatele imprecaţii: 

„Oh, oh, oh! săracă ţară a Moldovei, ce nărocire de stăpâni c-aceştia ai 
avut! Ce sorţi de viiaţă ţ-au cădzut! Cum au mai rămas om trăitor în tine, 
de mare mirare este, cu atâtea spurcăciuni de obiceiuri ce să trag pănă 
astădzi în tine, Moldovă!“ 

Dar amprenta memorialistică o dă „cancanul“ de curte, în cadrul, 
dealtfel, al unor circumstanţieri de atmosferă şi portretistice. Căci atât de 
patetic evocata stare a Moldovei se trăgea din incompatibilitatea conduitei 
morale a domnului cu îndatoririle lui, surpate de uşurătate: 

„Dumitraşco-vodă [...] era om nestătător la voroavi, tălpiz, amăgitor, 
geambaş de cei de la Fener din Țarigrad. Şi după-aceste, după toate, era 
bătrân şi curvar. Doamna lui era la Țarigrad, iar el aice îşi luasă o fată a 
unei rachieriţe de pe Podul Vechiu, anume Arhipoaie, care o chema Anita, 
țiitoare, de o purta în vedeală între toată boierimea, de-o ţine în braţi, de-o 
săruta şi o purta cu sălbi de galbeni şi cu haine de şahmarand, cu şlic de 
sobol şi cu multe odoară împodobită. Şi era tânără şi frumoasă şi plină de 
suleiman, ca o fată de rachieriţă. Şi o triimiţe cu carăta domnească cu 
siimeni şi cu vornici [...]“. 

Un Filimon nu descrie atât de pregnant pe Kera Duduca romanului 
său de peste un secol şi ceva. Cât despre portretele lui Neculce, ele sunt 
adevărate sinteze caracterologice, în care identitatea personajului străbate 
timpul prin forța trăsăturii fizico-morale încadrată — aceasta — în 
atmosfera de epocă şi definitorie pentru însăşi situaţia generală în care cel 
astfel evocat prindea precise linii de contur. Iată-l pe cel — nu mai puţin 
celebru — al lui Constantin Cantemir, pe care, de data aceasta, un 
Sadoveanu nu l-ar fi depăşit cu mai mult decât cu decalajul acumulării de 
vastă experienţă literară: 

„Carte nu ştie, ce numai iscălitura învăţasă de făce. Practică bună 
ave la voroavă, era sănătos, mânca bine şi be bine. Semne multe ave pe 
trup de la războaie, în cap şi la mâini, de pe cându fusese slujitoriu în 
Țara Leşască. La stat nu era mare; era gros, burduhos, rumăn la faţă, 
buzat. Barba îi era albă ca zăpada. Cu boierii trăie până la o vreme, 
pentru că era om de țară şi-i ştie pe toți, tot anume, pre careli cum era. 
Şi nu era mândru, nici făce cheltuială ţării, că era un moşneag fără 
doamnă. Şi ave doi ficiori, beizadele, pre Antiohii şi pe Dumitraşco, şi era 
zălog la Poartă şi cu alţi ficiori.“ 

De notat că în textura portretului moral, memorialistul introduce cu 
o artă, până la dânsul profilată doar de Ureche, datele de epocă, 
împrejurările de aspect politic, într-o naraţiune succintă, de o densitate a 
faptului semnificativ cum încă literatura noastră clasică veche nu 
înregistrase. De aici şi forța atâtor episoade din letopiseţ devenite memo- 
rabile, precum cel cu uciderea Costineştilor, cu moartea, apoi, a lui 
Cantemir-vodă însuşi, cel cu drumul lui Duca-vodă prin ţara sărăcită, şi 
multe altele. 

Trăind în circumstanţele istorice ale unui om de stat, observator din 
vârful piramidei sociale, pe ale cărei înalte trepte adesea a urcat, dar şi de 
pe care a trebuit adesea să coboare, scriind, deci, cu satisfacţie, dar mai 
ales cu invidie şi ciudă, privind asupra lucrurilor din jur cu un ochi pătimaş 
dar şi filosofând ad-hoc asupra lumii, înscriindu-se pe spirala memori- 
alistică, opera lui Neculce se apropie astfel nu o dată, până la deplina 
identitate categorială, de stadiul, superior, al literaturii artistice. 


GEORGE IVAŞCU, Un Saint-Simon moldav, în Istoria literaturii 
române, vol. I, Editura ştiinţifică, Bucureşti, 1969, p. 269, 272-273, 
276-279. 


Neculce îşi scrie letopiseţul după moartea lui Cantemir şi a lui 
Radu Popescu, dar locul lui, prin tradiţie, se află în seria cronicarilor 
moldoveni, pe care-i continuă. E adevărat, pe de altă parte, că această 
continuitate nu mai apare astăzi la fel de indiscutabilă ca ieri, când N. 
Iorga, după care s-au luat toți istoricii de şcoală, l-a socotit pe Neculce, 
într-o pornire tipică de romantism ideologic, „un om de cinste, un 
moldovean cuminte şi cu frica lui Dumnezeu“, incapabil să defăimeze 
sau să linguşească, „un bătrân foarte bătrân, cari, privind în urmă, în 
dunga din ce în ce mai umbrită a trecutului său, vede înşirându-se 
acele ce au fost, atât de liniştite, de orânduite, de frumoase“. S-a arătat, 
în anii din urmă, mai degrabă lipsa de legătură sufletească a cronica- 

rului din veacul fanariot cu moldovenii din veacul anterior şi înrudirea 
lui temperamentală, dacă nu şi stilistică, cu muntenii contemporani, 
între care Radu Popescu şi Anonimul Brâncovenesc sunt cei mai 
însemnați ca scriitori (Şerban Cioculescu, 1966, Valeriu Cristea, 1974). 
Spre deosebire de Ureche şi de Costin, Neculce nu e ceea ce se cheamă 
un cărturar; e lipsit de entuziasm pentru idealurile care-i animaseră 
pe aceştia; ca atitudine etică, letopiseţul său e mai curând o istorie 
secretă, din raţiuni vădit personale, decât o operă de educare a spiritului 
public. Autorul face figura unui mic boier de ţară, prudent şi 
chivernisit, intolerant, fricos de schimbări, cu parapon pe cei care au 
reuşit mai bine decât el, precar ştiutor de limbă, xenofob, dând vina 
relelor pe greci (deşi are dublă ascendență grecească). Valoarea îi vine 
din personalitatea savuroasă şi din geniul limbii şi al povestirii. El 
redescoperă oralitatea populară, un veac după ce Ureche descoperise 
scrisul intelectual, şi, prin ea, tot acel caracter naiv, local şi strâmtorat 
în orizontul moşiei proprii, care se deosebeşte atât de mult de 
universalismul şi europenismul costinian sau cantemirian. Chiar felul 
în care a ţinut să se întoarcă din exilul rusesc, unde Cantemir a rămas 
şi şi-a continuat opera, neînţelegerea lui pentru reformele lui Petru cel 
Mare, indică o altă formulă spirituală decât aceea a enciclopediştilor 
de tipul lui Milescu sau Cantemir, deloc preocupaţi de depeizare şi 
găsindu-şi locul oriunde este cultură. Până la un punct, deşi continuă 
cronologia faptelor de unde o părăsise Costin, letopiseţul lui Neculce 
înfăţişează o reacţie la acesta şi anume reacţia autohtonismului la 
europenism, a naţionalului la universal. Acum, spre mijlocul secolului 
XVIII, când îşi termină Neculce opera, această reacţie se produce pentru 
prima, dar nu şi pentru ultima oară în cultura română. O vom mai 
întâlni de câteva ori în epocile următoare. Un teoretician al spiritului 
etnic ar putea fi condus la ideea că noi nu am fost niciodată până la 
capăt europeni, fără să se fi născut opoziţia localistă, că orice 
universalism este la noi corectat de naționalism şi chiar de xenofobie, 
că, în fine, perioadele dominate de cărturărism elitist alternează cu 
cele în care se infuzează simţul popular cel mai „sănătos“ şi mai riguros 
cu putinţă. [...] 

Interesant e şi faptul că Neculce a ţinut să anticipeze cronica propriu- 
zisă de acele patruzeci şi patru de legende cunoscute sub titlul O samă de 
cuvinte. [...] Spre deosebire de Costin şi apoi de Cantemir şi de stolnicul 
Constantin Cantacuzino, care au o mentalitate aproape ştiinţifică, Neculce 
se întoarce la aceea folclorică. [...] Dorinţa care le stă la bază este aceea 

foarte firească de a produce uimire. Şi nu ca „un capitol de istoria 
românilor“, cum zicea Iorga [...], trebuie legendele citite, ci ca întâia 
noastră operă de imaginaţie. 

Căci dacă Neculce n-are multă cărturărie, are un talent de prozator 
înnăscut, ca nimeni altcineva în întreaga noastră literatură medievală. 
Două trăsături sunt izbitoare în O samă de cuvinte (şi vor fi şi în 
letopiseţ). Întâi, faptul că aceste istorioare n-au mare lucru de legendă 
în ele, culegând întâmplări dintre cele mai obişnuite, uneori chiar 
derizorii, şi nu numai împrejurarea că sunt puse de obicei în sarcina 
unor personaje cu statut istoric le învăluie într-un abur eroic. Altfel, 
înfăţişarea foarte pământească a lucrurilor n-ar ridica nici o dificultate. 
În al doilea rând, istoriile cu pricina reprezintă un veritabil triumf al 
spiritului anecdotic: nici descrieri, nici portret, nici comentarii: 
narativul pur, redus la esenţă. [...] Darul de povestitor al autorului 
este învederat atât pe spaţii mici, cât şi în construcţii mai ample. Câteva 
dintre aşa-zisele legende n-au decât câteva rânduri, dar conţin, ca 
într-un degetar, materia unor adevărate nuvele. [...] Sunt şi câteva 
legende construite ca nişte ample naraţiuni. De exemplu, biografia 
spătarului Milescu, prima de acest fel la noi, sau visul lui Rareş, când 
mergea cu carele de peşte la Iaşi, sau, mai ales, extraordinara povestire, 
scoasă parcă din Halima, despre un albanez şi un turc deopotrvă de 
tineri şi de săraci, care-şi caută norocul la Țarigrad, juruindu-şi să nu 
se uite unul pe altul de vor izbândi în viaţă, turcul ajungând vizir şi 
punând pe albanez domn în Moldova. Meritul acestor atât de celebre 
povestiri, încât au devenit pentru români arhetipale, constă în 
simplitatea lor fără cusur, în stilul „jos“, familiar, lipsit de orice 
solemnitate, pe care Neculce îl introduce în proza naţională. 

Acest stil se remarcă de la început şi în cronică. [...] Neculce are 
plăcerea faptului divers, din care cronica lui ne oferă nenumărate mostre. 
Iliaş-vodă tocmai îşi îngropa tatăl, în taină, „cu multă grijă şi frică de 
datornicii tătâne-su, să nu-l prindză, să-l închidză“, când un ceauş al 
sultanului îl ia şi-l duce la serai ca să fie căftănit domn; Duca e mazilit 
şi pe cale de a-şi pierde capul, dar se nimereşte să aibă o blană rusească 
de vulpe neagră pe care i-o dăruieşte vizirului în schimbul unei vorbe 
bune pe lângă sultan [...]. 

Neculce e un Procopius care plăteşte contemporanilor toate poliţele, 
încondeindu-i pentru posteritate. Cu excepţia aceluia al lui Dosoftei, toate 
portretele sunt răutăcioase. [...] 

— Referinţe istorico-literare — 


Cu Neculce revin în forţă, în proza noastră istorică, spiritul popular şi 
oralitatea, ajutate de un talent de narator incomparabil şi de o intuiţie a 
oamenilor, care compensează îngustimea concepţiei şi netemeinicia culturii. 
Cel mai mare povestitor de până la Creangă şi Sadoveanu [...]. 


NICOLAE MANOLESCU, Istoria critică a literaturii române, vol. I, 
Editura Minerva, Bucureşti, 1990, p. 58-59, 60-62, 64-65. 


O samă de cuvinte prin însuşi titlul său semnifică, ca şi mai târziu 
„povestea vorbii“ a lui Anton Pann, un sentiment profund al limbii 
culte şi literare. Deşi Neculce nu este întâiul în ordine istorică, el este 
primul întemeietor al literaturii române în sensul major al folosirii 
neinventate a limbii. Nemărturisit, în O samă de cuvinte el creează 
literatura în ciuda aparenţei că face istorie. O samă de cuvinte are un 
mit în centrul său, şi un personaj devenit mitologic, Stefan cel Mare, 
erou de legendă. 

Mitul meşterului Manole, mitul sacrificiului care stă la baza oricărui 
act de creaţie, se transformă „avant la lettre“ în mitul întemeierii 
mânăstirii Putna. 

Mânăstirea Argeşului a atras la sine un mit preexistent, de natură 
folclorică, acelaşi pe care-l găsim transformat şi istoricizat cu pregnanţă 
în mitul întemeierii mânăstirii Putna. [...] 

E firesc şi logic să înţelegem naşterea literaturii române ca o literatură 
de curte. Dealtfel, numărul celor care ştiau să citească era atât de mic 
încât practica literaturii scrise nu comunica decât cu o elită. Nu numai 
Neculce a făcut o astfel de literatură, ci ea avea o tradiţie încă de la 
Grigore Ureche. Acesta ni se vădeşte prin stil un curtean şi un diplomat 
desăvârşit. [...] 

Neculce este vădit influenţat de stilul lui Grigore Ureche. Mai puţin 
apt decât Ureche să generalizeze istoric, totuşi Neculce ştie să creeze 
legendarul, dar şi să dea note de verosimil realului printr-un talent 
literar neegalat. Hotărât, el este cel mai talentat dintre cronicari, 
tocmai de aceea îşi şi depăşeşte canonul, fiind pe pagini întregi pur şi 
simplu literat. 

La Neculce zona esteticului depăşeşte pe aceea a istoriei. Din cele 
câteva scurte schiţe despre Ştefan cel Mare, el ni se relevă ca autorul 
primelor nuvele istorice. În ciuda întinderii extrem de zgârcite a texte- 
lor sale ni se arată ca nuvelist şi romancier din numai câteva pagini. 
Ştefan cel Mare, aşa cum rezultă din paginile lui, ni-l aminteşte pe cel 
descris de Eminescu după o pictură pe zidul mânăstirii Putna pe care 

— Ion Neculce — 


bănuim că au văzut-o în prototip şi Ureche şi Miron Costin şi 
Neculce. [...] 

Cu câţiva ani în urmă, Gheorghe Tomozei mi-a atras atenţia 
asupra paragrafului 20 din O samă de cuvinte, care este prin el 
însuşi un superb poem epic, o baladă modernă demnă să figureze în 
cele mai zgârcite antologii de poezie românească. Iată mai întâi 
paragraful aşa cum se găseşte el în Neculce: „Având Radul-vodă o 
fată din trupul lui, să fie fugit cu o slugă, ieşind pre o fereastră din 
curţile domneşti din cetatea Hârlăului. Şi s-au ascunsu în codru. Şi 
au făcut Radul-vodă năvod de oameni şi au găsit-o la mijlocul 
codrului, la o fântână ce se cheamă Fântâna Cerbului, lângă podul 
de lut. Deci pre slugă l-au omorât, i-au tăiat capul, iar pre dânsa au 
dat-o la călugărie, de-au călugărit-o“, şi iată un nou paragraf fără 
nici o literă schimbată şi fără nici o virgulă adăugată, ci numai 
aşezat tipografic după ritmul său interior care ni-l vădeşte ca pe o 
capodoperă a poeziei noastre epice: 

Având Radul-vodă o fată din trupul lui, 


să fie fugit cu o slugă, 

ieşind pre o fereastră 

din curțile domneşti din cetatea 
Hârlăului. 

Şi s-au ascuns în codru. 

Şi au făcut Radul-vodă năvod de oameni 
şi au găsit-o în mijlocul codrului 

la o fântână 

ce se cheamă Fântâna Cerbului, 
lângă podul de lut. 

Deci pre slugă l-au omorât, 

i-au tăiat capul, 

iar pre dânsa au dat-o la călugărie, 
de-au călugărit-o. 


NICHITA STĂNESCU, lon Neculce, în Amintiri din prezent, Editura 
Sport-Turism, Bucureşti, 1985, p. 56-57, 59-61. 

